
Buvo be penkiolikos keturios, kai Ralfas pasiekė namus. Silpnu- 
mas vėl įslinko į kūną. Ralfui atrodė, lyg jis būtų nemiegojęs jau ko- 
kius tris amžius. Vis dėlto Ralfas jautėsi geriau negu bet kada po Ka- 
rolinos mirties. Suėmęs save į rankas. Labiau panašus į save. 

O gal tuo tik pats nori tikėti? Kad žmogus negali taip kentėti be 
jokios teigiamos atsvaros? Viliojanti mintis, Ralfai, bet nelabai tikro- 
viška. | 

Gerai, - mąstė Ralfas. - Galbūt esu truputį pasimetęs. 

Iš tikrųjų. O be to, dar įbaugintas, apsvaigęs, praradęs orientaciją 
ir seksualiai susijaudinęs. Tačiau viena aiški mintis smelkėsi per emo- 
cijų mišinį ir ją reikėjo įgyvendinti pirmiausia: Ralfas turėjo susitai- 
kyti su Biliu. Net jei būtų reikėję atsiprašyti. Juk galų gale Bilis ne- 
priėjo prie jo ir neištarė: "Ei, vyruti, atrodai siaubingai, papasakok 
man viską." Ne, tai jis nuėjo pas Bilį. Jis apsiriko, bet tai nieko nekei- 
tė, 1r... 

O, Ralfai, ir ką man su tavim daryti? - Karolina aiškiai prabilo į 
jį - kaip ir tomis pirmomis savaitėmis po mirties, kai jis kovojo su liū- 
desiu, aptarinėdamas viską su Karolina mintyse... o kartais ir balsu, 
jei tik pasilikdavo bute vienas. - Bilis viską sugadino, mielasis, o ne 
tu. Matau, kad tu taip pat engi save - kaip ir tada, kai dar buvau gy- 
va. Regis, kai kurie dalykai niekada nesikeičia. 

Ralfas šyptelėjo. Taip, tikrai, galbūt kai kurie dalykai niekada ne- 
sikeičia ir galbūt ginčas kilo daugiau dėl Bilio kaltės. Svarbiausia, ar 
mų, katras teisus, o katras kaltas. Žinoma, jis to nenorėjo, ir jei susi- 
taikymui prireiks atsiprašymo, kurio Bilis nenusipelnė, tai kas čia taip 
baisu? Ralfo žiniomis, tuose keturiuose skiemenyse, kurie sudarė žo- 
dį "atsiprašau", kaulų nebuvo. 

Karolina jo sąmonėje atsakė į šią mintį bežodžiu nepasitikėjimu. 

Niekis, - eidamas šaligatviu, Ralfas atsakė jai. - Darau tai dėl sa- 
vęs, o ne dėl jo. Ar dėl tavęs. 

Ralfas sutriko, nes dėl pastarosios minties pasijuto kaltas, lyg bū- 
tų įvykdęs šventvagystę. Bet mintis nuo to nepasirodė mažiau teisin- 
ga. 

Ralfas pradėjo raustis kišenėje, ieškodamas rakto, ir tada pastebė- 
j0 pritvirtintą prie durų raštelį. Jis bandė susirasti akinius, bet prisimi- 
nė, kad paliko juos viršuje ant virtuvinio stalo. Ralfas atsitraukė, no- 
rėdamas perskaityti Bilio keverzonę: 


Brangus Ralfai/Luiza/Fėjau/ ir visi kiti, 

beveik visą dieną praleisiu Derio ligoninėje. Man paskam- 
bino Bobo Polhersto dukterėčia ir pasakė, kad šįkart tai tikriau- 
siai įvyks. Vargšelis jau beveik baigė savo kovą. 313 palata 
Derio ligoninės intensyvios terapijos skyriuje - ko gero, pasku- 
tinė vieta žemėje, kur norėčiau praleisti tokią gražią spalio die- 
ną, bet geriau atliksiu pareigą iki galo. 

Ralfai, atleisk, kad šįryt taip tave užsipuoliau. Tu atėjai pas 
mane, ieškodamas paramos, o aš vos nesubjaurojau tau veido. 
Atsiprašydamas tik noriu pasakyti, jog Bobo liga visai susilpni- 
no mano nervus. Būsiu skolingas tau vakanenę... jei tik dar pa- 
norėsi vakarieniauti su tokiu kaip aš. 

Fėjau, prašau, prašau, PRAŠAU, liaukis urgzti apie tą su- 
šiktą šachmatų turnyrą. Pažadėjau, kad žaisiu, 0 aš savo paža- 
dų nelaužau. 

Sudie, Žiaurus pasauli, 
Bilis 


Ralfas su palengvėjimu ir dėkingumu atsitiesė. O, kad ir visi kiti 
pastaruoju metu įvykę dalykai taip lengvai išsispręstų kaip šis! 

Ralfas užlipo viršun ir papurtęs arbatinuką ėmė pilti į jį vandenį. 
Tuo pat metu suskambo telefonas. Skambino Džonas Leidekeris. 

- Džiaugiuosi, kad pagaliau tave radau, - tarė jis. - Jau ėmiau ne- 
rimauti, bičiuli. 

- Kodėl? - paklausė Ralfas. - Kas atsitiko? 


- Galbūt nieko, o galbūt ir daug kas. Čarlį Pikeringą paleido už 
užstatą. 

- Sakei, kad taip niekada neatsitiks. 

- Klydau, - susierzinęs atsakė Leidekeris. - Ir klydau ne vien dėl 
to. Sakiau, kad teisėjas tikriausiai skirs keturiasdešimties tūkstančių 
dolerių užstatą, bet nežinojau, kad Pikeringo teisėjas bus Stedmenas, 
kuris visada tvirtino, jog netiki beprotybe. Stedmenas paskyrė aštuo- 
niasdešimt gabalų. Pikeringo advokatas nėrėsi iš kailio lyg veršiukas 
mėnesienoje, bet nieko negalėjo padaryti. 

Ralfas nulenkė galvą ir pastebėjo, jog rankoje vis dar laiko arba- 
tinuką. Jis padėjo jį ant stalo. 

- Ir jis vis tiek sugebėjo sumokėti užstatą? 

- Aha. Prisimeni, kai sakiau, jog Edas išmes jį kaip skutimosi pei- 
liuką su sulaužytais ašmenimis? 

- Taip. 

- Pavadink tai dar vienu smūgiu Džonui Leidekeriui. Vienuoliktą 
valandą ryto Edas įžygiavo į užstatų priėmimo kontorą su pilnu laga- 
minėliu pinigų. 

- Aštuoniais tūkstančiais dolerių? - paklausė Ralfas. 

- Sakiau lagaminėliu, o ne voku, - atšovė Leidekeris. - Ne aštuo- 
niais, o aštuoniasdešimt. Jie vis dar šneka apie tai teismo rūmuose. Po 
velnių, apie tai čiauškės ir po Kalėdų. 

Ralfas pabandė įsivaizduoti Edą Dypno senu megztiniu ir nutrin- 
tomis velvetinėmis kelnėmis - "pamišusio mokslininko drabužiai", 
taip juos vadino Karolina - traukiantį dvidešimties ir penkiasdešimties 
dolerių banknotų krūveles iš lagaminėlio, bet neįstengė. 

- Lyg ir sakei, jog pakaks dešimties procentų. 

- Taip, jei gali ką nors užstatyti: namą ar kokį kitą turtą, kuris su- 
darytų likusią užstato dalį. Ko gero, Edas neįstengė to padaryti, tačiau 
surado grynųjų, paslėptų juodai dienai po čiužiniu. Arba taip, arba jis 
ką nors apšvarino. 

Ralfas prisiminė laišką, kurį gavo nuo Elenos, praėjus savaitei, 
kai ji paliko ligoninę ir išvažiavo į Hai Ridžą. Ji minėjo iš Edo gautą 
čekį septyniems šimtams penkiasdešimčiai dolerių. "Jis turėjo parody- 
ti, kad Edas supranta savo pareigas", - rašė Elena. Ralfas suabejojo, 
ar Elena galvotų tą patį, sužinojusi, jog Edas įžengė į Derio apygar- 

dos teismo rūmus su tokia pinigų suma, kurią turėdama jo dukra 
linksmai praleistų pirmuosius savo penkiolika metų... ir paklojo ją už 
pamišėlio, mėgstančio žaisti peiliais ir Molotovo kokteiliais, išlaisvi- 
nimą. 

- Iš kur, po velnių, jis juos gavo? - Ralfas paklausė Leidekerio. 

- Nežinau. 

- Ir jis neprivalo pasakyti? 

- Ne. Čia laisva šalis. Tiesa, jis minėjo, kad pardavė kažkokias 
akcijas. 

Ralfas prisiminė senas geras dienas, kai Karolina dar buvo svei- 
ka, o Edui tik pradėjo reikštis pirmieji ligos požymiai. Jis prisiminė, 
kaip jie keturiese pietaudavo kas antrą savaitę, užsisakydami picą 
Dypno namuose arba mėgaudamiesi Karolinos troškintų viščiuku 
Robertsų virtuvėje; kaip Edas prasitarė, kad jis visus pavaišins 
"Raudonojo liūto" restorane Bengore, kai ją turimos akcijos subręs. 
"Teisingai", - atsakė Elena, šypsodamasi Edui. Tada ji buvo nėščia ir 
atrodė lyg keturiolikmetė su arklio uodegėle ir dar gerokai per plačiu 
languotu chalatu. "Kurios subręs pirmos, Edvardai? Dviejų tūkstančių 
dolerių vertės Jungtinių Pirštelių akcijos ar šešių tūkstančių vertės 
Susiliejusių Ledinukų?" Edas suurzgė, ir visi pradėjo juoktis, nes kas 
pažinojo Edą Dypno nors dvi savaites, žinojo, kad jis nė musės 
nenuskriaus. Tik Elena tikriausiai manė kiek kitaip: jau tada ji tikrai 
galėjo įžvelgti skirtumą. 

- Ralfai? - paklausė Leidekeris. - Ar tu vis dar ten? 

- Edas neturėjo jokių akcijų, - atsakė Ralfas. - Dėl Dievo meilės, 
jis buvo chemikas, o jo tėvas - darbų vykdytojas butelių fabrike kaž- 
kur Plaster Roke, Pensilvanijoje. 

- Šiaip ar taip, pinigus jis gavo, tačiau meluočiau, jei teigčiau, kad 
man tai patiko. 

- Gal iš kitų "Gyvenimo draugų"? 

- Ne, nemanau. Pirma, tie žmonės tikrai ne turtuoliai: dauguma 
"Gyvenimo draugų" priklauso darbininkų klasei. Jie atiduotų, kiek ga- 
lėtų, bet tokią sumą? Ne. Jie galėjo surinkti pakankamai pinigų, kad 
išvaduotų Pikeringą, bet taip nepadarė. Netgi jei Edas būtų prašęs. 
Dabar Čarlis Pikeringas tarp jų - tik persona non grata, ir, manau, jie 
nebenori apie jį nė girdėti. Denas Daltonas vėl ėmė vadovauti "Gyve- 


8 


nimo draugams", ir daugeliui iš jų dėl to tikrai palengvėjo. Edas, Čar- 
lis ir dar du - Frenkas Feltonas ir Sandra Makėj - dabar veikia vieni. 
Apie Feltoną nieko nežinau ir jis pas mus neužregistruotas, bet ta mo- 
teriškė Makėj kaip ir Čarlis apkeliavo jau keletą tokių įstaigų. Jos ne- 
įmanoma nepastebėti: stambaus sudėjimo, spuoguota, storais akiniais, 
kad net akys atrodo lyg kiaušiniai be lukšto, sveria kokius tris šimtus 
svarų. 

- Juokauji? 

- Ne. Jai patinka praplatintos kelnės ir įvairiausių saldainių bei 
sausainių kompanija. Ji dažnai dėvi platų megztinį su užrašu "VAIKŲ 
FABRIKAS" ant priekio. Tvirtina, kad pagimdė penkiolika vaikų. 
Tačiau iš tikrųjų neturėjo nė vieno ir tikriausiai niekada negalės turėti. 

- Kodėl man visa tai pasakoji? 

- Nes noriu, kad pasisaugotum tų žmonių, - Leidekeris kalbėjo 
kantriai lyg su vaiku. - Jie gali būti pavojingi. Čarlis, - be abejo, ir 
pats tai gerai Žinai, - jau laisvėje. Nesvarbu, kur Edas gavo pinigų jam 
išlaisvinti - svarbu, kad gavo. Nenustebčiau, jei Čarlis vėl tave užpul- 
tų. Jis, Edas ar tie kiti. 

- O Elena su Nete? 

- Jos su savo draugėmis, kurios puikiai supranta, kokį pavojų gali 
Eleną. Biblioteką stebi mūsų vyrai. Nemanau, kad dabar Elenai grės- 
tų tikras pavojus: ji vis dar Hai Ridže, bet darome, ką galime. 

- Ačiū, Džonai. Ir ačiū, kad paskambinai. 

- Nedėkok, nes dar nebaigiau. Privalai nepamiršti, kam skambino 
11 ką gąsdino Edas - ne Eleną, o tave. Regis, kad ji jam daugiau ne- 
berūpi, tačiau tavęs, Ralfai, jis iš galvos neišmetė. Paprašiau šefo 
Džonsono, kad skirtų vyruką - aš išrinkau Krisą Nelį - stebėti tave 
bent jau kol ta "Pagalbos moterims" centro kviestinė kalė išvyks iš 
miesto. Tačiau mano prašymą atmetė. Jis teigė, kad šią savaitę ir taip 
daug įvykių... bet iš jo kalbos supratau, kad jei pats paprašytum, tai 
tau tikrai paskirtų palydovą. Ką pasakysi? 

Policijos apsauga, - pagalvojo Ralfas. - Taip sakoma per televi- 
zijos šou apie policininkus, ir būtent apie tai kalbėjo Leidekeris. Apie 
policijos apsaugą. 


Ralfas pabandė apsvarstyti šią mintį, bet į sąmonę ėmė brautis 
daug kitų dalykų: jie šoko galvoje lyg keisti ledinukai. Skrybėlės, 
daktariūkščiai, chalatai, dujų balionėliai. Ką jau kalbėti apie peilius, 
skalpelius ir žirkles, žibančias apdulkėjusiuose senų žiūronų Ięšiuose. 
Ką bedarau, stengiuosi atlikti greitai, kad galėčiau imtis ko nors ki- 
to, - mąstė Ralfas. Šią mintį vijo kita: - Iki Rojaus dar tolimas kelias, 
mielasis, tad liaukis prakaituoti dėl menkniekių. 

- Ne, - atsakė Ralfas. 

- Ką? 

Ralfas užmerkė akis ir išvydo save prie to paties telefono, kai 
skambino pranešti, jog nori atšaukti susitikimą su adatų smaigstyto- 
ju. Juk vėl viskas kartojasi, tiesa? Taip. Jis galėjo gauti policijos ap- 
saugą nuo pikeringų, makėjų 1r feltonų, bet viskas turėjo vykti ne taip. 
Ralfas žinojo ir jautė tai kiekviename širdies dūžyje ir kraujo pulsa- 
vime. 

- Girdėjai, - pakartojo jis. - Man nereikia policijos apsaugos. 

- Dėl Dievo meilės, kodėl? 

- Galiu ir pats savimi pasirūpinti, - atsakė Ralfas ir išsiviepė dėl 
tokio pompastiško pasakymo absurdiškumo. 

- Ralfai, man nemalonu tau priminti, bet tu jau senas. Tau pasise- 
kė sekmadienį. Tačiau kitą kartą gali ir nepasisekti. 

Man ne tik pasisekė, - pamanė Ralfas. - Susiradau aukšto lygio 
draugų. O galbūt reikėtų sakyti: aukšto lygio esybių. 

- Viskas bus gerai, - paprieštaravo Ralfas. 

Leidekeris atsiduso. 

- Jei apsigalvosi, ar paskambinsi man? 

- Būtinai. 

- Ir Jei pastebėsi netoliese beslampinėjantį Pikeringą ar tą dručkę 
storais akiniais ir sulipusiais baltais plaukais... 

- Aš tau paskambinsiu. 

- Ralfai, pagalvok apie tai. Kalbu tik apie vyruką, laukiantį maši- 
noje. 

- Kas padaryta, tas padaryta. 

- Ą? 

- Sakiau ačiū, bet ne. Būtinai tau paskambinsiu. 

Ralfas iš lėto padėjo ragelį. Tikriausiai Džonas teisus, tikriausiai 
jis pats - beprotis, tačiau Ralfas jautėsi esąs sveiko proto kaip nieka- 
da. 

- Pavargęs, - tarė jis saulėtai tuščiai virtuvei, - bet sveiko proto. 

Tuomet dar pridūrė: 

- O galbūt ir pusiau įsimylėjęs. 

Ralfas nusišypsojo. Šypsena nedingo ir tada, kai jis pastatė arba- 
tinuką ant viryklės. 


Ralfas gėrė jau antrą puodelį arbatos, kai prisiminė, ką Bilis rašė 
raštelyje apie tai, jog jis skolingas Ralfui vakarienę. Jis nusprendė pa- 
sikviesti Bilį į "Saulėlydžio" kavinukę kuklios vakarienės. Tada galė- 
tų susitaikyti. 

Manau, kad turime susitaikyti, - mąstė Ralfas, - nes tas mažasis 
psichopatas nešioja Bilio panamą, todėl Bilis, be abejo, pavojuje. 

Taigi pats metas. Ralfas pakėlė ragelį ir surinko numerį, kurį ne- 
sunkiai prisimindavo: 941-5000. Tai buvo Derio ligoninės telefono 
numeris. 

Ligoninės sekretorė sujungė jį su 313-ąja palata. Išvargusiu balsu 
atsiliepusi moteris buvo Denisė Polherst, mirštančio vyriškio dukterė- 
čia. Ji pasakė, kad Bilio palatoje nėra. Užėjo dar keturi mokytojai iš 
"dėdės šlovingųjų dienų", pasak Denisės, ir Bilis pasiūlė nueiti kartu 
papietauti. Ralfas net žinojo, kaip jo kaimynas iš apačios juos suvilio- 
jo: geriau vėliau negu niekad. Šis posakis buvo vienas jo mėgiamiau- 
sių. Kai Ralfas paklausė dukterėčios, ar Bilis greitai sugrįš, Denisė 
Polherst atsakė teigiamai. 

- Jis toks ištikimas. Nežinau, ką būčiau be jo dariusi, pone Ro- 
binsai. 

- Robertsas, - pataisė Ralfas. - Bilis vis kartoja, kad ponas Pol- 
herstas - puikus Žmogus. 

- Taip, visi taip mano. Tik, deja, sąskaitos atėis tikrai ne tam /a- 
nų klubui, ar ne? 

- Tiesa, - Ralfas pasijuto nemaloniai. - Turbūt neateis. Bilis rašė, 
kad jūsų dėdė jau labai silpnas. 

- Taip. Gydytojas sako, kad jam beliko diena, gal naktis, bet tą 
dainelę girdėjau ir anksčiau. Atleisk man, Viešpatie, tačiau kartais vi- 
są tai labai panašu į laikraščių skelbimus - vieni pažadai. Tikriausiai 
kalbu siaubingus dalykus, bet pavargau rūpintis. Šįryt jie išjungė gy- 
vybę palaikančią sistemą: negalėjau viena imtis tokios atsakomybės, 
todėl paskambinau Biliui, ir šis užtikrino mane, jog to dėdė tik ir no- 
rėtų. "Laikas Bobiui imti tyrinėti kitą pasaulį, - teigė jis. - Šį jis jau 
iki smulkmenų pažįsta." Argi tai ne poetiška, pone Robinsai? 

- Taip. Tik mano pavardė Robertsas, panele Polherst. Ar galėtu- 
mėte perduoti Biliui, kad skambino Ralfas Robertsas ir paprašė, kad 
jam persk... 

- Tad mes atjungėme sistemą. Aš buvau pasiruošusi, tačiau jis ne- 
mirė. Negaliu to suprasti. Jis pasiruošęs, aš pasiruošusi, jo gyvenimo 
darbai baigti... tai kodėl tada jis nemiršta? 

- Nežinau. 

- Mirtis tikrai kvaila, - Denisė kalbėjo suirzusiu giliai išvarginto 
žmogaus balsu. - Akušeris, taip lėtai kerpantis kūdikio bambagyslę, 
būtų atleistas už neatidumą. 

Pastaruoju metu Ralfo mintys mėgdavo nuklysti į lankas, bet šį- 
kart jos akimirksniu grįžo atgalios. 

- Ką jūs pasakėte? 

- Atsiprašau? - Denisė atrodė nustebusi, tarytum jos pačios protas 
būtų trumpam iškeliavęs. 

- Kalbėjote kažką apie gyslos nupjovimą. 

- Nieko rimtai nekalbėjau, - atsakė ji. Suirzęs balsas tapo stipres- 
nis... tik tai nebuvo susierzinimas, o baimė. Čia kažkas ne taip. Stai- 
ga Ralfo širdis ėmė sparčiau plakti. - Visai nieko rimta nekalbėjau. 

Umai Ralfo telefoną apgaubė ryškiai mėlyna šviesa. 

Ji galvojo, kaip jį nužudyti, ir ne tik atjungiant sistemą. Ji ketino 
uždėti pagalvę jam ant veido ir uždusinti. Tai ilgai netruks, - mąstė ji. 
- Tai gailestingumas. Pagaliau viskas bus baigta. 

Ralfas atitraukė ragelį nuo ausies. Pro skylutes ragelyje veržėsi 
mėlyna, šalta it vasario dangus šviesa. 

Žmogžudystės spalva mėlyna, - svarstė Ralfas, laikydamas ragelį 
ir su nepasitikėjimu stebėdamas mėlynus spindulius, pamažu krentan- 
čius ant grindų. Ralfas silpnai girdėjo susirūpinusį Denisės Polherst 
balsą. - Niekada nenorėjau to sužinoti, bet vis dėlto dabar jau žinau: 
žmogžudystės spalva mėlyna. 

Ralfas pridėjo ragelį prie lūpų, viršutinę jo dalį nukreipęs į šoną, 
nes iš jo sklido ta šalta it ledas aura. Jis bijojo, kad ši ragelio dalis gali 
apkurtinti jį savo šalta ir pikta neviltimi, jei tik pridės ją prie ausies. 

- Pasakykite Biliui, kad skambino Ralfas. Robertsas, ne Robinsas. 

Ralfas padėjo ragelį, nebelaukdamas atsakymo. Mėlyni spinduliai 
atsijungė nuo ragelio ir nuvilnijo grindų link. Ralfas vėl prisiminė 
varveklius: kaip jie tvarkinga eile krenta žemyn, kai pirštinėta ranka 
perbrauki per pastogės apačią po šiltos žiemos dienos. Nepasiekę li- 
noleumo, spinduliai dingo. Ralfas apsidairė: kambaryje niekas nešvy- 
tėjo, neblizgėjo ir nekrutėjo. Auros vėl dingo. Ralfas jau ruošėsi atsi- 
dusti iš palengvėjimo, tačiau Hariso aveniu pokštelėjo mašinos dujų 
išmetimo vamzdis. 

Tuščiame antro aukšto bute Ralfas Robertsas suklykė. 


4 


Ralfas nebenorėjo daugiau arbatos, bet vis tiek jautėsi ištroškęs. 
Šaldytuve jis rado pusę butelio dietinės pepsikolos, įsipylė ją į plast- 
masinį puodelį su nublukusiu "Raudonojo obuolio" užrašu ir išsinešė 
laukan. Jis daugiau nebevaliojo pasilikti bute, kuris tarytum kvepėjo 
nelaiminga nemiga. Ypač po to įvykio su telefonu. 

Diena tapo dar gražesnė. Stiprus, bet švelnus vėjas ginė šviesos ir 
šešėlių juostas per vakarinę Derio pusę ir šukavo lapus nuo medžių. 
Lapai sukosi ore geltonais ir raudonais sūkuriais ir krito ant šaligat- 
vių. 

Ralfas pasuko kairėn ne todėl, kad vėl užsimanė aplankyti poilsia- 
vietę prie oro uosto, o tik tam, kad vėjas pūstų jam į nugarą. Tačiau 
po dešimties minučių jis vis tiek atsidūrė aikštelėje. Ralfas nė kiek ne- 
nustebo, kad ji tuščia. Vėjas tikrai negąsdino pagyvenusių Žmonių, 

bet buvo sunku nulaikyti kortas ant stalo ar šachmatų figūras ant len- 
tos. Priėjęs prie stalelio, kur karaliaudavo Fėjus Čapinas, Ralfas ne- 
nustebo pastebėjęs akmeniu prispaustą raštelį. Dar nepastatęs plast- 
masinio puodelio, jis jau beveik numanė, kas jame parašyta. 

Du pasivaikščiojimai; du kartus matytas plikas daktariūkštis su 
skalpeliu, du senyvi žmonės, kenčiantys nuo nemigos ir regintys spal- 
votas vizijas; du rašteliai. Tarytum Nojus, vedantis gyvūnus į arką: ne 
po vieną, 0 poromis... ir ar užgrius dar vienas stiprus lietus? Na, ką 
manai, sėnioke? 

Ralfas nežinojo, ką ir galvoti... bet Bilio raštelis buvo panašus į 
būsimą nekrologą, ir Ralfas net neabejojo, kad Fėjus rašė beveik tą 
patį. Nešimo į priekį jausmo neįmanoma buvo užginčyti, tarytum at- 
sibustum kažkokioje nepažįstamoje scenoje ir pastebėtum, jog kalbi 
žodžius (arba kliūni už jų) dramoje, kurios tikrai nerepetavai, arba 
matai kontūrus, kurie iki šiol atrodė visiška nesąmonė, arba atrandi... 

Atrandi ką? 

- Dar vieną paslaptingą miestą, - sumurmėjo Ralfas. - Aurų Derį. 

Jis pasilenkė ties Fėjaus rašteliu ir perskaitė jį, kol vėjas kedeno 
išretėjusius jo plaukus. 


Tie, kurie nori atiduoti paskutinę pagarbą Džimiui Vander- 
mėjeriui, gali padaryti tai vėliausiai rytoj. Vidurdienį buvo už- 
sukęs tėvas Koulinas ir pasakė, kad vargšelis jau gęsta. Tačiau 
lankytojai pas jį ĮLEIDŽIAMI. Jis guli 315-oje Derio ligoninės 
intensyvios terapijos skyriaus palatoje. 

Fėjus 
P.S. Nepamirškite, kad laiko liko nedaug. 


Ralfas dukart perskaitė raštelį, padėjo jį atgal, prispausdamas ak- 
meniu, kad kitas "senas sukriošėlis" galėtų jį pastebėti, ir sustingo, su- 
sikišęs rankas į kišenes, iš padilbų žvelgdamas į trečiąjį pakilimo-nu- 
sileidimo taką. Čežantis oranžinis lapas, Helouvyno moliūgo spalvos 
(kurie jau greitai papuoš gatves), nusileido iš mėlyno dangaus tiesiai 
į sutaršytus Ralfo plaukus. Ralfas mechaniškai numetė jį šalin 1r su- 

simąstė apie dvi intensyvios terapijos skyriaus gretimas palatas. O ki- 
ta palata koridoriuje? 317-0je mirė jo Žmona. 

- Tai ne sutapimas, - ištarė Ralfas. 

Bet kas tai? Kontūrai rūke? Paslaptingas miestas? Sukeliančios 
jausmus frazės, bet neatsakančios nė į vieną klausimą. 

Ralfas klestelėjo ant stalo šalia Fėjaus palikto raštelio, nusimovė 
batus ir sukryžiavo kojas. Vėjas taršė jo plaukus. Taip jis sėdėjo tarp 
nukritusių lapų, palenkęs galvą ir mąsliai suraukęs antakius. Ralfas at- 
rodė panašus į Vinslou Homerio Budos versiją: medituojantis, padė- 
jęs delnus ant kelių ir atidžiai peržvelginėjąs Dr. nr.l ir Dr. nr.2 pa- 
vidalus... bei supriešindamas juos su Dr. nr.3. 

Pirmasis įspūdis: visi trys daktariūkščiai priminė ateivius iš bul- 
varinių laikraščių ir paveikslėlių su užrašu "dailininko samprata". Ral- 
fas žinojo, kad tokie plikų juodaakių paslaptingų ateivių iš kosmoso 
įvaizdžiai egzistavo jau daugelį metų. Žmonės teigė apie kontaktus su 
mažais plikagalviais - vadinamaisiais daktariūkščiais - turbūt jau nuo 
pranešimų apie NSO pradžios. Ralfas neabejojo, kad dar septintajame 
dešimtmetyje skaitė apie tokį susidūrimą. 

- Taigi, jie vieni iš tokių vaikinų, - Ralfas dėstė žvirbliui, nutūpu- 
siam ant poilsiavietės šiukšlių konteinerio. - Yra ne trys, o galbūt trys 
šimtai daktariūkščių. Arba trys tūkstančiai. Luiza ir aš - ne vieninte- 
liai žemėje juos pastebėję. Ir... 

Argi daugelis Žmonių, pasakojusių apie tokius susidūrimus, nemi- 
nėjo aštrių daiktų? 

Taip, bet tik ne žirkles ar skalpelius - bent jau Ralfas taip nema- 
nė. Juk daugelis žmonių, kurie teigė buvę pagrobti mažų plikų dakta- 
riūkščių, pasakojo apie zondus, tiesa? 

Žvirblis nuskrido. Ralfas net nepastebėjo. Jis mąstė apie mažus 
plikus daktariūkščius, apsilankiusius pas Mėją Ločer jos mirties nak- 
tį. Ką jis dar apie juos žinojo? Ką jis dar matė? Jie vilkėjo baltus cha- 
latus lyg daktarai iš šeštojo ar septintojo dešimtmečio televizijos se- 
rialų. Tokius chalatus dėvėjo vaistininkai. Tik jų chalatai, skirtingai 
nei Dr. nr.3, buvo švarūs. Dr. nr.3 nešiojosi surūdijusį skalpelį. Ral- 
fas nepastebėjo rūdžių ant žirklių, kurias Dr. nr.1 laikė dešinėje ran- 
koje. Netgi nusistatęs žiūronus. 


15 


Tu pastebėjai dar kažką, nors galbūt tai ne taip jau ir svarbu. Žir- 
klėmis nešinas Dr. buvo dešiniarankis, bent jau pagal tai, kaip jis lai- 
kė savo ginklą. Daktariūkštis su skalpeliu buvo kairiarankis. 

Ne, tikriausiai tai nesvarbu, bet kažkas - dar vienas kontūras rūke 
- vis tiek atkreipė Ralfo dėmesį. Kažkas apie kairės ir dešinės dicho- 
tomiją. 

Et, neverta paisyti. Ką dar jis žinojo apie daktariūkščius? ' 

Be abejo, juos supo auros - visai mielos žaliai auksinės spalvos - 
ir paskui save jie palikdavo 

(balto žmogaus pėdsakus) 

Artūro Miurėjaus šokių diagramas. Ir nors jų bruožai stulbino to- 
bulu anonimiškumu, jų auros bylojo apie jėgą... rimtumą... ir... 

- Kilnumą, kad juos kur velnias, - sumurmėjo Ralfas. 

Vėl praūžė vėjo šuoras, nupūsdamas lapus nuo medžių. Už kokių 
penkiasdešimties jardų nuo poilsiavietės, netoli senų geležinkelio bė- 
gių, medis pusiau matomomis šaknimis pasviro į Ralfo pusę, tiesda- 
mas šakas, kurios iš tikrųjų tapo panašios į sugniaužtas rankas. 

"Staiga Ralfas suprato, kad tą naktį jis matė labai daug, kaip vyru- 
kas, gyvenantis ant paskutinių savo metų ribos. Tokį Šekspyras (ir Bi- 
lis Makgovernas) būtų pavadinęs "nusmukusiomis kelnėmis". Ir nie- 
kas - nė menkiausia detalė - neišdavė pavojaus ar blogų ketinimų. 
Nieko nuostabaus, kad Ralfas įžvelgė blogus ketinimus. Tai buvo fi- 
ziškai keisti ateiviai. Ralfas stebėjo juos, išeinančius iš sergančios 
moteriškės namo tokiu paros metu, kai tikrai niekas nevaikšto į sve- 
čius. Jis išvydo juos, ką tik nubudęs po bjauraus košmaro. Dabar Ral- 
fas prisiminė ir kitas smulkmenas. Pavyzdžiui, kaip jie stovėjo veran- 
doje, tarsi turėtų visas teises ten būti; kaip Ralfas pamanė, jog tai du 
seni draugai, sustoję persimesti pora žodžių, prieš nueidami savais ke- 
liais. Du draugužiai, besišnekučiuojantys prieš patraukiant namo po 
ilgo naktinio darbo. 

Toks buvo tavo įspūdis, bet tai dar nereiškia, kad juo reikia pasi- 
tikėti, Ralfai. 

Tačiau Ralfas vis dėlto manė, kad įspūdžiu galima pasitikėti. Se- 
ni draugai, ilgalaikiai kolegos, baigę nakties darbą. Mėja Ločer buvo 
paskutinė jų darbų sąraše. 

Taigi Dr. nr.1 ir Dr. nr.2 kaip diena nuo nakties skyrėsi nuo tre- 
čiojo. Jie buvo švarūs, o tas - purvinas; juos gaubė auros, o trečiasis 

neturėjo jokios (bent jau Ralfas jokios nepastebėjo); jie nešiojosi Žir- 
kles, o tas - skalpelį; jie atrodė sveiko proto ir rimti it gerbiamų kai- 
mo senolių porelė, o Dr. nr.3 - pamišęs lyg šiukšlyno žiurkė. 

Tik viena aišku, ar ne? Tavo žaidimo partneriai - antgamtinės bū- 
tybės. Ir be Luizos apie juos žino tik Edas Dypno. Gal lažinamės, kiek 
pastaruoju metu miega Edas? 

- Ne, - atsisakė Ralfas. 

Jis pakėlė rankas nuo kelių ir sulaikė jas ties akimis. Rankos tru- 


*-1 Nu" 


*-1 MN" 


turionus? Ralfas nežinojo. Jis taip tikėjosi, nes Žodis "centurionai" 
ėmė kelti vis siaubingesnį įvaizdį jo galvoje, kai tik Ralfas apie tai pa- 
galvodavo. Mirties šmėklos iš fantastinės Tolkino trilogijos. Palinku- 
sios figūros ant žirgų pasruvusiomis krauju akimis, lekiančios pas su- 
sigūžusius iš baimės hobitus. Pagalvojęs apie hobitus, Ralfas prisimi- 
nė Luizą, ir rankos dar labiau suvirpėjo. 

Karolina: Iki Rojaus dar tolimas kelias, mielasis, tad liaukis pra- 
kaituoti dėl menkniekių. 

Luiza: Mano šeimoje, jei miršti aštuoniasdešimties, miršti jaunas. 

Džo Vaizeris: Medicinos ekspertai dažnai mirties priežasties gra- 
Joje užrašo "savižudybė", o ne "nemiga". 

Bilis: Jis buvo Pilietinio karo specialistas, o dabar netgi nenutuo- 
kia, kas tai yra. 

Denisė Polherst: Mirtis tikrai kvaila. Akušeris, taip lėtai kerpan- 
tis kūdikio bambagyslę... 

Staiga lyg kažkas uždegė šviesą Ralfo galvoje, ir jis suriko į sau- 
lėtą rudenio popietę. Netgi "Delta 727" lėktuvas, besiruošiantis leis- 
tis trečiame pakilimo-nusileidimo take, neįstengė visiškai užgožti šio 
riksmo. 

Ralfas praleido likusią popietės dalį verandoje, kurią dalijosi kar- 
tu su Makgovernu, nekantriai laukdamas, kada Luiza grįš po kortų 
žaidimo. Jis galėjo dar kartą pabandyti paskambinti Biliui į ligoninę, 
bet to nepadarė. Poreikis pasikalbėti su Makgovernu praėjo. Ralfas 


kol kas visko dar nesuvokė, tačiau suprato daug daugiau nei anksčiau, 
1r jei netikėtas praregėjimas poilsiavietėje nors kiek nemelavo, vis 
tiek nebūtų buvę jokios naudos papasakojus Biliui, kas atsitiko jo pa- 
namai, netgi jei jis ir būtų tuo patikėjęs. 

Turiu atgauti skrybėlę, - mąstė Ralfas. - Ir Luizos auskarus. 

Tai buvo nuostabus vakaras. Nieko neįvyko. Antra vertus, įvyko, 
kas tik galėjo įvykti. Aurų pasaulis pasirodydavo ir dingdavo aplink 
Ralfą lyg praplaukiančių pro šalį debesų šešėliai. Ralfas sėdėjo ir ste- 
bėjo, paskendęs savo mintyse, nutraukdamas monotoniją tik mažai 
užkandėlei ir gamtos šauksmui. Jis matė priekinėje verandoje senąją 
ponią Beningen ryškiai raudonu paltu, kuri spausdama savo lazdą ap- 
žiūrinėjo rudenines gėles. Ralfas įžvelgė ją gaubiančią aurą - sveikos 
rožinės spalvos lyg ką tik išmaudytas kūdikis - ir tikėjosi, jog ponios 
B. nesupa giminaičiai, belaukiantys jos mirties. Ralfas matė dvide- 
šimtmetį jaunuolį, einantį kita gatvės puse "Raudonojo obuolio" link. 
Iš pažiūros jis atrodė sveikas vyrukas nublukusiais džinsais ir beran- 
koviu megztiniu, tačiau Ralfas stebėjo lavonmaišį, prilipusį prie jau- 
nuolio it tepalo dėmė vandens paviršiuje, ir baliono siūlelį, kuris at- 
rodė panašus į sudūlėjusią apmušalo skiautelę pilname vaiduoklių 
name. 

Ralfas neišvydo mažų plikų daktariūkščių, bet iškart po pusės še- 
šių jis pastebėjo, kad purpurinė šviesa prasiveržė iš po gatvės dang- 
čio Hariso aveniu vidury. Kokias tris minutes ji kilo į dangų lyg spe- 
cialūs efektai 1š biblijinio epo, o po to paprasčiausiai dingo. Taip pat 
Ralfas išvydo milžinišką paukštį, panašų į priešistorinį sakalą, sklan- 
dantį tarp senojo pieno kombinato kaminų Hovardo gatvėje, bei besi- 
keičiančius raudonus ir mėlynus spindulius, mirksinčius ilgomis juos- 
tomis virš Strofordo parko. 

Kai be penkiolikos šešios pasibaigė futbolo treniruotė Fermaunto 
jo obuolio" parkavimo aikštelę, kur jie galėjo nusipirkti tonas saldu- 
mynų ir krūvas futbolo kortelių. Du iš jų sustoję ėmė dėl kažko gin- 
čytis ir jų auros (žalia ir tamsiai oranžinė) išryškėjo, persipynė bei 
spirale pradėjo kilti į viršų, švytėdamos ryškiai raudona spalva. 

Atsargiai! - mintyse sušuko Ralfas berniukui, apgaubtam oranži- 
ne šviesa, kol Žaliasis vaikėzas dar nespėjo numesti vadovėlių ir 

smogti šiam į veidą. Jie abu susikibo, ėmė šokinėti agresyviu žings- 
niu ir pagaliau nugriuvo ant šaligatvio. Juos apsupo krykštaujančių 
vaikų būrys. Purpurinis raudonas kupolas ėmė kauptis virš kovos 
įkarščio. Šie kontūrai, lėtai besisukantys pagal laikrodžio rodyklę, 
Ralfui pasirodė siaubingi ir podraug nuostabūs: jam net pasidarė įdo- 
mu, kaip atrodytų aura virš įnirtingo karinio mūšio. 

Tačiau Ralfas nusprendė, kad visai netrokšta sužinoti atsakymą. 
Kai Oranžinis berniukas užsilipo ant Žaliojo ir ėmė sąžiningai talžyti 
pastarąjį, Sju išėjo iš parduotuvės ir suriko, kad jie liautųsi muštis 
prakeiktoje parkavimo aikštelėje. 

Oranžinis berniukas nenoriai nulipo nuo savo priešininko. Peštu- 
kai atsistojo, atsargiai stebėdami vienas kitą. Žaliasis berniūkštis, no- 
rėdamas pasirodyti abejingas, nusisuko ir įėjo parduotuvėn. Vaizdą 
sugadino tik trumpas žvilgtelėjimas atgal, norint įsitikinti, jog prieši- 
ninkas neseka iš paskos. 

Dalis žiūrovų nulydėjo Žaliąjį berniuką į parduotuvę pirkti saldu- 
mynų, kiti apspito Oranžinį peštuką ir ėmė jį sveikinti. Virš jų tas 
nuodingas raudonai purpurinis šungrybis pradėjo sklaidytis. Jo dalys 
skirstėsi, plonėjo ir nyko iš akių. 

Gatvė - tikras energijos karnavalas, - pagalvojo Ralfas. - Energi- 
jos, kurią išskyrė tiedu berniūkščiai per devyniasdešimt sekundžių, 
niuksėdami viens kitą, užtektų visą savaitę Derį apšviesti, o jei dar 
pridėtume stebėtojų išskirtą energiją, - kuri tūnojo grybo debesyje, - 
tai visą mėnesį aprūpintum elektra ir Meiną. Ar galima įsivaizduoti, 
kaip atrodytų Taims skveras be dviejų minučių vidurnaktį per pačius 
Naujuosius metus, jei jį apgaubtų aurų pasaulis? 

Ralfas negalėjo įsivaizduoti 1r, beje, net nebandė. Jis įtarė, jog iš- 
vydo tik patį kraštelį jėgos, tokios milžiniškos ir gyvybingos, kad, pa- 
lyginus su ja, visi atominiai ginklai, sukurti nuo 1945 metų, neatrodė 
grėsmingesni už vaikišką pistoletą, nukreiptą į tuščią skardinę nuo 
vaisių. Tokios jėgos pakaktų sunaikinti visatą... arba sukurti naują. 

Ralfas užlipo laiptais aukštyn, įmetė pupelių skardinę į vieną puo- 
dą, porą dešrelių į kitą ir ėmė nekantriai vaikščioti po butą, spragsė- 

damas pirštais ir retkarčiais perbraukdamas jais per plaukus, laukda- 
mas, kol išvirs jo kukli viengungio vakarienė. Įsišaknijęs iki kaulų 
nuovargis, kuris it nematomas svoris kabėjo Ralfui ant kaklo nuo va- 
saros vidurio, bent jau dabar buvo visiškai dingęs. Ralfas jautėsi ku- 
pinas maniakiškos ir groteskiškos energijos, tiesiog prikimštas jos. 
Tikriausiai dėl to žmonės mėgo benzedriną ir kokainą, tik ši energija 
buvo daug aukštesnio lygio, nes jai praėjus, Ralfas nesijautė išsunk- 
tas kaip citrina. 

Ralfas Robertsas, nežinodamas, kad plaukai, kuriuos nuolat per- 
braukdavo ranka, sutankėjo ir po penkerių metų vėl pasirodė juodos 
plaukų sruogos, suko ratus po kambarius murmėdamas, o po to pra- 
dėjo niūniuoti seną septintojo dešimtmečio rokenrolo melodiją: "Ei, 
gražuole, nesėdėk... eikš pas mus ir pajudėk..." 

Pupos burbuliavo savo puode, dešrelės virė savajame, tik Ralfui 
atrodė, jog jos šoka į senos melodijos taktą. Vis dar niūniuodamas 
melodiją, Ralfas sudėjo dešreles į pupeles, užpylė pusę pintos pomi- 
dorų padažo, dar kliuktelėjo truputį aštraus padažo, viską išmaišė ir 
vienoje rankoje nusinešė savo vakarienę prie durų. Jis lyg mokinukas, 
vėluojantis į pamokas pirmą mokslo metų dieną, nušokavo laiptais 
žemyn. Iš spintos hole Ralfas išsitraukė platų Makgoverno megztinį 
- koks skirtumas?! - ir vėl sugrįžo į verandą. 

Aurų nebebuvo, bet Ralfas nė kiek nenusiminė. Dabar jį labiau 
traukė maisto kvapas. Toks alkanas jis jau seniai nesijautė. Ralfas 
klestelėjo ant paskutinio laiptelio ir ėmė valgyti. Pirmi kąsniai nude- 
gino lūpas ir liežuvį, tačiau jis nesiliovė, o ėmė ryti dar greičiau. 

Suvalgęs pusę puodo, Ralfas stabtelėjo. Žvėris skrandyje dar ne- 
nurimo, tačiau bent jau liovėsi plėšytis. Ralfas atsiriaugėjo ir pažvel- 
gė į Hariso aveniu su tokiu pasitenkinimu, kokio nejautė jau daugelį 
metų. Esant tokioms aplinkybėms, šis jausmas nieko nereiškė, bet vis 
tiek nesumenko. Kada paskutinį kartą jis jautėsi taip gerai? Galbūt tą 
rytą, kai atsibudo kluone kažkur tarp Derio Meino valstijoje ir Pou- 
kypsio Niujorko valstijoje nustebintas saulės spindulių gausos, - ko- 
kio tūkstančio, - kuri skrodė šiltą, saldžiai kvepiančią jo nakvynės 
vietą. 

Arba galbūt niekada. 

Taip, galbūt niekada. 

Ralfas stebėjo ponią Perin, grįžtančią tikriausiai iš benamių prie- 
glaudos, vadinamos "Saugia vieta". Jį dar kartą sužavėjo jos keista, 
slystanti eisena, kuriai neprireikė lazdos pagalbos bei klubų judesių. 
Dar nelabai pražilusius plaukus prilaikė - tiksliau, pažabojo - plaukų 
tinklelis. Storos kojinės matėsi virš nepriekaištingai nuvalytų baltų ba- 
tų... nors Ralfas beveik nematė kojų: šį vakarą ponia Perin vilkėjo vy- 
rišką vilnonį paltą, kurio skvernai buvo nutįisę iki pat kulkšnių. Atro- 
dė, ji beveik visiškai priklausė nuo viršutinės kojų dalies, - kažkokios 
chroniškos nugaros ligos ženklas, - ir toks judėjimas kartu su paltu 
pavertė Esterą Perin nežemiška būtybe. Ji buvo panaši į juodąją val- 
dovę šachmatų lentoje, kurią stūmė kažkokia nematoma ranka, arba ji 
judėjo pati. 

Kai ponia Perin prisiartino prie Ralfo, vilkinčio vis tuos pačius 
suplyšusius marškinius ir valgančio vakarienę tiesiai iš puodo, auros 
vėl pradėjo grįžinėti. Jau švietė gatvių Žibintai, ir dabar Ralfas išvy- 
do, kad kiekvieną gaubia levandų spalvos aura. Raudonas ūkelis 
sklandė virš vienų stogų, geltonas - virš kitų, o blyškiai vyšninis - virš 
trečių. Rytuose, kur kaupėsi naktis, horizontas spindėjo tamsiai žalia 
šviesa. 

O šalia ponios Perin aura apgaubė ją visą - toks ryškus pilumas, 
primenantis Vest Pointo kadeto uniformą. Keli tamsesni taškeliai lyg 
vaiduokliškos sagos blizgėjo ties jos krūtine (Ralfas tikėjosi, jog po 
paltu vis dėlto yra krūtinė). Ralfas nebuvo tikras, tačiau manė, jog tai 
gali būti sveikatos pablogėjimo ženklas. 

- Labas vakaras, ponia Perin, - mandagiai pasisveikino jis, stebė- 
damas, kaip žodžiai snaigių pavidalu iškyla prieš akis. 

Ponia Perin persmelkė jį žvilgsniu. 

- Matau, kad vilkite vis tuos pačius marškinius, Robertsai, - tarė 
ji. 

Ralfas neabejojo, jog ji nutylėjo štai ką: Taip pat matau, kad sė- 
dite ir valgote pupeles tiesiai iš puodo it koks gatvės valkata... 0 aš 
prisimenu, ką matau, Robertsai. 

- Taigi, - atsakė Ralfas. - Pamiršau persivilkti. 

- Aha, - teištarė ponia Perin, ir dabar Ralfas pagalvojo, kad ji 
mąsto apie jo apatinius. Kada paskutinįsyk juos keitėte? Bijau net pa- 
galvoti, Robertsai. 

- Gražus vakaras, ponia Perin, ar ne? 

Dar vienas staigus žvilgsnis, šįkart į dangų. Po to ji atsisuko į 
Ralfą. 

- Greit atšals. 

- Jūs taip manote? 

- Taip. Bobų vasara jau baigėsi. Mano nugara niekam daugiau ne- 
betinka, išskyrus orų prognozę, apie kurią ji niekada neklysta, - ji 
stabtelėjo. - Atrodo, tai Bilio Makgoverno megztinis. 

- Tikriausiai, - sutiko Ralfas, laukdamas, kada ji pasiteiraus, ar jis 
atsiklausė Bilio leidimo. 

Bet ji tik liepė užsisagstyti megztinį. 

- Juk nenorite tapti kandidatu į plaučių uždegimą? - paklausė ji, o 
suspaustos lūpos pridūrė: taip pat ir į beprotnamį? 

- Žinoma, ne, - atsakė Ralfas. Jis padėjo puodą į šalį ir jau buvo 
bepradedąs sagstytis, bet stabtelėjo. Ant kairės rankos Ralfas vis dar 
mūvėjo virtuvinę pirštinę ir tik dabar tai pastebėjo. 

- Bus lengviau, jei ją nusiimsit, - tarė ponia Perin ir žybtelėjo aki- 
mis. 

- Tikriausiai, - sumurmėjo Ralfas ir nusimovęs pirštinę ėmė sags- 
tytis Makgoverno megztinį. | 

- Mano pasiūlymas vis dar galioja, Rbbertsai. 

- Atsiprašau? 

- Pasiūlymas sutaisyti marškinius. Jei tik prisiruošite su jais 1šsi- 
skirti nors vienai dienai, - ji nutilo. - Tikiuosi, kad turite kitus marš- 
kinius? Kuriuos galėtumėte vilkėti, kol taisysiu šituos? 

- O taip, - atsakė Ralfas. - Ir ne vienerius. 

- Marškinius reiktų keisti kasdien. Jums nuo smakro varva pupe- 
lių skystis, Robertsai. 

Taip tarusi, ponia Perin vėl nukreipė žvilgsnį į priekį ir nužings- 
niavo toliau. 

Be jokios užmačios ar supratimo Ralfas iškėlė ranką su virtuvinė 
pirštine ir, sudėjęs į kumštį ties lūpomis, stipriai įkvėpė, išgaudamas 
silpną švilpimą. Jis tai padarė taip instinktyviai, kaip ir tą karatė ges- 
tą, norėdamas nubaidyti Dr. nr.3 nuo Rozali. Rezultatas buvo stulbi- 
nantis. Pilkos šviesos pieštukas išsikišo iš ponios Perin auros lyg dyg- 

liakiaulės dyglys. Jis sparčiai ilgėjo tįsdamas atgal, nors moteriškė ėjo 
į priekį, kol kirto lapais apkritusią pievelę ir įšoko tiesiai į Ralfo 
kumštį. Ralfas įkvėpęs pajuto jį savyje. Atrodė, kad jis ryja tikrą ener- 
giją. Staiga jis tarytum užsidegė lyg neoninis ženklas ar didelio mies- 
to kino teatro iškaba. Milžiniškos jėgos pojūtis - Pykšt! pojūtis - per- 
bėgo krūtine bei pilvu ir nuvilnijo per kojas iki pat pirštų galiukų. Tuo 
pat metu jis šovė į galvą, grasindamas nunešti skalpą, tarsi šis būtų tik 
betoninės raketų slėptuvės stogas. 

Ralfas matė šviesos spindulius, pilkus it elektrinės šukos, rūkstan- 
čius tarp jo pirštų. Siaubingas, bet džiugus jėgos pojūtis uždegė min- 
tis, tačiau tik akimirką. Šį jausmą palydėjo gėda ir siaubas. 

Ką darai, Ralfai? Kad ir kas tai būtų, tau nepriklauso. Ar drįstum 
kišti ranką į jos rankinę, kai ji nemato, ir išsitraukti šiek tiek pinigų? 

Ralfas paraudo. Jis nuleido ranką ir sučiaupė burną. Tai padaręs 
išgirdo (tiesą sakant, pajuto), kaip kažkas trakštelėjo jo viduje, tary- 
tum Ralfas būtų atkandęs šviežio rabarbaro gabalą. 

Ponia Perin stabtelėjo. Ralfas susijaudinęs stebėjo, kaip ji pusiau 
atsigręžė ir nužvelgė Hariso aveniu. Aš nenorėjau, - mintyse atsipra- 
šinėjo Ralfas. - Aš tikrai nenorėjau, ponia P. Aš vis dar mokausi su- 
vokti šiuos dalykus. 

- Robertsai? 

- Taip? 

- Ar girdėjote kažką? Lyg būtų šauta iš ginklo. 

Ralfas jautė, kaip parausta jo ausys, jam papurčius galvą. 

- Ne... bet mano klausa jau nebe tokia kaip... 

- Tikriausiai kokia mašina išleido garsą Kanzaso gatvėje, - per- 
traukė ponia Perin. - Nors galiu užtikrinti, kad sekundę net mano šir- 
dis sustojo. 

Ji patraukė toliau savo keista, slystančia šachmatų valdovės eise- 
na, po to vėl stabtelėjo ir pažvelgė į Ralfą. Jos aura ėmė blėsti, tačiau 
Ralfas puikiai galėjo įžvelgti jos akis: tokias aštrias kaip pelėsakalio. 

- Atrodai pasikeitęs, Robertsai, - ištarė ponia Perin. - Kažkoks 
jaunesnis. 

Ralfas, kuris tikėjosi išgirsti visai ką kita (pavyzdžiui, atiduok, ką 
pavogei, Robertsai, ir tučtuojau), tik pasimuistė. 

- Matote... tai labai... tik norėjau padė... 

Ponia Perin tik numojo ranka. 

- Galbūt tai tik šviesa. Patarčiau neapdrabstyti šito megztinio, Ro- 
bertsai. Man atrodo, jog ponas Makgovernas toks žmogus, kuris rū- 
pinasi savo daiktais. 

- Jau geriau būtų pasirūpinęs savo skrybėle, - leptelėjo Ralfas. 
Ryškios akys, kurios jau buvo benusisukančios nuo Ralfo, vėl grįžo 
atgal. 

- Atsiprašau? 

- Savo panama, - paaiškino Ralfas. - Jis kažkur ją pametė. 

Ponia Perin gerai apsvarstė gautą informaciją ir nubloškė ją ša- 
lin su dar vienu "Aha". 

- Eik vidun, Robertsai. Jei dar ilgiau pasėdėsi, mirtinai sušalsi. 

Ji patraukė savo keliu. Po nesąmoningos Ralfo vagystės moters 
eisena nė kiek nepasikeitė. 

Vagystės? Esu tikras, kad tai ne tas žodis, Ralfai. Ką padarei, 
daug labiau tinka... 

- Vampyrizmui, - sumurmėjo Ralfas. Jis padėjo puodą su pupelė- 
mis į šoną ir iš lėto ėmė trinti rankas. Ralfas jautė gėdą... kaltę... 1r 
energijos perteklių. 

Pavogei jos gyvenimo energijos vietoje kraujo, bet vampyras lie- 
ka vampyru, Ralfai. 

Taip, iš tiesų. Staiga Ralfas suprato, jog jis taip padarė nebe pir- 
mą kartą. 

"Atrodai pasikeitęs, Robertsai. Kažkoks jaunesnis", - taip šįvakar 
pasakė ponia Perin, tačiau Žmonės apie tai užsimindavo jau nuo va- 
saros pabaigos. Pagrindinė priežastis, kodėl draugai neįkalbinėjo jo 
nueiti pas gydytoją, buvo tai, kad Ralfas neatrodė nesveikas. Jis skun- 
dėsi nemiga, tačiau išvaizda atrodė visiškai sveika. "Matau, kad me- 
daus koriai padėjo", - ištarė Leidekeris, kai jiedu išėjo iš bibliotekos 
sekmadienį (dabar tai buvo taip tolima, kaip koks geležies amžius). 
Ir kai Ralfas pasiteiravo, ką Leidekeris turi omeny, šis atsakė, jog kal- 
ba apie Ralfo nemigą. Atrodote tūkstančius kartų geriau, nei tą die- 
ną, kai pirmąkart susitikome. Ir Leidekeris ne vienintelis. Ralfas šiaip 
ne taip kapanojosi, jausdamasis suglamžytas, sulysęs ir sudarkytas... 
tačiau žmonės kartojo, kaip gerai, šviežiai ir jaunai jis atrodo. Elena... 

Makgovemas, netgi Fėjus Čapinas kažką panašiai sakė prieš savaitę 
ar dvi, nors Ralfas tiksliai neprisimena ką... 

- Žinoma, prisimenu, - pats sau paprieštaravo Ralfas. - Jis paklau- 
sė, ar aš naudoju kremą nuo raukšlių. Dėl Dievo meilės, kremą nuo 
raukšlių! 

Ar jau tada jis vogė gyvenimo energiją iš kitų? Vogė, net nežino- 
damas taip darąs? 

- Tikriausiai, - tuo pačiu žemu balsu sumurmėjo Ralfas. - Viešpa- 
tie Dieve, aš - vampyras. 

Bet ar tai tinkamas žodis? - staiga suabejojo jis. - Galbūt aurų pa- 
saulyje gyvenimo vagis vadinamas centurionu? Prieš Ralfo akis iški- 
lo išblyškęs Edo veidas, panašus į vaiduoklį, kuris grįžta norėdamas 
apkaltinti savo Žmogžudį. Staiga išsigandęs Ralfas apglėbė kelius ir 
padėjo ant jų galvą. 

15 skyrius 

Dvidešimt minučių po septynių puikiai prižiūrėtas aštuntojo de- 
šimtmečio pabaigos laidos "Linkolnas" privažiavo prie Luizos namo. 
Ralfas - kuris pastarąją valandą prausėsi po dušu, skutosi ir bandė nu- 
siraminti - stovėjo verandoje ir stebėjo, kaip Luiza išlipa iš mašinos. 
Ji atsisveikino, ir spigus mergiotiškas juokas pasiekė Ralfo ausis. 

"Linkolnas" nuvažiavo, ir Luiza patraukė takeliu namo link. Pu- 
siaukelėje ji stabtelėjo ir atsigręžė. Minutėlę jiedu stebėjo vienas kitą 
iš skirtingų Hariso aveniu pusių, puikiai matydami, nors tamsa sutirš- 
tėjo, 0 juos skyrė du šimtai jardų. Jie degė toje tamsoje it paslaptingi 
deglai. 

Luiza parodė į jį pirštu. Šis gestas priminė tai, kaip ji šovė į Dr. 
nr.3, tačiau Ralfas dėl to nė kiek nenusiminė. 

Ketinimas, - pamanė jis. - Viskas priklauso nuo ketinimo. Yra ke- 
letas klaidų šiame pasaulyje... kai imi suvokti viską aplinkui, tai gal- 
būt nelieka jokių klaidų. 

Siauras, pilkai spindintis energijos spindulys pasirodė ant Luizos 
piršto galiuko ir ėmė plėstis, kirsdamas Hariso aveniu šešėlius. Prava- 
žiuojanti mašina perkirto jį. Mašinos langai akimirką suspindėjo ryš- 
kia, akinančia pilkuma, o priekinės šviesos sumirksėjo. Ir viskas. 

Ralfas pakėlė savo pirštą. Iš jo nutįso mėlynas spindulys. Šiedu 
siauri šviesos spinduliai susitiko Hariso aveniu vidury ir susipynė lyg 
vijoklis. Persipynusios "kiaulės uodegėlės" kilo vis aukščiau, po tru- 
putį blukdamos. Ralfas sulenkė pirštą, ir pusė meilės mazgo išnyko iš 
Hariso aveniu. Po akimirkos Luizos pusė taip pat dingo. Ralfas iš lė- 
to nulipo verandos laiptais žemyn ir perėjo pievelę. Luiza prisiartino 
prie jo. Jiedu susitiko gatvės viduryje... kur ką tik buvo iš tiesų susi- 
tikę. Ralfas apkabino Luizą per liemenį ir pabučiavo. 

Atrodai pasikeitęs, Robertsai. Kažkoks jaunesnis. 

Šie žodžiai vis skambėjo Ralfo galvoje (lyg niekad nesibaigianti 
juostelė), kai jiedu sėdėjo Luizos virtuvėje ir gėrė kavą. Ralfas nega- 
lėjo atitraukti nuo jos akių. Luiza atrodė bent dešimčia metų jaunes- 
nė ir dešimčia svarų lengvesnė nei ta kita Luiza, kurią jis matė per 
pastaruosius keletą metų. Ar ji taip pat jaunai ir gražiai atrodė šį rytą 
parke? Ralfas taip nemanė, bet rytą ji buvo tokia nusiminusi ir verkė, 
o tai, Ralfo nuomone, turėjo įtaką. 

Ir vis dėlto... 

Taip, vis dėlto. Smulkios raukšlelės aplink lūpų kraštelius dingo. 
Taip pat ir neseniai pasirodę kalakuto pakarūklai pasmakrėj bei mė- 
sos susmukimas, karantis nuo viršutinės rankų dalies. Šįryt ji verkė, 
o vakare švytėjo iš laimės, bet Ralfas žinojo, kad tai dar ne viskas. 

- Žinau, į ką dairaisi, - tarė Luiza. - Baugoka, ar ne? Tiesa, tai at- 
sako į klausimą, ar mes visko neišsigalvojome, tačiau vis tiek baugo- 
ka. Mes radome jaunystės fontaną. Užmiršk Floridą - jis buvo tiesiog 
mums panosėje čia, Deryje! 

- Mes jį radome? 

Akimirką Luiza atrodė nustebusi... ir truputį atsargi, lyg įtardama, 
jog Ralfas ją erzina. Nuvertina kaip "mūsų Luizą". Tada ji paėmė jo 
ranką ir suspaudė. 

- Žinau, kaip atrodau. Po velnių, aš juk ką tik nusiskutau. Netgi 
užtrukau. 

Luiza linktelėjo. 

- Gerai pasidarbavai, Ralfai... bet kalbu ne apie tavo penktos va- 
landos šešėlį. Tik pasižiūrėk į save. 

- Ar kalbi rimtai? 

- Taip, - užtikrintai atsakė ji. - Rimtai. 

Ralfas beveik priėjo prie durų, kai Luiza pridūrė: 

- Tu ne tik nusiskutai. Tu pasikeitei ir marškinius. Gerai. Neno- 
rėjau tau sakyti, bet tie languoti buvo suplyšę. 

- Tikrai? - paklausė Ralfas. Jis stovėjo nugara į Luizą, todėl ji ne- 
matė jo šypsenėlės. - Nepastebėjau. 

Ralfas stovėjo rankomis įsikibęs į vonios kriauklę ir keletą minu- 
čių apžiūrinėjo savo veidą. Tiek laiko jam prireikė įsitikinti, kad iš 
tikrųjų regi tai, ką mano regis. Jį stebino juodi, žvilgantys it varnos 
plunksnos plaukų kuokštai, taip pat ir išnykusios juodos bjaurios dė- 
mės nuo paakių, tačiau Ralfas negalėjo atitraukti akių nuo lūpų, kur 
nebesimatė raukšlių bei gilių įtrūkimų. Tai buvo menkniekis... bet 
drauge ir milžiniškas dalykas. Lūpos atrodė lyg jaunuolio. Ir... 

Staiga Ralfas įsikišo pirštą į burną ir pačiupinėjo dešinę apatinių 
dantų pusę. Jis nebuvo visiškai įsitikinęs, bet dantys atrodė ilgesni, 
tarsi susidėvėjimas vėl būtų atsistatęs. 

- Velniava, - sumurmėjo Ralfas. 

Jo sąmonė grįžo į tą kaitrią praeitos vasaros dieną, kai jis susirė- 
mė su Edu pievelėje. Pirmiausia Edas pasiūlė prisitraukti krėslą, o ta- 
da patikėjo jam paslaptį, jog Deryje šeimininkauja žiaurios, kūdikius 
žudančios būtybės. "Gyvenimą vagiančios būtybės. Visų tipų jėgos 
pradėjo čia rinktis", - pasakojo Edas. - "Žinau, kad sunku tuo patikė- 
ti, bet tai tiesa". Kuo toliau, tuo lengviau Ralfui buvo tuo patikėti. Ir 
sunkiau patikėti, jog Edas tapo bepročiu. 

- Jei tai nesiliaus, - prabilo Luiza, stovėdama tarpdury ir spokso- 
dama į jį, - mums reikės susituokti ir išvažiuoti iš miesto, Ralfai. Si- 
mona ir Mina negalėjo (tikra šio žodžio prasme - negalėjo) atitraukti 
nuo manęs akių. Pripaisčiau niekų apie naują pudrą, kurią pirkau pre- 
kybos centre, tačiau jos ant to neužkibo. Vyras gal dar būtų patikėjęs, 
bet moterys žino, ką gali pudra ir ko - ne. 

Jiedu sugrįžo į virtuvę, ir nors auros trumpam buvo dingusios, 
Ralfas vis tiek matė vieną: audinį, kylantį nuo baltos šilkinės Luizos 
palaidinės apykaklės. 

- Galų gale pasakiau tai, kuo jos dar galėjo patikėti. 

- Ką? 

- Pasakiau, kad sutikau vyrą, - ji sudvejojo, bet kai skruostai vir- 
to rožiniais, Luiza neištvėrė. - Ir jį įsimylėjau. 

Ralfas palietė jos ranką ir pasuko Luizą į save. Jis žvelgė į mažą 
1r švarią klostę alkūnės sulenkime ir mąstė, kaip norėtų priglusti prie 
jos savo lūpomis. Arba liežuvio galiuku. Ralfas pakėlė akis į Luizą. 

- Ar tai tiesa? 

Ji pažvelgė vilties ir atvirumo kupinomis akimis. 

- Manau, kad taip, bet viskas atrodo taip keistai. Esu tikra, kad 
noriu, jog tai būtų tiesa. Man reikia draugo. Jau seniai jaučiuosi įbau- 
ginta, nelaiminga ir vieniša. Manau, jog vienatvė - pati bjauriausia se- 
natvės dalis: ne skausmai, ne pašlijęs virškinimas ir ne dusulys, kurį 
1mi jausti, užlipęs kelis laiptelius, kuriais kažkada tiesiog užskrisda- 
vai, būdamas dvidešimtmetis, o vienatvė. 

- Taip, - pritarė Ralfas. - Tai blogiausia. 

- Su tavim niekas nebesikalba (žinoma, jie kalba tau, bet tai juk 
ne tas pats). Ir dažniausiai atrodo, kad žmonės netgi tavęs nebepaste- 
bi. Ar kada nors taip jauteisi? 

Ralfas pagalvojo apie "senųjų sukriošėlių" Derį, miestą, kurio ne- 
pastebi skubančiųjų dirbti bei skubančiųjų žaisti pasaulis, ir linktelė- 
jo galvą. 

- Ralfai, ar gali mane apkabinti? 

- Su malonumu, - atsakė Ralfas ir švelniai truktelėjo Luizą savo 
glėbin. 

Truputį vėliau susivėlę, apsvaigę, bet laimingi Ralfas su Luiza sė- 
dėjo svetainėje ant sofos, kuri irgi buvo hobitų dydžio, todėl labai ti- 
ko įsimylėjusių porelei. Abiems tai buvo nė motais. Ralfas sėdėjo ap- 
kabinęs Luizą per pečius. Ji paleido plaukus, ir Ralfas žaidė su viena 
jų sruoga, galvodamas, kaip lengva užmiršti moters plaukų prisilieti- 
mo jausmą, kuris taip skyrėsi nuo vyriškų. Luiza papasakojo apie 
kortų partiją. Ralfas atidžiai, bet nelabai nustebęs klausėsi. 

Gal koks tuzinas moteriškių žaisdavo kiekvieną savaitę Ladlou 
Greindže iš mažų sumelių. Galėjai grįžti pralošęs penkis baksus ar 1š- 
lošęs dešimt, tačiau dažniausiai kišenėje padaugėdavo arba sumažėda- 
vo vienu doleriu ar dar mažiau. Nors buvo pora gerų žaidėjų ir pora 
mulkių (Luiza pati save priskyrė prie pirmųjų), bet taip linksmai pra- 
bėgdavo popietės - tikra šachmatų turnyrų ir stikliukų kilnojimo ma- 
ratonų, tik "moterų sukriošėlių" versija. 

- Tik šįkart niekaip negalėjau pralošti. Iš tikrųjų turėjau grįžti be 
cento kišenėje, nes jos visą laiką klausinėjo, kokius vitaminus geriu ir 
kur pirkau savo veido kremą. Kaip gali susikaupti ties kvailu žaidimu, 
kai turi nuolat meluoti ir nepamiršti to, ką jau esi pasakęs, kad nesu- 
sikirstum? 

- Tikriausiai buvo sunku, - tarė Ralfas, vos sulaikydamas šypseną. 

- Buvo. Labai sunku! Tačiau vis tiek išlošinėjau. Ir žinai kodėl? 

Ralfas žinojo, bet papurtė galvą, kad Luiza pati pasakytų. Jam pa- 
tiko jos klausytis. 

- Dėl jų aurų. Ne visada Žinojau, kokias kortas jos turėjo, bet la- 
bai dažnai. Netgi kai nežinodavau, galėdavau numanyti apie jų kortas. 
Auros ne visada gaubė jas, Žinai, kaip jos pasirodo ir dingsta, bet net- 
gi kai jų nebūdavo, aš žaidžiau geriau negu bet kada. Per paskutinę 
valandą ėmiau tyčia pralošinėti, kad jos visos nepradėtų manęs nekęs- 
ti. Ir žinai, ką? Sunku buvo net tyčia pralošti, - Luiza pažvelgė į savo 
rankas, kurios nervingai persipynė ant kelių. - O grįždama padariau 
tai, dėl ko man labai gėda. 

Ralfas vėl pastebėjo jos aurą: blyškų pilką šešėlį su tamsiai mė- 
lynais taškeliais. 

- Prieš pradėdama, išklausyk mane ir gal rasi panašumų. 

Ralfas išdėstė, kaip prie jo, sėdinčio verandoje, valgančio ir lau- 
kiančio Luizos sugrįžtant, priėjo ponia Perin. Kai papasakojo, ką jis 
padarė senai moteriškei, Ralfas nuleido akis ir pajuto, kaip ima kaisti 
jo ausys. 

- Taip, - tarė Luiza, kai Ralfas baigė. - Tą patį padariau ir aš... bet 
aš nenorėjau, Ralfai... bent jau nemanau, kad norėjau. Sėdėjau ant už- 
pakalinės sėdynės kartu su Mina, ir ji vėl pradėjo postringauti, kokia 
aš pasikeitusi, kaip jaunai atrodau. Aš pagalvojau (man nemalonu tai 
tau sakyti, bet geriau pasakysiu): tuoj tave užčiaupsiu, sena pavydi 
smalsuole. Nes ji tikrai pavydėjo, Ralfai. Mačiau tai jos auroje. Tai 
buvo rantyti katės akių spalvos smaigaliai. Todėl nenuostabu, kad pa- 
vydą vadina žaliaake pabaisa! Taigi aš dūriau į langą pirštu ir pasa- 
kiau: "O, Mina, argi tai ne pats mieliausias namelis?" Ir kai ji nusisu- 
ko pažiūrėti, aš... aš padariau tą patį, ką ir tu, Ralfai. Tik nesugniau- 
Žžiau pirštų. Aš tik sudėjau lūpas... va taip, - Luiza pademonstravo, su- 

dėdama lūpas į bučinį, ir Ralfas pajuto, kaip trokšta (tiesiog privalo) 
pasinaudoti tokia proga, - ir įkvėpiau į save auros debesį. 

- Kas atsitiko? - sužavėtas ir išsigandęs paklausė Ralfas. 

Luiza liūdnai šyptelėjo. 

- Man ar jai? 

- Jums abiems. 

- Mina pašoko ir plekštelėjo per kaklą. "Ant manęs vabalas, - su- 
riko ji. - Jis man įkando. Nuimk jį, Lu! Prašau nuimk jį!" Žinoma, ten 
nebuvo jokio vabalo - juk aš buvau tas vabalas - tačiau vis tiek per- 
braukiau per jos kaklą, tada atidariau langą ir pasakiau, kad jis išskri- 
do. Jai pasisekė, kad nesutraiškiau jos smegenų, o tik perbraukiau per 
kaklą - tiek turėjau energijos. Jaučiausi, lyg galėčiau atidaryti maši- 
nos duris ir bėgti tekina namo. 

Ralfas linktelėjo. 

- Tai buvo nuostabu... per daug nuostabu. Lyg tie pasakojimai 
apie narkotikus per televizorių, kaip jie nuneša tave į rojų, 0 po to už- 
rakina pragare. O jei pradėję taip daryti nevaliosime sustoti? 

- Taip. Ir jei tai žeidžia žmones? Nesiliauju galvoti apie vam- 
pyrus. 

- Ar žinai, apie ką aš galvoju? - Luiza ėmė šnibždėti. - Apie tai, 
ką tau papasakojo Edas Dypno. Tuos centurionus. O jei tai mes, 
Ralfai? 

Ralfas apkabino Luizą ir pakštelėjo į kaktą. Kai išgirdo apie savo 
didžiausią baimę iš jos lūpų, pusė naštos nukrito nuo jo pečių. Jis vėl 
prisiminė Luizos žodžius, kad vienatvė - blogiausia senatvės dalis. 

- Žinau, - atsakė jis. - Ką padariau poniai Perin, atsitiko netikėtai. 
Neatsimenu, kad būčiau apie tai galvojęs. Paprasčiausiai padariau. O 
tu? 

- Taip, man buvo taip pat. 

Luiza padėjo galvą Ralfui ant peties. 

- Daugiau taip daryti negalime, - tarė Ralfas. - Nes prie to tikrai 
galime priprasti. Prie malonumo visada priprantama, argi ne taip? Pri- 
valome pabandyti išsiugdyti apsaugą, kad nesąmoningai to nedarytu- 
me. Nes manau, jog ir anksčiau taip dariau. Todėl ir... 

Jį nutraukė stabdžių cypimas ir slydimo garsas. Jiedu susižvalgė 
išpūtę akis, nes garsas nenutrūko. 

Kai stabdžių ir padangų cypimas nutilo, pasigirdo duslus bump- 
telėjimas. Jį palydėjo trumpas moters ar vaiko riktelėjimas. Dar kaž- 
kas suriko: 

- Kas atsitiko? O Dieve! 

Kažkas ėmė bėgioti šaligatviu. 

- Pasilik ant sofos, - įsakė Ralfas, o pats pribėgo prie svetainės 
lango. 

Kai atitraukė užuolaidą, Luiza stovėjo už jo. Ralfui net palengvė- 
jo. Tokiomis aplinkybėmis Karolina būtų pasielgusi lygiai taip pat. 

Jie žvelgė į naktinį pasaulį, pulsuojantį keistomis spalvomis ir 
nuostabiu judėjimu. Ralfas žinojo, kad jie išvys Bilį, partrenktą maši- 
nos ir gulintį negyvą ant gatvės su apkandžiota panama šalia ištiestos 
rankos. Ralfas apglėbė Luizą, ir ji įsikibo jam į ranką. 

Tačiau "Fordo", sustojusio Hariso aveniu vidury, šviesos apšvie- 
tė ne Makgoverno kūną, o Rozali. Jos ankstyva rytinė ekspedicija po 
konteinerius baigėsi. Ji tysojo ant šono kraujo klane su sumaitota ke- 
liose vietose nugara. Kai mašinos vairuotojas pasilenkė prie senos be- 
namės, negailestinga gatvės žibinto šviesa apšvietė jo veidą. Tai bu- 
vo Džo Vaizeris, "Rait Eido" vaistininkas. Jo oranžiškai geltonos au- 
ros pakraštėliuose blaškėsi raudoni ir mėlyni taškeliai. Jis patapšnojo 
per šuns šoną. Kai tik ranka panirdavo juodon, Rozali apglėbusion 
auron, ji dingdavo. 

Siaubingos mintys persmelkė Ralfą. Jo temperatūra nukrito, o 
sėklidės susitraukė, kol pasidarė panašios į kietus persiko kauliukus. 
Staiga vėl stojo. 1992-ųjų liepa: Karolina merdėjo; mirties laikrodis 
tiksėjo; ir kažkas keista nutiko Edui Dypno. Edui galvoje pasimaišė, 
ir Ralfas bandė sulaikyti paprastai švelnų Elenos vyrą, kad šis nesu- 
muštų vyriškio su beisbolo kepuraite. Tada lyg iš giedro dangaus 
(kaip būtų pasakiusi Karolina) pasirodė Dorensas Marstelaras. Sena- 
sis Doras. Ir ką jis pasakė? 

Tavo vietoje aš daugiau jo neliesčiau... Aš nebematau tavo rankų. 

Aš nebematau tavo rankų 

- O Viešpatie, - sušnibždėjo Ralfas. 

Į šį pasaulį Ralfą sugrąžino prigludusi Luiza, kuri, atrodė, tuoj nu- 
alps. 

- Luiza! - suriko jis ir sugriebė jai už rankos. - Luiza, kas tau? 

- Turbūt nieko... bet Ralfai... ar tu matai... 

- Taip, tai Rozali. Tikriausiai ji... 

- Ne ją turėjau omeny, bet jį! 

Luiza parodė į dešinę. 

Atsirėmęs į Džo Vaizerio "Fordą", stovėjo Dr. nr.3 su atsmaukta 
ant pakaušio Makgoverno panama. Jis žvilgtelėjo į Ralfą su Luiza, 
akiplėšiškai išsiviepė ir pakėlęs nykštį parodė jiems "nosį". 

- Bjaurybė! - sušvokštė Ralfas ir iš pykčio trenkė kumščiu į sieną. 

Koks pustuzinis žmonių bėgo pažiūrėti avarijos, tačiau pagelbėti 
jie nebegalėjo: Rozali nebūtų sulaukusi ir pirmo pribėgusiojo. Juoda 
aura tankėjo, tapdama panaši į suodžiais padengtą plytą. Ji gaubė ka- 
laitę it šydas, o Vaizerio ranka dingdavo iki riešo, kai tik įlįsdavo į tą 
siaubingą apdarą. 

Dr. nr.3 pakėlė ranką su iškeltu smiliumi ir bedė sau į kaktą. Šis 
gestas buvo toks plastiškas, kad vos ne garsiai bylojo: "Prašau at- 
kreipti dėmesį!". Jis pirštų galais prisiartino (nors to visai nereikėjo, 
nes Žmonės vis tiek jo nematė) ir ištiesė ranką Džo Vaizerio užpaka- 
linės kišenės link. Daktariūkštis dirstelėjo į Ralfą su Luiza, lyg klaus- 
damas, ar jie vis dar kreipia į jį dėmesį. Tada vėl ėmė artėti ant pirštų 
galiukų, tiesdamas kairę ranką. 

- Sustabdyk jį, Ralfai, - sudejavo Luiza. - Prašau sustabdyk jį. 

Iš lėto, tarytum prisigėręs raminančiųjų, Ralfas pakėlė ranką ir 
staigiu mostu ją nuleido. Mėlyna šviesos linija šovė iš pirštų galiukų, 
bet išsisklaidė eidama pro lango stiklą. Pastelinis rūkas pasklido šalia 
Luizos namo ir išnyko. Plikas daktariūkštis pagrasė pirštu, it sakyda- 
mas : "Oi, tu, išdykėli!" 

Dr. nr.3 vėl ištiesė ranką 1r ištraukė kažką iš užpakalinės Vaize- 
rio kišenės, kol tas klūpėjo gatvėje, gailėdamas šuns. Ralfas neįstengė 
įžiūrėti daikto, kol būtybė purvinu chalatu nenusimetė Makgoverno 
skrybėlės ir nepradėjo šukuotis nesančių plaukų. Jis pavogė juodas ki- 

šenines šukutes, kokias galėjai nusipirkti kiekvienoje parduotuvėje už 
dolerį dvidešimt devynis centus. Plikis pašoko aukštyn ir sumušė kul- 
nais it koks elfas piktadarys. 

Kai plikas daktariūkštis prisiartino, Rozali pakėlė galvą. Tada vėl 
ją nuleido ir nugaišo. Ją apgaubusi aura iškart išnyko: ne pamažu iš- 
blėso, o akimirksniu sprogo it muilo burbulas. Vaizeris atsistojo, at- 
sisuko į vyrą, stovintį ant šaligatvio, ir pradėjo pasakoti jam, kas nu- 
tiko, gestais rodydamas, kaip šuo išbėgo prieš pat mašinos priekį. 
Ralfas netgi galėjo perskaityti tą keturių žodžių virtinę, išplaukusią iš 
Vaizerio lūpų: /yg iš dangaus nukrito. 

Kai Ralfas nukreipė žvilgsnį į Vaizerio mašinos sparną, išvydo, 
jog mažas plikas daktariūkštis stovi prie jo. 

16 skyrius 

Ralfui pavyko užvesti savo surūdijusį "Oldsmobilį", tačiau iki 
Derio ligoninės rytinėje miesto dalyje jie vis tiek važiavo dvidešimt 
minučių. Karolina suprato Ralfo nerimą dėl vairavimo ir stengėsi jį 
užjausti, bet net po tiek metų jos pačios nekantri, vis skubanti prigim- 
tis neišblėso. Jei kelionė būdavo ilgesnė nei pusė mylios, ji nesusilai- 
kydavo ir imdavo nekantrauti. Karolina šiek tiek pasėdėdavo tyliai, 
viską apmąstydavo, o tada pradėdavo kritikuoti. Jei tik ją sunervinda- 
vo važiavimo greitis, ji iškart lepteldavo Ralfui, kad tegu pirmiau jis 
praklizmuoja savo pašvinkusius vidurius ir tik po to sėda už vairo. 

Taip, Karolina buvo miela, bet jau tas jos liežuvėlis... 

Po tokių pastabų Ralfas visada pasiūlydavo (ir visada be jokios 
pagiežos) Karolinai vairuoti pačiai. Karolina niekada nesutikdavo. Pa- 
gal jos tikėjimą, vyro darbas - vairuoti, o žmonos - konstruktyviai jį 
kritikuoti. 

Ralfas laukė, kol Luiza pradės kritikuoti važiavimo greitį arba at- 
mestiną vairavimą (Ralfas neabejojo, jog užmirštų įjungti posūkį, net 
jei kas laikytų šautuvą prie jo smilkinio), tačiau ji tylėjo: tik sėdėjo, 
laikydama rankinę ant kelių, visiškai taip pat kaip ir Karolina. Šviesa 
nuo neoninių parduotuvių iškabų, šviesoforų ir gatvės Žibintų it vai- 
vorykštė žaidė ant Luizos veido. Jos juodose akyse atsispindėjo susi- 
mąstymas. Ji smarkiai verkė po Rozali mirties, todėl Ralfas užtraukė 
svetainės užuolaidą. 

Jis beveik to ir nedarė. Ralfas instinktyviai norėjo išbėgti gatvėn, 
kol Džo Vaizeris dar nenuvažiavo, ir patarti jam saugotis. Kad vaka- 
re iškraustęs kišenes neberas pigių šukučių (didelio čia daikto, žmo- 
nės dažnai pameta tokius daiktus!), tik šįkart tai labai reikšminga, nes 
kitą kartą padangų stabdymo kelio gale gali gulėti pats "Rait Eido" 
vaistininkas Džo Vaizeris. Paklausyk manęs, Džo, labai įdėmiai. Tu- 

ri būti labai atsargus, nes be galo daug naujienų pasiekia mus iš hi- 
perrealumo zonos, o žinios apie tave - tik juoduose rėmeliuose. 

Tačiau vis dėlto atsirado šiokių tokių keblumų. Džo Vaizeris, toks 
užjaučiantis, kaip ir tą dieną, kai užregistravo Ralfą pas akupunktūri- 
ninką, šįkart galėjo pamanyti, jog Ralfas išprotėjo. Beje, kaip jam ko- 
voti su būtybe, kurios netgi nemato? 

Tad Ralfas užtraukė užuolaidą... bet spėjo dar kartą mesti žvilgs- 
nį į vyrą gatvėje. Auros dar gaubė jį, todėl Ralfas matė ryškiai oran- 
žiškai geltoną Vaizerio baliono siūlelį, kylantį nuo viršugalvio aukš- 
tyn. Ką gi, kol kas jam nieko nenutiko. 

Bent jau kol kas. 

Ralfas palydėjo Luizą į virtuvę ir įpylė dar vieną juodos kavos 
puodelį su daug cukraus. 

- Jis ją užmušė, tiesa? - paklausė Luiza, abiejomis rankomis pa- 
keldama puodelį prie lūpų. - Tas mažas žvėris ją užmušė. 

- Taip. Bet tik ne šiąnakt. Manau, kad jis tai padarė šį rytą. 

- Kodėl? Kodėl? 

- Nes jis galėjo, - susikrimtęs atsakė Ralfas. - Tai vienintelė jam 
reikalinga priežastis. Nes paprasčiausiai galėjo tai padaryti. 

Luiza įvertinamai dėbtelėjo į jį ir jos akis užliejo palengvėjimo iš- 
raiška. 

- Juk tu tai išsiaiškinai. Turėjau tai suprasti, kai išvydau tave šį 
vakarą. Būčiau supratusi, jei galvoje nebūtų sukęsi tiek daug kitų 
minčių. 

- Išsiaiškinau? Iki to man dar toli, bet jau turiu keletą minčių. Lui- 
za, ar nenorėtum nuvažiuoti su manimi iki Derio ligoninės? 

- Ko gero, taip. Nori susitikti su Biliu? 

- Tiksliai nežinau, su kuo noriu susitikti. Galbūt su Biliu, o gal ir 
su Bilio draugu Bobu Polherstu. O galbūt ir su Džimiu Vandermėje- 
ru. Ar pažįsti jį? 

- Džimį V.? Žinoma! Dar geriau pažinojau jo žmoną. Ji žaisdavo 
pokerį su mumis iki savo mirties. Ją ištiko širdies smūgis. Taip stai- 
ga, - Ji nutilo ir įsispitrijo į Ralfą savo juodomis ispaniškomis akimis. 
- Džimis ligoninėje? Dieve, juk tai vėžys, tiesa? Vėžys sugrįžo. 

- Taip. Jis guli palatoje šalia Bilio draugo. 

Ralfas papasakojo jai apie pokalbį su Fėjumi iš ryto ir rastą Žinu- 
tę ant stalo poilsiavietėje po pietų. Jis pabrėžė apie keistą palatų ir jų 

ligonių išsidėstymą: Polherstas, Džimis V., Karolina - 1r paklausė 
Luizos, ar ji mano, jog tai tik sutapimas. 

- Ne. Esu tikra, kad ne, - ji dirstelėjo į laikrodį. - Važiuojam. Lan- 
kymo valandos ten baigiasi pusę dešimtos. Jei norim suspėti, geriau 
pasiskubinkime. 

Įsukęs į ligoninės alėją ("vėl užmiršai parodyti tą prakeiktą posū- 
kį, mielasis," - pakomentavo Karolina), Ralfas atsisuko į Luizą, kuri 
sėdėjo padėjusi rankas ant rankinės (aurų nebuvo matyti), ir paklau- 
sė, ar viskas gerai. 

Ji linktelėjo. 

- Taip. Ne per geriausiai, bet nieko. Nesijaudink dėl manęs. 

Bet aš jaudinuosi, Luiza, - mąstė Ralfas. - Ir dar kaip. Beje, ar 
matei, kaip Dr. nr.3 išėmė šukutes iš Džo Vaizerio kišenės? 

Kvailas klausimas. Aišku, kad ji matė. Plikas gnomas norėjo, kad 
ji pamatytų. Norėjo, kad jie abu pamatytų. Taigi reikėjo klausti, kiek 
svarbi Luizai pasirodė šį vagystė. 

Kiek iš tikrųjų žinai, Luiza? Kiek sąryšio taškų pastebėjai? Noriu 
pasmalsauti, nes ne taip jau sunku juos pastebėti. Noriu pasmalsau- 
ti... bet nedrįstu paklausti. 

Žemas plytinis pastatas stovėjo už kokio ketvirčio mylios - "Pa- 
galbos moterims" centras. Daugybė šviestuvų (daug daugiau nei anks- 
čiau, pagalvojo Ralfas) metė šviesos juostas aplink pievą. Ralfas pa- 
stebėjo du vyriškius, vaikštančius pirmyn atgal groteskiškai ištįsusių 
šešėlių galuose. Pasamdyti policininkai, - pamanė Ralfas. Dar viena 
naujiena; dar vienas šiaudelis, besisukantis pikta nešančiame vėjyje. 

Ralfas pasuko į kairę (šįkart jau nepamiršo parodyti posūkio) ir 
atsargiai įvairavo "Oldsmobilį" į pakalnę, vedančią į kelių aukštų li- 
goninės garažą. Viršuje kelią pastojo šlagbaumas. Šalia jo kabojo 
ženklas: "PRAŠAU SUSTOTI IR PAIMTI BILIETĄ". Ralfas dar ne- 
užmiršo laikų, kai čia vietoj šiagbaumo stovėdavo žmonės, todėl vie- 
ta atrodė ne tokia klaiki. 

Taip, buvo dienos, drauge mano, kai galvojome, kad jos niekada 
nesibaigs, - pamanė Ralfas ir atsidaręs langą paėmė bilietą iš auto- 
mato. 

- Ralfai? 

- Ą? 

Jis stengėsi neatsitrenkti į užpakalinius dviem eilėm sustatytų ma- 
šinų buferius. Ralfas žinojo, kad pravažiavimas pakankamai platus, - 
suvokė tai protu, - tačiau vidumi jautė visai ką kitą. Kaip Karolina 
būtų dejavusi ir pykusi dėl tokio mano vairavimo, - su tam tikru džiu- 
gesiu pagalvojo Ralfas. 

- Ar žinai, ką mes čia veikiame? Gal mes tik linksminamės? 

- Dar minutėlę. Leisk pastatyti šį prakeiktą daiktą į vietą. 

Ralfas pravažiavo pro kelis tarpus pirmame aukšte, į kuriuos bū- 
tų tilpusi jo mašina, tačiau nė vienas iš jų nesuteikė Ralfui pasitikėji- 
mo. Trečiame aukšte jis rado tris tarpus vieną prie kito (ten ir tankas 
būtų tilpęs) ir įvarė "Oldsmobilį" į vidurį. Ralfas išjungė variklį ir pa- 
sisuko į Luizą. Aplinkui aidėjo variklių gaudesys, bet dėl aido tikslios 
sklidimo vietos nebuvo įmanoma nustatyti. Oranžinė šviesa krito ant 
juodviejų odos lyg toksiniai dažai. Luiza ramiai žvelgė į jį. Ralfas dar 
matė likusius ašarų, išlietų dėl Rozali, pėdsakus ant patinusių vokų, 
tačiau akys žvelgė ramiu ir užtikrintu žvilgsniu. Jis negalėjo atsiste- 
bėti, kaip ji pasikeitė nuo šio ryto, kai rado ją, besėdinčią nuleistais 
pečiais ant parko suoliuko ir verkiančią. 

Luiza, - mąstė Ralfas, - jei tavo sūnus ir marti matytų tave dabar, 
tikriausiai šaukdami visu balsu pasileistų bėgti šalin. Ne todėl, kad 
bauginančiai atrodai, o todėl, kad tos moteriškės, kurią šįryt jie no- 
vėjo nutempti į "Riverview Estates", nebėra. 

- Na? - paklausė ji, mėgindama nusišypsoti. - Ar kalbėsi, ar tik 
spoksosi į mane? 

Ralfas, paprastai labai atsargus žmogus, išpyškino pirmus atėju- 
sius į galvą žodžius. 

- Manau, kad norėčiau suvalgyti tave it ledus. 

Luizos šypsena praplatėjo, o lūpų kampučiuose atsirado duobutės. 

- Gal vėliau patikrinsime, kokį turi apetitą ledams, Ralfai. O da- 
bar pasakyk, kodėl mane čia atsitempei. Tik nepasakok, kad nežinai. 
Ne, manau, jog tu puikiai Žinai. 

Ralfas užmerkė akis, giliai įkvėpė ir vėl atsimerkė. 

- Tikriausiai atvykome tam, kad surastume kitus du plikus dakta- 
riūkščius. Tuos, kuriuos mačiau, išeinančius iš Mėjos Ločer namo. 
Tik jie gali paaiškinti, kas čia dedasi. 

- Kodėl manai, kad mes juos čia surasim? 

- Regis, jie čia turi darbo... du vyrai, DžimisV. ir Bilio draugas, 
miršta vienas šalia kito. Turėjau suprasti, kas tie pliki daktariūkščiai, 
- ką jie daro, - kai tik išvydau sanitarus, išnešančius ponią Ločer ant 
neštuvų po balta paklode. Būčiau supratęs, jei nebūčiau buvęs velniš- 
kai pavargęs. Užteko pamatyti žirkles. Tačiau užtrukau iki šios popie- 
tės ir supratau tik todėl, kad pono Polhersto dukterėčia šį tą pasakė. 

- Ką? 

- Mirtis kvaila. Kad jei akušeris taip ilgai kirptų kūdikio bamba- 
gyslę, jį paduotų į teismą už blogą darbą. Tada prisiminiau mitą“ , kurį 
skaičiau dar mokykloje, kai mane vargino visi tie dievai, deivės ir 
Trojos arkliai. Pasakojimas buvo apie tris seseris: graikų seseris, o gal 
keistąsias seseris. Po velnių, neklausinėk manęs apie tai. Užmirštu net 
posūkį parodyti... Taigi tos seserys buvo atsakingos už visą Žmogaus 
gyvenimą. Viena iš jų verpė siūlą, kita spręsdavo, kokio jis bus ilgio... 
ar tai tau šio to neprimena, Luiza? 

- Na žinoma! - beveik sušuko ji. - Baliono siūleliai! 

Ralfas linktelėjo. 

- Taip. Baliono siūleliai. Neprisimenu pirmų dviejų sesučių var- 
dų, tačiau niekada nepamiršau trečiosios vardo - Atropė. Pasak 1sto- 
rijos, ji nukirpdavo siūlą, kurį pirmoji sesuo suverpdavo, o antroji - 
atmatuodavo. Galėjai su ja ginčytis, maldauti, bet viskas veltui. Kai ji 
nuspręsdavo, jog atėjo laikas nukirpti, ji taip ir padarydavo. 

Luiza linkčiojo. 

- Taip, 1r aš atsimenu šį pasakojimą. Nežinau, ar pati skaičiau, ar 
kažkas man papasakojo, kai dar buvau vaikas. Ralfai, ar tiki, kad tai 
tiesa? Tik vietoj keistųjų sesučių egzistuoja pliki broliukai? 

- Ir taip, ir ne. Kiek prisimenu, sesutės buvo viena komanda. To- 
kie man pasirodė ir tiedu vyrai, išeinantys iš Mėjos Ločer namo: 11- 
galaikiai partneriai, didžiai gerbiantys vienas kitą. Bet trečiasis vyru- 


* Moiros sen. graikų mitologijoje - 3 likimo deivės. Moira Klotė verpia 
žmogaus likimo siūlą, nulemdama, kiek jis gyvens. Siūlui nutrūkus, 
žmogus miršta. Moira Lachesė nežiūrėdama ištraukia žmogui tenkantį 
burtą. Niekas negali pakeisti moirų paskirto likimo, nes trečioji moira 
Atropė viską, ką paskyrė žmogui jos seserys, susuka 1 didelį kamuolį. 
Tai, kas susukta į likimo kamuolį, yra neišvengiama. 

kas, kurį matėme ir šį vakarą, nepanašus į juos. Manau, kad Dr. nr.3 
- nenaudėlis. 

Luiza pasipurtė. 

- Jis siaubingas, Ralfai. Aš jo nekenčiu. 

- Nė kiek tavęs už tai nekaltinu. 

Ralfas jau siekė durų rankenėlės, bet Luiza sulaikė jį savo prisi- 
lietimu. 

- Mačiau, kaip jis šį tą padarė. 

Ralfas atsisuko ir pažvelgė į ją. Kaklas sugirgždėjo. Jis jau numa- 
nė, ką Luiza ruošėsi jam pasakyti. 

- Jis įkišo ranką į vyro, užmušusio Rozali, kišenę, - tarė Luiza. - 
Kai šis klūpėjo prie jos gatvėje, plikis įkišo ranką. Tačiau pavogė tik 
šukeles. O ta plikio skrybėlė... esu tikra, jog atpažinau ją. 

Ralfas ir toliau žvelgė į ją, tikėdamasis, kad Luizos atmintis ne- 
sieks kitų Dr. nr.3 papuošalų. 

- Juk tai Bilio panama, tiesa? Bilio panama. 

Ralfas linktelėjo. 

- Be abejo. 

Luiza užmerkė akis. 

- O, Dieve. 

- Ką pasakysi Luiza? Ar vis dar ketini tęsti žaidimą? 

- Taip, - ji atidarė dureles ir iškėlė kojas. - Bet eikime tuoj pat, kol 
dar nepraradau tvirtybės. 

- Ir kalbos negali būti, - sutiko Ralfas Robertsas. 

Kai jie priėjo prie Derio ligoninės durų, Ralfas sumurmėjo Luizai 
į ausį. 

- Ar tu irgi matai? 

- Taip, - jos akys išsiplėtė. - Taip. Šįkart tai labai stipru. 

Kai ligoninės durys atsivėrė prieš juos, pasaulio paviršius staiga 
susivyniojo, atskleisdamas kitą pasaulį, kuris spindėjo nematomomis 
spalvomis ir besikeičiančiais kontūrais. Prieš akis ant sieninio pieši- 
nio, vaizduojančio Derį tomis laimingomis amžiaus pradžios dieno- 
mis, tamsiai rudos strėlės gaudė viena kitą, kol visai susiliesdavo. Kai 

taip atsitikdavo, jos sužibėdavo tamsiai žalia spalva ir pakeisdavo 
kryptų. Ryškiai sidabrinis piltuvėlis, panašus į sūkurį ar Žaislinį ciklo- 
ną, leidosi laiptais, kurie vedė į antro aukšto laukiamuosius, kavinę ir 
salę. Platusis viršutinis galas kinkavo pirmyn atgal, kai piltuvėlis ju- 
dėjo žemyn. Ralfui jis pasirodė ypatingai draugiškas - lyg antropo- 
morfiškas veikėjas iš Disnėjaus filmukų. Du vyriškiai su lagaminė- 
liais nuskubėjo laiptais aukštyn, ir vienas perėjo tiesiai per sidabrinį 
piltuvėlį. Jų pokalbis nė sekundei nenutrūko, bet kai vyriškis išniro ki- 
toje piltuvėlio pusėje, Ralfas pastebėjo, kaip jis nesąmoningai laisva 
ranka persibraukė per plaukus... nors nė vienas plaukelis nebuvo pa- 
keitęs savo vietos. 

Piltuvėlis pasiekė laiptų galą, susuko koridoriaus centre energin- 
gą aštuonetą ir išnyko, palikdamas tik blyškų rožinį ūkelį. Beje, ir šis 
greitai išsisklaidė. 

Luiza niūktelėjo alkūne Ralfui į pašonę, norėdama pirštu parody- 
ti tą vietą, kur stovėjo centrinė informacijos būdelė, bet supratusi, jog 
juos supa žmonės, tik kilstelėjo smakrą. Prieš kiek laiko Ralfas dan- 
guje matė kontūrus, panašius į priešistorinį paukštį. Dabar jis išvydo 
kažką panašų į ilgą peršviečiamą gyvatę. Ji slinko lubomis virš žen- 
klo "PAŠOME PALAUKTI ČIA. KRAUJO TYRIMAI". 

- Ar ji gyva? - išsigandusi sušnibždėjo Luiza. 

Ralfas įdėmiau pasižiūrėjo ir suprato, kad būtybė neturi galvos... 
ir įžiūrimos uodegos. Tik kūną. Tikriausiai ji buvė gyva (Ralfas ma- 
nė, kad visos auros kažkaip gyvos), tik tai tikrai nebuvo gyvatė ir, be 
to, visai nepavojinga, bent jau tokiems kaip jiedu. 

- Liaukis prakaituoti dėl menkniekių, mieloji, - sušnibždėjo Ral- 
fas, kai jiedu atsistojo į eilę prie informacijos būdelės. 

Kai jis taip ištarė, gyvatė ištirpo lubose ir dingo. 

Ralfas nežinojo, ar paslaptingoje pasaulio daiktų schemoje labai 
svarbūs tokie dalykai kaip paukštis ar ciklonas, tačiau neabejojo, kad 
žmonės - pagrindinės figūros. Derio ligoninės holas virto fantastišku 
liepos ketvirtosios fejerverkų šou, kuriame romėniškų žvakių ir kiniš- 
kų fontanų vaidmenis atlieka patys žmonės. 

Luiza užkišo pirštą už Ralfo apykaklės, kad jis palenktų galvą į ją. 

- Kalbėsi tu, - silpnu balseliu tarė ji. - Aš ir taip laikausi, kad ne- 
privaryčiau į kelnes. 

Prieš juos stovėjęs vyriškis pasitraukė į šoną, ir Ralfas žengė 
žingsnį priekin. Tuo pat metu į galvą sugrįžo saldūs nostalgiški prisi- 
minimai apie Džimį V. Jie važiavo kažkur Roud Ailende - galbūt į 
Kingstoną - ir impulsyviai nusprendė pažiūrėti cirko vaidinimą, kuris 
vyko nušienautame lauke. Žinoma, jie buvo girti kaip blusos. Pora iš- 
sipusčiusių merginų stovėjo prie atraitytų palapinės kraštų ir dalijo 
programėles. Kai jiedu su Džimiu prisiartino prie jų, pradėjo šnibždė- 
tis tarpusavyje, įspėdami viens kitą dėtis blaiviais. Ar jie pateko į cir- 
ką tą dieną? Ar... 

- Kuo galiu padėti? - paklausė moteris iš centrinės informacijos 
būdelės. 

Iš jos balso galėjai spręsti, kad vien prabildama į Ralfą ji jau da- 
ro didžiulę paslaugą. Jis pažvelgė į ją pro stiklą ir išvydo moterį, ap- 
gaubtą grėsmingos oranžinės auros, panašios į degantį gervuogių krū- 
mą. Ši ponia mėgsta dailią rašyseną ir idealią tvarką, - pamanė Ral- 
fas ir iškart prisiminė, kad tos dvi merginos prie įėjimo į palapinę pa- 
juto jųdviejų su Džimiu V. kvapą ir mandagiai, bet kategoriškai atsi- 
sakė juos įleisti. Tą vakarą jie "nusibaigė" pigiame Central Folso res- 
toranėlyje, laimingi, kad nors iš ten jų niekas neišmetė. 

- Sere? - nekantriai pašaukė moteris iš būdelės. - Kuo galiu jums 
padėti? 

Ralfas grįžo į tikrovę, lyg jam būtų trenkę kumščiu. 

- Taip, ponia. Mudu su žmona norėtume aplankyti Džimį Vander- 
mėjerį trečiame aukšte, jei... 

- Tai intensyvios terapijos skyrius! - atšovė ji. - Ten nepateksit be 
specialaus leidimo. | 

Oranžiniai kabliukai ėmė lįsti iš spindesio ir gaubti galvą, o visa 
aura virto spygliuota viela, apvyniota aplink kažkokį vaiduoklį. 

- Žinau, - nuolankiai kaip niekad atsakė Ralfas, - bet mano drau- 
gas Lafajetas Čapinas sakė... 

- Dieve, - pertraukė moteris iš būdelės. - Tiesiog nuostabu, kaip 
kiekvienas turi draugą. Tikrai nuostabu. 

Ji juokingai pakėlė akis į lubas. 

- Bet Fėjus sakė, kad pas Džimį lankytojai įleidžiami. Matote, 
jam vėžys, ir jis neišgyvens daugiau nei... 

- Gerai, pažiūrėsiu, - ištarė moteris, tarsi iš anksto žinodama, jog 
tik bereikalingai gaišta laiką, - tik šiandien kompiuteris dirba labai lė- 

tai, todėl užtruksiu. Pasakykite savo pavardę, o patys pasėdėkite tenai. 
Pranešiu, kai tik... 

Ralfas nusprendė, kad jau pakankamai surijo nuolankumo pyrago 
priešais tą biurokratinį šunį. Juk jis neprašė išvažiuojamosios vizos iš 
Albanijos, o tik sušikto leidimo į intensyvios terapijos skyrių. 

Būdelės stikle buvo skylė. Ralfas įkišo ranką ir sugriebė moters 
riešą, jai nespėjus šio atitraukti. Ralfas neskausmingai, bet vis dėlto 
labai aiškiai jautė, kaip tie oranžiniai kabliukai sminga į jo mėsą, ne- 
rasdami už ko užsikabinti. Jis suspaudė riešą ir pajuto, kaip maža 
energijos dalelė - nedidesnė už žirnelį - pereina iš jo į moterį. Staiga 
oficiali oranžinė aura aplink kairę ranką ir šoną virto žaliai melsva 
kaip 1r Ralfo aura. Moteris neteko kvapo ir palinko į priekį, tarytum 
kas nors būtų jai už apykaklės supylęs puodelį ledo gabaliukų. 

[- Jokio kompiuterio. Tik prašyčiau man duoti porą leidimų. Tuč- 
tuojau.) 

- Taip, pone, - iškart atsakė ji, ir Ralfas paleido jos riešą, kad mo- 
teris galėtų užkišti ranką po stalu. Žaliai melsva šviesa nuo peties rie- 
šo link jau vėl ėmė virsti oranžine. 

(ralėjau padaryti jos aurą mėlyna, - mąstė Ralfas. - Visiškai ją 
nugalėti. 

Staiga Ralfas prisiminė, kaip Edas citavo evangeliją pagal Matą: 
"Erodas, pamatęs, kad jį išminčiai apvylė, baisiai įniršo". Baimės ir 
gėdos mišinys apėmė jį. Vėl grįžo mintys apie vampyrizmą ir frazę iš 
seno įžymaus Pogo komikso: "Mes sutikome savo priešą, o jis - tai 
mes." Taip, Ralfas galėjo daryti ką nori su ta oranžine paniurėle. Jo 
elementai buvo pilnai pakrauti. Vienas keblumas: skystis tuose jo ele- 
mentuose, taip pat ir Luizos - vogta prekė. Kai moters iš būdelės ran- 
ka išlindo iš po stalo, ji laikė du laminuotus rožinius ženklelius su už- 
rašų "INTENSYVIOS TERAPIJOS SKYRIUS/LANKYTOJAS". 

- Prašau, pone, - maloniu balsu, kuris visai skyrėsi nuo ankstes- 
niojo, ištarė ji. - Malonaus apsilankymo ir ačiū, kad palaukėte. 

- Ačiū jums, - padėkojo Ralfas. Jis paėmė ženklelius ir sugriebė 
Luizą už rankos. - Eime, mieloji. Privalome 

[- Ralfai, ką tu jai padarei?) 

[- Ko gero, nieko. Manau, jai nieko neatsitiko. 

užlipti laiptais ir apsilankyti, kol dar ne per vėlu. 

Luiza atsigręžė į moterį informacijos būdelėje. Ji jau kalbėjosi su 
kitu klientu, bet iš lėto, lyg ką tik būtų patyrusi apsireiškimą, kurį dar 
vertėjo apmąstyti. Melsva šviesa matėsi tik ties pirštų galiukais, o 
Luizai bežiūrint išnyko ir ji. 

Luiza atsigręžė į Ralfą ir nusišypsojo. 

[- Taip... taip, jai nieko neatsitiko. Taigi liaukis save graužti. ] 

[- Ar taip aš ir dariau?) 

[- Manau, kad taip... mes vėl taip kalbamės, Ralfai.) 

[- Žinau.) 

[- Ralfai?) 

[- Na?) 

[- Juk tai nuostabu, tiesa? 

[- Taip.) 

Ralfas pabandė nuslėpti nuo Luizos kitas savo mintis: kai teks su- 
mokėti už tokius nuostabius dalykus, kaina pasirodys besanti labai 
didelė. 

[ - Liaukis spoksoti į tą kūdikį, Ralfai. Tu nervini jo motiną. 

Ralfas žvilgtelėjo į moterį su miegančiu kūdikiu ant rankų ir įs1- 
tikino, kad Luiza teisi... tačiau sunku buvo nežiūrėti. Kokių trijų mė- 
nesių kūdikis gulėjo intensyviai besikeičiančios geltonai pilkos auros 
kapsulėje. Ši galinga, bet kelianti nerimą žaibo šviesa suko ratus apie 
mažą kūnelį tokiu pašėlusiu greičiu, lyg atmosfera, supanti tokius du- 
jų milžinus kaip Jupiteris ar Saturnas. 

[- Viešpatie, Luiza, juk jo smegenys pažeistos, tiesa? | 

[- Taip. Moteris sako, kad tai avarija.) 

[- Sako? Ar kalbėjai su ja?) 

[- Ne. Tai - - - -.| 

[- Nesuprantu. 

[- Prisijunk prie manęs.) 

Per didelis ligoninės liftas iš lėto kilo į viršų. Žmonės viduje - 
luošas, šlubas ir keli sveiki - nesikalbėjo, o tik pakėlę akis stebėjo už- 
sidegančius aukštų numerius virš durų arba nuleidę žvilgsnį apžiūri- 
nėjo savo batus. Vienintelė išimtis buvo moteris su žaibo apsuptu kū- 

dikiu. Ji stebėjo Ralfą su nepasitikėjimu ir nerimu - lyg būgštautų, jog 
bet kurią akimirką šis palinks į priekį ir pabandys išplėšti kūdikį jai 
iš rankų. 

Taip yra ne vien dėl to, kad aš žiūriu, - pagalvojo Ralfas. - Bent 
jau aš taip nemanau. Ji pajuto, kad galvoju apie jos kūdikį. Pajuto 
mane... išgirdo mane ar dar ką nors. 

Liftas sustojo antrame aukšte. Durys atsidarė. Moteris su kūdikiu 
atsisuko į Ralfą. Kūdikis pasimuistė, ir Ralfas pastebėjo jo viršugal- 
vį. Mažoje galvytėje matėsi gili žaizda. Per visą jos ilgį ėjo raudonas 
randas. Ralfui jis pasirodė panašus į sugedusio vandens versmę grio- 
vio dugne. Bjauri geltonai pilka aura, gaubianti kūdikį, veržėsi iš ran- 
do lyg garai iš plyšio žemėje. Kūdikio baliono siūlelis buvo tokios pat 
spalvos kaip ir aura. Tokio siūlelio Ralfas dar nebuvo matęs: jo iš- 
vaizda nebuvo nesveika, bet pats siūlelis - trumpas, bjaurus ir ne il- 
gesnis už danties šaknį. 

- Ar mama jūsų niekad nemokė gerų manierų? - kūdikio motina 
paklausė Ralfo. 

Tačiau jį paveikė ne pastaba, o kaip ji buvo ištarta: Ralfas tikrai 
ją išgąsdino. 

- Ponia, užtikrinu jus... 

- Taip, gali užtikrinti mano subinę, - atšovė ji ir išlipo iš lifto. 

Lifto durys ėmė vertis. Ralfas pažvelgė į Luizą, ir akimirką jiedu 
pasikeitė trumpu, bet visiškai vienas kitą suprantančiu žvilgsniu. Lui- 
za pagrūmojo pirštu durims, ir pilka, į tinklą panaši medžiaga iššovė 
iš piršto galiuko. Durys atsitrenkė į ją ir užprogramuotos atsidaryti, 
atsiradus kliūčiai tarpduryje, vėl atsivėrė. 

[- Ponia!] 

Moteris sustojo ir visiškai pasimetusi atsigręžė atgal. Ji įtartinai 
dairėsi, norėdama suprasti, kas ją pašaukė. Jos aura buvo tamsiai gel- 
tona su oranžiniais taškeliais, šokinėjančiais vidiniuose kraštuose. 
Ralfas įbedė savąsias akis į josios. 

[- Atleiskite, jei įžeidžiau jus. Visa tai nauja man ir mano draugei. 
Mes kaip vaikai per oficialius pietus. Aš atsiprašau. | 

Ralfas nesuprato, ką ji bandė pasakyti, - lyg būtų mėginusi kalbėti 
garsą nepraleidžiančioje būdelėje, - tačiau jis pajuto palengvėjimą ir 

nepatogumą, kokį žmonės jaučia manydami, jog juos stebi darant tai, 
ko nederėtų. Ji dar akimirką paspoksojo į Ralfą abejojančiomis aki- 
mis, tada nusisuko ir greitu žingsniu nukaukšėjo koridoriumi, kur ma- 
tėsi lentelė "NEUROLOGINIAI TYRIMAI". Pilkas Luizos mestas 
tinklelis suplonėjo, ir kai durys vėl pabandė užsidaryti, jos lengvai jį 
sudraskė. Liftas tęsė savo kelionę į viršų. 

[- Ralfai... Ralfai, žinau, kas nutiko tam kūdikiui.) 

Luiza palietė jo veidą dešine ranka ir perbraukė tarpelį tarp nosies 
ir lūpų delnu žemyn. Nykščiu prispaudė vieną žandikaulį, o smiliumi 
- kitą. Šitai padarė taip greitai ir užtikrintai, kad niekas kitas lifte to 
nepastebėjo. Jei kuris iš trijų keleivių ir būtų pastebėjęs, būtų tik pa- 
manęs, kad švaruolė žmona nubraukė likusią losjono ar skutimosi 
kremo dėmelę. 

Ralfas pajuto, lyg kas nors būtų įjungęs aukštos įtampos jungiklį 
smegenų viduje, koks įjungia visus stadiono šviestuvus. Jų šviesoje jis 
išvydo siaubingą paveikslą: rankos, apgaubtos žiaurios rusvai purpu- 
rinės auros, pasiekia lopšį ir iškelia ką tik matytą kūdikį. Jis maska- 
tuoja į šalis, galva vartaliojasi ant plono kaklelio... 

... Ar jį meta... 

šviesa galvoje užgeso, ir Ralfas su palengvėjimu atsiduso. Jis pa- 
galvojo apie "Gyvenimo draugų" protestantus, kuriuos vakar matė ži- 
nių laidoje, vyrus ir moteris, mojuojančius plakatais su Siuzanos Dei 
nuotrauka ir užrašu "IEŠKOMA DĖL ŽMOGŽUDYSTĖS": vilkin- 
čius budelių apdarus, nešančius transparantus su užrašu "GY VENI- 
MAS - KOKS NUOSTABUS PASIRINKIMAS!" 

Ralfas suabejojo, ar vargšas kūdikis pritartų pastarajam teiginiui. 
Jis sutiko agonijos apimtų Luizos akių žvilgsnį ir suėmė jos rankas. 

[- Tai padarė jos tėvas, tiesa? Metė vaikelį į sieną?) 

[- Taip. Vaikas nesiliovė verkti.) 

[- /r ji žino. Ji žino, bet niekam apie tai nepasakoja.) 

[- Ne... bet gali, Ralfai. Ji apie tai jau galvoja.) 

[- Ji gali palaukti, kol jis dar kartą taip pat pasielgs. O tą kitą 
kartą jis galbūt baigs darbą iki galo.) 

Siaubinga mintis perskrodė Ralfo sąmonę. Ji šovė lyg meteoritas, 
akimirką uždegęs vasaros vidurnakčio dangų: geriau jau jis užbaigtų 
savo darbą. Kūdikio baliono siūlelis buvo tik šaknelės ilgumo, bet 
sveikos šaknelės. Vaikas gali išgyventi dar daug metų, nežinodamas, 

kas jis, kur jis ar kodėl egzistuoja, bei stebėti žmones, pasirodančius 
ir dingstančius lyg medžiai rūke... 

Luiza nuleidusi pečius stovėjo ir Žiūrėjo į lifto grindis. Nuo jos 
sklido liūdesys, kuris Ralfui suspaudė širdį. Jis pirštais palietė jai 
smakrą, ir žavi mėlyna rožė pražydo toje vietoje, kur jųdviejų auros 
susilietė: Ralfas pakėlė Luizos galvą 1r visai nenustebo išvydęs ašaras 
jos akyse. 

- Ar vis dar manai, kad tai nuostabu, Luiza? - švelniai paklausė 
Ralfas. 

Jis nesulaukė jokio atsakymo: nei balsu, nei mintimis. 


Trečiame aukšte ketino išlipti tik jiedu. Ten lyg dulkės po biblio- 
tekos lentynomis viešpatavo tiršta tyla. Pora seselių stovėjo korido- 
riaus vidury su kortelėmis ant baltų krūtinių ir tyliai šnibždėjosi. Kas 
nors kitas, stovintis prie lifto, būtų nusprendęs, kad pokalbis vyksta 
apie gyvenimą, mirtį ir didvyriškumą, tačiau Ralfas su Luiza tik 
žvilgtelėjo į jų persipynusias auras ir suprato, kad jos svarsto, kur nu- 
eiti išgerti po savo pamainos. 

Ralfas matė tai ir tuo pačiu metu nematė, tarsi susirūpinęs Žmo- 
gus, kuris paklūsta šviesoforo signalui, iš tikrųjų jo nematydamas. 
Galvoje sukosi mintys apie dėja vu, kurios užplūdo, kai tik Ralfas su 
Luiza išėjo iš lifto ir pateko į pasaulį, kuriame silpnas seselių batų 
šliužčiojimas per linoleumą skambėjo panašiai kaip ir gyvybę palai- 
kančios sistemos pypsėjimas. 

Iš eilės sunumeruotos palatos kairėje, keistai sunumeruotos pala- 
tos kairėje, - mąstė Ralfas, - 0 317-ta, kur mirė Karolina yra prie bu- 
dinčios seselės. Taip, 317-ta palata. Dabar, kai čia stoviu, viską pri- 
simenu. Kaip kažkas visada atvirkščiai tvirtindavo jos kardiogramą 
mažoje kišenėlėje prie durų. Kaip saulėtomis dienomis kreivu kvadra- 
tu saulės spinduliai krito ant jos lovos. Kaip sėdėdavau lankytojo kė- 
dėje ir stebėdavau budinčią seselę, kuri privalėjo stebėti gyvybės žen- 
klus ekrane, atsakinėti į telefono skambučius ir užsakinėti picas. 

Taip pat. Viskas taip pat. Vėl stojo ankstyvas kovas, niūri diena 
ėjo į pabaigą, į 317-tos palatos langą stukseno kruša, Ralfas sėdėjo 

lankytojo kėdėje su neatversta Širerio "Trečiojo Reicho kilimas ir kri- 
timas" knyga. Sėdėjo nenorėdamas net nubėgti atlikti savo reikalų, 
nes mirties laikrodis jau visai sulėtino tempą. Tarpai tarp tiksenimo 
virto likusiu gyvenimu. Jo ilgalaikė kompanionė turėjo suspėti į trau- 
kinį, o jis troško stovėti ant platformos ir ją palydėti. Tad suklysti bu- 
vo nevalia. 

Nesunku buvo girdėti krušą, nes gyvybę palaikanti sistema jau 
buvo atjungta. Ralfas pasidavė paskutinę vasario savaitę, nors Karo- 
linai, kuri niekada nepasidavė per savo gyvenimą, prireikė daugiau 
laiko, kad tai suvoktų. Ir ką būtent? Kodėl sunkioje dešimties raundų 
kovoje "Karolina Roberts prieš vėžį" laimėjo vėžys, tas nuolatinis 
sunkiasvorių čempionas? 

Ralfas sėdėjo lankytojo kėdėje, stebėjo ir laukė. Karolinos kvėpa- 
vimas tapo garsesnis: ilgi atodūsiniai iškvėpimai, lygi, nejudanti krū- 
tinė, augantis tikrumas, kad paskutinis kvėptelėjmas iš tikrųjų buvo 
paskutinis, kad laikrodis sustojo, o traukinys atvyko į stotį pasitikti 
vienintelio keleivio... ir vėl nesąmoningas dūstantis įkvėpimas, Karo- 
linai atsikračius nedraugiško oro. Jau nebe normalus kvėpavimas, o 
tik refleksinis šokinėjimas nuo įkvėpimo prie iškvėpimo lyg girtuok- 
lis, svirduliuojantis ilgu tamsiu koridoriumi pigiame viešbutyje. 

Barkšt-barkšt-barkšt-barkšt. Kruša nematomais pirštais barbeno į 
langą, pilkai kovo dienai artėjant prie pabaigos, o Karolina vis dar ko- 
vojo. Be abejo, ji jau buvo įjungusi autopilotą: smegenys, gyvenusios 
toje žavioje galvelėje, jau buvo mirusios. Jas pakeitė kažkoks mutan- 
tas: kvailas, pilkai juodas nusikaltėlis, kuris nesugebėjo mąstyti ar 
jausti, o tik ėsti, ėsti ir ėsti, kol nesugriauš pats savęs. 

Barkšt-barkšt-barkšt-barkšt. Ralfas pastebėjo, kad kvėpavimo 
aparatas nosyje išsikreipė. Jis laukė, kol Karolina klaikiai įkvėps, o 
kai ji iškvėpė, palinko į priekį ir pakeitė mažą plastmasinį vamzdelį. 
Ant nagų pateko gleivės, ir jis nusivalė jas į servetėlę iš dėžutės, sto- 
vėjusios ant stalelio. Ralfas grįžo į ankstesnę padėtį ir ėmė laukti kito 
įkvėpimo, norėdamas įsitikinti, kad vamzdelis vėl nesusikreivino, ta- 
čiau kvėpavimo jis nebeišgirdo ir suprato, kad tiksėjimas, sklidęs iš 
visur nuo praeitos vasaros, sustojo. 

Ralfas prisiminė, kaip laukė slenkant minutėms, - viena, dvi, trys, 
šešios, - neįstengdamas patikėti, kad visi geri metai ir laikai (neminint 

kelių ne tokių gerų) baigėsi tokiu banaliu stiliumi. Radijas, transliuo- 
jantis lengvą muziką, grojo švelnią melodiją iš palatos kampo. Ralfas 
klausėsi Saimono ir Garfunkelio dainos "Skarborou mugė". Po to 
Veinas Njumenas uždainavo "Danke Schoen". Po jo pranešė apie 
orus, bet diskžokėjui nebaigus pasakoti, koks oras bus pirmą Ralfo 
Robertso našlystės dieną, Ralfas pagaliau suvokė tiesą. Laikrodis lio- 
vėsi tiksėti, traukinys atvyko, bokso rungtynės baigėsi. Visos metafo- 
ros išnyko, pagaliau palikdamos tik nutilusią moterį palatoje. Ralfas 
pravirko. Vis dar verkdamas, jis nusvirduliavo į kampą ir išjungė ra- 
diją. Prisiminė vasarą, kai jiedu lankė tapymo pirštais kursus ir tą pa- 
čią naktį, kai juos baigė, išpiešė viens kito nuogus kūnus. Nuo to Ral- 
fas dar smarkiau pravirko. Jis priėjo prie lango ir priglaudęs galvą 
prie šalto stiklo apsiašarojo. Tą pirmą suvokimo minutę Ralfas troš- 
ko tik viena: numirti. Seselė išgirdo jo verksmą ir įėjo palaton. Ji pa- 
bandė užčiuopti Karolinos pulsą. Ralfas liepė jai nekvailioti. Ji priėjo 
prie Ralfo ir akimirką jam pasirodė, kad seselė ims tikrinti ir jo pul- 
są. Tačiau ji tik apkabino jį. Ji... 

[- Ralfai? Ralfai, kaip jautiesi?) 

Jis pasisuko į Luizą, norėjo teigiamai atsakyti, bet prisiminė, kad 
tokios būsenos nieko nuo jos nenuslėpsi. 

[- Liūdna. Per daug atsiminimų iš čia. Ne pačių geriausių.) 

[- Suprantu... bet pažvelk žemyn, Ralfai! Pažvelk į grindis!) 

Kai šitaip padarė, Ralfo akys išsiplėtė. Grindyse atsispindėjo įvai- 
riausių spalvų pėdsakai: vieni švieži, kiti - beveik išblėsę. Dvi poros 
pėdsakų aiškiai skyrėsi iš kitų, žybsėdami lyg tikri deimantai tarp 
prastų kopijų. Jie buvo ryškiai žalsvai auksinės spalvos, kurioje plau- 
kiojo raudoni taškeliai. 

[- Ar jie priklauso tiems, kurių mes ieškome, Ralfai?] 

[- Taip. Daktariūkščiai čia.) 

Ralfas paėmė Luizą už rankos - ji buvo šalta - ir ėmė vesti kori- 
doriumi. 

17 skyrius 

Jiems dar nenutolus, atsitiko kažkas labai keisto ir bauginančio. 
Akimirką pasaulis prieš akis tapo baltas. Palatų durys driekėsi korido- 
riumi, vos matomos ryškiai baltame ūke, išsiplėsdamos iki prekių 
sandėlio durų dydžio. Pats koridorius tuo pat metu pailgėjo ir paaukš- 
tėjo. Ralfas pajuto, kaip suspaudė skrandį, kaip ir tais laikais, kai dar 
paauglys sukdavosi "velnio ratu" Old Očardo paplūdymyje. Jis išgir- 
do Luizos dejonę. Ji stipriai suspaudė jam ranką. Baltuma dingo po 
sekundės, o kai spalvos vėl grįžo į pasaulį, jos pasidarė daug ryškes- 
nės nei anksčiau. Daiktai atrodė tankesni, nors ir išlaikė savo buvusią 
formą. Auros nedingo, tačiau buvo plonesnės ir blyškesnės (pasteli- 
nės). Ralfas suvokė, jog mato kiekvieną plyšelį ar įtrūkimą sienoje 1š 
kairės... o kartu ir vamzdžius, laidus ir izoliaciją už sienų. Tik reikėjo 
pažvelgti. 

O Dieve, - pamanė jis. - Ar tai vyksta iš tikrųjų? Ar gali tai iš tik- 
rųjų vykti? 

Aplinkui girdėjosi įvairūs garsai: pritildyti skambučiai, nuleisto 
vandens tualete šniokštimas, tylus juokas. Paprastai į tokius garsus 
nekreipi dėmesio, bet tik ne šiandien. Ir ne šičia. Garsai lyg matoma 
daiktų tikrovė buvo ypatingai jautrios sudėties - tarytum plonos su- 
jungtos šilko ir plieno geldelės. 

Beje, garsai nebuvo įprasti. Iš jų gausybės išsiskyrė keli tikrai eg- 
zotiški. Ralfas girdėjo musę, zvimbiančią šildymo vamzdyje. Švitri- 
nio popieriaus brūženimą, kai seselė personalo tualete taisėsi kojinių 
gumutę. Plakančias širdis. Tekantį kraują. Švelnų kvėpavimo plauki- 
mą. Kiekvienas garsas buvo savitai tobulas. Kartu visi jie sudarė Ža- 
vų ir sudėtingą baletą: paslėptą gurgiančių pilvų, gaudžiančios elek- 
tros energijos laiduose, siaučiančių plaukų džiovintuvų ir šnabždančių 
ligoninės vežimėlių ratukų "Gulbių ežerą". 

Ralfas girdėjo garsus iš televizoriaus, sklindančius iš palatos ša- 
lia seselių kambario koridoriaus gale. Jie aidėjo iš 340-tos palatos, kur 

ponas Tomas Renas nesveikais inkstais žiūrėjo "Blogi ir gražūs" su 
Kirku Daglasu ir Lana Terner. "Jei prisijungsi prie manęs, mažyte, 
mes pastatysime visą miestą ant ausų", - kalbėjo Kirkas, ir iš jo auros 
Ralfas suprato, kad tą dieną, kai ši scena buvo nufilmuota, ponui Dagla- 
sui skaudėjo dantį. Ir tai dar ne viskas. Ralfas žinojo, kad gali suvokti 

(aukščiau? giliau? plačiau?) 

jei tik panorės. Jis visiškai nenorėjo. Aplinkui tvyrojo Ardeno gi- 
ria, ir žmogus galėjo be vargo pasiklysti jos tankumyne. 

Arba pakliūti tigrui į nasrus. 

[- Dieve! Tai kitas lygmuo, Luiza! Visiškai kitas lygmuo!) 

[- Žinau.] 

[- Ar gerai jame jautiesi? | 

[- Tikriausiai taip, Ralfai... o tu?) 

[- Turbūt... bet jei ir vėl pranyks dugnas, galiu ir nebeištverti. Ei- 
me. | 

Jiems nespėjus toliau pasekti žaliai auksinėmis pėdomis, iš 313- 
tos palatos išėjo Bilis Makgovernas ir žmogus, kurio Ralfas nepaži- 
nojo. Jiedu buvo pasinėrę į savo pokabį. 

Luiza atsuko siaubo perkreiptą veidą į Ralfą. 

[- O, ne! Dieve, ne! Ar matai, Ralfai? Ar matai?| 

Ralfas tvirčiau suėmė jai ranką. Jis matė. Makgoverno draugą su- 
po slyvos spalvos aura. Ji neatrodė pernelyg sveika, bet vyriškis tik- 
rai rimtai nesirgo: galbūt reumatas ar akmenys inkstuose. Tokios pat 
purpurinės spalvos baliono siūlelis kilo nuo vyro auros viršaus, blaš- 
kydamasis į šalis lyg mašinos antena vėjyje. 

Tačiau Makgoverną gaubė visiškai juoda aura. Vietoj baliono siū- 
lelio kyšojo tik trumpas galiukas. Kūdikio baliono siūlelis buvo trum- 
pas, bet sveikas. O dabar jiedu su Luiza stebėjo tik Žiaurios amputa- 
cijos liekanas. Akimirką Ralfui prieš akis stojo vaizdas, toks stiprus 
lyg haliucinacija: Makgoverno akys išsiplečia ir išvirsta iš orbitų, o 1š 
akiduobių pasipila juodų vabalų knibždėlynas. Ralfas užmerkė akis, 
kad nesuriktų, o kai atsimerkė, Luizos prie jo nebebuvo. 


Makgovernas su draugu ėjo seselių kabineto link, tikriausiai ieš- 
kodami geriamo vandens. Luiza vijosi juos, kaukšėdama koridoriumi. 

Jos aura mirgėjo rausvais taškeliais, panašiais į neonines žvaigždutes. 
Ralfas vilkosi jai iš paskos. Jis neįsivaizdavo, kas galėtų nutikti, jei 
Makgovernas ją pastebės, 1r, be to, visai nenorėjo sužinoti. Nors ki- 
tos 1šeities neliko. 

[- Luiza! Luiza, nedaryk šitaip!) 

Luiza nesiklausė. 

[- Bili, sustok! Turi mane išklausyti! Tau kažkas atsitiko!) 

Makgovernas nekreipė į ją dėmesio. Jis kalbėjo apie Bobo Pol- 
hersto rankraštį "Vėliau tą vasarą". 

- Tai geriausia knyga apie Pilietinį karą, - jis įtikinėjo vyrą, ap- 
gaubtą slyvos spalvos auros, - bet kai pasiūliau jam ją išleisti, jis ka- 
tegoriškai atsisakė. Ar gali patikėti? Potencialus Pulicerio premijos 
laureatas, bet... 

[- Luiza, sugrįšk! Neik artyn prie jo!) 

[- Bili! Bili! B...) 

Luiza prisiartino prie Makgoverno anksčiau, nei Ralfas suspėjo ją 
pasivyti. Ji ištiesė ranką, norėdama sugriebti Bilį už peties. Ralfas 
matė, kaip jos pirštai pasineria į jį apgaubusą tamsą... ir įlenda į jį 
patį. 

Luizos aura iškart pasikeitė: iš pilkai mėlynos su rausvomis 
žvaigždutėmis į ryškiai raudoną lyg ugnies variklio šonas. Juodi taš- 
keliai perskrodė ją it mažų vabalėlių debesis. Luiza suriko ir ištraukė 
ranką. Jos veide atsispindėjo siaubas ir pasišlykštėjimas. Luiza pakė- 
lė ranką prieš akis ir vėl suriko, nors Ralfas nieko ant jos nepastebė- 
jo. Siauros juodos juostelės sukosi aplink išorinius auros kraštus. Ral- 
fui jos atrodė panašios į planetų orbitas, pažymėtas Saulės sistemos 
žemėlapyje. Luiza metėsi atgal. Ralfas sugriebė ją už rankos. Luiza 
aklai atsitrenkė į jį. 

O tuo tarpu Makgovernas ir jo draugas ramiai artinosi prie van- 
dens fontanėlio, visiškai nejausdami, kad už dešimties pėdų nuo jų 
klykia ir blaškosi moteris. 

- Kai paklausiau Bobo, kodėl jis nenori išleisti knygos, - tęsė 
Makgovernas, - jis atsakė, kad aš geriausiai turėčiau suprasti priežas- 
tį. Pasakiau jam... 


Luiza atstūmė Ralfą, klykdama it priešgaisrinė sirena. 
[-!!!----- M ------- !!!] 

[- Liaukis, Luiza! Tučtuojau! Kad ir kas tau nutiko, dabar jau 
praėjo! Baigėsi, o tau nieko neatsitiko!) 

Tačiau Luiza ir toliau blaškėsi, siųsdama tuos neaiškius riksmus į 
Ralfo sąmonę, bandydama paaiškinti, kaip tai buvo siaubinga: ten 
viskas puvo, kažkas Bilio viduje ėdė jį gyvą, bet tai ne blogiausia. Tas 
kažkas žinojo. Jis buvo blogas. Luiza pasakė, kad tas kažkas žinojo, 
jog ji buvo čia. 

[- Luiza, tu su manim! Tu su manim ir viskas g...) 

Luizos kumštis atsitrenkė į Ralfo žandikaulį, ir jam 1š akių pabi- 
ro žiežirbos. Jis suprato, kad jiedu atsidūrė realybės lėktuve, kur bet 
koks fizinis kontaktas su kitais tapo neįmanomas (argi jis nematė, 
kaip Luizos ranka pranyko Makgoverno kūne, lyg priklausytų vai- 
duokliui?), tačiau akivaizdu, kad viens kitam jiedu liko pakankamai 
tikri. Pamėlęs žandikaulis galėjo tai patvirtinti. 

Ralfas apglėbė Luizą ir prispaudė prie savęs, įkalindamas jos 
kumščius tarp jųdviejų krūtinių. Jos riksmai 

[-1!!----- M ----- 1! 

ir toliau atakavo Ralfo sąmonę. Jis sunėrė rankas tarp Luizos men- 
čių ir stipriai suspaudė. Jautė, kaip energija vėl jį palieka - kaip ir šį 
rytą, tik šįkart tai buvo visiškai kitas jausmas. Mėlyna šviesa pasipy- 
lė ant raudonai juodos Luizos auros ir ją nuramino. Luiza pamažu lio- 
vėsi blaškytis. Ji giliai įkvėpė. Virš ir aplink ją mėlynas spindesys 
plėtėsi 1r tirpo. Juodos juostos dingo iš auros nuo apačios į viršų. Rau- 
donis taip pat ėmė blėsti. Luiza padėjo galvą Ralfui ant rankos. 

[- Atleisk, Ralfai. Aš vėl sprogau kaip atominė bomba, tiesa?) 

[- Turbūt, bet nesikrimsk. Tau nieko neatsitiko. O tai svarbiau- 
sia. | 

[- Jei tik žinotum, kaip tai buvo siaubinga... taip jį liesti...) 

[- Tu tikra drąsuolė, Luiza.) 

Luiza pažvelgė į koridorių, kur Makgoverno draugas gėrė vande- 
nį. Bilis stovėjo atsirėmęs į sieną ir pasakojo, kaip Jo Didenybė Bo- 
bas Polherstas visada spręsdavo "Sunday New York Times" kryžiažo- 
dį rašaliniu parkeriu. 

- Jis vis sakydavo, kad tai ne perdėtas pasitikėjimas savimi, o op- 
timizmas, - kalbėjo Bilis. 

Lavonmaišis sukosi aplink jį, išplaukdamas ir įplaukdamas iš bur- 
nos su kiekvienu žodžiu bei maišydamasis tarp pirštų su kiekvienu 
rankos mostelėjimu. 

[- Juk nebegalime jam padėti, Ralfai? Niekas pasaulyje nebesuge- 
bėtų jam padėti.) 

Ralfas stipriai ją spustelėjo. Luizos aura jau visiškai atgavo savo 
spalvą. Makgovernas su draugu patraukė atgal jųdviejų su Luiza link. 
Impulsyviai Ralfas atšoko nuo Luizos ir atsistojo tiesiai prieš poną 
Slyvą, kuris klausėsi Makgoverno porinamos senatvės tragedijos ir 
linkčiojo reikiamoje vietoje. 

[- Ralfai, nedaryk to!) 

[- Viskas gerai, nesijaudink.) 

Tačiau tuo pat metu Ralfas pajuto, jog ne viskas taip jau gerai. Jis 
dar galėjo pasitraukti, tačiau ponas Slyva, nieko nematydamas, pa- 
žvelgė Ralfui į veidą ir perėjo tiesiai pro jį. Jausmas, kurį patyrė Ral- 
fas, buvo neįtikėtinai pažįstamas: tarsi adatėlės badytų visą kūną. 
Akimirką Ralfo aura susimaišė su pono Slyvos. Ralfas sužinojo vis- 
ką apie vyriškį, netgi kokius sapnus jis sapnavo motinos įsčiose. 

Ponas Slyva stabtelėjo. 

- Kas atsitiko? - paklausė Makgovernas. 

- Nieko, bet... ar girdėjai pokštelėjimą? Lyg fejerverką ar automo- 
bilio pyptelėjimą? 

- Negaliu pasakyti, nes mano klausa jau nebe tokia kaip anksčiau, 
- Bilis pliaukštelėjo liežuviu. - Jei kas ir sprogo, tai, tikiuosi, ne radia- 
cijos laboratorija. 

- Dabar jau nieko negirdžiu. Tikriausiai man tik pasigirdo. 

Jie pasuko į Bobo Polhersto palatą. 

Ponia Perin sakė, jog jai pasigirdo šūvis, - mąstė Ralfas. - Luizos 
draugė manė, kad ant jos nutūpė vabalas ir galbūt net įgėlė. Tai tik 
skirtingi prisilietimai, kaip kad pianistai skirtingai liečia klavišus. Ta- 
čiau jie visi pajunta, kai susiduria su mumis. Jie gal ir nežino, kas tai, 
bet vis dėlto jaučia. 

Luiza paėmė Ralfą už rankos ir nuvedė prie 313-tos palatos durų. 
Jie sustojo koridoriuje, matydami, kaip Makgovernas sėdasi į plast- 
masinę kėdę šalia lovos. Palatoje spaudėsi gal aštuoni žmonės, todėl 
Ralfas aiškiai nematė pačio Bobo Polhersto, bet regėjo viena: nors li- 

gonį gaubė juodas lavonmaišis, jo baliono siūlelis vis dar plaikstėsi 
nepaliestas. Jis atrodė panašus į surūdijusį išmetamąjį vamzdį, atsilu- 
pusį ir sutrūnijusį... bet vis dėlto nepaliestą. Ralfas atsisuko į Luizą. 

[- Tiems žmonėms gali tekti palaukti daug ilgiau nei jie tikisi.) 

Luiza linktelėjo ir parodė į žalsvai auksinius pėdsakus ant grindų 
- balto žmogaus pėdsakus. Jie aplenkė 313-tą palatą, bet suko kitų du- 
rų link, į 315-tą, kur gulėjo Džimis V. 

Ralfas su Luiza nusekė iš paskos ir pažvelgė vidun. Džimis V. tu- 
rėjo tris lankytojus, nors sėdintis prie lovos manė, kad yra vienas. Tai 
buvo Fėjus Čapinas, tingiai vartantis "Linkime pasveikti" atvirukų 
krūvą. Kiti du buvo maži pliki daktariūkščiai, kuriuos Ralfas pirmą- 
kart išvydo Mėjos Ločer verandoje. Jie stovėjo lovos kojūgalyje, vil- 
kėdami švarias baltas tunikas. Geriau įsižiūrėjęs, Ralfas pastebėjo, 
kad tuose lygiuose, beveik tapačiuose veiduose slypėjo daugybė cha- 
rakterio bruožų. Žinoma, tik su paprastais žiūronais to nepamatysi. 
Daugiausia atsispindėjo jų tamsiose, bevyzdėse, auksu žibančiose 
akyse. Jose spindėjo sumanumas ir suvokimas. Auros blizgėjo aplink 
daktamūkščius lyg imperatorių apdarai... 

... arba vizitiniai centurionų drabužiai... 

Jie pakėlė akis į Ralfą ir Luizą, kurie susikibę už rankų lyg du 
maži vaikai, pasimetę stebuklingame miške, stovėjo tarpdury, ir nu- 
SiŠypsojo. 

[Sveika, moterie. | 

Prabilo Dr. nr.1. Dešinėje rankoje jis laikė žirkles. Ašmenys bu- 
vo ilgi, o smaigaliai - labai aštrūs. Dr. nr.2 žengė žingsnį jų link ir 
juokingai pusiau nusilenkė. 

[Sveikas, žmogau. Mes tavęs laukėme.) 

Ralfas pajuto, kaip Luiza suspaudė jam ranką ir vėl atleido, nu- 
sprendusi, kad daktariūkščiai nėra pavojingi. Ji žengė žingsnelį į prie- 
kį, žvelgdama tai į Dr. nr.l, tai į Dr. nr.2. 

[- Kas jūs?) 

Dr. nr.1 sukryžiavo rankas ant mažos krūtinės. Žirklės užgulė 
visą viršutinę kairės rankos dalį. 

[Mes neturime vardų kaip jūs, Trumpalaikiai, tačiau galite vadin- 
ti mus likimo deivių vardais, apie kurias šis žmogus jau tau pasako- 
jo. Mums nesvarbu, kad jie - moteriškos giminės, nes mes - belytės 
būtybės. Aš būsiu Klotė, nors ir neverpiu siūlų, o mano kolega ir se- 
nas draugas - Lachesė, nors niekada nematavo jų ilgio. Prašau įeiki- 
te abu vidun!) 

Jie įėjo ir sustojo tarp lankytojo kėdės ir lovos. Ralfas nemanė, 
kad daktariūkščiai ketino pakenkti jiems, - bent jau dabar, - bet vis 
tiek kol kas nenorėjo prieiti per arti. Jų nuostabios ir ryškios, palygi- 
nus su paprastų Žmonių, auros gąsdino jį. Iš išplėstų Luizos akių ir 
praviros burnos buvo galima spręsti, kad ji jaučia tą patį. Pajutusi, kad 
Ralfas spokso į ją, pasisuko ir pabandė nusišypsoti. Mano Luiza, - pa- 
galvojo Ralfas. Jis apkabino ją per pečius ir spustelėjo. 

Lachesė: [Pasakėme savo vardus, kuriuos galite vartoti. Gal ir jūs 
prisistatytumėte? | 

Luiza: [- Norite pasakyti, kad iki šiol jų nežinote? Atleiskite, bet 
man sunku tuo patikėti.) 

Lachesė: [Galėtume žinoti, bet pasirinkome priešingai. Mums pa- 
tinka laikytis įprastų Trumpalaikių mandagumo taisyklių. Mums jos 
patinka, nes yra perduodamos iš kartos į kartą, taip sukuriant ilgo gy- 
venimo iliuziją.) 

[- Nesuprantu.) 

Ralfas taip pat nesuprato ir nežinojo, ar to nori. Lachesės balse 
skambėjo globėjiška gaidelė, primenanti Makgoverną, kai jis 1mdavo 
pamokslauti. 

Lachesė: Nesvarbu. Jautėme, kad ateisite. Mes žinome, kad ste- 
bėjote mus pirmadienio rytą, žmogau, prie Mėjos Ločer|) 

Tuo pačiu metu Lachesės balse pasigirdo keistas susidvejinimas. 
Atrodė, kad jis iškart taria dvi frazes, kurios slinko it gyvatė, įsikan- 
dusi savo uodegą: 

Įnamo| [mirštančios moters namo.) 

Luiza dvejodama žengė žingsnį į priekį. 

[- Aš - Luiza Čeis. Mano draugas Ralfas Robertsas. O dabar, kai 
visi tinkamai prisistatėme, galbūt, vaikinai, galėtumėte mums paaiš- 
kinti, kas čia dedasi.) 

Lachesė: [Reikia pristatyti dar vieną.) 

Klotė: [Ralfas Robertsas jau jį įvardijo.) 

Luiza pažvelgė į Ralfą, o šis linktelėjo galvą. 

[- Jie kalba apie Dr. nr.3. Tiesa, vaikinai?| 

Klotė ir Lachesė linktelėjo. Jų veidus praskaidrino identiškos pri- 
tarimo šypsenėlės. Ralfas tikėjosi, kad jausis pamalonintas, tačiau tik 
išsigando ir labai supyko: daktariūkščiai visiškai manipuliavo jais. Jie 
susitiko ne atsitiktinai: tai buvo iš anksto suplanuota. Klotė ir Lache- 
vinčių Džimio V. palatoje ir laukiančių Trumpalaikių atvykstant - 
kaip juokinga. 

Ralfas dirstelėjo į Fėjų 1r pastebėjo, kad iš užpakalinės kišenės jis 
išsitraukė knygą "50 klasikinių šachmatų uždavinių". Jis skaitė ir su- 
simastęs krapštė nosį. Truputį paknebinėjęs, Fėjus giliai įkišo pirštą ir 
ištraukė nemažą snarglį. Ištyrinėjęs Fėjus priklijavo jį po staliuku. 
Ralfas sutrikęs nusisuko. Į galvą atėjo jo senelės posakis: "Jei nenori 
kentėti, nedirsčiok pro rakto skylutę". Net sulaukęs septyniasdešim- 
ties, Ralfas nesugebėjo iki galo šio posakio suprasti. Tuo tarpu jam 
kilo dar vienas klausimas. 

[- Kodėl Fėjus mūsų nemato? Kodėl Bilis ir jo draugas taip pat 
mūsų nematė? Ir kaip tas žmogus galėjo pro mane praeiti? O gal aš 
tik įsivaizdavau?) 

Klotė nusišypsojo. 

[Neįsivaizdavai. O dabar, Ralfai, pabandyk įsivaizduoti, kad gy- 
venimas - tarsi pastatas, kurį jūs vadinate dangoraižiu.) 

Tik Ralfas suprato, kad Klotė mąsto visai apie ką kitą. Akimirką 
jis sugebėjo pamatyti tą paveikslą: tai buvo milžiniškas juodų suodi- 
nų plytų bokštas, stovintis raudonų rožių lauke. Langų angos spirale 
leidosi žemyn bokšto sienomis. 

Po to vaizdas dingo. 

[Tu, Luiza, ir visos kitos Trumpalaikės būtybės gyvenate pirmame 
šio pastato aukšte. Žinoma, yra liftas...) 

Ne, - pamanė Ralfas. - Tik ne tame bokšte, kurį mačiau tavo min- 
tyse, drauguži. Tame pastate - jei toks išvis egzistuoja - nėra jokių lif- 
tų, tik siauri laiptai, apaugę voratinkliais, ir durys, vedančios velniai 
žino kur. 

Lachesė stebėjo jį su keistu, beveik įtartinų smalsumu, bet Ralfas 
nusprendė nekreipti į jį dėmesio. Jis pasisuko į Klotę ir paprašė tęsti. 

Klotė: [Kaip jau sakiau, yra liftai, bet įprastais atvejais Trumpa- 
laikiams neleidžiama jais naudotis. Jūs ne 

[pasiruošę] [paruošti| [------ „J 

Pastarasis paaiškinimas buvo geriausias, tik, deja, išblėso, Ralfui 
nespėjus jo suprasti. Jis pažvelgė į Luizą, kuri papurtė galvą, ir vėl at- 
sisuko į Klotę ir Lachesę. Ralfą apėmė pyktis. Tos ilgos nesibaigian- 
čios naktys, sėdint supamojoje kėdėje ir laukiant aušros; visos tos die- 
nos, kai jautėsi lyg vaiduoklis savo paties kūne; nesugebėjimas prisi- 
minti sakinio, jei jo neperskaitydavo tris kartus; telefono numeriai, 
kuriuos kažkada mokėjo atmintinai, o dabar turėjo ieškoti... 

Sugrįžo visi atsiminimai, akimirksniu pateisinę pyktį, kuris užplū- 
do Ralfą, bežiūrint į tas plikas būtybes tamsiai auksinėmis akimis ir 
beveik akinančiomis auromis. Jis matė save, besirausiantį spintelėje ir 
1eškantį sriubos pakelio, kuris, pagal jo pavargusį bei pertemptą pro- 
tą, turėjo ten gulėti. Jis matė save, stumdantį daiktus, po to stabtelė- 
jantį ir vėl pradedantį viską iš naujo. 

Ralfas matė savo veido išraišką: suglumusį žvilgsnį, kurį lengvai 
buvo galima palaikyti protiniu atsilikimu, nors iš tikrųjų Ralfą kanki- 
no tik visiškas išsekimas. Jis išvydo save, stovintį nuleistomis ranko- 
mis ir laukiantį, kad paketas pats iššoktų pasirodyti. 

Iki šiol Ralfas nesuvokė, kokie siaubingi buvo pastarieji mėnesiai. 
Žvelgdamas į juos, tarsi žvelgė į niūriomis rudomis ir pilkomis spal- 
vomis nutapytą prarastą žemę. 

|- Taigi leidote mums įžengti į liftą... o galbūt jis netiko tokiems 
kaip mes ir jūs užtempėte mus avariniais laiptais. Leidote mums tru- 
putį aklimatizuotis, kad nenušoktume nuo proto. Tai buvo lengva. 
Jums tereikėjo vogti iš mūsų miegą, kol pusiau nuprotėjome. Luizos 
sūnus ir marti norėjo uždaryti ją į senelių namus, ar tai žinojote? O 
mano draugas Bilis Makgovernas mano, jog aš pasiruošęs kelionei į 
Džuniper Hilą. Taigi jūs, maži angelėliai...] 

Klotė vos vos įstengė šyptelėti. 

[Mes ne angelai, Ralfai.) 

[- Ralfai, prašau nešauk ant jų.) 

Taip, Ralfas iš tiesų šaukė ir, regis, net Fėjus kažką nugirdo: jis 
užvertė knygą apie šachmatus, liovėsi krapštęs nosį 1r ėmė neramiai 
dairytis po palatą. 

Ralfas nuo Klotės (kuris jau visai nesišypsodamas žengė žingsnį 
atgal) perkėlė žvilgsnį į Lachesę. 

[- Tavo draugas sako, kad jūs - ne angelai. Tai kurgi jie? Žaidžia 
pokerį dar šešiais ar aštuoniais aukštais aukščiau? Dievas - pačioje 
palėpėje, o velnias - kursto ugnį katilinėje.) 

Jokio atsakymo. Klotė ir Lachesė susižvalgė. Luiza patraukė Ral- 
fą už rankovės, bet tas nekreipė dėmesio. 

[- Tai ką gi mums reikės daryti, vaikinai? Sugauti tą mažą pliką 
Hanibalo Lekterio parodiją ir atimti iš jo skalpelį? Na, tada eikit jūs 
po velnių.) 

Ralfas būtų apsisukęs ir išėjęs (jis matė daugybę filmų ir gerai Ži- 
nojo, kaip skamba baigiamieji pokalbio žodžiai), bet Luiza pradėjo 
verkti iš baimės, ir tai jį sulaikė. Jos akyse atsispindintis suglumęs 
priekaištas privertė Ralfą nors sekundę pasigailėti dėl savo pasikarš- 
čiavimo. Jis vėl apkabino Luizą per pečius ir iššaukiančiai dėbtelėjo į 
du plikius. 

Jie dar kartą susižvalgė ir persimetė žodžiais, kurie praskriejo virš 
Ralfo 1r Luizos supratimo lygio. Kai Lachesė vėl atsigręžė į juos, jis 
šypsojosi... tačiau akyse atsispindėjo liūdesys. 

[Girdžiu tavo pyktį, Ralfai, bet jam nėra jokio pagrindo. Dabar 
dar tuo netiki, bet tai tik laiko klausimas. O kol kas atidėkime galimus 
klausimus ir atsakymus į šalį.) 

[- Kodėl?) 

[Nes šiam vyrui atėjo pasitraukimo metas. Atidžiai stebėkite, kad 
šį tą išmoktumėte ir sužinotumėte.) 

Klotė priėjo prie lovos iš kairės pusės. Lachesė, perėjęs tiesiai pro 
Fėjų Čapiną, atsistojo iš dešinės. Staiga užsikosėjęs Fėjus atsilošė, o 
po to vėl įsikniaubė į šachmatų uždavinių knygą. 

[- Ralfai, negaliu to stebėti! Negaliu stebėti, kaip jie tai darys!) 

Ralfas manė atvirkščiai: jie abu ištvers. Kai Klotė ir Lachesė pa- 
silenkė prie Džimio V., Ralfas tvirčiau apglėbė Luizą. Daktariūkščių 
veiduose atsispindėjo meilė, rūpestingumas ir švelnumas. Ralfui jie 
pasirodė panašūs į veidus, matytus Rembranto paveiksle "Naktinis 
budėjimas". Jų auros Žibėjo ir pynėsi virš Džimio krūtinės. Staiga vy- 
ras lovoje atmerkė akis. Akimirką jis žvelgė suglumusiu žvilgsniu į 
lubas pro du mažus plikus daktariūkščius, tada jo žvilgsnis nukrypo į 
duris. Vyriškis nusišypsojo. 

- Ei! Tik pažiūrėkit, kas atėjo! - šūktelėjo Džimis V. 

Jo balsas girgždėjo, bet Ralfas dar girdėjo pietų Bostono inteli- 
gento akcentą. Fėjus pašoko. Knyga nukrito ant žemės. Jis pasilenkė 
ir paėmė Džimį už rankos. Bet Džimis nekreipė į jį dėmesio ir vis 
spoksojo į Ralfą su Luiza. 

- Ralfas Robertsas! Ir Polo Čeisio našlelė! Ei, Ralfai, ar prisime- 
ni tą dieną, kai bandėme patekti į cirko vaidinimą, kad išgirstume 
juos dainuojant "Stulbinantis grožis"? 

[- Prisimenu, Džimi.) 

Džimis nusišypsojo, ir jo akys vėl užsimerkė. Lachesė padėjo ran- 
kas ant mirštančio žmogaus skruostų ir truputį pakreipė jo galvą - lyg 
barzdaskutys, besiruošiantis aptarnauti savo klientą. Tuo pat metu 
Klotė priėjo dar arčiau, išskėtė žirkles ir apglėbė jomis Džimio V. ba- 
liono siūlelį. Lachesė pasilenkė ir pabučiavo Džimiui į kaktą. 

[Keliauk ramybėje, drauguži.) 

Pasigirdo trumpas, nereikšmingas čiaukštelėjimas. Baliono siūle- 
lis pakilo iki lubų ir dingo. Džimį gaubęs lavonmaišis pasidarė ryškiai 
baltas, po to išnyko kaip ir kalaitės anksčiau tą patį vakarą. Džimis 
vėl atmerkė akis ir pažvelgė į Fėjų. Ralfo nuomone, jis pradėjo šyp- 
sotis, bet Žvilgsnis tuojau tapo toks tolimas, žvelgiantis į niekur. Duo- 
butės, bepradedą atsirasti lūpų kampučiuose, išsilygino. 

- Džimi? - Fėjus papurtė Džimį už peties, prakišęs ranką pro patį 
Lachesės šoną. - Ar gerai jautiesi, Džimi?.. O, velnias. 

Fėjus atsistojo ir skubiu žingsniu išėjo iš palatos. 

Klotė: [47 matote ir suprantate, kad tai, ką mes darome, atlieka- 
ma su meile ir pagarba? Kad iš tikrųjų esame paskutinės sanatorijos 
gydytojai. Svarbiausia, Ralfai ir Luiza, kad jūs tai suprastumėte.)| 

[- Taip.) 

[- Taip.) 

Ralfas neketino sutikti nė su vienu jų žodžiu, bet ši frazė - "pas- 
kutinės sanatorijos gydytojai" - be pastangų praslinko pro jo pyktį. Ji 
atrodė teisinga. Daktariūkščiai išlaisvino Džimį V. iš pasaulio, kuria- 
me nieko kito, išskyrus skausmą, jis patirti nebegalėjo. Taip, be abe- 
j0, jie stovėjo 317-toje palatoje apniukusią popietę prieš septynis mė- 
nesius ir suteikė Karolinai tokią pat palaimą. Ir tiesa, jie atliko savo 
darbą su meile ir pagarba: visos abejonės dėl to išnyko, kai Lachesė 

pabučiavo Džimiui V. į kaktą. Tačiau ar meilė ir pagarba suteikė dak- 
tariūkščiams teisę sukurti Ralfui ir Luizai tokį pragarą ir pasiųsti gau- 
dyti beprotės antgamtinės būtybės? Ar tai suteikė jiems teisę net sva- 
joti, kad du paprasti žmonės (ir visai nebe jauni) gali susidoroti su to- 
kia būtybe? 

Lachesė: [Eime iš čia. Palata tuoj bus pilna žmonių, o mums rei- 
kia pasikalbėti.) 

[- Ar turime iš ko rinktis?) 

Jų atsakymai 

[ Taip, žinoma) [Visada yra iš ko rinktis!) 

nuskambėjo labai greitai su nuostabos prieskoniu. 

Klotė ir Lachesė pajudėjo durų link. Ralfas su Luiza atsitraukė, 
norėdami juos praleisti. Akimirką mažų plikų daktariūkščių auros už- 
dengė juos, ir Ralfas pajuto jų skonį bei sudėtį: aurų skonis priminė 
saldų obuolį, o sudėtis - sausą, ploną žievę. Kai daktariūkščiai liūd- 
nai ir pagarbiai besikalbėdami išėjo, į palatą grįžo Fėjus su dviem se- 
selėm. Jos nieko nepastebėdamos praėjo pro Klotę ir Lachesę, po to 
pro Ralfą ir Luizą. 

Koridoriuje gyvenimas tekėjo įprastine mirtinos tylos vaga. Jokio 
burzgesio, jokių šviesos blyksnių, jokio judėjimo ir riksmų. Mirtis čia 
buvo įprastas dalykas. Žinoma, Ralfo nuomone, niekas ištiesęs rankas 
jos čia nelaukė, bet taip pat niekam ji nebuvo ir naujiena. Džimis V. 
tikriausiai irgi liko patenkintas, palikęs trečią Derio ligoninės aukštą: 
niekas jo nebevargino, ir jam nebereikės pateikti vairuotojo pažymė- 
jimą ar sveikatos draudimo kortelę. Jis mirė paprastai ir dalykiškai 
oriai. Pora minučių sąmonės su platesniu aplinkos pojūčiu, ir viskas. 
Ačiū, viso gero. 


4 


Ralfas su Luiza prisijungė prie plikų daktariūkščių koridoriuje, 
prie Bobo Polhersto palatos. Pro atviras duris jie matė mirties laikro- 
dį, ir toliau tiksintį prie senojo mokytojo lovos. 

Luiza: [- Vyras prie pat lovos yra Bilis Makgovernas, mūsų drau- 
gas. Jam kažkas nutiko. Kažkas baisaus. Jei padarysime, ko norėsite, 
ar galėsite...?| | 


61 


Bet Lachesė ir Klotė lyg susitarę papurtė galvas. 

Klotė: [Nieko negalima pakeisti.] 

Taip, - dingtelėjo Ralfui. - Dorensas žinojo: kas padaryta, tas pa- 
daryta. 

Luiza: [- Kada tai atsitiks?) 

Klotė: [Jūsų draugas priklauso tam kitam, trečiajam, kurį Ralfas 
pavadino Atrope. Bet Atropė ne ką daugiau galėtų pasakyti apie tiks- 
ligą žmogaus mirties valandą nei mes. Jis net nežino, kas mirs sekan- 
tis. Atropė - Atsitiktinumo pasiuntinys.) 

Nuo tų žodžių Ralfui net širdis sustingo. 

Lachesė: [Bet čia ne vieta kalbėtis. Eime.) 

Lachesė paėmė Klotę už rankos, o kitą ištiesė Ralfui. Klotė pada- 
vė savąją Luizai. Suabejojusi ji atsisuko į Ralfą. 

Ralfas savo ruožtu niūriai dėbtelėjo į Lachesę. 

[- Geriau jau neįskaudink jos.) 

[Niekas jūsų neskriaus, Ralfai. Duokš man ranką.) 

Aš - prašalaitis rojuje, - užbaigė Ralfo protas. Ralfas atsiduso pro 
sukąstus dantis, linktelėjo Luizai ir sugriebė ištiestą Lachesės ranką. 
Atpažinimo šokas, toks gilus ir malonus, lyg ką tik būtum sutikęs se- 
ną ir ištikimą draugą, vėl užliejo kūną. Obuoliai ir žievė; prisiminimai 
apie sodus, kuriuose braidžiojo, būdamas dar vaikas. Net nematyda- 
mas Ralfas vis tiek pajuto, kad pasikeitė jo auros spalva 1r tapo žals- 
vai auksinė kaip Klotės ir Lachesės. 

Luiza padavė ranką Klotei, sušvokštė pro dantis ir šyptelėjo. 

Klotė: [Užbaikite ratą, Ralfai ir Luiza. Nebijokite. Viskas bus ge- 
rai.) . 
Negi kada nors tuo abejojau, - pamanė Ralfas, bet pajutęs Luizos 
rankos prisilietimą sugriebė jai už pirštų. Obuolių skonį 1r sausos Žie- 
vės sudėtį papildė tamsus, nežinomas prieskonis. Ralfas giliai įkvėpė 
šį aromatą ir nusišypsojo Luizai. Ji nedvejodama taip pat nusišypso- 
jo, ir Ralfas pajuto blankų sumišimą. Kaip galėjai bijoti? Kaip galė- 
jai net suabejoti, kai jų atnešti pojūčiai atrodė tokie nuostabūs ir tei- 
singi'? 

Pritariu, Ralfai, bet vis tiek abejok, - patarė vidinis balsas. 

[- Ralfai! Ralfai!) 

Luizos balse atsispindėjo nerimas ir svaigulys. Ralfas atsisuko at- 
gal ir dar spėjo pamatyti, kad 315-tos palatos durys nusileido iki jos 

pečių... tik, deja, leidosi ne durys, o Luiza kilo į viršų. Visi jie, suda- 
rę uždarą ratą, kilo į viršų. 

Ralfas tik spėjo sugromuliuoti šią mintį, kai tamsa, aštri it peilio 
ašmenys, užtemdė akis lyg šešėlis, krintantis nuo užtrauktų žaliuzių. 
Jis pastebėjo siaurus vamzdžius (kurie tikriausiai priklausė ligoninės 
vandentiekio sistemai), apsuktus rožine izoliacija. Ralfas išvydo 1lgą, 
linoleumu išklotą koridorių. Ligoninės vežimėlis taikėsi tiesiai jam į 
galvą... kuris, staiga suprato jis, kyšojo lyg periskopas iš ketvirto 
aukšto koridoriaus grindų. 

Ralfas išgirdo, kaip riktelėjo Luiza, ir pajuto, kaip ji dar tvirčiau 
įsikibo jam į ranką. Jis instinktyviai užmerkė akis ir ėmė laukti, kol 
vežimėlis suknežins skalpą. 

Klotė: [Nusiraminkit! Prašau nusiraminti! Nepamirškit, kad šie 
daiktai egzistuoja visai kitame tikrovės lygmenyje nei mes dabar!) 

Ralfas atmerkė akis. Vežimėlio nebebuvo, nors jis dar girdėjo 
tolstančius ratukus. Garsas sklido iš už jo. Vežimėlis kaip ir Makgo- 
verno draugas pervažiavo pro jį. Ketvertukas lėtai iškilo į pediatrijos 
skyriaus koridorių: pasakų būtybės šokinėjo ant sienų, o Disnėjaus 
"Aladino" ir "Undinėlės" herojai žvelgė nuo ryškiai apšviesto žaidi- 
mų kambario langų. Gydytojas ir seselė, diskutuodami apie ligą, arti- 
nosi prie jų. 

- ... tyrimai parodė, bet jei nors devyniasdešimčia procentų būtu- 
me tikri, kad... 

Gydytojas perėjo pro Ralfą, ir šis iškart suvokė, jog po penkerių 
metų pertraukos gydytojas vėl pradėjo rūkyti ir labai dėl to graužėsi. 
Gydytojas su sesele nutolo. Ralfas vos spėjo pastebėti, kaip jo pėdos 
atsiskiria nuo linoleumu išklotų grindų. Šypsodamasis jis atsigręžė į 
Luizą. 

[- Šimtą kartų geriau už liftą, tiesa?) 

Liza linktelėjo, nors vis dar spaudė Ralfo ranką. 

Jie pakilo į penktą aukštą, perskrodė gydytojų poilsio kambarį 
šeštame (ten ilsėjosi du gydytojai: vienas žiopsojo kartojamą filmą, o 
kitas knarkė ant sofos) ir pagaliau atsidūrė ant stogo. 

Naktis buvo aiški ir žavi. Mėnulio nesimatė. Žvaigždės žibėjo 
dangaus skliaute. Stipriai pūtė vėjas. Ralfas prisiminė ponios Perin 
žodžius, kad bobų vasara baigėsi - ji neklydo. Ralfas girdėjo vėją, bet 

jo nejautė... nors nujautė, kad reikia tik panorėti, ir jis pajus. Reikėjo 
tik tinkamai susikoncentruoti... 

Staiga Ralfas pajuto nežymų pokytį kūne, panašų į mirktelėjimą. 
Jo plaukus nupūtė atgal nuo kaktos, o kelnių klešnės apsivijo blauz- 
das. Jis krūptelėjo. Ponios Perin nugara neklydo nujausdama oro per- 
mainas. Ralfas viduje pajuto dar vieną mirktelėjimą, ir vėjo gūsiai iš- 
nyko. Jis pasisuko į Lachesę. 

[- Ar galiu paleisti tavo ranką? | 

Lachesė linktelėjo galvą, paleido jo ranką, o Klotė - Luizos. Ral- 
fas nužvelgė miestą vakaruose ir išvydo mirksinčias žydras oro uosto 
šviesas. Už jų matėsi oranžinių Žibintų girlianda, žyminti Keip Griną, 
naują gyvenamųjų namų rajoną pačiame Barenso gale. O kažkur švie- 
sos mirgesy į rytus nuo oro uosto vingiavo Hariso aveniu. 

[- Tai nuostabu, Ralfai, ar ne?) 

Ralfas linktelėjo ir mąstė, kad šitoks besidriekiančio tamsoje 
miesto vaizdas vertas visų patirtų nemigos kančių. Tačiau Ralfas ne- 
drįso visiškai pasitikėti šia mintimi. 

Jis atsigręžė į Klotę ir Lachesę. 

[- Gerai, paaiškinkit. Kas jūs, kas jis ir ko norite iš mūsų.) 

Du pliki daktariūkščiai stovėjo tarp dviejų greitai besisukančių ši- 
lumos ventiliatorių, kurie purškė rudai purpurinės sroves į orą. Jie 
nervingai susižvalgė, ir Lachesė beveik nepastebimai linktelėjo Klo- 
tei. Šis žengė į priekį ir nužvelgė Ralfą su Luiza, tarsi rinkdamas jų 
mintis. 

[Labai gerai. Pirma, turite suprasti, kad vykstantys dalykai, nors 
netikėti ir gluminantys, nėra visai antgamtiški. Mano kolega ir aš da- 
rome, ką privalome iš prigimties daryti. Atropė elgiasi lygiai taip pat. 
O jūs, mano Trumpalaikiai draugai, darysite tai, kam buvote sutver- 
ti.] 

Ralfas karčiai nusišypsojo. 

[- Štai ir sulaukėm laisvės pasirinkti] 

Lachesė: [Negalvok taip! Visa tai, ką jūs vadinate pasirinkimo 
laisve, yra mūsų vadinamo ka, didžiojo būties rato, dalis.) 

Luiza: [- Mes matome lyg pro užtemdytą stiklą... ar tai norite pa- 
sakyti? | 

Klotė, jaunatviškai besišypsodamas: [Biblija, tiesa? Labai puikiai 
išaiškinai.) 

Ralfas: [- Ir labai patogiai tokiems žmogučiams kaip mes, bet da- 
bar nesiginčysiu. Yra toks posakis, visai ne iš Biblijos, džentelmenai, 
bet visai neblogas: geriau karti tiesa nei saldus melas. Tikiuosi, ne- 
užmiršit. 


Tik vis dėlto Ralfui pasirodė, kad jis prašo per daug. 


Prabilo Klotė ir kalbėjo gana ilgai. Ralfas nesuprato, kiek ilgai, 
nes laikas šiame lygmenyje skyrėsi: buvo kažkaip suspaustas. Kartais 
Klotės kalboje žodžiai neegzistavo - juos pakeitė paprasti ryškūs vaiz- 
diniai lyg iš vaikiškų rebusų. Ralfas numanė, kad tai - telepatija, ir 
netgi stulbinanti, bet kol ji vyko, atrodė panaši į įprastą kvėpavimą. 

Kartais pasimesdavo ir žodžiai, ir vaizdiniai. Juos pertraukdavo 
mįslingi nutrūkimai, 


bet netgi tada Ralfas sugebėdavo suprasti, ką Klotė bandė atskleis- 
ti. Jis neabejojo, kad Luiza suvokia tuos paslaptingus tarpus dar ge- 
riau nei jis pats. 

[Pirmiausia žinokite, kad tik keturi pastovūs dalykai egzistuoja 
plote, kur kertasi mūsų ir jūsų gyvenimai, 


gyvenimai. Šie pastovūs dalykai - tai Gyvenimas, Mirtis, Paskir- 
tis ir Atsitiktinumas. Visi šie žodžiai jums turi tam tikrą prasmę, bet 
dabar tikriausiai jūsų Gyvenimo ir Mirties samprata šiek tiek pasikei- 
tė, tiesa? | 

Ralfas ir Luiza dvejodami linktelėjo. 

[Mes su Lachese esame Mirties pasiuntiniai. Todėl turbūt esame 
siaubingos būtybės daugumai Trumpalaikių. Netgi tie, kurie apsime- 
ta, kad supranta mūsų darbą, dažniausiai mūsų bijo. Paveikslėliuose 
kartais mus vaizduoja kaip bauginantį skeletą arba apsigaubusią bū- 
tybę nematomu veidu. ] 

Klotė apsikabino save per pečius ir apsimestinai sudrebėjo. Bur- 

[Bet mes ne tik Mirties pasiuntiniai, Ralfai ir Luiza. Mes taip pat 
esame ir Paskirties pasiuntiniai. Ir dabar atidžiai paklausykit, nes ne- 

noriu, kad mane ne taip suprastumėte. Yra žmonių, kurie jaučia, kad 
viskas vyksta, kaip numatyta, ir tokių, kurie mano, jog viskas prikau- 
so nuo atsitiktinumo ar sėkmės. Tiesą pasakius, gyvenimas - ir atsi- 
tiktinumas, ir paskirtis, nors ne vienodomis dalimis. Gyvenimas lyg | 
žemės apvalumą. Jo viduje Ralfas išvydo puikų, jausmus žadinantį 
paveikslą: tūkstančiai (o gal milijonai) kortų, spindinčių širdžių, kry- 
žių, pikų ir būgnų vaivorykšte. Toje milžiniškoje krūvoje matėsi ir 
daugybė jokerių; ne tiek daug, kad sudarytų savąją kortų spalvą, bet 
daugiau nei du ar trys kaip įprastoje kortų kaladėje. Visi jokeriai šyp- 
sojosi ir ant galvų turėjo užsidėję panamą su iškąstu bryliumi. 

Visi rankoje laikė surūdijusius skalpelius. 

Ralfas išplėstomis akimis žvelgė į Klotę. Šis linktelėjo. 

[Taip. Tiksliai nežinau, ką matei, bet turbūt matei tai, ką norėjau 
perduoti. Luiza? O tu?) 

Luiza, kuriai patiko žaisti kortomis, vos pastebimai linktelėjo galvą. 

[- Atropė - jokeris kortų kaladėje. Tai norėjai pasakyti?) 

[Jis - Atsitiktinumo pasiuntinys. Mes, Lachesė ir aš, tarnaujame 
kitai jėgai, kuri atsako už daugumą asmeninių gyvenimų ir platesnės 
srovės įvykių. Jūsų lygmenyje, Ralfai ir Luiza, kiekviena būtybė - 
Trumpalaikė ir turi paskirtą gyvenimo ilgį. Žinoma, aš nesakau, kad 
kūdikis išlenda iš motinos įsčių su lentele "NUKIRPTI SIULĄ, KAI 
SUEIS 84 METAI, 11 MENESIŲ, 9 DIENOS, 6 VALANDOS, 4 MI- 
NUTES IR 21 SEKUNDĖ" ant kaklo. Tai būtų kvaila. Nors gyvenimo 
trukmė būna apspresta ir, kaip judu jau matėte, Trumpalaikių auros 
tarnauja it laikrodis.) 

Luiza pasimuistė, ir Ralfas, atsisukęs į ją, išvydo stulbinantį vaiz- 
dą: dangus virš galvų brėško. Tikriausiai buvo penkios valandos ry- 
to. Jiedu su Luiza atvažiavo į ligoninę apie devynias antradienio va- 
karą, o dabar jau brėško trečiadienis, spalio šeštoji. Ralfas girdėjo, 
kaip bėga laikas, bet tai buvo kvaila. 

Luiza: [- Jūsų darbas - tai, ką mes vadiname natūralia mirtimi, 
tiesa? | 

Jos aura sumirgėjo pramaišiui su nebaigtais vaizdiniais. Vyras 
(Ralfas neabejojo, jog tai pasenęs ponas Čeisis), gulintis su deguonies 
kauke. Džimis V., atmerkiantis akis ir žvelgiantis į Ralfą su Luiza 

prieš tai, kai Klotė nukirpo baliono siūlelį. Derio "News" nekrologų 
puslapis, nusėtas nuotraukomis, ne didesnėmis už pašto ženklus, su 
savaitiniu vietinių ligoninių "derliumi". 

Klotė 1r Lachesė papurtė galvas. 

Lachesė: [Natūralios mirties nėra. Mūsų darbas - paskirta mirtis. 
Mes aplankome senus ir ligotus, bet nepamirštame ir kitų. Pavyz- 
džiui, vakar aplankėme dvidešimt aštuonerių metų vaikiną. Stalių. 
Prieš dvi Trumpalaikių savaites jis nukrito nuo pastolių ir prasiskėlė 
galvą. Per tas savaites jo aura buvo) 

Ralfas išvydo perskeltą aurą - kaip ir toji, kuri gaubė kūdikį lifte. 

Klotė: [Pagaliau aura pasikeitė. Mes žinojome, kad tai įvyks, bet 
nežinojome kada. Kai taip įvyko, mes atėjome ir išsiuntėme jį.) 

[- Kur jį išsiuntėte? ] 

Klausimą uždavė Luiza, beveik netyčia paliesdama pomirtinio 
gyvenimo temą. Ralfas griebėsi savo protinio saugos diržo, tikėdama- 
sis tos ypatingos tuštumos, bet atsakymai buvo visiškai aiškūs. 

Klotė: [/ visur.) 

Lachesė: [/ kitus pasaulius.) 

Ralfas pajuto palengvėjimą ir nusivylimą. 

[- Skamba labai jau poetiškai, bet manau, jog tai reiškia, - patai- 
sykite mane, jei aš klystu, - kad pomirtinis gyvenimas jums tokia pat 
paslaptis kaip ir mums.) 

Lachesė, nelanksčiai: [Gal kitu atveju ir galėtume apie tai padis- 
kutuoti, bet ne dabar: kaip jau, be abejo, pastebėjote, šiame pastato 
lygmenyje laikas bėga daug greičiau.) 

Ralfas apsidairė ir išvydo, kad jau išaušo rytas. 

[- Atleiskit.) 

Klotė, šypsodamasis: [Niekis. Mums patinka jūsų klausimai. 
Smalsumas egzistuoja visur, bet tik čia jis toks stiprus. Bet jūsų vadi- 
namojo pomirtinio gyvenimo nėra tų keturių konstantų - Gyvenimo ir 
Mirties, Atsitiktinumo ir Paskirties - tarpe, apie kurį ir norime pakal- 
bėti.) 

[Beveik kiekvienos mirties, tarnaujančios Paskirčiai, artėjimas 
mums yra žinomas. Auros tų, kurie mirs paskirta mirtimi, tampa pil- 
kos, kai pabaigos laikas ima artėti. Šis pilkumas pamažu tampa juo- 
das. Mus pakviečia, kai aura 

[ir mes ateiname lygiai taip pat, kaip jūs vakar matėte. Mes išlais- 
viname vienus nuo kančių, suteikiame ramybę įbaugintiems ir poilsį 
tiems, kurie jo neranda. Dauguma paskirtų mirčių yra laukiamos, net 
sveikinamos, bet ne visos. Kartais mus pakviečia išsivesti vyrus, mo- 
teris ir vaikus, kurie yra pačiame jėgų žydėjime... tačiau jų auros stai- 
ga pasikeičia - jų pabaigos laikas atėjo.) 

Ralfas prisiminė vaikiną su berankoviu megztiniu, vakar užsuku- 
sį į "Raudonąjį obuolį". Jis atrodė sveikas ir gyvybingas... išskyrus jį 
supantį spektrinį tepalo žvilgesio gaubtą. 

Ralfas išsižiojo, turbūt norėdamas paminėti jaunuolį (arba pa- 
klausti apie jo likimą), bet vėl užsičiaupė. Saulė pūpsojo tiesiai jam 
virš galvos. Staiga keistas aiškumas dingtelėjo Ralfui į galvą: jiedu su 
Luiza tapo nepadorių pokalbių tema paslaptingame "senųjų sukriošė- 
lių" mieste. 

Ar kas nors juos matėt?.. Ne?.. Gal jie kartu pabėgo?.. Ne, tik ne 
tokio amžiaus, bet gal jie susimetė skudurus... Nežinau, ar Ralfo daik- 
čiukas dar veikia, bet ji visada man atrodė tikras saldainiukas... Taip, 
vaikšto, lyg žinotų, ko yra verta, ar ne? 

Prieš akis Ralfas išvydo savo per didelį, sukriošusį laivą, kantriai 
laukiantį, kai tuo metu spyruoklės jo viduje gašliai girgždėjo, ir nesu- 
silaikęs išsiviepė. Po minutės jam dingtelėjo nerami mintis, jog jo ap- 
mąstymai atsispindi auroje, todėl iškart užgniaužė vaizdą. Bet ar tik 
Luiza nežvelgė į jį neabejotinai įtariai? 

Ralfas vėl nusisuko į Klotę. 

[Atropė tarnauja Atsitiktinumui. Ne visos mirtys, kurias Trumpa- 
laikiai vadina beprasmėmis ir nereikalingomis, yra jo rankų darbas, 
bet dauguma. Kai tuzinas senukų ir senučių žūva gaisre senelių na- 
muose, nemaža tikimybė, kad ten pasidarbavo Atropė, pasiimdamas 
suvenyrus ir nupjaudamas siūlelius. Kai kūdikis miršta lopšyje be jo- 
kios konkrečios priežasties - kaltinkite Atropę ir jo surūdijusį skalpe- 
lį. Kai šunį - taip, netgi šunį, nes Trumpalaikių pasaulyje visos būty- 
bės priklauso Atsitiktinumui arba Paskirčiai - partrenkia mašina, nes 
vairuotojas netinkamu momentu žvilgtelėjo į laikrodį... 

„ Luiza: [- Taip atsitiko ir Rozali?] 

Klotė: [Atropė kaltas dėl Rozali mirties. Ralfo draugas Džo Vai- 

zeris tapo tik vadinamąja "išpildančia aplinkybe“. ] 

Lachesė: [Atropė kaltas ir dėl to, kas atsitiko jūsų draugui ponui 
Makgovernui.) 

Luiza atrodė tokia pat kaip ir Ralfas: nusiminusi, bet nenustebu- 
si. Jau buvo vėlyva popietė (praėjo gal aštuoniolika Trumpalaikių va- 
landų nuo tada, kai jie paskutinį kartą jį matė), o Biliui ir vakar ne- 
daug tebuvo likę. Luiza, kuri netyčia įkišo ranką į Bilį, tikriausiai dar 
geriau tai žinojo. 

Ralfas: [- Kada tai atsitiko? Ar greit po to, kai jį matėme?) 

Lachesė: [Greit. Kai ėjo iš ligoninės. Man labai gaila dėl jūsų ne- 
tekties ir kad taip tiesmukiškai pranešėme šią žinią. Mes kalbamės su 
Trumpalaikiais taip retai, kad net pamirštame, kaip tai daroma. Ne- 
norėjau jūsų įskaudinti, Ralfai ir Luiza.) 

Luiza pasakė jam, kad nieko tokio, kad ji suprato, bet vis vien 
ašaros riedėjo jos skruostais. Ralfas jautė, kaip jos degino ir jo akis. 
Mintis, kad Bilio nebėra, - kad tas mažas suskretėlis purvinu chalatu 
jį pribaigė, - buvo sunkiai suvokiama. Ar galima buvo patikėti, kad 
Makgovernas daugiau niekada ironiškai nepakels savo antakio? Nie- 
kada nebeinkš, kaip bjauru būti senam? Tai neįmanoma. Staiga Ral- 
fas pasisuko į Klotę. 

[- Parodyk mums.) 

Klotė, beveik drebėdamas: [Aš... aš nemanau...) 

Ralfas: [- Matymas - tai tikėjimas tokiems kaip mes, Trumpalai- 
kiams. Argi jūs to nežinojote?| 

Netikėtai prabilo Luiza. 

[- Taip, parodykit mums. Bet tik pakankamai, kad galėtume su tuo 
susitaikyti. Pabandykite parodyti taip, kad nesijaustume blogiau nei 
dabar.) 

Klotė su Lachese susižvalgė ir krūptelėjo, net nesujudindami 
siauručių pečių. Lachesė pakėlė du pirštus į viršų, sukurdamas mėly- 
nai žalią povo plunksnos šviesos juostą. Joje Ralfas išvydo intensy- 
vios terapijos skyriaus koridoriaus dalį. Praėjo seselė, stumianti vais- 
tų vežimėlį. Tolimiausiame matomo ploto kampe seselė tarytum su- 
silenkė ir išnyko. 

Luiza, sužavėta, nepaisant aplinkybių: [- Lyg žiūrėtume filmą pro 
muilo burbulą.) 

Makgovernas ir ponas Slyva išėjo iš Bobo Polhersto palatos. Bi- 
lis vilkėjo seną studentiškų laikų megztinį, 0 jo draugas segėsi striu- 

kę. Jie ketino atidėti Polhersto mirtį dar vienai nakčiai. Makgovernas 
iš lėto slinko ponui Slyvai iš paskos. Ralfas matė, jog jo kaimynas ir 
draugas nekaip atrodė. 

Jis pajuto, kaip Luiza stipriai suspaudė jam petį, todėl uždėjo del- 
ną jai ant rankos. 

Pusiaukelėje lifto link Bilis stabtelėjo, viena ranka atsirėmė į sie- 
ną ir nuleido galvą. Jis buvo panašus į išsunktą po maratono bėgiką. 
Iš pradžių ponas Slyva jo nepastebėjo. Ralfas matė, kaip juda jo lū- 
pos, ir pagalvojo: Jis dar nežino, kad kalba vienas. 

Staiga Ralfas pajuto, kad nebenori daugiau žiūrėti. 

Mėlynai žaliame skliaute Makgovernas viena ranka užsiėmė už 
krūtinės, o kita už gerklės ir ėmė trinti. Ralfas nebuvo tikras, bet jam 
pasirodė, kad jo kaimyno akyse atsispindėjo baimė. Jis prisiminė ne- 
apykantos grimasą Dr. nr.3 veide, kai šis suprato, jog Trumpalaikis 
drįso įsikišti į jo Žaidimą su benamiu šunėku. Ką jis tada pasakė? 

[Aš sutrinsiu tave į miltus, Trumpy. Ir visus tavo draugus. Ar su- 
pratai? Ar tu...) 

Siaubinga mintis nušvietė Ralfo sąmonę, jam bestebint, kaip Bi- 
lis Makgovernas lėtai susmunka ant grindų. 

Luiza: [- Tegu! vaizdas dingsta. Prašau liepk jiems liautis.) 

Ji įsikniaubė į Ralfo petį. Klotė ir Lachesė neramiai susižvalgė, ir 
Ralfas pradėjo abejoti, ar tokie jau jie visagaliai. Gal jie ir antgamti- 
nės būtybės, bet anaiptol ne stebukladariai. Ralfas įtarė, kad jie ne ką 
tesugeba nuspėti ateitį. Būrėjai su krištoliniais rutuliais savo repertu- 
are tikrai neapdovanoti tokia įžvalga. Jie taip pat apgraibomis juda 
tamsoje kaip ir mes, - pamanė Ralfas ir nenoriai pajuto gailestį ponui 
K. ir ponui L. 

Mėlynai žalias šviesos skliautas priešais Lachesę - ir vaizdiniai jo 
viduje - staiga dingo. 

Klotė, lyg besigindamas: [Prašau atsiminti, kad tai buvo jūsų pa- 
sirinkimas matyti, Ralfai ir Luiza. Rodėme tai ne savo noru.) 

Ralfas vos išgirdo jo žodžius. Jo siaubinga mintis ryškėjo lyg 
nuotrauka, kurios nenori matyti, bet vis tiek negali nusisukti. Jis gal- 
vojo apie Bilio skrybėlę... išblukusią mėlyną Rozali skepetaitę... ir 
dingusius Luizos auskarus. 

LAš sutrinsiu tavo draugus į miltus, Trumpy. Supratai? Tikiuosi, 
kad taip.) 

Ralfas nužvelgė Klotę ir Lachesę. Gailestis dingo. Jį pakeitė pri- 
slopintas pyktis. Lachesė sakė, jog atsitiktinės mirties nėra, įskaitant 
11 Makgoverno. Ralfas neabejojo, kad Atropė pasiėmė Makgoverną 
tik dėl vienos paprastos priežasties: jis norėjo įskaudinti Ralfą, nu- 
bausti jį, kad įsikišo... kaip tai Dorensas pavadino? Į Ilgalaikių reika- 
lus. 

Senasis Doras patarė nesikišti - gera taktika, bet Ralfas neturėjo 
kitos išeities... nes tiedu pliki nykštukėnai įsikišo į jo reikalus. Taip 
jie, tikra šio žodžio prasme, pakišo Bilį Makgoveną. 

Klotė su Lachese išvydo jo pyktį ir žengė žingsnį atgal (nors tai 
padarė visai nepakeldami pėdų). Jų veiduose vis labiau atsispindėjo 
nerimas. 

[- Tai jūs esate Bilio Makgoverno mirties priežastis. Štai, kur tie- 
sa!) 

Klotė: [Prašau... jei tik leistum mums pabaigti aiškinti...) 

Luiza sunerimusi ir išsigandusi žvelgė į Ralfą. 

[- Ralfai? Kas atsitiko? Kodėl tu pyksti?] 

[- Argi nematai? Šis jų apsireiškimas kainavo Biliui gyvybę. Mes 
čia, nes Atropė iškrėtė kažką, kas tiems vyrukams nepatiko, arba ruo- 
šiasi...) 

Lachesė: [Per greit darai išvadas, Ralfai...) 

[- ... bet yra viena esminė problema: jis žino, kad mes jį matome! 
Atropė ŽINO, KAD MES JĮ MATOME!Į 

Luizos akys išsiplėtė iš siaubo... ir supratimo. 

18 skyrius 


1 


Maža balta rankutė užkrito ant Ralfo peties lyg rūkas. 

[Prašau... jei tik leistum mums viską paaiškinti...] 

Ralfas pajuto pasikeitimą - tą mirktelėjimą - kūne, jam dar nespė- 
jus suvokti, kad to panorėjo. Jis vėl pajuto vėją, skrodžiantį jį lyg šal- 
to peilio ašmenys, ir krūptelėjo. Klotės rankos prisilietimas virto tik 
vaiduoklišku virpesiu po oda. Ralfas matė visus tris, tik jie atrodė lyg 
vaiduokliai. 

Nulipau žemyn. Ne iki ten, nuo kur pradėjome kilti į viršų, bet iki 
lygmens, kuriame jie beveik negali manęs fiziškai paliesti. Mano au- 
va, mano baliono siūlelis... taip, esu tikras, kad tai jiems prieinama, 
bet fizinė mano dalis, kuri egzizstuoja tik Trumpalaikių pasaulyje? 
Tai jau ne, Chosė. 

Luizos balsas, toks tolimas kaip blėstantis aidas: [- Ralfai! Ką da- 
KOL ŪVO ias aa L aa aa a a iai ] 

Ralfas pažvelgė į vaiduokliškas Klotės 1r Lachesės išraiškas. Da- 
bar jie atrodė ne tik suglumę ir nusikaltę, bet ir išsigandę. Jų veidus 
buvo sunku įžiūrėti, tačiau jų baimė švietė iš toli. 

Klotė tolimu, bet girdimu balsu: [Ralfai, sugrįšk! Prašau su- 
grįšk!] 

- Jei sugrįšiu, ar liausitės žaidę žaidimus ir pasakysite tiesą? 

Lachesė, beveik baigdamas išnykti: [Taip! Taip!) 

Ralfas vėl sumirksėjo savo viduje. Trijulė sugrįžo į regėjimo lau- 
ką. Tuo pat metu spalva dar kartą užpildė pasaulio erdves, o laikas at- 
gavo buvusį greitį: Ralfas išvydo blyškų mėnulį, besileidžiantį žemyn 
tolimiausiame dangaus kampe lyg spindinčio gyvsidabrio gabalėlis. 
Luiza apsivijo Ralfo kaklą, ir akimirką šis suabejojo, ar ji nori jį ap- 
kabinti, ar pasmaugti. 

[- Ačiū Dievui! Galvojau, kad mane paliksi!) 

Ralfas pabučiavo ją. Staiga jo galvą užliejo malonių pojūčių visu- 
ma: šviežio medaus skonis, sušukuotos vilnos audinys ir obuolių kva- 
pas. Mintis žybtelėjo sąmonėje, 

(koks būtų jausmas, jei čia pasimylėtum?) 

bet Ralfas iškart nuvijo ją šalin. Reikėjo labai atsargiai mąstyti ir 
kalbėti per pastarąsias 

(minutes? valandas? dienas?) 

o tokie dalykai tik apsunkintų mąstymą. Ralfas atsigręžė į mažus 
plikus daktariūkščius ir nužvelgė juos. 

[- Tikiuosi, jūs nemelavote. Nes jei taip, tai geriau baikime viską 
dabar ir išsiskirstykime.) 

Šį kartą Klotė ir Lachesė nesusižvalgė, o tik noriai linktelėjo gal- 
vas. Lachesė prabilo su pasiteisinimo gaidele balse. Ralfas įtarė, kad 
su šiais vyrukais daug maloniau derėtis nei su Atrope, tačiau pradė- 
jęs juos klausinėti - juos judinti, kaip būtų pasakiusi Ralfo motina, - 
nieko negalėjai išpešti. 

[Viskas, ką jau sakėme, yra tiesa, Ralfai ir Luiza. Galbūt neat- 
kreipėme dėmesio į galimybę, kad Atropė truputį geriau suvokia situ- 
aciją nei mes norėtume, bet...) 

Ralfas: [- O jei atsisakysime toliau klausytis šito šlamšto? O jei 
mes nusisuksim ir nueisim?) 

Jokio atsakymo, bet Ralfas pastebėjo liūdesį jų akyse: daktariūkš- 
čiai žinojo, kad Atropė turėjo Luizos auskarus, ir jie žinojo, kad Ral- 
fas taip pat tai žino. Vienintelė nežinojo - Ralfas to tikėjosi - pati Lui- 
za. Dabar ji tampė Ralfą už rankovės. 

[- Nedaryk to, Ralfai, prašau nereikia. Mes privalom juos išklau- 
syti.) 

Ralfas vėl atsisuko į daktariūkščius ir liepė jiems tęsti. 

Lachesė: [/prastomis aplinkybėmis mes nesikišame į Atropės dar- 
bus, o jis - į mūsų. Mes negalėtume įsikišti, net jei jis to norėtų. Atsi- 
tiktinumas ir Paskirtis - lyg balti ir juodi kvadratai šachmatų lentoje, 
kuriuos atpažįsti tik pagal spalvos skirtumą. Bet Atropei patinka kiš- 
tis, - tiesą pasakius, jis ir sutvertas kištis, - ir kartais pasitaiko tikrai 
dėkingų progų. Beveik neįmanoma sustabdyti jo įsikišimo...) 

Klotė: [Tiesa dar liūdnesnė, Ralfai ir Luiza. Niekas niekada ne- 
bandė jo kontroliuoti ar sustabdyti.) 

Lachesė: /... o įsikišama tik tuomet, kai situacija, į kurią jis keti- 
na įsikišti, yra labai delikati, nes daug rimtų dalykų priklauso vieni 
nuo kitų. Dabar susidarė kaip tik tokia situacija. Atropė pažeidė siū- 
lelį, kurio neturėjo teisės liesti. Tai sukels problemų visuose lygmeny- 
se, jau nekalbant apie rimtą pusiausvyros sutrikimą tarp Atsitiktinu- 
mo ir Paskirties, jei situacija nebus ištaisyta. Mes negalime nieko 
keisti: mums nebeužtenka sugebėjimų. Nesugebame aiškiai matyti, tai 
ką jau kalbėti apie veiksmus. Nors nesugebėjimas aiškiai matyti nėra 
svarbus, kadangi tik Trumpalaikiai gali pasipriešinti Atropės valiai. 
Todėl jūs ir esate čia.) 

Ralfas: [- Ar norite pasakyti, kad Atropė nupjovė siūlelį tam, ku- 
ris turėjo mirti natūralia mirtimi... arba paskirta mirtimi? | 

Klotė: [Ne visai. Kai kurie gyvenimai nėra aiškiai apspręsti. Kai 
Atropė paliečia tokį gyvenimą, visada lauk nemalonumų. "Šimtas pro- 
centų", kaip kad jūs mėgstate sakyti. Tokie neapsręsti gyvenimai yra 
lyg...) 

Klotė išskėtė rankas, ir kortos vėl pasirodė prieš akis. Septynių 
kortų eilė: nematoma ranka atidenginėjo jas vieną po kitos. Tūzas, 
dviakė, jokeris, triakė, septynakė, dama. Paskutinė atversta korta bu- 
vo tuščia. 

Klotė: [Ar padėjo?) 

Ralfas suraukė antakius. Jis nežinojo, ar padėjo vaizdinys, ar ne. 
Kažkur gyveno žmogus, kuris nebuvo nei paprasta korta, nei jokeris 
kortų kaladėje. Visai tuščias žmogus, kurio troško abi šalys. Atropė 
nukirto metafizinį vaikino siūlelį, o dabar kažkas paskelbė pertraukė- 
lę. 

Luiza: [- Jūs kalbate apie Edą, tiesa?) 

Ralfas atsisuko ir pervėrė ją aštriu žvilgsniu, bet Luiza žvelgė į 
Lachesę. 

[- Edas Dypno - balta korta.) 

Lachesė kinkavo galva. 

[- Kaip tai sužinojai, Luiza?) 

[- O kas dar galėjo ja būti?] 

Luiza nesišypsojo, bet Ralfas pajuto šypsenėlę iš vidaus. Jis vėl 
atsigręžė į Klotę ir Lachesę. 

[- Gerai, bent jau šį tą sužinojome. O kas gi uždegė raudoną švie- 
są šiam sandėriui? Tik jau ne jūs, vaikinai - neabejoju, jog esate tik 
pasamdyta pagalba.) 

Daktariūkščiai suglaudė galvas ir ėmė šnibždėtis, bet Ralfas pa- 
stebėjo blyškų geltoną atspalvį lyg siūlę, atsiradusią toje vietoje, kur 
jų žaliai auksinės auros susipynė, ir suprato, kad buvo teisus. Pagaliau 
plikiai vėl atsigręžė į Ralfą ir Luizą. 

Lachesė: [Taip, tai ir yra svarbiausia. Tu nuolat užbėgi už akių, 
Ralfai. Tokio pokalbio jau neturėjome kokį tūkstantį metų...) 

Klotė: [O gal ir niekada.) 

Ralfas: [- Jums tik reikia pasakyti mums tiesą, vaikinai. ] 

Lachesė, graudžiai lyg vaikas: [Mes taip ir darėm!) 

Ralfas: |- Visą tiesą. ] 

Lachesė: [ Gerai. Visą tiesą. Taip, Atropė nupjovė Edo Dypno siū- 
lą. Tai žinome ne todėl, kad matėme, - jau sakiau, kad nebesugeba- 
me aiškiai matyti, - bet todėl, kad tai - vienintelė logiška išvada. Ži- 
nome, kad Dypno neskirtas nei Atsitiktinumui, nei Paskirčiai, bet jo 
siūlas turbūt buvo labai svarbus, jei kilo tokia sumaištis. Vien tas fak- 
tas, kad Dypno išgyveno taip ilgai su nurėžtu siūleliu, rodo, jog jis Ia- 
bai galingas ir svarbus. Kai Atropė nupjovė siūlelį, paleido siaubin- 
gų įvykių grandinę.) 

Luiza krūptelėjo ir prigludo prie Ralfo. 

Lachesė: [Pavadinai mus pasamdyta pagalba. Net nesįsivaizduo- 
ji, koks buvai teisus. Mudu esame tik pasiuntiniai. Mūsų darbas - nu- 
šviesti tau ir Luizai esamą padėtį ir nurodyti, ko iš jūsų tikimasi, ir tą 
darbą mes jau beveik atlikom. O kas "uždegė raudoną šviesą", mes 
negalime atsakyti, nes nelabai ir žinome.) 

[- Netikiu jumis. | 

Bet Ralfo balsas skambėjo neįtikinamai (jei tai tik buvo balsas). 

Klotė: [Nekvailiok. Be abejo, tu tiki! Ar tikėtumeisi, kad didelės 
automobilių kompanijos direktoriai pasikviestų paprastą darbininką į 
Direktorių tarybą ir atskleistų paslėptas kompanijos politikos machi- 
nacijas? Arba smulkiai paaiškintų, kodėl jie nusprendė uždaryti vie- 
ną gamyklą, o kitą - ne?) 

Lachesė: [Mes stovime truputį aukščiau nei tie, kurie dirba prie 
automobilių konvejerio, bet mes vis tiek esame vadinamieji "sraigte- 
liai", Ralfai.) 

Klotė: [Tegu jus paguodžia tai, kad virš Trumpalaikių būties lyg- 
mens ir Ilgalaikių lygių, kuriuose egzistuoja Lachesė, Atropė ir aš, 
yra ir kiti lygmenys. Juose gyvena būtybės, kurias galima pavadinti 
Amžinalaikiais. Jie egzistuoja amžinai arba taip arti to, kad nebelie- 
ka jokio skirtumo. Trumpalaikiai ir Ilgalaikiai gyvena persipynusio- 
se būties sferose - sujungtose to paties pastato aukštuose - kurias val- 
do Atsitiktinumas ir Paskirtis. Virš šių aukštų gyvena mums nepriei- 
namos būtybės, nors ir yra tame pačiame būties bokšte. Kai kurios iš 
jų nuostabios ir žavios; kitos - mums nesuvokiamos taip pat kaip ir 
jums. Tas būtybes galima pavadinti Aukštesne Paskirtimi ir Aukštes- 
niu Atsitiktinumu... nors galbūt Atsitiktinumo ten ir nebėra, bet sun- 
ku tai pasakyti. Mes žinome, kad būtent kažkas iš tų aukštesnių lyg- 
menų susidomėjo Edu Dypno, o kažkas kitas iš ten pat davė jam at- 
kirtį. Tas atkirtis ir esate jūs, Ralfai ir Luiza.) 

Luiza suglumusi dirstelėjo į Ralfą, bet jis beveik to nepastebėjo. 
Mintis, kad kažkas stumdė juos lyg šachmatų figūras Fėjaus Čapino 
numylėtame trečiojo pakilimo-nusileidimo tako turnyre (kitu atveju 
Ralfas būtų tiesiog įsiutęs), pasirodė visai priimtina. Ralfas prisiminė 
vakarą, kai Edas paskambino jam telefonu. Tu plauki į gilius vande- 
nis, o šalia į priešingą pusę plaukia daugybė dalykų, apie kuriuos net 
nesuvoki. 

Kitais žodžiais tariant, esybės. 

Nesuvokiamos būtybės, pasak pono K., o šis juk buvo džentelme- 
nas, nešiojantis mirtį, kad užsidirbtų pragyvenimui. 

"Kol kas jie tavęs nepastebėjo, - tą naktį pasakė jam Edas, - bet 
jei ir toliau trukdysi man, jie būtinai pastebės. O to tu visai nenorė- 
tum. Patikėk manim." 

Luiza: |- Kaip sugebėjote pakylėti mus iki šito lygmens? Tai ne- 
miga, tiesa?| 

Lachesė, atsargiai: [/š esmės taip. Mes sugebame nežymiai pa- 
keisti Trumpalaikių auras. Šie pakitimai sukėlė ypatingą nemigos ti- 
pą, kuris pakeitė jūsų sapnus, o prabudus - pasaulio suvokimą. Trum- 
palaikių aurų pakeitimas - labai subtilus ir bauginantis darbas. Visa- 
da lieka beprotybės pavojus.) 

Klotė: [Kartais jums turbūt atrodė, kad kraustotės iš proto, bet nė 
vienas iš jūsų nebuvote net arti to. Jūs daug kietesni, nei manote esą.) 

Tie kvaišos mano, kad gali mus paguosti, - nusistebėjo Ralfas ir 
vėl nustūmė savo pyktį šalin. Dabar nebuvo laiko pykti. Galbūt vėliau 
- jis bent jau to tikėjosi. Ralfas paplekšnojo Luizai per rankas ir vėl 
atsisuko į Klotę su Lachese. 

[- Praeitą vasarą, po to, kai Edas sumušė savo žmoną, jis prasi- 
tarė apie būtybę, kurią pavadino Kruvinuoju karaliumi. Ar pažįstate 
jį, vaikinai?| 

Klotė ir Lachesė persimetė žvilgsniu, kurį Ralfas iš pradžių palai- 
kė pagarba. 

Klotė: [Ralfai, nepamiršk, kad Edas - beprotis, egzistuojantis iliu- 
zinėje būsenoje...) 

[- Taip, kurgi ne.) 

[... bet mes tikime, kad jo "Kruvinasis karalius" tikrai egzistuoja, 
iv kai Atropė nupjovė jo gyvenimo siūlą, Edas Dypno iškart papuolė 
tos būtybės valion.) 

Du maži pliki daktariūkščiai vėl susižvalgė, ir dabar Ralfas paga- 
liau perprato jų žvilgsnį: tai buvo ne pagarba, o siaubas. 


Išaušo nauja diena - ketvirtadienis. Ralfas negalėjo tiksliai pasa- 
kyti, tačiau valandų tėkmės greitis Trumpalaikių lygmenyje vis didė- 
jo. Jei skubiai neužbaigs pokalbio, tai neteks ne tik Bilio Makgover- 
no, bet ir kitų draugų. 

Klotė: [Atropė žinojo, kad Aukštesnė Paskirtis pasiųs ką nors, kad 
pabandytų ištaisyti padėtį, o dabar žino ir ką. Bet neturite leisti, kad 
Atropė nuvestų jus į šoną. Nepamirškite, kad jis ne tik pėstininkas šio- 
je lentoje. Tiesą pasakius, jūsų priešininkas - ne Atropė.) 

Jis stabtelėjo ir dvejodamas dirstelėjo į kolegą. Lachesė užtikrin- 
tai linktelėjo, leisdamas tęsti, bet Ralfas pajuto, kaip suvirpėjo jo šir- 
dis. Ralfas neabejojo, kad du pliki daktariūkščiai buvo pasiryžę gera- 
noriškai padėti, bet vis tiek daug kuo manipuliavo. 

Klotė: [Nekontaktuokite tiesiogiai su Atrope. Negaliu to nepa- 
brėžti. Jį supa jėgos, daug galingesnės už jį patį. Sąmoningos jėgos, 
kurios nesustos prieš nieką, kad tik sustabdytų jus. Tačiau mes mano- 
me, kad jei laikysitės atokiau nuo Atropės, galbūt pajėgsite užkirsti 

kelią tam siaubui, kuris greit turi įvykti... kuris, tiesą pasakius, jau 
prasidėjo.) | 

Ralfui nerūpėjo, ką jiedu su Luiza privalėjo atlikti, pasak tų dvie- 
jų laimingų kvailių, tačiau buvo ne pats tinkamiausias laikas apie tai 
prabilti. 

Luiza: [- O kas turi įvykti? Ko iš mūsų norite? Ar privalome su- 
rasti Edą ir atkalbėti jį, kad nepadarytų ką nors bloga?) 

Klotė 17 Lachesė pažvelgė į ją su lygiai tokiu pat siaubo kupinu 
žvilgsniu. 

[Ar neklausėte...) 

[... net negalvokite apie...) 

Jie nutilo, ir Klotė paragino Lachesę tęsti. 

[Jei anksčiau mūsų neišgirdai, Luiza, tai išgirsk nors dabar: lai- 
kykis atokiau nuo Edo Dypno! Kaip ir Atropei ši netipinė situacija 
laikinai suteikė jam neregėtą galią. Netgi būdami netoli jo, rizikuoja- 
te sulaukti tos esybės, kurią jis vadina Kruvinuoju karaliumi, vizito... 
beje, Edas išvyko iš Derio.) 

Lachesė nužvelgė stogą - jau degė gatvių šviesos ketvirtadienio 
prieblandoje - ir vėl atsigręžė į Ralfą su Luiza. 

[Jis išvyko 

P--se-- 56 .] 

Jokių žodžių, bet Ralfas sugavo jutiminę išraišką, sudarytą pusiau 
1š kvapų (tepalo, išmetamųjų dujų, jūros druskos), pusiau iš jausmų 
bei garsų (vėjo, plaikstančio kažką - galbūt vėliavą) ir pusiau iš vaiz- 
dinių (milžiniškas sutrešęs pastatas su didelėmis atviromis durimis). 

|- Jis pakrantėje, tiesa? Arba tenai važiuoja. | 

Klotė ir Lachesė linktelėjo, o iš jų veidų matėsi, kad pakrantė už 
aštuoniasdešimties mylių nuo Derio - puiki vieta Edui Dypno. 

Luiza vėl patraukė už rankovės, ir Ralfas pažvelgė į ją. 

[- Ar matei tą pastatą, Ralfai?) 

Jis linktelėjo. 

Luiza: [- Tai ne Hokingo laboratorija, bet netoli jos. Galbūt šią 
vietą žinau...) 

Lachesė, šnekėdama paskubomis, tarsi norėtų pakeisti pokalbio 
temą: |Nesvarbu, kur jis ar ką planuoja. Jūs reikalingi kitur, sauges- 
niuose vandenyse, bet vis dėlto jums gali prireikti panaudoti visą 

Trumpalaikių jėgą, kad įvykdytumėte užduotį. Beje, išlieka ir didžiu- 
lio pavojaus galimybė.| 

Luiza nervingai žvilgtelėjo į Ralfą. 

[- Pasakyk jiems, kad nieko neskaudinsime, Ralfai. Mes galime 
jiems padėti, bet nieko neskaudinsime. Jokiu būdu!) 

Tačiau Ralfas jiems nepasakė. Jis mąstė, kaip deimantiniai auska- 
rai spindėjo Atropės ausyse, ir kaip puikiai jį ir, be abejo, Luizą šie- 
du sugavo. Taip, jis įskaudins bet ką, kad tik susigrąžintų auskarus. 
Tai netgi ne klausimas. Bet kaip toli jis galės nueiti? Ar jis žudys, kad 
juos atgautų? 

Nenorėdamas daugiau apie tai svarstyti, - netgi nenorėdamas pa- 
žvelgti į Luizą, - Ralfas atsisuko į daktariūkščius. Jis jau Žiojosi kal- 
bėti, bet Luiza jį pralenkė. 

[- Yra dar vienas dalykas, kurį norėčiau sužinoti būtent dabar.) 

Truputį nustebęs atsakė Klotė: jo balsas buvo panašus į Bilio 
Makgoverno. Bet Ralfui tai nerūpėjo. 

[Kas tai, Luiza?) 

[- Ar ir Ralfui gresia pavojus? Ar Atropė turi ką nors iš Ralfo 
daiktų, kuriuos reikėtų susigrąžinti? Kažką panašaus į Bilio skry- 
bėlę?] 

Lachesė ir Klotė greitai susižvalgė. Ralfas nežinojo, ar Luiza tai 
pastebėjo. Ji prisikasė per daug arti, - bylojo tas Žvilgsnis, bet tuoj 
pat išblėso. Kai daktariūkščiai atsisuko į Luizą, jų veidai vėl buvo ly- 
gus. 

Lachesė: [Ne. Atropė nieko nepavogė iš Ralfo, nes iki šiol tai jam 
nebūtų niekuo padėję.) 

Ralfas: [- Ką turite omeny, sakydami "iki šiol" ?) 

Klotė: [Praleidai savo gyvenimą, kaip Paskirties dalis, Ralfai, bet 
tai pasikeitė.) 

Luiza: [- Kada pasikeitė? Kai pradėjome matyti auras?) 

Daktariūkščiai susižvalgė, po to atsisuko į Luizą ir nervingai pa- 
žvelgė į Ralfą. Jie neištarė nė žodžio. Ralfui kilo įdomi mintis: Klotė 
ir Lachesė negalėjo meluoti... ir tokiomis akimirkomis kaip ši jie 1a- 
bai dėl to gailėjosi. Vienintelė alternatyva buvo užčiaupti burną ir ti- 
kėti, kad pokalbis pakryps saugesne linkme. Ralfas nusprendė nekeis- 
ti pokalbio temos, - bent jau ne dabar, - netgi jei jie pavojingai pri- 
artėjo prie tokios ribos, kai Luiza galėtų suprasti, kur dingo jos aus- 

karai... jei ji iki šiol to nežino. Ralfas prisiminė seną mugių kvieslio 
posakį: "Ženkite į priekį, džentelmenai... bet jei norite žaisti, turėsite 
papurtyti piniginę." 

[- O, ne, Luiza, pokytis prasidėjo ne tada, kai pradėjau matyti au- 
ras. Manau, kad daugelis žmonių išvysta Ilgalaikių aurų pasaulį ir 
nieko bloga jiems nenutinka. Netikiu, kad mane išspyrė iš saugios vie- 
telės Paskirtyje, kol nepradėjome kalbėtis su šiais dviem nuostabiais 
vaikinais. Ką pasakysite, nuostabūs vaikinai? Jūs net nepalikote duo- 
nos trupinėlių paskui save, nors puikiai žinojote, kas būtinai atsitiks. 
Argi ne taip?) 

Daktariūkščiai nudelbė žvilgsnius į savo pėdas, po to nenoriai pa- 
kėlė akis į Ralfą. Prabilo Lachesė. 

[Taip, Ralfai. Mes pasikvietėme tave, nors žinojome, kad tai pa- 
keis tavo ka. Gaila, bet situacija to reikalavo.) 

Dabar Luiza paklaus apie save, - pamanė Ralfas. - Būtinai pa- 
klaus. 

Bet ji nepaklausė, o tik paslaptingu žvilgsniu, visiškai nepanašiu 
Ralfui vėl pasidarė įdomu, kiek Luiza žinojo ar įtarė. Jis nusistebėjo, 
kad net nenutuokia... ir vėl viską užgožė pykčio banga. 

[- Jūs, vaikinai... Jūs...) 

Ralfas neužbaigė, nors būtų taip ir padaręs, jei Luiza nebūtų sto- 
vėjusi šalia: Jūs, vaikinai, ne tik sujaukėte mūsų miegą, tiesa? Neži- 
nau apie Luizą, bet aš turėjau jaukią nišelę Paskirtyje... o tai reiškia, 
kad jūs tyčia nusižengėte taisyklėms, kurių laikėtės visą gyvenimą. 
Taigi tapau tokia pačia balta korta kaip ir vyrukas, kurį privalome 
surasti. Kaip ten Klotė pasakė? "Šimtas procentų". Velniškai teisin- 
gai. 

Luiza: [- Kalbėjote apie mūsų jėgų panaudojimą. Kokių jėgų?) 

Lachesė pasisuko į ją, aiškiai apsidžiaugęs, kad pasikeitė tema. 
Jis suspaudė delnus ir išskleidė juos rytietišku gestu, atverdamas du 
vaizdinius: iš Ralfo rankos išlekianti šalta mėlyna ugnis po karatė 
mosto ir iš Luizos smiliaus pasipylę pilkai mėlyni šviesos Žirneliai, 
panašūs į atomus. 

Ralfas: [- Taip, mes turime kažką, bet tuo negalima pasitikėti. Tai 

Ralfas susikaupė ir pats pavaizdavo: rankos atsuka radijo imtuvo 
nugarėlę ir išima porą AA elementų su mėlynai pilku skysčiu. Nieko 
nesuprasdami, Klotė ir Lachesė susiraukė. 

Luiza: [- Jis nori pasakyti, kad ne visuomet galime tai daryti, o 
kai galime, tai irgi neilgam. Mūsų elementai išsieikvoja.)] 

Daktariūkščių veiduose pasirodė supratimas, sumišęs su nepasiti- 
kėjimu. 

Ralfas: [- Kas čia, po velnių, taip juokinga?) 

Klotė: [Nieko... Viskas. Jūs nė neįsivaizduojat, kokie keisti mums 
atrodote: neįtikėtinai protingi ir nuovokūs, o kitą akimirką jau tokie 
naivūs. Jūsų elementai, kaip juos pavadinote, niekada neišsieikvos, 
nes judu stovite prie pat neišsemiamo jėgos rezervuaro. Mes manėme, 
kad apie tai jau žinote, nes jau gėrėte iš jo.) 

Ralfas: [- Apie ką jūs kalbate?) 

Lachesė vėl sudėjo delnus tam rytietiškam gestui. Šį kartą Ralfas 
išvydo ponią Perin, žygiuojančią pirmyn su Vest Pointo karinės un1- 
formos spalvos auros gaubtu. Pilko spindesio pieštukas, plonas ir tie- 
sus it dygliakiaulės dyglys, iššovė iš auros. 

Šį vaizdą užgožė moteriškė, apgaubta tamsiai rudos auros. Ji 
žvelgė pro mašinos langą. Girdėjosi Luizos balsas: "O, Mina, argi tai 
ne pats mieliausias namelis?" Po akimirkos pasigirdo į save traukia- 
mo oro švilptelėjimas, ir siauras moteriškės auros spindulys iššovė iš 
jos kaklo. 

Po to sekė dar vienas stiprus reginys: Ralfas įkišo ranką pro sky- 
lę informacijos būdelės apačioje ir sugriebė moters su oranžine aura 
riešą... tik aura aplink kairę ranką nebebuvo oranžinė. Ji tapo blyškiai 
mėlyna, kurią dabar Ralfas vadino "Ralfo Robertso žydruma". 

Reginys išblėso. Lachesė ir Klotė įbedė akis į Ralfą su Luiza. Tie 
priblokšti atsakė tuo pačiu. 

Luiza: [- O, ne! Mes negalime to daryti! Tai lyg...) 

Vaizdas: du vyriškiai dryžuotomis kalinio uniformomis ir juodo- 
mis kaukėmis sėlina iš banko saugyklos nešini maišais su simboliu $ 
ant šonų. 

Ralfas: [- Ne, tai dar blogiau. Tai lyg...) 

Vaizdas: šikšnosparnis įskrenda pro atdarą suveriamą langą, du 
kartus apsisuka sidabrinėje mėnesienoje, krisdamas žemyn, ir virsta 

Ralfu Lugosi, vilkinčiu apsiaustą su gobtuvu ir senamadišką smokin- 
gą. Jis prisiartina prie miegančios moters - ne jaunos švytinčios mer- 
gelės, o ponios Perin flaneliniais naktiniais marškiniais - ir pasilenkęs 
ima čiulpti jos aurą. 

Kai Ralfas vėl atsisuko į daktariūkščius, jie įnirtingai purtė galvas. 

Lachesė: [Ne! Ne, ne, ne! Tu labai klysti! Ar niekad nepasidomė- 
jote, kodėl esate Trumpalaikiai, kurių siūleliai matuojami dešimtme- 
čiais, o ne amžiais? Jūsų gyvenimai trumpi, nes jūs degate lyg laužai! 
Kai ištrauki energiją iš savo Trumpalaikių draugų, tai lyg...] 

Vaizdas: vaikas ant jūros kranto, maža mergytė auksinėmis gar- 
banomis, glostančiomis pečius, bėga paplūdymiu prie dūžtančių ban- 
gų. Vienoje rankoje ji laiko raudoną palstmasinį kibirėlį. Ji atsiklau- 
pia ir pasemia juo vandens iš begalinio pilkai mėlyno Atlanto vande- 
nyno. 

Klotė: [Jūs kaip tas vaikas, Ralfai ir Luiza. Jūsų Trumpalaikiai 
draugai lyg ta jūra. Ar dabar supratote?) 

Ralfas: [- 4r tikrai tiek daug auros energijos yra žmonijoje?] 

Lachesė: [Tu vis dar nesupranti. Tiek daug yra...) 

Įsikišo Luiza. Jos balsas drebėjo, nors Ralfas negalėjo pasakyti: iš 
baimės ar ekstazės. 

[- Tiek daug yra kiekviename iš mūsų, Ralfai. Tiek daug yra kiek- 
viename žmoguje!) 

Ralfas švilptelėjo ir nužvelgė Lachesę 1r Klotę. Jie patvirtinamai 
linksėjo galvas. 

[- Norite pasakyti, kad galime traukti energiją iš bet ko? Kad 
žmonėms, iš kurių imame energiją, nieko neatsitiks?| 

Klotė: [Taip. Tai tas pat, kaip semti vandenį iš Atlanto vaikišku 
kibirėliu.) 

Ralfas norėjo tuo tikėti, nes numanė, kad jiedu su Luiza nesąmo- 
ningai skolinosi energiją: tai vienintelis paaiškinimas, kodėl susilau- 
kė tiek komplimentų. Žmonės nuolat kartojo, kad jis puikiai atrodo. 
Žmonės kartojo, kad tikriausiai nemiga pranyko, nes Ralfas atrodė 
toks pailsėjęs ir visiškai sveikas. Atrodė jaunesnis. 

Po velnių, - pamanė Ralfas, - aš esu jaunesnis. 

Vėl patekėjo mėnulis, ir Ralfui dingtelėjo, kad tuoj išauš penkta- 
dienio rytas. Pats laikas sugrįžti prie pagrindinio pokalbio objekto. 

[- Na, apie tai užteks. Kam jums tiek keblumų? Ką mes privalo- 
me sustabdyti?) 

Staiga, daktariūkščiams nespėjus atsakyti, Ralfą persmelkė tokia 
stipri ir ryški nuojauta, kurios neįmanoma buvo paneigti. 

[- Ar tai Siuzana Dei? Jis nori nužudyti Siuzaną Dei?) 

Klotė: [ Taip, bet | 

Lachesė: [... bet ne tai svarbiausia...) 

Ralfas: [- Liaukitės, vaikinai. Ar nebūtų pats metas atskleisti visas 
kortas?) 

Lachesė: [Taip, Ralfai. Atėjo laikas.) 

Jie beveik nesilietė nuo to laiko, kai sudarę ratą pakilo per ligoni- 
nės aukštus iki stogo, tačiau dabar Lachesė uždėjo savo lengvą ran- 
kutę Ralfui ant peties, o Klotė paėmė Luizą už rankos lyg džentelme- 
nas iš praėjusių amžių, lydėdamas damą į šokių salę. 

Obuolių kvapas, medaus skonis, vilnos audinys... tik šįkart Ralfo 
gėrėjimasis šiuo sumišusiu jausmu nepaslėpė gilaus nerimo, kurį jis 
pajuto, kai Lachesė pasuko jį į kairę ir privedė prie ligoninės stogo 
krašto. 

Kaip ir daugybė kitų didesnių ir svarbesnių miestų Deris buvo pa- 
statytas pačioje geografiškai netinkamiausioje vietoje. Centras plytė- 
jo ant stačių slėnio šlaitų. Kenduskego upė tekėjo per apaugusį Ba- 
rensą pačiame žemiausiame slėnio lygyje. Nuo ligoninės stogo Deris 
atrodė lyg miestas, kurio širdį pervėrė siauras žalias durklas... tik tam- 
soje šis durklas buvo juodas. 

Viena slėnio pusė vadinosi Old Keipu, apstatyta pokariniais gyve- 
namaisiais namais su blizgančiu nauju prekybos centru. Kitoje pusė- 
je buvo viskas, ką žmonės vadino "Centru". Derio centras telkėsi ap- 
link Ap Mailo kalvą. Vičemo gatvė buvo tiesiausias kelias, vedantis į 
ją, kol nenusukdavo į gatvių raizginį (viena iš jų vadinosi Hariso ave- 
niu), kuris sudarė vakarinę miesto dalį. Pagrindinė gatvė šakojosi nuo 
Vičemo pusiaukelėje į kalvą ir suko į pietvakarius palei lėkštesnę slė- 
nio pusę. Ši miesto dalis buvo vadinama Pagrindinės gatvės kalva ar- 
ba Besio parku. O beveik pačiame Pagrindinės gatvės viršuje... 

Luiza, beveik dejuodama: [- Viešpatie, kas tai?) 

Ralfas pabandė ją paguosti, tačiau sugebėjo tik sukvarksėti. Netoli 
Pagrindinės gatvės kalvos viršaus plytėjo milžiniškas juodas skėtis, 

užgoždamas žvaigždes, kurios rytui artėjant jau blyško. Ralfas paban- 
dė save įtikinti, jog tai tik dūmai, kad užsidegė koks nors sandėlis... 
o gal ir visų apleistas tramvajų depas pačiame Neibolto gatvės gale. 
Bet sandėliai stovėjo toliau į pietus, o senasis depas - toliau į vaka- 
rus, ir jei tas piktadariškas šungrybis tikrai buvo dūmai, vėjas būtų 1š- 
sklaidęs juos po visą dangų. Tačiau taip neatsitiko: tyli juoda dėmė 
paprasčiausiai kabojo danguje, tamsesnė už tamsą. 

Ir niekas jos nemato, - pagalvojo Ralfas. - Tik aš... ir Luiza... ir 
maži pliki daktariūkščiai. Prakeikti maži pliki daktariūkščiai. 

Ralfas prisimerkė, norėdamas įžiūrėti, kas yra debesies viduje, bet 
to ir nereikėjo: beveik visą savo gyvenimą jis praleido Deryje ir galė- 
jo net užmerktomis akimis vaikštinėti gatvėmis (jei tik nereikėjo sė- 
dėti už mašinos vairo). Ralfas įžiūrėjo pastatą debesies viduje, ypač 
dabar, kai virš horizonto jau pradėjo aušti rytas. Lygus apvalus stogas 
viršum išlenkto stiklinio ir plytinio fasado atskleidė paslaptį. Šis šeš- 
tojo dešimtmečio pastatas, suręstas žymaus architekto Benjamino 
Hanskonio (kuris, beje, ir gyveno Deryje), buvo naujasis Derio visuo- 
menės centras, kuris pakeitė senąjį, suniokotą per 1985-ųjų potvynį. 
Klotė pasuko Ralfą į save. 

[Matai, Ralfai, tu buvai teisus. Jis nori nužudyti Siuzaną Dei... bet 
ne tik ją.) 

Jis stabtelėjo, pažvelgė į Luizą ir vėl atsuko liūdną veidą į Ralfą. 

[Tas debesis - kurį jūs visai teisingai vadinate "lavonmaišiu" - 
reiškia, kad tam tikra prasme jis jau padarė tai, ką Atropė liepė jam 
padaryti. Šį vakarą ten susirinks daugiau nei du tūkstančiai žmonių... 
iv Edas Dypno ketina užmušti juos visus. Jei įvykių eiga nepasikeis, 
jis užmuš juos visus.) 

Lachesė žengė žingsnį į priekį. 

[Jūs, Ralfai ir Luiza, esate vieninteliai, kurie galite tai sustab- 
dyti. 

Proto akimi Ralfas išvydo Siuzanos Dei plakatą, priklijuotą tarp 
"Rait Eido" vaistinės ir "Saulėlydžio" kavinės. Jis prisiminė žodžius, 
išrašytus vitrinos dulkėse: "UŽMUŠKITE TĄ KALE!" Ir svarbiausia, 

kad kažkas panašaus iš tikrųjų galėjo įvykti Deryje. Deris nebuvo pa- 
našus į kitus miestus. Ralfui atrodė, jog miesto nuotaikos labai page- 
rėjo nuo prieš aštuonerius metus Derį užliejusio potvynio, bet vis tiek 
jis dar nepanėšėjo į kitus miestus. Deris turėjo bjaurų bruožą: kai gy- 
ventojai įsisiautėdavo, jie galėdavo prikrėsti perdėtai šlykščių dalykų. 

Ralfas nusišluostė lūpas ir akimirką nustebo, pajutęs tokį tolimą, 
bet švelnų savo rankos prisilietimą. Jam vis primindavo, kad jo būse- 
na radikaliai pasikeitė. | 

Luiza, apimta siaubo: [- Kaip mes tai padarysim? Jei negalime 
artintis prie Atropės ar Edo, tai kaip mes juos sustabdysime?| 

Ralfas suvokė, kad aiškiai mato Luizos veidą. Diena aušo susto- 
jusios fotografijos sename Disnėjaus filme apie gamtą greičiu. 

[- Paskambinsime ir pasakysime apie galimą sprogimą, Luiza. 
Tai turėtų padėti.) 

Klotė nutaisė liūdną miną. Lachesė plaukštelėjo delnu per kaktą 
ir nervingai žvilgtelėjo į auštantį dangų. Kai jis vėl atsigręžė į Ralfą, 
jo veide atsispindėjo panika. 

[Tai nepadės, Ralfai. O dabar abu manęs atidžiai paklausykit: 
kad ir ką darytumėte per kitas keturiolika valandų, nesumenkinkite 
Atropės jėgų galios, kurias jis paleido, kai surado Edą ir nupjovė jo 
gyvybės siūlą.) 

Ralfas: [- Kodėl tai nepadės?) 
klausimus. Nuo šiol turėsite pasitikėti mūsų žodžiais. Žinote, kaip 
greitai bėga laikas šiame lygmenyje. Jei dar ilgiau užtruksime, nebe- 
galėsime sustabdyti įvykių Visuomenės centre. Tu ir Luiza vėl priva- 
lote nusileisti. Privalote!) 

Klotė padavė ranką savo kolegai ir atsisuko į Ralfą su Luiza. 

[Atsakysiu į tą paskutinį klausimą, nors esu tikras, kad pamąstęs 
ir pats į jį atsakytum. Jau užregistruoti dvidešimt trys grasinimai su- 
sprogdinti Visuomenės centrą, susiję su šiandienine Siuzanos Dei kal- 
ba. Policija turi sprogmenis užuodžiančius šunis Visuomenės centre, 
0 per paskutines keturiasdešimt aštuonias valandas jie peršvietė rent- 
genu visus į pastatą atgabentus siuntinius. Viduje taip pat ieškoma 
sprogmenų. Policija tikėjosi grasinimų susprogdinti ir rimtai į tai žiū- 

ri, bet ji mano, kad tai - "Gyvenimo draugų" darbas, norint priversti 
Siuzaną Dei atsisakyti pasisakymo.) 

Luiza: [- O Dieve, mūsų rėkaujantis draugužis.) 

Klotė: [Teisingai, Luiza.) 

Ralfas: [- Ar jis padėjo bombą? Juk taip, tiesa?) 

Ryški šviesa nutvieskė stogą, prailgindama šilumos ventiliatorių 
šešėlius. Klotė ir Lachesė pažvelgė į šešėlius, po to į rytus, kur viršu- 
tinė saulės pusė jau matėsi virš horizonto. Jų veiduose atsispindėjo 
baimė. 

Lachesė: [Mes nežinom, o be to, tai ir nesvarbu. Privalote sulai- 
kyti jos pasisakymą, o taip padaryti yra tik vienas būdas: turite įtikinti 
atsakingas už tai moteris, kad atšauktų Siuzanos Dei pasirodymą. Ar 
supratote? Ji neturi pasirodyti Visuomenės centre šį vakarą! Jūs ne- 
galite sustabdyti Edo ir nedrįskite artintis prie Atropės, todėl turite 
sustabdyti pačią Siuzaną Dei.) 

Ralfas: [- Bet...) 

Ne saulės šviesa užčiaupė jį ir ne auganti baimė mažų plikų dak- 
tariūkščių veiduose. Ralfą užčiaupė Luiza. Ji uždėjo ranką ant jo 
skruosto ir nežymiai papurtė galvą. 

[- Užteks. Turime leistis, Ralfai. Dabar.) 

Klausimai lyg uodai sukosi Ralfo galvoje, bet jei Luiza pasakė, 
kad nebėra laiko, vadinasi, ji teisi. Ralfas dirstelėjo į saulę (ji jau vi- 
sa iškilo virš horizonto) ir linktelėjo. Jis apkabino Luizą per liemenį. 

Klotė, susirūpinęs: [Neapvilkite mūsų, Ralfai ir Luiza.) 

Ralfas: [- Nereikia mūsų skatinti, trumpuliai. Tai ne futbolo rung- 
tynės.]. 

Jiems nespėjus atsakyti, Ralfas užmerkė akis ir susitelkęs ėmė 
grįžinėti Trumpalaikių pasaulin. 

19 skyrius 


1 


Mirkt! 17 vėsus rytinis vėjelis padvelkė Ralfui į veidą. Ralfas at- 
merkė akis ir pažvelgė į moterį šalia savęs. Akimirką jis dar matė 
Luizos aurą, plazdenančią lyg damos vualis jai iš paskos, ir tada prieš 
jį ant degutuoto ir žvyruoto ligoninės stogo liko stovėti tiesiog Luiza, 
bet dvidešimčia metų jaunesnė, nei buvo prieš savaitę... nors tokia pat 
pasimetusi, vilkinti ploną rudeninį paltuką ir "ligonių lankymo suk- 
nelę". 

Ralfas stipriau apkabino ją, nes Luiza ėmė drebėti. Lachesės su 
Klote ir pėdos buvo ataušę. 

Nors galbūt jie stovi visai šalia mūsų, - pagalvojo Ralfas. - Tiesą 
pasakius, tikriausiai taip ir yra. 

Staiga jis vėl prisiminė tuos mugės kvieslio žodžius, kad turi mo- 
kėti, jei nori Žaisti. Taigi išeikite į priekį, džentelmenai, ir klokite pi- 
nigus. Tik, deja, dažniau žaidžia su tavim, nei tu pats žaidi. Žaidžia 
lyg su mulkiu. Ir kodėl būtent dabar Ralf4 apėmė toks jausmas? 

Nes yra daugybė dalykų, kurių niekada nesužinosi, - prabilo Ka- 
rolina jo galvoje. - Jie išvedžiojo tave įdomiais šalutiniais takeliais, 
laikydami atokiau nuo pagrindinio kelio, kol jau buvo per vėlu klaus- 
ti klausimus, į kuriuos jie nenorėjo atsakyti... beje, nemanau, kad to- 
kie dalykai įvyksta netyčia, 0 tu? 

Ne. Ralfas taip irgi nemanė. 

Jausmas, kad nematomos rankos stumia jį į tamsų tunelį, kur bu- 
vo galima sulaukti bet ko, dar sustiprėjo. Jausmas, kad juo manipulia- 
vo. Ralfas jautėsi toks mažas... silpnas... ir apgautas. 

- N-na, štai, mes ir s-sugrįžome, - išspaudė Luiza, kalendama 
dantimis. - Kiek dabar galėtų būti valandų? 

Atrodė lyg kokios šešios valandos ryto, bet kai Ralfas pažvelgė į 
laikrodį, nustebo išvydęs, jog šis sustojo. Jis negalėjo prisiminti, ka- 
da paskutinįsyk jį prisuko. Galbūt antradienio rytą. 

Ralfas nusekė Luizos žvilgsnį pietvakarių kryptimi ir išvydo Vi- 
suomenės centrą lyg salą parkavimo aikštelių vandenyno centre. 
Ankstyvi saulės spinduliai ryškiai atsispindėjo jo languose, todėl cen- 
tras priminė į per didelį biuro, kuriame dirbo Džordžas Džetsonas, 
prototipą. Didžiulis lavonmaišis, kuris ką tik gaubė centrą, buvo din- 
gęs. 

O ne. Neapgaudinėk savęs, drauguži. Galbūt dabar nematai jo, 
bet jis tebėra savo vietoje. 

- Anksti, - tarė Ralfas, dar stipriau apglėbdamas Luizą, nes vėjas 
sustiprėjo ir taršė jai plaukus, kurie vėl tapo beveik juodi. - Bet grei- 
tai bus vėlu. 

Luiza suprato žodžius ir linktelėjo. 

- Kur L-Lachesė 1r K-K... 

- Lygmenyje, kur vėjas nešaldo jų sėdynių. Eime. Raskime duris 
ir nešdinkimės nuo stogo. 

Luiza dar pastovėjo minutėlę, žvelgdama į miestą, nors ir drebė- 
j0 iš šalčio. 

- Ką jis padarė? - silpnu balsu paklausė ji. - Jei jis nepadėjo ten 
bombos, tai ką jis tada padarė? 

- Galbūt jis padėjo bombą, o apmokyti šunys jos dar nerado. O 
galbūt šunys negali jos surasti. Pavyzdžiui, kanistros, užkištos už geg- 
nių, arba ko nors bjauraus, įkišto į tualeto bakelį. Chemija Edui buvo 
pragyvenimo šaltinis... bent jau kol nemetė darbo ir netapo etatiniu 
psichopatu. Galbūt jis ruošiasi visus nunuodyti dujomis lyg kokias 
žiurkes. 

- O Dieve, Ralfai! 

Luiza uždėjo ranką ant krūtinės ir baugščiomis akimis pažvelgė į 
Ralfą. 

- Eime, Luiza. Nulipkime nuo to prakeikto stogo. 

Šįkart ji noriai sujudėjo. Ralfas nuvedė ją prie stogo durų... kurias 
tikėjosi rasti neužrakintas. 

- Du tūkstančiai žmonių, - sudejavo Luiza, kai jie pasiekė duris. 

Ralfui tarsi akmuo nuo širdies nukrito, kai durų rankenėlė nusilei- 
do, bet Luiza nušalusiais pirštais sugriebė jo riešą, jam dar nespėjus 
atidaryti durų. Jos veide atsispindėjo paklaikusi viltis. | 

- Galbūt tie nykštukai melavo, Ralfai. Galbūt jie turi savo planų, 
kurių mes niekada nesuvoksime, todėl ir pamelavo. 

- Nemanau, kad jie gali meluoti, - iš lėto atsakė Ralfas. - Štai kur 
šuo pakastas, Luiza. Jie negali meluoti. O be to, dar egzistuoja tai. 

Ralfas parodė į Visuomenės centrą, į purviną debesį, kurio dabar 
jie negalėjo matyti, bet abu žinojo, kad jis vis dar ten. Luiza bijojo į 
jį pažvelgti. Ji tik padėjo savo šaltą ranką ant Ralfo, atidarė stogo du- 
ris ir ėmė leistis laiptais. 


Nulipęs laiptais, Ralfas atidarė duris, iškišo nosį į šešto aukšto ko- 
ridorių, įsitikino, kad jis tuščias, ir su Luiza įžengė į jį. Jie pasileido 
prie lifto, bet stabtelėjo prie atvirų durų su užrašu "GYDYTOJŲ PO- 
ILSIO KAMBARYS". Jie jau matė jį, su Klote ir Lachese kildami ant 
stogo. Kambarys buvo tuščias, bet televizorius vis tiek buvo įjungtas, 
ir sena pažįstama Lizetė Benson skaitė rytines naujienas. Ralfas pri- 
siminė dieną, kai jis, Luiza ir Bilis sėdėjo Luizos svetainėje, valgė 
makaronus su sūriu ir žiūrėjo Lizetės Benson reportažą apie lėlių mė- 
tymą prie "Pagalbos moterims" centro. Tai buvo mažiau nei prieš mė- 
nesį. Staiga Ralfas prisiminė, kad Bilis Makgovernas daugiau nieka- 
da nebežiūrės Lizetės Benson reportažų, nebeužmirš užrakinti laukų- 
7ų durų, ir netekties jausmas, stiprus lyg lapkričio audra, persmelkė jį. 
Ralfas vis dar negalėjo tuo patikėti. Kaip Bilis galėjo mirti taip grei- 
tai ir be jokių ceremonijų? Jam tai nebūtų patikę, - pamanė Ralfas, - 
ir ne vien dėl to, kad, Bilio nuomone, mirti ligoninės koridoriuje nuo 
širdies smūgio - prasto skonio požymis. Jis būtų pamanęs, kad tai ir 
prastas spektaklis. 

Bet Ralfas matė, kaip tai įvyko, o Luiza jautė, kad kažkas ėda Bilį 
iš vidaus. Ralfas vėl susimąstė apie lavonmaišį, apgaubusį Visuome- 
nės centrą, ir kas turėjo atsitikti, jei jie nesuskubs priversti atšaukti 
kalbos. Ralfas vėl pajudėjo lifto link, bet Luiza jį sustabdė. Ji susido- 
mėjusi Žiūrėjo televizorių. 

- ... atsikvėps, kai feministės, abortų teisių gynėjos Siuzanos Dei 
kalba, pasakyta šiandien vakare, taps istorija, - kalbėjo Lizetė Benson, 
- bet policija ne vienintelė, kuri šitaip jaučiasi. Akivaizdu, kad "Gy- 
venimo draugai" ir "Pasirinkimo" šalininkai jaučia, jog priėjo liepto 
galą. Džonas Kirklendas dabar yra prie Derio Visuomenės centro 1r 
gali plačiau mums papasakoti. Džonai? 

Išbalęs ir rimtas vyriškis, stovintis šalia Kirklendo, buvo Denas 
Daltonas. Ant jo marškinių matėsi ženkliukas, vaizduojantis skalpelį, 
besileidžiantį ant kūdikio, susirietusio į embrioną. Ženkliuką rėmino 
raudonas ratas su perbrauktu įstrižai raudonu brūkšniu. Ralfas matė 
kokį pustuzinį policijos mašinų ir du naujus sunkvežimius. Ant vieno 
šono puikavosi "NBC" logotipas. Uniformuotas faras ėjo per pievelę 
su dviem šunimis: pėdsekiu ir vokiečių aviganiu. 

- Taip, Lizete, esu čia, Visuomenės centre, kur sklando nuotaika, 
kurią būtų galima pavadinti nerimu ir ryžtu. Prie manęs stovi Denas 
Daltonas, "Gyvenimo draugų" organizacijos prezidentas, aršus pane- 
lės Dei pasisakymo priešininkas. Pone Daltonai, ar sutinkate su tokiu 
situacijos įvertinimų? 

- Kad ore sklando nerimas ir ryžtas? - perklausė Daltonas. Jo šyp- 
senėlė Ralfui pasirodė nervinga ir niekinanti. - Taip, manau, kad jūs 
teisus. Mes nerimaujame, kad Siuzanai Dei, vienai didžiausių šalies 
nusikaltėlių, pasiseks Deryje, o tai reiškia dvylika keturiolika bejėgių 
negimusių vaikų žmogžudysčių kiekvieną dieną. 

- Bet pone Daltonai... 

- Ir, - Daltonas pertraukė reporterį, - mes pasiryžę parodyti mus 
stebinčiai tautai, kad neketiname būti pavyzdingais naciais, kad mū- 
sų nebaugina politinio korektiškumo religija. 

- Pone Daltonai... 

- Mes taip pat pasiryžę parodyti mus stebinčiai tautai, kad dar ga- 
lime pakovoti už savo tikėjimą ir išpildyti šventą pareigą, kurią my- 
lintis Dievas... 

- Pone Daltonai, ar "Gyvenimo draugai" planuoja riaušes? 

Daltonas minutėlę patylėjo. Dabar Ralfas išvydo bauginantį daly- 
ką: po grasinimų kauke Daltonas slėpė mirtiną baimę. 

- Riaušes? - pagaliau prabilo jis. Daltonas labai atsargiai ištarė šį 
Žodį, lyg suklydęs galėtų persipjauti gerklę. - Viešpatie švenčiausias, 
ne. "Gyvenimo draugai" atmeta tą mintį, kad sudėjus dvi blogybes, 
gausi gėrį. Mes ketiname surengti didžiulę demonstraciją - prie mūsų 
prisijungs mūsų šalininkai iš Augustos, Portlendo, Portsmuto ir netgi 
Bostono - bet jokių riaušių. 

- O Edas Dypno? Ar galite už jį garantuoti? 

Daltono lūpos, 1r taip jau panašios į siaurą siūlę, visiškai dingo. 

- Ponas Dypno daugiau neturi nieko bendra su "Gyvenimo drau- 
gais", - ištarė jis. Ralfas pajuto baimę ir pyktį jo balse. - Taip pat ir 
Frenkas Feltonas, Sandra Makėj bei Čarlis Pikeringas. 

Džonas Kirklendas metė trumpą, bet viską pasakantį žvilgsnį į ka- 
merą. Jis bylojo, kad Denas Daltonas visai nuprotėjo. 

- Ar norite pasakyti, kad Edas Dypno 1r tie kiti asmenys - atleis- 
kite, aš jų nepažįstu - sudarė savo antiabortinę grupę? Savotišką jūsų 
atšaką? 

- Mes ne antiabortininkai, o "Gyvenimo draugai"! - suriko Dalto- 
nas. - Tai didžiulis skirtumas, bet reporteriai vis tiek to nepastebi! 

- Tad jūs nežinote Edo Dypno planų? 

- Aš nežinau, kur jis. Man ir nerūpi, kur jis, taip pat ir jo... pla- 
nai. 

Bet tu bijai, - mąstė Ralfas. - O jei toks savimi pasitikintis nenau- 
dėlis kaip tu bijo, tai aš turėčiau būti apimtas siaubo. 

Daltonas pasiruošė eiti. Kirklendas, nusprendęs, kad dar ne viską 
iš jo išspaudė, pajudėjo jam iš paskos, mojuodamas mikrofono laidu. 

- Bet ar tai ne tiesa, pone Daltonai, kad kai jis buvo "Gyvenimo 
draugų" narys, Edas Dypno inicijavo kelis į riaušes orientuotus pro- 
testus, kaip kad praeitą mėnesį, kai lėlės, pripildytos netikro kraujo, 
buvo mėtomos... 

- Jūs vis apie tą patį, ar ne? - paklausė Denas Daltonas. - Pasimel- 
siu už tave, drauge mano. 

Daltonas nuėjo. 

Kirklendas dar minutėlę apstulbęs paspoksojo į jį, po to atsisuko 
į kamerą. 

- Mes bandėme susisiekti su pono Daltono oponente Grečen Til- 
buri, kuri prisiėmė visą koordinacinį darbą iš "Pagalbos moterims" 
pusės, tačiau man nepavyko jos rasti. Girdėjome, kad panelė Tilburi 
yra Hai Ridže, moterų pensione, kuris priklauso "Pagalba: moterims". 
Tikriausiai ji ir jos padėjėjos baigia ruošti planus šio vakaro pasisaky- 
mui Visuomenės centre ir tikisi, kad tai bus saugu ir be jokių prievar- 
tos aktų. 

Ralfas pažvelgė į Luizą ir tarė: 

- Na ką gi, dabar jau bent žinome, kur reikia važiuoti. 

Vėl pasirodė Lizetė Benson studijoje. 

- Džonai, ar yra potencialių ženklų, kad Visuomenės centre gre- 
sia riaušės? 

Kirklendas jau buvo grįžęs į savo pradinę padėtį priešais policijos 
mašinas. Jis laikė mažą baltą stačiakampį su užrašu. 

- Šįryt budiati privati apsaugos policija rado šimtus tokių kortelių, 
išmėtytų pievelėje priešais Visuomenės centrą. Vienas iš sargybinių 
teigia matęs automobilį, iš kurio jos buvo išmestos. Jo nuomone, tai 
buvo senas rudas arba juodas "Kadilakas". Jis nespėjo pastebėti ma- 
šinos numerio, bet ant užpakalinio buferio matėsi lipdukas su užrašu: 
"ABORTAS - TAI ŽMOGŽUDYSTĖ, O NE PASIRINKIMAS". 

Vėl studija, kur Lizetė Benson atrodė labai susidomėjusi. 

- Kas parašyta ant tų kortelių, Džonai? 

Kirklendas: 

- Kažkokia mįslė, - jis žvilgtelėjo į kortelę. - "Jei turite ginklą, už- 
taisytą dviem kulkom, ir esate viename kambaryje su Hitleriu, Stali- 
nu ir abortų šalininku, ką ketinate daryti?" 

Kirklendas pakėlė galvą į kamerą ir tarė: 

- Atsakymas išspausdintas kitoje kortelės pusėje, Lizete. Jis 
skamba taip: "Dukart nušauti abortų šalininką". 

- Džonas Kirklendas, Derio Visuomenės centras. 

- Aš mirštu iš bado, - pareiškė Luiza, kai Ralfas atsargiai vairavo 
"Oldsmobilį" iš automobilių parkavimo garažo. - Ir jei perdedu, tai tik 
truputį. | 

- Aš irgi, - atsakė Ralfas. - Ir jei turėtume omeny, kad nieko bur- 
noje neturėjome nuo antradienio, tai nėr ko ir stebėtis. Užsukime kur 
nors papusryčiauti pakeliui į Hai Ridžą. 

- Ar turėsime laiko? 

- Turėsim. Be to, negi kausies tuščiu pilvu? 

- Ko gero, ne, nors nesu karingai nusiteikusi. Ar žinai, kur... 

- Ša, patylėk minutėlę, Luiza. 

Ralfas sustabdė "Oldsmobilį" ir įsiklausė. Iš po kapoto girdėjosi 
barškėjimas, ir jis Ralfui nepatiko. Žinoma, tokios betoninės sienos 
stiprino garsus, bet ne tiek... 

- Ralfai? - sunerimusi paklausė Luiza. - Tik nesakyk, kad sugedo 
mašina. Prašau nesakyk. 

- Manau, kad nieko neatsitiko, - vėl pradėjęs slinkti dienos švie- 
sos link, ištarė Ralfas. - Paprasčiausiai po Karolinos mirties praradau 
ryšį su savo senute. Užmiršau, kokius garsus ji gali skleisti. Ar norė- 
jai manęs ko nors paklausti? 

- Tik norėjau sužinoti, kur yra tas pensionas. Hai Ridžas. 

Ralfas papurtė galvą. 

- Kažkur netoli kelio į Niūportą. Tik tiek težinau. Vyrams nesa- 
koma, kur tai yra. Tikėjausi, kad gal tu žinosi. 

Luiza irgi papurtė galvą. 

- Man niekad neteko lankytis tokioje įstaigoje, ir ačiū Dievui. Tu- 
rėsime jai paskambinti. Tai Tilburi. Tu buvai sutikęs ją su Elena, tad 
gali jai paskambinti. Ji tave išklausys. 

Luiza žvilgtelėjo į jį žvilgsniu, kuris bylojo: "Bet kas tave išklau- 
sytų, Ralfai". Tačiau Ralfas tik papurtė galvą. 

- Galiu lažintis, kad ji šiandien atsakinėja į skambučius tik iš Vi- 
suomenės centro arba iš ten, kur apsistojusi Siuzana Dei, - Ralfas me- 
tė žvilgsnį į Luizą. - Žinai, ta moteris velniškai drąsi, jei pasiryžo čio- 
nai atvykti. Arba ji kvaila kaip asilienė. 

- Turbūt ir viena, ir kita. Jei Grečen Tilburi neatsakys į skambutį, 
tai kaip mes su ja susisieksime? 

- Štai ką tau pasakysiu. Realiame gyvenime, kaip pasakytų Fėjus 
Čapinas, buvau komivojažierius ir manau, kad iki šiol galiu ką nors 
sugalvoti, kai man to reikia, - Ralfas prisiminė ponią iš informacijos 
būdelės ir išsišiepė. - O galbūt ir įtikinti. 

- Ralfai? - tyliai paklausė Luiza. 

- Ką, Luiza? 

- Tai man primena realų gyvenimą. 

Ralfas patapšnojo jai per ranką. 

- Žinau, ką nori tuo pasakyti. 

Pažįstamas prakaulus veidas išlindo iš ligoninės garažo susimokė- 
jimo būdelės. Jį nušvietė tokia pat pažįstama šypsena: koks pustuzi- 
nis dantų jau buvo spėję išbyrėti. 

- Eyyy, Ralfai, tai tu? Veniai griebtų! Puikumėlis! 

- Trigeris? - iš lėto paklausė Ralfas. - Trigeris Vašonas? 

- Tikrai taip! - Trigeris nubraukė rudų plaukų sruogą nuo akių, 
kad galėtų geriau įžvelgti Luizą. - O kas šita gražuolė? Aš ją lyg ir pa- 
Žįstu! 

“ - Luiza Čeis, - atsakė Ralfas, paimdamas bilietuką, užkištą už 
skydelio nuo saulės. - Galbūt pažinojai jos vyrą Polą... 

- Po velnių, tu teisus! - sušuko Trigeris. - Mes kartu praleisdavo- 
me savaitgalius septyniasdešimtaisiais, o galbūt septyniasdešimt pir- 
maisiais! Ne kartą paskutiniai išėjome iš tavernos! Kaip dabar Polas 
laikosi, ponia? 

- Ponas Čeisis mirė prieš dvejus metus, - atsakė Luiza. 

- O, velnias! Skaudu girdėti. Jis buvo toks šaunus vaikinas, tas 
Polas Čeisis. Visi jį mėgo. 

Trigeris atrodė toks susijaudinęs, tarsi Luiza būtų pasakiusi, kad 
jos vyras mirė tik šįryt. 

- Ačiū, pone Vašonai. 

Luiza dirstelėjo į laikrodį, po to vėl pažvelgė į Ralfą. Tuo pačiu 
metu, lyg paragindamas važiuoti, sugurgė jos pilvas. 

Pro atvirą mašinos langą Ralfas padavė bilietėlį, ir kai Trigeris jį 
paėmė, staiga Ralfui dingtelėjo į galvą, kad antspaudas parodys, jog 
jiedu su Luiza išbuvo čia nuo antradienio vakaro. Beveik šešiasdešimt 
valandų. 

- Kas atsitiko cheminiam valymui, Trigai? - paskubomis paklau- 
sė Ralfas. 

- Ai, jie mane atleido, - atsakė Trigeris. - Argi nepasakojau? Be- 
veik visus atleido. Buvau labai nusiminęs, bet praeitą balandį susira- 
dau šitą darbą ir... eyyy! Man tai labiau patinka. Turiu mažą televizo- 
riuką, ir, be to, niekas nepypsina man iš paskos, jei užsidegus žaliai 
šviesai kaip Žaibas nešaunu iš vietos. Visi skuba nukakti į kitą vietą, 
tik neklausk manęs kodėl. Ir dar kai ką tau pasakysiu, Ralfai: tas pra- 
keiktas furgonas žiemą būdavo šaltesnis už raganos papą. Atleiskite, 
ponia, už posakį. 

Luiza neatsakė. Ji susidomėjusi tyrinėjo savo rankas. Tuo tarpu 
Ralfas su palengvėjimu stebėjo, kaip Trigeris suglamžo bilietėlį ir net 

nepasižiūrėjęs į datą įmeta jį šiukšlių dėžėn. Jis spustelėjo vieną ka- 
sos aparato mygtuką, ir būdelės ekrane pasirodė skaičiai: "$0.00". 

- Dieve, Trigai, tai taip miela, - ištarė Ralfas. 

- Eyyy, menkniekis, - atsakė Trigeris ir nuspaudė dar vieną 
mygtuką. Šlagbaumas priekyje būdelės pasikėlė. - Malonu buvo tave 
vėl išvysti. Ar prisimeni tą dieną prie oro uosto? Buvo karščiau nei 
pragare, o tie du vaikinai vos nesutrynė viens kito į miltus? O tada 
pradėjo velniškai lyti. Tu ėjai pėsčias, o aš tave parvežiau iki namų. 
Nuo tada gal tik kartą ar du buvome susitikę, - Trigeris atidžiau nu- 
žvelgė Ralfą. - Dabar atrodai žymiai geriau nei tą dieną, Ralfai. Gali 
neabejoti. Po šimts pypkių, tau daugiau penkiasdešimt penkerių ir ne- 
duosi. Puikumėlis! 

Luizos pilvas vėl sugurgė, šį kartą daug garsiau. Ji ir toliau tyri- 
nėjo rankas. 

- Bet jaučiuosi daug senesnis, - tarė Ralfas. - Klausyk, Trigai, ma- 
lonu buvo tave matyti, bet mes privalome... 

- Velnias, - nutraukė Trigeris ir jo akys vėl atsitolino. - Turėjau 
tau šį tą pasakyti, Ralfai. Apie tą dieną. Na ir velniava, mano galva 
visai nebeveikia! 

Ralfas dar truputėlį palaukė. Jį plėšė nekantrumas ir smalsumas. 

- Na, niekis, Trigai. Tai buvo taip seniai. 

- Ką po velnių?.. - Trigeris paklausė savęs. Jis pakėlė akis į būde- 
lės lubas, tarytum ten galėjo rasti atsakymą. 

- Ralfai, mes privalome važiuoti, - ištarė Luiza. - Ir ne vien dėl 
pusryčių. 

- Taip. Tu teisi. 

"Oldsmobilis" vėl pradėjo riedėti. 

- Jei prisiminsi, Trigai, paskambink man. Mano telefoną rasi kny- 
goje. Malonu buvo susitikti. 

Trigeris Vašonas nekreipė į tai dėmesio: tiesą pasakius, jis dau- 
giau nebematė Ralfo. 

- Ar mes tai matėme? - jis klausė lubų. - Ar kažką padarėme? Po 
velnių! 

Trigeris vis dar žvelgė į lubas ir krapštė garbaną ant kaklo, kai 
Ralfas pasuko į kairę ir išvažiavęs į ligoninės alėją atsidūrė šalia že- 
mo plytinio "Pagalbos moterims" pastato. 

Saulei nušvitus aukštai danguje, matėsi tik vienas apsaugos dar- 
buotojas ir jokios demonstracijos. Jų nebuvimas Ralfui priminė jau- 
nystėje matytus epus apie džiungles, ypač tą dalį, kai čiabuvių būgnai 
nutildavo, ir pagrindinis veikėjas - Džonas Holas ar Frenkas Bakas - 
atsisukdavo į savo kaimyną ir pasakydavo, kad jam tai nepatinka: per 
daug jau tylu. Apsaugos darbuotojas iš po pažasties išsitraukė blok- 
notą, dirstelėjo į Ralfo "Oldsmobilį" ir užsirašė jo numerį. Tada pa- 
traukė prie jų per lapais nuklotą pievelę. Tokiu laiku Ralfas nesunkiai 
rado vietą, kur sustoti. Jis išlipo iš mašinos ir, kaip buvo mokytas, 
apėjęs aplinkui atidarė Luizos dureles. 

- Kaip su juo susidorosi? - paklausė Luiza, kai Ralfas paėmė ją už 
rankos ir padėjo išlipti. 

- Tikriausiai turėsime apsimesti mielais, bet tik nepersistenkime. 
Gerai? 

- Gerai. 

Luiza perbraukė nervingu gestu per palto priekį ir "įjungė" savo 
spindinčią šypsenėlę apsaugos darbuotojui. 

- Labas rytas, pareigūne. 

- Labas, - jis pažvelgė į savo laikrodį. - Nemanau, kad dabar rasi- 
te ką nors, išskyrus sekretorę ir valytoją. 

- Mes ir atvykome pas sekretorę, - linksmai atsakė Luiza. Ralfui 
tai buvo naujiena. - Pas Barbę Ričards. Jos teta Simona prašė perduoti 
jai žinutę. Labai svarbią. Pasakykite, kad atėjo Luiza Čeis. 

Apsaugos darbuotojas apmąstė Luizos pasakytus žodžius ir link- 
telėjo durų link. 

- To neprireiks. Pati eikite, ponia. 

Luiza, šypsodamasi nuostabiai kaip niekada, atsakė: 

- Mes ilgai neužtruksime, tiesa, Nortonai? 

- Tai jau taip, - sutiko Ralfas. 

Kai jiedu pasiekė pastatą, palikę apsaugos darbuotoją už savęs, 
Ralfas pasilenkė prie Luizos ir sumurmėjo. 

- Nortonas? Dieve, Luiza, iš kur tas Nortonas"? 

- Tai pirmas vardas, užkibęs man ant liežuvio, - atsakė ji. - Tur- 
būt prisiminiau filmą "Jaunavedžiai". Ralfas ir Nortonas, prisimeni? 

- Taip. 

Dvejos durys iš trijų buvo užrakintos, bet jie įėjo pro kraštines iš 
kairės. Ralfas suspaudė Luizai ranką ir pajuto atsakomąjį spustelėji- 
mą. Vienu metu jis pajuto susitelkimą bei sustiprėjusią valią ir suvo- 
kimą. Aplink jį tarytum pasaulio akis sumirksėjo ir plačiai atsimerkė. 
Aplinkui juodu abu. 

Priimamasis buvo visiškai paprastas. Ant sienų kabėjo plakatai, 
kuriuos kelionių agentūros išsiuntinėdavo beveik už dyką. Vienintelė 
išimtis matėsi dešinėje nuo sekretorės stalo: didžiulė nespalvota nėš- 
čios moters nuotrauka. Ji sėdėjo bare su martinio taure rankoje. Apa- 
čioje puikavosi užrašas: "KAI ESI NĖŠČIA, NIEKADA NEGERI 
VIENA". Jokia detalė nerodė, kad palatose už šių malonių patalpų at- 
liekami abortai. 

Na, - susimąstė Ralfas, - o ko gi tu tikėjaisi? Reklamos? Plakato, 
vaizduojančio išpjautą embrioną šiukšlių kibire, pakabintą tarp kitų 
dviejų, kviečiančių į Kaprio salą ir Italijos Alpes? Atsipeikėk, Ralfai. 

Kairėje storulė moteris, kokių keturiasdešimties penkiasdešimties 
metų amžiaus, valė stiklinio kavos staliuko viršų. Už jos stovėjo ma- 
žas vežimėlis, prikrautas įvairių valymo priemonių. Ją gaubė tamsiai 
mėlyna aura su nesveikai atrodančiais tamsiais taškeliais, kurie lyg 
keisti vabzdžiai spietėsi širdies ir plaučių srityje. Moteris įtartinu 
žvilgsniu pažvelgė į atvykėlius. 

Priešais kita moteris atidžiai stebėjo juos, nors ir be sargo įtaru- 
mo. Ralfas atpažino ją iš naujienų reportažo tą dieną, kai buvo svai- 
domos lėlės. Simonos Kastongėj dukterėčia buvo tamsiaplaukė, apie 
trisdešimt penkerių metų amžiaus ir netgi tokį ankstyvą rytą atrodė 
žavinga. Ji sėdėjo už sunkaus pilko stalo, kuris puikiai atitiko jos pa- 
žiūras. Ją gaubė miško žalumos aura, daug sveikesnė už valytojos. 
Krištolinė vaza, pilna rudeninių gėlių, stovėjo ant stalo krašto. 

Moteris nusišypsojo, akivaizdžiai nepažinusi Luizos, 1r pirštu pa- 
rodė į laikrodį ant sienos. 

- Atsidarome tik aštuntą, - tarė ji, - o be to, nemanau, kad šiandien 
galėsime jums padėti. Daktarai nedirba. Taip, daktarė Hamilton šian- 
dien budi, bet nesu tikra, kad ir ją galėčiau surasti. Čia tiek daug įvy- 
kių - šiandien mums labai svarbi diena. 

- Žinau, - atsakė Luiza ir dar kartą spustelėjusi Ralfo ranką ją pa- 
leido. Akimirką Ralfas labai silpnai išgirdo jos balsą galvoje - lyg ji 
būtų skambinusi iš užsienio. 

[- Pasilik savo vietoje, Ralfai. Ji...) 

Luiza pasiuntė jam vaizdinį, dar silpnesnį už mintį, kuris išnyko, 
vos spėjus į jį žvilgtelėti. Toks bendravimas buvo daug lengvesnis 
aukštesniuose lygmenyse, bet Ralfas pamatė užtektinai. Ranka, kuria 
Barbara Ričards parodė į laikrodį, dabar ramiai gulėjo ant stalo, tačiau 
kita buvo pakišta po juo, kur slėpėsi mažas baltas mygtukas. Jei tik 
bent vienas iš jų būtų ką nors ne taip padaręs, ji būtų paspaudusi myg- 
tuką, pirmiausia pakviesdama draugužį su bloknotu, o paskiau ir dau- 
gumą Derio privačios apsaugos policijos pareigūnų. O mane ji stebi 
itin atidžiai, nes aš esu vyras, - pamanė Ralfas. Kai Luiza priėjo prie 
sekretorės stalo, Ralfą persmelkė mintis: kai Derį gaubė tokia atmo- 
sfera, tokia lytinė diskriminacija, - nesąmoninga, bet tikra, - galėjo 
nuskriausti šią gražią tamsiaplaukę moterį... o galbūt ir užmušti. Ral- 
fas prisiminė Leidekerio žodžius, kad vienas iš Edo bendraminčių bu- 
vo moteris. Stambaus sudėjimo, spuoguota, storais akiniais, kad net 
akys atrodė lyg kiaušiniai be lukšto. Sandra, ar kaip ten ją. Ir jei San- 
dra prieitų prie panelės Ričards stalo, kaip ką tik padarė Luiza, atida- 
rytų rankinę ir įkištų į ją ranką, ar moteris, apgaubta miško žalumos 
auros, paspaustų paslėptą aliarmo mygtuką? 

- Tikriausiai nebeprisimeni manęs, Barbara, - kalbėjo Luiza, - nes 
nemačiau tavęs jau nuo koledžo laikų, kai susitikinėjai su Sparkmė- 
jerių berniūkščiu... 

- Dieve mano, Lenis Sparkmėjeris, senai jau jį užmiršau, - per- 
traukė Barbara Ričards 1r sukikeno. - Bet jus aš prisimenu. Luiza De- 
lankėj. Tetos Simonos pokerio partnerė. Ar vis dar žaidžiate? 

- Čeis, ne Delankėj, ir mes vis dar žaidžiame, - Luizos balsas 1š- 
davė, jog ji džiaugėsi, kad Barbara ją atpažino. 

Ralfas tikėjosi, kad dėl to ji nepamirš, ko jie čia atėjo. Jam nerei- 
kėjo jaudintis. 

- Tai va, Simona įdavė man raštelį, kad perduočiau Grečen Tilbu- 
ri, - Luiza išsitraukė kažkokį popierėlį iš rankinės. - Ar galėtum jai 
perduoti? 

- Abejoju, ar sugebėsiu net telefonu su Grečen pasikalbėti, - atsa- 
kė Ričards. - Ji labai užsiėmusi. Labai. 

- Tikiu, - Luiza natūraliai sukikeno. - Be to, nemanau, kad tai 
skubi žinia. Grečen turi dukterėčią, kuriai suteikta stipendija Niū 
Hampšyro universitete. Ar niekad nepastebėjai, kad žmonės daug at- 
kaklesni, kai jie turi pranešti blogą žinią? Keista, tiesa? 

- Turbūt, - pritarė Ričards, siekdama sulankstyto popierėlio. - Aš 
su malonumu perduosiu Grečen... 

Luiza sugriebė jos riešą, ir pilkos šviesos žybsnis - toks ryškus, 
jog Ralfas net prisimerkė, kad neapaktų - apėmė moters ranką, petį ir 
kaklą. Jis sužibėjo aplink galvą ir dingo. 

Ne, - pamanė Ralfas. - Jis ne dingo, 0 susigėrė. 

- Kas tai buvo? - įtariai paklausė valytoja. - Kas tai per trenks- 
mas? 

- Mašina pyptelėjo, - atsakė Ralfas. 

- Kurgi ne, - atšovė ji. - Tie vyrai mano, kad viską žino. Ar gir- 
dėjai tai, Barbe? 

- Taip, - atsakė Ričards. 

Ralfui jos balsas pasirodė natūralus, be to, jis žinojo, kad valyto- 
ja nemato spindinčio pilko ūkelio, kuris užpildė jos akis. 

- Manau, kad jis teisus, bet gal paklausk Piterio lauke. Per daug 
atsargus niekada nebūsi. 

- Tai jau taip, - sutiko valytoja. 

Ji padėjo valiklio buteliuką, patraukė prie durų (apdovanodama 
Ralfą žvilgsniu, bylojančiu: "Esi senas, bet aš galiu lažintis, kad ten 
kažkur už kelnių vis dar slepiasi penis") ir išėjo laukan. 

Tada Luiza palinko virš stalo. 

- Barbara, aš ir mano draugas turime pasikalbėti šiandien su Gre- 
čen. Akis į akį. 

- Jos čia nėra. Ji Hai Ridže. 

- Pasakyk, kaip ten nuvykti. 

Ričards pažvelgė į Ralfą. Jos pilkose bevyzdėse akiduobėse atsi- 
spindėjo nerimas. Tarytum žiūrėtum į atgijusią klasikinę statulą. Jos 
tamsiai žalia aura taip pat išblėso. 

Ne, - galvojo Ralfas. - Ją tik laikinai užgožė Luizos pilkuma. 

Luiza apsidairė, pasekdama Barbaros Ričards žvilgsnį, ir vėl atsi- 
suko į ją. 

- Taip, jis vyras, bet nesijaudink. Nė vienas 1š mūsų neketina 
įskaudinti Grečen Tilburi ar kokios kitos moters Hai Ridže, tačiau 
mes privalome su ja pasikalbėti, todėl pasakyk, kaip ten nusigauti. 

Luiza vėl palietė Ričards ranką. Pilkuma dar labiau suspindėjo 
aplink ją. 

- Nesužalok jos, - perspėjo Ralfas. 

- Nė nemanau, bet ji turi prakalbėti, - Luiza pasilenkė arčiau prie 
jos. - Kur jis yra? Pasakyk, Barbara. 

- Iš Derio važiuokite 33-iuoju keliu. Tai senasis Niūporto kelias. 
Pravažiavę dešimt mylių, pamatysite didelį raudoną namą kairėje. Už 
jo stovės dvi klėtys. Už jų pasukite į kairę... | 

Grįžo valytoja. 

- Piteris negirdėjo... 

Ji stabtelėjo. Jai turbūt nepatiko persisvėrusi per stalą Luiza arba 
tuščias žvilgsnis jos draugės akyse. 

- Barbara? Ar viskas ge... 

- Tyliau, - ją draugiškai nutildė Ralfas. - Jos kalbasi. 

Jis paėmė valytoją už rankos, pajusdamas galingą energijos pul- 
są. Akimirką visos pasaulio spalvos dar labiau išryškėjo. Valytoja bu- 
vo vardu Reičelė Anderson. Ji buvo vienąkart ištekėjusi už vyro, ku- 
ris ją dažnai mušdavo, kol pats prieš aštuonerius metus dingo. Dabar 
ji turėjo šunį ir draugių "Pagalbos moterims" centre, ir to jai užteko. 

- Na Žinoma, - mieguistu balsu ištarė Reičelė Anderson. - Jos kal- 
basi, o Piteris sakė, kad visur ramu, tad geriau patylėsiu. 

- Gera mintis, - atsakė Ralfas, vis dar nepaleisdamas jos rankos. 

Liza atsigręžė, norėdama įsitikinti, kad Ralfas kontroliuoja padė- 
tį, ir vėl atsisuko į Barbarą Ričards. 

- Pasukti į kairę už raudono namo su dviem klėtim. Prisiminsiu. 
O toliau? 

- Išvažiuosite į žvyrkelį. Jis veda į kalvą - apie pusantros mylios 
- ir baigiasi ties baltu namu. Tai ir bus Hai Ridžas. Iš tenai labai gra- 
žus vaizdas... 

- Neabejoju, - nutraukė Luiza. - Barbara, malonu buvo susitikti. 
O dabar aš ir mano draugas... 

- Malonu buvo ir tave pamatyti, Luiza, - apatiškai atsakė Ričards. 

- O dabar aš ir mano draugas išvažiuosime. Viskas gerai. 

- Puiku. 

- Tau nebūtina viso to prisiminti. 

- Visiškai ne. 

Luiza jau sukosi, bet prisiminusi paėmė popierėlį, kurį buvo iš- 
traukusi iš rankinės. Jis nukrito ant stalo, kai Luiza sugriebė Barbaros 
riešą. 

- Grižk prie darbo, Reičele, - Ralfas tarė valytojai. 

Jis atsargiai paleido jos ranką, pasiruošęs vėl ją sugriebti, jei to 
netikėtai prireiktų. 

- Taip, geriau jau grįšiu prie darbo, - daug draugiškiau atsakė ji. - 
Reikia spėti susitvarkyti iki vidurdienio, kad galėčiau važiuoti į Hai 
Ridžą padėti gaminti plakatus. 

Luiza priėjo prie Ralfo, kai Reičelė Anderson sugrįžo prie savo 
vežimėlio su valymo priemonėmis. Luiza atrodė truputį apstulbusi. 

- Joms nieko neatsitiks, tiesa, Ralfai? 

- Esu tikras, kad nieko. Bet ar tu gerai jautiesi? Nežadi nualpti? 

- Viskas gerai. Ar prisiminsi, kur važiuoti? 

- Žinoma. Ji kalbėjo apie vietovę, kurią anksčiau vadino Bareto 
Sodais. Mudu su Karolina mėgdavome kiekvieną rudenį tenai nuva- 
žiuoti rinkti obuolių ir pirkti obuolių vyno, kol devintajame dešimt- 
metyje jie neišsipardavė. O dabar ten Hai Ridžas. 

- Vėliau galėsi stebėtis, Ralfai. Aš mirštu iš bado. 

- Gerai. O kas ten buvo per raštelis? Kad dukterėčia gavo pilną 
stipendiją Niū Hampšyro universitete? 

Luiza šyptelėjo ir padavė raštelį Ralfui. Tai buvo jos elektros są- 
skaita už rugsėjo mėnesį. 


6 


- Ar palikote Žinutę? - paklausė apsaugos darbuotojas, kai jiedu 
išėjo iš pastato. 

- Taip, ačiū, - tarė Luiza, vėl įjungdama savo "megavatinę" šyp- 
senėlę. 

Ji nesustojo, tik dar tvirčiau įsikibo Ralfui į ranką. Ralfas žinojo, 
kaip ji jautėsi. Jis ir pats net nenutuokė, kiek laiko tos dvi moteriškės 
laikysis jų nurodymų. 

- Gerai, - atsakė apsaugos darbuotojas, palydėdamas iki šaligatvio 
krašto. - Ši diena labai prailgs. Būsiu labai laimingas, kai ji pasibaigs. 
Žinote, kiek apsaugos žmonių sukinėsis čia nuo vidurdienio iki vidur- 
nakčio? Tuzinas. Ir tik čia. Visuomenės centre jų bus per keturiasde- 
šimtį - tai tik priedas prie vietinių policininkų. 

Ir nieko gero jie nepadarys, - pamanė Ralfas. 

- Ir dėl ko? Kad viena blondinė su savo požiūriu galėtų atverti 
burną. 

Apsaugos darbuotojas pažvelgė į Luizą tarsi tikėtųsi, kad ši ap- 
šauks jį seksistu, bet Luiza tik atnaujino šypseną. 

- Tikiuosi, jums gerai seksis, pareigūne, - atsakė Ralfas ir nusive- 
dė Luizą per gatvę prie "Oldsmobilio". Jis užvedė mašiną ir apsisuko, 
laukdamas, kol Barbara Ričards, Reičelė Anderson ar jos abi įtūžu- 
sios išskubės pro paradines duris, rodydamos į juos pirštais. Pagaliau 
Ralfui pavyko išvairuoti mašiną reikiama kryptimi ir jis atsiduso iš 
palengvėjimo. Luiza pažvelgė į jį ir suprasdama palinksėjo galvą. 

- Manau, kad buvau komivojažierius, - pratarė Ralfas, - Bet dar 
niekad nemačiau tokios prekybos. 

Luiza kukliai nusišypsojo ir pliaukštelėjo rankomis per kelius. 

Jiedu artėjo prie ligoninės garažo, kai Trigeris išlėkė iš savo bū- 
delės, mojuodamas rankomis. Ralfui iškart dingtelėjo, kad taip leng- 
vai jie nepabėgs: apsaugos darbuotojas su bloknotu pastebėjo kažką 
įtartina ir perdavė Trigeriui, kad šis juos sulaikytų. Ralfas įžvelgė lai- 
mingą Trigerio veidą ir ką jis laikė dešinėje rankoje. Tai buvo labai 
sena, nutrinta juoda piniginė. Trigeriui mojuojant, ji atsidarydavo ir 
užsidarydavo. 

- Nesijaudink, - nuramino Ralfas, pristabdydamas "Oldsmobilį". 
- Nežinau, ko jis nori, bet esu tikras, kad ne nemalonumai. Bent jau 
kol kas. | 

- Man nerūpi, ko jis nori. Aš tik noriu išsinešdinti iš čia ir paval- 
gyti. Jei jis ims rodyti nuotraukas iš žūklės, tai aš pati nuspausiu grei- 
čio pedalą. 

- Amen, - užbaigė Ralfas, žinodamas, kad Trigeris Vašonas norė- 
jo parodyti tikrai ne nuotraukas iš žūklės. 

Ralfas ėmė suprasti vieną dalyką: niekas nevyksta atsitiktinai. Tik 
ne dabar. Tai buvo Paskirties kerštas. Ralfas sustojo šalia Trigerio ir 
atidarė langą. 

- Eyyy, Ralfai! - suriko Trigeris. - Jau maniau, kad tavęs nebepa- 
matysiu! 

- Kas atsitiko, Trigai? Mes skubame... 

- Taip, taip, aš tik sekundėlei. Turiu čia, savo piniginėje, Ralfai. 
Čia laikau visus popierėlius ir nieko nepametu. 

Jis atidarė sąskaitų skyrelį, atskleisdamas keletą suglamžytų są- 
skaitų, nublukusių nuotraukų (velniai griebtų, jei Ralfas nepastebėjo 
Trigerio su didžiuliu ešeriu ant rankų vienoje iš jų) ir kokių keturias- 
dešimt pageltusių nuo amžiaus vizitinių kortelių. Trigeris lyg senas 
valiutos kasininkas ėmė versti korteles. 

- Aš niekada nieko neišmetu, - kalbėjo jis. - Ant jų patogu užsi- 
rašyti: tai geriau nei užrašų knygelė. Tik sekundėlę... kur, po velnių, 
tu esi? 

Luiza metė nekantrų ir nerimstantį žvilgsnį į Ralfą ir parodė į ke- 
lią. Ralfas nekreipė dėmesio nei į žvilgsnį, nei į gestą. Jis pajuto dyg- 
čiojimą krūtinėje. Prieš akis Ralfas išvydo save prieš penkiolika mė- 
nesių, ištiesiantį smilių ir piešiantį kažką ant aprasojusio Trigerio fur- 
gono lango: šaltas lietus karštą dieną. 

- Ralfai, ar prisimeni šalikėlį, kuriuo Edas Dypno buvo apsivynio- 
jęs tą dieną? Baltą su raudonomis dėmėmis? 

- Taip, prisimenu. 

"Subinlaižys, - tada Edas pasakė storuliui. - Dulkini savo motiną 
1r laižai jai subinę." Taip, jis prisiminė šalikėlį. Bet raudonos dėmės 
nebuvo tik beprasmiai ženkliukai. Tai buvo hieroglifai. Staigus skran- 
džio spazmas bylojo Ralfui, kad Trigeris gali liautis raustis po senas 
vizitines korteles. Jis jau Žinojo. 

- Ar dalyvavai kare, Ralfai? - pasiteiravo Trigeris. - Antrajame 
pasauliniame? 

- Kaip čia pasakius, - atsakė Ralfas. - Daugiausia koviausi Teksa- 
se. Išvykau į užjūrį 1945-aisiais, bet likau galiniuose ešelonuose. 

Trigeris linktelėjo. 

- Tai Europa. Galinių ešelonų Ramiajame vandenyne nebuvo. 

- Buvau Anglijoje, po to Vokietijoje. 

Trigeris patenkintas vis dar linksėjo galvą. 

- Jei būtum kariavęs Ramiajame vandenyne, būtum žinojęs, kad 
ženklai ant šalikėlio ne kiniški. 

- Jie buvo japoniški, tiesa? Tiesa, Trigeri? 

Trigeris linktelėjo. Vienoje rankoje jis laikė vizitinę kortelę. Bal- 
toje pusėje Ralfas pastebėjo jau matyto ant Edo šalikėlio simbolio ko- 
piją, kurią jis pats nupiešė ant aprasojusio lango. 

- Apie ką jūs ten kalbate? - paklausė Luiza, jau truputį įbaugintu 
balsu. 

- Turėjau žinoti, - siaubo apimtu balsu ištarė Ralfas. - Vis tiek tu- 
rėjau Žinoti. 

- Žinoti ką? - Luiza papurtė Ralfą už peties. - Žinoti ką? 

Ralfas neatsakė. Lyg sapnuodamas jis paėmė kortelę. Trigeris Va- 
šonas nebesišypsojo, o jo tamsios akys liūdnai tyrinėjo Ralfo veidą. 

- Nukopijavau jį, kol nespėjo išnykti nuo lango stiklo, nes buvau 
tikras, kad kažkur jau buvau jį matęs, o grįžęs namo jau Žinojau kur. 
Ramiajame vandenyne. Iš ten jis parsivežė tokį pat šalikėlį su dviem 
raudonais ženklais kaip ir anas. Aš paklausiau jo, norėdamas įsitikin- 
ti, ir jis užrašė tai ant kortelės, - Trigeris parodė į kortelę, kurią laikė 
Ralfas. - Norėjau pasakyti tau, kai tik sutiksiu, tik iki šiandien buvau 
pamiršęs. Gerai, jog pagaliau prisiminiau, bet pažiūrėjus į tave atro- 
do, kad geriau jau būčiau neprisiminęs. 

- Ne, nieko. 

Luiza paėmė iš jo kortelę. 

- Kas tai? Ką tai reiškia? 

- Pasakysiu vėliau. 

Ralfas pasiekė pavarų svirtį. Širdis virto akmeniu. Luiza apžiūrė- 
j0 simbolius ant kortelės, atidengdama Ralfui kitą pusę su užrašu "R. 
H. FOSTERIS, ŠULINIAI 44 SAUSOS SIENOS". Po užrašu vyres- 
nysis Trigerio brolis didžiosiomis raidėmis buvo užrašęs tik vieną 
žodį. 

KAMIKADZĖ. 


IĮ DAUS: 


Kruvinasis karalius 


Mes esame senbuviai, 
kiekvienas 15 mūsų laiko suglaustą skustuvą. 


Robertas Louvelas 
"Pasivaikščiojimas po liūdesį" 


20 skyrius 

Važiuodami ligoninės alėja, Ralfas su Luiza tepersimetė vos ke- 
liais žodžiais. 

- Ralfai? 

Jis pažvelgė į ją ir vėl įbedė akis į kelią. Vėl pasigirdo tarškėjimas 
po kapotu, bet Luiza apie jį kol kas neprasitarė ir Ralfas tikėjosi, kad 
to 1r nepadarys. 

- Regis, žinau, kur jis. Turiu galvoje Edą. Jau tada ant stogo bu- 
vau beveik tikra, kad atpažinau tą apgriuvusį seną pastatą, kurį jie 
mums parodė. 

- Kas tai? Ir kur jis yra? 

- Tai lėktuvų garažas. Kaip ten jis - angaras. 

- O Dieve, - ištarė Ralfas. - "Coastal Air" prie Bar Harboro kelio? 

Luiza linktelėjo. 

- Jie užsiima čarteriniais reisais, skraido virš jūros ir panašiai. 
Vieną šeštadienį, kai važinėjomės, ponas Čeisis paklausė ten dirbusio 
vyruko, kiek kainuotų paskraidymas virš salų. Vyrukas atsakė, kad 
keturiasdešimt dolerių, o tai buvo daugiau nei galėjome sau leisti. Va- 
sarą vyrukas, be abejo, tiek būtų gavęs, bet tada buvo tik balandis, to- 
dėl ponui Čeisiui pavyko nusiderėti iki dvidešimties. Aš ir tada gal- 
vojau, kad tai per daug skrydžiui, kuris netruko nė valandos, bet vis 
tiek nesigailėjau, kad sutikome. Buvo baugoka, bet nuostabu. 

- Kaip auros, - pastebėjo Ralfas. 

- Taip, kaip... - Luizos skruostai sudrebėjo. Atsisukęs Ralfas pa- 
stebėjo ašaras, riedančias jos rožiniais skruostais. - ... kaip auros. 

- Neverk, Luiza. 

Ji susirado servetėlę rankinėje ir nusišluostė akis. 

- Negaliu. Tas japoniškas žodis reiškia "kamikadzė", tiesa, Ral- 
fa17 "Dieviškas vėjas", - Luiza stabtelėjo. Jos lūpos drebėjo. - Lakū- 
nas savižudys. 

Ralfas linktelėjo. Jis stipriai spaudė vairą. 
- Taip. Tą jis ir reiškia. Lakūnas savižudys. 


33-iasis kelias - mieste vadinamas Niūporto aveniu - driekėsi už 
keturių kvartalų nuo Hariso aveniu, bet Ralfas neketino pasirodyti va- 
karinėje miesto dalyje. Taip nedaryti jį vertė viena paprasta priežas- 
tis: jiedu su Luiza negalėjo pasirodyti savo draugams penkiolika ar 
dvidešimčia metų jaunesni, nei kad buvo pirmadienį. 

Kažin, ar tik draugai dar nepranešė policijai apie jų dingimą? Ral- 
fas neatmetė tokios galimybės, bet tikėjosi, kad bent jau dabar ne jie- 
du turėtų būti dėmesio centre. Fėjus ir kiti, kurie lankydavosi poilsia- 
vietėje, tikriausiai per daug sukrėsti ne dėl vieno, o iškart dviejų "su- 
kriošėlių" mirties, kad domėtųsi, kur Ralfas Robertsas išnešė savo su- 
lysusią šikną. 

Dabar turbūt ir Bilis, ir Džimis jau apraudoti ir palaidoti, - pa- 
galvojo Ralfas. 

- Jei turime laiko papusryčiauti, Ralfai, tai kuo greičiau surask 
vietelę. Aš tokia alkana, kad galėčiau suvalgyti arklį su visa oda! 

Jiedu jau buvo už mylios į vakarus nuo ligoninės. Ralfas jautėsi 
saugus. Priešais jis pamatė valgyklėlę. Kai Ralfas pasuko į parkavimo 
aikštelę, prisiminė, kad nebuvo čia nuo Karolinos ligos pradžios... 
prieš metus ar daugiau. 

- Atvažiavom, - Ralfas tarė Luizai. - Mes ne tik užvalgysim, o 
prisikimšim, kiek telpa. Galbūt šiandien daugiau nebus kada sustot 
pavalgyti. 

Luiza išsišiepė lyg mokinukė. 

- Ką tik atvėrei kelią mano talentui, Ralfai, - Luiza pasimuistė. - 
Be to, reikia užsukti dar kai kur. 

Ralfas linktelėjo. Nuo antradienio jis nieko burnoj neturėjo; beje, 
nesinaudojo ir tualetu. Luiza ketino tik užsukti, bet Ralfas ruošėsi 11- 
gokai ten pasisvečiuoti. 

- Eime, - tarė Ralfas, išjungė variklį ir nutildė tą nerimą keliantį 
trinksėjimą po kapoto dangčiu. - Pirma, tualetas, po to - maisto nai- 
kinimas. 

Einant prie durų, Luiza užsiminė (kalbėdama, Ralfo nuomone, 
pernelyg kasdieniškai), kad nemano, jog Mina ar Simona būtų prane- 
šusios apie jųdviejų dingimą. Kai Ralfas atsisuko, norėdamas pa- 
klausti kodėl, nustebo, kad ji visa išraudo. 

- Jos ab1 Žino, kad jau daug metų esu tave įsimylėjusi. 

- Juokauji? 

- Žinoma, ne, - suglumusi atsakė Luiza. - Karolina irgi žinojo. Ki- 
tos moterys būtų supykusios, bet ji suprato, kad tai nekalta meilė. Kad 
aš nieko neįžeisiu. Ji buvo tokia miela, Ralfai. 

- Taip. Tikrai. 

- Taigi, jos tikriausiai nuspręs, kad mes... na, Žinai... 

- Pabėgome lyg įsimylėjėliai? 

Luiza nusijuokė. 

- Aha, panašiai. 

- Luiza, ar norėtum su manim pabėgti? 

Ji pasistiebė ir sušnibždėjo tiesiai jam į ausį. 

- Jei liksime gyvi, tada tik paprašyk. 

Ralfas pakštelėjo į jos lūpų kamputį ir atidarė duris. 

- Galite neabejoti, kad paprašysiu, ledi. 

Jiedu nuėjo į tualetą, o kai Ralfas vėl grįžo pas Luizą, ji atrodė su- 
simąsčiusi ir pritrenkta. 

- Negaliu patikėti, kad tai aš, - sušnibždėjo ji. - Gal dvi minutes 
prastovėjau, spoksodama į veidrodį, ir vis tiek negaliu patikėti. 
Raukšlelės aplink akis dingo, ir, Ralfai... mano plaukai... - nustebu- 
sios juodos ispaniškos akys pažvelgė į Ralfą. - Ir /4! Dieve mano, 1mu 
dvejoti, ar taip gerai atrodei, net būdamas keturiasdešimties. 

- Neatrodžiau, bet būtum mane pamačiusi, kai man buvo trisde- 
šimt. Buvau tikras jėgos įsikūnijimas. 

- Na, kvaileli, geriau sėskim ir sunaikinkim keletą kalorijų. 

- Luiza? 

Ji pakėlė akis nuo valgiaraščio, kurį išsitraukė 1š krūvelės, pasta- 
tytos tarp druskos ir pipirų. 

- Kai buvau tualete, norėjau susigrąžinti auras. Bet man nepa- 
vyko. 

- O kam tau to reikia, Ralfai? 

Ralfas tik patraukė pečiais, nenorėdamas pasakoti Luizai apie pa- 
ranoją, kuri užklupo jį, kai jis plovėsi rankas ir žiūrėjo į savo keistai 
jauną veidą vandeniu aptaškytame veidrodyje. Staiga Ralfui dingtelė- 
j0, kad galbūt jis čia ne vienas. Dar blogiau, galbūt Luiza taip pat ne 
viena už moterų tualeto durų. Galbūt Atropė, visiškai nematomas, sė- 
lina jai už nugaros su spindinčiais ausyse deimantiniais auskarais... ir 
ištiestu skalpeliu... 

Tada vietoj Luizos auskarų ar Makgoverno panamos prieš akis 
Ralfas išvydo šokdynę, per kurią Atropė šokinėjo, kai Ralfas pirmą 
kartą jį pastebėjo 

(trys-šeši-devyni, štai ir žąsinai girti) 

tarp kepyklos ir soliariumo. Šokdynė priklausė mažai mergaitei, 
kuri suklupo, bežaisdama liestynes namuose, iškrito pro antro aukšto 
langą ir mirė nusisukusi sprandą (koks siaubingas atsitikimas; jai vi- 
sas gyvenimas dar buvo priešaky; jei Dievas yra, tai kodėl leido, kad 
taip atsitiktų ir t.t., ką jau kalbėti apie gandus). 

Ralfas liepė sau liautis, kad pakankamai nesaldu ir be jo niūrių 
fantazijų apie Atropę, nurėžiantį Luizos baliono siūlelį, bet ir tai ne- 
padėjo... nes jis žinojo, kad Atropė tikrai galėjo būti šiame restoranė- 
lyje ir ką tik nori jiems padaryti. Bet ką. 

Luiza palietė Ralfo ranką. 

- Nesijaudink. Spalvos sugrįš. Jos visada sugrįžta. 

- Tikriausiai. 

Ralfas taip pat išsitraukė valgiaraštį ir atsivertęs įbedė akis į pus- 
rytinių patiekalų sąrašą. Iš pradžių jis užsinorėjo visko po vieną. 

- Kai pirmą kartą išvydai psichuojantį Edą, jis važiavo iš Derio 
oro uosto, - tarė Luiza. - Dabar Žinome kodėl. Jis mokėsi skraidyti, 
tiesa? | 

- Žinoma. Kai Trigas pavežėjo mane namo į Hariso aveniu, jis 
netgi užsiminė, kad reikia turėti leidimą, norint išvažiuoti pro tarny- 
binius vartus. Jis paklausė, ar žinau, kaip Edas jį gavo, ir aš atsakiau 
neigiamai. O dabar žinau. Visi besimokantys skraidyti gauna leidi- 
mus. 

- Kaip manai, ar Elena žinojo apie šitą hobi? - paklausė Luiza. - 
Tikriausiai ne. 

- Esu tikras, kad ne. Galiu lažintis, kad jis perėjo į "Coastal Air" 
iškart po susidūrimo su storuliu. Šis epizodas galėjo jį įtikinti, kad jis 
nebesivaldo. Todėl, kad taip nebeatsitiktų, pradėjo mokytis skraidyti 
kuo toliau nuo namų. 

- O galbūt jį įtikino Atropė, - mestelėjo Luiza. - Atropė arba kas 
nors iš aukščiau. 

Ralfui ši mintis nerūpėjo, bet vis tiek ji atrodė teisinga. Esybės, - 
pamanė jis ir sudrebėjo. - Kruvinasis karalius. 

- Jis valdo Edą lyg marionetę, tiesa? - paklausė Luiza. 

- Turi galvoje Atropę? 

- Ne. Atropė - šlykštus mažas padarėlis, bet jis nesiskiria nuo po- 
no K. ir pono L. - mažareikšmiai pagalbininkai, esantys tik vienu 
laipteliu aukščiau už nekvalifikuotą darbą visoje šioje schemoje. 

- Prievaizdai. 

- Taip, galbūt, - sutiko Luiza. - Prievaizdai ir ekonomai. Atropė 
turbūt labiausiai apdorojo Edą, ir galiu lažintis iš sausainio, kad tokį 
darbą jis myli, bet galiu lažintis iš savo namo, kad įsakymai ateina iš 
aukščiau. Ar sutinki? 

- Taip. Tikriausiai niekada tiksliai nesužinosime, kiek pamišęs 
buvo Edas prieš įvykių pradžią, arba kada būtent Atropė nupjovė jo 
baliono siūlą, tačiau dabar mane domina visai žemiškas klausimas. 
Norėčiau sužinoti, iš kur, po velnių, jis gavo pinigų Čarlio Pikeringo 
užstatui ir užsimokėti už tas prakeiktas skraidymo pamokas. 

Luizai nespėjus atsakyti, prie jų priėjo padavėja su užsakymų 
bloknotu rankoje ir šratinuku prijuostės kišenėje. 

- Kuo galiu jums pasitarnauti? 

- Norėčiau omleto su sūriu ir grybais, - atsakė Ralfas. 

- Aba, - ji perstūmė gumą į kitą burnos pusę. - Du kiaušinius ar 
tris, pupuliuk? 

- Keturis, jeigu galima. 

Padavėja iš lėto pakėlė antakius ir užsirašė bloknote. 

- Kaip jau pasakysit. Ko dar? 

- Didelę apelsinų sulčių stiklinę, kumpio, dešros ir keptų bulvy- 
čių. Geriau įdėkite dvigubą keptų bulvyčių porciją, - Ralfas pagalvo- 
Jo ir išsišiepė. - O gal turite pyragėlių? 

- Tikriausiai dar bus vienas su varške ir vienas su obuoliais, - 
padavėja pažvelgė į Ralfą. - Truputį išalkai, pupuliuk? 

- Lyg būčiau savaitę nevalgęs, - atsakė Ralfas. - Norėčiau pyragė- 
lio su varške. Ir pradžiai kavos. Daug juodos kavos. Ar užsirašėte? 

- Žinoma, pupuliuk. Norėčiau pamatyti, kaip atrodysit išeidamas, 
- padavėja atsisuko į Luizą. - O jūs, ponia? 

Luiza meiliai nusišypsojo. 

- Užsisakysiu tą patį kaip 1r jis, pupuliuk. 

Ralfas Žžvilgtelėjo į sieninį laikrodį. Buvo tik dešimt minučių po 
septynių. Gerai. Iki Bareto Sodų tik pusvalandis kelio, o panaudojus 
protinį lazerį Grečen Tilburi įkalbėti, galima manyti, Siuzanos Dei 
kalba bus atšaukta apie 9:00 ryto. Tik vietoj palengvėjimo Ralfas jau- 
tė nepaliaujamą, kankinamą susirūpinimą. Tarsi perštėtų toje vietoje, 
kurios negali pasiekti. 

- Gerai, - prabilo Ralfas. - Pagalvokime. Manau, galima tarti, kad 
Edą jau seniai neramino abortai, kad jis jau daugelį metų rėmė anti- 
abortininkus. Tada jis pradėjo praradinėti miegą... girdėti balsus... 

- Ypač vieną iš jų, - sutiko Ralfas. - Atropė tapo jo guru, kuris ap- 
švietė jį apie Kruvinąjį karalių, centurionus ir visa kita. Kai Edas kal- 
bėjo man apie karalių Erodą... 

-.. Jis galvojo apie Siuzaną Dei, - užbaigė Luiza. - Atropė... kaip 
ten jie sako per televizorių?.. morališkai apdorojo Edą. Pavertė jį nu- 
kreipta į taikinį bomba. Iš kur, tu manai, jis gavo tą šalikėlį? 

- Iš Atropės. Galiu lažintis, kad Atropei tokių daiktų netrūksta. 

- Ir ką jis skraidins lėktuve šiąnakt? - Luizos balsas drebėjo. - 
Sprogmenis ar nuodingas dujas? 

- Sprogmenys atrodo realiau, jei jis iš tiesų planuoja visus sunai- 
kinti. Stiprus vėjas galėtų nupūsti dujas, - Ralfas gurkštelėjo vandens 
1r nustebo, kad jo ranka truputį drebėjo. - Antra vertus, mes nežino- 
me, ko jis ten prikepė savo laboratorijoje. 

- Ne, - teištarė Luiza. 

Ralfas pastatė stiklinę ant stalo. 

- Mane nelabai domina, kokias priemones jis rengiasi panaudoti. 

- O kas tada? 

Padavėja atnešė kavos. Užteko tik jos kvapo, kad Ralfo nervai už- 
sidegtų lyg neoninės šviesos. Jiedu su Luiza čiupo puodelius ir ėmė 
gurkšnoti, kai tik padavėja pasišalino. Kava buvo stipri ir pakankamai 
karšta, kad nudegintų Ralfui lūpas, bet vis tiek buvo pasaka. Ralfas 
padėjo pusiau nugertą puodelį į vietą. Pilvą užpildė šiluma, tarytum 
jis būtų prarijęs degančią žariją. Luiza liūdnai žvelgė į jį pro savo 
puodelio kraštą. 

- Mane domina, - tęsė Ralfas, - mudu. Sakei, kad Atropė pavertė 
Edą į taikinį nukreipta bomba. Teisingai. Tokie ir buvo Antrojo pa- 
saulinio karo lakūnai-kamikadzės. Hitleris turėjo "V-2", o Hirohitas - 
"Dieviškąjį vėją". Mane neramina, kad Klotė ir Lachesė taip pat pa- 
sielgė ir su mumis. Mus užtaisė įvairiausiomis ypatingomis galiomis 
ir užprogramavo, kad skristume į Hai Ridžą manuoju "Oldsmobiliu" 
bei sustabdytume Siuzaną Dei. Tik norėčiau žinoti kodėl. 

- Bet mes juk žinome, - užprotestavo Luiza. - Jei neįsikišime, šį 
vakarą Edas pasidarys sau galą per tos moters kalbą ir su savimi nu- 
sineš du tūkstančius gyvybių. 

- Taip, 17 mes viską padarysime, kad tik jį sustabdytume, Luiza. 
Nesijaudink, - Ralfas išgėrė puodelį ir vėl prisipylė kavos. Pabudęs 
skrandis ėmė reikalauti maisto. - Negaliu stovėti nuošaly ir leisti Edui 
užmušti tuos žmones lygiai taip pat, kaip nestovėčiau lyg įbestas, jei 
į mane skrietų beisbolo kamuoliukas. Tik mums niekaip nepavyko 
įskaityti smulkių raidelių sutarties apačioje, o tai mane ir baugina, - 
Ralfas minutėlę padvejojo. - Ir nervina. 

- Apie ką tu čia kalbi? 

- Apie tai, kad mus apstatė. Mes žinome, kodėl turime pabandyti 
sustabdyti Siuzanos Dei kalbą. Mes juk negalime leisti, kad kažkoks 
beprotis užmuštų porą tūkstančių nekaltųjų. Bet mes nežinome, kodėl 
Jie nori, kad mes tai padarytume. Ir tai mane baugina. 

- Galime išgelbėti du tūkstančius gyvybių. Ar nori pasakyti, kad 
mums to užtenka, o jiems - ne? 

- Tą ir noriu pasakyti. Nemanau, kad tiems vaikinams skaičiai ga- 
li padaryti įspūdį. Jie nusineša ne dešimtis ar šimtus tūkstančių gyvy- 
bių, o milijonus. Jie pripratę matyti, kaip Atsitiktinumas ar Paskirtis 
šluoja mus nuo žemės paviršiaus. 

- Stichinės nelaimės - kaip kad gaisrai ar potvynis čia, Deryje, 
prieš aštuonerius metus. 

- Taip, bet ir tai tik smulkmenos, palyginus su kiekvienų metų 
įvykiais pasaulyje. 1985-ųjų potvynis Deryje nusinešė dviejų šimtų 
dvidešimties žmonių gyvybes, bet praeitų metų potvynis Pakistane 
pasiglemžė tris tūkstančius penkis šimtus, o paskutinis didžiausias že- 
mės drebėjimas Turkijoje - per keturis tūkstančius. O kur dar atomi- 
nio reaktoriaus sprogimas Rusijoje? Kažkur skaičiau, kad žuvo sep- 
tyniasdešimt tūkstančių žmonių. Tai daugybė panamų, šokdynių ir... 
akinių, Luiza. 

Ralfas net išsigando, kad vos neprasitarė "auskarų". 

- Nereikia, - krūptelėjo Luiza. 

- Man nepatinka galvoti apie tokius dalykus, bet mes privalome, 
netgi jei tiedu vyrukai taip stengėsi, kad mes to nedarytume. Ar su- 
pranti, ką turiu omeny? Tu privalai. Atsitiktinumui visada priklausė 
didžiosios tragedijos. Tai kodėl dabar atsirado skirtumas? 

- Nežinau, bet tai pakankamai svarbu, kad jie laikytų mus atokiau. 

Ralfas linktelėjo. Jis jautė, kaip kofeinas keliauja jo organizmu. 

- Taip ir buvo. Dabar prisimink ligoninės stogą. Ar kada nors gir- 
dėjai, kad, tiek daug aiškindami, vyrukai nepaaiškintų nieko? 

- Nesuprantu, ką nori pasakyti, - atsakė Luiza, bet jos veidas by- 
lojo ką kita: kad ji nenorėjo suprasti, ką jis norėjo pasakyti. 

- Grįžkime prie pagrindinės minties: galbūt jie negali meluoti. Jei 
nenori išduoti tam tikros informacijos, bet negali meluoti, ką tada da- 
rai? 

- Šokinėji kuo toliau nuo draudžiamos zonos arba zonų. 

- Bingo. Argi ne taip jie 1r darė? 

- Taip, galbūt jie šokinėjo, bet tu puikiai mokėjai pakreipti pokal- 
bį, Ralfai. Tiesą pasakius, mane sužavėjo tavo klausimai. O aš, regis, 
beveik visą laiką stengiausi save įtikinti, kad tai iš tiesų vyksta. 

- Tiesa, aš klausinėjau ir daug, bet... 

Ralfas stabtelėjo nežinodamas, kaip išreikšti savo mintis, tokias 
sudėtingas ir drauge net vaikui suprantamas. Jis pabandė pajusti mirk- 
telėjimą, žinodamas, kad jei pavyktų pasiekti Luizos sąmonę, tai ga- 
lėtų nupiešti aiškų it krištolas įvaizdį. Deja, nieko neišėjo, ir susiner- 
vinęs Ralfas trinktelėjo pirštais į stalą. 

- Buvau toks pat apstulbęs kaip ir tu, - pagaliau prabilo jis. - Jei 
mano nuostaba pasireiškė klausinėjimu, tai tik todėl, kad vyrai - žino- 

ma, mano kartos - išmokyti, jog nedera rodyti savo jausmų: tai pritin- 
ka tik moterims. 

- Seksistas. 

Luiza nusišypsojo, bet Ralfas neatsakė tuo pačiu. Jis prisiminė 
Barbę Ričards. Jei jis būtų pajudėjęs jos link, ji, be abejo, būtų pa- 
spaudusi aliarmo mygtuką po stalu, bet Barbė leido Luizai prieiti ir 
tik todėl, kad ji buvo moteris. 

- Taip, - ramiai sutiko Ralfas. - Aš esu seksistas, esu senamadis 
1r kartais dėl to patenku į bėdą. 

- Ralfai, aš nenorėjau... 

- Žinau, todėl nesijaudink. Tik noriu, kad suprastum, jog buvau 
taip pat apstulbęs... ir šokiruotas... kaip ir tu. Taip, aš klausinėjau, ir 
kas iš to? Ar klausimai buvo geri? Ar naudingi? 

- Turbūt ne? | 

- Na, gal ne taip jau ir blogai pradėjau. Kiek prisimenu, pirmiau- 
sia paklausiau, kai užkilome ant stogo, kas jie tokie ir ko jie iš mūsų 
nori. Jie apipynė klausimus gausybe filosofinių nesąmonių, bet esu 
tikras, kad prakaitas riedėjo jiems per nugaras. Mums papasakojo 
apie Paskirtį ir Atsitiktinumą: daug įdomių dalykų, bet, antra vertus, 
visiškai nieko, ko mums tiksliai reikėjo, kad nuvyktume į Hai Ridžą 
ir įtikintume Grečen Tilburi atšaukti Siuzanos Dei kalbą. Po velnių, 
juk būtume sutaupę laiko, iš jų sužinodami, kaip ten patekti, o ne iš 
Simonos dukterėčios. 

Luiza užsidegė. 

- Teisybė. 

- Taip, o kai mes kalbėjomės, laikas bėgo - kaip ir priklauso, pa- 
kilus dviem lygmenim aukščiau. Ir gali patikėti, kad jie stebėjo, kaip 
jis bėga. Jie taip suplanavo laiką, kad kai baigė pasakoti apie dalykus, 
kuriuos turėjome žinoti, nebeliktų laiko paklausti jiems nepageidau- 
jamų klausimų. Manau, kad jie norėjo mus palikti su mintimis, kad 
visa tai - tarnyba visuomenei, kad žmonių išgelbėjimas ir yra esmė, 
bet tiesiai šviesiai jie to nepasakė, nes... 

- Nes tai būtų buvęs melas, o jie galbūt negali meluoti. 

- Teisingai. Galbūt jie negali meluoti. 

- Tad ko jie nori, Ralfai? 

Ralfas papurtė galvą. 


114 


- Net nenutuokiu, Luiza. Visiškai nesuprantu. 

Luiza baigė gerti kavą, padėjo puodelį ant stalo, apžiūrėjo savo 
nagus ir vėl pakėlė akis į Ralfą. Jį vėl apstulbino jos grožis. 

- Jie buvo geri, - tarė Luiza. - Jie yra geri. Jutau tai labai stipriai. 
O tu? 

- Aš - irgi, - nenoriai prisipažino Ralfas. Žinoma, jis tą jautė. - Jie 
buvo visiška Atropės priešingybė. 

- Bet, nepaisant šito, tu vis tiek pabandysi sustabdyti Edą: sakei, 
kad negali nebandyti, tarytum į tave skrietų beisbolo kamuoliukas. 
Tiesa? 

- Taip, - vis taip pat nenoriai sutiko Ralfas. 

- Tada pamiršk visa kita, - ramiai ištarė Luiza, sulaikydama jo 
mėlynų akių žvilgsnį. - Tokios mintys tik bereikalingai užima vietą 
galvoje, Ralfai. 

Ralfas sutiko su jos žodžiais, bet vis dar abejojo, ar gali į tai ne- 
kreipti dėmesio. Galbūt reikėjo sulaukti septyniasdešimties, kad galu- 
tinai suprastum, kaip sunku atsikratyti savo auklėjimo. Jo mokslai, 
kaip būti vyru, prasidėjo dar prieš Adolfo Hitlerio atėjimą į valdžią, 
todėl Ralfas vis dar jautėsi kartos, kuri klausėsi H.V. Kaltenborno ir 
"Andrews Sisters" dainų per radiją, kalinys: vyrų kartos, kuri tikėjo 
mėnesienos kokteiliais ir galėjo sukarti mylią dėl cigarečių pakelio. 
Šis auklėjimas beveik neigė tokius moralės klausimus, kaip antai: kas 
dirba gėriui, o kas - blogiui? Svarbiausia buvo, kad tavęs nevedžiotų 
už nosies. 

Tikrai? - nustebusi paklausė Karolina. - Nuostabu. Bet leisk man 
pirmai atskleisti tau mažytę paslaptį, Ralfai: tai šlamštas. Tai buvo 
šlamštas tada, šlamštas ir dabar. Mintis, kad vyras turi daryti tai, ką 
vyras turi daryti... galbūt čia yra dalelė tiesos... netgi ir šiomis die- 
nomis. Bet vis tiek iki Rojaus dar tolimas kelias, tiesa, mielasis? 

Taip. Labai ilgas kelias iki Rojaus. 

- Ko šypsaisi, Ralfai? 

Nuo atsakymo jį išgelbėjo padavėja ir didžiulis padėklas su mais- 
tu. Tik dabar Ralfas pastebėjo ženkliuką ant prijuostės. "GY VENI- 
MAS - NE PASIRINKIMAS", bylojo užrašas ant jo. 

- Ar eisite šį vakarą į mitingą Visuomenės centre? - Ralfas pa- 
klausė padavėjos. 

- Taip, - atsakė ji, padėdama padėklą ant gretimo staliuko. - Bū- 
siu lauke. Nešiu plakatą. 

- Ar priklausote "Gyvenimo draugams"? - paklausė Luiza, kai pa- 
davėja ėmė skirstyti lėkštes. 

- Ar aš gyvenu? - paklausė ši. 

- Regis, kad taip, - mandagiai atsakė Luiza. 

- Na, tada esu "Gyvenimo draugė", tiesa? Manau, kad neteisinga 
žudyti kažką, kas vieną dieną galėtų parašyti nuostabų eilėraštį ar iš- 
rasti vaistus nuo AIDS ar vėžio. Todėl mojuosiu savo plakatu, norė- 
dama įsitikinti, kad Normos Kamali feministės ir "Volvo" liberalai 
tikrai pastebėjo žodį "ŽMOGŽUDYSTĖ". Jie nekenčia to žodžio. Jie 
nevartoja jo savo kokteilių vakarėliuose. Ar reikės pomidorų padažo? 

- Ne, - atsakė Ralfas. 

Jis negalėjo atitraukti nuo jos akių. Blyškus žalias ūkelis ėmė sup- 
ti padavėją: atrodė, kad jis sunkiasi pro jos poras. Auros ėmė grįžinėti. 

- Gal man antra galva išaugo? - paklausė padavėja, persturndama 
gumą į kitą burnos pusę. 

- Ar aš įsispoksojau? - pasiteiravo Ralfas. Jo žandai ėmė rausti. - 
Atleiskit. 

Padavėja gūžtelėjo pečiais, sujudindama savo aurą. 

- Per daug neįsitraukiu į tą veiklą. Dažniausiai tik dirbu savo dar- 
bą ir nelaidau gerklės. Bet nesu ir bailė. Ar žinote, kiek išstovėjau 
prie tos plytinės skerdyklos karštomis dienomis, kad net subinę galė- 
jau nusvilti, ir šaltomis - kai ji sušaldavo į ledą? 

Ralfas su Luiza papurtė galvas. 

- Nuo 1984-ųjų. Ilgus devynerius metus. Ir žinote, dėl ko mane la- 
biausiai nervina "Pasirinkimo" šalininkai? 

- Dėl ko? - tyliai paklausė Luiza. 

- Tai tie patys Žmonės, kurie priešinasi ginklų legalizavimui, kad 
netyčia nenušautų ir jų. Jie gi teigia, kad elektros kėdė ir dujų kame- 
ra prieštarauja konstitucijai, nes tai yra pernelyg žiauri bausmė. Jie rė- 
kia tokius žodžius, o po to paremia įstatymus, kurie leistų gydytojams 
- gydytojams! - įkišti vakuuminius vamzdelius į moters įsčias ir iš- 
siurbti negimusius sūnus ir dukras. Štai kas mane labiausiai nervina! 

Padavėja baigė (atrodė, kad ji šią kalbą išrėžė jau ne pirmąsyk), 
nepakeldama balso ir neparodydama pykčio. Ralfas tik pusiau jos 

klausėsi. Beveik visą dėmesį jis buvo sutelkęs ties blyškiai žalia au- 
ra. Tik ji visa nebuvo blyškiai žalia. Lyg purvinas ratas geltonai juo- 
da dėmė pasirodė virš dešinio klubo. 

Kepenys, - pagalvojo Ralfas. - Jos kepenys nesveikos. 

- Juk nenorėtumėt, kad kas nors nutiktų Siuzanai Dei? - paklausė 
Luiza, sunerimusiomis akimis žvelgdama į padavėją. - Atrodote labai 
maloni moteris, todėl esu tikra, kad to nenorėtumėt. 

Padavėja atsiduso per nosį, išpūsdama dvi žalias ūko juostas. 

- Nesu tokia miela kaip atrodau, pupuliuk. Jei Dievas ką nors jai 
padarytų, aš pirmoji imčiau mojuoti rankomis ir rėkčiau: "Tegu išsi- 
pildo tavo valia" - galite manim neabejoti. Bet jei kalbate apie pami- 
šėlius, tada jau yra skirtumas. Tokie dalykai sulygintų mus su žmonė- 
mis, kuriuos bandome sustabdyti. Jie - tik jokeriai kortų kaladėje. 

- Taip, - prabilo Ralfas. - Jie kaip tik ir yra jokeriai kortų kaladėje. 

- Aš nenoriu, kad kas nors bloga nutiktų tai moteriai, - atsakė pa- 
davėja, - bet kažkas gali atsitikti. Tikrai. Tačiau jei taip ir įvyktų, te- 
gu kaltina tik save. Ji bėga su vilkų ruja... o moterys, bėgančios su vil- 
kų ruja, neturėtų nustebti, jei jas sukandžiotų. 


Ralfas galvojo, kad po tokių žodžių ir valgyti nebesinorės, bet jo 
apetitas atsilaikė prieš padavėjos požiūrį į abortus ir Siuzaną Dei. Au- 
ros padėjo. Dar niekad maistas nebuvo toks gardus, net ir tais laikais, 
kai buvo paauglys ir galėdavo per dieną valgyti penkis ar šešis kartus, 
jei tik tiek gaudavo. 

Luiza savo apetitu neatsiliko nuo Ralfo. Pagaliau ji pastūmė bul- 
vyčių likučius 1 du kumpio gabalėlius. Toliau Ralfas tęsė vienas. Jis 
uždėjo paskutinį dešros gabaliuką ant skrudintos duonos, įsikišo į 
burną, prarijo ir atsidusęs sudribo kėdėje. 

- Tavo aura dvigubai patamsėjo, Ralfai. Nežinau, ką tai reiškia: ar 
kad pagaliau pasisotinai, ar kad mirsi nuo virškinimo sutrikimo. 

- Turbūt galimi abu atvejai. Tu irgi jas matai? 

Luiza linktelėjo. 

- Žinai, ką? - paklausė Ralfas. - Dabar trokštu tik viena - snūste- 
lėti. 

Taigi. Sušilęs ir pavalgęs Ralfas pajuto, kad tie keturi nemigos 
mėnesiai tiesiog užgriuvo jį lyg maišas su svarsčiais. Tarsi kažkas bū- 
tų pamirkęs akių vokus cemente. 

- Ne kokia mintis, - sunerimusi ištarė Luiza. - Labai bloga mintis. 

- Turbūt, - sutiko Ralfas. 

Luiza jau buvo bekelianti ranką paprašyti sąskaitos, bet vėl ją nu- 
leido. 

- O jeigu paskambintum savo draugui policininkui? Leidekeriui - 
atrodo tokia jo pavardė? Gal jis galėtų mums padėti? 

Ralfas kiek tik galėdamas įdėmiau apsvarstė šią mintį ir papurtė 
galvą. 

- Nedrįsčiau bandyti. Ką mes galime jam pasakyti ir patys nesu- 
sikompromituoti? Ir tai tik viena problemos pusė. Jei jis ir įsikištų... 
bet ne taip, kaip reikia... jis tik dar labiau pablogintų padėtį. 

- Gerai, - Luiza pamojavo padavėjai. - Važiuosime atsidarę visus 
langus ir stabtelsim prie "Dunkin" Donuts" Old Keipe. Aš pavaišinsiu 
tave milžinišku kavos puodeliu. 

Ralfas nusišypsojo. Šypsena atrodė plati, apdujusi ir visai neside- 
rino prie veido: beveik girtuoklio šypsnis. " 

- Taip, ponia. 

Kai priėjo padavėja ir padėjo apverstą sąskaitą ant stalo, Ralfas 
pastebėjo, kad ženkliukas su užrašu "GYVENIMAS - NE PASIRIN- 
KIMAS" dingo nuo jos prijuostės. 

- Klausykit, - atviraširdiškai tarė ji, - atleiskit, jei jus įžeidžiau. Jūs 
atvažiavote papusryčiauti, o ne klausytis pamokslų. 

- Jūs mūsų neįžeidėt, - atsakė Ralfas. 

Luiza pritariamai linktelėjo. 

Padavėja šyptelėjo. 

- Ačiū, bet vis tiek jaučiuosi jus užsipuolusi. Šiokią dieną taip ne- 
būtų atsitikę, bet šiandien ketvirtą po pietų mes ruošiame savo mitin- 
gą, 1r aš turėsiu pristatyti poną Daltoną. Mano pasisakymui skirtos 
trys minutės - regis, tiek truko ir mano pasisakymas prieš jus. 

- Nieko tokio, - nuramino Luiza ir patapšnojo jai per ranką. - Vis- 
kas gerai. 

Šįkart padavėja daug šilčiau nusišypsojo, bet kai ji pasisuko eiti, 
Ralfas pastebėjo, kaip pasikeitė maloni Luizos veido išraiška. Ji žvel- 
gė į geltonai juodą dėmę virš dešinio padavėjos klubo. 

Ralfas išsitraukė šratinuką, kurį nešiojosi vidinėje kišenėje, per- 
vertė servetėlę ir greitai brūkštelėjo kelis žodžius. Tada išsiėmė pini- 
ginę ir padėjo penkis dolerius po servetėle su užrašu. Kai padavėja 
1ms arbatpinigius, būtinai pastebės raštelį. 

Ralfas pakėlė sąskaitą ir pamojavo ja prieš Luizą. 

- Tai pirmas tikras mūsų pasimatymas, o turėsime mokėti perpus, 
- pasiguodė Ralfas. - Jei paliksiu penkis dolerius arbatpinigių, man 
pritrūks trijų dolerių. Tik nesakyk, kad neturi nė cento. 

- Ir tu tai sakai man, Ladlou Greindžo pokerio karalienei? Ne- 
kvailiok, brangusis. 

Luiza ištiesė saują banknotų. Kol Ralfas skaičiavo, kiek jam pri- 
reiks, Luiza perskaitė jo brūkštelėtą raštelį: 


Ponia, 

jūsų kepenų veikla sutrikusi, todėl turėtumėt kuo skubiau- 
siai apsilankyti pas gydytoją. Ir primygtinai patarčiau šį vaka- 
rą laikytis kuo atokiau nuo Visuomenės centro. 


- Žinau, jog tai kvaila, - tarė Ralfas. 

Luiza pakštelėjo į jo nosies galiuką. 

- Padėti kitiems žŽmonėns - anaiptol ne kvailystė. 

- Ačiū. Nors ji vis tiek nepatikės. Tik pamanys, kad mus suerzi- 
no jos ženkliukas ir kalba, todėl atkeršydami palikome šį raštelį. 

- Galbūt ją galima ir kitaip įtikinti. 

Luiza sulaikė žvilgsnį ties padavėja, kuri stovėjo virtuvės tarpdu- 
ry, gėrė kavą ir plepėjo su virėju. Ralfas stebėjo, kaip mėlynai pilka 
Luizos aura patamsėjo ir susitraukė į aptakią kapsulę. Jis tiksliai ne- 
žinojo, kas čia vyksta... bet puikiai jautė. Plaukai atsistojo piestu, o 
rankų oda pašiurpo. Ji kaupia energiją, - pamanė Ralfas, - nuspaudžia 
visus jungiklius, paleidžia visas turbinas ir daro tai tik dėl moters, ku- 
rią mato pirmąkart gyvenime ir tikriausiai paskutinį. Po akimirkos 
padavėja irgi tai pajuto. Ji atsigręžė į juos, tarsi išgirdusi pašaukiant 
ją vardu. Luiza nusišypsojo ir pamojo ranka, bet kai prabilo, jos bal- 
sas virpėjo. 

- Aš beveik... beveik tai sugavau. 

- Sugavai ką? 

- Nežinau. Bet to man reikėjo. Jos vardas Zo. Eik sumokėti 54- 
skaitos. Atitrauk jos dėmesį. Neleisk jai žvelgti į mane. Antraip man 
bus labai sunku. 

Ralfas pakluso ir jam beveik pavyko, nors Zo vis taikėsi žvilgte- 
lėti per petį į Luizą. Kai pirmą kartą pabandė suvesti sąskaitą į kasos 
aparatą, padavėja surinko: $234.20. Ji ištrynė skaičius; kai pažvelgė į 
Ralfą, jos veidas buvo išblyškęs, o akys - nuliūdusios. 

- Kas atsitiko jūsų Žmonai? - ji paklausė Ralfo. - Juk aš atsipra- 
šiau. Tai kodėl ji į mane taip žiūri? 

Ralfas žinojo, kad Zo negalėjo matyti Luizos, nes jis kaip įmany- 
damas stengėsi užstoti ją nuo padavėjos, bet taip pat žinojo, kad ji tei- 
si: Luiza spoksojo į ją. 

Jis pabandė nusišypsoti. 

- Nežinau, kas... 

Padavėja pašoko ir metė susierzinusį žvilgsnį į virėją. 

- Baik barškinti tuos puodus! - suriko ji, nors Ralfas girdėjo tik 
tylią muziką, sklindančią bangomis iš virtuvės. Zo vėl atsisuko į Ral- 
fą. 

- Viešpatie, skamba lyg Vietname. Jei tik pasakytumėt savo žmo- 
nai, kad nemandagu... 

- Žiopsoti? Ji taip nedaro. Tikrai. 

Ralfas pasitraukė. Luiza jau stovėjo prie durų ir atsukusi į juos 
nugarą žvelgė į gatvę. 

- Matote? 

Pradžioje Zo neatsakė, nors žiūrėjo į Luizą. Pagaliau ji vėl atsig- 
ręžė į Ralfą. 

- Žinoma. Aš matau. O dabar gal galėtumėt paprasčiausiai pasiša- 
linti?) 

- Gerai. Nepykstate? 

- Ne, - atsakė Zo, nepakeldama akių į Ralfą. 

Kai Ralfas prisijungė prie Luizos, jos aura vėl buvo atgavusi sa- 
vo ankstesnę išvaizdą, tik labiau spindėjo. 

- Vis dar pavargusi, Luiza? | 

- Ne. Tiesą pasakius, aš puikiai jaučiuosi. Eime. 

Ralfas jau darė duris. 

- Ar paėmei šratinuką? 

- Ne. Tikriausiai liko ant stalo. 
Ralfas grįžo prie staliuko. Po savo rašteliu jis rado Luizos prie- 
rašą. 


1989m. jūs pagimdėte kūdikį ir atidavėte jį įvaikinimui į 
Šventos Onos prieglaudą Providense, Rod Ailende. Apsilanky- 
kite pas gydytoją, kol dar ne vėlu, Zo. Mes nejuokaujame. Mes 
žinome, ką kalbame. 


- Jergutėliau, - prabilo Ralfas, kai vėl priėjo prie Luizos. - Ji mir- 
tinai išsigąs. 

- Nesvarbu, jei tik ji nueis pas gydytoją, kol dar jos kepenys ne- 
apsivertė aukštyn kojom. 

Ralfas linktelėjo, ir jiedu išėjo iš restoranėlio. 


6 


- Ar sužinojai apie tą vaiką įlindusi į jos aurą? - paklausė Ralfas, 
kai jiedu ėjo per lapais nuklotą parkavimo aikštelę. 

Luiza linktelėjo. Už aikštelės visa rytinė Derio pusė mirgėjo ka- 
leidoskopinėmis šviesomis. Šįkart ta paslaptinga šviesa grįžinėjo daug 
sunkiau. Ralfas uždėjo ranką ant mašinos šono. Prisilietimo jausmas 
prilygo saldymedžio lašų nuo kosulio skoniui. 

- Nemanau, kad ištraukiau labai daug jos... jos medžiagos, bet at- 
rodė, kad prarijau ją visą. 

Ralfas prisiminė, ką neseniai skaitė moksliniame žurnale. 

- Jei kiekvienoje mūsų kūno ląstelėje telpa visas mūsų sandaros 
planas, - tarė jis, - tai kodėl gi kiekvienoje auros dalelėje negalėtų 
tilpti visas "kas mes tokie esame" planas? 

„ - Neatrodo labai logiška, Ralfai. 

- Ko gero, ne. 

Luiza suspaudė jam ranką ir išsišiepė. 

- Nors atrodo visai teisingai. 

Ralfas 1rgi šyptelėjo. 

- Tau irgi reikėtų pasistiprinti, - Luiza patarė Ralfui. - Aš vis dar 
jaučiuos vagišė, bet jei taip nedarysi, tuojau pat nualpsi. 

- Kai tik pasitaikys proga. O dabar norėčiau pasiekti Hai Ridžą. 

Bet kai Ralfas atsisėdo prie vairo, jo rankos nusviro, vos palietu- 
sios degimo raktelį. 

- Ralfai? Kas atsitiko? 

- Nieko... viskas. Negaliu taip vairuoti. Įsirėšiu į telegrafo stulpą 
ar įvažiuosiu į kieno nors svetainę. 

Ralfas pakėlė akis į dangų ir išvydo tą didelį persišviečiantį 
paukštį, sklandantį virš palydovinės antenos, iškeltos ant daugiabučio 
namo stogo kitoje kelio pusėje. Plonas citrinos spalvos ūkas driekėsi 
nuo ištiestų priešistorinių sparnų. 

Ar tu jį matai? - dvejodama paklausė viena proto dalis. - Ar esi 
tuo tikras, Ralfai? Visiškai tikras? 

Aš jį matau. Laimei ar nelaimei, aš jį matau... bet dabar ne pats 
tinkamiausias laikas matyti tokius dalykus. 

Ralfas susikaupė ir pajuto vidinį mirktelėjimą. Paukštis išnyko 
lyg vaiduoklis iš televizoriaus ekrano. Šiltų spalvų paletė nusidriekė 
per rytinę erdvę. Ralfas dar pakankamai ilgai matė tą kitą pasaulio pu- 
sę: susiliejančias spalvas, sudarančias ryškų pilkai mėlyną ūką, kurį 
pirmąsyk išvydo tą dieną, kai su Džo Vaizeriu užsuko į "Saulėlydžio" 
kavinę išgerti kavos ir suvalgyti gabalėlį obuolių pyrago. Pamažu iš- 
nyko ir tai. Ralfas pajuto begalinį poreikį padėti galvą ant rankų ir už- 
migti. Tačiau, užuot taip padaręs, jis tik ėmė giliai kvėpuoti ir paga- 
liau pasuko degimo raktelį. Variklis užkaukė, vėl pasigirdo tarškėji- 
mas. Tik daug garsesnis. 

- Kas tai? - pasiteiravo Luiza. 

- Nežinau, - atsakė Ralfas, bet turbūt žinojo: skersinė vairo trau- 
kė arba stūmoklis. 

Bet kokiu atveju buvo galima sulaukti rimto gedimo. Pagaliau 
garsas ėmė silpnėti, ir Ralfas nulenkė pavarų svirtį į važiuojamąją pa- 
dėtį. 

- Tik stipriai trinktelk, jei pamatysi, jog imu snausti, Luiza. 

- Gali manimi pasikliauti. O dabar važiuojam. 

21 skyrius 

"Dunkin' Donuts" Niūporto aveniu buvo linksma rožinė cukrainė 
pilkoje gyvenamųjų namų kaimynystėje. Daugelis iš jų buvo pastaty- 
ti 1946 metais, todėl dabar po truputį trupėjo. Ši vietovė vadinosi Old 
Keipu, kur "pagyvenusios" mašinos atplyšusiais išmetamaisiais vamzZ- 
džiais ir suskilinėjusiais langais turėjo lipdukus su užrašu "NEKAL- 
TINKIT MANES, KAD BALSAVAU UŽ PERO" ant buferių; kur nė 
vienas namas neapsiėjo be motociklo su priekaba, stovinčio tvarkin- 
goje pievelėje; kur šešiolikmetės mergaitės virsdavo dinamitu, o dvi- 
dešimt ketverių tapdavo tuščiaakėmis storulėmis trijų vaikų motinomis. 

Du berniūkščiai ant dviračių su ekstravagantiškomis į viršų iš- 
lenktomis vairo rankenomis suko ratus parkavimo aikštelėje. Jų mik- 
lumas rodė videožaidimų gabumus ir galimas oro dispečerio parei- 
gas... jeigu tik jiems pavyks išvengti narkotikų ir avarijų keliuose. 
Abu buvo atvirkščiai užsimaukšlinę kepures. Ralfui dingtelėjo klau- 
simas, kodėl penktadienio rytą jie ne mokykloje, bet po to nusprendė, 
kad tai ne jo reikalas. 

Staiga du dviračiai, kurie taip lengvai prasilenkdavo susitikę, su- 
sidūrė. Abu berniūkščiai nukrito ant šaligatvio, bet iškart pašoko ant 
kojų. Ralfas atsiduso pastebėjęs, kad jie nesusižeidė: jų auros net ne- 
mirktelėjo. 

- Prakeiktas mižnius! - nusikeikė vienas su "Nirvana" marškinė- 
liais. Jam buvo ne daugiau kaip vienuolika metų. - Kas, po velnių, tau 
atsitiko? Važiuoji dviračiu lygiai taip pat, kaip kad seniokai dulkinasi! 

- Kažką išgirdau, - atsakė kitas, pasitaisydamas kepurę ant nešva- 
rios šviesios galvos. - Kažkokį sprogimą. Nori pasakyti, kad tu negir- 
dėjai? 

- Absoliučiai nieko, - dėbtelėjo pirmasis. Jis pažvelgė į savo pur- 
vinas (o galbūt tik purvinesnes) rankas. Iš dviejų ar trijų žaizdelių 
sunkėsi kraujas. - Pažvelk - prakeikimas! 

- Išgyvensi, - paguodė draugas. 

- Taip, bet... - berniūkštis su "Nirvana" marškinėliais pastebėjo 
Ralfą, atsirėmusį į surūdijusį "Oldsmobilio" šoną, susikišusį rankas į 
kišenes ir spoksantį į juos. - Į ką, po velnių, tu čia vėpsai? 

- Į tave ir tavo draugą, - atsakė Ralfas. 

- Taip? 

- Aha. 

Berniūkštis pažvelgė į savo draugą, po to vėl į Ralfą, o akyse 
spindėjo įtarimas, kuris buvo būdingas tik Old Keipui. 

- Turi problemų? 

- Tik ne aš, - atsakė Ralfas. 

Jis įtraukė didelį berniūkščio su "Nirvana" marškinėliais rausvai 
rudos auros dalį 1r dabar jautėsi it supermenas, skrendantis didžiuliu 
greičiu. Be to, Ralfas jautėsi ir tarsi vaikų kankintojas. 

- Aš tik mąsčiau, kad būdami vaikai, mes taip nekalbėdavome 
kaip tu ir tavo draugas. 

Berniūkštis įžūliai dėbtelėjo į jį. 

- Taip? O kaip jūs kalbėdavote? 

- Neprisimenu, bet tikrai nesimėtėm tokiom nešvankybėm. 

Ralfas nusisuko nuo jų, nes trinktelėjo durys. Luiza išėjo iš cuk- 
rainės nešina dviem dideliais kavos puodeliais. Tuo tarpu berniūkščiai 
užšoko ant dviračių ir nuvažiavo. Vaikėzas su "Nirvana" marškinė- 
liais tik metė paskutinį nepasitikintį žvilgsnį per petį į Ralfą. 

- Ar gali vienu metu gerti ir važiuoti? - paklausė Luiza, paduoda- 
ma kavą. 

- Tikriausiai, bet man jos beveik ir nebereikia. Aš puikiai jaučiuo- 
si, Luiza. 

Ji dirstelėjo į tolstančius berniukus ir linktelėjo. 

- Važiuojam. 


Pasaulis sublizgėjo aplinkui, kai jie išvažiavo į 33-1ąjį kelią, ve- 
dantį į anksčiau buvusius Bareto Sodus. Ralfu:i ir Luizai netgi nepri- 
reikė palypėti vienu lygmeniu aukščiau, kad galėtų tai stebėti. Mies- 
tas nutolo, ir dabar jiedu važiavo pro degančius rudens spalvomis 

miškus. Dangus lyg žydra juosta dengė juos iš viršaus. "Oldsmobilio" 
šešėlis bėgo šalia, vingiuodamas per lapus ir šakas. 

- Dieve, kaip gražu, - susižavėjo Luiza. - Gražu, ar ne, Ralfai? 

- Taip. Tikrai. 

- Žinai, ko aš trokštu? Visų labiausiai? 

Ralfas papurtė galvą. 

- Kad galėtume sustoti šalikelėje, išlipti ir paėjėti giliau į mišką. 
Susirasti kirtimą, atsisėsti saulutėje ir žiūrėti į debesis. Tu pasakytum: 
"Pažiūrėk į tą, Luiza, jis panašus į arklį". O aš pridurčiau: "Pažvelk 
ana ten, Ralfai, tai žmogus su šluota". Argi ne nuostabu? 

- Taip. 

Kairėje pasirodė siauras kirtimas miške. Aukštos įtampos stulpai 
buvo išsirikiavę lyg kareiviai palei stačią nuokalnę. Laidai švytėjo si- 
dabru ryto saulutėje, primindami voratinklį. Stulpų pagrindus supo 
raudono žagrenio spalvos varinis ūkas, o virš kirtimo Ralfas išvydo 
vanagą, sklandantį ant nematomos kaip aurų pasaulis oro srovės. 

- Taip, - pakartojo Ralfas. - Būtų nuostabu. Gal kada ir pasitaikys 
tokia proga. Bet... 

- Bet kas? 

- Ką bedarau, stengiuosi atlikti greitai, kad galėčiau imtis ko nors 
kito. 

Luiza nustebusi dėbtelėjo į Ralfą. 

- Kokia siaubinga mintis! 

- Taip. Manau, kad dauguma teisingų minčių yra siaubingos. Tai 
iš eilėraščių knygos, pavadintos "Kapinių naktys". Dorensas Marste- 
laras atidavė ją man tą pačią dieną, kai užlipo į mano butą ir įdėjo du- 
jų balionėlį į švarko kišenę. 

Ralfas žvilgtelėjo į užpakalinio vaizdo veidrodėlį ir išvydo gal ko- 
kias dvi 33-ojo kelio mylias, nusidriekusias už jųdviejų: juodą juostą, 
bėgančią per liepsnojantį mišką. Saulės šviesa šokinėjo ant veidrodė- 
lio. Mašina. Galbūt dvi ar trys. Iš pažiūros, jos sparčiai artėjo. 

- Senasis Doras, - susimąsčiusi ištarė Luiza. 

- Taip. Žinai, Luiza, manau, kad jis - irgi žaidimo dalis. 

- Galbūt. Ir jei Edas - ypatingas atvejis, tai galbūt Dorensas - taip 
pat. 

- Taip, aš jau irgi apie tai pagalvojau. Įdomiausia, kad tikriausiai 
nei Klotė, nei Lachesė jo - turiu omeny Dorą, o ne Edą - nepažįsta. 
Tarytum jis būtų iš visiškai kitos kaimynystės. 

- Ką nori pasakyti? 

- Nežinau. Bet ponas K. ir ponas L. niekada apie jį neužsiminė, 
ir tai... tai atrodo... 

Ralfas žvilgtelėjo į užpakalinio vaizdo veidrodėlį. Pasirodė dar 
viena mašina. Ant jos stogo mirksėjo žydras signalas. Policijos maši- 
na. Važiuoja į Niūportą? Ne, turbūt jų tikslas daug artimesnis. 

Galbūt jie mus persekioja, - pagalvojo Ralfas. - Galbūt Ričards 
nepaklausė Luizos siūlymo pamiršti mus. 

Bet ar policija pasiųstų keturias mašinas persekioti dviejų senukų 
"Oldsmobilyje"? Ralfas taip nemanė. Staiga prieš akis mirktelėjo Ele- 
nos veidas. Ralfui suspaudė skrandį. Jis pasuko į šalikelę. 

- Ralfai? Kas... 

Luiza išgirdo sireną ir atsisuko atgal su nerimu akyse. Trys pir- 
mos mašinos pralėkė pro šalį ne mažesniu kaip aštuoniasdešimt my- 
lių per valandą greičiu, apdrėbdamos "Oldsmobilį" smėliu ir pakelda- 
mos lapus į orą. 

- Ralfai! - suriko Luiza. - O jei tai Hai Ridžas? Ten juk Elena! 
Elena ir jos kūdikis! 

- Žinau. 

Kai ketvirtoji mašina prašvilpė pro šalį, vos neapversdama "Old- 
so" ant šono, Ralfas vėl pajuto vidinį mirktelėjimą. Jis pasiekė pava- 
rų svirtį, bet ranka sustingo ore. Ralfo žvilgsnis sustingo ties horizon- 
tu. Dėmė virš jo nebuvo tokia sodri kaip juodas skėtis, kurį Ralfas 
matė virš Visuomenės cntro, bet Ralfas neabejojo, jog tai lygiai tas 
pat: lavonmaišis. 

- Greičiau! - suriko Luiza. - Greičiau, Ralfai! 

- Negaliu, - sukandęs dantis atsakė jis. - Pirma turiu atsikratyti 
aurų. 

Be to, jis susilaikė nepridūręs: Taip greitai nevažiavau per visus 
trisdešimt penkerius metus, todėl esu mirtinai išsigandęs. 

Spidometro rodyklė rodė aštuoniasdešimt mylių per valandą; miš- 
kai bėgo pro šalį lyg geltona-raudona-ruda siena; po kapoto dangčiu 
variklis nebetraškėjo, o daužėsi lyg kalvių būrys per išgertuves. Ta- 
čiau nauja policijos mašinų trijulė vis tiek sparčiai vijosi juos. 

Priešaky kelias aštriai suko į dešinę. Paneigdamas bet kokį ins- 
tinktą, Ralfas nenuspaudė stabdžio pedalo. Įvažiavęs į posūkį, jis at- 
leido greičio pedalą... po to vėl nuspaudė jį iki galo, nes pajuto, kad 
mašina stojasi skersai kelio. Ralfas užgulė vairą, prikandęs apatinę lū- 
pą, išplėtęs akis po žilais antakiais. Užpakalinės padangos sustaugė, 
11 Luiza užgriuvo Ralfą, įsikibusi į savo sėdynės atlošą. Ralfas prakai- 
tuotais pirštais suspaudė vairą, laukdamas, kad mašina tuoj apsivers. 
Tačiau "Oldsmobilis" buvo vienas iš paskutiniųjų tikrų Detroito kelio 
monstrų: platus, sunkus ir žemas. Mašina iščiuožė iš posūkio, 1r kai- 
rėje Ralfas išvydo raudoną namą. Už jo stovėjo dvi klėtys. 

- Ralfai, ten tas posūkis! 

- Matau. 

Juos pasivijo dar viena policijos mašinų kolona. Ralfas prisispau- 
dė prie kelkraščio, melsdamas, kad nė viena 1š jų, pralėkdama tokiu 
greičiu, neužkabintų "Oldso". Taip neatsitiko: jos praskriejo pro šalį, 
pasuko į kairę ir ėmė kilti kalva, vedančia į Hai Ridžą. 

- Laikykis, Luiza. 

- O, taip. 

"Oldsmobilis" vos neįlėkė į griovį, kai Ralfas pasuko į jųdviejų su 
Karolina vadintą Sodų kelią. Jei siauras kaimo keliukas nebūtų buvęs 
žvyruotas, didžiulė mašina tikriausiai būtų apsivertusi lyg per autoro- 
deo šou. Tačiau taip neatsitiko, ir "Oldsmobilis" tik ekstravagantiškai 
čiūžtelėjo, už savęs palikdamas dulkių debesį. Luiza tiktai riktelėjo, ir 
Ralfas žvilgtelėjo į ją. 

- Važiuojam! 

Ji nekantriai parodė į kelią priešaky. Akimirką Luiza tapo tokia 
panaši į Karoliną, kad Ralfui pasirodė, jog jis mato vaiduoklį. Jis pa- 
galvojo, ką Karolina, kuri visus tuos paskutinius penkerius metus ne- 
paliaudama ragindavo jį važiuoti greičiau, būtų pasakiusi apie šitą pa- 
sivažinėjimą kaimo keliukais. 

- Nekreipk į mane dėmesio, tik žiūrėk į kelią! 

Dar daugiau policijos mašinų suko į Sodų kelią. Kiek jau jų buvo 
iš viso? Ralfas nežinojo. Galbūt koks tuzinas. Ralfas patraukė maši- 
ną į šoną, dešinės pusės ratais riedėdamas pačiu bjauriai atrodančio 
griovio kraštu. Pastiprinimas - dar trys mašinos su užrašu "DERIO 
POLICIJA" ant šono ir dvi valstijos policijos mašinos - prašvilpė pro 
šoną, vėl pakeldamos į orą purvo ir žvyro debesį. Akimirką Ralfas iš- 
vydo policininką, išlindusį iš Derio policijos mašinos ir mojuojantį 
jam, bet "Oldsas" paskendo dulkių debesyje. Ralfas užgniaužė dar 
stipresnį norą nuspausti stabdžius, galvodamas apie Eleną ir Netę. 
Dar po akimirkos jis vėl galėjo matyti. Paskiausia policijos mašinų 
kolona jau buvo pusiaukelėj į kalvą. 

- Tas policininkas rodė tau toliau nevažiuoti, tiesa? - paklausė 
Luiza. 

- Aha. 

- Jie neleis mums net prisiartinti. 

Luiza žvelgė į juodą dėmę kalvos viršūnėje. 

- Prisiartinsim tiek, kiek norėsim. 

Ralfas žvilgtelėjo į veidrodėlį, bet išvydo tik dulkių debesį. 

- Ralfai? 

- Ką? 

- Ar matai spalvas? 

Ralfas dirstelėjo į Luizą. Ji vis dar atrodė nuostabiai ir stebėtinai 
jaunai, bet jos auros nesimatė. 

- Ne. O tu? 

- Nežinau. Tik vis dar matau tai, - ji dūrė pirštu į juodą dėmę kal- 
vos viršūnėje. - Kas tai? Jei tai ne lavonmaišis, tai kas tai? 

Ralfas pravėrė burną, norėdamas pasakyti, jog tai dūmai, o degti 
galėjo tik vienas objektas, bet nespėjo ištarti nė žodžio, nes kažkas 
smarkiai pokštelėjo "Oldsmobilio" variklyje. Kapoto dangtis atšoko, 
netgi įlinko vienoje vietoje, tarytum kažkoks piktas kumštis būtų tren- 
kęs į jį iš vidaus. Mašina šoktelėjo į priekį. Valdymo panelyje įsižie- 
bė raudona avarinė lemputė, ir variklis nurimo. 

Ralfas išvairavo į kelkraštį, ir kai dešinės pusės ratai nuslydo į 
griovį, jį persmelkė stiprus jausmas, kad tai paskutinė jo, kaip vairuo- 
tojo, kelionė. Šios minties nelydėjo joks apgailestavimas. 

- Kas atsitiko? - beveik suriko Luiza. 
- Traukė nutrūko. Regis, toliau teks keliauti pėsčiomis, Luiza. 
Lipk iš mano pusės, kad neįgriūtum į tą bjaurų griovį. 

Papūtė švelnus vakaris, ir kai jiedu išlipo iš mašinos, iškart paju- 
to labai stiprų dūmų kvapą. Ralfas su Luiza, paknopstom, visai nesi- 
kalbėdami, užkopė į kalvą. Kai jie išvydo daugybę valstijos policijos 
mašinų, dūmai jau kilo virš medžių, ir Luiza pradėjo dusti. 

- Luiza? Ar tau labai negera? 

- Nieko. Aš tik per daug... 

Pykšt-pykšt-pykšt: revolverio šūviai iš už mašinos, užblokavusios 
kelią. Paskui juos sekė duslus ir greitas kosėjimo garsas, kurį Ralfas 
lengvai atpažino iš televizijos pasakojimų apie pilietinius karus tre- 
čiojo pasaulio šalyse ir susišaudymus trečiojo pasaulio Amerikos 
miestuose: tai buvo automatinis ginklas, nustatytas greitam šaudymui. 
Girdėjosi ir daugiau revolverio šūvių; garsesnė ilgavamzdžio serija. 
Po jos sekė skausmo riksmai, nuo kurių Ralfas krūptelėjo ir panoro 
užsikimšti ausis. Tai buvo panašu į moters riksmą, ir staiga Ralfas 
prisiminė tai, ką nuolat bandė apeiti: Džono Leidekerio paminėtos 
moters pavardę. Makėj. Sandra Makėj. 

Po šios minties kažkodėl jį apėmė siaubas. Ralfas pabandė save 
įtikinti, kąd rėkti galėjo bet kas, - netgi vyras, nes vyrai kartais rėkia 
lyg moterys, kai juos sužeidžia, - bet Ralfas žinojo, kad tai ji. Tai jie. 
Edo bepročiai. Jie užpuolė Hai Ridžą. 

Už jųdviejų pasigirdo sirenos. Dūmų kvapas. Luiza, išsigandusio- 
mis akimis žvelgianti į jį ir vis dar gaudanti orą. Ralfas žvilgtelėjo į 
kalvą 1r išvydo sidabrinę kaimo pašto dėžutę kelio pakrašty. Ant jos, 
be abejo, nesimatė jokio pavadinimo: Hai Ridžo valdytojos kaip įma- 
nydamos stengėsi išlaikyti anonimiškumą, bet šiandien tai joms nepa- 
dėjo. Pašto dėžutės vėliavėlė buvo pakelta. Kažkieno laiškas laukė 
paštininko. Ralfas prisiminė laišką, kurį Elena pasiuntė jam iš Hai Ri- 
džo. Atsargų, bet kupiną vilties laišką. 

Dar keletas šūvių. Rikošeto zvimbimas. Stiklo dūžiai. Riksmai, 
galbūt pykčio, bei tikriausiai skausmo. Deginančios liepsnos treškėji- 

mas, pasiglemžiant sausą medį. Sirenų trelės. Ir juodos ispaniškos 
akys, stebinčios jį, nes Ralfas buvo vyras, o ji - išauklėta tikėti, kad 
tokiose situacijose vyrai žino, ką daryti. 

Tad daryk ką nors! - paragino save Ralfas. - Dėl Dievo meilės, 
daryk ką nors! 

Bet ką? Ką? 

- PIKERINGAI! - subaubė balsas per garsiakalbį iš tos vietos, kur 
kelias suko į jaunučių melsvų eglių giraitę. 

Ralfas matė raudonas kibirkštėles ir oranžinius ugnies liežuvius 
tirštuose dūmuose, kylančiuose virš eglių. 

- PIKERINGAI, TEN JUK MOTERYS! LEISK MUMS IŠGEL- 
BĖTI MOTERIS! 

- Jis žino, kad ten moterys, - sumurmėjo Luiza. - Ar jie nesupran- 
ta, kad jis tai žino? Ar jie tokie kvaili, Ralfai? 

Policininkui su garsiakalbiu atsakė keistas riksmas, ir tik po kelių 
akimirkų Ralfas suprato, jog tai - savotiškas juokas. Vėl sutratėjo au- 
tomatas. Į jį atsakė revolverio šūviai. 

Luiza atšalusiais pirštais suspaudė Ralfo ranką. 

- Ką mes darysime, Ralfai? Ką mes dabar darysime? 

Ralfas pažvelgė į banguojančius pilkai juodus dūmus, kylančius 
virš medžių, tada atsisuko į policijos mašinas, kopiančias į kalvą, - 
kokį pustuzinį, - ir vėl atsigręžė į išbalusį, įsitempusį Luizos veidą. Jo 
protas truputį prablaivėjo, ir Ralfas suvokė, kad yra tik vienas atsaky- 
mas. 

- Kilsime į viršų, - pagaliau tarė jis. 


Mirkt! ir liepsnos virš melsvų eglių giraitės iš oranžinių tapo ža- 
liomis. Traškėjimas virto dusliu, lyg fejerverkas sprogtų uždarytoje 
dėžėje. Vis dar laikydamas Luizos ranką, Ralfas pravedė ją pro vals- 
tijos policijos mašiną, paliktą užblokuoti keliui. 

Naujai atvykusios policijos mašinos sustojo prie šios kliūties. Vos 
tik jos sutojo, iš jų pasipylė vyrai mėlynomis uniformomis. Keletas 
nešėsi automatus, ir beveik visi dėvėjo neperšaunamas liemenes. Vie- 

nas iš jų lyg šiltas vėjo gūsis prabėgo tiesiai pro Ralfą, nes Ralfas ne- 
bespėjo pasitraukti: jaunuolis, vardų Deividas Vilbertas, kuris įtarinė- 
jo, kad galbūt jo žmona užmezgusi meilės romaną su savo viršininku 
nekilnojamo turto agentūroje, kur ji dirbo sekretore. Mintis apie žmo- 
ną (bent jau laikinai) užgožė begalinis Deivido Vilberto poreikis nu- 
sišlapinti ir pastovi bauginanti dainelė, kuri lyg gyvatė rangėsi jo gal- 
voje. 

[- Tu nepadarysi sau gėdos, tu nepadarysi sau gėdos, ne, ne, ne.) 

- PIKERINGAI! - rėkė balsas, ir Ralfas beveik pajuto žodžių sko- 
nį burnoje, panašų į mažas sidabrines kulkas. - TAVO DRAUGAI 
NEGYVI, PIKERINGAI! MESK GINKLĄ IR IŠEIK Į KIEMĄ! 
LEISK MUMS IŠGELBĖTI MOTERIS! 

Ralfas 1r Luiza, nepastebėti aplink zujančių policininkų, užėjo už 
kampo ir atsidūrė tarp policijos mašinų, sustatytų, kur kelias virto įva- 
žiavimo keliuku. Abiejose jo pusėse driekėsi klombų su ryškiomis gė- 
lėmis eilės. 

Ką reiškia moters rankos, - pamanė Ralfas. 

Įvažiavimo keliukas vedė į balto namo kiemą. Namas buvo kokių 
septyniasdešimties metų senumo, trijų aukštų, su dviem priestatais ir 
ilga veranda, kuri ėjo per visą pastatą, atverdama nuostabų vaizdą į 
vakarus, kur mėlyni kalnai plytėjo rytmetinėje šviesoje. Šiame name 
su tuo ramybės vaizdu kažkada gyveno Baretų šeima, besiverčianti 
prekyba obuoliais, o neseniai jis tapo prieglobsčiu sumuštoms ir išsi- 
gandusioms moterims, tačiau dabar Ralfas neabejojo, kad greitai išvis 
nebebus jokio namo. Pietinis priestatas skendėjo liepsnose, veranda 
toje pusėje irgi beveik degė. Ugnies liežuviai laižė langus ir pastogės 
atbrailas. Ralfas pastebėjo supamąjį krėslą, degantį verandos gale. Pu- 
siau numegztas šalikas kabojo ant krėslo atramos. Nuo virbalų sklido 
baltas karštis. Kažkur girdėjosi varantis iš proto monotoniškas varpų 
gaudesys. Negyva moteris žaliu kombinezonu ir striuke tysojo ant ve- 
randos laiptų, spoksodama į dangų pro kruvinus akinių stiklus. Persi- 
svėręs per šiaurinės verandos pusės turėklus kabojo vyriškis, viena 
batuota koja įs1spyręs į žoliapjovę. Jis taip pat vilkėjo karišką kombi- 
nezoną ir striukę. Šalia jo, gėlių lysvėje, gulėjo automatas. Kraujas 1a- 
šėjo nuo vyriškio pirštų ant žemės. Žiūrint Ralfo akimis, lašeliai atro- 
dė juodi ir negyvi. 

Feltonas, - pamanė Ralfas. - Jei policija vis dar tikisi prisišaukti 
Čarlį Pikeringą, - ir jei Pikeringas viduje, - tai tada čia turėtų būti 
Frenkas Feltonas. O Siuzana Dei? Edas kažkur pakrantėje, - Luiza 
tuo neabejojo, ir aš esu tikras, kad ji buvo teisi, - bet kas, jeigu Siu- 
zana Dei čia? Viešpatie, ar tai įmanoma? 

Ralfas įtarė, kad visiškai įmanoma, bet dabar tai jau buvo nesvar- 
bu. Elena ir Natali tikrai tūnojo viduje kartu, tik vienas Dievas teži- 
no, su kiek kitų bejėgių, įbaugintų moterų, o tai jau buvo svarbu. 

Pasigirdo stiklo dūžis namo viduje, paskui kurį sekė sprogimas. 
Ralfas išvydo naujas liepsnas, pašokusias virš laukujų durų. 

Molotovo kokteiliai, - pagalvojo Ralfas. - Pagaliau Čarliui pasi- 
taikė proga mesti kelis. Kaip jam pasisekė. 

Ralfas nežinojo, kiek farų tupėjo už mašinų, pastatytų įvažiavimo 
pradžioje, - galbūt trisdešimt, - bet jis iškart atpažino du, kurie areš- 
tavo Edą Dypno. Krisas Nelis gūžėsi už priekinės Derio policijos ma- 
šinos padangos, o Džonas Leidekeris klūpėjo šalia jo. Tai Nelis kal- 
bėjo per garsiakalbį. Kai Ralfas su Luiza priėjo prie policijos užkar- 
dos, Nelis žvilgtelėjo į Leidekerį. Šis linktelėjo, parodė į namą ir mos- 
telėjo delnu. Ralfas suprato, kad šis gestas reiškė "Būk atsargus". Be 
to, iš Kriso Nelio auros jis išskaitė nemalonų dalyką: jaunuolis buvo 
per daug susijaudinęs, kad pasisaugotų. Per daug užkaitęs. Ir tą pačią 
akimirką lyg pagal Ralfo užsakymą vaikino aura ėmė keisti spalvą: iš 
blyškiai mėlynos į tamsiai pilką ir žaibišku greičiu į mirtinai juodą. 

- PASIDUOK, PIKERINGAI! - sušuko Nelis, dar nežinodamas, 
kad jau yra lavonas. 

Automato buožė išlindo pro šiaurės priestato sudaužytą pirmojo 
aukšto langą, po to vėl pasislėpė. Tuo metu sprogo vėduoklinis lan- 
gelis, paberdamas stiklus ant verandos. Liepsnos veržėsi pro skylę. 
Dar po minutėlės atsidarė ir pačios durys - tarytum jas atstūmė nema- 
toma ranka. Nelis dar labiau palinko į priekį, turbūt patikėjęs, kad pa- 
galiau šaudytojas susiprato ir nusprendė pasiduoti. 

Ralfas suriko: [- Atitrauk jį, Džoni! ATITRAUK JĮ!| 

Vėl išlindo automatas, tik šįkart vamzdžiu į priekį. 

Leidekeris siekė Nelio apykaklės, bet per lėtai. Automatas palei- 
do sauso kosulio seriją, ir Ralfas išgirdo metalinį kulkų barkšt! 

barkšt! barkšt!, kai jos pramušė skyles policijos mašinos plieninėse 
skardose. Kriso Nelio aura visiškai pajuodo: ji tapo lavonmaišiu. Ne- 
lis susvyravo, kai kulka pataikė jam į kaklą, ir parkrito kieme. Viena 
jo koja spazmiškai trūkčiojo. Garsiakalbis iškrito iš rankos. Policinin- 
kas už vienos iš mašinų suriko iš nustebimo ir siaubo. Luizos riksmas 
buvo daug garsesnis. 

Dar keletas kulkų susmigo į Nelio kūną, pramušdamos mažas 
Juodas skylutes mėlynoje uniformoje. Ralfas neryškiai matė žmogų 
lavonmaišio viduje. Jis beviltiškai bandė apsiversti ir atsistoti. Šios 
pastangos atrodė siaubingos: Ralfas tarsi žvelgė į būtybę, pakliuvusią 
į tinklą, užmestą seklumoje. 

Leidekeris išlindo iš už mašinos. Kai jo pirštai dingo juodumoje, 
apsupusioje Krisą Nelį, Ralfas išgirdo senojo Doro žodžius: "Tavo 
vietoje aš daugiau jo neliesčiau, Ralfai. Aš nebematau tavo rankų". 

Luiza: [- Ne! Nereikia, jis jau miręs, jis jau miręs!) 

Automatas, išlindęs pro langą, pasisuko į dešinę. Iš lėto jis taikė- 
si į Leidekerį: jį laikantis vyrukas turbūt liko sveikas po paleistos au- 
tomato serijos. Ralfas pakėlė dešinę ranką ir karatė gestu staigiai ją 
nuleido, tik užuot šviesos linijos iš pirštų galų išlėkė kažkas panašus 
į didelę mėlyną ašarą. Ji išsiplėtė aplink citrininę Leidekerio aurą kaip 
tik tuo metu, kai pasipylė automato šūviai. Ralfas išvydo, kaip dvi 
kulkos įstrigo į medį dešinėje nuo Leidekerio, palikdamos juodas sky- 
les geltonai baltoje žievėje. Trečia kulka pataikė į mėlyną gaubtą, ap- 
supusį Leidekerio aurą: Ralfas pastebėjo tamsiai raudoną žybtelėjimą 
į kairę nuo detektyvo smilkinio ir išgirdo tylų inkštimą, kai kulka at- 
šoko rikošetu arba tiesiog liuoktelėjo, kaip kad lygus akmuo liuoksi 
tvenkinio paviršiumi. 

Leidekeris atitraukė Nelį už mašinos, pažvelgė į jį ir atidaręs du- 
ris iš vairuotojo pusės įvirto vidun. Ralfas daugiau jo nebematė, bet 
girdėjo, kaip jis kažkam šaukė per raciją, klausdamas, kur, po velnių, 
dingo gelbėjimo komanda. 

Vėl pasipylė šukės. Luiza, sugriebus Ralfui už rankos, rodė į kaž- 
ką - tai buvo į kiemą lekianti plyta. Ji pataikė į šiaurinio priestato Že- 
mutinį langą. Lango beveik nesimatė už gėlių, kurios supo namo pa- 
matus. 

- Padėkit! - sušuko balsas pro išdaužtą langą. 

Tą akimirką žmogus su atomatu refleksiškai iššovė į plytą, sukel- 
damas raudonų dulkių debesėlius ir perskeldamas ją į tris dalis. Nei 
Ralfas, nei Luiza niekada negirdėjo šio balso rėkiant, bet vis tiek iš- 
kart jį atpažino: jis priklausė Elenai Dypno. 

- Prašau padėkit! Mes rūsyje! Su mumis vaikai! Neleiskite mums 
sudegti! SU MUMIS VAIKAI! 

Ralfas ir Luiza susižvalgė ir pasileido tekini prie namo. 

Dvi uniformuotos figūros, labiau panėšinčios į futbolo šoninius 
teisėjus nei į policininkus, vilkėdami dideles liemenes, iššoko iš už 
vienos mašinos ir nešini automatais pasileido verandos link. Kai jie 
kirto kiemą, Čarlis Pikeringas, vis dar žvėriškai juokdamasis, išlindo 
pro langą. Jo plaukai atrodė kvailai kaip niekada. Į jį pasipylė kulkų 
kruša, apipildama Čarlį atplaišomis nuo lango rėmo ir numušdama su- 
rūdijusį lietvamzdį (šis nukrito į verandą su dusliu trenksmu), bet nė 
viena kulka nekliudė Pikeringo. 

Kaip jie negali į jį pataikyti? - pagalvojo Ralfas, kai jiedu su Lui- 
za užlipo į verandą ir pajudėjo liepsnų, besiveržiančių pro atviras lau- 
kujas duris, link. - Viešpatie Dieve, kodėl jie negali patakyti į jį iš to- 
kio atstumo? 

Bet Ralfas žinojo kodėl. Klotė jiems sakė, kad Atropę ir Edą 
Dypno supa jėgos - piktybinės, bet apsaugančios. Ar tik tos pačios jė- 
gos dabar nesirūpino ir Čarliu Pikeringu, kaip kad Ralfas ką tik pasi- 
rūpino Leidekeriu, kai šis, palikęs saugią vietelę už mašinos, išlindo, 
norėdamas nuvilkti mirštantį kolegą? 

Pikeringas ėmė šaudyti į bėgančius valstijos policininkus. Jis tai- 
kėsi į kojas, nes jų nesaugojo liemenės. Vienas faras tyliai parkrito. 
Kitas nušliaužė iš kur atėjęs, rėkdamas, kad jį sužeidė, kad, velniai 
griebtų, jį sunkai sužeidė. 

- Babikju! - kvatodamas šaukė Pikeringas. - Babikju! Babikju!* 
Sudeginsiu kales! Dievo ugnis! Sventa Dievo ugnis! 


* Barbecue (angl.) - JAV taip vadinamas piknikas, kuriame ant atviros 
ugnies kepama mėsa, dešrelės ir pan. 

Pasigirdo ir daugiau riksmų tiesiai po Ralfo kojomis. Kai jis nu- 
delbė akis žemyn, išvydo siaubingą reginį: aurų mišinys sunkėsi pro 
verandos grindis lyg garai. Spalvų gausybę užgožė kraujo spalvos 
šviesa, kylanti kartu su jomis... ir jas gaubianti. Šie raudoni kontūrai 
nebuvo tokie pat kaip audros debesis, susidaręs virš Žaliojo ir Oran- 
žinio berniūkščių muštynių šalia "Raudonojo obuolio", bet jie vis tiek 
buvo artimai susiję. Vienintelis skirtumas, kad šie gimė iš baimės, o 
ne pykčio ir agresijos. 

- Babikju! - šaukė Pikeringas, po to pridėjo kažką apie velnio iš- 
perų žudynes. 

Staiga Ralfas pajuto, kad nekenčia jo labiau už viską pasaulyje. 

[- Eime. Luiza. Turime pričiupti tą niekšą.) 

Jis paėmė ją už rankos ir įstūmė į degantį namą. 

29 skyrius 


1 


Verandos durys vėrėsi į centrinį koridorių, besitęsiantį per visą 
namą. Jis visas skendėjo liepsnose. Žiūrint Ralfo akimis, jos atrodė 
ryškiai žalios, o kai su Luiza perėjo per jas, liepsnos buvo vėsios: ta- 
rytum eitum per plonas mentolo membranas. Degantis namas dusliai 
treškėjo. Šūviai tapo tokie pat tylūs ir nesvarbūs, kaip ir plaukikui, 
griaustinio metu plaukiančiam po vandeniu. Ralfo nuomone, šis api1- 
būdinimas buvo pats tinkamiausias: tūnoti po vandeniu. Jiedu su Lui- 
za nematomi plaukė per ugnies upę. 

Ralfas parodė į duris iš dešinės ir klausiamai pažvelgė į Luizą. Ši 
linktelėjo. Ralfas siekė durų rankenos ir iš pasišlykštėjimo susiraukė, 
nes pirštai sulindo tiesiai į ją. Be abejo, jam pasisekė: jeigu jis tikrai 
būtų sugriebęs už tos prakeiktos rankenos, būtų palikęs porą odos 
sluoksnių, čirškančių ant įkaitusio metalo. 

[- Turime pereiti pro duris, RalfaiV| 

Ralfas įvertinančiai nužvelgė Luizą, išvydo baimę ir rūpestį jos 
akyse (bet ne paniką) ir linktelėjo. Jie tik spėjo pereiti pro duris, kai 
koridoriaus šviestuvas su nemaloniu stiklinių papuošimų ir geležinės 
grandinės trenksmu nukrito ant grindų. 

Jiedu atsidūrė svetainėje. Nuo vaizdo Ralfui iš siaubo suspazma- 
vo skrandis. Dvi moterys gulėjo prie sienos. Virš jų kabėjo didelis 
plakatas su Siuzanos Dei, dėvinčios džinsus ir marškinėlius, nuotrau- 
ka ("NELEISK JAM VADINTI TAVĘS "MAŽYTE", JEI NENORI, 
KAD JIS SU TAVIM TAIP IR ELGTŲSI" - patarė plakatas). Abi iš 
arti buvo nušautos į galvą. Smegenys, mėsos ir kaulų gabaliukai išter- 
liojo gėlėtus tapetus ir kaubojiškus Siuzanos Dei batus. Viena iš mo- 
terų buvo nėščia. Kita buvo Grečen Tilburi. 

Ralfas prisiminė dieną, kai ji apsilankė pas jį namuose kartu su 
Elena, norėdama jį perspėti ir įduoti dujų balionėlį. Tada. ji Ralfui pa- 
sirodė graži... bet, žinoma, tą dieną jos gražutė galvelė dar tvirtai lai- 

kėsi ant kaklo, o smegenys netaškė tapetų. Po penkiolikos metų, kai 
jai pavyko išsigelbėti nuo pasiutuso savo vyro, kitas vyras pridėjo 
šautuvą prie Grečen Tilburi smilkinio ir nuspaudęs gaiduką nurašė ją 
iš šio pasaulio. Daugiau ji jokiai moteriai nebepasakos, iš kur ant jos 
kairės šlaunies atsirado randas. 

Vieną siaubingą akimirką Ralfas neabejojo, kad nualps. Jis nuvi- 
jo mintis šalin, pradėdamas galvoti apie Luizą. Jos aura tapo tamsiai 
raudona. Vingiuotos juodos linijos lakstė po ją ir per ją. Tai priminė 
mirtino širdies smūgio kardiogramą. 

[- O, Ralfai! O, Ralfai, Viešpatie brangiausias!) 

Kažkas sprogo pietiniame namo kampe. Nuo smūgio net atsidarė 
durys, per kurias ką tik ėjo Ralfas su Luiza. Ralfas spėjo, jog galbūt 
tai propano dųjų balionas ar balionai... bet dabar juk tai buvo nesvar- 
bu. Degantys tapetų gabalai pro duris skriejo vidun iš koridoriaus. 
Kambario užuolaidos ir Grečen Tilburi plaukų likučiai nuvilnijo du- 
rų link, kai ugnis ėmė siurbti orą iš kambario, norėdama pasistiprinti. 
Kiek prireiks laiko, kad moterys ir vaikai rūsyje pavirstų į traškančius 
džiūvėsėlius? Ralfas nežinojo, tačiau Žmonės rūsyje galėjo uždusti, 
dar ir nepradėję degti. 

Luiza su siaubu spoksojo į negyvas moteris. Ašaros nedėjo jai per 
skruostus. Spektrinė pilka šviesa, kylanti nuo jų paliktų pėdsakų, at- 
rodė panaši į garus, kylančius nuo sauso ledo. Ralfas nuvedė ją per 
svetainę prie uždarytų dvigubų durų, giliai atsiduso ir apglėbęs Luizą 
įžengė į medines duris. 

Akimirką stojo tamsa, kurioje ne tik nosis, bet ir visas kūnas pa- 
juto saldų pjuvenų kvapą, ir jiedu atsidūrė kambaryje. Galbūt kažka- 
da čia būta kabineto, tačiau dabar vyko grupinės terapijos užsiėmimai. 
Pačiame kambario centre stovėjo koks tuzinas kėdžių, sustatytų ratu. 
Ant sienų kabėjo plakatai, pavyzdžiui: "NEGALIU TIKĖTIS, KAD 
MANE GERBS KITI, JEI AŠ NEGERBIU PATI SAVĘS". Ant len- 
tos kambario gale kažkas buvo užrašęs didžiosiomis raidėmis: "MES 
ESAME ŠEIMA. SU MANIM MANO SESERYS". Susigūžęs po 
langu, išeinančiu į verandą, su neperšaunama liemene ant megztinio 
su šuns Snupio atvaizdu (kurio Ralfas negalėjo neatpažinti) tupėjo 
Čarlis Pikeringas. 

- Iškepsiu jus visas, bedieves moteris! - rėkė jis. 


137 


Kulka pralėkė pro jo petį; kita sulindo į lango rėmą iš dešinės 1r 
smulkiomis nuolaužėlėmis apibarstė jo akinius kauliniais rėmais. Ral- 
fas vėl pagalvojo, kad Čarlį kažkas saugo: šįkart beveik tuo įsitikinęs. 

- Iškepsiu lesbietes! Tegu paragauja savo! Parodysiu, koks tai 
jausmas! 

[- Pasilik čia, Luiza, ir nebandyk pajudėti iš vietos.) 

[- Ką žadi daryti?) 

[- Pasirūpinti juo.) 

[- Nežudyk jo, Ralfai! Prašau nežudyk jo!) 

Kodėl gi ne? - karčiai pamanė Ralfas. - Tik padarysiu pasauliui 
paslaugą. 

Neabejotina tiesa, tačiau nebuvo laiko ginčytis. 

[- Gerai, aš jo nežudysiu! O tu nesijudink iš vietos - per daug kul- 
kų skraido aplinkui, kad galėtum rizikuoti.) 

Dar nespėjus jai atsakyti, Ralfas iššaukė mirktelėjimą ir nukrito į 
Trumpalaikių lygmenį. Tai įvyko taip greitai ir sunkiai, kad Ralfas pa- 
sijautė lyg iš antro aukšto šoktų ant kieto betoninio grindinio. Kai ku- 
rios spalvos išnyko iš pasaulio. Jas pakeitė triukšmas: ugnies sprag- 
sėjimas, nebe duslus, o artimas ir čaižus, automato tratėjimas, greiti 
revolverio šūviai. Ore sklandė suodžių kvapas. Kambarys leipo nuo 
kaitros. Kažkas lyg vabzdys prazvimbė pro Ralfo ausį. Ralfas įtarė, 
j0g tai 45-to kalibro vabaliukas. 

Geriau paskubėk, mielasis, - pratarė Karolina. - Nepamiršk, kad 
šiame lygyje kulkos žudo. 

Ralfas, be abejo, nepamiršo. 

Jis pasilenkęs pribėgo prie Pikeringo atsuktos nugaros. Po kojo- 
mis girgždėjo stiklo šukės ir medžio nuolaužos, bet Pikeringas nesu- 
judėjo. Be automato rankoje, prie jo šono kabėjo revolveris, o prie 
kairės kojos gulėjo žalias turistinis krepšelis. Jis nebuvo užsegtas, to- 
dėl Ralfas išvydo keletą vyno butelių. Jų kakleliai buvo užkimšti šla- 
piais skudurėliais. 

- Užmušiu kales! - suriko Pikeringas, vėl paleisdamas automato 
seriją. 

Jis išmetė panaudotą apkabą ir pakėlęs megztinį pademonstravo, 
kad turi dar tris ar keturias užsikišęs už diržo. Ralfas įkišo ranką į 
krepšelį, pačiupo vieną butelį su benzinu už kaklelio ir nusitaikė Pi- 

keringui į galvą. Dabar jis pamatė, kodėl Pikeringas jo neišgirdo: jis 
buvo užsidėjęs šaudymo ausines. Ralfas nespėjo išreikšti savo ironi- 
jos Žmogui, pasiryžusiam paaukoti save, bet vis dėlto saugančiam sa- 
vo ausis, nes butelis trenkėsi Pikeringui į galvą, apiberdamas jį žaliu 
stiklu ir aptaškydamas gintariniu skysčiu. Pikeringas atšoko atgal, 
viena ranka užsiėmęs už galvos, kur jau Žiojėjo dvi žaizdos. Kraujas 
veržėsi pro jo ilgus pirštus - tokie pirštai pritiktų pianistui ar dailinin- 
kui, pamanė Ralfas - ir bėgo per kaklą. Pikeringas atsisuko, atgręžda- 
mas apstulbusias akis, paslėptas už storų akinių stiklų. Plaukai stovė- 
j0 piestu, todėl jis atrodė panašus į ką tik paragavusio elektrošoko 
žmogaus karikatūrą. 

- Tu! - suriko Pikeringas. - Velnio siųstas centurionas! Bedievis 
kūdikių žudikas! 

Ralfas prisiminė dvi moteris gretimame kambaryje, ir jį vėl užlie- 
jo pykčio banga... tik pyktis buvo per švelnus žodis. Atrodė, kad jo 
nervai tiesiog dega po oda. Galvoje sukosi tik viena mintis: viena mo- 
teris buvo nėščia, tai kas tas kūdikių žudikas, viena moteris buvo 
nėščia, tai kas tas kūdikių žudikas. 

Dar vienas nemažo kalibro vabaliukas prazvimbė pro jo veidą. 
Ralfas nepastebėjo. Pikeringas bandė pakelti ginklą, kuriuo, be abe- 
jonės, buvo nužudęs Grečen Tilburi ir jos nėščią draugę. Ralfas iš- 
traukė ginklą iš rankų ir atsuko į Pikeringą. Šis suklykė iš baimės. Tas 
garsas tik dar labiau supykino Ralfą, ir jis pamiršo Luizai duotą pa- 
žadą. Jis pakėlė šautuvą, tikrai norėdamas suvarpyti žmogų, kuris da- 
bar beviltiškai spaudėsi prie sienos (veiksmo įkarštyje abu užmiršo, 
kad ginkle trūko apkabos), bet Ralfui nespėjus nuspausti gaiduko, jį 
pakerėjo akinanti šviesa, trykštanti į orą šalia jo. Iš pradžių ji nesuda- 
rė jokios figūros, - žavus spalvų kaleidoskopas, pabiręs iš savo vamz- 
delio, - bet pagaliau iš šviesos susiformavo moteris su ilga pilka juos- 
ta, kylančią nuo jos viršugalvio. 

[- Nežudyk jo) 

Ralfai, prašau nežudyt jo! 

Akimirką Ralfas pro ją matė lentą ir užrašą ant jos, o tada spal- 
vos tapo drabužiais, plaukais ir oda. Pikeringas spoksojo 1 ją Su Siau- 
bu. Jis vėl suklykė ir jo kombinezono klynas patamsėjo. Pikeringas 
susikišo pirštus į burną, tarsi norėdamas sulaikyti savo garsus. 

- Faiduoklis! - rėkė jis pilna pirštų burna. - Centuriono faiduoklis! 

Nekreipdama dėmesio, Luiza griebė už Ralfo ginklo. 

- Nežudyk jo, Ralfai! Nereikia! 

Staiga Ralfas užpyko ir ant jos. , 

- Argi tu nesupranti, Luiza? Nesupranti? Jis suprato, ką daro. 
Kažkuriame lygmenyje jis suprato - mačiau tai prakeiktoje jo auroje! 

- Nesvarbu, - paprieštaravo Luiza, vis dar laikydama už šautuvo. 
- Nesvarbu, ką jis suprato ar nesuprato. Neturime daryti, ką jie daro. 
Ir neturime tapti tokiais kaip jie. 

- Bet... 

- Ralfai, aš noriu paleisti šį vamzdį. Jis karštas. Jis degina ma- 
no pirštus. 

- Gerai, - sutiko Ralfas 1r kartu su Luiza paleido šautuvą. 

Šautuvas nukrito ant grindų tarp jųdviejų. Pikeringas, kuris slydo 
žemyn, vis dar su pirštais burnoje ir spindinčiomis akimis, įbestomis 
į Luizą, žaibišku greičiu it atakuojanti barškuolė puolė prie jo. Ralfas 
visiškai instinktyviai (be jokios išankstinės minties ir be jokio pykčio) 
abiejomis rankomis sugriebė Pikeringui už galvos. Kažkas ryškiai 
blykstelėjo Ralfo galvoje, kažkas lyg galingas didinamasis stiklas. Jis 
vėl pakilo keliais lygmenimis aukštyn, pasiekdamas dar nepasiektas 
aukštumas. Aukščiausiame pakilimo taške Ralfas pajuto, kaip siau- 
binga jėga blyksteli galvoje ir sprogsta rankose. Kai jis vėl nukrito Že- 
myn, išgirdo sprogimą - duslų, bet žymų garsą, visiškai nepanašų į 
ginklų tratėjimą. 

Pikeringo kūnas galvaniškai trūktelėjo, o kojos tokiu greičiu šo- 
vė į viršų, kad net vienas batas nulėkė šalin. Užpakalis pakilo ir nusi- 
leido. Dantys sukando apatinę lūpą, ir kraujas pasipylė iš burnos. 
Akimirką Ralfas neabejojo, kad matė mėlynas kibirkštėles, lekiančias 
nuo kvailai atrodančių plaukų galiukų. Jos dingo, ir Pikeringas atsi- 
trenkė į sieną. Jis bejausmėmis akimis žvelgė į Ralfą ir Luizą. 

Luiza suriko. Iš pradžių Ralfas pamanė, kad ji rėkia dėl to, ką jis 
padarė Pikeringui, bet po to pastebėjo, kad Luiza tapšnoja sau per gal- 
vą. Deganti tapeto skiautė nusileido ant jos viršugalvio, ir užsidegė 
plaukai. 

Ralfas apkabino Luizą, užgesino ugnį plaukuose ir uždengė ją sa- 
vo kūnu, kai nauja automatų ir revolverių kulkų kruša apgulė šiaurinį 

priestatą. Ralfas laisva ranka rėmėsi į sieną. Staiga jis pamatė, kaip 
sienoje tarp didžiojo piršto ir bevardžio atsirado skylutė. 
- Kilk, Luiza! Tučtuojau 
[kilk!) 
Jiedu vėl pakilo, pavirsdami spalvotais dūmais priešais tuščias 
Čarlio Pikeringo akis... ir dingo. 


[- Ką tu jam padarei, Ralfai? Akimirką tu išnykai - pakilai - o ta- 
da... tada jis... ką tu padarei?) 

Sustingusi iš siaubo Luiza žvelgė į Čarlį Pikeringą. Jis sėdėjo at- 
sirėmęs į sieną kaip ir tos dvi negyvos moterys gretimame kambary- 
je. Ralfui bežiūrint, didelis rausvas seilių burbulas pasirodė pro pra- 
viras lūpas, išsipūtė ir sprogo. 

Ralfas pasisuko į Luizą, paėmė ją už rankų ir sukūrė vaizdelį min- 
tyse: automatinio išjungiklio dėžė jo namo Hariso aveniu pusrūsio 
aukšte. Rankos atidaro dėžę ir greitai išjungia visus jungiklius. Ralfas 
nežinojo, ar jis teisingai pavaizdavo, - viskas įvyko pernelyg jau grei- 
tai, - bet tikriausiai labai nesuklydo. 

Luiza išplėtė akis ir linktelėjo. Ji dėbtelėjo į Pikeringą, po to vėl 
į Ralfą. 

[- Jis pats tai padarė, tiesa? Tu tyčia to nepadarei. ] 

Ralfas linktelėjo. Tada vėl pasigirdo nauji riksmai po jo kojomis. 
Tik Ralfas juos girdėjo ne ausimis. 

|- Luiza?) 

[- Taip, Ralfai. Laikas.) 

Ralfas paėmė Luizą už rankų, kaip kad jie stovėjo susikibę su 
daktariūkščiais ligoninėje, tik šįkart jie leidosi žemyn, panirdami į 
grindis, tarytum jos būtų vandens tvenkinys. Ralfas vėl pajuto persi- 
kėlimo tamsą: jie atsidūrė rūsyje ir dabar smigo į purvinas cementi- 
nes grindis. Jis matė krosnies vamzdžius, aplipusius dulkėmis, snie- 
go pūtėją, padengtą dideliu purvinu plastmasės lakštu, sodininkystės 
įrankius, išrikiuotus vienoje tamsaus cilindro (turbūt vandens šildytu- 
vo) pusėje ir kartonines dėžes, sukrautas prie plytinės sienos: sriubos, 
pupelės, spageti padažas, kava, šiukšių maišeliai, tualetinis popierius. 

Visi šie daiktai atrodė lyg haliucinacija, todėl iš pradžių Ralfas pama- 
nė, jog tai naujas šalutinis poveikis, kai leidiesi į kitą lygmenį. Tada 
jis suprato, kad dėl visko kalti dūmai: jie greitai kaupėsi rūsyje. Vie- 
name ilgo ir tamsaus kambario gale spaudėsi aštuoniolika ar dvide- 
šimt Žmonių, daugiausia moterys. Ralfas taip pat pastebėjo keturmetį 
berniuką, prisišliejusį prie motinos kelių (nuo mamytės veido jau be- 
veik išnyko mėlynės, galbūt atsiradę dėl nelaimingo atsitikimo, bet 
tikriausiai buvo ne taip), vienerių ar dvejų metukų mergytę, prispau- 
dusią veiduką prie mamos pilvo... ir Eleną. Rankose ji laikė Natali ir 
pūtė jai į veidą, tarytum taip galėtų išsklaidyti dūmus aplink save. Ne- 
tė kosėjo ir beviltiškai užsikosėdama rėkė. Už moterų ir vaikų Ralfas 
pastebėjo dulkėtus laiptelius, vedančius į tamsą. 

[- Ralfai? Dabar jau turime nusileisti, tiesa?) 

Jis linktelėjo ir mirktelėjo savo viduje. Staiga Ralfas irgi ėmė ko- 
sėti, nes įtraukė aštrius dūmus į plaučius. Jiedu išdygo tiesiai prieš 
moterų grupę prie pat laiptų, bet tik berniukas, apkabinęs kelius, 1š- 
kart juos pastebėjo. Tą akimirką Ralfas galėjo lažintis, kad jau kažkur 
matė šį vaikelį, tik nevaliojo prisiminti kur: ta vasaros diena, kai jis 
matė berniuką, žaidžiantį su motina Strofordo parke, tikrai nesisuko 
Ralfo galvoje. 

- Žiūrėk, mama! - kosėdamas ištarė jis. - Angelai! 

Ralfas išgirdo Klotės žodžius: "Mes ne angelai, Ralfai". Po to jis 
per tirštėjančius dūmus ėmė spaustis Elenos link, vis dar nepaleisda- 
mas Luizos rankos. Iš akių jau byrėjo ašaros, be to, jas 1r perštėjo. Lui- 
za irgi kosėjo. Elena neatpažindama žvelgė į Ralfą: kaip ir tą rugpjū- 
čio dieną, kai Edas ją taip baisiai sumušė. 

- Elena! 

- Ralfai? 

- Laiptai, Elena! Į kur jie veda? 

- Ką tu čia darai, Ralfai? Kaip tu čia pa... 

Ji baisiai užsikosėjo ir susilenkė. Natali vos neiškrito iš jos rankų, 
bet Luiza spėjo perimti klykiantį kūdikį. 

Ralfas atsisuko į moterį Elenai iš kairės, nusprendė, kad ji dar la- 
biau pasimetusi nei Elena, todėl sugriebė Eleną 1r papurtė. 

- Į kur veda šie laiptai? 

Elena per petį dirstelėjo į juos. 

- Į rūsio priestatą. Bet nieko iš to neišeis. Jis... - ji vėl užsikosėjo. 

Garsas buvo panašus į Čarlio Pikeringo automato tratėjimą. 

- Jis užrakintas. Ta storulė jį užrakino. Ji turėjo spyną kišenėje. 
Mačiau, kaip ją užkabino. Kodėl ji taip padarė, Ralfai? Kaip ji žino- 
jo, kad męs čia pasislėpsim? 

O kur jūs daugiau galėjote pasidėti? - karčiai pagalvojo Ralfas 1r 
atsisuko į Luizą. 

- Pažiūrėk, ką gali padaryti. 

- Gerai. 

Luiza perdavė kosintį ir rėkiantį kūdikį ir prasispraudė pro mote- 
rų pulkelį. Siuzanos Dei tarp jų nebuvo, bent jau Ralfas jos nematė. 
Rūsio gale įlūžo dalis grindų. Pasklido kibirkštėlės ir nuvilnijo karš- 
čio banga. Mergaitė, prispaudusi veidą prie motinos pilvo, pradėjo rėkti. 

Luiza užlipo keturis laiptelius ir ištiesė rankas lyg kunigas, sutei- 
kiantis palaiminimą. Kibirkštėlių šviesoje Ralfas įžiūrėjo nuožulnų 
šešėlį - priestatą. Luiza pridėjo rankas prie durų. Akimirką nieko ne- 
įvyko, o tada ji, blykstelėjusi vaivorykštės spalvose, išnyko. Ralfas 1š- 
girdo aštrų sprogimą, tarytum aerozolio balionėlis sprogtų ugnyje, ir 
Luiza vėl grįžo. Virš jos galvos Ralfas išvydo baltos šviesos mirkte- 
lėjimą. | 

- Kas tai buvo, mama? - paklausė berniukas, kuris Ralfą ir Luizą 
pavadino angelais. - Kas tai buvo? 

„Motinai nespėjus atsakyti, užsiliepsnojo užuolaidų krūva ant sta- 
lelio per dvidešimt pėdų nuo jų, nudažydama moterų veidus juodomis 
ir oranžinėmis spalvomis. 

“- Ralfai! - suriko Luiza. - Padėk man! 

Jis prasibrovė pro apdujusias moteris ir užlipo ant laiptų. 

- Ką? - atrodė, tarsi jis skalautų gerklę žibalu. - Ar negalėjai ati- 
daryti? 

- Atidariau, sąmonėje jaučiau, kaip lūžo spyna, bet tos durys man 
per sunkios! Gal galėtum pats tai padaryti. Duokš man kūdikį. 

Ralfas atidavė Netę ir stumtelėjo duris. Taip, jos buvo sunkios, 
bet dabar Ralfui netrūko adrenalino, todėl kai jis įsirėžė pečiu ir pa- 
stūmė stipriau, durys atsivėrė. Ryški šviesa 1r grynas oras plūstelėjo 
vidun. Viename iš mylimiausių Ralfo filmų tokią akimirką pasigirdo 
triumfo ir palaimos šūksniai, tačiau nė viena iš moterų net necyptelė- 

j0. Jos tik tylėdamos lyg suakmenėjusios žvelgė į žydro dangaus sta- 
čiakampį, kurį Ralfas iškirto kambario, jau spėjusio daugelio moterų 
sąmonėje tapti jų kapu, stoge. 

O ką jos pasakys vėliau? - pamanė Ralfas. - Jei jos tai išgyveno, 
ką vėliau jos pasakys? Kad lieknas vyriškis vešliais antakiais ir ponia 
plačiais klubais (bet vis dar gražiomis ispaniškomis akimis) atsirado 
iš niekur rūsyje, sulaužė spyną ant priestato durų ir išgelbėjo jas? 

Ralfas pažvelgė žemyn ir pamatė keistai pažįstamą berniuką, ste- 
bintį jį didelėmis liūdnomis akimis. Ant berniuko nosies matėsi kab- 
tė juodu su Luiza, netgi kai jie nusileido į Trumpalaikių lygmenį. Ral- 
fas puikiai žinojo, ką jis pasakytų: kad atėjo angelai, moteris ir vyras, 
ir juos išgelbėjo. Neblogas pareiškimas šio vakaro žinioms, - pagal- 
vojo Ralfas. - Lizetei Benson ir Džonui Kirklendui tai patiktų. 

Luiza patapšnojo per turėklų stulpelį. 

- Eime iš čia! Eime, kol ugnis nepasiekė katilinės! 

Moteris su mergaite pajudėjo pirmoji. Ji paėmė savo verkiantį kū- 
dikį ant rankų ir kosėdama bei verkšlendama ėmė kopti laiptais. Pas- 
kui ją pasekė ir kitos. Berniukas pakėlė akis į Ralfą, kai jiedu su mo- 
tina ėjo pro šalį. 

- Neblogai, - ištarė jis. 

Ralfas šyptelėjo, - tiesiog negalėjo susilaikyti, - tada atsigręžė į 
Luizą ir parodė į laiptus. 

- Jei man dar galva neapsisuko, išlipsime kitoje namo pusėje. Ne- 
leisk joms eiti į priekį. Farai pusę jų nušluos, dar nespėję suprasti, kad 
šituos Žmones jie ir atvažiavo gelbėti. 

- Gerai, - teištarė Luiza - jokių klausimų ar prieštaravimų. Ralfui 
tai patiko. 

Ji iškart užlipo laiptais, stabteldama tik perimti Netę į kitą ranką, 
1r sugriebė suklupusią moterį. 

Liko tik Ralfas 1r Elena Dypno. 

- Ar tai Luiza? - paklausė ji. 

- Taip. 

- Ar pas ją Natali? 

- Taip. 

Įkrito dar viena stogo pusė. Liepsnos ėmė artėti prie katilinės. 

- Tikrai? - Elena įsikibo į Ralfo marškinius ir pažvelgė išsigandu- 
siomis akimis. - Ar tikrai Netė su ja? 

- Tikrai. Eime. 

Elena apsidairė. Ji atrodė sunerimusi. 

- Grečen! - sušuko ji. - Ir Merilina! Mes turime išgelbėti Menli- 
ną, Ralfai - ji jau septynis mėnesius nėščia! 

- Ji jau viršuje, - tarstelėjo Ralfas, griebdamas Eleną už rankos, 
nes ji neparodė noro palikti deganti rūsį. - Ji ir Grečen. Ar tai viskas? 

- Taip, tikriausiai. 

- Gerai. Eime. Eime iš čia. 

Ralfas su Elena išėjo 1š rūsio tamsiai pilkų dūmų debesyje, lyg 
vienas geriausių pasaulio iliuzionistų ką tik būtų atlikęs savo triuką. 
Iš tikrųjų jie atsidūrė už namo šalia įtemptų virvių skalbiniams. Suk- 
nelės, kelnės, apatiniai drabužiai ir patalynė plaikstėsi gaivinančiame 
vėjelyje. Liepsnojanti skiedra Ralfo akyse nusileido ant paklodės, ir ši 
taip pat užsiliepsnojo. Kitos liepsnos laidė liežuvius pro virtuvės lan- 
gus. Karštis buvo nepakeliamas. 

Elena susvyravo, bet Ralfas apglėbė ją ir neleido parkristi ant že- 
mės. Ji silpnai apsivijo jo kaklą, bandydama kažką išlementi apie Na- 
tali. Elena išvydo, kad Netė pas Luizą, ir truputį apsiramino. Ralfas 
stipriau ją apkabino ir pusiau nešdamas nuvilko Eleną kuo toliau nuo 
rūsio durų. Jis pastebėjo naujos spynos likučius ant žemės šalia atvi- 
rų durų. Spyna buvo perlaužta pusiau ir keistai persukta, tarsi prie jos 
būtų pasidarbavusios milžiniškos galios rankos. 

Moterys už kokių keturiasdešimties pėdų stoviniavo prie namo 
kampo. Luiza, atsisukusi į jas, kažką kalbėjo, bandydama jas sulaiky- 
ti. Ralfas pagalvojo, kad ne taip jau ir sunku bus viską sutvarkyti: po- 
licininkai nesiliovė šaudyti, bet šūvių gerokai sumažėjo. 

- PIKERINGAI! - atrodė, kad kalba Leidekeris, bet garsiakalbis 
taip iškraipė balsą, kad beveik neįmanoma buvo atpažinti. - GAL PA- 
GALIAU GALĖTUM SUSIPROTĖTI IR PASIDUOTI, KOL DAR 
NEVĖLU? 

Artėjo naujas sirenų gaudesys, iš jų išsiskyrė greitosios pagalbos 
plaukianti trelė. Ralfas leido Elenai prieiti prie kitų moterų. Luiza 

atidavė jai Natali bei pasisukusi į garsiakalbio pusę pridėjo rankas 
prie lūpų ir suriko: 

- Ei! Ei, jūs, ar... 

Luiza taip stipriai užsikosėjo, kad vos nepradėjo žiaugčioti. Ji su- 
silenkė, padėjusi rankas ant kelių. Ašaros bėgo iš dūmų suerzintų 
akių. 

- Luiza, ar tau nieko neatsitiko? - paklausė Ralfas. Akies krašte- 
liu jis matė, kaip Elena apipylė Jo Didenybės Kūdikio veidą buči- 
niais. 

- Nieko, - atsakė Luiza, nusišluostydama ašaras. - Tik tie prakeik- 
ti dūmai. 

Ji vėl sudėjo rankas ir suriko. 

- Ar girdite mane? 

Masinis šaudymas nutilo, girdėjosi tik pavieniai šūviai. Bet, Ral- 
fo nuomone, ir to pakako, kad tos nekaltos moterys žūtų. 

- Leidekeri! - sušuko Ralfas. - Džonai Leidekeri! 

Pauzė, po kurios sekė komanda, labai nudžiuginusi Ralfą. 

- NUTRAUKTI UGN]Į! 

Dar vienas šūvis, ir stojo tyla, išskyrus degančio namo traškėjimą. 

- KAS KALBA? PRISISTATYKITE! 

Bet Ralfas pamanė, kad ir be to jam užteks problemų. 

- Čia moterys! - šaukė jis, vos numaldydamas kosulio priepuolį. - 
Siunčiu jas pas jus! 

- NE! - atsakė Leidekeris. - PIRMO AUKŠTO GALINIAME 
KAMBARYJE YRA GINKLUOTAS VYRAS! JIS JAU NUŠOVĖ 
KELIS ŽMONES! 

Viena moteris sudejavo ir užsidengė veidą rankomis. 

Ralfas gerai atsikrenkštė: dabar jis būtų galėjęs atiduoti visas sa- 
vo santaupas tik už vieną atšaldytą kokakolos buteliuką - ir vėl su- 
šuko: 

- Nesijaudinkit dėl Pikeringo! Pikeringas... 

O ką Pikeringas? Velniškai geras klausimas. 

- Ponas Pikeringas be sąmonės. Todėl jis ir nebešaudo! - vietoj 
Ralfo sušuko Luiza. Ralfas nemanė, kad "be sąmonės" pats tinka- 
miausias apibūdinimas, bet dabar jis puikiai tiko. - Moterys išeis iš už 
namo kampo su pakeltom į viršų rankomis! Nešaudykite! Pasakykite, 
kad nešaudysite! 

Tyla. Po to Leidekeris: 

- NEŠAUDYSIME, BET, TIKIUOSI, KAD JŪS TEISI, PONIA. 

Ralfas linktelėjo mažojo berniuko motinai. 

- Eikite. Jūs eisite pirmi. 

- Ar tikrai jie mums nieko nepadarys? - blėstančios mėlynės jau- 
nos moters veide (tas veidas Ralfui irgi pasirodė kažkur matytas) ro- 
dė, kad svarbiausia juodviejų su sūnumi gyvenimo dalį ir sudarė bū- 
tent šis klausimas. - 4r esate tuo tikras? 

- Taip, - atsakė Luiza, vis dar kosėdama ir ašarodama. - Tik pa- 
kelkite rankas į viršų. Ar padarysi taip, mažyli? 

Berniukas metė rankas į viršų lyg senas policininkų ir plėšikų žai- 
dimo fanas, tačiau spindinčios akys nenuleido žvilgsnio nuo Ralfo. 

Raudonos rožės, - pagalvojo Ralfas. - Jei matyčiau jo aurą, ji ir 
būtų tokios spalvos. Jis nebuvo tikras, ar tai intuicija, ar prisiminimai, 
bet nė kiek tuo neabejojo. 

- O kaip tie žmonės viduje? - pasiteiravo kita moteris. - O jei jie 
1ms šaudyti? Jie turėjo ginklus. O jei jie ims šaudyti? 

- Iš vidaus niekas nešaudys, - nuramino Ralfas. - Eikite. 

Berniuko motina dar kartą abejodama dirstelėjo į Ralfą, o tada 
nukreipė žvilgsnį į sūnų. 

- Ar pasiruošęs, Patai? 

- Taip! - šyptelėjo Patas. 

Motina linktelėjo ir iškėlė vieną ranką. Kita apkabino sūnų per pe- 
čius. Šis motiniškos globos instinktas sujaudino Ralfą. Taip jie išėjo 
iš už kampo. 

- Nešaudykite! - suriko motina. - Mūsų rankos pakeltos, o su ma- 
nim mano mažas berniukas, todėl nešaudykite! 

Kitos moterys akimirką palaukė, o tada pirmoji žengė moteris, 
užsidengusi veidą rankomis. Prie jos prisijungė mažos mergytės ma- 
ma (mergytė, nors ir ant motinos rankų, vis tiek paklusniai kėlė ran- 
kas į viršų). Kitos, vis dar kosėdamos, nusekė iš paskos, iškėlusios 
rankas į viršų. Kai Elena taip pat pasisuko eiti kolonos pabaigoje, Ral- 
fas palietė jos petį. Ji atsigręžė, žvelgdama ramiomis, bet nustebusio- 
mis paraudusiomis akimis. 

- Tai jau antras kartas, kai tu atsiradai šalia, kai mudviem su Ne- 
te tavęs reikėjo, - prabilo Elena. - Ar tu mūsų angelas sargas, Ralfai? 

- Galbūt. Galbūt. Paklausyk, Elena, laiko nedaug. Grečen negyva. 

Ji krūptelėjo ir pravirko. 

- Žinojau. Nenorėjau patikėti, bet vis tiek jaučiau. 

- Man labai gaila. 

- Viskas buvo taip gerai, kai jie atėjo. Taip, mes jaudinomės, bet 
vis tiek daug juokėmės ir čiauškėjom. Norėjom pasiruošti šiandieni- 
niam pasisakymui. 

- Noriu paklausti apie šį vakarą, - švelniai kalbėjo Ralfas. - Ar 
manai, kad viskas... 

- Mes ruošėme pusryčius, kai jie atėjo, - Elena, tarsi neišgirdusi 
Ralfo, tęsė toliau. 

Netė žvilgčiojo pro Elenos petį: nors ji vis dar kosėjo, bet liovėsi 
verkti. Saugi motinos glėbyje ji smalsiai žvalgėsi į Ralfą su Luiza. 

- Elena... - pratarė Luiza. 

- Žiūrėkit! Matot ana ten? - Elena parodė į seną rudą "Kadilaką", 
stovintį prie apgriuvusios pastogės, kuri kažkada, kai Ralfas 1r Karo- 
lina retkarčiais čia užsukdavo, buvo obuolių vyno spaudykla. 

Hai Ridžas tikriausiai pavertė ją garažu. "Kadilakas" atrodė ne- 
kaip: įskilęs stiklas, sulankstyti šonai, vienas priešakinis žibintas už- 
klijuotas izoliacija, buferis nuklijuotas antiabortų šalininkų lipdukais. 

- Jie atvažiavo ta mašina. Apsuko apie namą, lyg norėdami pasta- 
tyti mašiną į garažą. Tai mus ir apgavo. Jie apsuko apie namą, tarsi 
čia gyventų, - Elena dar akimirką paspoksojo į mašiną ir vėl atgręžė 
savo paraudusias nuo dūmų akis į Ralfą ir Luizą. - Kažkas turėjo at- 
kreipti dėmesį į lipdukus ant to prakeikto daikto. 

Staiga Ralfas prisiminė Barbarą Ričards iš "Pagalbos moterims" 
centro, kuri nurimo, kai Luiza priėjo prie jos. Ji nekreipė dėmesio, 
kad Luiza ketino kažką išsitraukti iš rankinės - juk ji buvo moteris. 
Sandra Makėj vairavo "Kadilaką". Ralfui net nereikėjo klausti Elenos, 
kad tuo įsitikintų. Jos išvydo moterį ir todėl nebekreipė dėmesio į lip- 
dukus. Mes esame šeima, su manim visos mano seserys. 

- Kai Denė pranešė, jog iš mašinos išlipantys žmonės dėvi karinę 
aprangą ir turi ginklus, pamanėme, kad tai pokštas. Išskyrus Grečen. 
Ji liepė mums tučtuojau leistis į rūsį. O ji nuėjo į svetainę. Tikriausiai 
iškviesti policiją. Reikėjo man su ja pasilikti. 

- Ne, - paprieštaravo Luiza ir perbraukė ranka per Natali plauke- 
lius. - Juk turėjai pasirūpinti šituo mielu daikčiuku? Taip pat turi ir 
dabar. 

- Tikriausiai, - be jausmo ištarė Elena. - Tikriausiai. Bet ji buvo 
mano draugė, Luiza. Mano draugė. 

- Žinau, mieloji. 

Elena susiraukė ir pravirko. Natali su komišku nustebimu pažvel- 
gė į motiną ir taip pat ėmė verkti. 

- Elena, - prabilo Ralfas. - Elena, paklausyk manęs. Noriu tavęs 
paklausti. Tai labai labai svarbu. Ar tu klausaisi manęs? 

Elena linktelėjo, bet verkė toliau. Ralfas nesuprato, ar ji klausosi, 
ar ne. Jis dirstelėjo į namo kampą, pasvarstė, kiek dar truks, kol poli- 
cija čia pasirodys, ir giliai įkvėpė. 

- Ar dar tikėtina, kad mitingas šį vakarą įvyks? Bent šiek tiek ti- 
kėtina? Tu buvai labai artima Grečen draugė. Pasakyk, ką galvoji. 

Elena liovėsi verkti ir metė tokį žvilgsnį, tarytum netikėtų, ką 
prieš akimirką išgirdo. Akyse ėmė kauptis bauginantis pyktis. 

- Kaip dar drįsti klausti? Kaip drįsti šito klausti? 

- Na... todėl... 

Ralfas nutilo, nes nesitikėjo tokio įniršio. 

- Jie laimės, jei dabar mus sustabdys, - paaiškino Elena. - Argi 
nesupranti? Grečen negyva, Merilina negyva, Hai Ridžas baigia su- 
pleškėti su visais kai kurių moterų daiktais, todėl jei dabar jie mus su- 
stabdys, jie laimės. 

Viena Ralfo proto dalelė atliko siaubingą palyginimą. Kita dalis, 
kuri mylėjo Eleną, pabandė aną užblokuoti, bet nespėjo. Elenos akys 
atrodė lygiai tokios pat kaip ir Pikeringo, kai šis sėdėjo šalia Ralfo 
bibliotekoje: tokio žvilgsnio nebuvo įmanoma suvokti protu. 

- Jie laimės, jei dabar mus sustabdys! - rėkė Elena. Natali dar 
smarkiau pravirko. - 47 nesupranti? Ar, po velnių, tu dar NESU- 
PRANTI? Mes neleisime, kad taip atsitiktų! Niekada! Niekada! Nie- 
kada! 

Ji iškėlė ranką, kuria nelaikė kūdikio, ir išėjo iš už namo kampo. 
Ralfas tik spėjo paliesti jos palaidinę. Ir viskas. 

- Nešaudykite! - Elena šaukė policininkams kitoje namo pusėje. - 
Nešaudykite, aš viena iš moterų! Aš viena iš moterų! Aš viena iš mo- 
terų! 

Ralfas instinktyviai norėjo ją vytis, bet Luiza sugriebė jį už diržo. 

- Geriau nesirodyk, Ralfai. Tu juk vyras, ir jie gali pagalvoti... 

- Sveikas, Ralfai! Sveika, Luiza! 

Jiedu atsigręžė į ten, iš kur sklido balsas. Ralfas iškart jį pažino 
bei vienu metu nustebo ir nenustebo. Už virvių skalbiniams su lieps- 
nojančiomis paklodėmis ir drabužiais stovėjo Dorensas Marstelaras 
išblukusiomis flanelinėmis kelnėmis ir ilgaauliais batais, užtaisytais 
izoliacija. Jo plaukai, reti kaip ir Netės (tik žili), plaikstėsi spalio vė- 
Jyje. Kaip įprasta, vienoje rankoje jis laikė knygą. 

- Eime, - paragino Dorensas, modamas jiems ir šypsodamasis. - 
Paskubėkite. Laiko liko nedaug. 

Dorensas nusivedė juodu apaugusių žolėmis takeliu, vingiuojan- 
čiu į vakarus nuo namo. Takelis ėjo pro darželį, kuriame buvo likę tik 
moliūgai ir aguročiai, po to pro sodą, kur obuoliai ką tik baigė nokti, 
17 pagaliau pro gervuogių tankynę, kur drabužius iš visų pusių draskė 
spygliai. Kai jie išėjo į pušų ir eglių giraitę, Ralfui dingtelėjo, kad da- 
bar jie yra už kalvos į Niūporto pusę. 

Kaip tokio amžiaus žmogus, Dorensas žygiavo judriai. Taiki šyp- 
senėlė nė sekundėlę neapleido jo veido. Jo nešama knyga vadinosi 
"Robertas Krilis. Meilei. 1950-1960 metų eilėraščiai". Ralfas nieka- 
da nebuvo girdėjęs apie tokį poetą. Jis tik vieną kartą kreipėsi į seną- 
jį Dorą, kai jie visi trys pagaliau pasiekė nubarstytą pušų spygliais 
kalvos papėdę. Prieš juos putodamas tekėjo upeliukas. 

- Dorensai, ką tu čia veiki? Kaip tu čia atsidūrei? Ir kur, po vel- 
nių, mes einame? 

- O, aš labai retai atsakinėju į klausimus, - plačiai šypsodamasis 
atsakė senasis Doras. 

Jis nužvelgė upelį ir pakėlęs pirštą parodė į vandenį. Mažas rudas 
upėtakis iššoko į orą, nusipurtė lašus nuo nugaros ir vėl įkrito į van- 
denį. Ralfas ir Luiza pasikeitė "Ar matei, ką ir aš maniau, kad ma- 
čiau?" Žžvilgsniais. 

- Ne, ne, - tęsė Doras, užlipdamas ant šlapio akmens. - Labai re- 
tai. Per daug sunku. Per daug galimybių. Per daug lygmenų... ką, Ral- 
fai? Pasaulis pilnas lygių, tiesa? Kaip jautiesi, Luiza? 

- Gerai, - burbtelėjo ji, stebėdama, kaip Dorensas kerta upeliuką, 
stodamasis ant labai jau patogiai išdėliotų akmenų. 

Dorensas ėjo ištiesęs rankas į šalis tarytum seniausias pasaulyje 
akrobatas. Kai jis pasiekė kitą krantą, nuo kalvos pasigirdo smarkus 
iškvėpimas - nelabai panašus į sprogimą. 

Katilinė, - pamanė Ralfas. 

Doras atsisuko į juos nuo kito kranto, šypsodamasis taikia Budos 
šypsenėle. Ralfas be jokių ketinimų ir jokio vidinio mirktelėjimo pa- 
kilo į viršų. Spalvos užliejo pasaulį, bet jis to beveik nematė. Visą dė- 
mesį Ralfas buvo sukaupęs į Dorensą, todėl kokį dešimt sekundžių 
net užmiršo kvėpuoti. 

Per pastaruosius mėnesius Ralfas matė įvairiausių spalvų auras, 
tačiau nė viena nebuvo bent kiek panaši į švytintį voką, apgaubusį se- 
nuką, kurį kažkada Donas Vyzis apibūdino taip: "... velniškai malo- 
nus, bet kažkoks silpnaprotis". Atrodė, kad Dorenso aura buvo per- 
leista per prizmę arba vaivorykštę. Nuo jo puslankiais sklido šviesa: 
mėlyną sekė avietinė, po to raudona, rožinė, prinokusio banano gel- 
tona, balta. 

Ralfas pajuto, kaip Luiza stipriai suspaudė jam ranką. 

[- Dieve, Ralfai, ar matai? Ar matai, koks jis gražus?) 

[- Taip.) 

[- Kas jis? Ar jis žmogus?) 

[- Aš než...] 

[- Abudu liaukitės. Ir leiskitės žemyn.) 

Dorensas vis dar šypsojosi, bet ką tik girdėtas balsas skambėjo 
tvirtai ir įsakmiai. Ralfas nespėjo pagalvoti apie nusileidimą, kai pa- 
juto stumtelėjimą. Spalvos ir ankstesnė garsų kokybė iškart dingo. 

- Dabar tam nėra laiko, - tarė Doras. - Nes jau pats vidurdienis. 

- Vidurdienis? - paklausė Luiza. - Negali būti! Mes atvažiavome 
netgi prieš devynias, o tai buvo tik prieš gerą pusvalandį! 

- Laikas bėga greičiau, kai esate aukščiau, - atsakė Doras. Jis kal- 
bėjo iškilmingu balsu, bet akys linksmai žybčiojo. - Paklauskit bet ko, 
kas šeštadienio vakarais geria alų ir klausosi kantri muzikos. Eime! 
Paskubėkit! Laikrodis tiksi! Pereikite upelį! 

Luiza ėjo pirma, atsargiai statydama kojas nuo akmens ant ak- 
mens, ištiesusi rankas į šalis, kaip ką tik darė Dorensas. Ralfas sekė 
jai iš paskos, ištiesęs rankas priekin, pasiruošęs ją sugauti, jei tik Lui- 
za susiūbuotų, bet būtent jis pats vos neįvirto į vandenį. Jam pavyko 

išsilaikyti, tačiau tik įmerkus vieną koją iki kulkšnies. Ralfui pasiro- 
dė, kad kažkur giliausioje jo proto glūdumoje Karolina skaniai juo- 
kėsi. 

- Ar negali mums nieko pasakyti, Dorai? - paklausė Ralfas, kai 
jiedu su Luiza pasiekė krantą. - Mes tokie pasimetę. 

Ir ne vien protiškai ar dvasiškai, - pagalvojo jis. Ralfas pirmąsyk 
gyvenime atsidūrė šiuose miškuose: jis čia net jaunas būdamas neme- 
džiojo kurapkų ar elnių. O jei takelis dings, ar senasis Doras juos pa- 
liks? | 

- Taip, - iškart atsiliepė Doras. - Galiu tik viena pasakyti. Ir tai 
neabejotinas dalykas. 

- Ką? 

- Tai patys geriausi Roberto Krilio eilėraščiai, - tarė Doras, paro- 
dydamas knygelę, ir apsisukęs vėl patraukė takeliu, vedančiu per 
mišką. 

Ralfas pažvelgė į Luizą. Ši taip pat pasimetusi žvilgtelėjo į jį ir 
patraukė pečiais. 

- Eime, drauguži. Geriau neatsilikime nuo jo. Duonos trupinėlius 
palikau namie. 


Jie užlipo ant kitos kalvos, ir nuo jos viršūnės Ralfas išvydo, kad 
jų takelis veda į seną miško kelią su žolės juosta per vidurį. Jis bai- 
gėsi ties apaugusia Žvyrduobe už kokių penkiasdešimties jardų. Už 
duobės stovėjo mašina, visiškai anonimiškas vėlyvo modelio "For- 
das", kuris vis tiek Ralfui pasirodė matytas. Viskas sustojo į vietas, 
kai atsidarė durelės ir iš mašinos išlipo vairuotojas. Be abejo, Ralfas 
pažinojo mašiną: paskutinį kartą jis matė ją antradienio vakarą, Žiū- 
rėdamas pro Luizos svetainės langą. Tada ji stovėjo Hariso aveniu vi- 
duryje, o vairuotojas klūpėjo priešakinių žibintų šviesoje... klūpėjo 
prie mirštančio šuns, kurį ką tik buvo numušęs. Džo Vaizeris išgirdo 
jų žingsnius, pakėlė galvą ir pamojavo. 

- Jis norėjo, kad aš vairuočiau, - tarė Vaizeris, atsargiai apsisukęs 
prie įvažiavimo į karjerą. 

- Į kur? - pasiteiravo Luiza. 

Ji su Dorensu sėdėjo ant užpakalinės sėdynės. Ralfas atsisėdo ša- 
lia Džo Vaizerio, kuris tarytum nesuvokė, kur ir netgi kas jis yra. Ral- 
fas vos vos šoktelėjo aukštyn, kai vaistininkui spaudė ranką, norėda- 
mas pažvelgti į Vaizerio aurą. Ir aura, ir baliono siūlelis buvo savo 
vietose ir atrodė sveiki... tačiau geltonai oranžinė spalva Ralfui pasi- 
rodė šiek tiek užgožta. Ralfas įtarė, kad tai senojo Doro darbas. 

- Geras klausimas, - atsakė Vaizeris ir tyliai sukikeno. - Visiškai 
nenutuokiu. Tai pati keisčiausia diena mano gyvenime. Dėl to nerei- 
kia ir abejoti. 

Miško kelias atsimušė į vieškelį. Vaizeris pristabdė, apsidairė ir 
pasuko į kairę. Jie pravažiavo rodyklę "Į I-95", 1 Ralfas spėjo, kad 
Vaizeris pasuks į šiaurę, kai jie tik pasieks magistralę. Dabar jis jau 
atpažino vietovę: už dviejų mylių į pietus ėjo 33-iasis kelias. Nuo čia 
iki Derio tebuvo pusvalandis kelio, o Ralfas neabejojo, kad jie važia- 
vo būtent tenai. 

Ralfas nusijuokė. 

- Na, štai. Trys laimingieji paprasčiausiai išvažiavo pasivažinėti. 
Na, gerai, keturi. Sveikas atvykęs į nuostabų hiperrealumo pasaulį, 
Džo. 

- Ar taip ir yra? Taip, tikriausiai. 

- Ar skaitei tą eilėraštį? - Dorensas paklausė Ralfo. - Tą, kuris 
prasideda: "Ką bedarau, stengiuosi atlikti greitai, kad galėčiau imtis 
ko nors kito"? 

Ralfas atsisuko atgal ir išvydo, kad Dorensas vis dar taikiai šyp- 
sOSi. 

- Taip. Dor... 

- Argi tai ne šedevras? Jis toks geras. Stivenas Dobinsas man pri- 
mena Hartą Kreiną, bet be pretenziškumo. O galbūt norėjau pasakyti 
Stiveną Kreiną, bet turbūt ne. Žinoma, jis neturi Dilano Tomo muzi- 
kalumo, bet argi tai jau taip blogai? Turbūt ne. Moderniai poezijai ne- 
būdingas muzikalumas. Jai būdingi nervai: kas juos turi ir kas - ne. 

- O Dieve, - atsiduso Luiza. 

- Jis turbūt mums papasakotų viską, ką mes turime žinoti, jei tik 
pakiltume keliais lygmenimis į viršų, - tarė Ralfas, - bet tu juk to ne- 
nori, tiesa, Dorai? Nes laikas bėga greičiau, kai pakyli aukščiau. 

- Bingo, - atskė Dorensas. Priekyje matėsi rodyklės, nurodančios 
pietinį ir šiaurinį įvažiavimą į magistralę. - Turbūt judu abu turėsite 
pakilti aukščiau, todėl dabar ir yra svarbu kuo daugiau sutaupyti lai- 
ko. Sutaupyti... laiko. 

Dorensas keistai sulenkė nykštį ir didįjį pirštą ir sujungė juos, tar- 
si parodydamas siaurėjantį takelį. 

Džo Vaizeris įjungė posūkį, pasuko į kairę ir pasileido Derio pu- 
sėn. 

- Kaip tu į visa tai įsipainiojai, Džo? - paklausė Ralfas. - Kodėl 
Dorensas pasirinko vairuotoju būtent tave? 

Vaizeris tik papurtė galvą, o kai mašina įvažiavo į pačią magist- 
ralę, staiga ji metėsi į priešingą juostą. Ralfas griebė už vairo ir ištai- 
sė padėtį, prisimindamas, jog Džo tikriausiai taip pat ne per daugiau- 
siai mėgavosi miegu. Jis apsidžiaugė, kad kelias beveik tuščias. Bent 
jau nereikės nerimauti, nes tik vienas Dievas težino, kas dar šiandien 
j0 laukė. 

- Mus jungia Paskirtis, - burbtelėjo Dorensas. - Tai ka-tet, o tai 
reiškia vieną, padarytą iš daugumos. Kaip kad iš daug rimų išeina vie- 
nas eilėraštis. Suprantat? 

- Ne. 

Ralfas, Luiza ir Džo atsakė vienu metu nerepetuotu choru ir ner- 
vingai nusijuokė. Zrys Apokalipsės nemiegantieji, - pagalvojo Ralfas. 
- Dievas išgelbės mus. 

- Tai niekis, - plačiai šypsodamasis paguodė Doras. - Tik patikė- 
kit mano žodžiu. Tu ir Luiza... Elena ir jos dukrelė... Bilis... Fėjus Ča- 
pinas... Trigeris Vašonas... aš! Visi mes esame Paskirties dalis. 

- Gerai, Dorai, - tarė Luiza, - bet kur dabar Paskirtis mus veda? 
Ir ką mes turėsime daryti ten patekę? 

Dorensas pasviro į priekį ir pašnibždėjo Džo Vaizeriui kažką į au- 
sį, pridėjęs putlią ranką sau prie lūpų. Po to patenkintas atsilošė. 

- Jis sako, kad važiuosime į Visuomenės centrą, - pranešė Džo. 

- Į Visuomenės centrą! - sunerimusi sušuko Luiza. - Ne, taip ne- 
galima! Tiedu maži vyrukai sakė... 

- Kol kas į jų žodžius nekreipkite dėmesio, - atsakė Dorensas. - 
Tik prisiminkite apie nervus: kas juos turi ir kas - ne. 


Kokią mylią visi Džo Vaizerio "Forde" tylėjo. Dorensas atsivertė 
Roberto Krilio eilėraščius 1r pradėjo skaityti, pageltusiu nusenusio 
piršto nagu vedžiodamas per eilutes. Ralfas prisiminė vieną vaikystės 
žaidimą - ne patį gražiausią. Jis vadinosi "Perkūno oželio medžioklė". 
Pasigaudavai mažesnius už save ir patiklesnius vaikėzus, pripūsdavai 
arabų apie mitinį perkūno oželį, įduodavai jiems maišelius ir išsiųs- 
davai ieškoti neegzistuojančio paukščio. Šis žaidimas turėjo ir kitą 
pavadinimą - "Laukinių žąsų gaudymas" - ir staiga Ralfas pajuto, kad 
Klotė 1r Lachesė žaidė jį su juo ir Luiza ant ligoninės stogo. 

Jis atsisuko atgal ir tiesiai pažvelgė į senąjį Dorą. Dorensas užlen- 
kė puslapio kamputį, užvertė knygą ir su mandagiu susidomėjimu at- 
sakydamas įsispoksojo į Ralfą. 

- Jie mums sakė, kad nesiartintume prie Edo Dypno ar trečiojo 
daktariūkščio, - prabilo Ralfas. Jis kalbėjo lėtai ir aiškiai. - Jie mums 
aiškiai pabrėžė, kad net negalvotume apie tai, nes situacija apdovano- 
j0 juos galinga jėga, kuri priblokštų mus it muses. Tiesą pasakius, La- 
chesė prasitarė, kad jei bandysime prisiartinti prie Edo ar Atropės, su- 
silauksime vieno iš viršutinių lygmenų monstro vizito... kurį Edas 
pavadino Kruvinuoju karaliumi. Kiek suprantu, tas vaikinas ne iš ma- 
loniųjų. 

- Taip, - pritarė Luiza. - Taip jie mums pasakė ant ligoninės sto- 
go. Jie sakė, kad turime įtikinti atsakingas moteris atšaukti Siuzanos 
Dei pasirodymą. Todėl mes ir nuvažiavome į Hai Ridžą. 

- Ar jums pasisekė jas įtikinti? - paklausė Vaizeris. 

- Ne. Edo bepročiai draugeliai aplenkė mus, padegė namą ir už- 
mušė mažiausiai dvi moteris. Nušovė jas. Viena iš jų buvo ta, kurios 
mes ieškojome. 

- Grečen Tilburi, - pridūrė Ralfas. 

- Taip, - sutiko Luiza. - Bet tikriausiai mums nebėra ką daryti: ne- 
tikiu, kad dabar jos dar rengs mitingą. Kaip jos galėtų? Dieve, juk 
mažiausiai keturi žmonės negyvi! O gal ir daugiau! Jos turėtų atšaukti 
kalbą arba bent jau ją atidėti. Argi ne taip? 

Dorensas ir Džo tylėjo. Ralfas irgi neatsakė: jis mąstė apie paru- 
dusias piktas Elenos akis. "Kaip dar drįsti to klausti? - tada išrėkė ji. 
- Jie laimės, jei dabar mus sustabdys". 

Jie laimės, jei dabar mus sustabdys. 

Ar policija galėjo juridiškai tai sustabdyti? Turbūt ne. O Miesto 
taryba? Galbūt. Galbūt ji galėjo sušaukti specialų susirinkimą ir už- 
drausti "Pagalbos moterims" mitingą. Bet ar jie tai darytų? Jei du 
tūkstančiai piktų nuskriaustų moterų išsirikiuotų priešais municipali- 
teto pastatą ir vieningai imtų skanduoti: "Jie laimės, jei dabar mus su- 
stabdys" - ar Taryba uždraustų mitingą? 

Ralfui stipriai suspaudė skrandį. 

Elenai iš tiesų šiandieninis mitingas atrodė pats svarbiausias, 0 ji 
- ne viena tokia. Priežastis nebebuvo pasirinkimas ar teisė, kas turi 
nuspręsti, kaip moterys pasielgs: dabar dėl mitingo galėjo mirti ir pa- 
gerbti drauges, kurios dėl to jau padėjo galvas. Dabar jos kalbėjo ne 
vien apie politiką, bet ir apie šimtmetines rekviem mišias už mirusius. 

Luiza sugriebė Ralfui už peties ir stipriai papurtė. Ralfas grįžo į 
realų pasaulį, bet iš lėto lyg Žmogus, pažadintas per patį sapno vidurį. 

- Jos atšauks kalbą, tiesa? O jei ir ne, tai daugelis Žmonių neateis, 
tiesa? Po to, kas įvyko Hai Ridže, jie bijos ateiti! 

Ralfas apmąstė tai ir papurtė galvą. 

- Daugelis galvos, kad pavojus jau praėjo. Per Žinias praneš, kad 
du radikalai, užpuolę Hai Ridžą, negyvi, o trečiasis - praradęs amą. 

- Bet Edas! O Edas? - suriko ji. - Juk, dėl Dievo meilės, tai įis pa- 
siuntė juos tenai! Juk tai jis pasiuntė juos į Hai Ridžą! 

- Ko gero, tai tiesa, bet kaip tai įrodyti? Ar Žinai, ką tikriausiai fa- 
rai ras Čarlio Pikeringo bute? Raštelį, kad tai buvo jo paties sumany- 

mas. Raštelį, visiškai išteisinantį Edą... tikriausiai netgi apkaltinantį 
Jį... kad Edas paliko juos pačiu reikalingiausiu momentu. O jei tokio 
raštelio neras pas Čarlį, tai tada pas Frenką Feltoną. Arba pas Sandrą 
Makėj. 

- Bet tai... tai... - Luiza prikando lūpą ir vilties kupinomis akimis 
pažvelgė į Vaizerį. - O Siuzana Dei? Kur ji? Ar kas nors žino? O tu? 
Ralfas ir aš paskambintume jai ir... 

- Ji jau Deryje, - atsakė Vaizeris, - nors abejoju, ar policija žino, 
kur ji apsistojusi. Kai mudu su senuku važiavome į priekį, per radijo 
žinias girdėjau, kad mitingas įvyks šį vakarą... ir tai pasakė pati Siu- 
zana Dei. 

Žinoma, - mąstė Ralfas. - Žinoma. Spektaklis turi įvykti, ir ji tai 
žino. Asmuo, per visus tuos metus nešęs moterų judėjimo kryžių, - nuo 
1968 metų Čikagos konvencijos, - iškart atpžįsta pavojų. Ji įvertino 
riziką ir sutiko su ja. Arba ji įvertino situaciją ir nusprendė, kad pra- 
rastų pasitikėjimą, jei pasitrauktų. Bet kokiu atveju Siuzana Dei tokia 
pat įvykių - ka-tet - kalinė kaip ir visi kiti. Jie artėjo prie Derio. Ho- 
rizonte jau matėsi Visuomenės centras. 

Luiza pasisuko į senąjį Dorą. 

- Kur ji? Ar tu žinai? Nesvarbu, kiek ji turi apsaugos žmonių. Mu- 
du su Ralfu galime tapti nematomi, kai tik panorime... ir galime leng- 
vai pakeisti Žmonių nuomonę. 

- Pakeitus Siuzanos Dei nuomonę, nieko nepakeisi, - atsakė Do- 
ras. Jo veide vis dar švietė vedanti iš proto šypsena. - Nepaisant nie- 
ko, šį vakarą jie pasirodys Visuomenės centre. Jei ras duris užrakin- 
tas, išlauš jas ir suėję vidun patys sušauks mitingą. Kad parodytų, jog 
jie nieko nebijo. 

- Kas padaryta tas padaryta, - sumurmėjo Ralfas. 

- Teisingai, Ralfai! - pralinksmėjo Doras ir patapšnojo Ralfui per 
petį. 

Po penkių minučių Džo pravažiavo pro Polo Banjano statulą prie- 
šais Visuomenės centrą ir įsuko prie ženklo: "VISADA NEMOKA- 

MA PARKAVIMO AIKŠTELĖ PRIE JŪSŲ VISUOMENĖS CEN- 
TRO!" 

Parkavimo aikštelė plytėjo tarp Visuomenės centro ir Besio par- 
ko hipodromo. Jei šį vakarą būtų įvykęs roko koncertas, koks kitas 
šou ar imtynės, tokiu metu aikštelė būtų buvusi visai tuščia, bet šio 
vakaro renginys turėjo būti atsikvėpimas nuo parodomųjų krepšinio 
rungtynių ar "bulių kautynių". Aikšelėje jau stovėjo šešiasdešimt ar 
septyniasdešimt mašinų, ir mažos Žmonių grupelės stoviniavo aplin- 
kui, žvelgdamos į pastatą. Daugumą sudarė moterys. Kai kurios laikė 
maisto krepšelius, kelios verkė, ir beveik visos ryšėjo juodą juostelę 
ant rankos. Ralfas pastebėjo vidutinio amžiaus moterį inteligentišku 
veidu ir gerokai pražilusiais plaukais, dalijančią tokias juosteles. Ji 
vilkėjo marškinėlius su Siuzanos Dei atvaizdu ir žodžiais "MES NU- 
GALĖSIME" apačioje. 

Pravažiavimas priešais įėjimą į Visuomenės centrą buvo dar la- 
biau užkimštas nei parkavimo aikštelė. Ten stovėjo nemažiau kaip še- 
ši TV naujienų furgonai, o techninės komandos būreliais stoviniavo 
po trikampiu cementiniu skliautu, diskutuodamos, kaip šiandien turė- 
tų klostytis įvykiai. Pagal plakatą, kabantį po skliautu ir plazdenantį 
vėjyje, šiandien tikrai turėjo būti neeilinis įvykis: "MITINGAS PRA- 
SIDĖS 20.00 VAL. ATEIKITE IR PARODYKITE SAVO VIENY- 
BĘ. IŠREIŠKITE SAVO PYKTĮ. PAREMKITE SAVO SESERIS". 

Džo sustabdė "Fordą" ir pasisuko į senąjį Dorą. Šis linktelėjo, ir 
Džo pažiūrėjo į Ralfą. 

- Čia turbūt jūs su Luiza ir išlipsite, Ralfai. Sėkmės. Eičiau su ju- 
mis, jei tik galėčiau, - aš netgi jo prašiau, - bet jis sako, kad aš nepa- 
siruošęs. 

- Nieko tokio, - atsakė Ralfas. - Mes dėkojame už viską, ką dėl 
mūsų padarėte, tiesa, Luiza? 

- Gryna teisybė. 

Ralfas jau siekė durų rankenėlės, bet vėl paleidęs atsisuko į Do- 
rensą. 

- Dėl ko visa tai? Juk tai ne dėl dviejų tūkstančių žmonių išgelbė- 
jimo, apie kurį kalbėjo Klotė ir Lachesė. Visalaikėms jėgoms, kurias 
jie minėjo, du tūkstančiai gyvybių juk nieko nereiškia. Tai dėl ko vi- 
sa tai, Alfai? Kodėl mes čia? 

Pagaliau Dorenso šypsena dingo. Be jos jis tapo keistai jaunesnis 
1r reikšmingesnis. 

- Jobas tokį pat klausimą uždavė Dievui ir negavo atsakymo. Jūs 
jo irgi negausite, bet tik tiek jums pasakysiu: jūs tapote didelių įvy- 
kių ir galingų jėgų centru. Aukštesnės visatos darbas beveik visiškai 
sustojo, nes Atsitiktinumas ir Paskirtis įžvelgė jūsų progresą. 

- Puiku, bet aš nesuprantu, - nepykdamas atsakė Ralfas. 

- Ir aš ne, bet man užtenka ir tų dviejų tūkstančių gyvybių, - ra- 
miai įsiterpė Luiza. - Aš niekad sau neatleisčiau, jei bent jau nepaban- 
dyčiau sustabdyti įvykių. Visą likusį gyvenimą sapnuočiau lavonmai- 
šį, apgaubusį šį pastatą. Netgi jei miegočiau tik valandą pernakt. 

Ralfas pagalvojo 1r linktelėjo. Jis atidarė duris ir iškėlė vieną koją. 

- Puikus požiūris. O, ten bus i1r Elena. Galbūt netgi su Nete. Gal- 
būt tokiems Trumpalaikiams kaip mes ir to pakanka. 

Ir galbūt, - dingtelėjo Ralfui, - aš noriu atsirevanšuoti Dr. nr.3. 

Oi, Ralfai, - sudejavo Karolina. - Jr vėl vaizduojiesi esąs Klintas 
Istvudas. 

Ne, ne Klintas Istvudas. Ne Silvesteris Stalonė ir ne Arnoldas 
Švarcnegeris. Ir netgi ne Džonas Veinas. Jis nebuvo nei kovinis did- 
vyris, nei kino žvaigždė, o tik paprastas senasis Ralfas Robertsas iš 
Hariso aveniu. Tačiau neapykanta daktariūkščiui su surūdijusiu skal- 
peliu nuo to nė kiek nesumažėjo. Dabar neapykanta buvo daug dides- 
nė nei tada dėl benamio šuns ir išėjusio į pensiją istoriko, jau dešimt 
metų gyvenusio su Ralfu viename name. Ralfas negalėjo pamiršti 
svetainės Hai Ridže ir moterų, susmukusių prie sienos žemiau plaka- 
to su Siuzanos Dei atvaizdu. Prieš akis stojo ne Merilinos pilvas, o 
Grečen Tilburi plaukai: nuostabūs auksiniai plaukai, nudeginti atėmu- 
sio jai gyvybę švino. Čarlis Pikeringas nuspaudė gaiduką, o ginklą 
Jam į rankas tikriausiai įdavė Edas Dypno, bet Ralfas kaltino Atropę 
- šokdynės, skrybėlės ir šukų vagį. 

Atropę - auskarų vagį. 

- Eime, Luiza, - tarė jis. - Eim... 

Bet Luiza ant jo rankos uždėjo savąją ir papurtė galvą. 

- Dar ne dabar. Eikš vidun ir uždaryk duris. 

Ralfas įdėmiai pažvelgė į ją ir pakluso. Luiza sukaupė mintis ir 
prabilo, žvelgdama tiesiai į Dorą. 

- Aš vis dar nesuprantu, kodėl mus pasiuntė į Hai Ridžą, - prabi- 
lo ji. - Jie tiesiai šviesiai taip nepasakė, ką mes turime daryti, bet mes 
žinome, - tiesa, Ralfai? - kad būtent to jie ir norėjo. O aš noriu su- 
prasti. Jei mes turime būti čia, tai kodėl turėjome važiuoti tenai? 
Taip, mes išgelbėjome keletą gyvybių, ir dėl to džiaugiuosi, bet, ma- 
nau, Ralfas teisus: keletas gyvybių nieko nereiškia šio šou organiza- 
toriams. 

Akimirką stojo tyla, tada prabilo Dorensas. 

- Ar tau, Luiza, Klotė 1r Lachesė pasirodė visažiniai ir visagaliai? 

- Na... jie buvo sumanūs, bet ne išminčiai, - pagalvojusi atsakė 
Luiza. - Jie vadino save sraigteliais, esančiais daug žemiau už valdy- 
tojus, darančius sprendimus. 

Senasis Doras nusišypsojo ir linktelėjo. 

- Klotė 1r Lachesė patys yra beveik Tiiimpalaikiai, jei žiūrėsime į 
visą schemą. Jie turi savų baimių-ir protinių trumparegysčių. Jie taip 
pat gali priimti neteisingus sprendimus... bet ir tai nesvarbu, nes jie 
tarnauja Paskirčiai. Ir ka-tet. 

- Jie manė, kad pralaimėsime, jei susidursime su Atrope, tiesa? - 
paklausė Ralfas. - Todėl jie įtikino save, kad mes įvykdysime jų už- 
duotį, pasinaudodami užpakalinėmis durimis... o jomis ir buvo Hai 
Ridžas. 

- Taip, - atsakė Doras. - Taip ir buvo. 

- Puiku. Man patinka pasitikėjimo balsas. Ypač, kai... 

- Ne, - paprieštaravo Doras. - Ne tai. 

Ralfas ir Luiza sumišę susižvalgė. 

- Apie ką tu kalbi? 

- Čia viskas susiję tarpusavy. Paskirčiai tai būdinga. Matote... 
na... - Doras atsiduso. - Nekenčiu visų tų klausimų. Aš labai retai at- 
sakinėju į klausimus, ar tai jau sakiau? 

- Taip, - atsiliepė Luiza. - Sakei. 

- Tai va. O dabar, bingo! Visi tie klausimai. Bjauru! Ir bepras- 
miška! 

Ralfas žvilgtelėjo į Luizą, ji atsakė tuo pačiu. Jiedu nepajudėjo iš 
vietos. 

Doras vėl atsiduso. 

- Gerai... bet tai paskutinis mano Žodis, todėl klausykit. Galbūt 
Klotė 1r Lachesė apsiriko, pasiųsdami jus į Hai Ridžą, bet Paskirtis 
tiksliai žinojo, kur jus siunčia. Jūs įvykdėte savo užduotį tenai. 

- Išgelbėjome moteris, - tarė Luiza. 

Bet Dorensas purtė galvą. 

- Tai ką mes tada padarėme? - vos nesuriko ji. - £4? Ar neturime 
teisės Žinoti, kokią tos susmirdusios Paskirties dalį mes įvykdėme? 

- Ne, - atsakė Dorensas. - Bent jau ne dabar. Nes ir vėl turėsite tai 
padaryti. 

- Beprotybė, - ištarė Ralfas. 

- Deja, ne, - paprieštaravo Doras. Jis spaudė knygelę prie krūtinės 
1r atvirai žvelgė į Ralfą. - Atsitiktinumas - tai beprotybė, o Paskirtis 
yra sveiko proto. 

Gerai, - mąstė Ralfas, - ką mes darėme Hai Ridže be žmonių iš- 
vadavimo iš rūsio? Ir be Džono Leidekerio išgelbėjimo - Pikeringas 
būtų jį nušovęs kaip ir Krisą Nelį, jei nebūčiau įsikišes. Ar tai Leide- 
keris? 

Galėjo būti, bet kažkodėl taip neatrodė. 

- Dorensai, - paklausė Ralfas, - ar negalėtum dar daugiau mums 
pasakyti? Prašau. Aš... 

- Ne. Daugiau jokių klausimų, nes nėra laiko. Pavakarieniausime 
kartu, kai visa tai baigsis... jei tik liksime gyvi. 

- Tu tikrai moki pralinksminti, Dorai. 

Ralfas atidarė duris. Luiza padarė tą patį, ir jiedu išlipo iš maši- 
nos. Ralfas pasilenkė prie Džo Vaizerio. 

- Ar dar turi ką pasakyti? 

- Ne, nemanau. 

Doras palinko į priekį ir pašnibždėjo Vaizeriui į ausį. Džo susi- 
raukęs klausėsi. 

- Na? - paklausė Ralfas, kai Dorensas atsirėmė į atlošą. - Ką jis 
pasakė? 

- Jis sakė, kad nepamirštumėte mano šukučių. Net nenutuokiu, 
apie ką jis kalba, bet argi tai naujiena? 

- Nieko tokio, - šyptelėjo Ralfas. - Bent /ai supratau. Eime, Lui- 
za, pasinersime į minią. 

Kai priėjo parkavimo aikštelės vidurį, Luiza taip stipriai niūktelė- 
jo Ralfui į pašonę, kad tasai net kluptelėjo. 

- Žiūrėk! - sušnibždėjo ji. - Antai! Ar ten ne Konė Čang? 

Ralfas įsižiūrėjo. Taip, moteris mėlynu paltu, stovinti tarp dviejų 
vyrukų su užrašu "CBS" ant striukių, tikrai buvo Konė Čang. Ralfas 
žavėjosi jos mielu, inteligentišku veideliu ir malonia šypsena jau tiek 
daug vakarų, žiaumodamas vakarienę, kad net neabejojo, jog tai ji. 

- Arba ji, arba jos sesuo dvynė, - sumurmėjo jis. 

Regis, kad Luiza užmiršo senąjį Dorą, Hai Ridžą ir plikus dakta- 
mėgo vadinti "mūsų Luiza". 

- Po paralių! Ką ji čia veikia? 

- Na, - prabilo Ralfas, bet turėjo užsidengti burną, kad paslėptų 
šypseną. - Įvykiai Deryje tapo tarptautinėmis naujienomis. Tikriausiai 
šiandien ji kalbės priešais Visuomenės centrą tiesiogiai vakaro Ži- 
nioms. Bet kokiu atveju... 

Staiga neperspėjusios grįžo auros. Ralfui pritrūko kvapo. 

- Viešpatie! Luiza, ar ir tu matai? 

Bet, regis, taip nebuvo. Nes tada Luiza nebūtų net pastebėjusi Ko- 
nės Čang. Tai buvo siaubinga, ir pirmąsyk Ralfas suprato, kad netgi 
šviesusis aurų pasaulis turi savo tamsiąją pusę, dėl kurios paprastas 
žmogus parkristų ant kelių ir dėkotų Dievui už siauresnį pasaulio su- 
vokimą. 

Ir nereikia net palypėti kopėčiomis, - pamanė Ralfas. - Bent jau 
aš taip nemanau. Aš tik žvelgiu į platesnį pasaulį lyg žmogus, žiūrin- 
tis pro langą. Manęs jame nėra. 

Ir visai nesinorėjo ten būti. Užteko ir tokio reginio, kad panorė- 
tum apakti. Luiza susiraukė. 

- Ką, spalvas? Ne. Ar man reikėtų pabandyti? Ar kas nors atsi- 
tiko? 

Ralfas pabandė atsakyti ir neįstengė. Po minutės Luiza skaudžiai 
suspaudė jam alkūnę - nebeprireikė jokių paaiškinimų. Laimei ar ne- 
laimei, Luiza jau viską matė pati. 

„- O Dieve, - vos neverkdama išlemeno ji. - O Dieve, o Dieve, 
vargšelė Luiza. 

Nuo Derio ligoninės stogo virš Visuomenės centro pakilusi aura 
atrodė lyg milžiniškas skėtis. O dabar, stovėdami aikštelėje, jiedu at- 
sidūrė tarsi po didžiuliu ir šlykščių moskitų tinkleliu, tokiu senu ir ne- 
prižiūrėtu, kad net plonos sienelės apsinešė tamsiai žaliais pelėsiais. 
Ryški spalio saulė susitraukė iki blyškaus sidabrinio apskritimo. Orą 
užpildė rūkas, Ralfui primindamas devyniolikto amžiaus paveikslus 
su Londono vaizdais. Jiedu su Luiza ne tik žiūrėjo į lavonmaišį, ap- 
gaubusį Visuomenės centrą: jie buvo gyvi palaidoti jame. Ralfas jau- 
tė, kaip maišas spaudžia jį, bandydamas užlieti praradimu, neviltimi 
ir baime. 

Ko čia jaudintis? - Ralfas paklausė savęs, apatiškai žvelgdamas į 
Džo Vaizerio "Fordą", tolstantį su senuoju Doru ant užpakalinės sė- 
dynės. - Noriu pasakyti, kokia iš to nauda? Mes to nebepakeisime. 
Galbūt mums pavyko Hai Ridže, bet tarp šių dviejų įvykių yra didžiu- 
lis skirtumas kaip kad tarp dėmės ir juodosios skylės. Jei įsikišime į 
šiuos reikalus, mus paprasčiausiai sutrins į miltus. 

Ralfas išgirdo dejonę ir suvokė, kad Luiza verkia. Sukaupęs jė- 
gas, jis apkabino Luizą per pečius. 

- Laikykis, Luiza. Mes ištversime. 

Bet jis suabejojo. 

- Mes tai įkvėpiame į save! - kūkčiojo Luiza. - Tarytum trauktu- 
me į save mirtį! Ralfai, dinkime iš čia! Prašau eime iš čia! 

Mintis atrodė tokia pat viliojanti kaip 17 vanduo mirštančiam iš 
troškulio dykumoje, bet Ralfas papurtė galvą. 

- Jei nieko nedarysime, šiandien čia žus du tūkstančiai žmonių. 
Man daug kas neaišku, bet dėl to esu visiškai tikras. 

- Gerai, - sušnibždėjo Luiza. - Tik laikyk mane apkabinęs ir ne- 
leisk prasiskelti galvos, jei nualpsiu. 

Ironiška, - pagalvojo Ralfas. Jų veidai ir kūnai švytėjo vidutinio 
amžiaus žmonių sveikata, tačiau abu šlepseno per parkavimo aikštelę 
lyg pora sukriošėlių, kurių raumenys virto virvutėmis, o kaulai - stik- 
lu. Ralfas girdėjo, kaip tankiai ir sunkiai kvėpavo Luiza lyg ką tik 
rimtai susižeidusi moteris. 

- Jei nori, galiu palydėti tave atgal, - pasiūlė Ralfas, tikrai ketin- 
damas taip padaryti. 

Jis nuvestų ją į parkavimo aikštelę 1r pasodintų ant oranžinio au- 
tobusų stotelės suoliuko. O kai atvažiuotų autobusas, lengviausias pa- 
saulyje dalykas būtų įlipti ir sugrįžti į Hariso aveniu. 

Ralfas jautė, kaip aura-žudikė, gaubianti šią vietą, slegia jį, ban- 
dydama suspausti it kokį plastmasinį maišelį. Jis prisiminė, ką Mak- 
governas kalbėjo apie Mėjos Ločer emfizemą: kad tai viena iš tų nie- 
kad neatsitraukiančių ligų. Dabar Ralfas suprato, kaip Mėja Ločer 
jautėsi per paskutinius savo metus. Nesvarbu, kiek Ralfas įkvėpdavo 
Juodojo oro ar kiek giliai jis patekdavo, jo širdis ir toliau stipriai pla- 
kė, o galvoje pašėlusiai tvinksėjo, tarsi jį kankintų giliausios pasauly- 
je pagirios. 

Ralfas jau norėjo pakartoti, kad palydės Luizą atgal, bet ji prabi- 
lo pirmoji. 

- Aš susidorosiu... bet tikiuosi... tai 1lgai netruks. Ralfai, kaip mes 
galime jausti tą bjaurastį, jei nematome spalvų? Kodėl jie to nejaučia? 
- Luiza parodė į žiniasklaidos atstovus, besisukinėjančius apie Visuo- 
menės centrą. - Argi mes, Trumpalaikiai, tokie nejautrūs? Nenorėčiau 
taip galvoti. 

Ralfas papurtė galvą, norėdamas pabrėžti, kad pats nežino, bet pa- 
galvojo, jog galbūt žinių komandos, videotechnikai ir apsauga, susi- 
būrę prie durų ir po plakatu, kabančiu nuo skliauto, kažką jautė. Dau- 
gybė rankų laikė kavos puodelius, bet nė vienas Žmogus jos negėrė. 
Ant furgono kapoto stovėjo spurgų dėžė, bet tik vienintelė, išimta iš 
dėžės, ir ta prakąsta gulėjo ant servetėlės. Ralfas nužvelgė kokius du 
tuzinus veidų ir nė viename neišvydo šypsenos. Žinių komandos dir- 
bo savo darbą: nustatinėjo kameras, žymėjo vietas, kur turėtų stovėti 
reporteriai, tiesė koaksialinius kabelius ir tvirtino juos prie žemės - ta- 
čiau be jokio užsidegimo, kaip kad reikėjo tikėtis prieš tokius neeili- 
nius įvykius. 

Konė Čang išėjo iš po skliauto su barzdotu simpatišku operatoriu- 
mi - "MAIKLAS ROZENBERGAS" buvo užrašyta ant jo kortelės - 
ir iškėlusi rankas parodė, kaip ji norėtų, kad šis nufilmuotų po skliau- 
tu kabantį plakatą. Rozenbergas linktelėjo. Čang veidas buvo išbalęs, 
bet išdidus, o kai ji kalbėjosi su operatoriumi, Ralfas pastebėjo, kaip 

moteris nesąmoningai pridėjo ranką prie smilkinio, lyg būtų užmiršu- 
si, ką norėjo pasakyti, arba staiga nekaip pasijutusi. 

Atrodė, kad visų veidų išraiška vienoda, ir Ralfas net žinojo jos 
pavadinimą: kai jis dar buvo vaikas, tai vadinosi melancholija, tačiau 
šiuo atveju melancholija buvo silpnas žodelis, apibūdinantis visų liū- 
desį. 

Ralfas prisiminė atvejus, kai jis susidurdavo su emociniu sustaba- 
rėjimu. Plaukdavo per dieną, kartais jausdamasis puikiai, kartais - ge- 
rai... ir staiga be jokios aiškios priežasties jis perdegdavo. Užplūsda- 
vo mintys: ir kokia gi iš to nauda? - ir jis pajusdavo begalinį norą 
grįžti į lovą ir užsikloti anklode galvą. 

Galbūt tai ir sukelia tokius jausmus, - mąstė Ralfas. - Galbūt tai 
- jau laukianti mirtis ar liūdesys, išsiskleidęs it pokylių palapinė iš vo- 
ratinklių ir ašarų vietoj brezento ir virvių. Mes to nematome, tik ne 
Trumpalaikių lygmenyje, bet vis tiek jaučiame. Taip, mes tai jaučia- 
me. O dabar... 

Dabar tai bandė visiškai juos iščiulpti. Galbūt jie - ne vampyrai, 
ko taip bijojo, bet /as daiktas - be abejonės, toks. Lavonmaišis tęsė lė- 
jie jam leistų. 

Luiza suklupusi atsimušė į Ralfą, ir šis vos susilaikė, kad abu ne- 
sitėkštų ant šaligatvio. Luiza pakėlė galvą (labai iš lėto, tarytum jos 
plaukai būtų išmirkyti cemente), pridėjo ranką prie burnos ir stipriai 
įkvėpė. Tuo pat metu ji blykstelėjo. Esant kitoms aplinkybėms, Ral- 
fas nebūtų atkreipęs į blyksnį dėmesio, bet tik ne dabar. Luiza kilste- 
lėjo save į viršų. Tik truputį. Kad galėtų pasikrauti. 

Ralfas nematė, kaip Luiza įlindo į padavėjos aurą, bet šįkart vis- 
kas įvyko prieš jo akis. Žiniasklaidos komandos auros buvo panašios 
į mažus, bet ryškiai išdažytus japoniškus žibintus, drąsiai šviečiančius 
tamsiame urve. Violetinės spalvos spindulys atsiskyrė nuo Maiklo 
Rozenbergo, barzdoto Konės Čang operatoriaus. Priešais Luizos vei- 
dą jis pasidalijo į dvi dalis. Viršutinė atšaka dar kartą pasidalijo pu- 
siau ir įlindo į Luizos šnerves. Apatinė atšaka įlindo į burną. Ralfas 
matė, kaip ji šviečia už skruostų, įžiebdama Luizą iš vidaus kaip žva- 
kė įžiebia Helouvyno moliūgą. 

Luiza beveik paleido Ralfo ranką, jos kūno spaudimas taip pat 
dingo. Po sekundės išnyko ir violetinės šviesos spindulys. Luiza pa- 
žvelgė į Ralfą. Spalva vėl nudažė jos skruostus. 

- Taip geriau - daug geriau. O dabar tu, Ralfai! 

Ralfas nenorėjo, - visa tai dar atrodė it vagystė, - bet tai buvo bū- 
tinybė, nes antraip jis būtų išsitiesęs tiesiog ant šaligatvio. Jis beveik 
jautė, kaip paskutiniai pasiskolintos iš berniūkščio "Nirvana" marški- 
nėliais energijos lašai garuoja pro jo poras. Ralfas pridėjo ranką prie 
lūpų, kaip kad šį rytą prie cukrainės parkavimo aikštelės, ir ieškoda- 
mas taikinio pasisuko į kairę. Konė Čang keliais žingsniais priartėjo 
prie jųdviejų. Ji vis dar žiūrėjo į plakatą, kabantį po skliautu, ir kal- 
bėjosi su Rozenbergu (kuris nė kiek nepasikeitė po Luizos pasikrovi- 
mo). Nieko negalvodamas, Ralfas stipriai įkvėpė pro sudarytą iš 
kumščio vamzdelį. 

Čang aura buvo tokios pat mielos dramblio kaulo spalvos, kokia 
ji buvo Elenos bei Netės tądien, kai jodvi kartu su Grečen Tilburi 
įžengė į Ralfo namus. Vietoj šviesos spindulio nuo Konės auros atsi- 
plėšė tiesi juosta. Ralfas pajuto, kaip iškart jį užlieja jėga, pašalinda- 
ma silpnumą iš sąnarių ir raumenų. Jis vėl galėjo aiškiai mąstyti, ta- 
rytum ką tik kažkas būtų pašalinęs milžinišką suodžių debesį iš sme- 
genų. 

Konė Čang nutilo, dirstelėjo į dangų ir vėl prabilo į operatorių. 
Ralfas apsisuko 1r pamatė, kad Luiza jį įdėmiai stebi. 

- Ar geriau? - paklausė ji. 

- Žinoma, bet vis dar jaučiuosi, lyg tūnočiau lavonmaišyje. 

- Manau... 

Luiza nutilo, nes jos akys užčiuopė kažką į kairę nuo Visuomenės 
centro durų. Ji suriko ir prisispaudė prie Ralfo. Jos akys vos neišvirto 
1$ orbitų. Ralfas pasekė jos žvilgsnį. Staiga jam pritrūko kvapo. Ar- 
chitektai bandė sušvelninti plytinius pastato kampus, todėl ten paso- 
dino amžinai žaliuojančius krūmus. Vėliau juos užmiršo arba tyčia 
leido jiems augti, tad šie taip išsikerojo, kad visiškai užgožė žolės 
juosteles tarp kiekvieno iš jų bei į pravažiavimą atsimušantį betoninį 
takelį. 

Milžiniški vabalai, panašūs į priešistorinius trilobitus, ropinėjo po 
tuos amžinai žaliuojančius krūmus. Jie ropštėsi viens ant kito, daužė- 


166 


si galvomis, kartais smogdavo priekinėmis kojomis vieni kitiems lyg 
elniai, surėmę ragus per poravimosi sezoną. Vabalai nepersišvietė 
kaip kad paukštis ant palydovinės antenos, bet jie vis tiek atrodė ne- 
realūs it vaiduokliai. Jų auros blyksėjo visu spalvų spektru. Jie buvo 
tokie ryškūs, tačiau tokie vienadieniai, kad net atrodė panašūs į keis- 
tus jonvabalius. 

Tik jie ne jonvabaliai. Ir tu žinai, kas jie tokie. 

- Ei! - sušuko Rozenbergas, Čang operatorius. Jis kreipėsi į juo- 
du su Luiza, bet dauguma šalia stovėjusių Žmonių taip pat atsisuko. - 
Ar jai nieko neatsitiko, drauguži? | 

- Nieko, - atsakė Ralfas. Jausdamasis kvailai, jis greitai nuleido 
ranką nuo burnos. - Ji tik... 

- Aš tik pamačiau pelę! - pertraukė Luiza, beprotiškai šypsodama- 
si... "mūsų Luizos" šypsena. 

Ralfas didžiavosi Luiza. Ji parodė į krūmus kairėje nuo durų. 

- Ji buvo ten. Bet ji buvo labai riebi. Ar matei ją, Nortonai? 

- Ne, Alisa. 

- Pasilikite čia, pone, - kreipėsi Maiklas Rozenbergas. - Šįvakar 
išvysite įvairiausių laukinių padarų. 

Jis priverstinai nusijuokė ir grįžo prie savo darbų. 

- Viešpatie, Ralfai! - sušnibždėjo Luiza. - Tie... tie... padarai... 

Ralfas suspaudė jai ranką. 

- Nusiramink, Luiza. | 

- Jie žino, tiesa? Todėl jie ir čia. Jie lyg grifai. 

Ralfas linktelėjo. Keli vabalai pasirodė krūmų viršūnėje ir ėmė 
lipti pastato siena. Jie blausiai judėjo lyg mieguistos musės rudenį, 
palikdami už savęs siauras pėdsakų vėžes. Kiti vabalai lindo iš po 
krūmų ant žolės. 

Vienas iš vietinių Žinių reporterių patraukė prie krūmų. Kai jis pa- 
suko galvą, Ralfas atpažino Džoną Kirklendą. Jis kalbėjosi su gražia 
moterimi elegantišku dalykinių kostiumėliu, kuris Ralfui pasirodė la- 
bai seksualus. Tikriausiai ji buvo Kirklendo prodiuserė. Ralfas pa- 
smalsavo, ar tik Lizetės Benson aura netapdavo žalios spalvos, kai 
pasirodydavo ši moteris. 

- Jie eina prie vabalų! - išsigandusi sušnibždėjo Luiza. - Turime 
juos sulaikyti, Ralfai. Mes privalome! 

- Mes absoliučiai nieko nedarysime. 

- Bet... 

- Luiza, mums nevalia pasakoti apie vabalus, kurių niekas, išsky- 
rus mus, nemato. Viskas gali baigtis tuo, kad mums užvilks tramdo- 
muosius marškinius. Beje, vabalai jiems nieko nepadarys, - Ralfas pa- 
galvojęs dar pridūrė: - Tikiuosi. 

Jiedu nusekė Kirklendą ir jo žaviąją palydovę akimis iki pieve- 
lės... ir knibždančių aplinkui trilobitų. Vienas užlipo ant idealiai pu- 
poliruoto Kirklendo bato, truputį stabtelėjo ir ėmė kopti kelnių klešne. 

- Man nusispjaut į tą Siuzaną Dei, - kalbėjo Kirklendas. - "Pagal- 
ba moterims" yra įvykių centras, o ne ji: verkiančios gražuolės su juo- 
domis gedulo juostelėmis. 

- Saugokis, Džonai, - sausai atsakė moteris. - Pasidarei per daug 
jautrus. 

- Tikrai? Velnias. 

Vabalas taikėsi į tarpukojį. Ralfui dingtelėjo, kad jei staiga Kir- 
klendas išvystų, kas ropinėja jo klynu, tikriausiai išprotėtų. 

- Gerai, bet neužmiršk pakalbinti moterų, vadovaujančių vieti- 
niam organizacijos skyriui, - dėstė prodiuserė. - Kai Tilburi nebėra, 
svarbiausiomis tapo Megė Petrovski, Barbara Ričards ir Roberta Har- 
per. Šį vakarą Harper pristatys Didžiąją Šamanę. 

Moteris nužengė nuo takelio ir batelio kulnu pritrėškė ropojantį 
spalvotą vabalą. Iš jo vidurių ištryško vaivorykštė ir balta medžiaga, 
panaši į bulvių košę. Ralfas pagalvojo, kad galbūt tai kiaušinėliai. 
Luiza prigludo prie jo rankos. 

- Ir būtinai nepamesk iš akių Elenos Dypno, - žengusi žingsnį ar- 
čiau pastato, tęsė prodiuserė. 

Vabalas maskatavo prilipęs prie kulniuko. 

- Dypno, - pakartojo Kirklendas ir pabarškino krumpliais į kaktą. 
- Jau esu tą pavardę kažkur girdėjęs. | 

- Taip, ji - Edo Dypno žmona. Jie išsiskyrę. Jei nori ašarų, griebk 
ją. Jodvi su Tilburi buvo labai geros draugės. Galbūt ypatingos drau- 
gės, jei supranti, ką noriu pasakyti. 

Kirklendas pašnairavo: Ralfas net pasimetė, išvydęs tokią nebū- 
dingą Kirklendui veido išraišką. Tuo tarpu vienas vabalas užsiropštė 
ant moters bato ir ėmė lipti koja aukštyn. Ralfas sustingęs stebėjo, 


168 


kaip jis dingo po prodiuserės sijonu. Vabalas, lipantis šlaunimi, atro- 
dė it katinėlis po rankšluosčiu. Regis, Kirklendo kolegė kažką pajuto: 
kalbėdama apie planuojamus interviu per Dei pasisakymą, ji nesąmo- 
ningai pasikasė dešinę šlaunį, nes vabalas buvo būtent ten. Ralfas ne- 
išgirdo trekštelėjimo, kai vabalėlis žuvo, bet galėjo jį įsivaizduoti. Ki- 
taip ir negalėjo. Taigi jis įsivaizdavo, kaip jo viduriai lyg pūliai iš- 
trykšta ant nailoninės kojinės ir turbūt nepastebėti ir nejuntami išliks 
ten iki vakarinio dušo. 

Jiedu ėmė tartis dėl numatyto šią popietę antiabortininkų mitin- 
go... neabejodami, kad toks įvyks. Moters nuomone, net tokie bepro- 
čiai kaip "Gyvenimo draugai" nedrįs rodytis Visuomenės centre po 
įvykių Hai Ridže. Kirklendas paprieštaravo, jog negalima nuvertinti 
fanatikų idiotizmo. Ir kai jie kalbėjosi, dalydamiesi mintimis ir paska- 
lomis, vis daugiau spalvotų vabalų ėmė kopti jų kojomis ir kūnais. 
Vienas "pionierius" net nužygiavo iki raudono Kirklendo kaklaraiščio 
ir turbūt taikėsi užsiropšti ant veido. 

Judėjimas dešinėje sudirgino Ralfo akį. Jis pasisuko į duris ir iš- 
vydo, kad vienas iš komandos narių baksnoja savo draugui, rodyda- 
mas į jį su Luiza. Staiga Ralfas suprato, ką jie mato: du žmonės be jo- 
kios aiškios priežasties (jie neturėjo juodų gedulo juostelių, ir, be abe- 
jo, nepriklausė žiniasklaidos atstovams) stoviniavo parkavimo aikšte- 
lės pakrašty. Ponia, kuri jau vienąkart suriko, įsikniaubusi į džentel- 
meno ranką... o šis lyg kuoktelėjęs spoksojo į nieką. 

Ralfas švelniai prašneko lūpų kampučiu lyg pabėgimą aptariantis 
kalinys iš kokio nors filmo apie kalėjimus. 

- Pakelk galvą. Mes pritraukėme daugiau dėmesio nei reikėtų. 

Akimirką Ralfas netikėjo, kad Luiza sugebės tai padaryti... bet pa- 
galiau ji pakėlė galvą. Ji paskutinįsyk nenoriai žvilgtelėjo į prie sie- 
nos augančius krūmus ir vėl ryžtingai atsisuko į Ralfą. 

- Ar niekur nematai Atropės, Ralfai? Juk mes dėl to čia ir esame... 
kad rastume jo pėdsakus? 

- Galbūt. Ko gero. Tiesą pasakius, aš ir neieškojau - per daug ki- 
tų įvykių aplinkui. Manau, kad turime arčiau prieiti prie pastato. 

Ralfas nelabai norėjo tai daryti, bet reikėjo ko nors imtis. Jis jau- 
tė lavonmaišį, kuris priešinosi bet kokiam judėjimui į priekį. Stai su 
kuo reikėjo pakovoti. 

- Gerai, - sutiko Luiza. - Aš paprašysiu Konės Čang autografo ir 
pasistengsiu atrodyti kuo kvailesnė. Ar galėsi tai pakęsti? 

- Taip. 

- Gerai. Nes tada jie žiūrės tik į mane. 

- Puiku. 

Ralfas metė dar vieną žvilgsnį į Džoną Kirklendą ir prodiuserę. 
Jie aptarinėjo, ką parodyti tiesioginiame eteryje, net nenutuokdami, 
kad trilobitai ropinėjo jų veidais. Vienas iš lėto bandė prasiskverbti į į 
Džono Kirklendo burną. 

Ralfas greit nusuko žvilgsnį ir leido Luizai nusitempti jį prie Ko- 
nės Čang ir barzdoto operatoriaus Rozenbergo. Šiedu pirmiausia pa- 
žvelgė į Luizą, o po to susižvalgė patys. Šį žvilgsnį sudarė viena da- 
lis nustebimo ir trys dalys susitaikymo (na, štai, dar viena iš jų). Lui- 
za sugnybo Ralfui ranką, tarsi norėdama pasakyti: Nekreipk į mane 
dėmesio, Ralfai. Tu dairykis savų reikalų, o aš imsiuos savųjų. 

- Atleiskite, bet ar tik jūs ne Konė Čang? - žaviu smalsaujančios 
liežuvautojos balsu paklausė Luiza. - Pamačiau jus ana ten ir pasakiau 
Nortonui: "Arba tai ta pati ponia, kuri dirba kartu su Denu Rateriu, ar- 
ba aš išsikrausčiau iš proto". O tada... 

- Aš ir esu Konė Čang. Labai malonu su jumis susipažinti, bet aš 
ruošiuosi šio vakaro Žinioms, todėl jei man atleisit... 

- Na žinoma, aš net nesvajojau jūsų trukdyti. Norėčiau tik auto- 
grafo, - užtektų ir mažo brūkštelėjimo, - nes aš esu didžiausia jūsų 
gerbėja, bent jau Meine. 

Konė Čang pažvelgė į Rozenbergą. Vienoje rankoje jis jau laikė 
parkerį lyg seselė operacinėje instrumentą, kurio prireiks chirurgui, 
nors jis pats dar nespėjo paprašyti. Ralfas įsistebeilijo į Visuomenės 
centro priekį ir truputėlį šoktelėjo į viršų pojūčių hierarchijoje. 

Priešais duris jis išvydo pusiau permatomą juodą medžiagą. Ji bu- 
vo beveik dviejų colių gylio ir atrodė lyg koks geologinis darinys. Bet 
to negalėjo būti... o gal galėjo? Jei ji būtų buvusi tikra (pagal Trum- 
palaikių pasaulio suvokimą), medžiaga būtų užblokavusi duris, bet 
juk taip neatsitiko. Ralfui stebint, du televizijos komandos nariai įbri- 
do į ją iki kelių tarytum į pažemiui sklandantį ūkelį. 

Ralfas prisiminė žmonių paliktus aurų pėdsakus, panašius į Artū- 
ro Miurėjaus mokomąsias šokių diagramas, ir staiga viską suprato. 

Pėdsakai išnykdavo lyg cigarečių dūmai... tik cigarečių dūmai ne- 
dingdavo: jie palikdavo nuosėdas ant sienų, langų ir plaučiuose. Tik- 
riausiai žmonių auros palikdavo tokias pat nuosėdas. Vieno žmogaus 
nuosėdų turbūt ne;manoma buvo įžiūrėti, bet čia buvo didžiausia ket- 
virto pagal dydį Meino miesto susitikimo vieta. Ralfas pagalvojo, 
kiek žmonių įėjo ir išėjo pro šias duris: apie visus banketus, susirin- 
kimus, šou, koncertus, krepšinio turnyrus - ir suprato, kas per daiktas 
tas pusiau persišviečiantis šlakas. Tai lygiai tas pat kaip ir nežymios 
įdubos dažnai naudojamų laiptų vidury. 

Nekreipk į tai dėmesio, mielasis, pasirūpink savais reikalais. 

Šalia Konė Čang pasirašinėjo ant Luizos rugsėjo mėnesio elektros 
sąskaitos. Ralfas įsistebeilijo į nuosėdas ant cemento priešais duris, 
ieškodamas Atropės pėdsakų, kuriuos galėjai lengviau užuosti nei pa- 
stebėti: jos dvokė šlykščiu mėsos kvapu, kuris sklandė aplink pono 
Hustono mėsos krautuvėlę, kai Ralfas dar buvo vaikas. 

- Ačiū! - plepėjo Luiza. - Pasakiau Nortonui: "Ji atrodo lygiai taip 
pat kaip ir per žinias: lyg maža kiniška lėlytė". Būtent taip ir pasa- 
kiau. 

- Labai malonu, - atsakė Konė Čang, - bet aš tikrai turiu grįžti 
prie darbo. 

- Na žinoma. Perduokit linkėjimus Denui Rateriui. Pasakykite, 
kad žaviuosi jo darbu. 

- Būtinai, - Čang nusišypsojo ir linktelėjo, atidavusi parkerį Ro- 
zenbergui. - O dabar atleiskite, bet... 

Jei jis čia, tai aukščiau už mane, - mąstė Ralfas. - Turiu pakilti 
dar aukščiau. 

Taip, bet Ralfas turėjo būti atsargus, ir ne vien dėl to, kad laikas 
tapo brangiu malonumu. Paprasčiausiai, jei jis pakiltų aukščiau, ding- 
tų iš Trumpalaikių pasaulio, o tai šiuos naujienų besivaikančius žmo- 
nes atitrauktų net nuo artėjančio mitingo... bent jau kuriam laikui. 

Ralfas susikaupė, tik šįkart viduje ne mirktelėjo, o švelniai nulei- 
do akies voką. Spalvos tyliai plūstelėjo į pasaulį: šis nuostabiai nušvi- 
to. Bet vis dėlto stipriausia iš spalvų liko juoda lavonmaišio spalva. Ji 
užgožė visas likusias. Ralfą vėl užplūdo depresija ir neapsakomas sil- 
pnumas, kuris smigo į širdį lyg užaštrintas plaktuko galas. Ralfas su- 

vokė, kad visus reikalus turi atlikti labai greitai ir mauti atgal į Trum- 
palaikių lygmenį, kol jėgos visiškai jo neapleido. S 

Jis vėl pažvelgė į duris. Akimirką ten mirgėjo tik tokių kaip jis, 
Trumpalaikių, blėstančios auros... bet staiga tai, ko jis ieškojo, išryš- 
kėjo lyg parašyta citrinos sultimis Žinutė, pakelta virš žvakės liepsnos. 

Ralfas tikėjosi kažko panašaus į pūvančias žarnas konteineryje už 
pono Hustono krautuvėlės, bet tikrovė pasirodė dar bjauresnė, nes 1š- 
aiškėjo visai netikėtai. Ant pačių durų matėsi kruvinos, gleivėtos me- 
džiagos dėmės (tikriausiai paliktos Atropės pirštų) bei šlykšti 4os pa- 
čios medžiagos bala, besigerianti į aurų nuosėdas priešais duris. Ši 
bala buvo tokia siaubinga, - tokia svetima, - kad spalvoti vabalai, pa- 
lyginus su ja, atrodė normalūs padarai. Ji buvo panaši į vėmalus, pa- 
liktus šuns, kenčiančio nuo kažkokios naujos ir pavojingos pasiutligės 
formos. Pėdsakai nuo šios balos ėjo tolyn. 

Žinoma, - pagalvojo Ralfas. - Todėl mes čia ir turėjome atvažiuo- 
ti. Mažasis šunsnukis negali atsitraukti nuo šios vietos. Tai lyg kokai- 
nas narkomanams. 

Ralfas įsivaizdavo Atropę, stovintį toje pačioje vietoje, kur jis da- 
bar, Žžiūrintį... besivaipantį... o po to žengiantį pirmyn ir uždedantį 
rankas ant durų. Perbraukiantį per jas ir paliekantį šlykščias dėmes. 
Ralfas įsivaizdavo Atropę, traukiantį jėgą ir energiją Iš juodumos, ku- 
ri savo ruožtu vogė Ralfo gyvybingumą. 

Žinoma, jis turi reikalų ir kitur, - kiekviena diena užimta, kai esi 
toks antgamtinis psichopatas, - bet vis tiek jam sunku ilgai išbūti ne- 
apsilankius čia. Ir ką jis jaučia? Lyg jo pimpis nenustygtų vietoje 
karštą vasaros dieną, štai ką. 

Luiza patempė Ralfą už rankovės, ir jis atsisuko. Ji vis dar šypso- 
josi, bet nerimas akyse išdavė, kad ji vos vos galėjo sulaikyti riksmą. 
Už Luizos Konė Čang ir Rozenbergas keliavo pastato link. 

- Ištrauk mane iš čia, - sušnibždėjo Luiza. - Daugiau nebeištver- 
siu. Jaučiu, kad tuoj išeisiu iš proto. 

[- Gerai. Jokių problemų.) 

- Negirdžiu tavęs, Ralfai. Ir atrodo, kad pro tave šviečia saulė. 
Viešpatie, taip ir yra! 

[- O, palauk...) 

Ralfas susikaupė ir pajuto, kaip pasaulis nežymiai susiūbavo. 
Spalvos išblėso. Luizos aura tarsi vėl įsigėrė į jos odą. 

- Dabar geriau? 

- Na, bent jau vientisiau. 

Ralfas šyptelėjo. 

- Gerai. Eime. 

Jis suėmė Luizą už alkūnės, ir jiedu patraukė į tą pačią vietą, kur 
Džo Vaizeris juos išleido. Į tą pačią pusę vedė ir kruvini pėdsakai. 

- Ar radai, ko ieškojai? 

- Taip. | 

Luiza iškart nušvito. 

- Puiku! Mačiau, kaip tu pakilai: buvo labai keista - lyg stebėčiau, 
kaip tu virsti į sepijinę nuotrauką. O tada... kai pamačiau pro tave 
šviečiančią saulę... tai buvo ypatinga. 

Luiza griežtai dėbtelėjo į Ralfą. 

- Baisu? 

- Ne... ne baisu. Paprasčiausiai ypatinga. Tie vabalai... jie buvo 
baisūs. Fu! 

- Žinau, ką nori pasakyti. Bet manau, kad jie vis dar ten. 

- Galbūt. Tačiau mes vis dar klaidžiojame, tiesa? 

- Aha. Iki Rojaus dar tolimas kelias, būtų pasakiusi Karolina. 

- Tik nesitrauk nuo manęs, Ralfai Robertsai, ir nepasiklysk. 

- Ralfas Robertsas? Niekada apie tokį negirdėjau. Mano vardas 
Nortonas. 

Ralfas apsidžiaugė, kad Luiza nusijuokė. 

Ralfas ir Luiza iš lėto kirto asfaltuotą parkavimo aikštelę, išbrai- 
žytą geltonomis linijomis. Ralfas neabejojo, kad šiąnakt čia neliks nė 
vienos laisvos vietelės. Ateikit, pažiūrėkit, paklausykit ir, svarbiausia, 
parodykit savo miestui ir visai šaliai, kad jokie čarliai pikeringai jūsų 
neįbaugins. Netgi baimės suvaržyta mažuma šiandien išdrįs pasmal- 
sauti. 

Priėję prie gatvės, jiedu pasiekė lavonmaišio kraštą. Čia maišas 
buvo tirštesnis, ir Ralfas pastebėjo lėtą bangavimą, tarytum lavonmai- 
šis būtų sudarytas iš smulkučių judančių dulkelių. Tai buvo panašu į 
orą virš atviro krematoriumo, žibantį nuo karščio ir degančio popie- 
riaus gabalėlių. 

Ralfas girdėjo du vieną su kitu susiliejusius garsus. Viršutinis at- 
rodė panašus į sidabrinį atodūsį. Tokį garsą galėtų sukelti vėjas, jei 
tik mokėtų verkti. Šis garsas gąsdino, bet apatinis buvo dar nemalo- 
nesnis: seilėtas čepsėjimas, tarsi kažkur šalia milžiniška bedantė bur- 
na kramtytų minkštą maistą. 

Kai jiedu priėjo prie tamsios lavonmaišio odos, Luiza stabtelėjo, 
pakėlė savo išsigandusias, atsiprašančias akis į Ralfą ir prabilo lyg 
maža mergaitė. 

- Nežinau, ar galėsiu pro tai praeiti, - ji nutilo, bet sukaupusi jė- 
gas tęsė toliau. - Jis gyvas. Visas tas daiktas. Jis juos mato, - Luiza 
nykščiu dūrė į žmones parkavimo aikštelėje ir žiniasklaidos koman- 
dą arčiau pastato, - ir tai blogai, bet taip pat jis mato ir mus, o tai dar 
blogiau... taip pat jis žino, kad mes jį matom. Jam nepatinka, kai jį 
mato. Galbūt jis neprieštarauja, kad jį jaučiame, bet tik ne tada, kai jį 
matom. 

Dabar tas seilėtas čepsėjimas beveik tarė žodžius. Ir kuo ilgiau 
Ralfas klausėsi, juo labiau tuo neabejojo. 

[Dinkiščia. Eikvelniop. Maukiščia.] 

- Ralfai, - sušnibždėjo Luiza. - Ar girdi? 

[Nekenčiu. Užmušiu. Surysiu.] 

Ralfas linktelėjo ir vėl paėmė Luizą už alkūnės. 

- Eime, Luiza. 

- Eiti? Kur? 

- Žemyn. 

Akimirką Luiza nieko nesuprasdama tik spoksojo į Ralfą. Po to 
pagaliau linktelėjo. Ralfas pajuto vidinį mirktelėjimą (stipresnį nei 
akies voko nusileidimas), ir staiga diena išsigiedrijo. Tamsi užtvara 
priešais juos dingo. Tačiau jiedu vis tiek užsimerkė ir sulaikė kvėpa- 
vimą, priėję prie vietos, kur turėjo būti maišo kraštas. Luiza suspau- 
dė Ralfui ranką, kai kirto nematomą užtvarą. Patį Ralfą užliejo prisi- 
minimų raizginys: lėta žmonos mirtis, mylimo šuns netektis, Bilis 
Makgovernas, ranka susiėmęs už širdies. Ausis užpildė sidabrinės ai- 
manos - tokios pastovios ir stingdančiai tuščios it užsigimusio idioto 
verkšlenimas. 

Pagaliau jiedu atsidūrė kitoje pusėje. 


Kai tik Ralfas su Luiza praėjo pro medinę arką parkavimo aikšte- 
lės gale (ant jos kabėjo užrašas: "MES IŠVYKOME Į VARŽYBAS 
BESIO PARKE"), Ralfas atvedė Luizą prie suoliuko ir ją pasodino, 
nors ji ir priešinosi įtikinėdama, kad puikiai jaučiasi. 

- Gerai, bet ir man pačiam reikia susikaupti. 

Luiza nubraukė plaukų sruogą nuo Ralfo smilkinių ir pakštelėjo į 
tą pačią vietą. 

- Ilsėkis, širdele. 

Tai užtruko beveik penkias minutes. Kai Ralfas pajuto, jog atsi- 
stojus nesulinks keliai, paėmė Luizą už rankos, ir jie kartu atsistojo. 

- Ar radai, Ralfai? Ar radai jo pėdsakus? 

Ralfas linktelėjo. 

- Kad juos pamatytume, turime pašokti du šuolius į viršų. Pirma 
bandžiau pakilti, kad tik matyčiau auras, nes tuomet laikas bėga ne 
taip greitai, bet to neužteko. Reikia kilti dar aukščiau. 

- Gerai. 

- Bet privalome būti atsargūs. Nes kai galime matyti... 

- Ir mus mato. Taip. O be to, nereikia užmiršti ir apie laiką. 
- Be abejo. Ar pasiruošusi? 

- Beveik. Pirma pabučiuok mane. Užteks ir mažo bučiniuko. 
Ralfas nusišypsojo ir pabučiavo Luizą. 

- O dabar aš pasiruošusi. 

- Puiku. Kylame. 

Mirkt! 

Kruvini pėdsakai nuvedė juos per purviną teritoriją (buvusį cen- 
trinį Apygardos mugės praėjimą) prie hipodromo, kur nuo gegužėd iki 
rugsėjo vykdavo žirgų lenktynės. Luiza sustojo prie tvoros, apsižval- 
gė, ar aplinkui nieko nėra, ir pašoko į viršų. Iš pradžių ji judėjo leng- 
vai lyg maža mergaitė, bet sustingo, perkėlusi koją per tvorą. Jos vei- 
de atsispindėjo nuostaba ir baimė. 

[- Luiza? Ar viskas gerai?) 

[- Taip, gerai. Tai tik mano prakeiktas senas apatinis sijonas! 
Tikriausiai numečiau svorio, nes jis nesilaiko ten, kur turėtų! Velniai 
griebtų!| 

Ralfas pastebėjo ne tik Luizos apatinio sijono raukinukus, bet ir 
kokius tris keturis colius rožinio nailono. Jis vos sulaikė šypseną, kai 
Luiza atsisėdo ant plataus tvoros skersinio ir pradėjo tampyti sijoną. 
Ralfas norėjo jai pasakyti, kad ji atrodo labai patraukliai, bet nuspren- 
dė, jog tai ne pati geriausia mintis. 

[- Nusisuk, kol pasitaisysiu tą sumautą sijoną, Ralfai. O kartu ir 
liaukis vaipytis.) 

Ralfas nusisuko ir pažvelgė į Visuomenės centrą. Jei jis ir vaipė- 
si (turbūt Luiza pastebėjo tai ne veide, 0 jo auroje), tai banguojantis 
lavonmaišis greitai pasirūpino Ralfo veido išraiška. 

[- Luiza, o gal geriau tu jį visai nusiimk.) 

[- Atleiskite man už nepatogumus, Ralfai Robertsai, bet manęs ne- 
mokė nusimauti apatinį sijoną ir palikti jį kažkur numestą hipodrome. 
O jei kada ir pažinojai tokią mergaičiukę, tai, tikiuosi, dar prieš su- 
sipažindamas su Karolina. Tik norėčiau, kad...) 

Ralfo galvoje sušvito spindinčio plieninio žiogelio vaizdas. 

[- Be abejo, tu tokio neturi, tiesa, Ralfai?) 

Jis papurtė galvą ir pasiuntė savąjį reginį: smėlio laikrodis su be 
perstojo byrančiu smėliu. 

|- Gerai jau, gerai, aš supratau. Jau susitvarkiau ir manau, kad 
bent laikinai jis turėtų laikytis. Gali atsisukti.) 

Ralfas atsisuko. Luiza su pasitikėjimu ruošėsi nušokti į kitą tvo- 
ros pusę, bet jos aura žymiai pablyško. Ralfas vėl pastebėjo juodus ra- 
tilus po jos akimis. "Apatinių drabužių maištas" bent jau kuriam lai- 
kui buvo numalšintas. 

Ralfas 1rgi pašoko, permetė koją per tvorą ir nusileido kitoje jos 
pusėje. Jam patiko patirtas jausmas: jis pažadino senus prisiminimus. 

[- Mums teks pasistiprinti, Luiza.) 

Luiza linktelėjo: [- Žinau. Eime.) 

Ralfas su Luiza nusekė pėdsakus per hipodromą, perlipo per tvo- 
rą kitoje jo pusėje ir nusileido ant apaugusios kalvos, vedančios į Nei- 
bolto gatvę. Ralfas pastebėjo, kad Luiza prilaikė apatinį sijoną, kai jie 
pasileido nuo kalvos, todėl vėl panoro pasiūlyti jai atsikratyti to pra- 
keikto daikto, bet nusprendė nesikišti ne į savo reikalus. Jei Luizai pa- 
sidarytų per sunku, ji pati atsikratytų sijono ir be kitų patarimų. 

Didžiausias Ralfo nerimas, kad Atropės pėdsakai išnyks, nepasi- 
tvirtino. Tamsiai rožinės dėmės nuvedė juos tiesiai Neibolto gatve pa- 
lei apšiurusius namus, kuriuos jau seniai reikėjo nugriauti. Nunešioti 
skalbiniai plaikstėsi ant ištiestų virvių. Iš dulkėtų kiemų į juodu su 
Luiza dirsčiojo murzini, snarglini vaikai. Gražus trimetis berniukas 
įtariai pašnairavo į Ralfą ir Luizą, po to viena ranka susigriebė už kly- 
no, 0 kita, iškėlęs didįjį pirštą į viršų, parodė jiems negražų gestą. 

Neibolto gatvė baigėsi prie senojo traukinių depo. Čia Ralfas su 
Luiza pametė pėdsakus. Jie sustojo prie ožio malkoms pjauti, kuris 
dengė seną stačiakampę rūsio skylę (daugiau iš depo nieko ir neliko) 
ir ėmė žvalgytis. Surūdiję tramvajaus bėgiai švytėjo iš po saulėgrąžų 
ir spygliuotų piktžolių tankumyno. Šimtai sudaužytų butelių šukių 
spindėjo popietės saulėje. Ant seno dyzelinio angaro puikavosi riebus 

rožinis užrašas: "SIUZĖ ČIULPĖ MANO DIČKĮ". Šį sentimentalų 
pareiškimą supo daugybė svastikų. 

Ralfas: [- Kur, po velnių, jie dingo?) 

[- Va ten, Ralfai, ar matai?) 

Luiza parodė į pagrindinę liniją, egzistavusią iki 1963-iųjų, po to 
tapusią vienintele linija ir pagaliau virtusią tik dar vienais surūdiju- 
siais, žole apaugusiais bėgiais, vedančiais į niekur. Daugelis pabėgių 
buvo sudeginti vietinių benamių ar valkatų, keliaujančių į bulvių lau- 
kus Arūstoko apygardoje arba obuolių sodus prie jūros. Ant vieno iš 
likusių pabėgių Ralfas pastebėjo rožinius pėdsakus. Jie atrodė švie- 
žesni nei tie, kuriais atsekė Neibolto gatve. 

Ralfas spoksojo į pusiau nematomus bėgius, bandydamas prisi- 
minti: jei atmintis neklydo, ši linija lenkė Municipalinius golfo lau- 
kus, grįždama į... vakarinę pusę. Ralfas pagalvojo, kad tai turbūt tie 
patys bėgiai, kurie ėjo palei oro uosto kraštą ir kirto poilsiavietę, kųr 
Fėjus Čapinas dabar tikriausiai ruošėsi trečiojo pakilimo-nusileidimo 
tako šachmatų turnyrui. 

Tai viena didelė kilpa, - mąstė Ralfas. - Ją apeiti prireiktų trijų 
dienų, bet grįžtume ten pat, nuo kur pradėjome... ne Rojun, o į Hari- 
so aveniu. 

- Ei, jūs? Sveiki. 

Ralfas lyg ir pažino tą balsą, o šis jausmas dar sustiprėjo, kai jis 
atsigręžęs prieš save išvydo vyrą. Šis stovėjo pačiame Neibolto gat- 
vės šaligatvio gale. Vyras atrodė kokių penkiasdešimties, nors, Ralfo 
nuomone, galėjo būti penkiais ar dešimčia metų jaunesnis. Jis vilkėjo 
megztinį ir nutrintus džinsus. Vyriškį supo ryškiai žalia aura. Tai bu- 
vo tas pats valkata, kuris kaulijo smulkių iš Ralfo ir Bilio tą dieną, kai 
Ralfas rado Makgoverną Strofordo parke, apraudantį savo senąjį bi- 
čiulį Bobą Polherstą... kuris, pasirodo, pergyveno ir patį Bilį. Taigi, 
gyvenimas kartais iškrečia tokius pokštus. 

Ralfą apėmė keistas fatališkumo jausmas, 0 su juo ir intuityvus 
Juos supančių jėgų supratimas. Ralfas galėjo apsieiti ir be jų. Nesvar- 
bu, ar tos jėgos geros, ar blogos, Atsitiktinumas ar Paskirtis - jos bu- 
vo milžiniškos, todėl visos tos Klotės ir Lachesės kalbos apie pasirin- 
kimą 1r laisvą valią atrodė tik pokštas. Ralfas jautėsi, tarsi juodu su 

Luiza būtų pririšti prie milžiniško rato stipinų: šis ratas grąžindavo 
juos į pradinę padėtį, nors jie vis toliau lindo į tą siaubingą tunelį. 

- Gal turite keletą atliekamų monetų, pone? 

Ralfas nusileido truputį žemiau, kad valkata tikrai jį girdėtų. 

- Galiu lažintis, kad paskambino jūsų dėdė iš Deksterio, - metė 
Ralfas. - Pasakė, kad galite atgauti senąjį darbą malūne... bet jei tik 
būtinai šiandien iki ten nusigausite. Argi ne taip? 

Valkata nustėro. 

- Na... taip. Kažkas panašaus. 

Jis pasitikrino savo pasakojimą (kuriuo turbūt tikėjo labiau negu 
kuo nors kitu) 1r rado nutrūkusį minties siūlą. 

- Tai labai geras darbas. Ir aš galiu jį atgauti. Antrą valandą išva- 
žiuoja Bengoro ir Arūstoko autobusas, tačiau bilietas kainuoja penkis 
penkiasdešimt, o aš teturiu dvidešimt penkis centus... 

- Jūs turite lygiai septyniasdešimt šešis centus, - nutraukė Luiza. 
- Dvi dvidešimt penkių centų monetas, dvi dešimties, vieną penkių ir 
vieną vienos. Tačiau, atsižvelgiant į tai, kiek jūs geriat, jūsų aura at- 
rodo labai jau sveika. Jūs sveikas kaip jautis. 

Valkata sumišęs dėbtelėjo į Luizą ir atsitraukęs per žingsnį nusi- 
šluostė delnu nosį. 

- Nesijaudinkit, - užtikrino jį Ralfas, - mano Žmona visur mato 
auras. Ji labai dvasinga. 

- Iš tikrųjų? 

- Aha. Taip pat ji labai dosni ir duos ne tik keletą monetų. Argi 
ne taip, Alisa? 

- Jis viską pragers, - atsakė Luiza. - Nėra jokio darbo Deksteryje. 

- Ko gero, ne, - sutiko Ralfas, įsistebeilydamas į jos akis, - bet jo 
aura ypatingai sveika. Ypatingai. 

- Regis, kad jūs irgi savotiškai dvasingas, - tarė valkata. Jo akys 
bėgiojo nuo Ralfo prie Luizos ir atgal, bet jose vis dar atsispindėjo 
viltis. 

- Žinote, jūs teisus, - tęsė Ralfas. - Aš tai sužinojau ne taip jau se- 
niai. 

Ralfas išsižiojo ir įkvėpė. Ryškiai žalias spindulys atsiskyrė nuo 
valkatos auros, praskriejo dešimt pėdų atstumą ir įlindo į Ralfo bur- 

ną. Skonis buvo lengvai atpažįstamas: obuolių vynas. Aitrokas, ant- 
rarūšis, bet vis tiek malonus: jautėsi nuoširdus žmogaus darbas. Su 
skoniu grįžo jėga (gerai) ir minčių aiškumas (dar geriau). 

Tuo tarpu Luiza išsitraukė dvidešimties dolerių banknotą. Valka- 
ta iškart to nepastebėjo - jis spoksojo į dangų. Staiga dar vienas ža- 
lias spindulys atsiskyrė nuo jo auros. Jis perskrodė orą ir įlindo į Lui- 
zos burną ir nosį. Banknotas rankoje suvirpėjo. 

[- O, Dieve, kaip gera!) 

- Prakeikti reaktyviniai lėktuvai iš Čarlstono oro pajėgų bazės! - 
nepatenkintas sušuko valkata. - Jiems uždrausta viršyti garso barjerą, 
kol nepasieks vandenyno! Aš vos neprisi... - jo žvilgsnis nukrypo į 
banknotą tarp Luizos pirštų, ir jis dar labiau supyko. - Ar norite iš ma- 
nęs pasišaipyti? Aš nesu kvailys. Galbūt mėgstu išgerti, bet dėl to ne- 
tampu kvailiu. 

Dar truputis laiko, - pagalvojo Ralfas. - Ir tapsi. 

- Niekas ir nemano, kad jūs - kvailys, - paprieštaravo Luiza, - ir 
mes nesiruošėme šaipytis. Paimkite pinigus, sere. 

Girtuoklis stengėsi išlaikyti savo įtarumą, bet dar kartą pažvelgęs 
į Luizą (ir greitai dirstelėjęs į Ralfą) jis plačiai nusišypsojo. Jis priėjo 
prie Luizos ir ištiesė ranką paimti pinigus, kuriuos net nežinodamas 
užsidirbo. 

Luiza pakėlė ranką, valkatai nespėjus sugriebti banknoto. 

- Tik neužmirškit ir pavalgyti, kai gersit. Ir paklauskite savęs, ar 
Jus patenkina toks gyvenimas. 

- Jūs visiškai teisi! - entuziastingai sušuko valkata. Jo žvilgsnis 
nukrypo nuo banknoto. - Visiškai, ponia! Kitoje upės pusėje gydoma 
nuo alkoholizmo. Aš apie tai galvoju. Tikrai. Galvoju apie tai kiek- 
vieną sumautą dieną. 

Bet jo akys vis dar buvo sustingusios ties dvidešimties dolerių 
banknotu. Girtuoklis vos nekliedėjo. Luiza dvejodama pažvelgė į Ral- 
fą ir pagaliau atidavė valkatai pinigus. 

- Ačiū! Ačiū, ponia! - šis atsigręžė į Ralfą. - Ši ponia tikra prin- 
cesė! Tikiuosi, kad tai Žinote! 

Ralfas meiliai pažvelgė į Luizą. 

- Tiesą pasakius, žinau. 

Po pusvalandžio Ralfas ir Luiza ėjo surūdijusiais bėgiais, jau ap- 
lenkę Municipaliteto golfo laukus... tik po susitikimo su valkata (tur- 
būt dabar ir jis pats buvo pasiekęs "aukštumas") jie pakilo truputį 
aukščiau virš Trumpalaikių pasaulio, o be to, žodis "ėjo" nelabai ati- 
tiko jų veiksmus. Jiems neprireikė jokių pastangų, ir nors Ralfo kojos 
judėjo, jis jautėsi lyg sliuogtų per orą. Be to, Ralfas nežinojo, ar juos 
gerai mato Trumpalaikių pasaulyje. Voveraitės nesibaimindamos šo- 
kinėjo aplink jų kojas, rinkdamos atsargas Žiemai. Ralfas netgi paste- 
bėjo, kaip Luiza staigiai pasilenkė, nes karetaitė vos sparnais nekliu- 
dė jos galvos. Paukštelis tik paskutinę akimirką šovė į viršų, supratęs, 
kad jo kelyje yra žmogus. Golfo žaidėjai taip pat nekreipė į juodu su 
Luiza jokio dėmesio. Ralfas manė, kad golfo žaidėjai visada apimti 
žaidimo manijos, bet visiško ignoravimo jau buvo per daug. Jei jis 
pats būtų išvydęs porelę tvarkingai apsirengusių senukų, per patį vi- 
durdienį kulniuojančių neveikiančia tramvajaus linija, būtų nors trum- 
pam metęs žaidimą ir pabandęs atspėti, ką jie ten galėtų veikti. Ypač 
mane sudomintų, kodėl moteris nuolat murma: "Nesisukiok, prakeik- 
tas senas daikte" - ir tampo sijoną, - pamanė Ralfas ir nusišypsojo. 
Bet golfo žaidėjai net nesivargino atsigręžti, nors grupelė iš keturių 
praėjo visai pro šalį, kad net Ralfas išgirdo jų nerimą dėl obligacijų 
rinkos kritimo. Mintis, kad jiedu su Luiza vėl tapo nematomais --ar- 
ba beveik nematomais - Ralfui ėmė atrodyti vis labiau tikėtina. Tikė- 
tina... ir kelianti nerimą. "Laikas bėga greičiau, kai pakyli aukščiau", 
- tada ištarė senasis Doras. 

Pėdsakai tapo šviežesni, kai jie pasuko į vakarus. Ten, kur kruvi- 
ni taškeliai nukrito ant plieninių bėgių, rūdys nusivalė, lyg būtų užpil- 
tos antikorozine rūgštimi. Aptaškytos ta medžiaga piktžolės tapo juo- 
dos ir negyvos. Kai jie priėjo prie liaunų medelių ir krūmokšnių tan- 
kmės, Luiza timptelėjo Ralfą už rankovės 1r parodė į priekį. Dideli 
Atropės pėdsakai spindėjo ant medžių kamienų, o tos pačios medžia- 
gos balutės užpildė griovelius tarp bėgių. 

[- Mes artėjame prie jo gyvenamosios vietos, Ralfai.) 

[- Taip.) 

[- Jei jis sugrįš ir ras mus pas save, ką mes darysime? ] 

Ralfas patraukė pečiais. Jis nežinojo ir tai jam netgi nerūpėjo. Te- 
gul tuo pasirūpina jėgos, kurios stumdo juos su Luiza tarytum pėsti- 
ninkus šachmatų lentoje (ir kurias ponas K. ir ponas L. vadino Aukš- 
tesne Paskirtimi). Jei Atropė pasirodytų, Ralfas pabandytų ištraukti 
mažo pliko sūtraukos liežuvį ir surišti jį patį su juo. Ir nusispjaut jam 
į kieno nors planus. Ralfas neketino prisiimti atsakomybės už gran- 
diozinius planus ir Ilgalaikių reikalus. Jis tik privalėjo pasirūpinti Lui- 
za ir pabandyti sustabdyti skerdynes, kurios visai netoli nuo čia turė- 
jo prasidėti po kelių valandų. Ir kas žino? Galbūt pavyks rasti keletą 
atsarginių minučių ir išgelbėti savo pusiau atjaunėjusią personą. Štai 
ką Ralfas privalėjo padaryti, ir jei tas šlykštus mažas padaras pasi- 
painios jo kelyje, vienam iš jų teks pasitraukti. Atleiskit, jei tai nejei- 
na į didžiųjų planus. 

Luiza suvokė Ralfo mintis iš jo auros: jis pats perskaitė tai iš jo- 
sios, kai ji prisilietė 1r jis atsisuko į ją. 

[- Ką tai reiškia, Ralfai? Kad tu pabandysi jį užmušti, jei jis ims 
mums trukdyti?) 

Ralfas pagalvojo ir linktelėjo. 

[- Taip. Būtent tai ir reiškia.) 

Luiza taip pat pagalvojo ir linktelėjo. 

[- Ralfai?) 

Ralfas suraukė antakius. 

[- Jei prireiks, aš tau padėsiu.) 

Ralfą sujaudino šie žodžiai... nors jis stengėsi nuslėpti likusią sa- 
vo minčių dalį: Luiza yra šalia jo tik todėl, kad Ralfas galėtų ją ap- 
saugoti. Ši mintis sugrąžino prisiminimus apie auskarus, bet Ralfui 
pavyko nustumti juos šalin, idant Luiza jų nepamatytų ar bent neįtar- 
tų 1š jo auros. 

Tuo tarpu Luizos mintys nukrypo visiškai skirtinga ir daug sau- 
gesne linkme. 

[- Net jei mes jo ir nesutiksime, jis vis tiek žinos, kad kažkas lan- 
kėsi pas jį, tiesa? Ir jis žinos, kas ten buvo.) 

Ralfas negalėjo to paneigti, bet per daug nesijaudino. Jiems beli- 
ko tik dirbti savo darbą ir tikėti, kad kai rytoj patekės saulė, jie galės 
žavėtis nauja aušra. Nors, jei bus įmanoma, aš geriau tai pramiego- 
siu, - pagalvojo Ralfas ir nežymiai šyptelėjo. - Atrodo, lyg būčiau 

šimtą metų nemiegojęs. Ralfas vėl prisiminė Karolinos žodžius, kad 
iki Rojaus dar tolimas kelias. Dabar jam atrodė, kad Rojus - tai mie- 
gas iki pat vidurdienio... arba dar ilgiau. 

Ralfas paėmė Luizą už rankos, ir jiedu vėl nusekė Atropės pėdo- 
mis. 

Per keturiasdešimt pėdų nuo tvoros, žyminčios oro uosto ribą, su- 
rūdiję bėgiai baigėsi. Tačiau Atropės pėdsakai tęsėsi, nors ir neilgai. 
Ralfas neabejojo, kad mato, kur jie baigėsi. Jis vėl išgyveno reginį, 
kad jiedu su Luiza pririšti prie didelio rato stipinų. Jei jis neklydo, At- 
ropės guolis buvo visai šalia tos vietos, kur Edas susidūrė su storuliu, 
vežusiu trąšų statines. 

Padvelkė vėjelis, iš kažkur čia pat atnešdamas šleikštų puvėsių 
kvapą bei Fėjaus Čapino žodžius jo mylimiausia tema: 

- ... kaip aš visada ir sakiau! "Mah-jongg" - kaip šachmatai, šach- 
matai - kaip gyvenimas, tad jei moki žaisti abu žaidimus... 

Vėjas nurimo. Ištempęs ausis, Ralfas dar galėjo girdėti Fėjaus 
balsą, bet nebeįstengė atskirti žodžių. Tačiau niekis: tokią "paskaitą" 
Ralfas girdėjo jau ne pirmą kartą. 

[- Ralfai, tas kvapas nepakeliamas! Tai jis, tiesa?) 

Ralfas linktelėjo, bet nemanė, kad Luiza tai matė. Suėmusi Ralfo 
ranką, ji žvelgė tiesiai į piekį. Pėdsakai, prasidėję prie Visuomenės 
centro durų, baigėsi prie pasvirusio negyvo ąžuolo šaknų, už dviejų 
šimtų pėdų nuo jų. Medžio mirties priežastis ir dabartinė būklė buvo 
aiški: vieną senojo ąžuolo šoną perkirto žaibas. Plyšiai ir gumbai ant 
pilko kamieno sudarė pusiau palaidotų, nebyliai rėkiančių žmonių 
veidus. Ąžuolas kėlė savo belapes šakas į dangų lyg hieroglifus... ku- 
rie priminė (bent jau Ralfo vaizduotėje) japoniškus ženklus, reiškian- 
čius "kamikadzė". Žaibui nepavyko nuversti medžio, bet jis vis tiek 
pasidarbavo iš peties. Dalis šaknų iš oro uosto pusės buvo ištrauktos 
iš žemės. Jos pralindo pro tvorą ir išlenkė ją varpelio forma, leisda- 
mos Ralfui prisiminti vaikystės pažintį su Čarliu Engstromu. 

- Nedrįsk žaisti su Čakiu, - jam kartodavo motina. - Jis blogas 
berniukas. 

Ralfas nežinojo, ar Čakis buvo blogas, bet neabejojo, kad jis - 
kietas riešutėlis. Savo kieme Čakis Engstromas mėgdavo pasislėpti už 
medžio su ilga šaka, kurią vadindavo savo Stebuklingąja lazdele. Kai 
moteris ilgu sijonu eidavo pro šalį, Čakis prisėlindavo prie jos, pakiš- 
davo Stebuklingąją lazdelę po juo ir ją pakeldavo. Dažnai Čakiui pa- 
vykdavo pasigėrėti moters apatiniais (moteriškų apatinių spalvos tie- 
siog žavėjo Čakį), kol toji susiprasdavo, kas čia dedasi, ir imdavo vy- 
tis vaikigalį iki jo namų, grasindama viską papasakoti motinai. Iškel- 
ta ąžuolo šaknų oro uosto tvora priminė Ralfui, kaip atrodydavo Ča- 
kio aukų sijonai, kai jis imdavo juos kelti savo Stebuklingąja lazdele. 

[- Ralfai?] 

Jis atsigręžė į Luizą. 

[- Kas ta Stebuklinga mergelė? Ir kodėl dabar apie ją galvoji?) 

Ralfas nusikvatojo. 

[ - Ar matei tai mano auroje?) 

[- Ko gero. Daugiau nieko ir nežinau. Kas ji?) 

[- Papasakosiu kitą kartą. Eime.) 

Ralfas paėmė Luizą už rankos, ir jiedu iš lėto patraukė ąžuolo 
link, kur baigėsi Atropės pėdsakai. Tirštėjančio puvėsių kvapo link - 
Atropės kvapo. 

Ralfas su Luiza sustojo prie ąžuolo ir pasižiūrėjo žemyn. Luiza 
nervingai kramtė apatinę lūpą. 

[- Ar mums būtina ten eiti, Ralfai? Ar tikrai būtina?) 

[- Taip.) 

[- Bet kodėl? Ką mes ten veiksim? Susigrąžinsim, ką jis pavogė? 
Užmušim jį?) 

Kol kas Ralfas težinojo, kad reikia atsiimti Džo šukutes ir Luizos 
auskarus, bet jis jautė, kad sužinos viską, - jiedu abu sužinos, - kai at- 
eis laikas. 

[- Gal geriau judėkime į priekį, Luiza.) 

Žaibas lyg stipri ranka buvo nubloškęs medį į rytus, atverdamas 
skylę prie šaknų iš vakarų pusės. Trumpalaikei moteriai ar vyrui ši 
skylė atrodė tamsi ir galbūt truputį bauginanti savo nutrupėjusiais 
kraštais ir it gyvatėmis išsirangiusiomis šaknimis, bet visai niekuo ne- 
ypatinga. 

Vaikiščias su platesne vaizduote galėjo matyti ir daugiau, - pagal- 
vojo Ralfas. - Ši tamsi skylė prie pat ąžuolo šaknų jam galėjo priminti 
piratų lobius... įstatymo persekiojamų pabėgėlių slėptuvę... trolių ur- 
vą... 

Tačiau Ralfas nemanė, kad net vaizduotę turintis Trumpalaikių 
vaikas valiotų įžiūrėti raudoną švieselę, sklindančią iš po medžio, ar- 
ba suvoktų, kad išsikišusios šaknys tarnauja kaip kopėčių laipteliai, 
vedantys į nežinomą (ir, be abejo, nemalonią) vietą. 

Ne, net turtingos vaizduotės vaikėzas to nepamatytų... bet galėtų 
pajausti. 

Teisingai. O tai pajutęs, bet kas, kas tik turi nors truputį smege- 
nų, apsisuktų ir bėgtų šalin, tarytum jį vytųsi visi pragaro velniai. 
Taip būtų padarę ir Ralfas su Luiza, jei tik jie būtų turėję proto. Ta- 
čiau Luizos auskarai, Džo Vaizerio šukos, jo paties pasimetusi vieta 

Paskirtyje ir, žinoma, Elena (ir turbūt Netė) bei dar du tūkstančiai 
žmonių, kurie šį vakarą turėjo susirinkti Visuomenės centre, neleido 
Ralfui taip pasielgti. Luiza buvo teisi. Jie privalėjo kažką padaryti, o 
jei dabar atsitrauktų, visada išliktų kažkas nepadaryta iki galo. 

Ir tai virvės, - mąstė Ralfas. - Virvės, kuriomis jėgos pririša mus, 
vargšelius susipainiojusius Trumpalaikius, prie savo rato. 

Jis žvelgė į Klotę ir Lachesę pro neapykantos lęšį, ir jei šiedu bū- 
tų čia pasirodę, būtų neramiai susižvalgę ir greitai atsitraukę per porą 
žingsnių atgal. 

Ir jie nesuklystų, - pamanė Ralfas. - Visai nesuklystų. 

[- Ralfai? Kas atsitiko? Kodėl tu taip pyksti?) | 

Ralfas pakėlė Luizos ranką sau prie lūpų ir pabučiavo. 

[- Niekis. Eime, kol dar nepašlijo nervai.) 

Luiza dar minutėlę paspoksojo į jį ir linktelėjo. Kai Ralfas atsisė- 
do ir įkišo kojas į medžio skylę, Luiza stovėjo šalia jo. 


Ralfas palindo po medžiu ant nugaros, laisva ranka užsidengda- 
mas akis, kad nepribyrėtų žemių. Jis stengėsi nekrutėti, kai šaknys rai- 
žė kaklą ar badė nugarą. Po medžiu tvyrojo šleikštus, vemt verčiantis 
kvapas. Iš pradžių Ralfas apgaudinėjo save, kad kol nusileis žemyn, 
pripras prie jo, tačiau saviapgaulė netruko baigtis. Jis pasikėlė ant al- 
kūnės, jausdamas, kad šakos ir atplyšusi žievė braižo galvą ir skruos- 
tus, ir išvėmė pusryčių likučius. Ralfas girdėjo, kad Luiza daro tą patį 
jam iš kairės. 

Per galvą nuvilnijo siaubinga svaiginančio silpnumo banga. 
Smarvė buvo tokia tiršta, kad Ralfas beveik rijo ją. O raudona me- 
džiaga, paskui kurią jiedu atsekė iki šios košmariškos vietos po ąžuo- 
lu, bėgo Ralfo rankovėmis. Jau vien nuo šios medžiagos vaizdo darė- 
si bloga, o dabar, apsaugok, Viešpatie, Ralfas maudėsi joje. 

Kažkas sugriebė Ralfą už rankos, tr jis vos neišsigando, nesupra- 
tęs, kad tai tik Luiza. Jiedu susikabino už rankų. 

[- Ralfai, pakilk truputį! Bus geriau! Galėsi kvėpuoti!) 

Ralfas iškart suprato jos mintį, tačiau paskutinę akimirką susilai- 

Pasaulis subangavo, ir staiga ši dvokianti skylė prašviesėjo... bei 
praplatėjo. Smarvė neišnyko, bet dabar jau tapo pakenčiama. Ralfas 
jautėsi, lyg sėdėtų mažoje uždarytoje palapinėje, pilnoje žmonių ne- 
švariomis kojomis ir prakaituotomis pažastimis: nelabai malonu, bet 
dar ne tragedija. 

Staiga Ralfui pasivaideno kišeninio laikrodžio ciferblatas su per 
greitai besisukančiomis rodyklėmis. Be abejo, be vemti verčiančios 
smarvės daug geriau, bet per daug pavojinga: o jei jiedu išeis tik ry- 
tojaus rytą, kai iš Visuomenės centro bus likusi vien rūkstanti skylė 
Pagrindinės gatvės viduryje? O taip galėjo nutikti. Buvo neįmanoma 
orientuotis laike: trumpame, ilgame ar amžiname. Ralfas žvilgtelėjo į 
savo laikrodį, bet iš to nebuvo jokios naudos: jis vėl užmiršo jį pri- 
sukti. 

Liaukis, Ralfai. Nieko tu čia nepadarysi, todėl nurimk. 

Ralfas pabandė, ir kai jam pasisekė, jis suprato, kad senasis Do- 
ras buvo visu šimtu procentų teisus tą dieną, kai Edas susidūrė su sto- 
rulio furgonu: geriau jau nesikišti į Ilgalaikių reikalus. Tačiau vis dėl- 
to seniausias pasaulyje Piteris Penas ir seniausia pasaulyje Vendė lei- 
dosi į stebuklingą medžio dugną, kur plytėjo jiems visai neįdomus po- 
žeminis pasaulis. 

Luiza atsuko savo veidą, apšviestą ta šlykščia raudona šviesa, į 
Ralfą. Jos akyse atsispindėjo baimė. Ralfas pastebėjo tamsius siūle- 
lius ant jos smakro ir suprato, kad tai kraujas. Luiza dar stipriau ėmė 
kandžioti lūpą. 

[- Ralfai, ar viskas gerai?) 

[- Palindau po senu ąžuolu su tokia gražuole, o tu dar klausi? 
Viskas gerai, Luiza. Bet gal geriau paskubėkim.) 

[- Gerai.) 

Ralfas pastatė koją ant gumbuotos šaknies. Ši išlaikė jo svorį, ir 
jis nusileido akmenuotu šlaitu, apglėbęs Luizą per liemenį. Jos sijo- 
nas užsiraitė iki šlaunų, ir Ralfas vėl pagalvojo apie Čakį Engstromą 
1r jo Stebuklingąją lazdelę. Jis apstulbo, pastebėjęs, kad Luiza ir da- 
bar bando pasitaisyti sijoną. 

[- Žinau, kad tikra ledi visada stengiasi išlaikyti sijoną savo vie- 
toje, bet maniau, kad taisyklės nebegalioja, kai slysti žemyn trolio ko- 
pėčiomis po senu ąžuolu. Argi ne taip?) 

Luiza sumišusi šyptelėjo. 

[- Jei būčiau žinojusi, ką mes veiksime, būčiau užsimovusi kelnes. 
Maniau, kad važiuojame tik į ligoninę.) 

Jei būčiau žinojęs, ką mes veiksime, - pamanė Ralfas, - būčiau 
pardavęs obligacijas ir nupirkęs lėktuvo bilietus į Rio, brangioji. 

Ralfas vėl apsičiupinėjo, suprasdamas, kad nelaimės atveju jokia 
pagalbos tarnyba čia jo nerastų. Virš galvos iš žemių išlindo raudonas 
sliekas, paberdamas mažus žemės grumstelius ant Ralfo kaktos. 

Gal kokią amžinybę Ralfas nieko neužčiuopė, po to koja palietė 
medį. Šįkart ne šaknį, o kažką panašų į tikrą laiptelį. Vis dar apglė- 
bęs Luizą per liemenį, Ralfas padėjo koją, laukdamas, ar pagrindas 
juos išlaikys, ar lūš po kojomis. 

Laiptelis išlaikė. Jo užteko abiejų kojoms. Ralfas nudelbė žvilgs- 
nį žemyn ir pamatė, kad tai - viršutinis siaurų laiptų, vingiuojančių į 
raudoną tamsą, laiptelis. Laiptai buvo suręsti daug mažesnei būtybei, 
todėl jiems teko susilenkti, tačiau tai buvo daug geriau nei pastarųjų 
minučių košmaras. 

Ralfas pažvelgė į dienos šviesos plyšelį virš jų galvų. Jo purvina- 
me, prakaituotame veide atsispindėjo bukas ilgesys. Dar niekada die- 
nos šviesa neatrodė tokia miela ir tokia tolima. Ralfas vėl pasisuko į 
Luizą ir linktelėjo. Ji spustelėjo jo ranką ir taip pat linktelėjo. Susigū- 
žę, pasilenkdami, kai tik kokia šaknis paliesdavo kaklą, jiedu ėmė lip- 
ti laiptais Žemyn. 

Lipimas žemyn atrodė niekada nesibaigs. Raudona šviesa sustip- 
rėjo, Atropės smarvė sutankėjo, ir Ralfas suprato, kad jie abu besileis- 
dami "kyla": antraip būtų užtroškę nuo smarvės. Ralfas vis kartojo 
sau, kad jie daro, ką reikia daryti, ir kad kažkur egzistuoja laiko sau- 
gotojas, kuris grybšteltų juos, jei reikėtų paskubėti - tačiau vis tiek ne- 
siliovė nerimauti. Nes galbūt nėra jokio laiko saugotojo ar teisėjų dry- 
žuotais marškinėliais komandos. "Šimtas procentų", - tada pasakė 
Klotė. 

Kai Ralfas pradėjo manyti, kad šie laiptai veda iki paties pragaro, 
jie netikėtai baigėsi. Trumpas akmeninis koridorius, ketuniasdešimties 

colių aukščio ir dvidešimties pėdų ilgio, vedė prie durų slenksčio. Už 
j0 raudona šviesa pulsavo it atidarytos orkaitės atspindys. 

[- Eime, Luiza, bet būk pasiruošusi bet kam. Pasiruošk jį sutikti.) 

Luiza linktelėjo, vėl truktelėjo apatinį sijoną ir kartu su Ralfu įė- 
jo į siaurą koridorių. Ralfas paspyrė kažką nepanašų į akmenį ir pa- 
silenkė pakelti. Tai buvo raudonas plastmasinis cilindras su vienu pla- 
tesniu galu. Po akimirkos Ralfas suprato, kas tai per daiktas: šokdy- 
nės rankenėlė. Trys-šeši-devyni, štai 1r Žąsinai girti. 

"Nekišk nosies ne į savo reikalus, Trumpalaiki", - pasakė Atro- 
pė, bet Ralfas įsikišo ir ne vien dėl to, ką maži pliki daktariūkščiai 
vadino ka. Jis neliko nuošaly, nes Atropės reikalai jam rūpėjo, kad ir 
ką manė šis mažas sūtrauka. Deris buvo jo miestas, Luiza Čeis - jo 
draugė, todėl Ralfas nuoširdžiai troško priversti Dr. nr.3 pasigailėti, 
kad vien tik pamatė deimantinius Luizos auskarus. 

Ralfas numetė šokdynės rankenėlę ir patraukė prie durų. Po mi- 
nutėlės jiedu su Luiza praėjo pro durų skliautą ir sustojo, žvelgdami į 
požeminį Atropės butą. Išplėstomis akimis, susikibę už rankų, jie kaip 
niekad tapo panašūs į vaikus iš stebuklinės pasakos: ne į Piterį Peną 
ir Vendėę, o į Jonuką ir Gretutę, pagaliau po ilgų klajonių girioje pri- 
ėjusius iš saldumynų suręstą raganos trobelę. 

[- O, Ralfai. O, Dieve, Ralfai,.. ar matai?) 

[- Ša, Luiza. Ša.) 

Tiesiai prieš juos buvo mažas kambarėlis, jungiantis virtuvę su 
miegamuoju. Pats kambarys atrodė nevalyvas ir baugus. Viduryje sto- 
vėjo žemas apvalus staliukas, kuris, Ralfo nuomone, buvo padarytas 
iš statinės dangčio. Maisto likučiai - pilka, sudususi košė, panaši į 
skystas smegenis, pridžiūvusias prie dubenėlio dugno - stovėjo ant jo. 
Šalia snaudė apdulkėjusi kėdė. Į dešinę nuo stalo matėsi primityvus 
tualetas, sudarytas iš surūdijusio plieninio cilindro ir klozeto dangčio, 
uždėto ant jo viršaus. Iš ten sklindanti smarvė buvo itin bjauri. Vie- 
nintelis kambario papuošalas - didelis veidrodis - kabėjo ant sienos, 
tačiau jo paviršius buvo taip pajuodęs nuo senumo, kad Ralfas ir Lui- 
za jame atrodė lyg plūduriuotų vandenyje. 

Į kairę nuo veidrodžio matėsi miegamasis, kurį sudarė purvinas 
čiužinys ir šiurkštus maišas, prikimštas šiaudų ar plunksnų. Nuo pa- 
galvės ir čiužinio kilo čia miegojusios būtybės naktinis prakaitas. 
Sapnai, tūnantys toje šiurkščioje pagalvėje, išvarytų mane iš proto, - 
pamanė Ralfas. 

Kažkur, Dievai žino kur, giliai po žeme lašėjo vanduo. 

Kitame kambario kampe matėsi kitas aukštesnis durų skliautas, už 
kurio Ralfas ir Luiza išvydo netvarkingą sandėliuką. Ralfas du ar tris 
kartus sumirksėjo, norėdamas įsitikinti, kad tikrai mato tai, ką mano 
matąs. 

Tai būtent ta vieta, - pagalvojo jis. - Kad ir ko mes čia ieškome, 
rasime būtent ten. 

Luiza pajudėjo antro skliauto link tarytum užhipnotizuota. Jos lū- 
pos drebėjo iš baimės, bet akyse degė smalsumas - Ralfas neabejojo, 
jog lygiai taip pat atrodė ir Mėlynbarzdžio Žmona, kai atidarė už- 
drausto kambario duris. Staiga Ralfą užvaldė įsitikinimas, kad už 
skliauto slepiasi Atropė, jau paruošęs savo surūdijusį skalpelį. Jis nu- 
skubėjo paskui Luizą ir sustabdė ją, jai nespėjus įeiti į sandėliuką. 
Ralfas sugriebė ją už rankos ir pridėjęs pirštą prie lūpų papurtė gal- 
vą, kol ji dar neištarė nė žodžio. 

Ralfas pasilenkė, viena ranka atsirėmęs į purvinas grindis tarsi 
sprinteris, belaukiantis startinio šūvio. Tada nėrė į priekį (netgi tokią 
akimirką džiaugdamasis kūno vikrumu) ir persivertė per petį. Jo koja 
atsimušė į kartoninę dėžę ir nuvertė ją. Iš jos pasipylė daugybė daik- 
tų: pirštinės ir puskojinės, pora senų knygelių, Bermudų šortai, atsuk- 
tuvas, ištepliotas rudu skysčiu (dažais arba krauju). 

Ralfas atsiklaupė ant kelių ir pažvelgė į Luizą, kuri stovėjo tarp- 
dury ir žvelgė į jį, prispaudusi rankas prie krūtinės. Sandėliuke nieko 
nebuvo. Tik daugiau dėžių stovėjo prie sienos. Ralfas su nuostaba 
perskaitė užrašus ant jų: "Jack Damiel's", "Gilbey's", "Smirnoff", 
"JAB". Regis, Atropei patiko dėžės nuo alkoholinių gėrimų: jis it 
koks šykštuolis stengėsi nieko neišmesti. 

[- Ralfai? Ar čia saugu?) 

Tokie žodžiai nuskambėjo juokingai, bet Ralfas linktelėjo 1r ištie- 
sė ranką. Luiza nuskubėjo prie jo, dar kartą užsitraukdama sijoną. Ji 
apsižvalgė su vis didėjančia nuostaba. 

Iš kitos skliauto pusės - iš mažojo Atropės butuko - sandėliukas 
atrodė didesnis. Kai jiedu su Luiza atsidūrė jo viduje, Ralfas suprato, 
kad jis daug didesnis negu atrodė: tokias patalpas vadino urminiais 
sandėliais. Tarp didelių daiktų krūvų vingiavo praėjimai. Tik daiktai 
prie durų buvo sukrauti į dėžes. Visa kita buvo sumesta į krūvas, ku- 
rios sudarė du trečdalius labirintų ir vieną trečdalį aklaviečių. Ralfas 
nusprendė, kad netgi "urminis sandėlis" yra nepakankamai tikslus 
apibūdinimas: tai buvo požeminis priemiestis, o Atropė galėjo slėptis 
kažkur čia pat... jei taip, tai, ko gero, dabar jis tikrai juos stebėjo. Lui- 
za net neklausė, į ką jiedu dairėsi: Ralfas iš jos veido suprato, jog ji 
jau žino. Kai Luiza prabilo užsisvajojusiu balsu, Ralfui net pagaugai 
per nugarą nuėjo. 

[- Jis turbūt labai senas, Ralfai.) 

Taip. Labai senas. 

Už dvidešimties jardų, patalpoje, kaip ir laiptai apšviestoje ta pa- 
čia raudona šviesa, Ralfas išvydo didžiulį ratą su stipinais, gulintį ant 
kėdės, kuri savo ruožtu buvo užmesta ant seno drabūžių lyginimo pre- 
so. Žiūrėdamas į tą ratą, Ralfas dar labiau apmirė: tarytum metafora, 
kurią jis pasitelkė, kad suvoktų ka sampratą, tapo tikra. Jis pastebėjo 
surūdijusią juostą, juosiančią išorinį rato apskritimą ir suprato, kad 
tikriausiai šis ratas priklausė šio amžiaus pradžios dviračiui. 

Taip, tai dviračio ratas, ir, jei neklystu, jam jau koks šimtas me- 
tų, - pagalvojo Ralfas ir susimąstė, kiek žmonių - tūkstančiai ar dau- 
giau - mirė Deryje nuo to laiko, kai Atropė kažkaip atsitempė tą ratą 
čionai. Ir kiek iš tų tūkstančių mirė Atsitiktinumo mirtimi? 

Ir nuo kada jis atsirado? Prieš kiek tūkstančių metų? 

Be abejo, to neįmanoma sužinoti. Galbūt reikėtų jo ieškoti nuo 
pradžių pradžios. Ir nuo to laiko Atropė pavogdavo po mažą daiktelį 
1š kiekvieno, susidūrusio su juo... ir atsitempdavo čionai. 

Taip, čionai. 

[- Ralfai!) 

Ralfas atsisuko ir pamatė, kad Luiza stovi, ištiesusi abi rankas. 
Vienoje ji laikė panamą su iškąstu bryliumi, kitoje - juodas kišenines 
šukutes, kokias buvo galima nusipirkti kiekvienoje parduotuvėje už 
dolerį dvidešimt devynis centus. Oranžiškai geltona šviesa vis dar 
vaiduokliškai spindėjo apie jas, tačiau Ralfas visiškai dėl to nenuste- 

bo. Kai tik jų savininkas jomis pasinaudodavo, ant šukučių it pleiska- 
nos likdavo auros ir baliono siūlelio spindesys. Taip pat Ralfas nenu- 
stebo, kad šukutės gulėjo kartu su Makgoverno skrybėle: kai paskuti- 
nįsyk Ralfas matė šiuos daiktus, jie buvo kartu. Jis prisiminė sarkas- 
tišką Atropės šypsnį, kai šis nusitraukė skrybėlę nuo galvos ir ėmė 
maivytis, šukuodamas savo plikę. 

O tada jis pašoko ir sumušė kulnimis. 

Luiza rodė į seną supamąją kėdę su sulaužyta pamina. 

[- Skrybėlė buvo numesta ant kėdės. Šukutės gulėjo po ja. Jos pri- 
klauso Vaizeriui, tiesa?) 

[- Taip.) 

Luiza iškart atidavė jas Ralfui. 

[- Paimk jas. Aš ne tokia kvailelė, kaip manė Bilis, bet kartais vis 
tiek galiu ką nors pamesti. O jei pamesčiau šukutes, niekada sau ne- 
atleisčiau.) 

Ralfas paėmė šukutes, ėmė kišti jas į užpakalinę kišenę, bet po to 
pagalvojo, kaip lengvai Atropė jas iš ten pat buvo ištraukęs. Tada įsi- 
kišo jas į priekinę kelnių kišenę ir atsisuko į Luizą, kuri liūdnai žvel- 
gė į apkandžiotą Makgoverno skrybėlę lyg Hamletas į savo seno 
draugo Joriko kaukolę. Kai ji pakėlė galvą, Ralfas išvydo ašaras Lui- 
zos akyse. 

[- Jam patiko ši skrybėlė. Jis manė, kad užsidėjęs ją atrodo ener- 
gingas ir geraširdis. Tačiau jis atrodė tik Bilis, nors pats manė, kad 
atrodo puikiai, o tai svarbiausia. Tiesa, Ralfai?] 

[- Taip.) 

Luiza numetė skrybėlę atgal ant supamosios kėdės ir pasisukus: 
ėmė tyrinėti dėžę su padėvėtais drabužiais. Kai tik ji atsuko Ralfui nu- 
garą, šis pasilenkė po kėde, tikėdamasis išvysti du Žibančius tamsoje 
daikčiukus. Jei čia buvo Bilio skrybėlė ir Džo šukos, tai galbūt Lui- 
zos auskarai... 

Po kėde nieko, išskyrus dulkes ir megztą rožinį kūdikio batelį, ne- 
buvo. 

Turėjau žinoti, kad tai būtų pernelyg jau lengva, - vėl atsitiesda- 
mas pamanė Ralfas. Staiga jis pasijuto išsekęs. Jie lengvai rado Džo 
šukutes, ir tai puiku, bet Ralfas baiminosi, kad tai tik pradinė sėkmė. 

Jiems dar reikėjo pasirūpinti Luizos auskarais... ir dar padaryti tai, dėl 
ko jie ir buvo čionai pasiųsti. Bet kas tai? Ralfas nežinojo, ir jei kaž- 
kas iš vidaus siuntė instrukcijas, tai jis, be abejo, jų negavo. 

[- Luiza, ar bent nutuoki, ką...) 

[- Ša!) 

[- Kas? Luiza, ar tai jis?) 

[- Ne! Patylėk, Ralfai! Patylėk ir paklausyk!) 

Ralfas pakluso. Iš pradžių jis nieko neišgirdo, bet tada vėl pajuto 
vidinį mirktelėjimą. Šįkart labai lėtą ir atsargų. Ralfas pakilo dar tru- 
putėlį aukščiau, lengvai kaip pūkelis, nešamas šiltos oro srovės. Jis iš- 
girdo pratisą dejonę tarytum begalinį durų girgždėjimą. Garsas atro- 
dė pažįstamas: nors turbūt ne pats garsas, 0 su juo susijusios asocia- 
cijos. Jis buvo panašus... 

... į signalizaciją arba dūmų detektorių. Jis kviečia mus. 

Luiza lediniais pirštais sugriebė Ralfo ranką. 

[- Tai jis, Ralfai. Tai, ko mes ieškojome. Ar girdi?) 

Taip, žinoma. Tačiau šis garsas neturėjo nieko bendra su Luizos 
auskarais... o be jų Ralfas nesiruošė iš čia išeiti. 

[- Eime, Ralfai! Eime! Mes turime tai surasti | 

Ralfas leidosi Luizos vedamas gilyn į patalpą. Aplinkui pūpsojo 
Atropės suvenyrų krūvos, trimis pėdomis aukštesnės nei jiedu su Lui- 
za. Kaip toks trumpulis Atropė gebėjo sukrauti tokius kalnus, Ralfas 
neįsivaizdavo, tačiau greitai jis susipainiojo, kurlink jiedu ėjo, nes jie 
dažnai sukiojosi ir kartais netgi grįždavo į tą pačią vietą. Tik dėl vie- 
no Ralfas neabejojo: tas duslus dejavimas darėsi vis garsesnis. Kai 
jiedu priartėjo prie garso šaltinio, jis tapo panašus į nemalonų musės 
zvimbimą. Ralfas tikėjosi, kad už kampo jie ras milžinišką skėrį, 
spoksantį į juos didelėmis lyg du greipfrutai rudai juodomis akimis. 

Nors atskiros daiktų auros, sklandančios po sandėlį, išnyko kaip 
žiedlapių kvapas, suspaudus juos tarp knygos puslapių, jos vis dar bu- 
vo čia pat po Atropės smarve: tokiame pojūčių lygmenyje, kai visi 
jausmai ypatingai įsiaštrina, tiesiog buvo neįmanoma nejausti aurų ir 
jomis nesižavėti. Šie nebylūs prisiminimai apie Atsitiktinumo aukas 
buvo siaubingi ir verti gailesčio. Patalpa ne tik atrodė panaši į muzie- 
jų ar į kokio iškrypėlio kolekcionieriaus buveinę: ji tapo profaniška 

Atropės bažnyčia, kur jis skelbė savo komunijos versiją: liūdesys vie- 
toj duonos, ašaros vietoj vyno. 

Klaidžiojimas siaurais praėjimų vingiais tapo niūrus ir širdį dras- 
kantis. Kiekvienas ne visai betikslis posūkis atskleisdavo šimtus nau- 
7ų daiktų. Ralfas troško, kad niekada nebūtų jų matęs ir niekada apie 
juos neprisimintų. Kiekvienas daiktelis išspausdavo savo skausmo ir 
nevilties ašarą. Ralfui net nereikėjo svarstyti, ar Luiza jaučia tą patį - 
ji tyliai verkė šalia jo. 

Štai ten gulėjo sulaužytos vaikiškos rogutės su pririšta virvele. 
Berniukas, šių rogučių savininkas, mirė nuo konvulsijų šaltą 1953 
metų sausio dieną. 

Ana ten mėtėsi gatvės eitynių būgnininkės lazdelė, apvyniota ro- 
žiniu ir baltu kaspinu - Grand Akademijos spalvomis. Ji buvo išprie- 
vartauta ir mirtinai uždaužyta akmeniu 1967-ųjų rudenį. Jos žudikas, 
nesugautas iki šiol, įkišo jos kūną į mažą urvą, kur jos kaulai (drauge 
su kitų dviejų aukų kaulais) tūnojo ir dabar. 

Taip pat čia gulėjo ir sagė su kamėja, priklausiusi moteriai, ant 
kurios užkrito plyta Pagrindinėje gatvėje, kai ji ėjo nusipirkti naują 
"Vogue" žurnalą. Jei ji būtų išėjusi iš namų trisdešimčia sekundžių 
anksčiau ar vėliau, būtų likusi gyva ir sveika. 

Čia buvo ir peilis, priklausęs vyrui, kurį 1937-aisiais netyčia nu- 
šovė per medžioklę. 

Netoliese mėtėsi ir skauto kompasas. Berniukas nukrito ir nusisu- 
ko sprandą žygio į Katadino kalną metu. 

Taip pat mažo berniuko, vardu Geidžas Krydas, sportinis batelis. 
Jį pervažiavo vilkikas 15-ajame kelyje, vedančiame į Ladlou. 

Žiedai ir žurnalai; raktų grandinėlės ir skėčiai; skrybėlės ir aki- 
niai; barškučiai ir radijo imtuvai. Jie buvo skirtingi, bet Ralfui atrodė 
visi kaip vienas: liūdesio kupini žmonių balsai, kurie netyčia aptiko, 
kad juos išbraukė iš scenarijaus dar tik antro veiksmo viduryje, kai jie 
vis dar mokėsi savo eilutes trečiajam; žmonių, kuriuos be jokių cere- 
monijų išmetė velniop, nespėjus atlikti darbų ir įvykdyti įsipareigoji- 
mų iki galo; žmonių, kurių vienintelis nusikaltimas buvo gimti Atsi- 
tiktinume... ir susidurti akis į akį su bepročiu, laikančių surūdijusį 
skalpelį rankoje. 

Luiza, žliumbdama: [- Aš jo nekenčiu! Aš jo taip nekenčiu!) 

Ralfas žinojo, ką ji norėjo pasakyti. Viena girdėti Klotės ir Lache- 
sės žodžius, kad Atropė - taip pat šio grandiozinio šou dalis, kad jis 
taip pat tarnauja Aukštesniajai Paskirčiai; ir visai kas kita, kai matai 
mažo berniuko kepuraitę, kuris įkrito į žolėmis apaugusią rūsio an- 
gą ir mirė tamsoje, mirė agonijoje, mirė praradęs balsą, nes šešias va- 
landas šaukėsi motinos. 

Ralfas trumpam palietė kepuraitę. Jos savininko vardas buvo Bi- 
lis Vezerbis. Paskutinę akimirką jis pagalvojo apie ledus. 

Ralfas tvirčiau suspaudė Luizos ranką. 

[- Ralfai, kas tai? Girdžiu, kaip tu galvoji, tačiau tarytum tyliai 
šnibždėtum sau.) 

[- Mąsčiau, kaip norėčiau sumalti tą niekšą į miltus, Luiza. Gal- 
būt mes galime jį pamokyti, ką reiškia neužmigti naktimis. Ką tu ma- 
nai?| 

Luiza stipriai įsikibo jam į ranką ir linktelėjo. 


Ralfas su Luiza pasiekė vietą, kur.siauras koridorius šakojosi į du 
takelius. Nesibaigiantis zvimbimas sklido 1š kairės pusės ir pagal gar- 
są jo šaltinis buvo nebetoli. Pasidarė nebeįmanoma eiti šalia viens ki- 
to, o einant tolyn, koridorius vis labiau siaurėjo. Pagaliau Ralfas bu- 
vo priverstas pasisukti šonu. 

Atropės paliktos raudonos išskyros čia labai sutirštėjo. Jos lašėjo 
nuo sumestų suvenyrų krūvų, sudarydamos balutes ant purvinų grin- 
dų. Luiza skaudžiai spaudė Ralfo ranką, bet šis nesiskundė. 

[- Tai lyg Visuomenės centras, Ralfai - jis čia praleidžia nemažai 
laiko.) 

Ralfas linktelėjo. Tik klausimas, ką ponas A. čia veikdavo? 

Jiedu su Luiza artėjo prie galo. Jį blokavo daiktų siena, todėl Ral- 
fas neįstengė įžiūrėti, iš kur sklinda tas zvimbimas. Šis garsas pradė- 
jo vesti jį Iš proto, tarytum galvoje blaškytųsi sparva. Kai jie priėjo 
prie takelio galo, Ralfas vis labiau neabejojo, kad tai, ko jiedu ieško- 
jo, buvo už tos daiktų krūvos: jiems su Luiza teks rasti kitą praėjimą 

arba prasimušti pro krūvą. Abu variantai pareikalautų per daug ir taip 
jau brangaus laiko. Ralfą apėmė neviltis. 

Tačiau koridorius nesibaigė aklinai, kairėje buvo galima pra- 
šliaužti po stalu, apkrautu indais, žalio popieriaus krūvelėmis ir... Ža- 
lio popieriaus? Ne, tai ne popierius. O banknotų krūvelės. Dešimtinės, 
dvidešimtinės ir penkiasdešimtinės netvarkingai mėtėsi ant indų. Šim- 
tinių pakelis pūpsojo įskeltame padažo inde, o suglamžyta penkiasde- 
šimtinė kyšojo iš vyno taurės. 

[- Ralfai! Dieve, tai juk didžiulis lobis!) 

Luiza žvelgė ne į stalą, bet į kitą koridoriaus sieną. Ji buvo sudė- 
ta iš žalių banknotų plytelių. Taigi jiedu vaikščiojo suręsta iš pinigų 
alėja, ir Ralfas pasijuto galįs atsakyti į kitus jį dominančius klausi- 
mus: iš kur Edas gavo pinigų. Atropė juose maudėsi... tačiau Ralfas 
spėjo, kad mažam plikam kalės vaikui vis tiek nesisekė su moterimis. 

Ralfas pasilenkė, norėdamas geriau apžiūrėti landą po stalu. Kito- 
je pusėje matėsi mažytis kambarėlis. Raudona šviesa tvinkčiojo tenai 
lyg širdis. Ji apšviesdavo ir jųdviejų su Luiza batus. Ralfas parodė 
tenlink ir pasisuko į Luizą. Ji linktelėjo. Ralfas parklupo ir prašliaužė 
po apkrautu pinigais stalu į šventyklą, kurią Atropė surentė daiktui, 
gulinčiam pačiame centre ant grindų. Ralfas net neabejojo, kad čia 
būtent tai, dėl ko jie buvo čionai pasiųsti, tačiau net nenutuokė, kas 
tai. Daiktas, ne didesnis už marmurinį rutuliuką, buvo apgaubtas la- 
vonmaišio - tokio pat nepralaidaus kaip ir juodoji skylė. 

Puiku. Nuostabu. O kas dabar? 

[- Ralfai? Ar girdi dainą? Ji labai silpna.) 

Ralfas dvejodamas atsigręžė į Luizą, po to apsidairė aplinkui. Jis 
jau ėmė nekęsti šios vietos, ir nors iš prigimties jo nekankino klaust- 
rofobija, Ralfas pajuto begalinį troškimą iš čia išnykti. Išskirtinis bal- 
sas prabilo jo galvoje: Čia ne vien tai, ko aš noriu, Ralfai; to man rei- 
kia. Aš pasistengsiu išbūti su tavim, bet jeigu visko neužbaigsi labai 
greitai, bus nebesvarbu, ko mes abu norime - spjausiu į viską ir bėg- 
siu it akis išdegęs. 

Užslėptas siaubas balse nė kiek nenustebino Ralfo, nes tai buvo 
išties siaubinga vieta: tai buvo visai ne kambarys, o gilios šachtos 
dugnas su sienomis, pastatytomis iš pavogtų daiktų: tosterių, suolelių 

kojoms, žadintuvų, fotoaparatų, knygų, krepšių, batų, žarsteklių. Prie- 
šais Ralfo akis išdygo sulaužytas saksofonas, pakabintas ant juostelės 
su užrašu "DŽEIKAS". Ralfas norėjo jį sugriebti ir numesti kuo toliau 
nuo savo akių. Tačiau vaizduotėje iškilo vaizdas, kaip ištraukus sak- 
sofoną visa krūva užgriūva ant jų ir palaidoja gyvus. Ralfas atitraukė 
ranką. Tuo pačiu metu jis kuo plačiau atvėrė savo protą ir jausmus. 
Akimirką jis tarytum kažką išgirdo, - tylų atodūsį, panašų į vandeny- 
no ošimą jūros kriauklėje, - tačiau garsas greitai dingo. 

[- Jei čia ir yra balsai, Luiza, aš jų negirdžiu. Tas prakeiktas 
daiktas juos paskandina.) 

Ralfas parodė į daiktą rato centre: juodesnį už pačią juodumą la- 
vonmaišį - visų lavonmaišių prototipą. Bet Luiza purtė galvą. 

[- Ne, ne skandina. Susiurbia juos.) 

Ji pažvelgė į rėkiantį juodą daiktą su siaubu ir pasišlykštėjimu. 

[- Šitas daiktas siurbia visų aplink sukrautų daiktų gyvybes... jis 
taip pat siurbia ir mūsų gyvybes.) 

Taip, be abejo. Kai Luiza prasitarė apie tai, Ralfas pajuto, kaip la- 
vonmaišis - arba daiktas jo viduje - traukia kažką iš jo galvos, stumia, 
suka, klibina... bando ištraukti lyg dantį iš rožinių dantenų. 

Bando išsiurbti jų gyvybes? Ne visai taip. Ralfas nemanė, kad 
daiktui maišo viduje reikia jų gyvybių ir netgi ne sielų... bent jau ne 
visai to. Jis norėjo jų gyvybės jėgos. Jų ka. 

Luiza išplėtė akis, pagavusi jo mintį... po to ji perkėlė žvilgsnį už 
jo dešinio peties. Ji pasilenkė į priekį ir ištiesė ranką. 

[- Luiza, aš to nedaryčiau. Tu gali viską užversti ant...) 

Per vėlu. Luiza kažką sugriebė, pažvelgė į tai siaubingai supratin- 
gu žvilgsniu ir atidavė Ralfui. 

[- Tai dar gyva - viskas, kas čia yra, dar gyva. Nežinau kodėl, bet 
taip jau yra. Tačiau visa tai labai silpna. Kodėl visa taip silpna?) 

Luiza perdavė Ralfui mažą baltą sportinį batelį, priklausantį mo- 
teriai arba vaikui. Paėmęs jį į rankas, Ralfas išgirdo silpną, iš toli 
sklindantį dainuojantį balsą. Garsas buvo vienišas kaip lapkričio vė- 
jas šaltą dieną, bet neapsakomai mielas: tikra priešingybė nesibai- 
giančiam juodojo daikto rėkimui. 

Ralfas pažino šį balsą. Tuo nė kiek neabejojo. 

Ant batuko matėsi rudos dėmės. Iš pradžių Ralfas pamanė, jog tai 
- šokoladinis pienas, tačiau po to suprato, kad tai sukrešėjęs kraujas. 
Tą pačią akimirką jis atsidūrė šalia "Raudonojo obuolio", kai spėjo 
sugriebti Netę, Elenai nespėjus jos išmesti ant šaligatvio. Jis prisimi- 
nė, kaip pynėsi Elenos kojos, kaip ji metėsi atgal ir atsitrenkė į par- 
duotuvės duris it girtuoklis į žibinto stulpą, tiesdama rankas į jį. "Duo 
man mano vai-kąą. Duo man... Na-li." 

Ralfas atpažino balsą, nes jis priklausė Elenai. Tą dieną šis sport- 
batis buvo ant jos kojos, o kraujas ant jo atsirado nuo sumurkdytos 
Elenos nosies arba sudaužytų skruostų. 

Batukas dainavo ir dainavo. Jo balso neužgožė daikto lavonmai- 
šyje zvimbimas. O kadangi Ralfo ausys - arba kas aurų pasaulyje jas 
atstojo - buvo visiškai atviros, jis galėjo girdėti ir visų likusių daiktų 
balsus. Jie dainavo it prarastas choras. 

Gyvi. Dainuojantys. 

Jie galėjo dainuoti. Visi daiktai, sudarantys sienas, galėjo dainuo- 
ti, nes jų savininkai vis dar galėjo dainuoti. 

Jų savininkai vis dar buvo gyvi. 

Ralfas vėl apsidairė ir šįkart pastebėjo, kad tarp senų daiktų (pa- 
vyzdžiui, sulaužyto saksofono) yra ir daug naujų. Šioje mažoje nišo- 
je nesimėtė šio amžiaus pradžios dviračių ratai. Ralfas pamatė tris ža- 
dintuvus su radijo 1mtuvais - visus skaitmeninius. Skutimosi rinkinį - 
beveik nenaudotą. Lūpdažį su užlipdyta "Rait Eido" kaina. 

[- Luiza, Atropė pavogė šiuos daiktus iš žmonių, kurie šį vakarą 
susirinks Visuomenės centre. Argi ne taip?) 

[- Taip. Esu tuo įsitikinusi.) 

Ralfas dūrė pirštu į juodą rėkiantį kokoną ant grindų, beveik 
skandinantį kitų daiktų dainas... tarytum tuo ir maitintųsi. 

|- Kad ir kas ten būtų maišo viduje, tai turbūt panašu į Klotės ir 
Lachesės minėtą pagrindinį siūlą. Tai daiktas, jungiantis skirtingus 
daiktus - skirtingas gyvybes.) 

[- /r tai sudaro ka-tet. Taip.) 

Ralfas atidavė sportinį batelį Luizai. 

[- Si pasiimsime su savimi. Jis priklauso Elenai.) 

[- Žinau.) 

Akimirką Luiza paspoksojo į batelį ir pasielgė labai išmintingai: 
ji ištraukė batų raištelį iš dviejų skylučių ir apsirišo kairį riešą. 

Ralfas prisiartino prie mažo lavonmaišio arčiau ir pasilenkė. Prie 
j0 prieiti buvo sunku, tačiau pasilikti arti buvo dar sunkiau: tarytum 
pridėtum ausį prie galingo motorinio grąžto, veikiančio visu pajėgu- 
mu, arba neprisimerkęs žiūrėtum tiesiai į ryškią šviesą. Šįkart buvo 
galima atskirti zvimbimo užgožtus žodžius, tokius pat, kokius jiedu 
girdėjo priėję prie lavonmaišio, gaubiančio Visuomenės centrą, kraš- 
to: "Dinkiščia. Eikvelniop. Maukiščia." 

Sekundę Ralfas užsidengė ausis rankomis, bet veltui. Garsai skli- 
do ne iš išorės. Jis nuleido rankas ir atsigręžė į Luizą. 

[- Ką galvoji? Gal žinai, ką mums toliau daryti?) 

Ralfas nežinojo, ko tikėjosi iš Luizos, bet tik ne tokio staigaus tei- 
giamo atsakymo. 

[- Prapjauk maišą ir išimk tai, kas yra viduje. Ir paskubėk. Tas 
daiktas pavojingas. Taip pat jis gali pašaukti Atropę, ar apie tai ne- 
pagalvojai?| 

Tiesą pasakius, Ralfas buvo apsvarstęs tokią galimybę, nors ir ne 
taip plačiai. Gerai, - galvojo jis. - Prapjauti maišą ir išimti prizą. Tik 
kaip mes tai padarysim? 

Jis prisiminė žaibo strėlę, kurią pasiuntė Atropei, kai tas plikas 
nykštukėnas bandė prisivilioti Rozali per gatvę. Neblogas triukas, bet 
dabar iš to galėjo būti daugiau žalos nei naudos. O jei jis nudaigos 
daiktą, kurį turėjo išimti"? 

Nemanau, kad taip atsitiks. 

Tiesą pasakius, Ralfas ir pats netikėjo, kad gali tai padaryti... bet 
kai tave supa daiktai, priklausantys žmonėms, kurie rytoj, kai patekės 
saulė, jau gali jos ir neišvysti, pasitikėti sėkme buvo ne pati geriausia 
idėja. Beprotiška idėja. 

Man reikia ne žaibo, o gerų, aštrių žirklių, kokias naudoja Klotė 
ir Lachesė... 

Ralfas atsisuko į Luizą, nustebintas reginio aiškumo. 

[- Aš nežinau, apie ką tu dabar pagalvojai, bet paskubėk ir daryk, 
ką sumanei.) 

Ralfas pažvelgė į savo dešinę ranką, nuo kurios buvo dingusios 
raukšlės ir pirmieji artrito požymiai ir kurią gaubė ryški mėlyna švie- 
sa. Jausdamasis truputį kvailokai, jis prispaudė mažylį ir bevardį prie 
delno, o didįjį bei smilių ištiesė į priekį, galvodamas apie vaikystėje 
žaistą žaidimą: akmuo suskaldo žirkles, žirklės sukarpo popierių, po- 
pierius uždengia akmenį. 

Tebūnie žirklės, - pagalvojo Ralfas. - Man reikia žirklių. Padėk. 

Nieko. Ralfas pakėlė akis į Luizą ir išvydo, kad ji ramiai žvelgė į 
jį. O, Luiza, kad tu tik žinotum, - pamanė Ralfas ir nuvijo mintį šalin. 
Nes jis kažką pajuto, tiesa? Taip. Kažką. 

Šį kartą jis mintyse ne kalbėjo, o sukūrė reginį: ne žirkles, kurio- 
mis Klotė nukirpo Džimio V. siūlelį, o nerūdijančio plieno iš savo 
motinos siuvimo įrankių krepšelio - ilgas, plonas geležtes, aštrias kaip 
peilio ašmenys. Dar labiau susikaupęs Ralfas netgi išvydo du žode- 
lius, išgraviruotus metale: "ŠEFILDO PLIENAS". Jis vėl pajuto vidi- 
nį pasikeitimą, tik ne mirktelėjimą, o stiprų raumenų susitraukimą. Jis 
įsistebeilijo į savo pirštus ir mintimis išskėtė ir suglaudė žirkles. Ta- 
da išskėtė ir suglaudė pirštus. 
marškinėliais ir depe sutikto valkatos, susikaupė galvoje ir lyg mėš- 
lungis pradėjo dešine ranka judėti pirštų link. 

Aura, gaubianti ištiestą didįjį pirštą ir smilių, sutirštėjo... ir pail- 
gėjo. Kad taptų panaši į žirkles. Ralfas laukė, kol ji išsitiesė iki pen- 
kių colių ilgio nuo pirštų galų, ir vėl išskėtė ir suglaudė pirštus. 

[- Na, Ralfai! Padaryk tai!) 

Taip. Ralfas negalėjo sau leisti dairytis ir eksperimentuoti. Jis jau- 
tėsi lyg mašinos akumuliatorius, kuris privalėjo užvesti per didelį sa- 
vo pajėgumui automobilį. Ralfas jautė, kaip visa jo energija - pavog- 
ta ir jo paties - teka dešine ranka į žirkles. Tai negalėjo ilgai tęstis. 

Ralfas palinko į priekį, ištiesęs suspaustus pirštus, ir dūrė žirklių 
galais į lavonmaišį. Jis buvo taip susikoncentravęs į žirklių sukūrimą 
ir veikimą, kad net liovėsi girdėti pastovų zvimbesį - bent jau sąmo- 
nėje. Bet kai žirklių galiukai įlindo į juodą odą, staiga maišas sučirš- 
kė nauja skausmo ir nerimo kupina gaida. Ralfas išvydo tirštos, tam- 

sios medžiagos dribsnius, krintančius nuo maišo ant grindų. Jie buvo 
panašūs į snarglius. Tuo pat metu Ralfas pajuto, kad jo energija tie- 
siog padvigubėjo. Jis netgi galėjo tai matyti: jo aura lėtomis bangomis 
bėgo dešine ranka žemyn. Taip pat Ralfas jautė, kaip ji nublanksta 
aplink visą kūną, nes jo apsauga suplonėjo. 

[- Paskubėk, Ralfai! Paskubėk!) 

Ralfas sukaupė jėgas ir išskėtė pirštus. Tviskančios mėlynos ge- 
ležtės irgi prasivėrė, įsirėždamos į juodąjį kiaušinį. Šis suriko, ir du 
raudonos šviesos spinduliai nutvieskė jo paviršių. Ralfas suglaudė 
pirštus ir stebėjo, kaip žirklės susiglaudė, prakirpdamos tą tirštą juo- 
dą medžiagą, sudarytą pusiau iš kriauklės ir pusiau iš mėsos. Ralfas 
suriko. Jis pajuto ne skausmą, o siaubingą silpnumą. Taip jautiesi, kai 
baigi mirtinai nukraujuoti, - pamanė Ralfas. 

Kažkas maišo viduje sužibo auksu. 

Ralfas sukaupė visas jėgas ir pabandė vėl išskėsti pirštus. Iš pra- 
džių jam pasirodė, kad nebevalios, - atrodė, pirštai suklijuoti stipriais 
klijais, - tačiau pagaliau jie prasiskyrė, praplatindami įpjovą. Dabar 
Ralfas beveik jau matė daiktą viduje: kažką labai mažą, apvalų ir 
švytintį. Tai gali būti tik vienas daiktas, - pagalvojo Ralfas, ir staiga 
jo širdis sudrebėjo krūtinėje. Mėlynos geležtės sumirgėjo. 

[- Luiza! Padėk man!) 

Luiza sugriebė jam už riešo. Ralfas pajuto į save plūstelint jėgą. 
Jis apstulbęs stebėjo, kaip žirklės vėl susiglaudė. Tik viena geležtė li- 
ko mėlyna. Kita tapo pilka. 

Luiza, rėkianti jo galvoje: [- Prakirpk jį! Tučiuojau!) 

Ralfas suglaudė pirštus ir šįkart plačiai prakirpo lavonmaišį. Šis 
paskutinįsyk suriko, užsiplieskė raudoniu ir dingo. Žirklės, išaugę nuo 
Ralfo pirštų galų, išnyko. Akimirką Ralfas užmerkė akis, staiga su- 
pratęs, kad dideli šilti prakaito lašai lyg ašaros rieda per skruostus. Po 
vokais jis matė beprotiškus vaizdus, panašius į šokančias žirkles. 

[- Luiza? Ar tau nieko neatsitiko? | 

[- Ne... bet esu išsekusi. Visiškai nenumanau, kaip užlipsiu tais 
laiptais po medžiu. Nežinau, ar net pajėgsiu atsistoti.) 

Ralfas atmerkė akis, padėjo rankas ant šlaunų ir vėl palinko į prie- 
kį. Toje vietoje, kur kaupėsi lavonmaišis, gulėjo vyriškas jungtuvių 


201 


žiedas. Ralfas lengvai perskaitė užrašą, išgraviruotą vidinėje žiedo 
pusėje: "ED - ED - 87-8-5". 

Elena Dypno 17 Edas Dypno. Susituokę 1987-ųjų rugpjūčio penk- 
tą dieną. 

Štai ko jiedu su Luiza čia atėjo. Pavogto iš Edo žiedo. Dabar te- 
reikėjo jį pakelti... įsidėti į priekinę kelnių kišenę... surasti Luizos 
auskarus... ir nešdintis iš čia. 

Kai ištiesė ranką, Ralfo galvoje šmėstelėjo eilėraščio eilutės - ne 
Stiveno Dobinso, o J.R.R.Tolkino, kuris išgalvojo hobitus ir apie ku- 
riuos paskutinį kartą Ralfas pagalvojo sėdėdamas mažoje, apkrautoje 
nuotraukomis Luizos svetainėje. Jau praėjo trisdešimt metų nuo tada, 
kai jis skaitė Tolkino apsakymą" apie Frodą, Gendalfą ir Sauroną, 
Tamsųjį Valdovą. Ten irgi egzistavo panašus žiedas, tačiau eilutės 
buvo tokios aiškios kaip ir žirklės prieš keletą akimirkų: 


Vienas Ziedas valdyti visus, Vienas Ziedas juos surasti, 
Vienas Ziedas surinkti juos ir sujungti juos tamsoje, 
Mordoro žemėje, kur viešpatauja šešėliai. 


Aš nepajėgsiu jo pakelti, - pamanė Ralfas. - Jis bus taip tvirtai 
pririštas prie ka rato kaip ir mudu su Luiza, todėl nepajėgsiu jo pa- 
kelti. Arba tai bus tas pats, kaip sugriebti aukštos įtampos laidą, ir aš 
krisiu negyvas, net nespėjęs suvokti, kas atsitiko. 

Tik Ralfas netikėjo šiomis savo mintimis. Jeigu žiedo nebuvo ga- 
lima paimti, tai kodėl jį saugojo lavonmaišis? Jeigu Žiedo negalima 
buvo paimti, tai kodėl jėgos, stovinčios už Klotės ir Lachesės, - ir Do- 
renso (Ralfas niekaip negalėjo išmesti jo iš galvos), - pasiuntė juos su 
Luiza į šią kelionę? 

Vienas Žiedas valdyti visus, Vienas Žiedas juos surasti, - pagalvo- 
jo Ralfas ir pirštais sugriebė Edo vestuvinį žiedą. Akimirką jis jautė 
gilų skausmą delne, rieše ir visoje rankoje. Tą pačią sekundę švelnūs 


* J.R.R. Tolkino apsakymas "Žiedų valdovas". 

visų Atropės sutemptų čionai daiktų balsai triumfuodami harmoningai 
suriko. 

Ralfas taip pat išleido garsą (galbūt riksmą, o galbūt tik dejonę) 
ir pakėlė žiedą, stipriai suspaustą dešinėje rankoje. Pergalės pojūtis 
dainavo jo venose lyg vynas arba lyg... 

[- Ralfai!) 

Jis atsisuko į Luizą, bet ši žvelgė į vietą, kur ką tik gulėjo Edo 
žiedas. Jos akys patamsėjo iš baimės ir sumišimo. 

Kur ką tik gulėjo Edo žiedas; kur vis dar gulėjo Edo žiedas. Jis 
pūpsojo lygiai toje pat vietoje su švytinčiu užrašu "ED - ED - 87-8-5". 

Ralfas akimirksniu pasimetė ir vos pajėgė susivaldyti. Jis atgniau- 
žė delną, pusiau tikėdamasis, kad žiedo ten nebebus, nors pojūčiai 
kalbėjo ką kitą. Tačiau žiedas vis dar gulėjo jo delne, kur kirtosi Ral- 
fo meilės ir gyvenimo linijos, žibėdamas blyškiai raudonoje šios 
šlykščios vietos šviesoje. "ED - ED - 87-8-5". 

Abu žiedai buvo visiškai tapatūs. 


Vienas jo rankoje; vienas ant grindų; absoliučiai jokių skirtumų. 
Bent jau Ralfas jų nepastebėjo. 

Luiza ištiesė ranką žiedo, kuris pakeitė Ralfo paimtąjį, link, pa- 
dvejojo ir sugriebė jį. Jiems stebint, vaiduokliškas auksas žybtelėjo 
virš kambario grindų ir susilydė į trečią vestuvinį žiedą. Kaip ir ant 
kitų dviejų jo viduje buvo išgraviruota "ED - ED - 87-8-5". 

Ralfas prisiminė ir kitą istoriją - ne ilgą Tolkino pasaką apie Žie- 
dą, o daktaro Seuso pasakojimą, kurį jis dar šeštajame dešimtmetyje 
skaitė Karolinos sesers vaikams. Tai buvo jau labai seniai, bet Ralfas 
neužmiršo pasakojimo, kuris pasirodė daug baugesnis nei įprastos 
daktaro Seuso nesąmonės apie žiurkes, šikšnosparnius ir kates. Jis va- 
dinosi "Penki tūkstančiai Bartolomėjaus Kabinso skrybėlių“, ir Ralfas 
nė kiek nesistebėjo, kad prisiminė jį būtent dabar. 

Vargšas Bartolomėjus buvo kaimo stuobrys, kuris, savo nelaimei, 
atsidūrė mieste, kai pro šalį žygiavo karalius ir jo svita. Kiekvienas 
privalėjo nusiimti skrybėlę prieš tokią personą, ir Bartolomėjus, be 
abejo, bandė taip padaryti, bet veltui, nes kai tik nusiimdavo skrybė- 

lę, vietoj jos atsirasdavo kita, visiškai tokia pati kaip ir prieš tai bu- 
"vusi. 

[- Ralfai, kas čia vyksta? Ką tai reiškia?) 

Ralfas be žodžių papurtė galvą, žvelgdamas tai į žiedą savo del- 
ne, tai į kitą Luizos rankoje, tai į dar vieną, gulintį ant grindų. Trys 
žiedai, visiškai vienodi kaip ir skrybėlės, kurias Bartolomėjus Kabin- 
sas vis bandė nusiimti. Vargšelis stengėsi pasirodyti mandagus kara- 
liui netgi tada, kai budelis vedė jį vingiuotais laiptais ant pakylos, kur 
jam turėjo būti nukirsta galva už nepagarbumą. 

Tik netiesa, nes po kiek laiko skrybėlės ant vargšelio Bartolomė- 
jaus galvos pradėjo keistis, tapdamos vis prašmatnesnėmis. 

Ar žiedai vienodi, Ralfai? Ar esi tuo tikras? 

Ne, jis nebuvo tikras. Kai Ralfas pakėlė pirmą žiedą, jis pajuto gi- 
lų skausmą, tarsi ranką būtų sutraukęs mėšlungis, bet Luizai neskau- 
dėjo, kai ji pakėlė antrąjį. 

Ir balsai - jie nesuriko, kai Luiza pakėlė antrą žiedą. 

Ralfas palinko į priekį ir sugriebė trečią žiedą. Jokio skausmo ir 
kambario sienas atstojančių daiktų riksmo: jie ir toliau švelniai daina- 
vo. Tuo tarpu atsirado ketvirtas žiedas kaip ir kita skrybėlė ant nelai- 
mingojo Bartolomėjaus Kabinso galvos, bet Ralfas į jį beveik nepa- 
žvelgė. Jis Žiūrėjo į pirmąjį žiedą, gulintį dešiniame delne, kur kirtosi 
gyvenimo ir meilės linijos. 

Vienas Žiedas valdyti visus, - mąstė Ralfas. - Vienas Žiedas su- 
jungti juos. Ir manau, kad tai tu, gražuoli. O kiti tėra vien protingos 
klastotės. 

Ir galbūt yra būdas tai patikrinti. Ralfas priglaudė abu Žiedus prie 
ausų. Žiedas kairėje rankoje tylėjo. Kitas dešinėje, kuris tūnojo lavon- 
maišio viduje, atkartojo maišo paskutinio riksmo aidą. 

Žiedas dešinėje rankoje buvo gyvas. 

[- Ralfai?) 

Luiza palietė Ralfą. Jis atsigręžė į ją ir numetė kairėje rankoje lai- 
kytą žiedą šalin. Po to pakėlė tikrąjį prie akių ir pro skylutę it pro te- 
leskopą pažvelgė į įsitempusį, keistai jauną Luizos veidą. 

[- Štai tikrasis. Kiti tėra pakaitalai - lyg nuliai sudėtingame ma- 
tematikos uždavinyje.) | 

[- Nori pasakyti, kad jie nereikšmingi?) 

Ralfas padvejojo, nežinodamas, kaip atsakyti... nes jie vis dėlto 
buvo reikšmingi. Jis tik nežinojo, kaip savo intuityvų suvokimą pa- 
versti žodžiais. Kol netikri žiedai rasis šiame šlykščiame kambaryje 
lyg skrybėlės ant Bartolomėjaus Kabinso galvos, lavonmaišis ir toliau 
kabės virš Visuomenės centro, nežadėdamas geresnės ateities. Tačiau 
pirmasis žiedas, kurį Atropė pavogė nuo Edo piršto (tikriausiai, kai 
šis miegojo šalia Elenos mažame Old Kodo namelyje, kuris dabar 
stovėjo tuščias), galėjo viską pakeisti. 

Kopijos saugojo ka kontūrus, kaip kad stipinai, išeinantys iš ste- 
bulės, saugojo ratą. Gi originalas... 

Ralfas manė, kad originalas ir yra stebulė: vienas Žiedas sujungti 
juos. 

Jis tvirtai suspaudė auksinį žiedą, jausdamas, kaip jis įsirėžia į 
delną ir pirštus, ir įsidėjo jį kišenėn. | 

Jie mums nepasakė vieno dalyko apie ka, - mąstė Ralfas. Jis sli- 
dus. Slidus lyg bjauri sena žuvis, kuri nenusimauna nuo kabliuko, o 
tik slidinėja rankose. 

Be to, tai buvo panašu į lipimą į smėlio kopą: žengęs du žingsnius 
į priekį, visada slysteli vieną atgal. Jie nuvažiavo į Hai Ridžą ir kaž- 
ką ten padarė - tik Ralfas nežinojo ką, bet Dorensas užtikrino juos, 
kad jie pasielgė teisingai. Pasak jo, jiedu su Luiza tenai įvykdė savo 
užduotį. Dabar jie nusileido čionai ir paėmė Edo žiedą, bet to nepa- 
kako. Kodėl? Nes ka buvo it žuvis; ka buvo it smėlio kopa; ka buvo 
nenorintis sustoti ratas, traiškantis visa, kas tik pasitaikydavo jo kely- 
je. Ratas su daugybe stipinų. 

Bet visų labiausiai ka buvo panašus į žiedą. 

Į vestuvinį Žiedą. 

Staiga Ralfas suprato, ko neatskleidė kalbos ant ligoninės stogo ir 
visi Dorenso bandymai paaiškinti: Neapibrėžtas Edo statusas bei At- 
ropės susitikimas su tuo vargšu ir sumišusiu žmogumi suteikė Edui 
milžinišką galią. Atsivėrė durys, ir demonas, vardu Kruvinasis kara- 
lius, įžengė pro jas, daug stipresnis už Klotę, Lachesę ir netgi Atro- 
pę. Ir jis net nemanė, kad jį gali sustabdyti toks senas Derio sukriošė- 
lis kaip Ralfas Robertsas. 

[- Ralfai?] 

[- Vienas Žiedas valdyti visus, Luiza. Vienas Žiedas juos surasti.) 

[- Apie ką tu kalbi? Ką nori tuo pasakyti?) 

Ralfas patapšnojo per kišenę, jausdamas mažą kauburėlį, kur gu- 
lėjo Edo žiedas. Jis suėmė Luizą už pečių. 

[- Kopijos - padirbti žiedai - yra stipinai, o šis žiedas - stebulė. 
Išimk stebulę, ir ratas nebegalės suktis.) 

[- Ar esi tuo tikras?) 

Taip, Ralfas neabejojo. Tik nežinojo, kaip tai padaryti. 

[- Taip. O dabar eime. Kol dar galime, nešdinkimės iš čia.) 

Ralfas leido Luizai pirmai prašliaužti po stalu, po to, parkritęs ant 
kelių, nusekė jai iš paskos. Jis stabtelėjo pusiaukelėje ir grįžtelėjo per 
petį. Išvydo keistą ir siaubingą dalyką: nors zvimbimas negrįžo, la- 
vonmaišis vėl ėmė kauptis aplink vestuvinio žiedo kopiją. Ryškus 
aukso spindesys jau spėjo prigesti. 

Ralfas mažne užhipnotizuotas kelias sekundes spoksojo į tai, po 
to šiaip ne taip atitraukė akis ir nušliaužė paskui Luizą. 

Ralfas baiminosi, kad jiedu su Luiza praras nemažai laiko, bandy- 
dami išlaviruoti atgal per labirintų koridorius, vingiuojančius palei 
daugybę Atropės sukrautų daiktų krūvų, tačiau tai nesudarė jokių 
keblumų. Jiems padėjo jųdviejų pėdsakai, blėstantys, bet dar įžiūrimi. 

Ralfas pradėjo jaustis stipresnis, kai siaubingas kambarys liko to- 
li už jų, bet Luiza mėtėsi į šonus. Kai jie pasiekė skliautą tarp sandė- 
lio ir purvino Atropės buto, ji tiesiog užgriuvo Ralfą. Šis paklausė, ar 
Luiza gerai jaučiasi. Moteris įstengė truktelėti pečiais ir šyptelti. 

[- Didžiausia problema, kad esu čia. Nesvarbu, kiek mes pakyla- 
me, vis tiek šlykštu. Kai įkvėpsiu gryno oro, viskas susitvarkys. Pati- 
kėk manim.) 

Ralfas tikėjosi, kad ji sako tiesą. Kai jis pasilenkė po skliautu, ve- 
dančiu į Atropės butą, pabandė sugalvoti pretekstą, kaip įtikinti Lui- 
zą Eiti jo priešaky. Tai suteiktų Ralfui galimybę greitai apieškoti bu- 
tą. Jei čia neras auskarų, vadinasi, Atropė vis dar buvo juos įsisegęs. 

Ralfas pastebėjo, kad Luizos apatinis sijonas gerokai išlindęs iš 
po suknelės, ir norėjo apie tai pasakyti, tačiau kairės akies krašteliu 
pastebėjo kažką sujudant. Jis prisiminė, kad grįžtant jiedu neiabai 

saugojosi, - iš dalies todėl, kad buvo pavargę, - o dabar galėjo tekti 
skaudžiai susimokėti už prarastą budrumą. 

[- Luiza, saugokis!| 

Per vėlu. Ralfas pajuto, kaip Luizos ranka nukrito nuo jo peties, 
nes būtybė purvinu chalatu sugriebė ją per liemenį ir patraukė atgal. 
Atropės galva tesiekė Luizos pažastis, bet to pakako, kad jis galėtų 
grasinti jai savo surūdijusiu skalpeliu. Kai Ralfas instinktyviai puolė 
prie jo, Atropė prikišo skalpelio ašmenis prie perlinio pilko siūlo, ky- 
lančio nuo Luizos viršugalvio. Atropė išsišiepė, parodydamas Ralfui 
dantis. 

[Nesiartink, Trumpy... nė per žingsnį!| 

Na, bent jau nebereikėjo jaudintis dėl Luizos auskarų. Jie rausvai 
žibėjo Atropės ausyse. Ralfą sustabdė ne Atropės žodžiai, o auskarai. 

Skalpelis truputį atsitraukė... bet tik truputį. 

[O dabar, Trumpy, tu juk paėmei kažką, kas priklauso man, tie- 
sa? Nebandyk neigti, vis tiek žinau. Ir dabar tu man tai atiduosi.) 

Skalpelis grįžo prie Luizos baliono siūlelio ir buku galu jį pa- 
glostė. 

[Atiduok, arba ši kalė mirs prieš tavo akis. Galėsi stovėti ir žiū- 
rėti, kaip maišas pajuoduoja. Na, tai kaip, Trumpy? Atiduok.) 

Atropės šypsena nušvito kupina triumfo ir... 

Baimės. Jis tave pričiupo, jis laiko skalpelį, priglaudęs prie Lui- 
zos baliono siūlelio, o rankas uždėjęs ant jos gerklės, bet vis tiek yra 
mirtinai išsigandęs. Kodėl? 

[Na, greičiau! Negaišk laiko, subingalvi! Atiduok žiedą!) 

Ralfas iš lėto įkišo ranką kišenėn ir suėmė žiedą, stebėdamas, ko- 
dėl Atropė iškart nenugalabijo Luizos. Be abejo, jis neketino nei jos, 
nei jų abiejų paleisti. 

Jis bijo, kad galiu suduoti telepatišku karatė gestu. Ir tai dar ne 
viskas. Jis turbūt bijo susimauti. Bijo esybės, kuri jį valdo. Bijo Kru- 
vinojo karaliaus. Tu juk bijai savo boso, tiesa, mano mažas suskretęs 
bičiuli? 

Ralfas suspaudė žiedą tarp dešinės rankos nykščio ir smiliaus, po 
to vėl atleido. 

[- Ateik ir pats pasiimk. Nesidrovėk.) 

Atropės veidą iškreipė pyktis. Šypsena persikreipė į parodišką 
rūstybę. 

[Užmušiu ją, Trumpy, ar negirdi manęs? Ar šito nori?) 

Ralfas tyčia iš lėto pakėlė kairę ranką. Jis sugestikuliavo ore ir apsi- 
džiaugė, kai Atropė susigūžė, vos tik delnas kampu pasisuko tiesiai į jį. 

[- Jei tik paliesi ją ašmenimis, aš tau taip trenksiu, kad prireiks 
kišeninio peiliuko iškrapštyt dantis iš sienos. Pažadu!) 

[Tik atiduok man žiedą, Trumpy.) 

Jie negali meluoti, - staiga dingtelėjo Ralfui. - Neprisimenu, ar 
man tai sakė, ar aš pats tą supratau, bet esu tikras, kad tai tiesa: jie 
negali meluoti. O aš galiu. 

[- Žinai, ką, pone A., pažadėk, kad sudarysime sandėrį, ir aš ati- 
duosiu tau žiedą.) 

Atropė pažvelgė į jį abejonės ir įtarumo kupinu žvilgsniu. 

[Sandėrį? Ką nori tuo pasakyti?) 

[- Ralfai, ne!) 

Ralfas dirstelėjo į Luizą, po to vėl nukreipė akis į Atropę. Jis pa- 
kėlė kairę ranką ir pasikrapštė skruostą, negalvodamas, kaip šis ges- 
tas atrodys mažam plikam daktariūkščiui. Beregint skalpelis vėl pri- 
sispaudė prie Luizos baliono siūlelio, prisilietimo vietoje sudaryda- 
mas tamsią dėmę. Ji buvo panaši į kraujo pūslę. Prakaito upeliai bė- 
go per Atropės kaktą, o kai prabilo, jo balse skambėjo panika. 

[Nedrįsk laidyti į mane žaibus! Antraip moteris tučtuojau mirs!) 

Ralfas paskubom nuleido ranką ir susidėjo jas abi už nugaros lyg 
prasikaltęs vaikėzas. Dešinė vis dar laikė Edo vestuvinį žiedą, ir Ral- 
fas nieko nemanydamas įkišo jį užpakalinėn kelnių kišenėn. Tik da- 
bar jis suprato, kad jokiu būdu neatiduos žiedo. Netgi jei tai kainuotų 
Luizos gyvybę, - jų abiejų gyvybes, - jis nežadėjo atiduoti žiedo. 

Bet galbūt to neprireiks. 

[- Sandėris reiškia, kad išsiskirsime gražiuoju, pone A.: aš atiduo- 
siu tau žiedą, o tu - mano draugę. Tik turi pažadėti, kad jos nenu- 
skriausi. Na, ką pasakysi?) 

[- Ne, Ralfai, ne!) 

Atropė neatsakė. Jo akyse spindėjo baimė ir neapykanta Ralfui. 
Jei kada savo gyvenime jis ir troško sugebėjimo meluoti, tai, Ralfo 
nuomone, jis taip jautėsi būtent dabar. Reikėjo išspausti tik paprastus 
žodžius "Gerai, susitarėm", ir Ralfas būtų žuvęs. Tačiau Atropė nega- 
lėjo taip pasakyti, nes, be abejo, nesiruošė taip padaryti. 

Jis žino, kad užspendžiau jį į kampą, - mąstė Ralfas, - kad aš bet 
kuriuo atveju sutrinsiu jį į miltus, ir, beje, jis neklysta. 

Ir ką gi tu gali jam padaryti, mielasis? - dvejodama paklausė Ka- 
rolina iš Ralfo pasąmonės. - Kiek energijos tau liko po to, kai prakir- 
pai lavonmaišį, gaubusį vestuvinį žiedą? 

Deja, ne tiek jau daug. Galbūt pakaktų nusvilinti Atropės plikę, 
bet iškepti jos Ralfas neįstengtų. Ir... 

Staiga Ralfas išvydo ne itin malonų dalyką: paniką Atropės šyp- 
senėlėje pakeitė tvirtas pasitikėjimas savimi. Ralfas jautė, kaip tos pa- 
mišusios akys godžiai slenka jo veidu, kūnu, bet daugiausia jo aura. 
Ralfas prieš akis išvydo aiškų reginį: mechanikas alyvos matuokliu 
tikrina, kiek tepalo liko automobilio variklio karteryje. 

Daryk ką nors, - maldavo Luizos akys. - Prašau, Ralfai. 

Bet Ralfas nežinojo, ką daryti. Absoliučiai jokių minčių. 

Atropė išsišiepė. 

[Tu tuščias, Trumpy, ar ne? Liūdnas reikaliukas.) 

[- Jei paliesi ją, iškart sužinosi, tu, šūdo gabale.) 

Atropė dar plačiau išsiviepė. 

[Tu net žiurkės nenuskriaustum su savo energijos likučiu. Tad gal 
geriau atiduok man žiedą, kol aš...) 

[- Tu, šunsnuki!| 

Tai Luiza suriko. Ji nebežiūrėjo į Ralfą, o žvelgė į veidrodį, prieš 
kurį Atropė, be abejo, mėgdavo pasistaipyti su savo naujausios mados 
papuošalais (pavyzdžiui, Rozali skarele ar Bilio Makgoverno pana- 
ma). Jos akyse atsispindėjo begalinis pyktis. Ralfas suprato, ką ji pa- 
matė. 

[- Jie MANO, supuvęs mažasis vagie!| 

Luiza staigiai metėsi atgal, savo svoriu prispausdama Atropę prie 
sienos. Atropė sumurmėjo iš netikėtumo. Ranka, laikanti skalpelį, pa- 
kilo į viršų. Ašmenys nurėžė purvo gabalą nuo sienos. Luiza atsisuko 
į jį perkreiptu iš pykčio veidu (nuo tokio "ne mūsų Luiza" žvilgsnio 
Makgovernas turbūt būtų iškart nualpęs). Jos rankos suėmė Atropės 
veidą, norėdamos nutraukti auskarus. Vienas pirštas paspaudė jo 
skruostą. Atropė kiauktelėjo it šuo, ant kurio letenos ką tik kažkas už- 
lipo, tada vėl sugriebė Luizą per liemenį ir apsuko. 

Atropė jau pasiruošė rėžtelti skalpeliu, bet Ralfas pagrūmojo jam 
pirštu. Šviesos juosta išsprūdo iš piršto galiuko ir trenkė į skalpelio 
smaigalį, iškart pašalindama jį nuo Luizos baliono siūlelio. Ir dabar 
Ralfas pajuto, kad jo asmeninis arsenalas ištuštėjo. 

Atropė parodė Ralfui dantis pro Luizos petį, kuri sukiojosi ir 
spardėsi jo glėbyje. Ji nebandė pabėgti, o tik norėjo apsisukti ir vožti 
Atropei. Luiza sumosikavo kojomis ir pabandė savo svoriu prispausti 
Atropę prie sienos. Nieko negalvodamas, Ralfas nėrė į priekį ir par- 
kritęs ant kelių ištiesė rankas. Jis atrodė lyg pamišęs garbintojas, pra- 
šantis savo širdies damos rankos, tačiau Luiza kovodama vos neįspy- 
rė jam į veidą. Ralfas sugriebė apatinio sijono kraštą, ir tas čežėdamas 
šilkų nusmuko. O tuo tarpu Luiza vis dar plūdosi. 

[- Apgailėtinas vagišius! Štai tau! Na kaip, patiko?) 

Atropė sukaukė iš skausmo ir pakėlė akis į viršų. Ralfas išvydo, 
kad Luiza suleido dantis į dešinį Atropės riešą. Kairė ranka su skal- 
peliu aklai mosavo ore, norėdama nupjauti baliono siūlelį, bet niekaip 
nepataikydavo. Ralfas pašoko ant kojų ir vis dar nežinodamas, ką da- 
rąs, užmovė Luizos apatinį sijoną ant mosuojančios Atropės rankos... 
1r galvos. 

[- Bėk nuo jo, Luiza! Bėk!) 

Luiza paleido mažą baltą rankutę ir prišoko prie staliuko kamba- 
rio centre, su atavistiniu pasišlykštėjimu šluostydama Atropės kraują 
nuo lūpų... tačiau jos veidas vis dar degė pykčiu. Atropė, blaškyda- 
masis po sijonu, metėsi paskui ją. Ralfas nutrenkė jį šalin ir prispau- 
dė prie sienos. 

[- Nedrįsk, bičiuli. Net nebandyk.) 

[Paleisk mane. Paleisk mane, šunsnuki! Tu negali to padaryti!) 

Ir keisčiausia, kad jis tuo iš tiesų tiki, - pagalvojo Ralfas. - Jis taip 
ilgai tuo tikėjo, kad net visiškai užmiršo, ką Trumpalaikiai gali pada- 
ryti. Na, manau, aš galiu ištaisyti šitą klaidą. 

Ralfas prisiminė, kaip Atropė nupjovė Rozali siūlelį, kai ji palai- 
žė jam ranką, ir jo neapykanta tai pasipūtusiai piktai ir visiškai pami- 
šusiai būtybei tiesiog sprogo galvoje. Ralfas sugriebė Luizos sijono 
kraštą ir žiauriu gestu dukart apsuko jį sau apie riešą. Jis taip užveržė 
sijoną, kad pro rožinį nailoną išryškėjo Atropės veido bruožai. 

Kai pagaliau skalpeliui pavyko perrėžti medžiagą ir išlįsti laukan, 
Ralfas apsuko Atropę, panaudodamas apatinį sijoną lyg akmenų lai- 
dyklę, ir nustūmė jį į kitą skliauto pusę. Atropė galbūt būtų mažiau 
susižeidęs, jeigu būtų nukritęs ant grindų, tačiau jis trenkėsi į akme- 
nį, sugargaliuodamas iš skausmo, ir susmuko ant kelių. Kraujo lašai 
ėmė plėstis ant Luizos apatinio sijono lyg žiedlapiai. Skalpelis vėl 
dingo po sijonu. Ralfas prišoko prie Atropės ir atidengė apstulbusį jo 
veidą. Iš nosies bėgo kraujas, taip pat iš kaktos ir dešinio smilkinio. 
Jam net nespėjus atsikelti, Ralfas sugriebė jį už slidžių rožinių pečių. 

[Liaukis! Perspėju tave, Trumpy! Priversiu tave pasigailėti net- 
gi...) 

Ralfas nekreipė dėmesio į beprasmius sapaliojimus. Jis stipriai 
mestelėjo Atropę į priekį. Nykštukėno rankos vis dar painiojosi sijo- 
ne, todėl jis atviru veidu trenkėsi į grindis. Atropė sustaugė 1š nuosta- 

bos, bet visgi labiausiai iš skausmo. Neįtikėtina, bet sąmonėje Ralfas 
pajuto Luizą sakant, kad jau pakaks, kad užteks kankinti mažylį psi- 
chopatą, kuris ką tik bandė ją užmušti. Atropė bandė apsiversti, bet 
Ralfas prispaudė jį keliu ir vėl paguldė ant grindų. 

[- Nejudėk, bičiuli. Man patinka dabartinė tavo poza.) 

Ralfas pažvelgė į Luizą ir išvydo, kad jos pyktis jau dingo lyg 
koks keistas oro permainų fenomenas. Galbūt lyg tornadas, kuris ap- 
temdo žydrą dangų, nuplėšia klėties stogą ir vėl dingsta. Luiza pirštu 
rodė į Atropę. 

[- Jis turi mano auskarus, Ralfai. Šlykštus vagišius turi mano aus- 
karus. Jis netgi juos nešioja!) 

[- Žinau. Mačiau.) 

Persikreipusi Atropės veido pusė išlindo pro nailoną tarytum 
šlykščiausio pasaulyje ką tik gimusio kūdikio veidas. Ralfas jautė, 
kaip būtybės raumenys virpa po jį spaudžiančiu keliu, ir netikėtai pri- 
siminė kažkur seniai skaitytą patarlę... galbūt ant arbatos pakelio: 
"Kas išdrįsta sugriebti tigrą už uodegos, tegul geriau jau jos nepalei- 
džia". Dabar požeminiame guolyje, jausdamasis lyg stebuklinės be- 
pročio sukurtos pasakos herojus, Ralfas šią patarlę suvokė galutinai. 
Staigus Luizos pyktis ir nekokia Atropės sėkmė leido jam nors laiki- 
nai laimėti prieš tą mažą šiknių. Dabar galvą slėgė tik vienas klausi- 
mas: ką daryti toliau? 

Ranka su skalpeliu iškilo į viršų, tačiau Ralfas lengvai jo 1šven- 
gė. Aimanuodamas ir keikdamasis, bet nejausdamas baimės, Atropė 
vėl puolė Ralfą. 

[Tik leisk man atsistoti, peraugęs Trumpalaiki šunsnuki! Kvailas 
senas žily! Šlykštus raukšlėtaveidi") 

[- Pastaruoju metu aš atrodau daug geriau, bičiuli. Argi nepaste- 
bėjai?| 

[Siknius! Kvailas Trumpalaikis šiknius! Tu dar pasigailėsi! Tu 
dar kaip pasigailėsi!) 

Na, - mąstė Ralfas, - jis bent jau nemaldauja. Jau laukiau, kad 
ims maldauti. 

Atropė ir toliau mosikavo skalpeliu. Ralfas lengvai išsisuko nuo 
jo ir sugriebė būtybei už gerklės. 

[- Ralfai! Ne! Nereikia!| 

Ralfas papurtė galvą, nežinodamas, ar tuo nori išreikšti susierzi- 
nimą, ar užtikrinimą, ar išsyk abu jausmus. Jis palietė Atropės odą ir 
pajuto, kaip šis sudrebėjo. Plikas daktariūkštis dusliai sugargaliavo, 1r 
Ralfas suprato, kaip jis dabar jautėsi. Bloga darėsi jiems abiems, bet 
Ralfas neatitraukė rankos. Jis bandė sugniaužti pirštus apie Atropės 
gerklę ir labai nustebo, kad nevaliojo. Tačiau argi Lachesė nesakė, 
kad tik Trumpalaikiai gali pasipriešinti Atropės valiai? Regis, taip. 
Tik kaip tai padaryti? 

Atropė nemaloniai nusikvatojo. 

[- Prašau, Ralfai! Prašau tik paimti mano auskarus, ir mes dink- 
sime iš čia!) 

Atropė nukreipė akis Luizos pusėn, tada vėl grįžo prie Ralfo. 

[Ar manei, kad gali mane nužudyti, Trumpy? Na, tai pabandyk 
spėti dar kartą.) 

Ne, Ralfas taip nemanė, bet turėjo tai sužinoti. 

[Gyvenimas - mėšlo krūva, tiesa, Trumpy? Kodėl gi paprasčiau- 
siai neatiduodi man žiedo? Galiu tau garantuoti, kad vis tiek jį atgau- 
siu.) 

[- Eik tu po velnių!) 

Gražus pokalbis, bet kas iš to. Aktualiausias klausimas taip ir li- 
ko neatsakytas: ką, po velnių, Ralfas turėjo. daryti su ta pabaisa? 

Kad ir ką sugalvotum, vis tiek neįstengsi įvykdyti, kai Luiza stovi 
šalia ir tave stebi, - nuramino ne visai Karolinos balsas. - Viskas bu- 
vo gerai, kol ji buvo įsiutusi, tačiau jos įsiūtis jau praėjo. Ji per daug 
minkštaširdė, Ralfai. Todėl privalai išvesti ją iš čia. 

Ralfas pasisuko į Luizą. Ji stovėjo pusiau primerktomis akimis, 
pasiruošusi susmukti tarpduryje ir iškart užmigti. 

[- Luiza, noriu, kad iš čia išeitum. Tučtuojau. Užlipk laiptais ir 
palauk manęs po m...) 

Skalpelis vos nenukirto Ralfo nosies galiuko. Ralfas susvyravo, ir 
j0 koja nuslydo nailonu. Atropė stipriai atsistūmė, bandydamas išsi- 
laisvinti, bet paskutinę akimirką Ralfas trenkė ranka jam per galvą 
(regis, tai leido imtynių taisyklės) ir vėl tvirtai prispaudė jį keliu. 

[Oi! Oi! Liaukis! Tu mane žudai!| 

Ralfas, nekreipdamas dėmesio į Atropę, vėl atsisuko į Luizą. 

[- Eik, Luiza. Lipk į viršų! Aš prisijungsiu prie tavęs, kai tik galė- 
siu! ] 

[- Nemanau, kad valiosiu užlipti pati. Aš tokia pavargusi.) 

[- Valiosi. Tu privalai.) 

Atropė vėl sujudėjo po Ralfo keliu. Bet to nepakako. Laikas bė- 
go greitai, todėl dabar jis tapo tikruoju priešu, o ne Edas Dypno. 

[- Mano auskarai...) 

[- Aš tau juos atnešiu, Luiza. Pažadu.) 

Visa įsitempusi Luiza išsitiesė ir išdidžiai pažvelgė į Ralfą. 

[- Neturėtum jo skriausti, Ralfai. Tai nekrikščioniška.) 

Ne, visai nekrikščioniška, - sutiko mažoji būtybė Ralfo galvoje. 
Nekrikščioniška, bet visgi... negaliu sulaukti, kada bus galima pra- 
dėti. 

[- Eik, Luiza. Palik jį man.) 

Luiza liūdnai dėbtelėjo į jį. 

[- Juk jokios iš to naudos, jei paprašyčiau pažadėti, kad tu jo ne- 
liestum?) 

Ralfas papurtė galvą. 

[- Ne, bet galiu pažadėti: jis gaus tiek, kiek nusipelnė. Ar to pa- 
kaks?| 

Luiza apsvarstė Ralfo žodžius ir linktelėjo. 

[- Taip, turbūt pakaks. Ir galbūt sugebėsiu užlipti viršun, jei da- 
rysiu tai iš lėto... o kaip tu?) 

[- Viskas bus gerai. Palauk manęs po medžiu.) 

[- Gerai, Ralfai.) 

Ralfas stebėjo, kaip Luiza perėjo per netvarkingą kambarį su Ele- 
nos sportbačiu, parištu po ranka. Ji pasilenkė, išeidama į laiptų aikš- 
telę, 1r lėtai ėmė lipti viršun. Ralfas palaukė, kol jos kojos dingo iš 
akių, ir vėl pasisuko į Atropę. 

[- Na, brangusis, likome tik mudu - du seni bičiuliai. Ir ką mes 
dabar darysim? Gal pažaiskim? Juk tu mėgsti žaisti, tiesa? | 

Atropė iškart pradėjo muistytis, mosikuodamas skalpeliu ir ban- 
dydamas nublokšti Ralfą šalin. 

[Liaukis! Patrauk savo rankas šalin nuo manęs, senas kriene!) 

Atropė ėmė taip rangytis, jog Ralfui pasirodė, kad klūpi ant gyva- 
tės. Jis nekreipė dėmesio į šūksnius, tapšnojimus ir skalpelio mostus. 
Visa Atropės galva jau buvo išlindusi iš po sijono, todėl pasidarė 
daug lengviau. Ralfas sugriebė Luizos auskarus ir patraukė. Jie pasi- 

liko savo vietose, užtat Atropė suriko nesavu balsu. Ralfas šypsoda- 
masis palinko į priekį. 

[- Tai ką, teko net ir ausis prasidurti ?] 

[Taip! Taip, po velniųyyyų!) 

[- Kaip kad tu ir sakei: gyvenimas - mėšlo krūva, tiesa?) 

Ralfas vėl sugriebė už auskarų ir ištraukė juos iš ausų. Atropės 
ausyse pasirodė kraujo lašeliai. Plikis čaižiai suriko. Ralfas pajuto 
gailestį 17 panieką tuo pačiu metu. 

Mažasis šunsnukis buvo įpratęs skaudinti kitus žmones, o pats ne- 
patyrė, kas yra skausmas. Galbūt jo dar niekada niekas nebuvo įskau- 
dinęs. Na ką gi, bičiuli, susipažink su kitu gyvenimu. 

[Liaukis! Liaukis! Tu negali su manim šitaip elgtis!) 

[- Turiu tau naujienų, bičiuli... aš jau taip elgiuosi. Tai kodėl gi 
tau nesusitaikius su tokia programa?) 

[Jr ką gero tu tuo pasieksi, Trumpy! Tai vis tiek įvyks. Visi tie 
žmonės Visuomenės centre žus, ir netgi žiedas to nesustabdys.) 

Lyg to nežinočiau, - pagalvojo Ralfas. 

Atropė vis dar pūškavo, bet liovėsi muistytis. Ralfas galėjo aki- 
mirką palikti jį ramybėje ir apžvelgti kambarį. Tikriausiai jis ieškojo 
įkvėpimo - būtų užtekę net ir mažo varžtelio. 

[- Ar galiu pasiūlyti, pone A.? Kaip tavo naujas bičiulis ir žaidi- 
mo kompanionas? Žinau, kad esi užsiėmęs, tačiau privalai rasti laiko 
ir šį tą nuveikti čia. Nesakau, kad turi paversti šią skylę rūmais, bet, 
Dieve! Čia tikra kiaulidė!) 

Atropė, įsižeidęs, bet atsargus: [Man nusispjaut į tavo nuomonę, 
Trumpy!| 

Teliko tik vienas būdas visa tai tęsti toliau. Ralfui jis nepatiko, bet 
kitos išeities neliko. Jis privalėjo tęsti, nes tai garantavo vaizdinys 
prieš jo akis. Jame buvo Edas Dypno, skrendantis mažu lėktuvu nuo 
pakrantės į Derį, o lėktuvo priekyje matėsi sprogmenys arba nervus 
paralyžiuojančių dujų bakas. 

[- /r ką gi man su tavim daryti, pone A.? Gal turi pasiūlymų?) 

Atsakymas pasigirdo bematant. 

[Paleisk mane. Štai tau atsakymas. Ir vienintelis. Vienintelis. Pa- 
liksiu jus abu ramybėje. Paliksiu jus Paskirčiai. Pragyvensite dar de- 
šimt metelių. Velniai griebtų, o gal ir dvidešimt - ką gali žinoti. Tik 

abu turėsite atsitraukti. Keliaukite namo. Ir kai įvyks sprogimas, ste- 
bėkite jį per televizijos naujienas.) 

Ralfas pabandė nutaisyti apmąstantį balsą. 

[- O tu paliksi mus ramybėj? Pažadi palikti mus ramybėj? | 

[ Taip.) 

Atropės veide sužibo viltis, ir Ralfas išvydo pirmuosius auros 
švyturiukus, šokinėjančius apie mažąjį pamišėlį. Jie buvo tokios pat 
raudonos spalvos kaip ir pulsuojantis buto apšvietimas. 

[- Žinai ką, pone A.?) 

Atropė, kupinas vilties kaip niekada: [Ne, o ką?) 

Ralfas sučiupo kairį Atropės riešą ir stipriai jį papurtė. Atropė su- 
riko iš skausmo. Jo pirštai atleido skalpelio rankenėlę, ir Ralfas leng- 
vai jį ištraukė it kišenvagis profesionalas. 

[- Aš tikiu tavim.) 


[Atiduok! Atiduok! Atiduok! Atid...) 

Apimtas isterijos, Atropė gal valandą būtų rėkęs tą patį, bet Ral- 
fas pačiu paprasčiausiu būdu jį nutildė. Jis pasilenkė ir įpjovė plikę, 
išlindusią iš po Luizos apatinio sijono. Jokia nematoma ranka jam ne- 
sutrukdė, o pačiam Ralfui tai nesudarė jokių keblumų. Kraujas - stul- 
binanti jo gausybė - pasipylė iš žaizdos. Aura aplink Atropę tapo tam- 
sios, užkrėstos žaizdos kraujo spalvos. Atropė vėl suriko. Ralfas su- 
šnibždėjo jam į ausį. 

[- Galbūt aš negaliu tavęs užmušti, bet dar pajėgiu tave sužlugdy- 
ti. Ir netgi neprireiks energijos iš kitur. Šis mielas daikčiukas man pa- 
dės.) 

Ralfas dar kartą brėžė skalpeliu, sudarydamas raidę "t" ant Atro- 
pės plikės. Atropė suklykė ir ėmė stipriai muistytis. Ralfas pasišlykš- 
tėjo, kad vienai jo daliai - tam kvailiojančiam gremlinui - be galo pa- 
tiko šis šou. 

[- Jei nori, kad ir toliau tave pjaustyčiau, muistykis į valias. Jei tu 
liausies, ir aš liausiuos.) 

Atropė iškart nurimo. 

[- Gerai. Dabar norėčiau užduoti tau keletą klausimų. Manau, 
bus geriau, jei į juos atsakysi.) 

[Klausk, ko tik nori! Ko tik nori! Tik daugiau nebepjaustyk ma- 
nes!) 

[- Šaunuolis, bičiuli, bet nėra tobulėjimo ribų. Pažiūrėkim.) 

Ralfas vėl brūkštelėjo skalpeliu per Atropės galvos šoną. Odos 
ruoželis atsiskyrė nuo galvos lyg blogai priklijuoti tapetai. Atropė su- 
kaukė. Ralfui suspaudė skrandį nuo pasišlykštėjimo, bet iš tiesų jam 
palengvėjo... tačiau, kai jis kreipėsi (mintyse) į Atropę, prireikė nema- 
žai pastangų, kad šis jausmas neišplauktų į paviršių. 

[- Na štai, tokia mano motyvacijos paskaita, daktariūkšti. Jei man 
prireiks ją pakartoti, tai tau, be abejo, prireiks "Krazy" klijų, norint 
užlopyti besiplaikstančią vėjyje makaulę. Ar supratai mane?) 

[Taip! Taip!) 

[- Ir tiki manim?) 

[Taip! Supuvęs žily, TAIP! 

[- Na ir puiku. O štai ir mano klausimas, pone A.: jei tu pažadi, 
ar turi pažadą tesėti? | 

Atropė delsė atsakyti. Ralfas priglaudė skalpelį prie jo skruosto, 
norėdamas paskubinti. Nykštukėnas suriko ir iškart sutiko bendradar- 
biauti. 

[Taip! Taip! Tik nebepjaustyk manęs! Tik prašau nebepjaustyt 
manęs.) 

Ralfas atitraukė skalpelį. Jo ašmenų žymės liko ant būtybės Žan- 
do it apgamas. 

[- Tai va, spindulėli, paklausyk. Noriu, kad tu pažadėtum, jog pa- 
liksi mane ir Luizą ramybėje, kol baigsis mitingas Visuomenės centre. 
Jokių persekiojimų, jokių siūlelių pjaustymų ir jokių kitų nesąmonių. 
Pažadėk man.) 

[Eik po velnių! Pasiimk savo pažadus ir užsikišk jais savo subi- 
nę!) 

Šįkart Ralfas nesusinervino, o tik praplatino šypsenėlę, nes Atro- 
pė nepasakė "Aš to nedarysiu" ir netgi (dar svarbiau!) jis nepasakė 
"Aš negaliu". Jis paprasčiausiai atsisakė. Na, o tokį atsisakymą gali- 
ma greitai ištaisyti. 

Užgožęs gailestį, Ralfas perbraukė skalpeliu per Atropės nugarą. 
Apatinis Luizos sijonas prasiskyrė, tas pat atsitiko ir su purvinu baltu 
chalatu bei oda po juo. Ištryško kraujas, 1 neapsakomas Atropės 
skausmo riksmas užgožė Ralfo ausis. 

Ralfas palinko priekin ir sumurmėjo į mažą auselę, stengdamasis 
išvengti kraujo srovių. 

[- Man nepatinka, ką aš darau, nykštuk. Tiesą pasakius, dar pora 
rėžių, ir aš apsivemsiu, tačiau noriu, kad žinotum, jog galiu tai pada- 
vyti ir nesiliausiu daręs tol, kol tu pažadėsi arba kol jėgos suturės ma- 
ne. Bet manau, jei lauksi pastarojo varianto, ant tavęs neliks nė vie- 
nos sveikos vietelės. Na, tai ką pasakysi? Ar pažadi, ar lauksi, kol nu- 
lupsiu tave kaip apelsiną?]) 

Atropė suburbuliavo. Nuo šio garso vertė vemti. 

[Tu nesupranti! Jei tau pavyks sustabdyti, kas jau pradėta, - šan- 
sai menki, bet vis dėlto yra tokia galimybė, - mane nubaus būtybė, ku- 
rią tu vadini Kruvinuoju karaliumi!) 

Ralfas sukando dantis ir vėl rėžtelėjo skalpeliu. Jis taip suspaudė 
lūpas, kad burna tapo panaši į ilgai neužgyjantį randą. Pasigirdo sil- 
pnas truktelėjimas, kai skalpelio ašmenys perbraukė kremzlę, ir kairė 
Atropės ausis nukrito ant žemės. Iš skylės kairėje plikės pusėje pasi- 
pylė kraujas, o nuo Atropės riksmo vos neplyšo Ralfo ausų būgneliai. 

Jie toli gražu ne dievai, - pagalvojo Ralfas. Jį pykino nuo siaubo 
ir nusiminimo. - Vienintelis skirtumas tarp jų ir mūsų yra tas, kad jie 
gyvena ilgiau, ir juos truputį sunkiau pamatyti. Na, o aš tikrai ne ka- 
rys: vos nealpstu, vien žiūrėdamas į kraują. Po velnių. 

Į Gerai, aš pažadu! Tik nebepjaustyk manęs! Prašau, nebereikia!) 

[- Tai jau pradžia, bet reikia būti tikslesniam. Noriu išgirsti, kad 
pažadi palikti mane, Luizą ir Edą ramybėje iki mitingo Visuomenės 
centre pabaigos.) 

Ralfas tikėjosi išsisukinėjimų, bet Atropė jį nustebino. 

[Aš pažadu! Aš pažadu palikti tave ramybėje ir tą kalę, besisuki- 
nėjančią su tavim...) 

[- Luizą. Ištark jos vardą. Luiza.) 

[Taip, taip ją - Luizą Čeis! Pažadu palikti ją ramybėje, taip pat ir 
Dypno. Visus jus, jei tik nebepjaustysi manęs. Ar patenkintas? Kad ta- 
ve velniai rautų!) 

Ralfas nusprendė, kad jis jau patenkintas... bent kaip žmogus, ku- 
riam jau bloga nuo savo paties metodų ir veiksmų. Jis netikėjo, kad 
Atropė galėtų ką nors slėpti už savo pažadų: plikis žinojo, kad už tai 
tektų gerokai sumokėti - bet tai nenugalėjo Ralfo sukelto skausmo. 

[- Taip, pone A., manau, kad aš patenkintas.) 

Ralfas paleido savo auką, nes nebegalėjo sulaikyti šleikštulio 
skrandyje. Jis pažvelgė į kruviną skalpelį ir atvedęs ranką atgal svie- 
dė jį iš visų jėgų. Šis nulėkė pro durų skliautą ir dingo sandėlyje. 

Puikiai atsikračiau, - pamanė Ralfas. Jo nebepykino. Dabar jis 
norėjo verkti. 

Atropė atsiklaupė ant kelių ir apsidairė aplinkui, lyg būtų ką tik 
išvengęs žudiko maniako antpuolio. Jis pastebėjo savo ausį ant grin- 
dų ir pakėlė ją. Atropė savo mažomis rankutėmis apvertė ją, žvelgda- 
mas į nutįsusias kremzles. Jis vėl pakėlė akis į Ralfą. Jo akis užpildė 
skausmo ir pažeminimo ašaros, bet jose atsispindėjo ir pyktis, nuo ku- 
rio Ralfas atšoko atgal. Visos jo atsargumo priemonės atrodė kvailos 
prieš tokį pyktį. Ralfas žengė žingsnį atatupstas ir atstatė drebantį 
pirštą į Atropę. 

[- Nepamiršk savo pažado!) 

Atropė išsišiepė. Atrėžta odos juosta maskatavo ant galvos lyg at- 
sileidusi burė, o iš žaizdos stipriai bėgo kraujas. 

[Žinoma, aš jo nepamiršiu - ir kaipgi galėčiau? Tiesą pasakius, 
norėčiau duoti tau dar vieną pažadą. Du už tą pačią kainą.) 

Atropė pakartojo Ralfui jau nuo ligoninės stogo žinomą gestą, su- 
dėdamas du dešinės rankos pirštus į raidę "V" ir sudarydamas ore rau- 
doną skliautą. Jame Ralfas išvydo žmogišką būtybę. Už jos tarsi pro 
kraujo ūką matėsi "Raudonojo obuolio" krautuvė. Ralfas jau norėjo 
klausti, kas ten stovi ant Hariso aveniu šaligatvio krašto... bet staiga 
ir pats atpažino. Apstulbęs jis atsisuko į Atropę. 

[- Viešpatie, ne! Ne, tu negali!| 

Atropė tik dar labiau išsišiepė. 

[Taip aš apie tave ir galvojau, Trumpalaiki. Tik aš klydau. Na, o 
tu taip pat. Žiūrėk.) 

Atropė dar labiau praplėtė pirštus. Ralfas pamatė, kaip kažkas su 
beisbolo kepuraite išeina iš "Raudonojo obuolio", tik šįkart dėl žmo- 
gaus Ralfui nekilo jokių abejonių. Šis asmuo pašaukė kažką kitoje 
gatvės pusėje, ir tada pradėjo vykti kažkas baisaus. Ralfas nusisuko, 
nes jį ėmė pykinti nuo kruvino ateities skliauto tarp mažų Atropės 
pirštų. Tačiau Ralfas išgirdo, kada tai įvyko. 

[Tas, kurį tau parodžiau pirmiausia, priklauso Atsitiktinumui, 
Trumpy - kitaip tariant, man. O štai ir mano pažadas: jei ir toliau 

painiosies man po kojom, tai, ką tau parodžiau, būtinai įvyks. Ir tu 
nevaliosi to sustabdyti. Bet jei dabar atsitrauksi, - jei tu ir ta moteris 
paprasčiausiai leisite įvykiams tekėti sava vaga, - tada aš patrauksiu 
savas rankas.) 

Šįkart Atropė paliko savo keiksmažodžius nuošaly, ir Ralfas pir- 
mąkart suprato, kokia sena ir išmintinga ši būtybė. 

[Prisimink narkomanų posakį, Trumpy: numirti lengva, gyventi 
sunku. Tai labai teisingas posakis. Kam, jeigu ne man, tai žinoti. Tai 
ką galvoji? Mąstai?] 

Ralfas, nuleidęs galvą ir suspaudęs kumščius, stovėjo purviname 
kambaryje. Luizos auskarai it karštos anglys degino vieną kumštį. 
Edo žiedas taip pat degino, ir Ralfas suprato, kad niekas pasaulyje ne- 
sustabdys jo rankos, kuri ištrauks žiedą 1š kišenės ir svies jį į kitą 
kambarį paskui skalpelį. Ralfas prisiminė pasakojimą, kurį gal prieš 
kokį tūkstantį metų skaitė mokykloje. Jo pavadinimas buvo "Ponia ar 
tigras?“, ir dabar Ralfas suprato, ką reiškė suteikta siaubinga jėga... ir 
toks siaubingas pasirinkimas. Iš pažiūros viskas atrodė taip lengva: ką 
reiškia viena gyvybė prieš du tūkstančius? 

Bet ta viena gyvybė...! 

Tačiau apie tai juk niekas nesužinos, šaltai mąstė Ralfas. Galbūt 
tik Luiza... o Luiza sutiks su mano sprendimu. Karolina nebūtų suti- 
kusi, bet jos abi labai skirtingos moterys. 

Taip, bet ar jis turi tokią teisę? 

Atropė irgi perskaitė apie tai iš jo auros - baugoka, kiek ta būty- 
bė galėjo pamatyti. 

[Žinoma, turi, Ralfai. Iš tikrųjų, gyvenimo ir mirties klausimo es- 
mė yra: kas turi teisę. Šįkart tai tu. Tai ką pasakysi?] 

[- Nežinau, ką sakau. Nežinau, ką mąstau. Žinau tik viena: norė- 
čiau, kad visa jūsų trijulė BŪTŲ PALIKUSI MANE RAMYBĖJE!| 

Ralfas Robertsas pakėlė akis į šaknimis apvytas Atropės guolio 
lubas ir suriko. 

27 skyrius 


1 


Po penkių minučių Ralfo galva išlindo iš šešėlių po senuoju ąžuo- 
lu. Jis iškart pamatė Luizą. Toji klūpėjo priešais jį ir pro šaknų raiz- 
ginį žvelgė į jo veidą. Ralfas ištiesė paišiną, ištepliotą krauju ranką, 
ir Luiza iškart ją sugriebė, padėdama užsiropšti paskutiniais laipteliais 
- išsiraičiusiomis šaknimis, labai panašiomis į kopėčių skersinius. 

Ralfas išlindo 1š skylės ir nugriuvęs ant nugaros įkvėpė gryno oro. 
Jo nuomone, dar niekad gyvenime oras nebuvo toks gardus. Nepai- 
sant visų įvykių, Ralfas jautėsi be galo laimingas, išlindęs į paviršių. 
Išlindęs į laisvę. 

/- Ralfai? Ar viskas gerai?) 

Ralfas pervertė jos ranką, pakštelėjo į delną ir padėjo auskarus. 

/- Taip. Gerai. Jie tavo.) 

Luiza smalsiai nužvelgė auskarus, lyg niekada nebūtų jų mačiusi, 
ir įsidėjo kišenėn. 

[- Tu pamatei juos veidrodyje, tiesa, Luiza?) 

[- Taip, ir labai supykau... bet labai nenustebau.) 

[- Nes tu žinojai. ] 

[- Taip. Tikriausiai. Turbūt nuo tada, kai pamačiau Atropę su Bi- 
lio skrybėle. Aš tik... žinai... paslėpiau tai giliai pasąmonėje.) 

Luiza įdėmiai nužvelgė Ralfą. 

[- Palikim tuos auskarus ramybėje. Kas ten nutiko? Kaip ištrū- 
kai?] 

Ralfas išsigando, kad jei Luiza dar ilgiau jį taip tyrinės, per daug 
įžvelgs. Taip pat jis suprato, kad jei greitai nepajudės, tai niekada ne- 
bepajudės, nes jį užgriuvo silpnumas lyg koks skęstantis laineris, ban- 
dantis ir jį nusitempti į dugną. Ralfas atsistojo, nes negalėjo leisti, kad 
bent vienas iš jų nuskęstų. Naujienos, kurias pranešė dangus, nebuvo 
pačios blogiausios, bet vis dėlto: jau buvo kokia šešta valanda vaka- 
ro. Visame Deryje žmonės, kuriems visiškai nerūpėjo tas abortų klau- 

simas (kitais žodžiais tariant, didžioji dauguma), jau sėdėjo prie ga- 
ruojančios vakarienės. Visuomenės centro durys jau tikriausiai buvo 
atidarytos. Į jas nukreipti plieskė visi televizijos komandų prožekto- 
riai; teležurnalistai jau transliavo į eterį reportažus apie pasirinkimo 
teisės gynėjus, pravažiuojančius pro Deną Daltoną ir kitus plakatais 
mosikuojančius "Gyvenimo draugus". Visai netoliese žmonės skanda- 
vo mylimiausią Edo Dypno dainelę: "Ei, ei, Siuzana Dei, kiek vaikų 
šiandien nužudei?" Taigi Ralfui ir Luizai beliko valanda ar pusantros. 
Laikrodis tiksėjo. 

[- Eime, Luiza. Turime paskubėti.) 

[- Ar grįžtame į Visuomenės centrą?) 

[- Ne, ne dabar. Manau, kad turime pradėti nuo...) 

Ralfas suprato, kad nebegali laukti, kol išgirs savo sakinio pabai- 
gą. Ir nuo ko gi jie turėtų pradėti? Grįžti į Derio ligoninę? Prie "Rau- 
donojo obuolio"? Jo namo? Kur turi eiti, jei nori rasti porelę vaikinų, 
kupinų gerų ketinimų, tačiau anaiptol ne viską žinančių, kurie įtraukė 
tave ir tavo draugę į skausmo ir problemų pasaulį. O gal geriau tikė- 
tis, kad jie tave suras? 

Jie gali ir nenorėti tave surasti, mielasis. Tiesą pasakius, jie gali 
slėptis nuo tavęs. 

[- Ralfai, ar esi tikras, kad tu...) | 

Staiga Ralfas prisiminė Rozali ir viską suprato. 

[- Parkas, Luiza. Strofordo parkas. Ten ir turime eiti. Tačiau tu- 
rėsime stabtelėti pakeliui.) 

Ralfas pravedė Luizą pro tvorą, ir greitai jie išgirdo tingų susipy- 
nusių balsų garsą. Ralfas pajuto kepamų dešrainių kvapą, ir po Atro- 
pės guolio smarvės šis kvapas pasirodė be galo malonus. Po poros 
minučių jiedu su Luiza įžengė į poilsiavietę šalia trečiojo pakilimo- 
nusileidimo tako. Ten stovėjo Dorensas, apgaubtas savo įvairiaspal- 
vės auros, ir stebėjo, kaip mažas lėktuvėlis juda pakilimo-nusileidimo 
tako link. Už jo Fėjus Čapinas ir Donas Vyzis sėdėjo prie poilsiavie- 
tės staliuko, ant kurio pūpsojo šachmatų lenta ir pusiau nugertas 
"Blue Nun" butelis. Stenas 17 Džordžina Eberliai gėrė alų ir sukinėjo 
ant šakučių pamautus dešrainius virš poilsiavietės babikju ugnelės. 

Akimirką Ralfas sustingo savo vietoje, apakintas jų grožio: Že- 
miško galingo grožio, kuris ir sudarė Trumpalaikių gyvenimo pagrin- 

dą. Galvoje suskambo daina, kurią girdėjo gal prieš kokius dvidešimt 
penkerius metus: "Mes esame žvaigždžių dulkės, mes auksiniai". Do- 
renso aura buvo kitokia, bet ir visos kitos spindėjo lyg reti ir be galo 
trokštami brangakmeniai. 

[- O, Ralfai, ar matai? Ar matai, kokie jie gražūs?) 

[- Taip.) 

[- Kaip gaila, kad jie nežino!) 

Bet ar tiesa? Po visų tų įvykių Ralfas nebebuvo toks tikras. Jam 
dingtelėjo mintis, - neaiški, bet stipri intuicija, kurios neįmanoma iš- 
reikšti žodžiais, - kad sąmoningasis "aš" niekada neatpažįsta tikro- 
jo grožio. Tai darbas, kuris niekada nesibaigia; daiktas, daugiau esa- 
mas nei matomas. 

- Na, kvaileli, dabar tavo ėjimas, - pasigirdo balsas. 

Ralfas krūptelėjo, pagalvojęs, kad balsas kreipėsi į jį, tačiau tai 
Fėjus kalbėjo Donui Vyziui. 

- Tu toks lėtapėdis. 

- Netrukdyk, - atrėžė Donas. - Aš galvoju. 

- Galvok, kiek nori, gudročiau, bet vis tiek po šešių ėjimų gausi 
matą. 

Donas įsipylė vyno į popierinį puodelį ir pastatė akis. 

- O jergutėliau! - sušuko jis. - Aš ir nežinojau, kad žaidžiu šach- 
matais su Borisu Spaskiu! Maniau, kad tai tik senasis Fėjus Čapinas! 
Prii1mkite mano atsiprašymą! 

- Tikras spektaklis, Donai. Gatvėje galėtum užsidirbti milijoną 
dolerių. Ir net ilgai netektų laukti. Gali pradėti skaičiuoti šešis ėjimus. 

- Gudruolis mat atsirado! 

- Ša! - nutildė Džordžina Eberli. - Kas tai buvo? Tarytum kažkas 
sprogo! 

Tas "kažkas" buvo Luiza, pasiglemžusi žalią spindulį iš Džordži- 
nos auros. Ralfas pakėlė dešinę ranką, pridėjo ją prie lūpų ir įtraukė 
tokį pat mėlyną šviesos spindulį iš Steno Eberlio auros. Jis iškart pa- 
juto energijos antplūdį, tarsi jo smegenyse būtų įsižiebusios fluores- 
cencinės lempos. Tačiau tas paskendęs laivas, keturių mėnesių nemi- 
gos naktų vaisius, vis dar tūnojo ten pat ir bandė panardinti Ralfą iki 
savo paties lygio. 

Sprendimas taip pat buvo ten - dar nepriimtas, o tik atidėtas. 

Stenas irgi dairėsi aplinkui. Nesvarbu, kiek jo auros pasiglemžė 
Ralfas (o tai tikrai buvo nemaža dalis), jos šaltinis liko toks pat ryš- 
kus. Regis, kad pasakojimas apie neišsemiamus energijos, supančios 
kiekvieną Žmogų, rezervuarus iš tikrųjų buvo tiesa. 

- Na, - tarė Stenas.- Aš kažką gird... 

- O aš ne, - nutraukė Fėjus. 

- Žinoma, ne, nes esi kurčias kaip kelmas, - atrėžė Stenas. - Gal 
gali nors kartą nepertraukti? Norėjau pasakyti, kad tai ne benzino ba- 
kas, nes nėra jokių dūmų ir ugnies. Ir negalima teigti, kad tai tik Do- 
ras pabezdėjo, nes negyvos voverės apsvilusiu kailiu nekrenta iš me- 
džių. Tikriausiai tai tik atsikosėjo vienas iš oro uosto apsaugos sunk- 
vežimių. Nesijaudink, brangioji, aš tave apsaugosiu. 

- Geriau apsisaugotum nuo šito, - tarė Džordžina, atkišdama jam 
kumštį. Be abejo, ji šypsojosi. 

- O, varge, - ištarė Fėjus. - Tik pažvelkit į senąjį Dorą. 

Visi atsigręžė į Dorensą, kuris šypsojosi ir mojavo Hariso aveniu 
atšakos link. 

- Ką ten matai, drauguži? - išsišiepęs paklausė Donas Vyzis. 

- Ralfą ir Luizą, - plačiai šypsodamasis atsakė Dorensas. - Matau 
Ralfą 1r Luizą. Jie ką tik išlipo iš po senojo medžio! 

- Aha, - neprieštaravo Stenas. 

Jis primerkė akis ir dūrė pirštu tiesiog į juos. Tai buvo smūgis 
Ralfo nervų sistemai, kol jis pagaliau nesuprato, kad Stenas rodė tik į 
tą vietą, kurlink mojavo Dorensas. 

- Žiūrėkit! Glena Miler eina tiesiai už jų! Po velnių! 

Džordžina bakstelėjo alkūne jam į šoną, ir šis šypsodamasis tru- 
putį pasislinko į šalį. 

[- Sveikas, Ralfai! Sveika, Luiza!) 

[- Dorensai! Mes einame į Strofordo parką! Ar teisingai daro- 
me?| 

Dorensas, laimingai šypsodamasis: [- Nežinau, nes tai tik Ilgalai- 
kių reikalas, o aš į jį nebesikišu. Greitai eisiu namo ir paskaitysiu 
Voltą Vitmeną. Šiandien bus vėjuota naktis, o Vitmeną visada geriau- 
sia skaityti, kai pučia vėjas.) 

Luiza, beveik paklaikusi: [- Dorensai, padėk mums!) 

Doro šypsena dingo, ir jis liūdnai pažvelgė į ją. 

[- Negaliu. Tai jau ne mano rankose. Dabar viską reikės padary- 
ti tau ir Ralfui.) 

- Ach, - prabilo Džordžina. - Nekenčiu, kai jis taip spokso. Gali 
net patikėti, kad jis iš tikrųjų kažką mato, - ji pakėlė ilgą babikju ša- 
kutę ir vėl ėmė kepti dešrainį. - Beje, ar kas nors matė Ralfą su 
Luiza? 

- Ne, - atsakė Donas. 

- Jie tikriausiai kur nors žemo lygio motelyje ant jūros kranto sų 
dėže alaus ir "Johnson's" kūdikių aliejaus buteliuku, - mestelėjo Ste- 
nas. - Labai dideliu buteliuku. Jau vakar tau tai sakiau. 

- Šlykštus senis, - atkirto Džordžina, šįkart stipriau ir tiksliau 
kumšteldama alkūne. 

Ralfas: [- Dorensai, argi visiškai niekuo negali mums padėti? 
Bent jau pasakyk, ar mes einame teisingu keliu.) 

Akimirką Ralfas neabejojo, kad Doras atsakys. Bet tada pasigir- 
do zvimbimas virš Dorenso galvos, ir senukas pakėlė akis į viršų. Jo 
nuostabi šypsena grįžo. 

- Žiūrėkit! - sušuko jis. - Senasis "Geltonasis paukštis"! Koks gra- 
žumėlis! 

Jis prišoko prie tvoros, norėdamas stebėti mažojo lėktuviuko nu- 
sileidimą. Dorensas atsuko juodviem su Luiza nugarą. 

Ralfas paėmė Luizą už rankos ir pats pabandė nusišypsoti. Buvo 
nelengva, - dar niekad gyvenime jis nesijautė toks įbaugintas ir pasi- 
metęs, - bet jis vis tiek pabandė. 

[- Eime, brangioji. Eime.| 


Kai jiedu su Luiza ėjo palei apleistus tramvajaus bėgius, kurie at- 
vedė prie oro uosto, Ralfas pagalvojo, kad jie ne ėjo, o sklandė ore. 
Tokiu pat būdu jie nuo poilsiavietės nukako į Strofordo parką, tik šį- 
kart tai darė daug greičiau. Atrodė, kad juos neša nematomas konve- 
jeris. 

Norėdamas pabandyti, Ralfas liovėsi eiti. Namai ir parduotuvių 
vitrinos vis tiek iš lėto slinko pro šalį. Ralfas nuleido akis žemyn: taip, 
kojos nejudėjo. Tarytum judėtų ne jis, o šaligatvis. 

Čia pat pasirodė pats Daganas, Derio kredito paskolų skyriaus 
viršininkas, pasidabinęs savo trijų dalių eilute ir užsidėjęs berėmius 
akinius. Kaip visada Ralfui jis pasirodė it vienintelis žmogus pasau- 
lyje, gimęs be šiknaskylės. Vienąkart jis atmetė Ralfo paskolos pra- 
šymą, todėl tikriausiai Ralfas ir nemėgo šio žmogaus. Dabar jis pa- 
matė, kad Dagano aura buvo blyškios pilkos ligoninių koridorių spal- 
vos, tačiau Ralfas pernelyg dėl to nenustebo. Jis pakėlė nosį, lyg bū- 
tų priverstas plaukti užterštu kanalu ir perėjo tiesiai per bankininką. 
Daganas net nevirptelėjo. 

Ralfas pasijuto linksmai, bet kai žvilgtelėjo į Luizą, visas links- 
mumas akimirksniu dingo: jos veide jis išvydo nerimą ir norimus pa- 
klausti klausimus. Klausimus, į kuriuos Ralfas neturėjo patenkinamų 
atsakymų. 

Prieš akis pasirodė Strofordo parkas. Staiga įsižiebė gatvių žibin- 
tai. Maža žaidimų aikštelė, kur jis su Makgovernu - ir dažnai su Lui- 
za - stovėdavo ir žiūrėdavo į žaidžiančius vaikus, buvo beveik tuščia. 
Du paaugliai sėdėjo šalia viens kito ant sūpynių, rūkė ir kalbėjosi, ta- 
čiau mamos su vežimėliais jau seniai buvo grįžusios namo. 

Ralfas prisiminė Makgoverną - jo nepaliaujamą tarškėjimą ir sa- 
vęs gailėjimąsi, kurį sunku buvo pastebėti, ką tik susipažinus su juo, 
ir kurio sunku buvo nepastebėti, pagyvenus drauge, kai jo nepagarbūs 
sąmojai ir impulsyvūs gerumo protrūkiai uždegdavo juos abu - ir pa- 
juto gilų Hūdesį. Trumpalaikiai gali būti žvaigždžių dulkės, taip pat ir 
auksiniai, bet kai mirdavo, jie dingdavo lyg motinos su kūdikiais, 
saulėtą vasaros popietę trumpam stabtelėjusios žaidimų aikštelėje. 

[- Ralfai, ką mes čia veikiame? Lavonmaišis gaubia Visuomenės 
centrą, o ne Strofordo parką!) 

Ralfas nuvedė Luizą prie suoliuko, kur buvo radęs ją prieš keletą 
amžių verkiančią dėl ginčo su savo sūnumi ir marčia... ir dėl pamestų 
auskarų. Kalvos papėdėje dvi tualeto kabinos švytėjo tirštėjančiose 
sutemose. Ralfas užmerkė akis. Aš einu iš proto, - mąstė jis, - ir va- 
vau į tenai ekspresu, o ne priemiestiniu traukiniu. Ir kas tai bus? Po- 
nia... ar tigras? 

[- Ralfai, mes turime ką nors daryti. Tos gyvybės... tie tūkstančiai 
gyvybių...) 

Tamsoje po vokais Ralfas išvydo kažką išeinantį iš "Raudonojo 
obuolio". Siluetą tamsiomis velvetinėmis kelnėmis ir beisbolo kepu- 
raite. Greitai prasidės tas siaubingas įvykis, bet, nenorėdamas to ma- 
tyti, Ralfas atsimerkė ir pažvelgė į šalia jo sėdinčią moterį. 

[- Kiekviena gyvybė svarbi, Luiza, nejau tu nesupranti? Kiekvie- 
na gyvybė.) 

Jis nežinojo, ką Luiza išvydo jo auroje, bet tai, be abejonės, išgąs- 
dino ją. 

[- Kas ten atsitiko, kai aš pakilau į viršų? Ką jis tau padarė ar pa- 
sakė? Pasakyk man, Ralfai! Pasakyk man!) 

Tai kas gi nusvers? Viena ar daugelis? Ponia ar tigras? Jei jis 
greitai nepasirinks, laikas atims jo pasirinkimo teisę. Tai kas gi? Kas? 

- Arba niekas... arba ir viena, ir antra, - sušnibždėjo Ralfas, nesu- 
vokdamas, kad kalba balsu iškart keliuose skirtinguose lygmenyse. - 
Aš nesirinksiu nei vieno, nei kito. Jokiu būdu. Ar girdi mane? 

Ralfas pašoko nuo suoliuko, pašėlusiai dairydamasis aplinkui. 

- Ar girdi mane? - suriko jis. - Aš atsisakau šio pasirinkimo! Aš 
išpildysiu ABI sąlygas arba NĖ VIENOS! 

Viename takelyje į šiaurę nuo jųdviejų benamis, besirausiantis 
šiukšlių konteineryje, ieškodamas grąžinamų skardinių ir butelių, 
žvilgtelėjo į Ralfą ir apsisukęs nubėgo. Jis išvydo apimtą ugnies vy- 
riškį. 

[- Ralfai, kas tai? Kas tai? Aš? Tu? Nes jei tu susilaikai dėl ma- 
nes, tai aš nenoriu...) 

Ralfas giliai įkvėpė 1r, priglaudęs kaktą prie Luizos, pažvelgė į jos 
akis. 

[- Tai ne tu, Luiza, ir ne aš. Jei tai būtų vienas iš mūsų, tada ga- 
lėčiau pasirinkti. Bet taip nėra, ir geriau būsiu prakeiktas, jei ir to- 
liau liksiu tik pėstininkas.) 

Ralfas atsitraukė nuo Luizos. Jo aura taip įsižiebė, kad Luiza net 
turėjo prisidengti akis: tarytum Ralfas sproginėjo. Kai jis prabilo, jo 
balsas nuaidėjo Luizos galvoje 1t graustinis. 

[- KLOTE! LACHESE! ATEIKITE, PO VELNIŲ, PAS MANE IR 
TUČTUOJAU!) 

Ralfas žengė dar porą žingsnių ir pažvelgė į kalvos papėdę. Du 
paaugliai, sėdintys ant sūpynių, taip pat su baime žvelgė į jį. Jie pa- 
šoko ir nubėgo Vičemo gatvės apšvietimo link lyg elnių porelė, pali- 
kę rūkstančias cigaretes ant žemės, kai tik Ralfo akys nukrypo į juos. 

[- KLOTE! LACHESE!) 

Ralfas degė it elektrinė arka. Staiga visa jėga ištekėjo iš Luizos 
kojų lyg vanduo. Ji žengė žingsnį atgal ir susmuko ant suolelio. Gal- 
va ūžė, širdis daužėsi iš siaubo, ir dar tas begalinis išsekimas. Ralfas 
lygino jį su nuskendusiu laivu, o Luiza - su duobe, aplink kurią ji bu- 
vo priversta eiti ratu tolydžio mažėjančiais ratais ir pagaliau į ją 
įkristi. | 

[- KLOTE! LACHESE! TAI JŪSŲ PASKUTINIS ŠANSAS! AŠ 
KALBU RIMTAI!) 

Akimirką nieko neįvyko, o tada su tobulu vieningumu atsidarė 
abejos tualetų kalvos papėdėje durys. Klotė išėjo iš kabinos, pažymė- 
tos "VYRŲ", o Lachesė - iš kabinos, pažymėtos "MOTERŲ". Jų ža- 
liai auksinės vasaros žiogų spalvos auros spindėjo artėjančios į pabai- 
gą dienos sutemose. Jiedu judėjo kartu, kol jų auros persipynė, tada 
iš lėto užlipo į kalvos viršūnę, beveik liesdamiesi baltais pečiais. Jie 
atrodė lyg išsigandusių vaikų porelė. 

Ralfas atsisuko į Luizą. Jo aura vis dar liepsnojo 1r degė. 

[- Pasilik čia.) 

[- Taip, Ralfai.) 

Luiza leido jam nusileisti iki kalvos vidurio ir sukaupusi visą drą- 
są suriko: 

[- Bet aš pabandysiu sustabdyti Edą, jei tu to nepadarysi. Kalbu 
rimtai. | 

Na, žinoma, rimtai, ir Ralfo širdis atsakė į jos drąsą... bet Luiza 
nežinojo, ką žinojo jis. Nematė, ką matė jis. 

Ralfas atsigręžė į Luizą, po to nusileido iki tos vietos, kur spin- 
dinčiomis išsigandusiomis akimis jo jau laukė du maži pliki dakta- 
riūkščiai. 

Lachesė, nervingai: [Mes tau nemelavom.) 

Klotė, netgi dar labiau susinervinęs (jei tai tik buvo įmanoma): 
[Dypno jau pasiruošęs. Tu privalai jį sustabdyti, Ralfai. Bent jau turi 
pabandyti.) 

Tiesa yra tai, kad aš nieko neprivalau, ir jūsų veidai tai rodo, - 
pagalvojo Ralfas. Jis pasisuko į Lachesę ir apsidžiaugė, kad plikis nu- 
kreipė žvilgsnį, nuleisdamas tamsias bevyzdes akis. 

[- Iš tikrųjų? Kai buvome ant ligoninės stogo, liepėte laikytis kuo 
toliau nuo Edo, pone L. Jūs net pabrėžėte tai.) 

Lachesė nepatogiai pasimuistė ir sumojavo rankomis. 

[Aš... mes... mes galime klysti. O tada taip ir buvo.) 

Tik Ralfui atrodė, kad "klydome" buvo ne pats tinkamiausias žo- 
dis: geriau tiktų "apsigavome". Jis norėjo juos dėl to apšaukti, - tiesą 
pasakius, pirmiausia norėjo juos apšaukti už tai, kad įvėlė jį į šį mėš- 
14 - tačiau nevaliojo. Kadangi, pasak Doro, netgi jų apsigavimas tar- 
navo Paskirčiai. Bereikšmė kelionė į Hai Ridžą anaiptol nebuvo be- 
reikšmė. Ralfas nesuprato kodėl, bet jis ketino sužinoti, jei tai buvo 
įmanoma. 

[- Kol kas pamirškime apie tai, džentelmenai, ir pakalbėkime, ko- 
dėl visa tai vyksta. Jei norite sulaukti pagalbos iš manęs ir Luizos, ge- 
riau papasakokite man. | 

Daktariūkščiai susižvalgė, po to vėl atsisuko į Ralfą. 

Lachesė: [Ralfai, nejau abejoji, kad visi tie žmonės greitai žus? 
Nes jei taip...) 

[- Ne, bet atsibodo, kad vis mojuojate šiuo argumentu man prieš 
veidą. Jei atidundėtų žemės drebėjimas, priklausantis Paskirčiai, ir 
žūtų ne du, o dešimtys tūkstančių žmonių, jūs net nesivargintumėte dėl 
to, tiesa? Tai kodėl gi ši situacija jau tokia ypatinga? Atsakykite 
man!) 

Klotė: [Ralfai, mes kaip ir tu nekuriame taisyklių. Manėme, kad 
tai jau supratai.) 

Ralfas atsiduso. 

[- Jūs vėl išsisukinėjat, tačiau švaistote tik savo pačių laiką.) 

Klotė, sunerimęs: [Gerai, tikriausiai ne visai aiškiai tau paaiški- 
nome, bet trūko laiko, ir mes buvome išsigandę. O tu privalai nepa- 
miršti, kad tie žmonės tikrai žus, jei nesustabdysi Edo Dypno!|] 

[- Palikite juos nors trumpam ramybėje. Aš noriu sužinoti tik apie 
vieną iš jų - apie tą, kuris priklauso Paskirčiai, tačiau gali išslysti iš 
jos rankų, nes vienas neradęs sau vietos gyvenime pasmirdėlis, iškli- 
busiais varžteliais ir prikrautu sprogmenų lėktuvu, žada viską suga- 
dinti. Ko jūs negalite atiduoti Atsitiktinumui? Ko? Dei? Siuzanos 
Dei?) 

Lachesė: [Ne. Siuzana Dei - Atsitiktinumo dalis. Ji mums visai ne- 
rūpi.) 

[- Tai kas tada?) 

Klotė su Lachese vėl susižvalgė. Klotė nežymiai linktelėjo, ir jie- 
du vėl atsisuko į Ralfą. Lachesė ištiesė dešinės rankos pirštus į viršų, 
sukurdamas povo vėduoklės šviesą. Šįkart Ralfas išvydo ne Makgo- 
verną, o mažą berniuką baltais plaukais, užkritusiais ant kaktos ir 
kablio formos randu ant nosies. Ralfas iškart jį atpažino: vaikėzas iš 
Hai Ridžo rūsio su sumušta motina. Jis pavadino juodu su Luiza an- 
gelais. 

Ir mažas berniukas eis visų priešaky, - apstulbęs pagalvojo Ral- 
fas. - Dieve mano. Jis netikėdamas pažvelgė į Klotę ir Lachesę. 

[- Ar gerai supratau? Viskas dėl šio mažo berniuko?) 

Ralfas tikėjosi išgirsti daugiau išsisukinėjimų, tačiau Klotės atsa- 
kymas buvo paprastas: [Taip, Ralfai.) 

Lachesė: [Dabar jis Visuomenės centre. Jo motinai, kurios gyvy- 
bę jūs su Luiza išgelbėjote šį rytą, neseniai paskambino auklė ir pra- 
nešė, kad stipriai įsipjovė stiklo šuke ir negalės šį vakarą prižiūrėti 
berniuko. Žinoma, surasti kitos auklės nepavyko, o ši moteris jau ke- 
letą savaičių ruošėsi susitikimui su Siuzana Dei... paspausti jai ran- 
ką, o galbūt netgi apkabinti. Ji tiesiog dievina Siuzaną Dei.) 

Ralfas, prisiminęs nykstančias mėlynes ant jos veido, suprato to- 
kio dievinimo priežastį. Jis taip pat suvokė, kad auklė įsipjovė ne at- 
sitiktinai. Kažkas buvo pasiryžęs nugabenti berniuką baltais kirpčiu- 
kais ir paraudusiomis nuo dūmų akimis į Visuomenės centrą ir sten- 
gėsi dėl to iš visų jėgų. Jo motina pasiėmė jį su savim ne todėl, kad 

buvo bloga mama, o todėl, kad ji taip pat priklausė Žmogiškajai pri- 
gimčiai. Ji paprasčiausiai nenorėjo praleisti vienintelės galimybės pa- 
matyti Siuzaną Dei. 

Ne, tai dar ne viskas, - mąstė Ralfas. - Ji pasiėmė sūnų, nes ma- 
nė, kad bus saugu, kadangi Pikeringas ir kiti "Kasdienės duonos" be- 
pročiai jau negyvi. Turbūt ji manė, kad sūnų tereiks saugoti nuo sau- 
jelės demonstrantų, nes tą pačią dieną žaibas negali dukart trenkti į 
Ją ir jos sūnų. 

Ralfas paspoksojo į Vičemo gatvę ir vėl atsigręžė į Klotę ir La- 
chesę. 

[- Ar esate tikri, kad jis ten?) 

Klotė: [ Taip. Jis sėdi viršutiniame šiauriniame balkone šalia sa- 
vo motinos, pasidėjęs "Makdonaldo" plakatą spalvinimui ir keletą 
knygelių. Tikriausiai nenustebsi, jei pasakysiu, kad viena iš knygelių 
vadinasi "Penki tūkstančiai Bartolomėjaus Kabinso skrybėlių" ?) 

Ralfas papurtė galvą. Dabar jau niekas jo nebestebino. 

Lachesė: [Dypno lėktuvas rėšis į šiaurinę Visuomenės centro da- 
lį. Šis berniukas iš karto žus, jei nesiimsime priemonių... o to negali 
atsitikti. Šis berniukas negali mirti iki jam paskirto laiko.) 


Lachesė atvirai žvelgė į Ralfą. Mėlynai žalios šviesos vėduoklė 
išnyko tarp jo pirštų. 

[Mes nebegalime tęsti savo pokalbio, Ralfai, nes lėktuvas jau ore, 
mažiau nei už šimto mylių nuo čia. Greitai bus per vėlu jį sustabdyti.) 

Ralfas įsiuto, bet įstengė susivaldyti. Juk jie ir norėjo, kad jis 
įsiustų. Jis ir Luiza. 

[- Sakau jums, kad kol visko neišsiaiškinsiu, net piršto nepajudin- 
siu.) 

Klotė: [Tada paklausyk. Kartkartėmis atsiranda vyras ar moteris, 
kurio gyvenimas įtakoja ne tik juos supančius žmones ir netgi ne tik 
visą Trumpalaikių pasaulį, o ir daugelį lygmenų po ar virš Trumpa- 
laikių pasaulio. Sie žmonės vadinami Didžiaisiais, ir jų gyvybės visa- 
da priklauso Paskirčiai. Jei juos pasiglemžia per greitai, viskas kei- 
čiasi. Svarstyklės nebeišlaiko pusiausvyros. Ar gali įsivaizduoti, koks 

būtų buvęs pasaulis šiandien, jei Hitleris būtų nuskendęs vonioje, dar 
būdamas vaikas? Galbūt tiki, kad pasauliui nuo to tik būtų buvę ge- 
riau, bet galiu tau pasakyti, kad pasaulis išvis būtų nustojęs egzistuo- 
ti. Arba, tarkime, kad Vinstonas Čerčilis būtų nusinuodijęs maistu, 
dar prieš tapdamas premjerministru? Tarkime, kad Cezaris būtų gi- 
męs negyvas, pasismaugęs savo paties bambagysle? O tas asmuo, ku- 
rį norime išgelbėti, yra dar svarbesnis už visus kitus.) 

[- Po velnių, juk mes su Luiza jau kartą išgelbėjome šį vaiką! Ar- 
gi to nepakanka, kad jis grįžtų į Paskirties rankas?) 

Lachesė, kantriai: [Taip, bet jis neapsaugotas nuo Edo Dypno, 
nes Dypno nepriklauso nei Paskirčiai, nei Atsitiktinumui. Tik vienin- 
telis Dypno gali nuskriausti jį anksčiau laiko. Jei jam nepasiseks, ber- 
niukas vėl bus saugus: jis ramiai pragyvens savo gyvenimą, kol ateis 
jo valanda, ir jis užlips ant scenos suvaidinti trumpo, bet labai svar- 
baus vaidmens.) 

[- Tada viena gyvybė tiek daug reiškia?) 

Lachesė: [Taip. Jei vaikas mirs, sugrius visas būties bokštas, 0 to- 
kios griūties pasekmės tau nesuvokiamos. Mums taip pat.) 

Ralfas minutėlę paspoksojo į savo batus. Atrodė, kad jo: galva 
svėrė tūkstantį svarų. Tik vieną ironiją jis vis dėlto suprato, nepaisant 
siaubingo silpnumo antplūdžio. Akivaizdu, kad Atropė užvedė Edą, 
įdiegdamas kažkokį Mesijo kompleksą, kuris turbūt buvo... šalutinis 
neapibrėžto jo statuso produktas. Tik Edas nematė, - ir niekada nepa- 
tikėtų, - kad Atropė ir jo bosai iš viršutinių lygmenų ketino jį panau- 
doti ne Mesijo išgelbėjimui, o žmogžudystei. 

Ralfas vėl įbedė akis į susirūpinusius mažų plikų daktariūkščių 
veidus. 

[- Gerai, nežinau, kaip turėčiau sustabdyti Edą, bet aš pabandy- 
siu. ] 

Klotė ir Lachesė susižvalgė ir vienodai nusišypsojo iš palengvė- 
jimo (tarsi žmonės). Ralfas pakėlė pirštą. 

[- Palaukit. Aš dar nebaigiau.) 

Jų šypsenos dingo. 

[- Noriu šio to iš jūsų. Vienos gyvybės. Už jūsų keturmečio ber- 
niuko gyvybę aš reikalauju...) 

Luiza neišgirdo sakinio pabaigos. Ralfas labai pritildė balsą, bet 
kai ji išvydo, kad daktariūkščiai purto galvas, jos širdis nusmuko į 
kulnus. 

Lachesė: [Suprantu tavo nerimą, o Atropė tikrai gali ištęsėti savo 
grasinimus. Bet turi suprasti, kad ta gyvybė ne tokia jau svarbi 
kaip...) 

Ralfas: [- O aš manau, kad svarbi. Turite įsikalti sau į galvas, jog 
man visos gyvybės vienodai...) 

Luiza nebeišgirdo pabaigos, bet nesunkiai suprato Klotės žodžius. 
Jis beveik raudojo. 

[Bet skirtumas yra! Šio berniuko gyvybė kitokia!) 

Dabar ji aiškiai išgirdo Ralfą, kalbantį (jei tai buvo kalba) su be- 
baime logika, kuri Luizai priminė jos tėvą. 

[- Visi gyvenimai skirtingi. Visi yra svarbūs arba nei vienas. Tai 
tik mano trumparegis Trumpalaikio požiūris, bet manau, vaikinai, 
jums derėtų atkreipti į jį dėmesį, nes juk aš esu darbų vykdytojas. Es- 
mė yra ta: jūsų gyvybė už manąją. Jūs tik turite pažadėti, ir tiek.) 

Lachesė: [Ralfai, prašau! Prašau suprasti, kad mes neprivalome!) 

Stojo tyla. Kai Ralfas prabilo, jo balsas buvo silpnas, bet girdi- 
mas. Ir tik šį kartą Luiza suprato viską iki galo. 

[- Yra didelis skirtumas tarp "negalėti" ir "neprivalėti", argi ne 
taip?| 

Klotė kažką pasakė, bet Luiza sugavo tik vieną atskirą 

[Sandėris gali būti įmanomas) | 

frazę. Lachesė stipriai papurtė galvą. Ralfas atsakė, ir Lachesė 
pirštais parodė kerpančias žirkles. 

Visų nuostabai, Ralfas atsakė juokdamasis 17 linksėdamas galvą. 

Klotė uždėjo ranką ant kolegos ir prieš atsisukdamas į Ralfą atvi- 
rai prašneko į jį. 

+ Luiza suspaudė rankas ant kelių, tikėdamasi, kad jie susitars. Su- 
sitars dėl bet ko, kad tik Edas Dypno neužmuštų tų žmonių. 

Staiga kalvos šlaitą nušvietė balta šviesa. Iš pradžių Luiza pagal- 
vojo, kad ji atsirado iš dangaus, bet taip buvo tik todėl, jog mitai 1r re- 
ligija išmokė ją tikėti, esą dangus - visų antgamtinių sklidimų šaltinis. 

Tačiau tikrovėje šviesa sklido iš visur: medžių, dangaus, žemės ir net- 
gi iš jos auros, sruvendama lyg rūko juostos. 

Pasigirdo balsas, o galbūt... Balsas. Jis ištarė tik du žodžius, bet 
jie nuaidėjo Luizos ausyse it geležiniai varpeliai 

[TEBŪNIE TAIP.) 

Luiza išvydo, kaip Klotė kupinu siaubo ir baimės veidu 1išsitrau- 
kė žirkles iš užpakalinės kišenės. Jis vos jų neišmetė iš nervingai dre- 
bančių rankų, kad net Luiza pajuto jam artumą. Klotė paėmė žirkles į 
abi rankas praskėstomis geležtėmis į viršų. 

Vėl pasigirdo tie du žodžiai: 

[TEBŪNIE TAIP.) 

Šįkart paskui juos sekė tokia ryški šviesa, kad akimirką Luiza pa- 
manė apakusi. Ji užsidengė akis rankomis, bet dar spėjo pamatyti, 
kaip šviesa susitelkė ties Klotės laikomomis žirklėmis, panašiomis į 
dvišakį žaibolaidį. 

Nuo šviesos neįmanoma buvo pasislėpti: ji pavertė akių vokus ir 
rankas permatomu stiklu. Spindesys it rentgeno pieštukas išryškino 
pirštų kaulus. Iš toli Luiza išgirdo moters balsą, įtartinai panašų į Lui- 
zos Čeis, rėkiantį garsiausiu protiniu balsu: 

[- Išjunkite šviesą! Dieve, išjunk ją, kol ji manęs dar neužmušė!| 

Pagaliau, kai Luizai atrodė, kad daugiau nebeištvers, šviesa ėmė 
blėsti. Kai ji dingo, - išskyrus žydrą ūką, sklandantį sutemose it vai- 
duokliškos žirklės, - Luiza iš lėto atmerkė akis. Akimirką ji matė tik 
žydrumą, todėl pamanė, jog galbūt iš tiesų apako. Tada pasaulis lyg 
ryškinama nuotrauka vėl pradėjo atgauti spalvas. Luiza išvydo Ralfą, 
Klotę ir Lachesę, nuleidžiančius rankas ir besidairančius aplinkui lyg 
akli kurmiai, kurių urvą ką tik išvertė akėčios. 

Lachesė žvelgė į žirkles savo kolegos rankose, tarytum niekada 
anksčiau nebūtų jų regėjęs, ir Luiza galėjo lažintis, kad tokių jis tikrai 
niekada nebuvo matęs. Geležtės vis dar švytėjo, mažais lašeliais var- 
vindamos keistą stebuklingą šviesą. 

Lachesė: [Ralfai! Tai buvo...) 

Luiza neišgirdo, ką toliau pasakė Lachesė, bet jo tonas priminė 
valstietį, kuris atsiliepė į stuksenimą į jo trobelės duris ir išvydo, kad 
pas jį pasimelsti ir atlikti mažą išpažintį užsuko pats popiežius. 

Klotė vis dar spoksojo į žirkles. Ralfas taip pat žiūrėjo į jas, bet 
pagaliau prisivertė pakelti akis į plikus daktariūkščius. 

Ralfas: [-... skausmas?) 

Lachesė, lyg žmogus, ką tik pakeltas iš gilaus miego: [Taip... il- 
gai nesitęs, bet... agonija bus stipri... apsigalvok, Ralfai!) 

Staiga Luiza ėmė bijoti tų spindinčių žirklių. Ji norėjo pašaukti 
Ralfą, pasakyti, kad nebegalvotų apie savo gyvybę, o tik atiduotų jų 
mažą berniuką. Ji norėjo pasakyti, kad tegul jis daro ką nori, kad tik 
daktariūkščiai vėl paslėptų savo žirkles. 

Tačiau nė žodis neišsprūdo iš jos lūpų ar sąmonės. 

Ralfas: [- ... mažiausiai.. tik norėjau sužinoti, ko galiu tikėtis.) 

Klotė: [... pasiruošęs?.. bus...) 

Pasakyk "ne", Ralfai! - maldavo Luiza. - Pasakyk jiems "NE". 

Ralfas: [- ... pasiruošęs.) 

Lachesė: [Supranti... sąlygas... ir kainą?) 

Ralfas, nekantraudamas: [- Taip, taip. Ar galime...) 

Klotė, iškilmingai: [Labai gerai, Ralfai. Tebūnie taip.) 

Lachesė apglėbė Ralfo pečius. Jiedu su Klote nuvedė jį iki vietos, 
nuo kurios žiemą mažesni vaikai pasileisdavo rogutėmis žemyn. Ten 
plytėjo mažas, lygus, apvalus naktinio klubo scenos dydžio plotelis. 
Pasiekus jį, Lachesė sustabdė Ralfą ir atsuko jį veidu į Klotę. 

Staiga Luiza panoro užsimerkti, bet neįstengė. Ji tik galėjo stebė- 
ti 1r melstis, kad Ralfas žino, ką daro. 

Klotė kažką jam sumurmėjo. Ralfas linktelėjo ir išsinėrė iš Mak- 
governo megztinio. Jis sulankstė jį ir atsargiai padėjo ant lapais nu- 
žertos žolės. Kai Ralfas išsitiesė, Klotė paėmė jo dešinį riešą ir ištie- 
sino ranką. Tada jis linktelėjo Lachesei, kuris atsegė Ralfo marškinių 
rankovę ir trim greitais užlenkimais užraitė ją iki alkūnės. Klotė pa- 
suko Ralfo ranką riešu į viršų. Mėlynų venų tinklelis po rankos oda 
buvo visiškai aiškus, išryškintas auros spindulių. Visa tai Luizai pa- 
sirodė siaubingai pažįstama: lyg žiūrėtų per televizorių, kaip ligonį 
ruošia operacijai. 

Tik tai nebuvo televizorius. 

Lachesė palinko į priekį ir vėl prabilo. Nors Luiza ir neišgirdo žo- 
džių, ji suprato, kad jis dar kartą paklausė, ar Ralfas neapsigalvojo. 

Ralfas papurtė galvą, nors jo aura atskleidė Luizai, kad jis mirti- 
nai bijojo, ir sugebėjo nusišypsoti. Kai jis atsakė Klotei, atrodė, jog 
neieško užuojautos, bet pats guodžia daktariūkščius. Klotė pabandė 
taip pat nusišypsoti Ralfui, bet jam nepavyko. 

Lachesė suėmė Ralfo riešą, norėdamas sulaikyti virpesį (bent jau 
taip pasirodė Luizai), o ne išlaikyti jo stabilumą. Jis priminė Luizai 
seselę, kuri ruošėsi suleisti ligoniui vaistus. Lachesė baimės kupino- 
mis akimis žvilgtelėjo į savo partnerį ir linktelėjo. Klotė irgi linktelė- 
j0, giliai įkvėpė ir pasilenkė ties Ralfo ranka, kur pulsavo vaiduokliš- 
kas venų medis. Akimirką padelsė, tada išskleidė žirkles, kurių pagal- 
ba jis ir jo senas draugužis prekiavo gyvenimu už mirtį. 

Luiza pašoko ant kojų, bet ėmė linguoti į šalis lyg girtuoklis. Ji 
norėjo pralaužti paralyžių, pasmerkusį ją tokiai Žiauriai tylai, pašauk- 
ti Ralfą ir Liepti jiems liautis, nes jis net nesuvokė, ką daktariūkščiai 
ketino jam padaryti. 

Tačiau Ralfas suprato. Apie tai bylojo jo veidas, pusiau užmerk- 
tos akys, jo sukąstos iš skausmo lūpos. Bet labiausiai tai matėsi iš rau- 
donų ir juodų taškelių, lyg meteoritai spragsančių aplink aurą, kuri 
susitraukė iki tvirto mėlyno kiauto. 

Ralfas linktelėjo Klotei, kuris apatinę žirklių geležtę prispaudė 
prie Ralfo rankos, truputį žemiau alkūnės sulenkimo. Akimirką oda 
tik įdubo, tačiau greitai tą vietą užpildė kraujas. Žirklės įslinko į krau- 
jo rėžį. Kai Klotė suglaudė žirkles, oda staigiai išsiviepė lyg langinės. 
Poodiniai riebalai tarsi tirpstantis sniegas suspindėjo mėlynoje Ralfo 
auros šviesoje. Lachesė dar stipriau suspaudė Ralfo riešą, tačiau, kiek 
įžvelgė Luiza, Ralfas net instinktyviai nebandė atitraukti rankos. Jis 
tik nuleido galvą ir suspaudė kairį kumštį ore. Luiza matė, kaip įsi- 
tempė jo kaklo gyslos, tačiau Ralfas net nesuriko. 

Pradėjęs šį siaubingą sandėrį, Klotė tęsė brutualiu, bet gailestin- 
gu greičiu. Jis greitai perkirpo Ralfo rankos odą iki riešo, nelyginant 
būtų gavęs gerai užklijuotą siuntinį, pirštais vesdamas žirkles 1r nykš- 
čių spausdamas jas. Ralfo rankos vidus atrodė it prapjautos mėsos ga- 
balas. Kraujas tekėjo upeliais, o kai žirklės perkirpdavo veną ar arte- 

riją, ištrykšdavo maži fontanėliai. Greitai mažų vyrukų chalatai pasi- 
puošė raudonomis dėmėmis, ir jiedu kaip niekad tapo panašūs į ma- 

Kai žirklės pagaliau prakirpo Fortūnos apyrankę ant Ralfo riešo 
("operacija" tetruko vos tris sekundes, nors Luizai jos virto amžiny- 
be), Klotė atitraukė aptekusias krauju žirkles ir padavė jas Lachesei. 
Ralfo rankoje nuo alkūnės iki riešo žiojėjo tamsi vaga. Klotė suėmė 
vagą ties pradinio įkirpimo vieta, ir Luizai dingtelėjo į galvą: Dabar 
kitas pakels Ralfo megztinį ir panaudos jį kaip turniketą. Tačiau La- 
chesė tik laikė žirkles ir stebėjo. 

Akimirką kraujas veržėsi pro suspaustus Klotės pirštus, bet tuoj 
pat liovėsi. Klotė iš lėto perbraukė Ralfo ranka žemyn. Ranka po per- 
braukimo vėl buvo sveika 1r standi, nors matėsi storas baltas randas. 

[Luiza... Luizaaa...) 

Šis balsas sklido ne iš galvos nuo kalvos papėdės, o iš už jos. 
Minkštas balsas, beveik pataikaujantis. Atropė? Ne, ne jis. Luiza pa- 
žvelgė žemyn ir išvydo žalią, kažkaip prislėgtą ją apsupančią šviesą. 
Ji spinduliavo pro plyšelius tarp jos rankų ir kūno, tarp kojų ir netgi 
tarp pirštų. Šviesa metė susuktą it pakaruoklio šešėlį priešais ją. Ji 
glostė Luizą šaltais ispaniškų samanų spalvos pirštais. 

[Apsisuk, Lu-izaaa...) 

Dabar Luiza Čeis mažiausiai pasaulyje troško apsisukti ir pa- 
žvelgti į žalios šviesos šaltinį. 

[Apsisuk, Luizaaa... pažiūrėk į mane, Lu-izaaa... įeik į šviesą, Lu- 
izaaa... įeik į šviesą... pažiūrėk į mane ir įeik į šviesą...) 

Tokiam balsui buvo neįmanoma nepaklusti. Luiza lėtai lyg žais- 
linė balerina surūdijusiu mechanizmu atsisuko, ir jos akis užliejo 
šventojo Elmo ugnys. 

Luiza įėjo į šviesą. 

28 skyrius 

Klotė: [Dabar turėsi savo matomą ženklą, Ralfai. Ar patenkin- 
tas?) 

Ralfas pažvelgė į savo ranką. Agonija, kuri buvo įtraukusi jį lyg 
banginis Joną, dabar atrodė tik sapnas ar miražas. Ralfas manė, kad 
tai turbūt tas pats atstumas, kuris leidžia moterims gimdyti po kelis 
kartus, nes praėjus aštriam fiziniam skausmui, po laimingos pabaigos 
visa tai greit pasimiršta. Randas balta styga driekėsi per ranką. 

[- Taip. Buvai drąsus ir labai greitas. Ačiū už tai.) 

Klotė tik šyptelėjo. 

Lachesė: [Ralfai, ar tu pasirengęs? Laiko liko labai nedaug.) 

[- Taip, aš...) 

[- Ralfai! Ralfai!) 

Šaukė Luiza, stovėdama kalvos viršūnėje ir mojuodama. Akimir- 
ką Ralfui pasirodė, kad jos aura iš pilkos tapo daug tamsesnė, tačiau 
ši šoko ir silpnumo sukelta mintis greitai praėjo. Jis iš lėto patraukė 
pas ją. 

Luizos akys atrodė tolimos ir apsiblaususios, tarytum ji ką tik bū- 
tų išgirdusi nuostabų, apverčiantį pasaulį aukštyn kojom žodį. 

|- Luiza, kas atsitiko? Ar tai dėl mano rankos? Nes jei dėl to, tai 
nesijaudink. Žiūrėk! Kaip nauja!) 

Ralfas ištiesė ranką, norėdamas jai parodyti, bet Luiza net ne- 
žvilgtelėjo. Ji spoksojo tiesiai į jį, 1 Ralfas suvokė jos šoko gilumą. 

[- Ralfai, atėjo Žaliasis žmogus. 

Žaliasis žmogus? Susirūpinęs Ralfas suėmė jos rankas. 

[- Žaliasis? Ar esi tikra? Juk tai ne Atropė ar...) 

Ralfui neprireikė užbaigti sakinio. 

Luiza papurtė galvą. 

[- Ten buvo Žaliasis žmogus. Jei reikalai turi puses, aš nežinau, 
kurioje yra šitas... asmuo. Jis atrodė geras, bet aš galėjau ir suklysti, 

nes jo nemačiau. Jo aura buvo pernelyg ryški. Jis liepė atiduoti juos 
tau.) 

Luiza ištiesė ranką ir įdėjo du mažus spindinčius daiktelius jam į 
delną: savo auskarus. Ant vieno Ralfas pastebėjo rudą dėmelę - tik- 
riausiai Atropės kraujo likučius. Jis norėjo sugniaužti ranką, bet krūp- 
telėjo iš skausmo. 

[- Tu pamiršai galiukus, Luiza.) 

Luiza prabilo lyg pro sapnus: . 

[- Ne, nepamiršau. Aš juos išmečiau. Man liepė Žaliasis žmogus. 
Būk atsargus. Jis atrodė... šiltas... bet aš nesu tokia tikra. Ponas Čei- 
sis visada sakydavo, kad aš - didžiausia pasaulyje lengvatikė, visada 
tikinti kiekvieno gerumu.) 

Luiza iš lėto sugriebė Ralfo riešus, atvirai žvelgdama jam į veidą. 

- Aš nebežinau. 

Įgarsinta mintis, regis, pažadino ją: Luiza sumirksėjo. Ralfas pa- 
darė prielaidą, kad ji galėjo užmigti ir susapnuoti tą Žaliąjį žmogų. 
Bet turbūt protingiau būtų paprasčiausiai paimti auskarus. Jie galbūt 
nieko nereiškė, bet nieko neatsitiks, jei jis įsidės Luizos auskarus į ki- 
šenę... jei tik pats neįsidurs. 

"Lachesė: [Ralfai, kas tai? Kas atsitiko? | 

Jie su Klote atsiliko, todėl nenugirdo Ralfo pokalbio su Luiza. 
Ralfas papurtė galvą ir paslėpė auskarus nuo jų. Klotė pakėlė Makgo- 
verno megztinį ir nubraukęs kelis prilipusius lapus atidavė Ralfui, ku- 
ris kukliai įmetė auskarus į vieną jo kišenę ir tik tuomet apsivilko. 

Laikas eiti: šiluma palei randą pasakė Ralfui, nuo ko pradėti. 

[- Luiza?) 

[- Taip, brangusis. | 

[- Turiu gerai pasistiprinti iš tavo auros. Ar supranti?| 

[- Taip.) 

[- Ar nieko neatsitiks?) 

[- Žinoma, ne.) 

[- Nesijaudink, aš ilgai neužtruksiu. 

Ralfas uždėjo rankas Luizai ant pečių ir surakino delnus ant jos 
nugaros. Ji padarė tą patį, ir jiedu iš lėto susiglaudė kaktomis. Lūpos 
sustingo per porą colių vienos nuo kitų. Ralfas jautė aplink Luizą 
sklandantį kvepalų aromatą. 

[- Pasiruošusi, mieloji? 

Ralfas išgirdo keistą atsakymą. 

[- Taip, Ralfai. Pažiūrėk į mane. Įeik į šviesą. Įeik į šviesą ir 
paimk ją.) | 

Ralfas prasižiojo ir pradėjo traukti. Spindinti juosta ėmė lįsti iš 
Luizos burnos bei nosies į Ralfą. Jo aura iškart pradėjo ryškėti, kol ta- 
po švytinčiu, Ralfą gaubiančiu vainiku. Tačiau Ralfas nesiliovė trauk- 
ti į save, kvėpuodamas kažkuo daugiau nei oras ir jausdamas, kaip 
randas ant rankos vis labiau kaista, kol pagaliau tapo panašus į paslėp- 
tą rankoje elektrinį kaitinimo siūlą. Ralfas nebūtų galėjęs sustoti, jei 
ir būtų norėjęs... bet jis nenorėjo. 

Luiza pasimuistė. Ralfas pastebėjo, kad jos žvilgsnis nukrypo, o 
rankos atsileido. Tada jos didelės, pilnos pasitikėjimo akys vėl pa- 
žvelgė į Ralfą, o rankos vėl tvirtai susikibo ant jo nugaros. Pagaliau, 
kai tas milžiniškas įkvėpimas pasiekė viršūnę, Ralfas pastebėjo, kad 
Luizos aura tapo beveik nematoma. Jos skruostai išblyško, o sidabras 
vėl nudažė plaukus, tad juodų plaukų beveik nebeliko. Ralfas turėjo 
liautis, nes antraip nužudytų ją. 

Jam pavyko atplėšti kairę ranką nuo dešinės, ir tai sulaužė tą sa- 
votišką ratą: dabar Ralfas įstengė pasitraukti nuo Luizos. Ši susverdė- 
j0 ir būtų parkritusi, bet Klotė ir Lachesė, panašūs į Liliputus iš "Gu- 
liverio kelionių", sugriebė ją už rankų ir atsargiai pasodino ant suo- 
liuko. 

Ralfas priklaupė ant vieno kelio priešais ją. Jis kovojo su baime 
1r kaltės jausmu, tačiau tuo pat metu buvo kupinas tokios galingos jė- 
gos, kad, regis, nuo vieno smūgio būtų susprogęs lyg butelis su nit- 
roglicerinu. Dabar Ralfas savo karatė gestu galėjo ir pastatą nugriau- 
ti, o gal net ir'visą jų eilę. 

Bet vis dėlto jis sužeidė Luizą. Galbūt net labai stipriai. 

[- Luiza! Luiza, ar girdi mane? Atleisk man!) Žž 

Ji blausiai pažvelgė į jį: moteris, kuri per sekundės dalį iš ketu- 
riasdešimtmetės tapo dvidešimčia metų vyresne... o po to iškart dar 
dešimčia - it raketa, prašovusi taikinį. Luiza pabandė nusišypsoti, bet 
jai nelabai pasisekė. 

[- Luiza, atleisk man. Aš nežinojau, o kai supratau, nebeįstengiau 
sustoti. ) 

Lachesė: [Jei ir turi galimybę, Ralfai, jau dabar turi eiti. Jis jau 
nebetoli.) 

Luiza pritariamai linksėjo. 

[- Eik, Ralfai. Aš tik nusilpau, ir tiek. Viskas bus gerai. Pasėdė- 
siu, kol atgausiu jėgas.) 

Jos akys nukrypo į kairę. Ralfas nusekė jos žvilgsnį. Jis išvydo 
benamį, kurį prieš tai buvo išgąsdinęs. Tasai sugrįžo patikrinti mažų 
šiukšlių dėžių ant kalvos, ieškodamas skardinių ir butelių, ir nors jo 
aura neatrodė tokia pat sveika kaip kad vyriškio prie depo, Ralfas nu- 
sprendė, kad Luizai tai bus tikras išsigelbėjimas. 

Klotė: [Mes pasirūpinsime, kad jis ateitų iki čia, Ralfai. Mes ne- 
labai įstengiame valdyti fizinius Trumpalaikių pasaulio aspektus, bet 
šitiek tai galėsime padaryti.) 

[- Esi tikras?) 

[Taip.) 

[- Puiku.) 

Ralfas žvilgtelėjo į du mažus žmogiukus, pastebėjo jų susirūpinu- 
sias ir išsigandusias akis ir linktelėjo. Jis pasilenkė 1r pakštelėjo į šal- 
tą, susiraukšlėjusį Luizos skruostą. Ji nusišypsojo lyg pavargusi se- 
nelė. | 

Tai aš taip su ja pasielgiau, - pagalvojo Ralfas. - Aš. 

Todėl pasistenk, kad nors tai nenueitų šuniui ant uodegos, - para- 
gino Karolinos balsas. 

Ralfas paskutinįsyk pažvelgė į trijulę (Klotė ir Lachesė guldė Lui- 
zą ant šono) ir pasileido kalvos šlaitu žemyn. 

Kai jis pasiekė tualetus, minutėlę pastovėjo tarp jų ir priglaudė 
galvą prie moterų tualeto kabinos. Jis nieko neišgirdo. Tačiau kai Ral- 
fas prikišo ausį prie mėlynos plastmasinės vyrų tualeto sienos, išgir- 
do silpną monotonišką balsą dainuojant: 


Kas patikės, kad mano keisčiausi sapnai 
Ir beprotiškiausi planai išsipildys sykiu? 
Tik tu, mieloji, tik tu. 


Dieve, jis beprotis, kokių reta. 
Na ir naujieną pasakei, mielasis. 

Tai jau taip. Ralfas priėjo prie tualeto durų ir jas atidarė. Dabar jis 
jau girdėjo ir tolimą lėktuvo variklio ūžimą, bet vaizdas išliko tas 
pats, kokį jis regėjo ir seniau: įskilęs klozeto dangtis, tualetinio popie- 
riaus rulonėlis, kairėje - pisuaras, panašus į plastmasinę ašarą. Sienos 
buvo išpaišytos kreidelėmis. Didžiausias ir "riebiausias" užrašas pui- 
kavosi virš pisuaro: "TONIS BOINTONAS TURI PAČIĄ STAN- 
DŽIAUSIĄ ŠIKNĄ DERYJE!" Prisotintas pušų kvapo oro gaivikliu 
tualeto oras užgožė išmatų ir šlapimo kvapą it grimas lavono veidą. 
Balsas, regis, sklido iš klozeto arba net pačių sienų: 


Kai tik užmiegu, 
Ligi pat ryto 
Sapnuoju tik tave, tik tave, mažyte. 


Kur jis? - spėliojo Ralfas. - Ir kaip, po velnių, aš prie jo prisikasiu? 

Staiga karštis nutvilkdė klubą, tarytum kažkas būtų įmetęs degan- 
tį anglies gabaliuką jam į kišenę. Ralfas susiraukė, bet prisiminė, kas 
ten galėjo būti. Jis įkišo vieną pirštą į kišenę ir ištraukė auksinį žiedą. 
Ralfas padėjo jį ant delno, kur kirtosi jo gyvenimo ir meilės linijos, ir 
atsargiai jį suspaudė. Jis nė kiek nenustebo, kai žiedas vėl atvėso. 

"ED-ED - 87-8-5" 

- Vienas Žiedas valdyti visus, Vienas Žiedas sujungti juos, - su- 
murmėjo Ralfas ir užsimovė Edo vestuvinį žiedą ant didžiojo kairės 
rankos piršto. 

Jis puikiai tiko. Ralfas pastūmė jį, kol šis atsimušė į vestuvinį Žie- 
dą, kurį prieš keturiasdešimt penkerius metus Karolina užmovė jam 
ant piršto. Ralfas pakėlė akis ir išvydo, kad užpakalinė tualeto siena 
dingo. 


Pro likusius sienų rėmus Ralfas išvydo dangų, iš kurio ką tik din- 
go saulė, ir Meino laukų ruoželį, nykstantį mėlynai pilkame sutemų 
ūke. Jis suprato, kad žiūri iš dešimties tūkstančių pėdų aukščio. Ral- 
fas matė spindinčius ežerus ir tvenkinius bei tamsiai žalius miškų ruo- 
žus, lekiančius klozeto dangčio link ir dingstančius iš akių. Tolumoje 

Ralfas regėjo daugybę šviesų: tikriausiai ten buvo Denis, iki kurio li- 
ko dešimt minučių kelio. Apatiniame kairiajame regėjimo lauko kam- 
pe Ralfas pastebėjo prietaisų panelio dalį. Virš altimetro priklijuota 
maža spalvota nuotrauka privertė jį sulaikyti kvėpavimą. Joje buvo 
Elena, atrodanti neįtikėtinai laiminga ir neįtikėtinai graži. Jos glėbyje 
miegojo kokių keturių mėnesių Jos Didenybė kūdikis. 

Prieš mirtį paskutines jis nori išvysti jas, - pagalvojo Ralfas. - Jį 
pavertė pabaisa, bet turbūt ir pabaisos neužmiršta kaip mylėti. 

Kažkas prietaisų panelyje ėmė pypsėti. Pasirodžiusi ranka nu- 
spaudė mygtuką. Jai nespėjus dingti, Ralfas spėjo pastebėti nedidelę, 
bet vis dar matomą įrėžą ant bevardžio piršto, kur šešis metus puika- 
vosi vestuvinis žiedas. Ralfas dar pastebėjo, kad aura, supanti ranką, 
buvo tokia pat kaip ir ta, kuri gaubė kūdikį ligoninės lifte: sūkurinė, 
greitai judanti membrana, tokia pat svetima kaip ir dujinio giganto at- 
mosfera. 

Ralfas atsigręžė atgal ir pakėlė ranką. Klotė ir Lachesė atsakė tuo 
pačiu. Luiza pasiuntė jam bučinį. Ralfas jį sugavo ir apsisukęs įžen- 
gė į tualeto kabiną. 

Ralfas minutėlę padvejojo, nežinodamas ką daryti su klozetu, bet 
po to prisiminė atvažiuojantį ligoninės vežimėlį, kuris turėjo sutraiš- 
kyti jo galvą, bet to nepadarė, ir žengė kabinos galinės sienos link. Jis 
sukando dantis, pasiruošęs trenkti blauzdikauliu - viena, ką galvoji, ir 
visai kas kita, kuo imi tikėti, turėdamas septyniasdešimties metų pa- 
tirtį - ir žengė pro klozetą, tarytum šį būtų sudarę dūmai... arba pats 
Ralfas būtų sudarytas iš jų. 

Jį apėmė nesvarumo būsena ir svaigulys, ir Ralfas neabejojo, kad 
tuoj apsivems. Paskui šį jausmą sekė visiško išdžiūvimo pojūtis, lyg 
iš Luizos paimta energija būtų buvusi ištraukta. Galbūt taip 1r buvo. 
Juk Ralfas dalyvavo tam tikroje teleportacijoje: nuostabiame fantas- 
tikos fenomene, - todėl nėr ko stebėtis, kad tai pareikalavo daug ener- 
gijos. Svaigulys praėjo, tačiau jį pakeitė dar bjauresnis pojūtis: jaus- 
mas, tarytum kažkas būtų atskyręs Ralfą ties kaklu pusiau. Dabar Ral- 
fas nekliudomai išvydo po juo skriejantį pasaulį. 

Viešpatie, kas man atsitiko? Kas atsitiko? 

Jo pojūčiai atsakė jam, kad nieko blogo nenutiko, tik jis pasiekė 
neįmanomą pasiekti lygį. Ralfas buvo septyniasdešimt trijų colių 
ūgio, o lėktuvo kabina - šešiasdešimties colių nuo grindų iki lubų. Tai 
reiškė, kad lakūnas, didesnis už Klotę ar Lachesę, turėjo susilenkęs 
įlįsti į kabiną. Ralfas pateko į lėktuvą ne tik skrydžio metu, bet dar ir 
stačias, ir jis vis dar stovėjo tokia pat poza už dviejų piloto kabinos 
sėdynių. Priežastis, kodėl jis niekieno nekliudamas galėjo gėrėtis 
vaizdais, buvo paprasta ir podraug siaubinga: Ralfo galva kyšojo pro 
lėktuvo stogą. 

Ralfui prieš akis iškilo jo senas šuo Reksas, kuris mėgdavo važi- 
nėti mašina, iškišęs galvą pro langą. Vėjas plaikstydavo jo dideles au- 
sis. Ralfas užmerkė akis. 

O jei aš nukrisiu. Jei galiu iškišti galvą pro stogą, tai lengvai ga- 
lėčiau pradurti ir grindis bei nugarmėti žemyn. O galbūt ir pro žemę 
iki pat jos centro. 

Bet to neatsitiko ir, beje, tokiame lygmenyje negalėjo atsitikti. 
Ralfui tereikėjo prisiminti, kaip jie lengvai pakilo pro ligoninės aukš- 
tus ir stovėjo ant stogo. Ralfas pabandė susikoncentruoti ties šia min- 
timi ir pajutęs, jog ima valdyti padėtį, atsimerkė. 

Išsikišęs po Ralfu matėsi priekinis lėktuvo langas. Už jo kyšojo 
lėktuvo nosis su besisukančiais gyvsidabriniais propelerio kontūrais. 
Šviesų gausa, kurią Ralfas matė nuo tualeto durų, dabar gerokai pri- 
artėjo. 

Ralfas sulenkė kelius ir įtraukė galvą į kabiną. Akimirką jis paju- 
to tepalų skonį burnoje. Plaukeliai nosyje pasistojo piestu lyg po elek- 
trošoko. Ralfas atsiklaupė tarp piloto ir antrojo piloto sėdynių. 

Ralfas nežinojo, kaip jaustis, sutikus Edą po tiek laiko ir tokiomis 
ekstravagantiškomis aplinkybėmis, tačiau širdgėlos priepuolis - ne 
gailesčio, o širdgėlos - tikrai nustebino jį. Kaip ir tą 1992-ųjų vasaros 
dieną, kai Edas susidūrė su storulio furgonu, Edas vilkėjo senus spor- 
tinius marškinėlius vietoj susegiojamų per priekį ir kilpele ant nuga- 
ros. Jis buvo gerokai sulysęs (Ralfo nuomone, Edas numetė kokius 
keturiasdešimt svarų), bet jis atrodė ne išsekęs, o it romantikos laikų 
herojus. Ralfas nenoriai prisiminė mylimiausią Karolinos eilėraštį 
"Plėšikas". Edo oda buvo balta kaip popierius, jo žalios akys švytėjo 
(lyg smaragdai mėnesienoje, - pagalvojo Ralfas) po apvaliais Džono 

Lenono stiliaus akinukais, lūpos raudonavo it padažytos. Ant galvos 
jis buvo užsirišęs baltą šalikėlį su japoniškais hieroglifais. Jo galai 
maskatavo ant nugaros. Žaibo blyksnių apimtoje auroje inteligentiš- 
kas, guvus Edo veidas išdavė begalinę atgailą ir siaubingą apsispren- 
Adimą. Edas buvo gražus, ir Ralfas pajuto, kaip jį nusmelkia dėja vu 
jausmas. Dabar Ralfas suprato, ką įžvelgė tą dieną, kai įsikišo į Edo 
ir storulio konfliktą: jis vėl matė tą patį. Žiūrint į Edą, apgaubtą tai- 
fūninės auros, iš kurios nekilo joks baliono siūlelis, Ralfui atrodė, jog 
žiūri į neįkainojamą Mingų vazą, sudužusią nuo smūgio į sieną. 
Bent jau jis manęs nemato - tik ne šiame lygmenyje. Bent jau aš 
taip manau. 
tiesiai į Ralfą. Jo išplėstos akys buvo kupinos beprotiško atsargumo. 
Dailių lūpų kamputyje žybtelėjo seilės. Ralfas atšoko atgal, manyda- 
mas, kad jį pamatė, bet Edas nesureagavo į Ralfo atsitraukimą. Jis tik 
metė įtartiną žvilgsnį į keleivių saloną, lyg būtų išgirdęs tylius "zui- 
kio" žingsnius. Tuo pačiu metu Edas ištiesė dešinę ranką tiesiai pro 
Ralfą ir uždėjo ją ant kartoninės dėžės, prisegtos saugos diržu prie 
antrojo piloto sėdynės. Ranka paglostė dėžę ir sugrįžusi prie kaktos 
pataisė šalikėlį. Tada Edas vėl užtraukė dainelę... tik šįkart visai kito- 
kią, nuo kurios Ralfui net pagaugai per nugarą nuėjo: 


Viena tabletė - ir tu didesnis, 
Kita tabletė - ir tu mažesnis, 
O mamos tabletės 
nieko nepadarys... 


Taip, - pamanė Ralfas. - Paklausk Alisos, kai ji nebetilps pro duris. 

Ralfo širdis smarkiai daužėsi krūtinėje. Staigus Edo atsigręžimas 
jį išgąsdino labiau nei skrydis dešimties tūkstančių pėdų aukštyje su 
iškišta laukan galva. Edas jo nepamatė (Ralfas tuo nė kiek neabejo- 
j0), tačiau tas, kas teigė, jog visi bepročių pojūčiai daug aštresni, tik- 
rai neklydo, nes Edas, be abejo, pajuto, kad kažkas pasikeitė. 

Nuo netikėtų radijo garsų jie abu kone šoktelėjo. 

- Pranešimas "Čerokiui". Jūs esate prie Derio oro erdvių ribos, 
aukštyje, kuris reikalauja skrydžio registracijos. Kartoju, jūs tuoj kir- 

site kontroliuojamas oro erdves virš municipalinių žemių. Pakelkite 
savo mažąją subinę iki 16000 pėdų aukščio ir pereikite į 170 - vienas 
septyni nulis. O kol tai darysite, prašau prisistatykite ir nurodykite... 

Edas sugniaužė kumštį ir pradėjo juo daužyti radijo imtuvą. Pasi- 
pylė stiklai, o po jų ir kraujas. Jis aptaškė valdymo panelį, Elenos ir 
Natali nuotrauką bei švarius Edo marškinėlius. Edas daužė tol, kol 
balsas virto statišku ūžesiu, o po to ir visai dingo. 

- Gerai, - jis prabilo balsu, lyg būtų įpratęs kalbėtis su savimi. - 
Daug geriau. Nekenčiu visų tų klausimų. Jie tik... 

Pastebėjęs kruviną ranką, Edas nutilo. Jis 1š arčiau apžiūrėjo ją ir 
vėl suspaudė kumštį. Didelė stiklo šukė styrojo rankoje, truputį Že- 
miau trečio krumplio. Edas ištraukė ją dantimis, išspjovė, o nuo toli- 
mesnio jo veiksmo Ralfui net širdis atšalo: Edas pakėlė kruviną 
kumštį ir perbraukė juo per skruostus, palikdamas dvi raudonas juos- 
tas. Iš šoninės kairės lėktuvo kišenės jis išsitraukė veidrodėlį ir patik- 
rino savo karinį makijažą. Turbūt jis liko patenkintas, nes nusišypso- 
jo ir linktelėjo pats sau. 

- Tik neužmiršk, ką sakė ta pelė snaudalė, - Edas patarė pats sau 
ir patraukė vairą į save. 

"Čerokio" nosis pasviro žemyn, o altimetro rodyklė nukrito į kai- 
rę. Ralfas išvydo Derį tiesiai prieš save. Miestas atrodė it sauja opa- 
lų, išbarstytų ant tamsiai mėlyno aksomo. 

Kartoninėje dėžėje ant antrojo piloto sėdynės matėsi skylė. Iš jos 
ėjo du laidai iki durų skambučio, pritvirtinto prie Edo sėdynės atra- 
mos. Ralfas manė, kad kai tik Edas išvys Visuomenės centrą ir pra- 
dės kamikadzės pasirodimą, jis uždės vieną pirštą ant balto mygtuko, 
esančio plastmasinio stačiakampio centre. Edas nuspaus jį, prieš rėž- 
damasis lėktuvu į pastatą. Ir sudie, gyvenime. 

Nutrauk tuos laidus, Ralfai! Nutrauk juos! 

Puiki mintis, tik su vienu trūkumu: būdamas šiame lygmenyje, 
Ralfas nevaliojo sutraukyti net voratinklio. Jis turėjo grįžti į Trumpa- 
laikių šalį 17 netgi ruošėsi tai padaryti, kai švelnus pažįstamas balsas 
Ralfui iš dešinės ištarė jo vardą 

[Ralfai.] 

Iš dešinės? Neįmanoma. Dešinėje buvo tik antrojo piloto sėdynė, 
lėktuvo šonas ir daugybė Naujosios Anglijos prieblandos oro. 

Randas ant rankos ėmė dygčioti 1t elektrinis kaitinimo siūlelis. 

[Ralfai!] 

Nežiūrėk. Nekreipk jokio dėmesio. Jokio. 

Bet Ralfas neįstengė. Kažkokia milžiniška jėga užgriuvo jį, ir jo 
galva pradėjo gręžtis. Ralfas stengėsi kovoti, žinodamas, kad lėktuvo 
nusileidimo kampas vis aštrėja, tačiau veltui. 

[Ralfai, pažvelk į mane. Nebijok.) 

Ralfas paskutinį kartą pabandė nepaklusti balsui, bet neįstengė. 
Galva gręžėsi, ir staiga Ralfas suprato, kad Žiūri tiesiai į savo motiną, 
prieš dvidešimt penkerius metus mirusią nuo plaučių vėžio. 


4 


Berta Roberts sėdėjo pintame supamajame krėsle per penkias pė- 
das už lėktuvo šono, mezgė ir suposi, būdama per mylią nuo žemės. 
Šlepetės, kurias Ralfas padovanojo jai penkiasdešimtojo gimtadienio 
proga, - iš tikro audinės kailio, kokia kvailystė! - puikavosi ant jos ko- 
jų. Rožinė skara gaubė pečius. Senas politinis ženklelis su užrašų 
"LAIMĖKITE SU VILKIU!" jungė skaros galus. 

Tiesa, - pagalvojo Ralfas. - Ji nešiojo tokius ženkliukus vietoj pa- 
puošalų - tai buvo maža jos silpnybė... o aš ir pamiršau. 

Vienintelis Ralfo pastebėtas neatitikimas (išskyrus tai, kad jo mi- 
rusi motina suposi krėsle šešių tūkstančių pėdų aukštyje) buvo ryškiai 
raudonas mezginys ant jos kelių. Ralfas niekada nematė savo motinos 
mezgant, netgi nežinojo, ar ji tai mokėjo, bet šįkart ji be perstojo dir- 
bo rankomis. Virbalai žibėjo tarp jos miklių pirštų. 

[- Mama? Mamyte? Ar tai tu?) 

Virbalai stabtelėjo, kai ji atitraukė akis nuo raudono mezginio. 
Taip, tai buvo jo motina, kokią Ralfas prisiminė nuo paauglystės. 
Siauras veidas, aukšti antakiai, rudos akys ir į kuodą susukti Žili plau- 
kai. Tik jos lūpos atrodė piktadariškos ir visai ne švelnios... kol jomis 
nenuvilnijo šypsena. 

[O, Ralfai Robertsai! Aš nustebinta, kad tau dar reikia klausti!) 

Ir kas gi čia per atsakymas? - pagalvojo Ralfas. Jis jau Žiojosi tai 
pasakyti, bet nusprendė, kad protingiau bus - bent jau dabar - patylė- 
ti. Balti kontūrai išdygo motinai iš dešinės. Kai Ralfas žvilgtelėjo į 


247 


juos, jie patamsėjo, sudarydami vyšninės spalvos žurnalų stovą, kurį 
Ralfas padarė motinai per darbų pamokas Derio vidurinėje mokyklo- 
je. Stovas buvo prikimštas "Reader's Digest" ir "Life" žurnalų. Žemė 
žemiau Ralfo motinos dingo, pasidengdama rudais ir tamsiai raudo- 
nais kvadratėliais, ratu it tvenkinys pasklidusiais nuo supamojo krės- 
lo. Ralfas iškart tai atpažino: virtuvinis linoleumas iš namo Ričmon- 
do gatvėje Meri Mede, kur jis užaugo. Iš pradžių pro linoleumą dar 
matėsi žemė bei dirvonuojančių laukų ruoželiai, bet greitai jis sutirš- 
tėjo. Vaiduokliškas ūkų gumulėlis virto mamos Angoros katinu Fu- 
ciu, susirangiusiu ant palangės ir stebinčiu, kaip žuvėdros suko ratus 
virš seno sąvartyno Barense. Fucis nudvėsė dar tais laikais, kai Dynas 
Martinas ir Džeris Liuisas nusprendė nebekurti filmų kartu. * 

[Tas senukas buvo teisus, mano berniuk. Nereikia kištis į Ilgalai- 
kių reikalus. Paklausyk savo motinos ir atsitrauk nuo svetimų reika- 
ly. Ir neprieštarauk.) 

Paklausyk savo motinos... ir neprieštarauk. Šie žodžiai puikiai 
nušvietė Bertos Roberts požiūrį į vaikų auklėjimo meną ir mokslą. 
Nesvarbu, ar tai buvo paliepimas palaukti pusvalandį po pietų ir tik 
tada eiti maudytis, ar prašymas patikrinti, ar tik tas senas vagišius 
Bučas Bauersas nepridėjo supuvusių bulvių ant maišelio dugno, pro- 
logas (Paklausyk savo motinos) ir epilogas (Ir neprieštarauk) visada 
likdavo vienodas. Ir jei jos nepaklausydavai, tekdavo susidurti su Mo- 
tinos Pykčiu, o tada jau nieko gero nelauk. 

Ralfo motina vėl ėmė megzti, rausvais pirštais perkeldama raudo- 
nas mezginio akis. Ralfas pamanė, kad pirštų spalva - tik iliuzija. Ar- 
ba tai siūlai dažė j0 pirštus. 

Jo pirštus? Kokia kvailystė! Jos pirštus. 

Tik... 

Taip, virš lūpos matėsi ūseliai. Gana ilgoki. Nemalonūs. Ir nema- 
tyti: Ralfas prisiminė smulkų pūkelį virš motinos lūpos, bet ūselius? 
Jokiu būdu. Tai jau naujiena. 

Naujiena? Ką tu čia išsigalvoji? Ji mirė po dviejų dienų, kai Los 
Andžele buvo nužudytas Robertas Kenedis, tai kokios gi naujienos ga- 
lėjo atsirasti jos veide? 

Dvi sienos išdygo už Bertos Roberts, sudarydamos kampą, kuria- 
me ji praleisdavo tiek daug valandų. Ant vienos sienos kabėjo Ralfo 

gerai pažįstamas paveikslas. Jame buvo pavaizduota vakarieniaujanti 
šeima: tėtis, mama ir du vaikai. Jie perdavinėjo vieni kitiems bulves 
1 kukurūzus, prisimindami senas geras dieneles. Nė vienas iš jų, re- 
gis, nepastebėjo penkto asmens kambaryje: vyro baltais drabužiais, su 
barzda ir ilgais plaukais. Jis stovėjo kampe ir stebėjo šeimyną. 
"KRISTUS, NEMATOMAS SVEČIAS" matėsi užrašas po paveikslu. 
Tik Ralfas prisiminė, kad Kristus atrodė pernelyg jau geraširdis ir su- 
trikęs, kad galėtų slapta klausytis. Tačiau dabartinė Kristaus versija 
atrodė šaltai susimąsčiusi... vertinanti... teisianti. Jo spalvos buvo be- 
veik choleriškos, lyg jis būtų išgirdęs kažką tokio, nuo ko labai įsiuto. 

[- Mama? Ar tu...) 

Ji vėl padėjo virbalus ant raudono mezginio - keistai spindinčio 
raudono mezginio - ir pakėlė ranką, norėdama nutraukti Ralfą. 

[Mama ar ne mama, Ralfai, tik paklausyk manęs ir neprieštarauk. 
Nesikišk! Jau per vėlu ką nors keisti. Tik dar labiau pabloginsi pa- 
dėtį.] 

Balsas buvo panašus, bet veidas darėsi vis svetimesnis. Ypač oda. 
Lygi, beraukšlė oda buvo vienintelė Bertos Roberts tuštybė. O šios 
būtybės supamajame krėsle oda buvo grubi... tiesą pasakius, daugiau 
nei grubi. Kažkokia žvynuota. O ant kaklo matėsi dvi ataugos (o gal- 
būt žaizdos?). Kai jas pamatė, Ralfą persmelkė du siaubingi prisimi- 
nimai 

(nuimk tai nuo manęs, Džoni, prašau NUIMK) 

Ir... 

Jos aura. Kur dingo jos aura? 

[Nekreipk dėmesio į mano aurą ir tą seną storulę, su kuria tam- 
paisi pastaruoju metu... nors tikriausiai Karolina jau vartosi kape.) 

Moters supamajame krėsle lūpos 

[ne moteris ši būtybė nėra moteris] 

praplatėjo. Apatinė lūpa atvėpo. Veide sustingo pašaipi šypsenėlė. 
Keistai pažįstama pašaipi šypsenėlė. 

[Džoni, mane kanda, jis mane KANDA!) 

Useliai virš lūpos irgi tapo siaubingai pažįstami. 

[Džoni, prašau, jo akys, jo juodos akys) 

[Džonis nepadės tau, berniuk. Tada nepadėjo, nepadės ir dabar.) 

Žinoma, nepadės. Vyresnysis Ralfo brolis Džonis mirė prieš šeše- 
rius metus. Ralfas nešė jo karstą per laidotuves. Džonį ištiko infark- 
tas, turbūt toks pat Atsitiktinis kaip ir tas, nuo kurio mirė Bilis Mak- 
governas, Ir... 

Ralfas žvilgtelėjo kairėn, tačiau kairė piloto sėdynė kartu su Edu 
Dypno buvo išnykusi. Jis tepamatė seną viryklę, ant kurios jo motina 
gamino valgį Ričmondo gatvėje (tai ji visą gyvenimą darė nenoriai) 
ir duris, vedančias į valgomąjį. Ten stovėjo iš klevo padarytas pietų 
stalas. Ant jo pūpsojo stiklinis ąsotis su ryškiai raudonomis rožėmis. 
Kiekvienas žiedas tarytum turėjo veidą... kruviną, dūstantį veidą... 

Netiesa, - mąstė Ralfas. - Viskas netiesa. Motina niekada nelaikė 
namuose rožių: ji buvo alergiška gėlėms, ypač rožėms. Ji čiaudėdavo 
it pamišusi, kai jas atnešdavo į namus. Tik vienintelį kartą ant stalo 
mačiau rudeninių lauko gėlių puokštę. Matau rožes, nes... 

Ralfas vėl atsisuko į būtybę supamajame krėsle, į raudonus pirš- 
tus, suaugusius draugėn it pelekai. Ralfas nužvelgė raudoną mezginį 
ant būtybės kelių, ir randas ant jo rankos vėl sudygčiojo. 

Kas čia, po velnių, darosi? 

Be abejo, Ralfas žinojo. Jam tik reikėjo nuo raudonos būtybės 
krėsle pakelti akis į paveikslą su raudonveidžiu piktdžiugišku Jėzumi 
ant sienos, stebinčiu vakarieniaujančią šeimyną. Ralfas atsidūrė ne se- 
najame name Meri Mede ir ne lėktuve, skrendančiame virš Derio. 

Jis stovėjo Kruvinojo karaliaus dvare. 

29 skyrius 

Nesuvokdamas, ką daro, Ralfas įkišo ranką megztinio kišenėn ir 
sugriebė vieną Luizos auskarą. Ranka atrodė tokia tolima ir netgi pri- 
klausanti kažkam kitam. Ralfas suprato įdomų dalyką: jis iki šiol dar 
niekad gyvenime nebuvo išsigandęs. Nė kartelio. Žinoma, jis galvo- 
jo, kad išsigąsdavo, bet tai būdavo tik iliuzija: prie to Ralfas arčiau- 
siai priartėjo tik Derio viešojoje bibliotekoje, kai Čarlis Pikeringas 
įrėmė peilį jam į šoną ir pažadėjo paleisti žarnas. Dabar šis jausmas, 
palyginus su esamu, atrodė tik mažytis nepatogumas. 

Atėjo Žaliasis žmogus. Jis atrodė geras, bet aš galėjau suklysti. 

Ralfas visa širdimi troško, kad Luiza būtų neklydusi. Nes dabar 
jam teliko tik tas Žaliasis žmogus. 

Žaliasis žmogus ir Luizos auskarai. 

[Ralfai! Liaukis skraidęs padebesiais! Atsisuk į savo motiną, kai 
ji kalba su tavim! Tau septyniasdešimt, o elgiesi kaip nesubrendęs še- 
šiolikmetis!) 

Ralfas atsisuko į raudonpelekę būtybę, susmukusią supamajame 
krėsle. Dabar ji tebuvo vos vos panaši į Ralfo motiną. 

[- Tu ne mano motina, o aš esu lėktuve.) 

[Deja, ne, berniuk. Nesuklysk taip galvodamas. Tik ženk žingsnį 
iš mano virtuvės ir labai nuobodžiai ir ilgai krisi žemyn.) 

[- Gali liautis apsimetinėti. Aš žinau, kas tu toks.) 

Būtybė prabilo springstančiu iš pykčio balsu, nuo kurio Ralfas net 
apšalo. 

[Nežinau. Galbūt tu manai, kad žinai, bet taip nėra. Ir, beje, ne- 
norėtum žinoti. Tu nenorėtum pažvelgti į mano tikrąjį veidą. Patikėk 
manim, Ralfai, nenorėtum!) 

Su siaubu Ralfas išvydo, kad tariama motina virto šamų, kurio 
aštrūs dantys spindėjo pro nukarusias lūpas, o ūsai maskatavo iki vis 
dar dėvimos suknelės apykaklės. Žiaunos ant kaklo kilojosi, atskleis- 
damos vidinę raudoną mėsą. Akys tapo apvalios ir rožinės. Ralfui ste- 

bint, jos ėmė tolti viena nuo kitos. Tai tęsėsi, kol akys atsidūrė būty- 
bės galvos šonuose. 

[Nebandyk nė krustelėti, Ralfai. Turbūt žūsi per sprogimą, ne- 
svarbu, kokiame lygyje būsi: sprogimo banga keliauja per juos kaip 
ir per pastatą, - bet ta mirtis nė iš tolo neprilygtų sutiktai pas mane.) 

Šamas išsižiojo. Jo dantys apjuosė kraujo spalvos būtybę. Atrodė, 
kad šamas šaipėsi iš Ralfo. 

[- Kas tu? Kruvinasis karalius ?| 

[Taip mane vadina Edas, na, o tu galėtum pavadinti mane kitaip. 
Ką pasakysi? Pažiūrėkim. Jei nenori, kad būčiau mamulė Roberts, tai 
gal pavadink mane Karalium Žuvinu? Prisimeni tokį iš radijo lai- 
dos?) 

Taip, Ralfas prisiminė... tik Karalius Žuvinas niekada nenešiojo 
suknelės. Ir, tiesą pasakius, tikrasis Karalius Žuvinas buvo moteriškos 
giminės ir gyveno Barense. 


Vieną vasaros dieną, kai Ralfui Robertsui tebuvo septyneri, jis su- 
gavo milžinišką šamą, žvejodamas kartu su broliu Džonu: tada Baren- 
se dar buvo galima sužvejotą laimikį ir suvalgyti. Ralfas paprašė sa- 
vo vyresnįjį brolį nuimti besitampančią ant kabliuko žuvį ir įdėti į ki- 
birėlį su vandeniu, stovintį ant kranto šalia jų. Džonis atsisakė, paci- 
tuodamas nerašytą žvejo garbės kodeksą: tikras Žvejys pats gaudo 
museles, pats išsikasa sliekus ir pats nusiima laimikį nuo kabliuko. 
Tik vėliau Ralfas suprato, kad Džonis turbūt taip bandė nuslėpti savo 
baimę dėl milžiniškos ir kažkaip svetimos būtybės, kurią jo broliukas 
ištraukė iš purvino Kenduskego vandens. 

Pagaliau Ralfas pats pasiryžo sugriebti šamo kūną, kuris buvo sli- 
dus, žvynuotas ir dygus. Džonis sustiprino jo siaubą, pašnibždėdamas 
jam, kad saugotųsi ūsų. "Jie nuodingi. Bobis Teroltas sakė man, kad 
jei nors vienas iš jų įsmigs į tave, būsi paralyžiuotas ir praleisi likusį 
gyvenimą invalido vežimėlyje. Taigi būk atsargus, Ralfuk." 

Ralfas ir taip, ir šitaip vartė žuvį, bandydamas išlaisvinti kabliu- 
ką ir neprisiliesti prie ūsų (netikėdamas Džonio pasaka ir kartu visiš- 
kai įtikėdamas ja). Jis stebėjo žiaunas, akis, jautė žuvies kvapą, kuris, 
regis, su kiekvienu įkvėpimu slinko vis gilyn į plaučius. Pagaliau jis 

išgirdo, kaip kabliukas atsiplėšė nuo šamo ir ėmė laisvai slysti. Krau- 
j0 srovelės ištryško iš mirštančios žuvies burnos. Ralfas atsikvėpė iš 
palengvėjimo - deja, per anksti. Kai kabliukas išniro, šamas stipriai 
pliaukštelėjo uodega. Ralfo ranka, bandžiusi išlaisvinti kabliuką, nu- 
slydo, ir šamas sukando du Ralfo pirštus. Kiek skausmo būta? Daug? 
Nelabai? Galbūt visai nebuvo? Ralfas užmiršo. Jis tik neužmiršo tik- 
ro, kupino siaubo Džonio riksmo ir savo paties tikrumo, kad šamas 
tuoj atkeršys jam už savo gyvybę, nukąsdamas du dešinės rankos 
pirštus. 

Jis prisiminė, kaip suriko pats ir purtydamas ranką maldavo Džo- 
nio jam padėti, bet šis išbalusiu veidu ir suspaustomis lūpomis trau- 
kėsi atatupstas. Ralfas stipriai purtė ranką, bet šamas nesitraukė it 
mirtis, ūsais 

(nuodingi ūsai visam gyvenimui pasodins mane į invalido veži- 
mėlį) 

tapšnodamas per Ralfo riešą ir spoksodamas savo juodomis aki- 
mis. 

Pagaliau Ralfas stuktelėjo jį į medį ir sulaužė žuvies nugarą. Ša- 
mas nukrito ant žolės, ir Ralfas viena koja jį pimynė. Viduriai pliurp- 
telėjo iš šamo burnos, o iš tos vietos, kur Ralfas dūrė bato kulnu, 1š- 
tryško kruvini ikrai. Tada Ralfas ir suprato, kad Karalius Žuvinas bu- 
vo moteriškos giminės ir jau pasiruošęs neršti. 

Ralfas nuo suniokotos žuvies pažvelgė į savo kruviną, Žvynuotą 
ranką ir suklykė it skerdžiamas. Kai Džonis prisilietė prie jo, norėda- 
mas nuraminti, Ralfas pasileido tekinas ir sustojo tik prie namų. Visą 
likusią dienos dalį jis atsisakė išeiti iš savo kambario ir tik po metų 
vėl paėmė žuvies kąsnį į burną. Nuo to laiko Ralfas neturėjo nieko 
bendra su šamais. 

Iki šiol. 

[- Ralfai!) 

Tai buvo Luizos balsas... bet tolimas! Toks tolimas! 

[- Turi tučtuojau ką nors daryti! Neleisk jam tave sustabdyti! 

Dabar Ralfas suprato, kad tai, ką jis palaikė mezginiu ant motinos 
kelių, iš tikrųjų buvo kruvini ikrai ant Kruvinojo karaliaus kelių. Jis 

lenkėsi per tvinksinčią masę Ralfo link su ironišku susirūpinimu vei- 
de. 

[Kas atsitiko, Ralfuk? Kur skauda? Pasakyk mamytei.) 

[- Tu ne mano motina.) 

[Ne, aš - Žuvis Karalienė! Aš galiu vaikščioti ir kalbėti! Tiesą pa- 
sakius, galiu tapti kuo tik panorėsiu. Galbūt tu ir nežinai, tačiau pa- 
vidalo keitimas seniai tapo išbandyta tradicija Deryje.) 

[- Ar pažįsti Žaliąjį žmogų, kurį matė Luiza?) 

[Žinoma! Aš pažįstu visus kaimynus!) 

Tačiau Ralfas pastebėjo sumišimą tame Žvynuotame veide. Karš- 
tis vėl nusmelkė ranką, ir staiga Ralfas suprato: jei Luiza būtų čia, ji 
beveik jo nematytų. Žuvis Karalienė skleidė pulsuojantį, visa apšvie- 
čiantį rūką, kuris supo Ralfą. Jis buvo ne juodas, o raudonas, bet vis 
tiek tas pats lavonmaišis. Dabar Ralfas suprato, ką reiškė tūnoti jo vi- 
duje, sugautam savo baimių ir traumatiškiausios patirties voratinkly- 
je. Jokios galimybės iš jo pasprukti, kaip kad Ralfas prakirpo lavon- 
maišį, kuris gaubė Edo vestuvinį žiedą. | 

Jei noriu pasprukti, - mąstė Ralfas, - turiu greitai pulti pirmyn, 
kad prasimušęs išlįsčiau kitoje pusėje. 

Jis vis dar spaudė auskarą savo rankoje. Ralfas pervertė jį taip, 
kad nuogas smaigalys kyšotų tarp dviejų pirštų, kuriuos prieš šešias- 
dešimt trejus metus bandė nukąsti šamas. Tada jis greitai sukalbėjo 
maldelę, tik ne Dievui, o Žaliajam Luizos žmogui. 


Šamas dar labiau palinko į priekį, pašaipi šypsenėlė nušvietė be- 
nosį veidą. Dantys pailgėjo ir paaštrėjo. Ralfas pastebėjo bespalvio 
skysčio lašelius ant ūsų galų ir pagalvojo: Nuodai. Likusį gyvenimą 
praleisiu invalido vežimėlyje. Velniai griebtų, aš taip bijau. Esu mir- 
tinai išsigandęs. 

Luiza, šaukianti iš toli: [- Paskubėk, Ralfai! PRIVALAI PASKU- 
BĖTI!) 

Mažas berniukas rėkė kažkur daug arčiau. Rėkė ir mojavo dešine 
ranka, bandydamas išlaisvinti pirštus, įstrigusius nėščios pabaisos, ne- 
norinčios jų paleisti, gerklėje. 

Šamas pasilenkė dar arčiau. Jo dėvima suknelė sušiureno, ir Ral- 
fas užuodė savo motinos kvepalus ("Saint Elena"), sumišusius su 
šlykščių žuvies dvoku. 

[Aš numačiau, kad Edas Dypno pabaigtų savo darbą iki galo, 
Ralfai. Aš numačiau, kad berniukas, apie kurį tau papasakojo tavo 
draugai, mirtų ant savo motinos rankų, ir noriu tai pamatyti. Aš sun- 
kiai padirbėjau Deryje, todėl norėčiau tučtuojau susidoroti su tavim. 
Aš...) 

Ralfas dar labiau paniro į tą šlykštų dvoką. Dabar jis pradėjo ma- 
tyti naują veidą už motinos ir Žuvies Karalienės kaukių: ryškų žmo- 
gų, raudoną žmogų šaltomis akimis ir negailestinga burna. Šis žmo- 
gus buvo panašus į Kristų, ką tik matytą paveiksle... bet ne tame, ku- 
ris iš tikrųjų kabėjo virtuvės kampe. 

Bevokėse juodose Žuvies Karalienės akyse... taip pat ir šaltose 
raudonojo žmogaus akyse blykstelėjo nuostaba. 

[Ką čia sumanei? Eik šalin nuo manęs! Gal nori likusį gyvenimą 
praleisti invalido vežimėlyje?) 

[- Negąsdink manęs, drauguži, nes pačios geriausios mano dienos 
jau praeity.) 

Balsas sustiprėjo, tapdamas panašus į Ralfo motinos, kai ši su- 
pykdavo. 

[Paklausyk manęs, berniuk! Paklausyk ir neprieštarauk man!) 

Akimirką Ralfas sudvejojo, išgirdęs senus įsakymus, duotus tokiu 
į jos motinos balsą panašiu balsu. Bet jis žengė pirmyn. Žuvis Kara- 
lienė atsilošė krėsle ir ėmė pliaukšėti uodega po suknele. 

[K4 ČIA SUMANEI?) 

[- Nežinau. Galbūt aš tik noriu timptelti tau už ūsų. Noriu įsitikin- 
ti, ar jie tikri. | 

Ralfas iš visų jėgų sukaupęs valią, kad nesuriktų ir neatsitrauktų, 
ištiesė dešinę ranką. Luizos auskaras lyg mažas, šiltas akmenukas 
spurdėjo jo kumštyje. Pati Luiza atrodė esanti visai arti, bet Ralfas la- 
bai nenustebo, pagalvodamas, kiek jos auros jis pasisavino. Galbūt 
Luiza tapo jo dalimi. Jos artumo jausmas labai guodė Ralfą. 

[Ne, nedrįsk! Būsi paralyžiuotas!) 

[- Šamai nenuodingi. Taip kalbėjo tik dešimtmetis berniukas, iš- 
sigandęs labiau už mane.) 

Ralfas ištiesė ranką su paslėptu metaliniu spygliuku ūsų link, bet, 
kaip jis ir manė, didžiulė žvynuota galva greitai atsitraukė. Ji pradėjo 
skilti ir keistis, paviršiun išleisdama baisią raudoną aurą. Jei liga ir 
skausmas turėtų spalvą, - pamanė Ralfas, - ji atrodytų būtent taip. Ir 
kol neįvyko tolimesni pakitimai, kol jau matomas žmogus - aukštas ir 
šaltai gražus, baltais plaukais 1r spindinčiomis raudonomis akimis - 
nepasirodė iš po iliuzijos šydo, Ralfas suvarė auskaro smaigalį į ap- 
valią juodą žuvies akį. 


Būtybė siaubingai suzvimbė - lyg cikada - ir pabandė atsitraukti. 
Smarkiai pliaukšinti uodega zirzė it ventiliatorius, į kurį pateko popie- 
riaus skiautė. Žuvis susmuko krėsle, kuris dabar keitėsi į kažką, pri- 
menantį tamsiai oranžinį akmens sostą. Staiga uodega dingo, su ja ir 
Žuvis Karalienė. Vietoj jos atsirado Kruvinasis karalius, iš skausmo 
ir nuostabos suraukęs savo gražų veidą. Viena jo akis spindėjo tokiu 
raudoniu lyg lūšies akis ugnies šviesoje. Kita žaižaravo it perskeltas 
deimantas. 

Ralfas kaire ranka pasiekė ikrų užklotą ir nuplėšė jį, bet išvydo tik 
tamsumą. Kitą lavonmaišio pusę. Išėjimą. 

[Aš tave perspėjau, Trumpalaiki kalės vaike! Manai, kad gali 
tampyti mane už ūsų? Na ką gi, pažiūrėsim. Pažiūrėsim.) 

Kruvinasis karalius vėl palinko į priekį savo soste su atvėpusia lū- 
pa ir raudonai žaižaruojančia likusia akimi. Ralfas vos sulaikė norą 
atitraukti dabar jau tuščią dešinę ranką. Užuot taip padaręs, jis ištiesė 
ją į priekį Kruvinojo karaliaus burnos link. Šis išsižiojo, norėdamas 
apžioti ranką, kaip kad tas šamas iš Barenso. 

Kažkas - ne mėsa - apglėbė Ralfo ranką ir ėmė kandžioti it spar- 
vos. Tuo pat metu Ralfas pajuto, kaip tikri dantys - ne, i/fys - susmigo 
į ranką. Dar sekundė, ir Kruvinasis karalius nukąs riešą ir prarys jį. 

Ralfas užsimerkė ir iškart surado tą minties ir susitelkimo tašką, 
leidžiantį keliauti lygmenimis: skausmas ir baimė nesudarė jokių kliū- 
čių. Tik šįkart jis norėjo ne pajudėti, o nusitaikyti. Klotė ir Lachesė 
implantavo miną į jo ranką, ir dabar atėjo metas ja pasinaudoti. 

Ralfas pajuto vidinį mirktelėjimą. Randas ant rankos iškart įkaito 
iki baltumo. Šis karštis nedegino rankos, o lėkė iš jos didėjančiu ener- 

gijos kamuoliu. Ralfas išvydo milžinišką žalią blykstelėjimą, tokį ryš- 
kų, kad akimirką pasirodė, tarsi čia pat būtų sprogęs smaragdinis 
miestas. Kažkas rėkė. Tas aukštas, aštrus garsas būtų išvaręs Ralfą iš 
proto, jei nebūtų greit nutilęs. Paskui jį sekė duslus pokštelėjimas, ku- 
ris Ralfui priminė laikus, kai jis išdykaudavo su žaisliniais sprogme- 
nimis. 

Staiga pro Ralfą praūžė galingas jėgos gūsis ir blėstanti žalia švie- 
sa. Jis sugavo keistą ir iškreiptą Kruvinojo karaliaus vaizdą: jis nebe- 
buvo gražus ir jaunas, o senas, sukrypęs ir svetimesnis už pačią sve- 
timiausią būtybę, kada nors viešėjusią Trumpalaikių lygmenyje. Ta- 
da kažkas virš jų prasivėrė, atskleisdamas tamsumą su daugybe spal- 
votų spindulių ir kibirkštėlių. Atrodė, tarytum vėjas lyg lapą dūmtrau- 
kyje pūstų Kruvinąjį karalių tos tamsumos link. Spalvos ėmė ryškėti, 
i1r Ralfas nusisuko, ranka prisidengdamas akis. Jis suprato, kad tarp jo 
lygmens ir visų kitų viršesnių atsivėrė kanalas. Ir dar Ralfas suprato, 
kad jei truputį pavėpsos į tą šviesą, į tas 

(mirtį nešančias šviesas) 

blyksinčias šviesas, tai mirtis bus ne blogiausia, o geriausia, kas 
galėtų nutikti. Ralfas ne tik užmerkė akis - jis užmerkė ir savo protą. 

Po akimirkos viskas dingo: būtybė, prisistačiusi Edui Kruvinojo 
karaliaus vardu, virtuvė sename name Ričmondo gatvėje, Ralfo mo- 
tinos supamasis krėslas. Ralfas klūpėjo ore per šešias pėdas nuo "Če- 
rokio" nosies, iškėlęs rankas tarsi dažnai mušamas vaikas, besiarti- 
nant žiauriam tėveliui. Kai jis pažvelgė Žemyn, tiesiai po savimi išvy- 
do Visuomenės centrą ir šalia esančią parkavimo aikštelę. Iš pradžių 
Ralfas pamanė, kad jo akis apkvailino optinė iliuzija, nes apšvietimo 
žibintai parkavimo aikštelėje tolo vienas nuo kito. Jie netgi atrodė pa- 
našūs į labai aukštų ir plonų Žmonių minią, kuri pradeda skirstytis po 
įspūdingo reginio. O pati aikštelė... lyg ir... plėtėsi. 

Ne plėtėsi, o artėjo, - suprato Ralfas. - Jis leidžiasi. Jis jau pra- 
dėjo savo kamikadzės pasirodymą. 

Akimirką Ralfas sustingo vietoje, negalėdamas apsiprasti su savo 
neįtikėtina padėtimi. Jis tapo tarpine mitine būtybe, ne dievu (joks 

dievas negalėjo jaustis toks pavargęs ir išsigandęs), bet nebebuvo ir 
paprastas žmogus. Štai ką reiškė skraidyti: matyti žemę iš viršaus be 
jokių apribojimų. Tai... 

[- RALFAI!) 

Luizos šūksnis nuaidėjo it revolverio šūvis, iššautas šalia Ralfo 
ausies. Ralfas krūptelėjo, ir kai tik žvilgsnis nukrypo nuo hipnotizuo- 
jančio skriejančios žemės vaizdo, jis atsikėlė ir sugrįžo į lėktuvą. Tai 
jis atliko taip lengvai - lyg žmogus, einantis koridoriumi savo namuo- 
se. Joks vėjas nepūtė į veidą ir netaršė plaukų, o kai kairys petys pra- 
slinko pro "Čerokio" propelerį, jo mentės sužalojo Ralf ne labiau, 
kaip kad galėtų sužaloti dūmus. 

Ralfas išvydo išbalusį, gražų Edo veidą, - plėšiko veidą, prijo- 
jusio prie senos smuklės durų eilėraštyje, kuris visada pravirkdydavo 
Karoliną, - ir jo sumišusį širdgėlos ir gailesčio jausmą pakeitė pyktis. 
Sunku buvo tikrai įsiusti ant Edo: juk jis - tik kita šachmatų figūra, 
stumdoma lentoje, tačiau jis vis dėlto taikėsi į pilną tikrų žmonių pa- 
statą. Nekaltų žmonių. Ralfas pastebėjo vaikišką užsispyrimą bei va- 
lią apkvaitusiame Edo veide ir praeidamas pro piloto kabinos sieną 
pagalvojo: Manau, kad kažkiek, Edai, tu suvokei, jog į tave įėjo vel- 
nias. Ir galbūt tu netgi galėjai jį išvaryti... argi ponas K. ir ponas L. 
neminėjo, kad visada yra pasirinkimo teisė? Jei taip, tu pats visa tai 
pasirinkai. 

Ralfo galva vėl išlindo pro lubas, bet Ralfas atsiklaupė. Visuome- 
nės centras užpildė visą lėktuvo priekinį stiklą, ir jis suprato, kad jau 
per vėlu sustabdyti Edą. 

Edas jau laikė durų skambutį rankoje. 

Ralfas įkišo ranką į kišenę ir dviem pirštais sugriebė antrąjį aus- 
karą smaigaliu į priekį. Kita ranka jis apėmė laidus, jungiančius kar- 
toninę dėžę su durų skambučiu. Ralfas užmerkė akis ir vėl susikaupė, 
bandydamas sužadinti vidinį mirktelėjimą. Skrandis pajuto staigią 
tuštumą, ir Ralfas vos spėjo pagalvoti: Oho! Tai turbūt greitasis 
liftas! 

Jis vėl atsidūrė Trumpalaikių lygmenyje, kur nebuvo nei dievų, 
nei velnių, nei plikų daktariūkščių su stebuklingomis žirklėmis ir 
skalpeliais, nei aurų. Kur neįmanoma buvo pereiti per sieną ir pasi- 
traukti nuo lėktuvo sudužimo vietos. Trumpalaikių lygmenyje, kur jį 
galėjo pamatyti... 1 dabar Edas būten tai ir darė. 

- Ralfas? - tarytum kalbėjo žmogus, ką tik pabudęs iš giliausio sa- 
vo gyvenime sapno. - Ralfas Robertsas? Ką tu čia veiki? 

- Buvau kaimynystėje ir panorau užeiti vidun. Taip sakant, pasi- 
čiupti kėdę. | 

Taip taręs, Ralfas suspaudė laidus kumštyje ir ištraukė juos iš dėžės. 

- Ne! - suriko Edas. - Ne, nereikia, tu viską sugadinsi! 

Iš tikrųjų, - pamanė Ralfas ir pasilenkęs per Edą siekė lėktuvo 
vairo. Visuomenės centras bolavo už kokio tūkstančio pėdų po jais. 
Ralfas vis dar tiksliai nežinojo, kas buvo dėžėje, prisegtoje prie ant- 
rojo piloto sėdynės, bet numanė, kad tikriausiai ten plastikinė bomba, 
kokias naudodavo teroristai koviniuose filmuose su Čaku Norisu ar 
Stivenu Segalu. Ji buvo laikoma stabilia, nors niekada negalėjai būti 
tikras. Netgi stabilūs sprogmenys galėjo sprogti be detonatoriaus, jei 
juos išmestum iš dviejų mylių aukščio. 

Ralfas kiek galėdamas pasuko vairą kairėn. Po jais Visuomenės 
centras ėmė suktis, lyg būtų pritvirtintas prie milžiniškos verpstės vir- 
šūnės. 

>- Ne, šunsnuki! - suklykė Edas, ir kažkas panašus į mažą plaktu- 
ko galvutę stuktelėjo Ralfui į šoną. 

Ralfas dusdamas sustingo iš skausmo. Jo ranka nuslydo nuo vai- 
ro, nes Edas vėl sudavė jam į pažastį 1r sugriebęs vairą sugrąžino jį į 
buvusią padėtį. Visuomenės centras, jau pasislinkęs į priekinio lango 
šoną, vėl ėmė grįžti į vidurį. 

Ralfas įsikibo į vairą. Edas sugriebė jį už kaklo ir atstūmė. 

- Kodėl negalėjai atsitraukti? - riaumojo Edas. - Kodėl turėjai įsi- 
kišti? 

Jis sukando dantis, ir pyktis iškreipė jo veidą. Ralfo pasirodymas 
kabinoje turėjo išmušti Edą iš pusiausvyros, bet taip neatsitiko. 

Žinoma, ne, juk jis - beprotis, - pagalvojo Ralfas ir staiga sutrikęs 
pašaukė vidiniu balsu. 

[- Klote! Lachese! Dėl Dievo meilės, padėkit man!| 

Veltui. Atrodė, kad jo riksmas nieko nepasiekė. Ir kam? Juk jis 
buvo Trumpalaikių lygmenyje, o tai reiškė, kad Ralfas galėjo pasi- 
kliauti tik savo jėgomis. 

Iki Visuomenės centro liko tik aštuoni šimtai pėdų. Ralfas galėjo 
įžvelgti kiekvieną plytą, kiekvieną langą, kiekvieną ten stovinųų žmo- 
gų: netgi galėjo pasakyti, kas kokius plakatus laikė. Jie visi žiūrėjo 
užvertę galvas, bandydami išsiaiškinti, ką tas pamišęs lėktuvėlis čia 
veikė. Ralfas dar nematė baimės jų veiduose, bet po trijų keturių se- 
kundžių... 

Ralfas vėl užgriuvo Edą, nekreipdamas dėmesio į tvinkčiojimą 
kairiame šone. Jis ištiesė dešinę ranką, bandydamas kuo toliau pa- 
siekti auskaro smaigaliu. 

Senasis Auskaro Triukas padėjo susidoroti su Kruvinuoju karaliu- 
mi, bet tada Ralfas buvo aukščiau. Šįkart jis vėl taikėsi į akį, bet pas- 
kutinę akimirką Edas atitraukė galvą. Auskaro smaigalys įsmigo į vei- 
do odą truputį aukščiau žandikaulio, bet Edas, nepaleisdamas vairo 1š 
kairės rankos, plaukštelėjo per jį, tarsi tai būtų tik mažas mašaliukas. 

Ralfas vėl siekė vairo. Edas užgriuvo jį ir įrėmęs kumštį į Ralfo 
veidą virš kairės akies stengėsi jį atstumti. Aiškus sidabrinis skambe- 
sys užpildė Ralfo ausis. Pasaulis tapo pilkas ir grūdėtas 1t nuotrauka 
laikraštyje. 

[-PASKUBĖK, RALFAI!) 

Apimta siaubo šaukė Luiza. Ralfas žinojo kodėl: laikas baigėsi. 
Jam liko dešimt, daugiausia dvidešimt sekundžių. Ralfas vėl palinko 
į priekį, tik šįkart norėdamas sugriebti Elenos ir Netės nuotrauką. Jis 
pakėlė ją... ir sumaigė tarp pirštų. Jis tiksliai nežinojo, kokios reakci- 
jos tikėjosi, bet Edas pranoko visus jo lūkesčius. 

- ATIDUOK JAS MAN! - suriko Edas. 

Jis pamiršo vairą, bandydamas atimti nuotrauką. Dabar Ralfas 1š- 
vydo vyrą, kokį matė tą dieną, kai Edas sumušė Eleną: beviltiškai ne- 
laimingą ir bijantį jėgų, laisvai klajojančių po jį patį. Ašaros riedėjo 
Edo skruostais, ir Ralfas sumišęs pagalvojo: Ar jis visą tą laiką verkė? 

- ATIDUOK JAS MAN! - vėl suklykė Edas, bet Ralfas jau nebe- 
buvo tikras, kad jis kreipėsi būtent į jį: galbūt jo buvęs kaimynas rė- 
kė būtybei, įžengusiai į jo gyvenimą, apsižvalgiusiai ir paprasčiausiai 
jį užkariavusiai. Luizos auskaras spindėjo Edo skruoste lyg barbariš- 
kas laidotuvių ornamentas. 

- ATIDUOK JAS MAN! JOS MANO! 

Ralfas laikė ranką su sulamdyta nuotrauka taip, kad Edas nepa- 
siektų. Edas palinko į priekį, saugos diržas įsirėžė į pilvą, ir Ralfas iš 

visų jėgų trenkė jam į kaklą, vienu metu jausdamas neapsakomą pa- 
sitenkinimą ir pasišlykštėjimą, kai kumštis nusileido ant aštraus Edo 
Adomo obuolio. Edas atsitrenkė į kabinos sieną, išplėsdamas akis iš 
skausmo, baimės ir nuostabos. Jis susiėmė rankomis už gerklės. Iš 
burnos išsiveržė gergždžiantis garsas, tarsi koks sunkvežimis keistų 
pavarą. 

Ralfas persisvėrė per Edo kelius ir išvydo, kad Visuomenės cen- 
tras jau pats lipa ant lėktuvo. Jis vėl pasuko vairą kairėn, ir po juo - 
tiesiai po juo - Visuomenės centras ėmė slinktis į greitai sudušiančio 
"Čerokio" stiklo kraštą... bet tokiu iš proto varančiu lėtumu. 

Ralfas pajuto kažkokį kvapą kabinoje: saldų ir pažįstamą. Nespė- 
jęs suvokti, kas tai galėtų būti, jis išvydo išmušantį iš kojų reginį: tai 
buvo ledų vagonėlis, kuris kartais sukinėdavosi Hariso aveniu ir 
skambindavo mažu varpeliu. 

Dieve mano, - apimtas panikos, o ne baimės, pagalvojo Ralfas. - 
Tikriausiai baigsiu savo dieneles giliame šaltyje tarp įvairiausių rū- 
šių ledų. 

Saldus kvapas sustiprėjo, o kai rankos apglėbė Ralfo pečius, jis 
suprato, kad tai Luizos Čeis kvepalai. 

- Kilk! - sušuko ji. - Ralfai, bukaproti tu, turi... 

Nieko negalvodamas, Ralfas taip ir padarė. Vėl pasigirdo vidinis 
mirktelėjimas, ir jis išgirdo Luizos sakinio pabaigą tuo keistu, įsige- 
riančiu būdu, labiau panašiu į mintį nei į kalbą. 

[- „pakilti! Atsispirk kojom!) 

Per vėlu, - pamanė Ralfas, bet vis tiek pakluso, pastatydamas ko- 
jas ant prietaisų panelio ir atsispirdamas. Jis pajuto, kad Luiza taip pat 
kyla būties kolona kartu su juo, kai "Čerokis" skrodė paskutinį šimtą 
pėdų, skiriantį jį nuo žemės. Kai jie kilo, Ralfas pajuto, kaip staigus 
Luizos energijos gūsis apsivynioja aplink jį ir patraukia žemyn. Ral- 
fą persmelkė šleikštus jausmas, lyg jis skristų į dvi skirtingas puses 
tuo pačiu metu. 

Ralfas metė paskutinį žvilgsnį į Edą, susmukusį prie kabinos sie- 
nos, tačiau 1š tiesų jis jo išvis nematė. Geltonai pilka aura dingo. Edas 
- taip pat, nes jį supo juodas it vidurnaktis pragare lavonmaišis. 

Ir vėl jiedu su Luiza krito ir skrido vienu metu. 

30 skyrius 

Prieš pat sprogimą Siuzana Dei, stovėdama baltoje prožektorių 
šviesoje prieš Visuomenės centrą ir gyvendama paskutines nuosta- 
baus, provokuojančio gyvenimo sekundes, kalbėjo: 

- Atvykau į Derį ne gydyti jūsų, ne užgaulioti ir ne kurstyti, o liū- 
dėti kartu su jumis, nes situacija seniai išėjo 1š politikos ribų. Smur- 
tas negali būti teisingas. Atvykau į Derį, norėdama paprašyti jūsų pa- 
likti savo nuostatas ir iškalbą ir padėti rasti kelią vieniems pas kitus. 
Nusigręžti nuo... 

Staiga aukšti langai pietinėje centro pusėje užsiplieskė spindinčia 
šviesa 1r sprogo. 


"Čerokis" nepataikė į ledų vagonėlį, bet tai jo neišgelbėjo. Lėktu- 
vas paskutinįkart apsisuko ore ir trenkėsi į parkavimo aikštelę per dvi- 
dešimt penkias pėdas nuo tvoros, kur anksčiau Luiza buvo stabtelėjusi 
pasitaisyti savo apatinį sijoną. Sparnai nukrito. Piloto kabina metėsi 
atgal į keleivinį skyrių. Fiuzeliažas sprogo lyg šampano butelis mik- 
robangėje krosnelėje. Pasipylė stiklai. Uodega persilenkė per lėktuvo 
korpusą lyg mirštančio skorpiono geluonis ir užkrito ant "Dodžo" sto- 
go su užrašu "APGINKITE MOTERS TEISĘ RINKTIS!" ant šono. 
Pasigirdo didžiulis girgždesys, tarsi kas nors būtų numetęs metalo 
krūvą. 

- Viešpatėl... - išsižiojo faras, budintis parkavimo aikštelės pa- 
krašty, bet "C-4", tūnojęs kartoninėje dėžėje, sprogo it didelis pilkas 
gleivių gumulas, sudarkydamas prietaisų panelį, kur styrojo nutrūkę 
laidai. Plastikinė bomba sprogo su trenksmu, apšviesdama Besio par- 
ko hipodromą ir paversdama parkavimo aikštelę baltos šviesos ir šrap- 
nelio uraganu. Džonas Leidekeris, kuris stovėjo po Visuomenės cen- 

tro skliautu ir kalbėjosi su valstijos policininku, buvo nublokštas pro 
atviras duris tiesiai į kitą vestibiulio galą. Jis trenkėsi į sieną ir be są- 
monės nukrito į stiklo šukes. Tačiau jam labiau pasisekė nei valstijos 
policininkui: šį trenkė į koloną tarp durų ir perkirto pusiau. 

Mašinų eilės apsaugojo Visuomenės centrą nuo stipriausio, visa 
griaunančio smūgio, bet ši "laimė" bus pastebėta daug vėliau. Centro 
viduje daugiau kaip du tūkstančiai žmonių sėdėjo apmirę, nežinoda- 
mi, ką daryti, ir negalėdami patikėti ką tik matytu reginiu: krentanti 
aštri stiklo šukė nukirto galvą žymiausiai Amerikos feministei. Jos 
galva nulėkė į šeštą eilę lyg keistas baltas kėglių rutulys su baltu plau- 
kų kuodu ant viršaus. 

Žmonės nepradėjo panikuoti, kol neužgeso šviesa. 

Septyniasdešimt vienas Žmogus Žuvo per grūstį prie išėjimų, o ki- 
tą dieną Derio "News" antraštės rėkė apie siaubingiausią tragediją. 
Ralfas Robertsas galėjo pasakyti, kad jiems tik pasisekė. Netgi labai 
pasisekė. 

Pusiaukelėje į šiaurinį balkoną moteris, vardu Sonia Denvil, - mo- 
teris su paskutinio sumušimo mėlynėmis, blėstančiomis nuo veido, - 
sėdėjo per pečius apkabinusi savo sūnų Patriką. Ant jo kelių gulėjo 
"Makdonaldo" plakatas spalvinimui su Donaldu ir majoru Makčyzu, 
tačiau berniukas buvo nuspalvinęs tik auksines arkas. Jis neprarado 
susidomėjimo, tik, regis, jo vaizduotė pati sukūrė paveikslą mintyse 
(o tokios mintys jam visada būdavo priverstinės), todėl jis pervertė 
plakatą į kitą švarią pusę. Beveik visą dieną jis galvojo apie tai, kas 
nutiko Hai Ridžo rūsyje, - apie dūmus, karštį, išsigandusias moteris ir 
du angelus, atėjusius jų išgelbėti, - bet jo nuostabi mintis atitolino pri- 
siminimus, ir Patrikas entuziastingai ėmėsi darbo. Greitai jis pajuto, 
tarsi gyvenąs jo kreidelėmis nupieštame pasaulyje. 

Patrikas jau buvo visai neblogas dailininkas, nors ir ketverių me- 
tų ("Mano mažasis genijus", - kartais jį vadindavo Sonta), ir jo pa- 

veikslėlis atrodė daug geriau nei kitas spalvinimo plakato pusėje. To- 
kiu paveikslėliu galėjo didžiuotis ir pirmakursis iš meno mokyklos. 
Lapo centre tamsus, suodžių spalvos akmenų bokštas kilo į žydrą 
dangų, pasipuošusį baltais debesėliais. Jį supo raudonų rožių laukas. 
Vienoje pusėje stovėjo Žmogus nublukusiais džinsais. Krūtinę juosė 
pora diržų ginklams. Po revolverio dėklą kabėjo prie klubų. Pačioje 
bokšto viršūnėje Žmogus raudonais drabužiais stebėjo šaulį kupinu 
neapykantos ir baimės žvilgsniu. Jo rankos, sugniaužusios turėklus, 
taip pat buvo raudonos. 

Sonią užbūrė Siuzanos Dei buvimas, ir ji atidžiai klausėsi įvadi- 
nio žodžio, bet vis tiek rado laiko žvilgtelėti į savo sūnaus piešinį. Ji 
jau dvejus metus žinojo, kad Patrikas - vaikų psichologų vadinamas 
vunderkindu, todėl bandė save įtikinti, kad jau įprato prie jo įmantrių 
piešinių ir skulptūrėlių, kurias Patrikas vadino Moline Šeimyna. Gal- 
būt išties ji truputį įprato, bet nuo šio piešinio pagaugai per nugarą 
nuėjo, ir po ilgos ir sunkios dienos to Sonia jau nevaliojo "priskirti" 
emociniam nuovargiui. 

- Kas tai? - paklausė ji, rodydama į figūrą, pavydžiai žvelgiančią 
žemyn nuo bokšto viršūnės. 

- Tai Raudonasis karalius, - atsakė Patrikas. 

- A, Raudonasis karalius. O tas žmogus su ginklais? 

Berniukui nespėjus atsakyti, Roberta Harper, moteris ant pakylos, 
pakėlė kairę ranką (ant jos matėsi juoda gedulo juostelė), rodydama į 
už savęs sėdinčią moterį. 

- Mano draugės, ponia Siuzana Dei! - sušuko ji, ir Patriko Denvi- 
lio atsakymas dingo aplodismentų jūroje: 

Jo vardas Rolandas, mama. Kartais aš jį sapnuoju. Jis taip pat 
karalius. 


Dabar jiedu sėdėjo tamsoje. Ausyse zvimbė. Tik dvi mintys bė- 
giojo Sonios galvoje tarytum žiurkės, vaikančios viena kitą: Nejau ši 
diena niekada nesibaigs, žinojau, kad nereikėjo man jo čia atsivežti, 
nejau ši diena niekada nesibaigs, žinojau, kad nereikėjo man jo čia 
atsivežti, nejau ši diena... 

- Mamyte, tu lamdai mano paveikslėlį, - prabilo Patrikas. 

Jis duso, ir Sonia pastebėjo, kad per stipriai jį prispaudė. Ji atlei- 
do savo rankų gniaužtus. Riksmai, šauksmai ir nerišlūs klausimai 
sklido iš tamsios duobės po jais, kur žmonės, pakankamai turtingi iš- 
leisti penkiolika dolerių "aukoms", sėdėjo ant sudedamų kėdžių. 
Skausmo riksmas nustelbė visą šurmulį, kad net Sonia pašoko nuo 
kėdės. 

Sprogimo banga, sekusi po paties sprogimo, skausmingai užgulė 
ausis ir sudrebino pastatą. Besitęsiantys smūgiai - sproginėjančios 
parkavimo aikštelėje mašinos - atrodė silpni, bet Patrikas vis tiek stip- 
riau priglusdavo prie motinos, išgirdęs kiekvieną gąsdinantį garsą. 

- Nusiramink, Patai, - paguodė Sonia. - Kažkas bloga atsitiko, bet 
tikriausiai lauke. 

Kadangi jos žvilgsnis buvo prikaustytas prie spindėjimo languo- 
se, Sonia nepamatė, kaip jos herojės galva nuriedėjo nuo pečių, bet 
kažkokiu būdu ji suprato, kad žaibas trenkė į tą pačią vietą 

(nereikėjo jo čia atsivesti, nereikėjo jo čia atsivesti) 

ir kad žmonės panikavo apačioje. Jei ji pati supanikuotų, jiedu su 
jaunuoju Rembrantu patektų į rimtą bėdą. 

Bet aš nepanikuosiu. Aš ne tam ištrūkau iš tos mirtinos dėžės šį 
rytą, kad dabar panikuočiau. Būsiu prakeita, jei taip padarysiu. 

Ji paėmė Patriką už rankos (už tos, kuri nelaikė paveikslėlio). 
Ranka buvo labai šalta. 

- Ar angelai vėl ateis mūsų išgelbėti, mama? - paklausė Patrikas 
drebančiu balsu. 

- Ne. Geriau šį kartą patys pasirūpinkime savimi. O mes tai gali- 
me padaryti. Juk mums nieko nenutiko, tiesa? 

- Taip, - sutiko sūnus ir susmuko prie motinos. 

Sonia jau apmirė 1š baimės, pagalvojusi, kad jis nualpo ir jai rei- 
kės išnešti jį ant rankų iš Visuomenės centro, bet Patrikas atsitiesė. 

- Mano knygos buvo ant grindų. Nenorėjau jų čia palikti, ypač 
tos, kur pasakojama apie berniuką, negalėjusį nusiimti skrybėlės. Ar 
mes išeiname, mama? 

- Taip. Kai tik žmonės liausis bėgioję. Koridoriuose degs lempos, 
nors čia visos užgesę. Kai pasakysiu, kad keliamės 1r einam prie du- 

rų. Aš tavęs nenešiu ant rankų, bet eisiu iš paskos, uždėjusi rankas tau 
ant pečių. Ar supratai, Patai? 

- Taip, mama. 

Jokių klausimų. Jokių verksmų. Patas tik įdavė savo knygas, kad 
Ji pasaugotų. O sau pasiliko piešinį. Sonia apglėbė sūnų ir pakštelėjo 
į skruostą. 

Kokias penkias minutes jie palaukė savo vietose, kol Sonia su- 
skaičiavo iki trijų šimtų. Ji pajuto, kad aplink sėdėję kaimynai išga- 
ravo, jai suskaičiavus tik iki pusantro šimto, bet ji laukė. Sonia įžvel- 
gė, kad kažkas stipriai degė lauke, bet kitame pastato gale. Jiems pa- 
sisekė. Ji girdėjo artėjančias mašinų, greitųjų pagalbų ir gaisrininkų 
sirenas. 

Sonia pakilo. 

- Eime. Eik tiesiai prieš save. 

Patas Denvilis išėjo į praėjimą. Už nugaros tepeno motina, ranko- 
mis stipriai suspaudusi jo pečius. Taip jiedu užlipo laipteliais į blyš- 
kią geltoną šviesą, žyminčią šiaurinio balkono koridorių, stabteldami 
tik vieną kartą, kai bėgančio žmogaus figūra prašvilpė pro juos. Mo- 
tina patraukė Patą į šalį. 

- Prakeikti gyvenimo šalininkai! - rėkė bėgantis žmogus. - Su- 
smirdę patenkinti savimi šūdžiai! Galėčiau visus išžudyti! 

Žmogus dingo, ir Patas vėl ėmė lipti laiptais. Sonia jautė jo ramu- 
mą ir baimės stoką, kuri pripildė jos širdį meile ir keistu tamsumu. Jos 
sūnus buvo toks išskirtinis ir ypatingas... bet pasaulis nemyli tokių 
žmonių. Pasaulis bando tokius išrauti su šaknimis it piktžoles iš 
daržo. 

Pagaliau jiedu pasiekė koridorių. Keletas šokiruotų žmonių blau- 
siomis akimis ir atviromis burnomis lyg zombiai iš siaubo filmų 
vaikščiojo pirmyn ir atgal. Sonia, stengdamasi į juos nežiūrėti, tik pa- 
stūmė sūnų laiptų link. Po trijų minučių visai nepaliesti jie išėjo į ug- 
nies apšviestą naktį. Virš visų visatos lygių Paskirtis ir Atsitiktinumas 
vėl atsistojo į savo įprastas vėžes. Pasauliai, ką tik drebėję savo orbi- 
tose, nusiramino, 0 viename iš jų, dykumoje - visų dykumų apoteo- 
zėje - Žmogus, vardu Rolandas, apsivertė ant kito šono ir lengvai už- 
migo po svetimais Žvaigždynais. 

Kitoje miesto pusėje, Strofordo parke, atsidarė vyrų tualeto kabi- 
nos durys. Luiza Čeis ir Ralfas Robertsas, apsikabinę vienas kitą, iš- 
virto pro jas dūmų debesyje. Iš kabinos pasigirdo "Čerokio" dūžis ir 
plastmasinės bombos sprogimas. Žybtelėjo balta šviesa, ir mėlynos 
tualeto durys išsipūtė į išorę tarsi koks milžinas būtų įrėmęs į jas sa- 
vo kumščius. Po akimirkos vėl pasigirdo sprogimas. Jo aidas nuaidė- 
jo atvirame ore. Antroji versija buvo silpnesnė, bet tikresnė. 

Luizos kojos susipainiojo, ir ji parpuolė ant žolės, surikdama pu- 
siau iš palengvėjimo. Ralfas nusileido šalia jos ir atsisėdo. Negalėda- 
mas patikėti, jis žvelgė į Visuomenės centrą, kur horizonte matėsi ug- 
nies liežuviai. Ant kaktos, kur Edas jam trenkė, iššoko apvalios durų 
rankenėlės dydžio rožinis gumbas. Kairys šonas vis dar tvinkčiojo, ta- 
čiau Ralfas tikėjosi, kad šonkauliai tik įskilę, bet nesulaužyti. 

[- Luiza, ar tau nieko neatsitiko?) 

Iš pradžių Luiza nenuovokiai dėbtelėjo į jį ir ėmė čiupinėti savo 
veidą, kaklą, pečius. Ji tapo tokia panaši į Bilio "mūsų Luizą", kad 
Ralfas nesusilaikęs nusikvatojo. Luiza irgi nusišypsojo. 

[- Manau, kad nieko. Esu tuo įsitikinusi.) 

[- Ką tu ten darei? Juk galėjai žūti!) 

Vėl atjaunėjusi Luiza (be abejo, netoli sukiojęsis benamis su šia 
metamorfoze turėjo kažką bendra) pažvelgė Ralfui tiesiai į akis. 

[- Galbūt aš ir senamadė, Ralfai, bet jei tikiesi, kad ateinančius 
dvidešimt metų alpinėsiu ir aikčiosiu kaip Minos mėgstamų romanų 
herojės, tai geriau jau dabar pradėk ieškoti kitos moteriškės. 

Ralfas trumpam sutriko, bet po to pastatė Luizą ant kojų ir apka- 
bino. Luiza atsakė tuo pačiu. Ji buvo neįtikėtinai šilta ir artima. Ral- 
fas pagalvojo apie vienatvės ir nemigos panašumus, - kokios jos abi 
klastingos, augančios, nevilties draugės ir meilės priešės, - tačiau pa- 
galiau nustūmė mintis šalin ir pabučiavo Luizą. 

Klotė 1r Lachesė, stovėję ant kalvos, susirūpinę nudardėjo žemyn, 
kur, vėl surėmę kaktas lyg įsimylėję paaugliai, stovėjo Ralfas ir Lui- 
za. Nuo Barenso pusės girdėjosi sirenų gaudimas, primenantis balsą 
iš nakties košmaro. Į ugnies stulpą, žyminį Edo Dypno manijos ka- 
pą, jau buvo neįmanoma žiūrėti neprisimerkus. Ralfas girdėjo spro- 

ginėjančias mašinas ir pagalvojo apie savąją, kiurksančią kažkur lau- 
kuose. Jis nusprendė, kad nieko tokio, nes, šiaip ar taip, jis jau per se- 
nas vairuoti. 

Klotė: [4r jums nieko nenutiko?) 

Ralfas: [- Nieko. Luiza mane ištraukė. Ji išgelbėjo man gyvybę.) 

Lachesė: [Taip. Mes matėme, kaip ji įėjo. Luiza pasielgė labai 
drąsiai.) 

Taip pat ir nelabai suprantamai, tiesa, pone L.? - pamanė Ralfas. 
- Tu matei ir tuo žavėjaisi... bet visiškai nenutuokei, kodėl ir kaip ji tai 
padarė. Manau, kad tau ir tavo draugui gelbėjimo samprata tokia pat 
svetima kaip ir meilė. 

Pirmąkart Ralfas pajuto gailestį mažiems plikiems daktariūkš- 
čiams ir suprato pagrindinę jų gyvenimo ironiją: jie žinojo, kad Trum- 
palaikiai, kurių gyvenimą juos siųsdavo nutraukti, turėjo ir prasmin- 
gus vidinius gyvenimus, bet daktariūkščiai neįstengė jų suprasti, taip 
pat ir valdančių juos emocijų bei veiksmų - kartais kilnių, kartais 
kvailų. Ponas K. ir ponas L. studijavo Trumpalaikių rūpesčius, kaip 
kad turtingi, bet bailūs anglai studijuodavo žemėlapius, parvežtus 
Viktorijos epochos tyrinėtojų, kurių keliones finansiškai rėmė vis tie 
patys turtingi, bet bailūs anglų džentelmenai. Filantropai švelniais, 1š- 
puoselėtais piršteliais lietė popierines upes, kuriomis niekada ne- 
plauktų, ir džiungles, į kurias niekada neįkeltų kojos. Jie gyveno bai- 
sioje nežinomybėje ir vadino ją vaizduote. 

Klotė ir Lachesė atrinko juodu su Luiza ir efektyviai pasinaudo- 
j0, tačiau jie vis tiek nesuvokė nei rizikos džiaugsmo, nei praradimo 
liūdesio - geriausiu atveju jiems pavyko patirti graužiančią baimę, kad 
Ralfas su Luiza pabandys tiesiogiai susidoroti su mylimiausiu Kruvi- 
nojo karaliaus chemiku ir bus priploti kaip musės. Maži pliki dakta- 
riūkščiai turėjo ilgus gyvenimus, tačiau Ralfas įtarė, kad, atmetus 
spindinčias Žiogo spalvos auras, jų gyvenimai buvo visiškai pilki. Pro 
Luizos rankas jis pažvelgė į lygius, keistai vaikiškus daktariūkščių 
veidus ir prisiminė, kaip jų išsigando, pirmąkart išvydęs juos pary- 

čiais išeinančius iš Mėjos Ločer namo. Ralfas suprato, kad siaubas 
nekonkuruoja su pažintimi, o ką jau kalbėti apie žinojimą. Gi dabar 
Ralfui netrūko nei vieno, nei kito. 

Klotė ir Lachesė neramiai pažvelgė į Ralfą, bet šis kažkodėl visai 
nenorėjo jų raminti. Jam atrodė, kad būtent taip jie ir turėjo jaustis. 

Ralfas: [- Taip, ji labai drąsi, ir aš ją labai myliu. Mes būsime lai- 
mingi, kol...) 

Ralfas nutilo. Luiza pasimuistė jo glėbyje. Jis su nuostaba ir pa- 
lengvėjimu suprato, kad ji beveik snaudė. 

[- Kol... kas, Ralfai?) 

[ - Kol ateis laikas. Tikriausiai visada egzistuoja tas "kol", kai esi 
Trumpalaikis, bet aš neprieštarauju.) 

Lachesė: [Na, vadinasi, atsisveikinome.) 

Ralfas netikėtai nusišypsojo, prisiminęs radijo laidą "Vienišas 
klajūnas", kuri visada baigdavosi tokia pat eilute. Jis norėjo paliesti 
Lachesę, bet skaudžiai nustebo, kai šis atšoko nuo jo. 

Ralfas: [ - Minutėlę... neskubėkit taip, bičiuliai. 

Klotė, išsigandęs: [47 kas ne taip?) 

[- Ne, bet po to, kai man vožė į galvą, trenkė į šonkaulius ir vos 
neiškepė gyvo, manau turįs teisę įsitikinti, kad viskas iš tikrųjų baigė- 
si. Ar taip ir yra? Ar berniukas saugus?) 

Klotė, šypsodamasis ir aiškiai apsiraminęs: [Taip. Argi to nejau- 
ti? Po aštuoniolikos metų, prieš pat savo mirtį, berniukas išgelbės 
dviejų žmonių gyvybes... o vienas iš jų negali mirti, nes kitaip iškryp- 
tų pusiausvyra tarp Paskirties ir Atsitiktinumo.) 

Luiza: [- Tai nesvarbu. Aš tik norėjau sužinoti, ar mes galime 
grįžti į savo normalų Trumpalaikių gyvenimą?) 

Lachesė: [Ne tik galite, Luiza, bet ir privalote. Jei pasiliktumėte 
šiame lygmenyje ilgiau, nebevaliotumėte nusileisti.) 

Ralfas pajuto, kaip Luiza stipriau prisispaudė prie jo. 

[- Man tai nepatiktų. | 

Klotė ir Lachesė susižvalgė - "Kaip kam nors čia galėtų nepatik- 
ti", bylojo jų akys - ir vėl atsigręžė į Ralfą ir Luizą. 

Lachesė: [Mums metas eiti. Atleiskit, bet...] 

Ralfas: [- Palaukit, kaimynėliai. Dar minutėlę. ] 

kė megztinio rankovę (ji buvo permirkusi kažkokiu skysčiu, galbūt 
šamo išskyromis, bet Ralfas dabar nenorėjo apie tai galvoti) ir atkišo 
jiems baltą rando liniją. 

[- Nebijokit, bičiuliai. Tik norėjau jums priminti, kad man davėt 
žodį.) 

Klotė, su akivaizdžių palengvėjimu: [Gali juo pasitikėti. Tai, kas 
buvo tau ginklu, mums tapo įsipareigojimu. Mes nepamiršime pa- 
žado.) 

Ralfas pradėjo tikėti, kad viskas iš tikrųjų baigėsi. Kad ir kaip 
būtų keista, viena jo dalis to gailėjosi. Tikrasis gyvenimas, esantis 
daug Žemiau nei šis lygmuo, atrodė it miražas, ir jis suprato, ką La- 
chesė turėjo galvoje, kai sakė, jog jiedu su Luiza nebesugebės grįžti 
prie įprasto gyvenimo, jei dar ilgiau čia užsibus. 

Lachesė: [Mums tikrai metas. Sudie, Ralfai ir Luiza. Mes nieka- 
da nepamiršime, kaip jūs mums pasitarnavote.) 

Ralfas: [- Ar mes turėjome pasirinkimo teisę? Ar tikrai?) ; 

Lachesė, labai švelniai: [Mes jums tai sakėme, tiesa? Trumpalai- 
kiai visada turi pasirinkimo teisę. Mus tai baugina... bet kartu ir 
žavi.) 

Ralfas: [- Ar jūs, vaikinai, kada nors spaudžiate vienas kitam 
ranką?) 

Klotė ir Lachesė nustebę susižvalgė, ir Ralfas pastebėjo, kaip jie 
telepatiškai persimetė keliais žodžiais. Kai jie vėl atsigręžė į Ralfą, jų 
veiduose švietė vienodos nervingos šypsenėlės - kaip paauglių, kurie 
nusprendė, kad jeigu šią vasarą neišdrįs pasivažinėti dideliais "Ame- 
rikietiškais kalneliais", tai niekada netaps tikrais vyrais. 

Klotė: [Mes jau daug kartų matėm šią tradiciją, bet niekada pa- 
tys nespaudėme rankų.) 

Ralfas pasisuko į Luizą: ji šypsojosi... tačiau akyse blizgėjo 
ašaros. 

Pirmiausia Ralfas ištiesė ranką Lachesei, nes ponas L. atrodė 
daug drąsesnis už savo kolegą. 

[- Duokš savąją, pone L.) 

Lachesė taip ilgai žiūrėjo į Ralfo ranką, kad net Ralfas ėmė gal- 
voti, jog daktariūkštis nepasiryš to padaryti, nors ir akivaizdžiai norė- 

jo. Pagaliau jis baikščiai padėjo savo mažą rankutę į Ralfo delną ir 
leido Ralfui ją suspausti. Ralfo ranka suvirpėjo, kai jų auros susilie- 
tė, susipynė... ir tame susiliejime Ralfas išvydo nuostabius sidabrinius 
ženkliukus. Jie priminė japoniškus hieroglifus ant Edo šalikėlio. 

Ralfas dukart paspaudė Lachesės ranką ir paleido. Lachesės bai- 
mę pakeitė didžiulė šypsena. Jis atsisuko į savo partnerį. 

[Tos ceremonijos metu jo jėga beveik visiškai nesaugoma! Aš ją 
jaučiau! Tai nuostabu!) 

Klotė ištiesė savo ranką Ralfui, bet prieš pat prisiliečiant jis užsi- 
merkė, tarsi tikėtųsi skausmingo dūrio švirkštu. Tuo pat metu Lache- 
sė spaudė ranką Luizai ir šypsojosi lyg vodevilio šokėjas, žiūrovų ant- 
rąkart pakviestas į sceną. 

Klotė susikaupė ir pačiupęs Ralfo ranką stipriai ją paspaudė. Ral- 
fas nusišypsojo. 

[- Gali jau atleisti, pone K.) 

Klotė atitraukė ranką, ieškodamas tinkamo atsakymo. 

[Ačiū, Ralfai. Dabar spausiu ranką, kai tik pasitaikys tokia pro- 
ga. Teisingai?) 

Ralfas nusikvatojo. Klotė, ruošdamasis paspausti ranką Luizai, 
sumišęs šyptelėjo. Ralfas patapšnojo jam per nugarą. 

[- Teisingai, pone K. Visiškai teisingai.) 

Ralfas apkabino Luizą ir smalsiai paskutinį kartą nužvelgė mažus 
plikus daktariūkščius. 

[- Ar mes dar susitiksime, bičiuliai?) 

Klotė: [Taip, Ralfai.) 

Ralfas: [- Na ir puiku. Gal po kokių septyniasdešimties metų. Pa- 
sižymėkite tai savo kalendoriuje. 

Daktariūkščiai korektiškai nusišypsojo, o tai Ralfo nė kiek nenu- 
stebino. Jis linktelėjo jiems ir apkabinęs Luizą per pečius nulydėjo 
poną K. ir poną L. akimis. Lachesė atidarė tualeto kabinos duris, pa- 
žymėtas "VYRŲ", o Klotė sustingo moterų kabinos tarpduryje. La- 
chesė nusišypsojo ir pamojo ranka. Klotė atsisveikindamas iškėlė žir- 
kles. 

Luiza nusibraukė ašaras ir atsisuko į Ralfą. 

[- Ar jau viskas? Viskas, tiesa?) 

Ralfas linktelėjo. 


[- O ką mes dabar darysim?) 

Ralfas ištiesė jai savo ranką. 

[- Ar galiu jus palydėti namo, ponia?) 

Šypsodamasi Luiza įsikibo jam į ranką. 

[- Ačiū, pone. Aš jums leidžiu.) 

Jiedu išėjo 1š Strofordo parko, iš lėto, be jokios įtampos grįždami 
atgal į Trumpalaikių lygmenį, į savo įprastą vietą daiktų schemoje. Ir, 
tiesą pasakius, jie net nejautė, kad tai vyksta, kol visa pagaliau pasi- 
baigė. 


Deryje siautė panika. Kaukė sirenos, žmonės šaukė pro antro 
aukšto langus, norėdami surasti draugus ant šaligatvio, o kiekviename 
gatvės kampe žiopliai grūdosi paspoksoti į gaisrą kitoje slėnio pusė- 
je. Ralfas su Luiza nekreipė dėmesio į sąmyšį. Jie iš lėto kopė į Ap 
Mailo kalvą, vis labiau jausdami nuovargį. Atrodė, kad jis užgriuvo 
juos it smėlio maišų krūva. Baltų šviesų jūra, žyminti "Raudonojo 
obuolio" parkavimo aikštelę, atrodė nepasiekiamai toli, nors iki jos 
tebuvo trys trumpi kvartalai. 

Dar labiau pablogindama padėtį, oro temperatūra nukrito keliais 
laipsniais; stipriai pūtė vėjas, o jie abu buvo nepakankamai apsiren- 
gę. Ralfas įtarė, kad artėja pirmoji didelė rudens audra ir kad bobų va- 
sara Deryje jau baigėsi. 

Fėjus Čapinas, Donas Vyzis ir Stenas Eberlis artėjo prie jų nuo 
kalvos viršūnės, tikriausiai išsiruošę į Strofordo parką. Lauko žiūro- 
nai, pro kuriuos senasis Doras mėgdavo spoksoti į kylančius ir besi- 
leidžiančius lėktuvus, maskatavo ant Fėjaus kaklo. Su plinkančiu sto- 
ruliu Donu viduryje jie priminė žymią trijulę. Trys Apokalipsės pajuo- 
kos objektai, - pagalvojo Ralfas ir išsišiepė. 

- Ralfas! - sušuko Fėjus. | 

Jis tankiai šnopavo. Vėjas pūtė plaukus jam į akis, ir Fėjus nekan- 
triai stengėsi juos nubraukti. 

- Prakeiktas Visuomenės centras išlėkė į orą! Kažkas susprogdi- 
no jį iš mažo lėktuvėlio! Girdėjome, kad yra tūkstantis užmuštų! 

- Girdėjau beveik tą patį, - liūdnai sutiko Ralfas. - Tiesą pasakius, 
mudu su Luiza ką tik buvome parke pasižiūrėti. Pats žinai, kad iš ten 
gali matyti tiesiai per slėnį. 

- Be abejo, žinau. Juk čia nugyvenau beveik visą savo sumautą 
gyvenimėlį. O kur, tu manei, mes traukiame? Eime atgal su mumis! 

- Mudu su Luiza ėjome namo pažiūrėti, ką rodo per žinias. Gal- 
būt prisijungsime prie jūsų vėliau. 

- Gerai, mes... jergutėliau, Ralfai, kas atsitiko tavo galvai? 

Akimirką Ralfas sutriko, - kas atsitiko jo galvai? - bet tada lyg iš 
nakties košmaro prisiminimų jis išvydo persikreipusią Edo burną ir 
pamišusias akis. "O ne, nereikia, - rėkė Edas, - tu viską sugadinsi." 

- Bėgome pažiūrėti iš arčiau, 1r Ralfas atsitrenkė į medį, - pagel- 
bėjo Luiza. - Jam pasisekė, kad neprireikė kviesti greitosios. 

Donas kažkaip nevykusiai nusijuokė. Fėjus išvis nekreipė į juos 
dėmesio. Tačiau Stenas atkreipė ir visai nesišypsojo. Jis smalsiai 
žvelgė į Ralfą su Luiza. 

- Luiza, - prabilo jis. 

- Ką? 

- Ar žinai, kad prie tavo riešo pririštas sportinis batelis? 

Luiza ir Ralfas nudelbė akis į batelį. Luiza pakėlė galvą ir plačiai 
nusišypsojo Stenui. | 

- Taip! Įdomiai atrodo, tiesa? Tarsi... didžiulė apyrankė! 

- Aha, - sutiko Stenas. - Tikrai. 

Tačiau jis žvelgė nebe į sportinį batelį, o į Luizos veidą. Ralfas 
laužė galvą, kaip, po velnių, jie rytoj pasiaiškins dėl savo išvaizdos, 
kai jokie šešėliai tarp gatvės Žibintų nebeslėps juodviejų. 

- Eime! - nekantravo Fėjus. - Judinkimės! 

Trijulė nuskubėjo (Stenas dar kartą metė įtartiną žvilgsnį per pe- 
tį). Ralfas klausėsi, tikėdamasis išgirsti kokią nors Dono Vyzio pašai- 
pėlę jų atžvilgiu. 

- Dieve, tai nuskambėjo taip kvailai, - sudejavo Luiza, - bet juk 
turėjau kažką pasakyti, tiesa? 

- Tu puikiai išsisukai. 

- Kai tik praveriu burna, visada kas nors išlenda. Tai vienas iš 
dviejų mano didžiausių talentų. Antrasis - sugebėjimas sukirsti dėžę 

kukurūzų dribsnių per dviejų valandų televizijos filmą, - Luiza atrišo 
Elenos sportbatį ir pažvelgė į jį. - Ji saugi, tiesa? 

- Taip, - sutiko Ralfas ir siekė batelio. 

Taip darydamas jis suprato, kad jau kažką laiko kairėje rankoje. 
Pirštai buvo suspausti į kumštį taip ilgai, kad nebenorėjo išsitiesti. Kai 
Ralfui vis dėlto pavyko juos atgniaužti, išvydo nagų žymes ant delno. 
Jis iškart pastebėjo: nors jo senasis vestuvinis žiedas pūpsojo savo 
vietoje, Edo žiedas buvo dingęs. Regis, jis puikiai atitiko Ralfo pirš- 
tą, bet viš tiek sugebėjo nusmukti per pastarąjį pusvalandį. 

O galbūt ir ne, - sužnibždėjo balsas, ir Ralfas nustebo, kad kalbė- 
jo ne Karolina, o Bilis Makgovernas. - Galbūt jis paprasčiausiai din- 
go. Visko pasitaiko. | 

Bet Ralfas taip nemanė. Jam dingtelėjo mintis, kad Edo vestuvi- 
nis žiedas turėjo galios, kuri nebūtinai žuvo kartu su Edu. Žiedas, ku- 
rį surado Bilbo Baginsas ir nenoriai padovanojo savo sūnėnui Frodui, 
galėjo pats nukakti, kur norėjo... ir kada norėjo. Tikriausiai Edo Žie- 
das buvo vienas iš tokių. 

Ralfui nespėjus toliau išvystyti minties, Luiza įdėjo sportinį bate- 
lį jam į ranką ir mainais atėmė popieriaus gumulėlį. Ji ištiesino jį ir 
pasižiūrėjo. Smalsumą pakeitė liūdesys. 

- Prisimenu šią nuotrauką. Didelė stovėjo ant Židinio svetainėje 
gražiuose auksiniuose rėmeliuose. Tai buvo kambario pasididžiavimas. 

Ralfas linktelėjo. 

- Šitą jis turbūt nešiojosi piniginėje. Nuotrauka buvo priklijuota 
prie lėktuvo prietaisų panelio. Kol jos nepaėmiau, jis be atvangos ma- 
ne talžė. Tada ir sugalvojau ją pagriebti. Taip jis nukreipė žvilgsnį 
nuo Visuomenės centro į Eleną su Nete. Paskutiniai Edo ištarti žo- 
džiai buvo: "Atiduok jas man. Jos mano". 

- Ar taip sakydamas jis kreipėsi į tave? 

Ralfas įsikišo sportbatį į užpakalinę kišenę ir papurtė galvą. 

- Ne. Nemanu. 

- Šįvakar Elena buvo Visuomenės centre, tiesa? 

- Taip. 

Ralfas prisiminė, kaip Elena atrodė Hai Ridže: išbalęs veidas ir 
ašarojančios, nuo dūmų paraudusios akys. "Jie laimės, jei dabar mus 
sustabdys. Ar nesupranti?" 


| 

Dabar jis suprato. 

Ralfas perėmė nuotrauką iš Luizos, vėl ją sulamdė ir priėjo prie 
šiukšliadėžės ties Hariso aveniu ir Kosuto gatvės kampu. 

- Kada nors mes gausime kitą nuotrauką iš jų ir galėsime pasidėti 
ant savo židinio. Ne tokią formalią. O šitos... aš nenoriu. 

Jis metė popieriaus gumuliuką į šiukšlių dėžę, stovinčią per dvi 
pėdas nuo jo, bet vėjo gūsis savo šaltu kvėpavimu pagavo Elenos su 
Nete nuotrauką. Tarsi užhipnotizuoti Ralfas ir Luiza stebėjo, kaip ji 
sukosi ore. Pirmoji žvilgsnį atitraukė Luiza. Su šypsena lūpų kampu- 
čiuose ji pažvelgė į Ralfą. 

- Ar aš ką tik išgirdau netiesioginį pasiūlymą tuoktis, ar tik esu 
pervargusi? - paklausė Luiza. 

Ralfas Žiojosi atsakyti, bet ūžtelėjo kitas vėjo gūsis, kad jiedu net 
užsimerkė. Kai Ralfas atmerkė akis, Luiza jau kopė į kalvą. 

- Viskas įmanoma, Luiza, - ištarė jis. - Dabar aš tai Žinau. 

Po penkių minučių Luizos raktas pasisuko jos namo laukujų durų 
spynoje. Ji įleido Ralfą ir uždarė duris, užverdama šaltos, vaidingos 
nakties vaizdą. Ralfas nusekė paskui ją į svetainę ir būtų čia sustojęs, 
tačiau Luiza nedvejodama, vis dar laikydama už rankų, įstūmė jį į 
miegamąjį (ne per prievartą, bet tikriausiai taip būtų atsitikę, jei Ral- 
fas būtų pradėjęs spyriotis). 

Ralfas pažvelgė į ją. Luiza ramiai atsakė tuo pačiu. Ir staiga Ral- 
fas pajuto vidinį mirktelėjimą. Luizos aura sužydėjo aplink ją it pilka 
rožė. Ji vis dar buvo nedidukė, bet jau atsigaudama plėtėsi. 

[- Luiza, ar tu tikrai to nori?) 

[- Žinoma! Gal manei, kad pakštelsiu į skruostą ir paleisiu tave 
namo po viso to, ką mums abiems teko išgyventi?) 

Umai Luizos veidą nušvietė išdykėliška šypsena. 

[- Beje, Ralfai, ar tu tikrai šiąnakt jauti norą? Pasakyk man tei- 
sybę ir neišsisukinėk. | 

Ralfas pagalvojo ir nusijuokęs apkabino Luizą. Jos lūpos buvo 
saldžios ir truputį drėgnos lyg prinokusio persiko odelė. Bučinys nu- 

vilnijo per visą Ralfo kūną, tačiau stipriausias pojūtis išliko ant lūpų, 
kurias lyg elektrošoku kas būtų nupurtęs. Kai jų lūpos atsiskyrė, Ral- 
fas pasijuto kaip niekad susijaudinęs... bet taip pat ir visiškai išsekęs. 

[- O jei pasakyčiau, kad noriu, Luiza? O jei pasakyčiau, kad no- 
riu su tavim pasimylėti?) 

Luiza atsitraukė ir nužvelgė jį kritišku žvilgsniu, tarytum svarsty- 
dama, ar Ralfas kalba rimtai, ar tik juokauja. Tuo pat metu jos rankos 
sustojo ties suknelės sagomis. Kai Luiza ėmė jas atseginėti, Ralfas pa- 
stebėjo nuostabų dalyką: ji vėl atrodė jaunesnė. Ne keturiasdešimtme- 
tė, o ką tik perlipusi penkiasdešimtmetį moteris. Tai, žinoma, dėl bu- 
činio, bet Ralfas įtarė, kad Luiza net nenutuokė, kad dabar Ralfas jai 
padėjo atsigauti kaip ir prieš tai benamis. Ir kas čia bloga? 

Luiza baigė tyrinėti Ralfą ir palinkusi į priekį pakštelėjo jam į 
skruostą. 

[- Manau, kad ir vėliau turėsim marias laiko meilei, Ralfai. O šią 
naktį skirsime miegui.) 

Ralfas nė nemanė ginčytis. Dar prieš penkias minutes jis to troš- 
ko: jam visada patiko fizinė meilė. Tačiau dabar kibirkštėlė dingo. Ir 
Ralfas nė kiek dėl to neapgailestavo. Jis žinojo, kur ji pasislėpė. 

[- Gerai, Luiza. Šią naktį skirsime miegui.) 

Luiza nuėjo į vonią ir pasileido dušą. Po kelių minučių Ralfas iš- 
girdo, kaip ji valosi dantis. Malonu Žinoti, kad ji vis dar juos turi.:Per 
tas dešimt minučių, kol Luiza prausėsi, Ralfas nusirengė, nors skaus- 
mas šonkauliuose gerokai sulėtino šį darbą. Pagaliau jam pavyko nu- 
sikratyti Makgoverno megztinio ir nusiauti batus. Po jų sekė marški- 
niai. Ralfas nesėkmingai bandė nusisegti diržą, kai švytinti ir suseg- 
tais atgal plaukais pasirodė Luiza. Ralfą pribloškė jos grožis, ir stai- 
ga jis pasijuto pernelyg didelis ir kvailas (jau nekalbant apie senumą). 
Ji vilkėjo ilgus rožinius šilkinius naktinius. Ralfas užuodė jos rankų 
losjoną. 

- Leisk, padėsiu, - pasisiūlė Luiza ir greitai atsegė diržą, Ralfui 
net nespėjus prasižioti. 

Jos veiksmuose nebuvo jokio erotiškumo: Luiza tai darė kaip mo- 
teris, pripratusi aprengti ir nurengti savo vyrą per paskutinius jo gy- 
venimo metus. 

- Mes vėl nusileidom, - ištarė Ralfas. - Šįkart net nepajutau, kaip 
tai įvyko. 

- Aš pajutau, kai stovėjau po dušu. Ir labai apsidžiaugiau. Žinai, 
nelabai malonu plauti galvą per savo aurą. 

Lauke siautėjo vėjas, purtydamas namus ir kaukdamas lietaus 
vamzdžiuose. Ralfas ir Luiza pažvelgė į langą, ir nors Ralfas buvo 
Trumpalaikių lygmenyje, jis neabejojo, kad juodviejų su Luiza min- 
tys sutapo: kažkur ten, už namo, bastėsi Atropė, nusiminęs, kad vis- 
kas įvyko ne pagal jo planus, bet nepalaužtas, sukruvintas, bet nenu- 
galėtas, pažemintas, bet nesunaikintas. Nuo šiol jį galės vadinti senu 
Vienaausiu, - pagalvojo Ralfas ir nusipurtė. Jis įsivaizdavo Atropę, 
zujantį po išsigandusį, susijaudinusį miestelį it išdykusį asteroidą, be- 
sėlinantį ir besislepiantį, vagiantį suvenyrus ir nurėžiantį baliono siū- 
lelius... kitais žodžiais tariant, 1eškantį užsimiršimo darbe. Ralfas ne- 
galėjo patikėti, kad visai neseniai sėdėjo apžergęs tą būtybę ir pjaus- 
tinėjo jos pačios skalpeliu. /r kaip man užteko drąsos? - nustebo jis, 
bet žinojo atsakymą. Labiausiai jam padėjo deimantiniai auskarai, 
spindintys mažojo pabaisos ausyse. Ar Atropė suprato, kad tie auska- 
rai ir buvo didžiausia jo klaida? Turbūt ne. Regis, Dr. nr.3 dar labiau 
nesuvokė Trumpalaikių motyvacijos nei Klotė ir Lachesė. 

Ralfas pasisuko į Luizą ir suspaudė jos rankas. 

- Aš vėl pamečiau tavo auskarus. Šįkart jie dingo amžinai. Atleisk 
man. 

- Neatsiprašinėk. Jie ir taip jau buvo pamesti, pameni? Ir aš dau- 
giau nebesijaudinu dėl Haroldo ir Žanetos, nes dabar turiu draugą, ku- 
ris padės man, kai Žmonės ims neteisingai su manimi elgtis arba kai 
aš paprasčiausiai ko nors išsigąsiu. Tiesa? 

- Taip. Žinoma. 

Luiza apsivijo Ralfą rankomis, stipriai jį apkabino ir pabučiavo. 
Akivaizdu, kad Luiza anaiptol nepamiršo savo bučiavimosi meno, ir 
Ralfui pasirodė, kad ji žinojo nemažai. 

- Eik, palįsk po dušu. 

Ralfas jau Žiojos1 sakyti, kad kaipmat užmigs, kai tik pakiš galvą 
po šilto vandens srove, bet Luiza dar pridūrė kelis žodžius, nuo kurių 
Ralfas apsigalvojo. 

- Neįsižeisk, bet tu kažkaip įdomiai kvepi, ypač rankos. Toks kva- 
pas sklisdavo ir nuo mano brolio Viko, kai jis visą dieną darinėdavo 
žuvį. 

Po poros minučių Ralfas jau stovėjo po dušu, visas paskendęs 
muilo putose. 

Kai Ralfas išėjo iš vonios, Luiza jau gulėjo po dviejomis pūkuo- 
tomis antklodėmis. Matės: tik jos veidas, ir tai tik nuo nosies į viršų. 
Ralfas vienomis trumpikėmis greitai kirto kambarį, liguistai drovėda- 
masis savo plonų kojų ir išvirtusio pilvuko. Jis atidengė antklodes ir 
greitai palindo po jomis, krūpteldamas, kai šiltos kojos nuslydo šalto- 
mis paklodėmis. 

Luiza iškart pasislinko į jo lovos pusę ir apsikabino Ralfą. Jis 
įkniaubė veidą į jos plaukus ir nurimo. Buvo malonu gulėti šalia Lui- 
zos po antklodėmis, kai lauke stūgavo ir kaukė vėjas, kartais net su- 
drebindamas langus. Tiesą pasakius, Ralfas jautėsi kaip rojuje. 

- Ačiū Dievui, kad vėl šalia manęs lovoje guli vyras, - mieguistai 
prabilo Luiza. 

- Ačiū Dievui, kad tai aš, - atsakė Ralfas, ir ji nusijuokė. 

- Kaip tavo šonkauliai? Gal nori aspirino? 

- Ne. Esu tikras, kad iš ryto jie vėl skaudės, bet kol kas šiltas van- 
duo nuramino. 

Svarstymai, kas gali ir ko negali atsitikti rytoj iš ryto, iškėlė dar 
vieną klausimą Ralfo mintyse (ko gero, jie ten jau ilgai tūnojo ir 
laukė). 

- Luiza? 

- Mmm. 

Mintyse Ralfas išvydo, kaip atsibunda tamsoje, labai pavargęs, 
bet visai nenorintis miego (tai tikriausiai vienas Žiauriausių pasaulio 
paradoksų), o skaitmeninio laikrodžio skaičiai pasikeičia nuo 3:47 iki 
3:48 ryto. Tamsi F. Skoto Ficdžeraldo sielos naktis, kai viena valan- 
da atrodo tokia ilga, jog užtektų laiko net pastatyti Cheopso piramidę. 

- Kaip manai, ar mes miegosime visą naktį? - paklausė Ralfas. 

- Taip, - nedvejodama atsakė Luiza. - Manau, kad mes puikiai 
išsimiegos1m. 
Po minutėlės Luiza jau vykdė savo Žodžius. 

Dar kokias penkias minutes Ralfas laikė Luizą savo glėbyje, jaus- 
damas nuostabius persipynusius kvapus, sklindančius nuo jos šiltos 
odos, paslėptos po švelniu šilkiniu audiniu. Jį užpildė gilus, bet pa- 
prastas jausmas, kurį Ralfas iškart atpažino, bet negalėjo įvardyti, nes 
jis buvo seniai dingęs 1š jo gyvenimo. 

Lauke stūgavo ir siautėjo vėjas, vėl dusliai kaukdamas lietvamz- 
dyje: tarytum didžiausias pasaulyje berniūkštis "Nirvana" marškinė- 
liais pūstų į didžiausią pasaulyje butelį - 17 Ralfui dingtelėjo mintis, 
kad galbūt nieko nėra geriau pasaulyje už gulėjimą minkštoje lovoje, 
apglėbus miegančią moterį, kai už tavo saugaus rojaus staugia rudens 
vėjas. 

Tik kažkas buvo geriau - bent jau vienas dalykas - ir tai buvo 
miego jausmas: kad švelniai įžengi į gerąją naktį, įkrenti į nežinomą 
srovę, kaip kad kanoja į plačios, lėtos upės tėkmę šviesią vasaros 
dieną. 

Miegas, be abejo, geriausia Trumpalaikių gyvenimo sudėtinė da- 
lis, - pagalvojo Ralfas. 

Lauke vėl prašvilpė vėjo gūsis (šį kartą atrodė, kad kažkur labai 
toli), ir kai Ralfas pajuto, kad ta didžioji upė pasiima jį, jis pagaliau 
įstengė įvardyti jausmą, apėmusį jį nuo tada, kai Luiza apsikabino jį 
1r lengvai bei pasitikinčiai it vaikas užmigo. Šis jausmas turėjo dau- 
gybę vardų, - taika, ramybė, norų išsipildymas, - tačiau dabar, siau- 
čiant vėjui ir išgirdus patenkintus miegančios Luizos garsus giliai ger- 
klėje, Ralfui pasirodė, kad tai - žinomas, bet neįvardijamas jausmas: 
materija, aura, tikriausiai visas būties lygis egzistencijos kolonoje. Tai 
buvo lygi, rausvai ruda poilsio spalva; tai buvo tyla, kuri seka po sun- 
kios, bet būtinos įvykdyti užduoties. 

Kai vėl sušvilpė vėjas, kartu atnešdamas ir sirenų kaukimą, Ral- 
fas jo nebegirdėjo. Jis miegojo. Jis susapnavo, kad atsikėlė, norėda- 

mas į tualetą, ir tai galėjo būti tikrovė. Dar Ralfas sapnavo, kad jiedu 
su Luiza švelniai mylėjosi, ir tai irgi galėjo būti tikrovė. Daugiau Ral- 
fas neprisiminė jokių sapnų ar naktinių pasivaikščiojimų ir šįkart ne- 
atsibudo trečią ar ketvirtą valandą ryto. Jiedu su Luiza miegojo - dau- 
giausia vienas kito glėbyje - iki pat pusės aštuonių sekmadienio vaka- 
ro: beveik dvidešimt dvi valandas. 

Saulei leidžiantis, Luiza paruošė pusryčius: minkštučiukus saus- 
blynius, kumpio ir keptų bulvyčių. Kol ji gamino valgį, Ralfas paban- 
dė pajudinti tą vidinį raumenį: sukurti mirktelėjimo pojūtį. Bet jam 
nieko neišėjo. Kai pabandė Luiza, jai taip pat nepavyko, nors Ralfas 
galėjo prisiekti, kad vieną akimirką ji sužibo ir jis gebėjo matyti vi- 
ryklę tiesiai per ją. 

- Tai mums tik į gera, - tarė Luiza, padėdama lėkštes ant stalo. 

- Ko gero, - sutiko Ralfas, bet vis tiek jautėsi tarsi būtų pametęs 
Karolinos užmautą jam žiedą, o ne atimtą iš Atropės: Ralfą kankino 
jausmas, tarytum maža, bet svarbi atkarpėlė būtų visam laikui 1š- 
braukta iš jo gyvenimo. 

Po dviejų nepertraukiamo miego naktų aura ėmė blėsti. Po savai- 
tės ji dingo, ir Ralfas jau pradėjo abejoti, ar visa tai nebuvo tik keis- 
tas sapnas. Jis žinojo, kad ne, bet vis sunkiau galėjo tuo patikėti. Ži- 
noma, ant rankos nuo alkūnės iki riešo liko randas, bet Ralfas ir čia 
ėmė spėlioti, ar tik neįsigijo jo daug anksčiau, per tuos gyvenimo me- 
tus, kai plaukai dar nebuvo žili, o jis pats giliai širdyje dar tikėjo, kad 
senatvė - tik mitas ar sapnas, arba tai, kas atsitinka Žmonėms, ne to- 
kiems ypatingiems kaip jis. 


Epilogas: 
Užsuktas mirties 


laikrodis 
(II) 


Žvilgtelėjęs per petį, išvystu jį 

17 pasileidziu tekinas tavsi žmogus, miškuos 

nakties tamsoj pajutęs artėjančius Žingsnis, 

sustoja paklausyti 17 vietoje tylos 

išgirsta bandančią nutilt būtybę. 

Ir kas jam daugiau lieka - tiktai bėgti. Aklai kurnėti 

miško takeliu, nors medžių šakos veidą brauktų; 

tas, kitas, vis avtyn, novs, vegis, seka palengva 

17 nepritvūksta kvapo - iv sitaip paskui bėglį Kg mirties. 
Stivenas Dobinsas 

"Persekiojimas" 


Jei sparnus turėčiau, aplink pasaulį tave abskraidinčiau,; 
Jei pinigų turėčiau, visą miestą padovanočiau; 
Jei Jėgos turėčiau, galbūt ant bečių tave perneščiau; 
Jei žibintą tuvėčiau, kelią tau nusviesčiau. 
Jei žibintą tuvėčiau, kelią tau nusviesčiau. 
Maiklas Makdermotas 
"Žibintas" 

1994 metų sausio antrąją Luiza Čeis tapo Luiza Roberts. Prie al- 
toriaus ją atvedė jos sūnus Haroldas. Haroldo žmona ceremonijoje ne- 
dalyvavo. Bengore ji gydėsi nuo, Ralfo nuomone, labai jau įtartino 
bronchito. Tačiau savo įtarimus jis pasiliko sau, nes Žanetos Čeis ne- 
dalyvavimas nė kiek jo nenuvylė. Pirmuoju jaunojo pabroliu buvo de- 
tektyvas Džonas Leidekeris su vis dar sugipsuota dešine ranka, tačiau 
be jokių kitų siaubingo įvykio žymių. Leidekeris kelias paras pragu- 
lėjo komoje, bet jis suprato, kaip jam pasisekė: be valstijos policinin- 
ko, stovėjusio šalia jo, žuvo dar šeši farai, du iš jų - iš Leidekerio pa- 
rinktos komandos. 

Pirmąja jaunosios pamerge tapo jos draugė Simona Kastongėj, o 
iškilmėse pirmąjį tostą išrėžė Džo Vaizeris. Prie jo prisijungė Trige- 
ris Vašonas, tardamas sunkiai suprantamus, bet nuoširdžius žodžius 
bei baigdamas palinkėjimu: "Tegu šiedu žmonės išgyvena iki šimto 
penkiasdešimties ir niekada nesusiduria su reumatu ir vidurių užkie- 
tėjimu!" 

Kai Ralfas su Luiza paliko iškilmių salę su ryžiais, kuriais pasi- 
rūpino Fėjus Čapinas ir kiti "Hariso aveniu sukriošėliai", plaukuose, 
prie jų priėjo senukas su knyga rankoje ir žilais apkritusiais plaukais. 
Jo veide spindėjo plati šypsena. 

- Sveikinu, Ralfai, - prabilo jis. - Sveikinu, Luiza. 

- Ačiū, Dorai, - padėkojo Ralfas. 

- Mes tavęs pasigedome, - pridūrė Luiza. - Nejau negavai pakvie- 
timo? Fėjus sakė, kad perdavė jį tau. 

- O taip, jis perdavė. Bet aš nemėgstu dalyvauti, jei tokios cere- 
monijos vyksta viduje. Pernelyg tvanku. Su laidotuvėmis dar blogiau. 
Štai, čia jums. Nesuvyniojau, nes artritas visai pavergė mano pirštus. 

Ralfas paėmė eilėraščių knygą. Tai buvo Stiveno Dobinso "Besi- 
buriantys žvėrys". Ralfą išpylė šaltas prakaitas, nors jis ir nesuprato 
kodėl. 

- Ačiū, - jis padėkojo Dorensui. 

- Ji ne tokia gera kaip vėlesni jo darbai, bet vis tiek Dobinso eilė- 
raščiai geri. 

- Mes skaitysime juos vienas kitam per medaus mėnesį, - tarė 
Luiza. 

- Puikus metas eilėraščiams, - pritarė Dorensas. - Galbūt net pats 
tinkamiausias. Esu tikras, kad judu būsite laimingi. 

Jis jau ketino eiti, bet vėl atsisuko į juos. 

- Padarei nuostabų darbą. Ilgalaikiai labai patenkinti. 

Dorensas nuėjo. 

Luiza pažvelgė į Ralfą. 

- Apie ką jis čia? Ar tu supratai? 

Ralfas papurtė galvą. Jis nesuprato, nors jautė, jog turėtų. Randas 
ant rankos ėmė dilgčioti tarsi perštėtų iš labai giliai. 

- Ilgalaikiai, - nusistebėjo Luiza. - Galbūt jis kalbėjo apie mus, 
juk šiandien mes lyg ką tik išsiritę viščiukai, tiesa? 

- Ko gero, tai jis ir turėjo omeny, - sutiko Ralfas, bet jis žinojo ge- 
riau... o Luizos akys teigė, kad kažkur giliai pasąmonėje žinojo ir ji. 


Tą pačią dieną, kai Ralfas su Luiza prisiekinėjo viens kitam mei- 

lę, valkata su žalia aura - tas pats, kuris iš tikrųjų turėjo dėdę Dekste- 
ryje, nors šis jau kokius penkerius metus nematė savo nevykėlio sū- 
nėno - slampinėjo Strofordo parke, prisimerkęs nuo saulės apšviesto 
sniego baltumo. Jis ieškojo butelių ir skardinių. Kad užtektų pintai 
viskio, nors pasitenkintų ir pigaus vyno pinta. 
"Netoli vyrų tualeto kabinos jis išvydo ryškų metalo spindesį. Tik- 
riausiai saulė atsispindėjo ant butelio kamštelio, bet vertėjo patikrin- 
ti. Galbūt ten dešimt centų... nors valkatai spindesys pasirodė auksi- 
nis. Tai... 

- Šventas Judai! - sušuko benamis, sugriebdamas vestuvinį žiedą, 
kuris paslaptingai gulėjo ant sniego. 

Tai buvo platus, be abejo, auksinis žiedas. Valkata perskaitė gra- 
viūrą vidinėje jo pusėje: "ED-ED - 87-8-5". 

Pinta? Po velnių, ne. Šitas mažiulis užtikrins jam visą kvortą. Ke- 
lias kvortas. Galbūt ir visos savaitės kvortų skaičių. 

Bėgdamas per Vičemo ir Džeksono gatvių sankryžą, kur vieną- 
kart Ralfas Robertsas vos neapalpo, valkata nepastebėjo autobuso. 
Vairuotojas jį pamatė, užgulė stabdžius, bet kelias buvo slidus. 

Valkata taip niekada ir nesužinojo, kas jį partrenkė. Vieną akimir- 
ką jis dar svarstė, ką pasirinkti išgerti, o kitą - jau lėkė į tamsą, kuri 
laukia mūsų visų. Žiedas nuriedėjo nutekamuoju grioveliu ir dingo už 
kanalizacijos grotelių, kur ilgam pasiliko. Bet ne visam laikui. Dery- 
je daiktai, prapuolę kanalizacijoje, turi ypatybę grįžti - ir dažniausiai 
ne pačių maloniausiu būdu. 

Ralfas 17 Luiza gyveno laimingai ne amžinai. 

Trumpalaikių pasaulyje nėra žodžio "amžinai", o tai Klotė ir La- 
chesė puikiai žinojo. Tačiau Ralfas su Luiza kurį laiką buvo laimin- 
gi. Nei vienas iš jų viešai nesigyrė, kad tai patys laimingiausi jų gy- 
venimo metai, nes abu su meile ir atsidavimu prisimindavo savo pir- 
muosius sutuoktinius, tačiau širdyse vis dėlto taip galvojo. Ralfas ne- 
buvo tikras, kad vėlyva meilė pati turtingiausia, bet tvirtai tikėjo, kad 
ji pati maloniausia ir pilniausia. 

"Mūsų Luiza", - jis mėgdavo pasakyti ir nusijuokti. Luiza apsi- 
mesdvo, kad tai ją erzina, tačiau ji matė Ralfo akis, kai jis tai ištar- 
davo. 

Jų pirmąjį sutuoktinių Kalėdų rytą (jie persikraustė į mažą Luizos 
namelį, o Ralfo namą išstatė pardavimui) Luiza padovanojo jam ma- 
žą Skalikę. 4 

- Ar tau ji patinka? - paklausė ji. - Aš norėjau jos ir nepir t 
sakoma, kad niekada negalima dovanoti naminių gyvūnėlių, bet ji at- 
rodė tokia graži vitrinoje... ir tokia /iūdna... jei tau ji nepatinka arba 
jei nenori likusią Žiemos dalį tampytis su šuneliu, tik pasakyk. Mes 
rasime ką nors... 

- Luiza, - tarė Ralfas, pakeldamas antakį, panašų į ironišką Bilio 
Makgoverno išraišką, - tu per daug tarški. 

- Tikrai? 

- Taip. Taip visada darai, kai nerviniesi, tačiau gali tučtuojau liau- 
tis. Aš jau kraustausi iš proto dėl šios mažos panelės. | 

Ralfas neperdėjo: jis iškart įsimylėjo tą juodą rudą kalaitę. 
- Kaip tu ją pavadinsi? - paklausė Luiza. - Ar jau sugalvojai? 
- Žinoma. Rozali. 

Kiti keturi metai buvo geri ir Elenai su Nete Dypno. Jos taupiai 
gyveno bute rytinėje miesto pusėje iš Elenos bibliotekininkės algos. 
Elena pardavė namelį, bet pinigus panaudojo sąskaitoms apmokėti. 
1994-ųjų liepą ji gavo draudimo pinigus... tačiau, tiesą pasakius, juos 
atpūtė Džonas Leidekeris. 

Iš pradžių Didžioji rytų draudimo kompanija atsisakė išmokėti 
Edo Dypno gyvybės draudimo polisą, teigdama, kad tai buvo savižu- 
dybė. Bet po ilgų pokalbių ir įtikinėjimų ji sutiko išmokėti apvalią su- 
melę. Kompaniją įtikino Hovardas Heimenas - Džono Leidekerio po- 
kerio partneris. Kai nežaisdavo kortomis, Heimenas mėgdavo kovoti 
su draudimo kompanijomis. 

Leidekeris vėl susitiko su Elena pas Ralfą ir Luizą 1994 metų va- 
sarį, beprotiškai ja susižavėjo ("Tai nebuvo meilė, - jis vėliau pasako- 
j0 Ralfui ir Luizai, - ir gerai, turint omeny, kaip viskas susiklostė.") 
ir pristatė ją Heimenui, nes manė, kad draudimo kompanija bandė ją 
apgauti. 

- Jis buvo beprotis, o ne savižudys, - tvirtino Leidekeris ir laikėsi 
savo, net kai Elena padavė jam skrybėlę ir parodė į duris. 

Po to, kai teisme Hovardas Heimenas pagrasino pavaizduoti drau- 
dimo kompaniją kaip Snaidelį Viplešą, pririšusį mažąją Nelę prie ge- 
ležinkelio bėgių, Elena gavo septyniasdešimties tūkstančių dolerių 
čekį. 

1994 metų rudenį ji nusipirko namą Hariso aveniu, už trijų durų 
nuo jos senojo namo ir priešais Harietą Beningen. 

- Man niekada nepatiko rytinė pusė, - ji prasitarė Luizai tų pačių 
metų lapkritį. 

Jos ėjo iš parko, o Natali miegodama sėdėjo vežimėlyje, nors vie- 
toj jos kyšojo tik rožinis nosies galiukas ir šalto oro rūkas po kepure, 
kurią numezgė pati Luiza. 

- Aš sapnuodavau Hariso aveniu. Argi tai ne beprotybė? 

- Nemanau, kad sapnai galėtų būti beprotiški, - atsakė Luiza. 

Elena ir Džonas Leidekeris susitikinėjo visą vasarą, bet nei Ral- 
fas, nei Luiza nenustebo, kad po Darbo dienos draugystė baigėsi, ar- 
ba kai ant Elenos bibliotekininkės marškinėlių atsirado santūrus roži- 
nis trikampis ženkliukas. Tikriausiai jie nenustebo, nes per savo gy- 
venimą daug ką matė bent po vieną kartą, o galbūt kažkur giliai vidu- 
je jiedu vis dar matė auras, atveriančias duris į slaptą paslėptų reikš- 
mių, nuslėptų motyvų ir uždangstytų planų miestą. 


Ralfas ir Luiza dažnai prižiūrėdavo Netę, kai Elena sugrįžo į Ha- 
riso aveniu, ir labai džiaugdavosi tomis akimirkomis. Tokia mergai- 
čiukė galėjo atsirasti ir jų šeimoje, jei jiedu būtų susituokę prieš tris- 
dešimt metų, todėl net šalčiausia ir atšiauriausia žiemos diena nušvis- 
davo, kai į vidų įtependavo Natali, panaši į meškiuką, vilkėdama ro- 
Žžiniu paltuku nukarusiomis ant gumutės pirštinėmis, ir sušukdavo: 

- Labas, Lalfai! Labas, Lulisa! Atėjau jūsų aflankyti! 

1995 metų birželį Elena nusipirko atremontuotą "Volvo". Ant už- 
pakalinio buferio ji priklijavo lipduką su užrašu: "MOTERIAI VY- 
RAS REIKALINGAS KAIP ŽUVIAI - DVIRATIS". Ši mintis visai 
nenustebino Ralfo, tačiau pažvelgęs į lipduką jis visada nusimindavo. 
Kartais jis pagalvodavo, kad pats bjauriausias Edo palikimas savo 
našlei ir yra tas teiginys ant buferio, ir kai Ralfas žvelgdavo į jį, tuo- 
met prisimindavo, kaip Edas atrodė tą vasaros popietę, Ralfui atėjus 
pas jį nuo "Raudonojo obuolio". Kaip Edas be marškinių sėdėjo lie- 
tintuvo purškiamoje vandens srovėje. Kaip ant akinių stiklo matėsi 
kraujo lašelis. Kaip jis palinko į priekį, žvelgdamas atviromis, protin- 
gomis akimis į Ralfą, ir tarė, kad kai kvailumas pasiekia tam tikrą ly- 
gi, pasidaro sunku su juo taikstytis. 

Ir po to viskas prasidėjo, - kartais pagalvodavo Ralfas. Nors ne- 
galėjo prisiminti, kas tas "viskas". Tačiau ši atminties spraga (jei taip 
1r buvo) nepakeitė Ralfo tikėjimo, kad Eleną kažkas kažkaip apgavo... 
kad bloga lemtis pririšo skardinę jai prie uodegos, 0 ji net nepaste- 
bėjo. 

Po mėnesio, kai Elena nusipirko "Volvo", Fėjų Čapiną ištiko šir- 
dies smūgis, šiam sudarinėjant preliminarinį dalyvių sąrašą trečiojo 
pakilimo-nusileidimo tako šachmatų turnyrui. Jį išvežė į Derio ligo- 
ninę, bet po septynių valandų Fėjus mirė. Ralfas dar spėjo prieš mirtį 
jį aplankyti, ir kai išvydo skaičius ant palatos durų - 315 - jį nusmel- 
kė dėja vu jausmas. Iš pradžių jis pamanė, jog tai dėl to, kad visai čia 
pat Karolina baigė savo dienas, bet paskui prisiminė, kad šioje pala- 
toje mirė Džimis V. Jiedu su Luiza aplankė Džimį prieš pat mirtį, ir 
šis juos atpažino, nors Ralfas nebuvo tuo tikras: laikai, kada jis pirmą- 
kart ėmė tikrai domėtis Luiza, skendėjo rūke. Galbūt dėl to kalta bu- 
vo meilė, o galbūt ir senatvė, tačiau tikriausiai nemiga: ji tikrai kan- 
kino Ralfą po Karolinos mirties, nors po to pati netikėtai dingo, kaip 
kad kartais nutinka. Ir vis dėlto Ralfui atrodė, kad kažkas 

([Sveika, moterie, sveikas, žmogau, mes jūsų laukėme|) 

visiškai neįprasta įvyko šioje palatoje. Kai jis paėmė išdžiūvusią, 
bejėgę Fėjaus ranką ir nusišypsojo į išsigandusias, sumišusias Fėjaus 
akis, keista mintis nušvietė protą: Jie stovi ana ten kampe ir stebi 
mus. 

Ralfas atsigręžė. Žinoma, kampe nieko nebuvo, tačiau akimirką... 
akimirką... 

Gyvenimas nuo 1993-ųjų iki 1998-ųjų bėgo kaip įprasta Deryje: 
balandžio pumpurai tapdavo krintančiais spalio lapais; Kalėdų eglu- 
tes parsiveždavo į namus gruodžio vidury ir išveždavo mašinų baga- 
žinėse pirmąją sausio savaitę; gimdavo kūdikiai, o senieji išeidavo 
Anapilin. Kartais tenai iškeliaudavo ir Žmonės pačioje jaunystėje. 

Deryje prabėgo penki kirpimų ir cheminių sušukavimų, audrų ir iš- 
leistuvių vakarėlių, kavos ir cigarečių, prašmatnių pietų "Parberio prie- 
plaukoje" ir dešrainių "Mažosios lygos" lauke metai. Jaunimas mylė- 
josi, girtuokliai krito iš mašinų, o mini sijonai išėjo iš mados. Žmo- 
nės perdenginėjo stogus ir perklojinėjo įvažiavimus į kiemą. Tai bu- 


287 


vo dažnai nepatenkinamas ir Žiaurus kaip įprasta, nuobodus, kartais 
gražus, retkarčiais linksmas gyvenimas. Laikas bėgo, o gyvenimas te- 
kėjo sava vaga. 

1996-ųjų rudenį Ralfas įtikino save, kad jam tiesiosios žarnos vė- 
žys. Išmatose jis ėmė užtikinėti kraujo, o kai pagaliau pasiryžo apsi- 
lankyti pas gydytoją Pikardą (kuris visų džiaugsmui pakeitė Ličfildą), 
jo galvoje jau sukosi mintys apie ligoninės lovą ir chemoterapiją. Tik 
užuot vėžio Ralfui diagnozavo hemorojų, kuris, pasak nepamirštamos 
Pikardo frazės, "iškišo savo galvą". Jis išrašė Ralfui žvakučių, ir jis 

- Šlykštu, - tarė jis, - bet nors atkrito tiesiosios žarnos vėžio pro- 
blema, tiesa? 

- Aš niekada ir negalvojau apie tiesiosios žarnos vėžį, - atkirto 
Ralfas. 

Vieną 1997 metų žiemos dieną Luiza užsimanė plastmasinėmis 
Netės rogutėmis nusileisti nuo mylimos kalvos Strofordo parke. Ji nu- 
skriejo "greičiau nei kiaulė riebaluotu loviu" (taip pasakė Donas Vy- 
zis: jis netyčia tapo šio reginio liudininku) ir trenkėsi į moterų tualeto 
kabiną. Luiza susilaužė kelį ir patempė nugarą, ir nors Ralfas žinojo, 
kad negražu taip daryti, - negailestinga, - jis smagiai juokėsi iki pat li- 
goninės priimamojo. Ralfas nepajėgė susivaldyti net matydamas, kad 
Luiza, pamiršusi skausmą, irgi springsta iš juoko. Jis juokėsi, kol aša- 
ros ištryško iš akių, ir tada pagalvojo, kad jį tuoj ištiks smūgis. Luiza 
atrodė tokia panaši į "mūsų Luizą", leisdamasi kalva žemyn, sukda- 
masi ratais, sukryžiavusi kojas it jogas iš paslaptingųjų Rytų. Ji vos 
nesugriovė tualeto kabinos. Pavasarį Luiza jau stovėjo ant kojų, nors 
lietingomis naktimis mausdavo kelį. Be to, jai atsibodo atsakinėti į 
Dono Vyzio klausimus, ar pastaruoju metu nenunešė kokio tualeto 
kabinos. 


Taigi gyvenimas tekėjo sava vaga. Pasak išminčių, taip būna, kol 
mes svarstome kitus planus, ir jei per šiuos metus Ralfas Robertsas 
nesiskundė gyvenimu, tai tik todėl, kad nesvarstė kitų planų. Jis ne- 

nutraukė draugystės su Džo Vaizeriu ir Džonu Leidekeriu, tačiau ge- 
riausiu draugu liko jo žmona. Jie beveik visur eidavo kartu, neturėjo 
jokių paslapčių ir pykdavosi taip retai, kad galima net sakyti, jog nie- 
kada. Jis taip pat turėjo skalikę Rozali, supamąją kėdę, kuri anksčiau 
priklausė ponui Čeisiui, ir beveik kiekvieną dieną sulaukdavo Natali 
apsilankymo (dabar ji jau pradėjo juos vadinti Ralfu ir Luiza, o ne 
"Lalfu ir Lulisa"). Ir svarbiausia, Ralfas buvo sveikas. Jis ramiai ir 
laimingai gyveno gyvenimą, kupiną Trumpalaikių sėkmių ir nesėk- 
mių, iki 1998-ųjų kovo vidurio, kai pabudo vieną rytą, žvilgtelėjo į 
laikrodį prie lovos ir išvydo, kad dar tik 5:49. 

Jis ramiai gulėjo šalia Luizos, nenorėdamas jos pažadinti, ir gal- 
vojo, kas privertė jį pabusti. 

Pats žinai, kas, Ralfai. 

Ne, nežinau. 

Žinai. Tik paklausyk. 

Ralfas įsiklausė. Labai įdėmiai. Po kiek laiko jis išgirdo tai sieno- 
se: tylų, švelnų mirties laikrodžio tiksėjimą. 

Kitą rytą Ralfas pabudo 5:47, o dar kitą - 5:44. Minutė po minu- 
tės jo miegas trumpėjo, o tuo tarpu Deryje žiema po truputį užleido 
savo vietą pavasariui. Gegužės mėnesį Ralfas girdėjo mirties laikro- 
džio tiksėjimą visur, tačiau suprato, kad jis sklinda tik iš vienos vie- 
tos ir keičiasi, kaip kad geras pilvakalbys sugeba keisti savo balsą. 
Anksčiau jis sklido iš Karolinos. Dabar - iš paties Ralfo. 

Ralfas nejautė siaubo, kokį patyrė, kai įtikino save, kad jam vė- 
žys, ir nevilties, kokią prisiminė iš savo kankinimosi dėl nemigos. Jis 
ėmė greičiau pavargti ir vis sunkiau susikaupdvo bei prisimindavo pa- 
prastus dalykus, bet žvelgė į visa tai labai ramiai. 

- Ar gerai miegi, Ralfai? - vieną dieną paklausė Luiza. - Tavo pa- 
akiai pamėlę. 

- Tai nuo dopingo, - atsakė Ralfas. 

- Labai juokinga! 

Ralfas apkabino Luizą. 

- Nesijaudink dėl manęs, brangioji. Man miego pakanka. 

Tą pačią savaitę jis prabudo 4:02 ryto. Karštis giliai dilgčiojo ran- 
koje - sinchroniškai su mirties laikrodžio tiksėjimu (kuris, be abejo, 
buvo tik jo širdies plakimas). Tik šį kartą tai nebuvo širdis, bent jau 
Ralfas taip negalvojo. Atrodė, tarsi elektrinis kaitinimo siūlas būtų pa- 
slėptas giliai jo rankoje. 

Tai randas, - pagalvojo Ralfas, ir dar: - Ne, tai pažadas. Pažado 
tesėjimo laikas jau beveik čia pat. 

Kokio pažado, Ralfai? Kokio pažado? 

Ralfas nežinojo. 

Vieną birželio dieną juos aplankė Elena su Nete ir papasakojo 
Ralfui su Luiza apie kelionę į Bostoną su "teta Melani", banko pata- 
rėja ir artima Elenos drauge. Elena ir teta Melani dalyvavo kažkokio- 
je feminisčių konvencijoje, o Natali tuo tarpu žaidė su milijardu nau- 
jų draugų dieniniame vaikų centre. O tada teta Melani išvažiavo į 
te dar porai dienų pasiliko Bostone. 

- Mes buvome kino teatre pažiūrėti filmuko, - pasakojo Netė. - Jis 
buvo apie žvėris miške. Jie kalbėjo! 

- Filmukai, kur žvėrys kalba, labai šaunūs, tiesa? - paklausė 
Luiza. 

- Taip! Be to, man nupirko šitą naują suknelę! 

- Ji labai graži, - pagyrė Luiza. 

Elena pažvelgė į Ralfą. 

- Ar gerai jautiesi, drauguži? Atrodai išbalęs ir nepratarei nė Žo- 
džio. 

- Kaip niekad gerai, - atsakė Ralfas. - Aš tik mąstau, kaip jums 
tinka šitos kepuraitės. Ar pirkote jas Fenvėj parke? 

Ir Elena, ir Netė buvo užsimaukšlinusios beisbolo kepuraites. 
Naujojoje Anglijoje jos buvo įprastas dalykas per šiltus orus ('"įpras- 
tas kaip katės šūdas", būtų pasakiusi Luiza), tačiau pamačius jas ant 
šių dviejų žmonių galvų, Ralfą užliejo gilus, aidintis jausmas... ir jis 
buvo surištas su tam tikru vaizdu, kurio jis niekaip negalėjo suprasti: 
"Raudonojo obuolio" priešakinė pusė. 

Tuo tarpu Elena nusiėmė kepuraitę nuo galvos ir apžiūrėjo ją. 

- Taip. Mes buvome ten, bet likome tik iki trečio padavimo. Vy- 
rai meta ir gaudo kamuoliukus. Regis, pastaruoju metu neturiu pakan- 
kamai kantrybės vyrams ir jų kamuoliukams... bet mums patinka ke- 
puraitės, tiesa, Natali? 

- Taip, - sutiko Netė. 

Kai kitą rytą Ralfas pabudo 4:01 ryto, randas dilgčiojo iš karščio, 
o mirties laikrodis jau beveik įgavo balsą, kuris vis kartojo keistą, ne- 
pažįstamą vardą: Atropė... Atropė... Atropė. 

Aš žinau šitą vardą. 

Tikrai, Ralfai? 

Taip, jis buvo su surūdijusiu skalpeliu, turėjo nevalyvą butą, va- 
dino mane Trumpiu ir paėmė... paėmė... 

Ką paėmė, Ralfai? 

Ralfas jau ėmė priprasti prie tokių tylių diskusijų: atrodė, kad jos 
sklinda kažkokiomis protinėmis bangomis piratiniu dažniu, kuris vei- 
kia tik anksti ryte, kai jis guli šalia žmonos, laukdamas saulės patekė- 
jimo. 

Paėmė ką? Ar prisimeni? 

Ralfas to ir nesitikėjo. Balso paklausti klausimai visada likdavo 
neatsakyti, tačiau šįkart netikėtai atsirado atsakymas. 

Žinoma, Bilio Makgoverno skrybėlę. Atropė paėmė Bilio panamą, 
o kai vienąsyk jį supykdžiau, jis atkando kąsnį iš bryliaus. 

Kas jis? Kas tas Atropė? 

Ralfas nebuvo tikras. Jis tik žinojo, kad Atropė kažkaip buvo su- 
sijęs su Elena, kuri dabar džiaugėsi savo beisbolo kepuraite, ir kad jis 
turėjo surūdijusį skalpelį. 

Greitai, - mąstė Ralfas Robertsas, gulėdamas tamsoje ir klausyda- 
masis švelnaus ir pastovaus mirties laikrodžio tiksėjimo sienose. - Aš 
greitai sužinosiu. 

Trečią birželio savaitę Ralfas vėl pradėjo matyti auras. 

Kai birželis užleido vietą liepai, Ralfas dažnai pradėjo verkti, ne- 
retai be jokios konkrečios priežasties. Keista, nes jis nejautė depresi- 
j0s ir nepasitenkinimo, tačiau kartais jis žvelgdavo į ką nors - galbūt 
į paukštelį, plazdantį danguje, ir širdis suvirpėdavo iš liūdesio ir ne- 
tekties. 

Jau beveik viskas baigta, - tarė vidinis balsas. Jis nebepriklausė 
Karolinai ar Biliui ir netgi ne jaunesniam Ralfui; tik nepažįstamojo 
balsas, nors nebūtinai nenuoširdus. - Todėl ir liūdi, Ralfai. Visai nor- 
malu liūdėti, kai viskas pradeda eiti į pabaigą. 

Niekas neina į pabaigą! - atšovė Ralfas. - Ir kodėl turėtų eiti? Kai 
paskutinįkart tikrinausi sveikatą, daktaras Pikardas sakė, kad aš svei- 
kas kaip ridikas! Aš gerai jaučiuosi! Kaip niekada! 

Vidinis balsas tylėjo. Bet žinančiai tylėjo. 

- Gerai, - garsiai ištarė Ralfas karštą liepos pabaigos popietę. 

Jis sėdėjo ant suoliuko netoli tos vietos, kur stovėjo Derio van- 
dens bokštas, kol didžiulė audra jo nenugriovė. Kalvos apačioje, ša- 
lia paukščių maudyklos, jaunuolis (tikras paukščių stebėtojas, spren- 
šinėjo kažką savo dienoraštyje. 

- Gerai, pasakyk man, kodėl jau beveik viskas baigta. Pasakyk 
man. 

Niekas iš karto neatsakė, tačiau Ralfas niekur neskubėjo. Jis daug 
išvaikščiojo tokią karštą dieną, todėl jautėsi pavargęs. Dabar jis pra- 
busdavo apie pusę keturių ryto. Ralfas vėl pradėjo ilgus savo pasi- 
vaikščiojimus, tačiau nesitikėjo, kad jie padės jam ilgiau ar geriau iš- 
simiegoti. Galvoje knibždėjo mintis, kad jis paskutinįsyk aplanko my- 
limiausias vietas Deryje ir atsisveikina. 

Nes jau beveik išmušė pažado valanda, - atsakė balsas, ir randas 
vėl sudilgčiojo iš karščio. - Pažado, duoto tau, ir tavo paties pasiža- 
dėjimo. 

- O kas tai buvo? - pasidomėjo Ralfas. - Jei aš pažadėjau, tai ko- 
dėl negaliu prisiminti ką? 

Tikrasis paukščių stebėtojas išgirdo Ralfo žodžius ir atsisuko į 
kalvą. Jis išvydo tik vyriškį, sėdintį ant parko suoliuko ir kalbantį su 
savimi. Stebėtojo lūpos persikreipė iš pasišlykštėjimo ir jis pagalvo- 
j0: Tikiuosi, aš mirsiu netapęs tokiu seniu. Tada jis vėl atsisuko į 
paukščius ir ėmė užsirašinėti. 

Giliai Ralfo galvoje staiga vėl kažkas kliktelėjo - tiksliau, mirk- 
telėjo - 1r nors Ralfas net nesujudėjo, jis pajuto, kaip greitai kyla į vir- 
šų... Greičiau nei bet kada. 

Visai ne, - prabilo balsas. - Kažkada tu buvai daug aukščiau, Ral- 
fai. Ir Luiza taip pat. Bet tu tuoj pasieksi tą aukštumą. Greitai tu būsi 
pasiruošęs. 

Paukščių stebėtojas, kuris net nežinojo, kad jį gaubia nuostabi 
auksinė aura, apsidairė aplinkui, tikriausiai norėdamas įsitikiti, kad 
suvaikėjęs senis nuo kalvos viršūnės nesėlina jam už nugaros su atši- 
pusiu įrankiu. Nuo reginio jis net išsižiojo. Jo akys išsipūtė. Ralfas 
pastebėjo staigius indigo spalvos blyksnius stebėtojo auroje ir supra- 
to, kad jį ištiko šokas. 

Kas jam atsitiko? Ką jis mato? 

Bet Ralfas klydo. Svarbu ne tai, ką stebėtojas matė, o tai, ko jis 
nematė. Jis nebematė Ralfo, kadangi šis tiek pakilo, jog dingo iš 
Trumpalaikių lygio. 

Jei jie būtų čia, aš juos lengvai pastebėčiau. 

Ką, Ralfai? Jei kas būtų čia? 

Klotė. Lachesė. Ir Atropė. 

Iškart galvoje ėmė rinktis paveikslėliai it galvosūkio dalelės, ku- 
rios pasirodė daug sudėtingesnės nei atrodė. 

Ralfas, šnibždėdamas: [- O Dieve. O Dieve. O Dieve.| 


14 


Po šešių dienų Ralfas atsibudo po trijų penkiolika ir suprato, kad 
išmušė pažado valanda. 

- Nueisiu iki "Raudonojo obuolio" 1r parnešiu ledų, - tarė Ralfas. 

Buvo dešimta valanda ryto. Jo širdis daužėsi krūtinėje, o mintys 
blaškėsi po jį apėmusiu baltu siaubo triukšmu. Ralfas visai nenorėjo 
ledų, bet tai buvo ganėtinai geras pasiaiškinimas nukakti parduotuvėn. 
Jau ėjo pirma rugpjūčio savaitė, ir meteorologai žadėjo, kad dieną 
temperatūra pakils iki trisdešimties ir daugiau, o vakare gali griaudėti 
perkūnija. 

Ralfas nusprendė, kad nebėra ko jaudintis dėl perkūnijos. 

Prie virtuvės durų ant laikraščių stovėjo knygų lentynėlė. Luiza ją 
dažė raudonai. Ji atsistojo, uždėjo rankas ant pusiaujo ir atsitiesė. Ral- 
fas netgi išgirdo, kaip trekštelėjo jos stuburas. 

- Eisiu kartu. Man vakare skaudės galvą, jei nors trumpam neat- 
sitrauksiu nuo dažų. Net nežinau, kodėl aš panorau dažyti tokią tvan- 
kią dieną. 

Labiausiai Ralfas nenorėjo, kad Luiza eitų su juo kartu į "Raudo- 
nąjį obuolį". 

- Tau nebūtina eiti, mieloji. Parnešiu kokosinių ledų, kuriuos tu 
mėgsti. Aš net negalvojau pasiimti Rozali. Taip drėgna. Geriau pasė- 
dėk užpakalinėje verandoje. 

- Tokią dieną bet kokie ledai ištirps, kol tu juos parneši namo, - 
paprieštaravo Luiza. - Eime, kol dar šešėlis šitoje... 

Ji nutilo. Šypsenėlė dingo nuo jos veido. Ją pakeitė baimės kupi- 
nas žvilgsnis. Pilka Luizos aura, kuri tik vos vos patamsėjo per tuos 
metus, kai Ralfas jos nematė, dabar žibėjo rožinėmis Žarijomis. 

- Ralfai, kas atsitiko? Ką tu iš tiesų ketini daryti? 

- Nieko, - atsakė jis, bet randas smarkai dilgčiojo, o mirties laik- 
rodis tiksėjo 1š visur. Jis norėjo priminti Ralfui, kad šis turi laikytis 
duoto pažado. 

- Taip, kažkas atsitiko ir jau tęsiasi du ar tris mėnesius. Aš - kvai- 
la moteriškė: žinojau, jog kažkas vyksta, bet neprisiverčiau pažvelgti 
tiesai į akis. Nes bijojau. Ir man buvo ko bijoti, tiesa? Aš neklydau. 

- Luiza... 

Staiga ji, beveik šuoliuodama, perbėgo per kambarį pas Ralfą, ir 
net senas nugaros sužalojimas nesutrukdė jai. Ralfui nespėjus jos su- 
stabdyti, Luiza sugriebė jo dešinę ranką ir atidžiai į ją pažvelgė. 


294 


Randas spindėjo ryškiai raudonai. 

Akimirką Ralfas dar tikėjosi, jog tai tik auros spindesys, ir Luiza 
nevalios jo įžvelgti. Bet ji pakėlė į jį kupinas siaubo akis. Siaubo ir 
dar kažko. Ralfas pagalvojo, jog tai - atpažinimas. 

- O Dieve mano, - sušnibždėjo Luiza. - Vyrai parke. Tie su juo- 
kingais veidais... Klotė ir Lachė, ar panašiai... ir vienas iš jų perkirpo 
tau ranką. O, Ralfai, o Dieve mano, ką tu privalai padaryti? 

- Luiza, neimk į galvą... 

- Nedrįsk man sakyti, kad neimčiau į galvą! - suriko ji tiesiai Ral- 
fui į veidą. - Nedrįsk! NEDRĮSK! 

Paskubėk, - pašnibždėjo vidinis balsas. - Neturi laiko stoviniuoti 
ir aiškintis. Kažkur jau prasidėjo veiksmas, o mirties laikrodis galbūt 
tiksi ne vien tik tau. 

- Turiu eiti. 

Ralfas apsisuko ir nušlepseno prie durų. Iš susijaudinimo jis ne- 
pastebėjo Šerloko Holmso aplinkybės, dalyvaujančios šiame spektak- 
lyje: šuo net neamtelėjo, nors visada imdavo loti, kai namie kas nors 
pakeldavo balsą. Rozali netupėjo savo įprastoje vietoje prie durų, o 
pačios durys buvo praviros. 

Dabar Ralfui Rozali visai nerūpėjo. Jo kojos tarytum skendėjo 
lipniame sirupe, ir jis būtų apsidžiaugęs pasiekęs verandą, jau nekal- 
bat apie "Raudonąjį obuolį". Širdis daužėsi krūtinėje, akys degė. 

- Ne! - suriko Luiza. - Ne, Ralfai, prašau! Prašau nepalik manęs! 

Luiza pasivijo Ralfą ir sugriebė jam už rankos. Ji vis dar laikė 
teptuką, ir raudoni dažų lašeliai, nukritę ant Ralfo marškinių, tapo pa- 
našūs į kraują. Luiza verkė, o begalinis jos liūdesys daužė Ralfo šir- 
dį. Jis nenorėjo jos taip palikti ir negalėjo. 

Ralfas apsisuko ir paėmė ją už rankų. 

- Luiza, aš tikrai turiu eiti. 

- Tu nemiegodavai, - murmėjo ji.- Aš tai Žinojau, kaip ir tai, kad 
kažkas atsitiko, tačiau mes galime išvažiuoti. Viską palikti, pasiimti 
tik Rozali, dantų šepetukus ir išvažiuoti... 

Ralfas suspaudė jai rankas, ir Luiza tučtuojau liovėsi murmėti ir 
pažvelgė į jį ašarotomis akimis. Jos lūpos virpėjo. 

- Luiza, paklausyk manęs. Aš privalau tai padaryti. 

- Aš praradau Polą, negaliu ir tavęs netekti! - verkšleno ji. - Aš 
to neištverčiau! Ralfai, aš to neištverčiau! 

Ištversi, - pagalvojo jis. - Trumpalaikiai daug tvirtesni nei atrodo. 
Jie privalo tokie būti. 

Ralfas pajuto, kad ašaros rieda jo skruostais, bet įtarė, kad tai iš- 
sekimo, o ne liūdesio padarinys. Jei tik jis galėtų jai parodyti, kad tai 
nieko nepakeis, tik pasunkins jo užduotį... 

Ralfas laikė Luizą per rankos atstumą. Randas dilgčiojo skaudžiai 
kaip niekada, ir Ralfą užliejo bėgančio laiko jausmas. 

- Gali palydėti mane iki pusiaukelės, jei nori, - nusileido jis.- Gal- 
būt tu net padėsi įvykdyti man užduotį. Aš nugyvenau puikų gyveni- 
mą, Luiza. Bet ji dar nieko nepatyrė, todėl būsiu prakeiktas, jei leisiu 
tam kalės vaikui ją pasiimti vien dėl to, kad jis nori su manim suvesti 
sąskaitas. 

- Koks kalės vaikas? Ralfai, apie ką tu kalbi? 

- Apie Natali Dypno. Šį rytą ji turėtų žūti, bet aš neleisiu, kad taip 
atsitiktų. 

- Netė? Ralfai, kodėl kas nors galėtų jai nutikti? 

Ji atrodė tokia apstulbusi, tokia "mūsų Luiza"... bet argi už to ne- 
sislėpė kažkas daugiau? Kažkoks pamatuotas atsargumas? Ralfas pats 
sau atsakė teigiamai. Jis tikėjo, kad Luiza nebuvo tokia apstulbusi, 
kokia atrodė. Šitaip ji daugybę metų mulkino Bilį Makgoverną, - be- 
je, 1r patį Ralfą, - o čia buvo tik kita (labai puiki) senojo apsimetinė- 
jimo versija. 

Iš tikrųjų Luiza bandė jį sulaikyti. Ji labai mylėjo Netę, bet ji ne- 
galėjo rinktis ar savo vyrą, ar mažą mergytę, gyvenančią toje pačioje 
gatvėje. Luizai nerūpėjo nei amžius, nei sąžiningumo klausimai. Ral- 
fas buvo jos vyras, o tai svarbiausia. 

- Neišdegs, - tarė Ralfas ir vėl pajudėjo durų link. - Aš pažadėjau 
ir man beveik neliko laiko. 

- Tada sulaužyk jį! - sušuko Luiza. Siaubo ir pykčio derinys jos 
balse apstulbino Ralfą. - Aš ne daug ką prisimenu iš tų laikų, bet ne- 
pamiršau, kad buvcme susiję su dalykais, kurie vos mūsų neužmušė. 
Ir dėl mums nesuvokiamų priežasčių! Sulaužyk pažadą, Ralfai! Ge- 
riau sulaužyk jį nei mano širdį! 

- O vaikas? O Elena? Netė - visas jos gyvenimas. Nejau Elena tik 
sulaužyto pažado iš manęs nusipelnė? 

- Man nusispjaut, ko ji nusipelnė! Ko jie visi nusipelnė! - sušuko 
ji ir suraukė veidą. - Na taip, man visa tai rūpi. O kaip mes, Ralfai? 
Ar mudu nesiskaitome? 

Jos juodos ispaniškos akys susidūrė su Ralfo akimis. Jei jis būtų 
ilgiau į jas pažiūrėjęs, būtų apsibliovęs, todėl nusuko savo akis į šalį. 

- Aš tai padarysiu, mieloji. Netė gaus tai, ką mudu jau turėjome: 
dar septyniasdešimt metų. 

Luiza beviltiškai pažvelgė į jį, tačiau daugiau nebemėgino sustab- 
dyti. Ji tik pradėjo verkti. 

- Kvailas senis! Kvailas, užsispyręs senis! 

- Taip, tikriausiai, - sutiko Ralfas ir pakėlė jos smakrą. - Tačiau 
šis kvailas, užsispyręs senis laikosi savo duoto žodžio. Eime su ma- 
nim. 

- Gerai, Ralfai, - Luiza vos girdėjo savo balsą, o jos oda tapo šal- 
ta kaip ledas. Jos aura beveik visa paraudonavo. - Kas jai atsitiks? 

- Ją partrenks žalias "Fordas" sedanas. Jei aš nestosiu į jos vietą, 
ją ištaškys po visą Hariso aveniu... tiesiai prieš Elenos akis. 

Kai jie lipo į kalvą "Raudonojo obuolio" link (iš pradžių Luiza at- 
silikinėjo, o po to stengėsi pasivyti Ralfą, bet greitai liovėsi taip da- 
ryti, nes suprato, jog šitaip Ralfo neprivers sulėtinti tempą), Ralfas 
papasakojo jai, ką galėjo. Luiza truputį prisiminė, kad buvo po žaibo 
įskeltu medžiu prie atšakos, - nors iki šio ryto manė, jog tai sapnas, - 
tačiau per paskutinę Ralfo kovą su Atrope ji stovėjo viršuje. Dabar 
Ralfas papasakojo, kaip Atropė grasino atsiųsti Netei atsitiktinę mir- 
tį, jei šis nepasitrauks jam iš kelio. Taip pat jis papasakojo, kaip iš- 
maldavo pažadą iš Klotės 1r Lachesės, kad Atropę būtų galima per- 
gudrauti ir išgelbėti Netę. 

- Manau, kad... sprendimą priėmė... beveik pačioje to keisto pa- 
stato viršūnėje... to Bokšto... apie kurį jie kalbėjo. Galbūt... net pačio- 
je viršunėje. 

Ralfas gaudė kvapą, jo širdis plakė smarkiai kaip niekada, bet tur- 
būt dėl greito ėjimo ir tvankios dienos. Baimė atlėgo po pokalbio su 
Luiza. 

Jiedu išvydo "Raudonąjį obuolį". Už pusės kvartalo nuo ten, au- 
tobusų stotelėje, it generolas, nužvelginėjantis karius, stovėjo ponia 
Perin. Ant rankos kabėjo pirkinių tinklelis. Šalia buvo įrengta stote- 
lės pastogė, kur buvo galima pasislėpti nuo saulės, bet ponia Perin iš- 
didžiai ją ignoravo. Netgi saulės spindesy jos aura išliko Vest Pointo 
uniformų pilkumo kaip ir tą 1993-ųjų spalio vakarą. Elenos ir Netės 
dar nesimatė. 


17 


- Žinoma, aš jį pažinau, - vėliau Estera Perin pasakos Derio 
"News" korespondentui. - Nejau aš jums atrodau nepatikima, jaunuo- 
li? Ar suvaikėjusi? Pažinojau Ralfą Robertsą jau dvidešimt metų. 
Geras vyras buvo. Žinoma, ne toks kilmingas kaip jo žmona, - Karo- 
lina buvo Saterveit iš Bengoro Saterveitų, - bet vis tiek labai puikus 
žmogus. Aš taip pat pažinau ir žaliojo "Fordo" vairuotoją. Pitas Sa- 
livanas nešiojo man laikraščius ir puikiai atlikdavo savo darbą. Nau- 
jasis laiškanešys Morisonas visada įmeta laikraštį į gėlių lysvę ar ant 
verandos stogo. Pitas važiavo su motina, kaip supratau, besimokan- 
čiojo teisėmis. Tikiuosi jis nelabai sielosis dėl to, kas atsitiko, nes jis 
- geras vaikinas, ir tai visai ne jo kaltė. Aš viską mačiau ir galiu už jį 
laiduoti. 

Manote, kad aš tauškalė. Nesiginkite: galiu perskaityti jūsų veidą 
kaip ir jūsų laikraštį. Pasakiau, ką norėjau. Iškart pažinau Ralfą, ta- 
čiau yra vienas dalykas, kuris skambės keistai, jei parašysite savo 
straipsnyje... bet juk jūs to nedarysite. Ralfas atsirado iš niekur, kad 
išgelbėtų mergaitę. 

Estera Perin įsistebeilija į pagarbiai tylintį jauną korespondentą 
kaip botanikas į adatėle persmeigtą drugelį. 

- Aš nesakau, kad jis tarsi atsirado iš niekur, jaunuoli, bet galiu 
lažintis, kad jūs išspausdinsite būtent taip. 

Ji palinksta į priekį, neatitraukdama akių nuo korespondento vei- 
do, ir vėl pakartoja. 

- Jis atsirado iš niekur, kad išgelbėtų mergaitę. Ar supratote? Iš 
niekur! 

Avarija buvo aprašyta pirmajame kitos dienos Derio "News" pus- 
lapyje. Estera Perin spalvingai nušvietė įvykį. Fotografas Tomas Met- 
jusas patalpino jos nuotrauką šalia straipsnio, kurioje ponia Perin at- 
rodė panaši į mamą Džodę iš "Pykčio vynuogių". Straipsnio pavadi- 
nimas bylojo: "TARSI JIS ATSIRADO IŠ NIEKUR, TEIGIA TRA- 
GEDIJOS LIUDININKĖ". 

Jį perskaičiusi, ponia Perin visai nenustebo. 

- Pagaliau gavau, ko norėjau, - tęsė Ralfas, - bet tik todėl, kad 
Klotė ir Lachesė - ir už jų stovintys aukštesniuose lygmenyse - tiesiog 
troško sustabdyti Edą. 

- Aukštesni lygmenys? Kokie aukštesni lygmenys? Ir koks pasta- 
tas"? 

- Nesvarbu. Tu pamiršai, bet prisiminus nieko nepakeisi. Tik 
svarbiausia, Luiza, kad jie norėjo sustabdyti Edą ne todėl, kad tūks- 
tančiai žmonių būtų žuvę Visuomenės centre, o todėl, kad bet kokia 
kaina reikėjo išgelbėti vieno žmogaus gyvybę. Kai pagaliau priver- 
čiau juos suprasti, kad aš jaučiu tą patį savo vaikui, kaip jie - savo, 
sandėris įvyko. 

- Tada jie tau perkirpo ranką, tiesa? Ir tada tu pažadėjai? Apie tai 
tu ir kalbėdavai per miegus. 

Ralfas nustebęs pažvelgė į Luizą. 

- Taip, - atsakė jis ir persibraukė per kaktą. - Tikriausiai. 

Oras plaučiuose gulė it metalo drožlės. 

- Gyvybė už gyvybę - tokia sandėrio esmė. Natali gyvybė už ma- 
nąją. Ir... 

LEi! Liaukis išsisukinėti! Liaukis, arba suspardysiu tau šikną.] 

Ralfas nutilo, išgirdęs stačiokišką, bet pažįstamą balsą, kurio nie- 
kas kitas, išskyrus jį, negalėjo išgirsti, ir pažvelgė į kitą gatvės pusę. 

- Ralfai? Kas... 

- Šal 

Ralfas prispaudė Luizą prie išdžiūvusio krūmo priešais Eplbaumų 
namą. Jis nežmoniškai prakaitavo: per visą kūną bėgo sunkūs it varik- 
lio tepalas prakaito lašai. Ralfas jautė, kaip visos jo liaukos permeta 
savo karštą naštą į kraują. Jo apatiniai bandė sulįsti į užpakalį. Lie- 
žuvis tapo it degiklis po sprogimo. 

Luiza pasekė, kur nukrypo Ralfo žvilgsnis. 

- Rozali! - sušuko ji. - Rozali, bjaurus šunėke! Ką tu čia veiki? 

Kitoje gatvės pusėje, ant šaligatvio priešais namą, kur gyveno 
Elena ir Natali, kol Edui nepasimaišė protas, stovėjo (tiksliau, gūžė- 
si) juodai ruda skalikė, kurią Luiza padovanojo Ralfui per pirmąsias 
jųdviejų Kalėdas. Pirmąkart per visus tuos metus kalaitė Luizai primi- 
nė Rozali nr.1. Antroji Rozali stovėjo viena, bet tai nesulaikė staigaus 
Luizos siaubo. 

O, ką aš padariau? - pamanė ji. - Ką aš padariau? 

- Rozali! - pašaukė Luiza. - Rozali, ateik čia! 

Šuo išgirdo ją, bet nesijudino iš vietos. 

- Ralfai? Kas ten vyksta? 

- Ša! - vėl pakartojo jis, bet Luiza sulaikė kvėpavimą, nes išvydo 
kažką gatvėje. 

Jos paskutinė viltis, jog viskas vyko tik Ralfo galvoje, kad tai tik 
buvusios patirties aidas, dingo, nes šuo jau turėjo kompanionę. Laiky- 
dama šokdynę dešinėje rankoje, šešiametė Netė Dypno priėjo prie ša- 
ligatvio krašto ir pažvelgė į namą kitoje gatvės pusėje, kurio jau ne- 
beprisiminė ir kur jos bemarškinis tėtušis, žaidėjas be paskirties, var- 
du Edas Dypno, sėdėjo vaivorykščių raizginyje, klausėsi muzikos, o 
kraujo lašelis džiūvo ant Džono Lenono stiliaus akinukų stiklo. Nata- 
li pažvelgė į kitą gatvės pusę ir pamačiusi Rozali laiminga nusišypso- 
jo. Ši stebėjo ją liūdnomis, baikščiomis akimis. 

Atropė manęs nemato, - mąstė Ralfas. - Jis susitelkęs ties Roza- 
li... ir, be abejo, Nete... ir jis manęs nemato. 

Viskas aplinkui priminė kažkokią paslėptą tobulybę. Namas, Ro- 
zali ir Atropė su atsmaukta ant galvos kepure, panašus į patenkintą 
savimi reporterį iš šeštojo dešimtmečio Idos Lupino filmų. Tik šįkart 
ant galvos pūpsojo ne panama su iškąstu bryliumi, o beisbolo kepu- 
raitė, per maža netgi Atropei, nes ji buvo padidinta iki paskutinės sky- 
lutės. O kaipgi kitaip, juk kepuraitė priklausė mažai mergaitei. 

Dabar trūksta tik Pito, laiškanešio, ir spektaklis prasidės, - pagal- 
vojo Ralfas. - Finalinė trijų dalių tragikomedijos "Nemiga, arba 
Trumpalaikio gyvenimas Hariso aveniu" scena. Visi nusilenkia ir pa- 
lieka sceną. 

Ši kalaitė taip pat bijojo Atropės kaip ir jos pirmtakė. Pagrindinė 
priežastis, kodėl mažas plikas daktariūkštis nepastebėjo Ralfo ir Lui- 
zos buvo ta, kad jis bandė sulaikyti šunį, kol pasiruoš. Ir štai scenoje 
pasirodė Netė, einanti pas savo mylimiausią šunelį pasaulyje, pas Ral- 
fo ir Luizos Rozali. Jos šokdynė 

(Trys-šeši-devyni, štai ir žąsinai girti) 

karojo ant rankos. Vilkėdama jūreivišką palaidinę ir mėlynus šor- 
tus, Netė atrodė neapsakomai graži ir trapi. Plaukų uodegėlės maska- 
tavo į šalis. 

Viskas vyksta pernelyg jau greitai, - pagalvojo Ralfas. - Pernelyg 
jau greitai. 

[Visai, ne, Ralfai. Tau puikiai pavyko prieš penkerius metus, pa- 
vyks ir dabar.) 

Lyg ir Klotės balsas, bet neliko laiko atsigręžinėti. Žalia mašina 
nuo oro uosto iš lėto važiavo Hariso aveniu, judėdama labai atsargiai, 
o tai reiškė, jog vairuotojas arba labai senas, arba labai jaunas. Kaip 
ten būtų, tai buvo ta pati mašina, purvina membrana kabėjo virš jos 
lyg šydas. 

Gyvenimas - ratas, - pamanė Ralfas, ir jam dingtelėjo, kad jau ne- 
be pirmą kartą susiduria su tokiu palyginimu. - £4 manei palikęs toli 
už savęs, anksčiau ar vėliau sugrįžta. Kaip ten būtų, bet vėl sugrįžta. 

Rozali dar kartą pamėgino ištrūkti, ir kai pamesdamas kepurę At- 
ropė patraukė ją atgalios, Natali atsiklaupė šalia kalaitės ir patapšno- 
j0 Jai per nugarą. 

- Ar pasimetei, mergaite? Ar pati išėjai? Niekis, aš parvesiu tave 
namo. 

Ji apkabino Rozali, rankytėmis durdama per Atropę. Jos gražus 
veidelis sustingo vos už kelių colių nuo šlykštaus jo šypsnio. Netė pa- 
kilo. 

- Eime, Rozali! Eime, mažyte! 

Rozali nusekė šalia Netės, vienąkart atsisukdama į nykštuką ir ne- 
ramiai suinkšdama. Kitoje Hariso aveniu pusėje Elena išėjo iš "Rau- 
donojo obuolio" - išsipildė paskutinė Atropės rodyto Ralfui reginio 
sąlyga. Jos beisbolo kepuraitė pūpsojo ant galvos. 

Ralfas apglėbė Luizą ir karštai pabučiavo. 

- Aš myliu tave visa širdimi. Prisimink tai, Luiza. 

- Aš žinau, - ramiai atsakė ji. - Ir aš tave myliu. Todėl ir negaliu 
leisti, kad tu tai padarytum 

Luiza apsivijo jo kaklą geležinėmis rankomis. Ralfas pajuto, kaip 
jos krūtinė prisispaudžia prie jo, kai jis kiek tik pajėgė įtraukė oro į 
plaučius. 

- Eik šalin, nususęs šunsnuki! - suriko Luiza. - Aš nematau tavęs, 
bet žinau, kad tu ten! Eik šalin! Eik šalin ir palik mus ramybėje! 

Natali sustingo vietoje ir nustebusi pažvelgė į Luizą. Pastačiusi 
ausis, sustingo ir Rozali. 

- Neik į gatvę, Nete! - sušuko jai Luiza. - Neik... 

Staiga ji pajuto, kad sukabintos ant Ralfo kaklo rankos spaudžia 
tuštumą. 

Ralfas išnyko kaip dūmas. 

Atropė atsigręžė į riksmą ir išvydo Ralfą su Luiza kitoje Hariso 
aveniu pusėje. Dar svarbiau: jis suprato, kad Ralfas jį mato. Atropė 1š- 
pūtė akis; lūpas iškreipė neapykantos grimasa. Ranka, pavėlavusi 
penkerius metus, pridengė plikę, kurią kirto daugybė randų, likusių 
nuo jo skalpelio. 

[Eik po velnių, Trumpy! Ta maža kalė mano!) 

Ralfas pastebėjo, kad Netė nustebusi dairosi į Luizą. Jis išgirdo, 
kaip Luiza jai suriko, liepdama neiti į gatvę. Po to iš kažkur čia pat 
Ralfas išgirdo Lachesės balsą. 

[Kilk, Ralfai! Kiek tik gali! Paskubėk!| 

Ralfas pajuto kliktelėjimą galvoje, pykinimą skrandyje, ir staiga 
visas pasaulis nušvito spalvų gausybe. Jis pusiau matė ir juto, kaip 
Luizos rankos užpildo vietą, kur ką tik buvo jo kūnas, o tada jis atsi- 
plėšė nuo jos - ne, jį nunešė nuo jos. Ralfas pajuto milžinišką srovę 
ir suprato, kad jei egzistuoja Aukštesnė Paskirtis, tai jis prisijungė 
prie jos ir greitai nuplauks kartu su ja. 

Natali ir Rozali stovėjo tiesiai prieš namą, kurį kažkada Ralfas 
dalijosi su Biliu Makgovernu, kol jo nepardavė ir nepersikraustė pas 
Luizą. Netė dvejodama dėbtelėjo į Luizą ir pamojavo jai. 

- Jai nieko neatsitiko, Luiza. Ji sa manin, - Netė patapšnojo Ro- 
zali per galvą. - Nesijaudink, aš pervesiu ją per gatvę. 

Po to, nulipusi nuo šaligatvio, ji pašaukė motiną. 

- Neberandu savo beisbolo kepuraitės! Ko gero, kažkas ją pa- 
vogė. 

Rozali vis dar stovėjo ant šaligatvio. Netė nekantriai atsisuko į ją. 

- Eime, Rozali! 

Žalia mašina judėjo į mergaitę, bet labai lėtai. Iš pradžių Netei ji 
nepasirodė pavojinga. Ralfas iškart atpažino vairuotoją ir nė kiek ne- 
abejojo savo jausmais bei negalvojo, kad tai haliucinacija. Šią akimir- 
ką atrodė labai teisinga, kad artėjančią mašiną vairuoja jo buvęs laiš- 
kanešys. 

- Natali! - suriko Luiza. - Natali, ne! 

Atropė šoktelėjo į priekį 1r pliaukštelėjo Rozali per užpakalį. 

[Judinkis, šiukšle! Eik šalin! Kol aš nepersigalvojau!| 

Atropė paskutinįsyk išsišiepė Ralfui, kai Rozali išbėgo į gatvę... 
ir į juostą, kuria artėjo "Fordas", vairuojamas šešiolikmečio Pito Sa- 
livano. 

Natali nepastebėjo mašinos. Ji žiūrėjo į Luizą, kurios veidas bu- 
vo įraudęs ir bauginantis. Pagaliau Netė suprato, kad Luiza šaukė ne 
dėl Rozali, o dėl kažko kito. 

Pitas pastebėjo išbėgusią skalikę, bet ne mažą mergaitę. Jis pasu- 
ko, norėdamas aplenkti Rozali, ir taip nustatė "Fordą" tiesiai į Natali. 
Ralfas išvydo du išsigandusius veidus už priekinio mašinos stiklo, o 
ponia Salivan galbūt net šaukė. Atropė šokinėjo iš džiaugsmo. 

[Aha, Trumpalaiki! Kvailas žily! Sakiau, kad tau atkeršysiu!) 

Elena paleido duonos kepaliuką iš rankų. 

- Natali, saugoooookis! - suriko ji. 

Ralfas pasileido tekinas. Tik darė tai vien mintimis. Ir kai jis pa- 
siekė Netę, nerdamas ištiesęs į priekį rankas ir jausdamas, kad maši- 
na visai čia pat ir akina jį atsispindinčiais nuo jos saulės spinduliais, 
išlendančiais pro lavonmaišį, Ralfas vėl mirktelėjo galvoje ir pasku- 
tinį kartą nusileido į Trumpalaikių lygmenį. 

Jis nukrito į pilną garsų pasaulį: Elenos ir Luizos riksmai persipy- 
nė su "Fordo" padangų spiegimų. Ir virš viso to it peraugęs vijoklis 
suposi Atropės juokas. Ralfas spėjo žvilgtelėti į dideles žydras Netės 
akis ir sukaupęs visą jėgą nustūmė ją kuo toliau. Mergaitė parkrito ant 
nutekamojo griovelio, užsidirbdama mėlynę ant užpakaliuko, bet dau- 
giau nenukentėjo. Iš toli Ralfas išgirdo, kaip Atropė suspigo iš pyk- 
čio, netikėdamas savo akimis. 

Dvitonis "Fordas", riedantis dvidešimties mylių per valandą grei- 
čiu, partrenkė Ralfą, ir visi balsai nutilo. Ralfas pašoko į orą ir lėtai 
nusileido - bent jau viduje viskas vyko labai lėtai. Ant skruosto lyg ta- 
tuiruotė liko "Fordo" priekinių grotelių atspaudas, o lūžusi koja nuka- 
ro be gyvybės ženklų. Ralfas spėjo pastebėti po savimi šešėlį, nu- 
slenkantį šaligatviu it raidė "X", ir raudonų lašelių čiurkšlę ore virš 
savęs, taip pat dar pagalvojo, kad Luiza aptaškė jį dažais daugiau nei 
iš pradžių atrodė. Jis dar spėjo pastebėti, kad Natali sėdi ant šaligat- 
vio krašto ir verkia, tačiau yra sveika... ir pajusti Atropę ant šaligat- 
vio už jos, šokinėjantį iš pykčio ir grūmojantį kumščiu. 

Kaip toks senas kvailys, ko gero, neblogai pasirodžiau, - pamanė 
Ralfas, - bet dabar visai ne pro šalį būtų nusnūsti. 

Ralfas smarkiai trenkėsi į žemę ir nusirito: kiaušas įskilo, stubu- 
ras lūžo, šonkauliai pradūrė plaučius, kepenys trūko, o žarnynas su- 
plyšo. 

Tačiau neskaudėjo. 

Nė trupučio. 

Luiza niekada nepamiršo siaubingo trenksmo, kai Ralfas nukrito 
ant Hariso aveniu, ir kruvino pėdsako, kurį jis paliko, besiridendamas 

iki autobusų stotelės. Ji norėjo surikti, bet neišdrįso. Kažkoks gilus, 
teisingas balsas pakuždėjo jai, kad tokiu atveju nuo šoko, siaubo ir 
vasaros karščio ji griūtų be sąmonės ant šaligatvio, o kai atsigautų, 
Ralfas jau būtų aukštybėse. 

Todėl Luiza pasileido tekina, pamesdama vieną batą, akies kraš- 
teliu matydama, kad Pitas Salivanas lipa iš "Fordo", kuris sustojo to- 
je pat vietoje, kur ir Džo Vaizerio automobilis, - taip pat "Fordas", - 
kai prieš keletą metų Džo suvažinėjo pirmąją Rozali. Luiza taip pat 
jautė, kad Pitas rėkia. 

Luiza pasiekė Ralfą ir atsiklaupusi šalia jo pastebėjo, kad "For- 
das" pakeitė jo figūrą, kad kūnas po pažįstamomis kelnėmis ir dažais 
aptaškytais marškiniais tapo visiškai kitoks nei tas, kurį spaudė prie 
savęs dar prieš minutę. Tik Ralfo akys liko atmerktos, švytinčios ir 
supratingos. 

- Ralfai? 

- Taip, - jo balsas skambėjo aiškiai ir tvirtai, be jokio skausmo žy- 
mių. - Taip, Luiza, aš tave girdžiu. 

Ji norėjo jį apkabinti, bet sudvejojo, pagalvojusi, kad nevalia ju- 
dinti rimtai sužeistų žmonių, nes galima dar labiau juos sužaloti ar net 
užmušti. Luiza dar kartą pažvelgė į Ralfą, į iš burnos plūstantį kraują 
ir į tai, kad apatinė kūno dalis kažkaip atsiskyrusi nuo viršutinės, ir 
nusprendė, kad jau nebeįmanoma daugiau pakenkti. Ji apkabino Ral- 
fą ir prisispaudė prie jo, jusdama nelaimės kvapus: kraujo ir saldžia- 
rūgštį acetoninį sunaudoto adrenalino kvapą - kai Ralfas: iškvėpdavo 
orą. 

- Ir vėl tu tai padarei, ar ne? - paklausė Luiza. Ji pabučiavo Ral- 
fui į skruostą, į kruvinus antakius ir į kruviną kaktą, kur oda matara- 
vo, nusilupusi nuo skalpo. - Tik pažiūrėk į save! Marškiniai perplėš- 
ti, kelnės suplyšę... gal manai, kad drabužiai ant medžių auga? 

- Kaip jis? - paklausė už Luizos stovinti Elena. 

Luiza neatsisuko, bet išvydo šešėlius ant gatvės: Eleną, apkabinu- 
sią savo verkiančią dukrą per pečius, ir Rozali, stovinčią prie dešinės 
Elenos kojos. 

- Jis išgelbėjo Netei gyvybę, o aš net nepastebėjau, iš kur jis atsi- 
rado. Prašau, Luiza, pasakyk, kad jam nieko neat... 

Šešėlis sujudėjo, nes Elena pasislinko į priekį, iš kur matėsi Ral- 
fo kūnas. Ji priglaudė Netės veidą prie savo palaidinės ir sudejavo. 

Luiza dar arčiau palinko prie Ralfo, glostydama delnais jo skruos- 
tus ir norėdama pasakyti, jog ji ketino eiti su juo, bet jis per greitai 
dingo. Jis paliko ją už savęs. 

- Myliu tave, brangioji, - kalbėjo Ralfas. 

Jis dešine ranka paglostė jai skruostą. Ralfas pabandė pakelti ir 
kairiąją, bet neįstengė. 

Luiza paėmė jo ranką ir pabučiavo. 

- Aš tave irgi myliu, Ralfai. Visada mylėsiu. Labai labai. 

- Aš privalėjau taip padaryti. Supranti? 

- Taip, - Luiza nežinojo, ar ji suprato, ar ji kada nors supras... bet 
ji žinojo, kad Ralfas miršta. - Taip, suprantu. | 

Ralfas atsiduso (acetono kvapas vėl atsimušė į Luizos veidą) ir 
nusišypsojo. 

- Ponia Čeis? Tai yra ponia Roberts? - dusdamas prabilo Pitas. - 
Ar ponas Robertsas sveikas? Prašau pasakykit, kad aš jo nesužei- 
džiau! 

- Nesiartink, Pitai, - Luiza net neatsisuko. - Ralfas jaučiasi gerai. 
Jis tik suplėšė savo kelnes ir marškinius... tiesa, Ralfai? 

- Taip. Tikrai. Tau reikėtų gerai iškaršti man kailį už... 

Ralfas nutilo ir pasisuko į kairę. Ten nieko nebuvo, bet Ralfas vis 
tiek nusišypsojo. 

- Lachesė! 

Jis ištiesė drebančią kruviną dešinę ranką, ir, Luizai, Elenai bei 
Pitui Salivanui stebint, ji dukart pakilo į orą ir nusileido. Dabar Ralfo 
žvilgsnis nukrypo į dešinę. Lėtai, labai lėtai jis ištiesė ranką į tą pusę. 
Kai Ralfas prabilo, jo balsas ėmė blėsti. 

- Sveikas, Klote. Nepamiršk: tai... neskaudės. Teisingai? 

Ralfas kažko išklausė ir nusišypsojo. 

- Aha, - sušnibždėjo jis, - kai tik pasitaikys proga. 

Jo ranka vėl pakilo į orą ir nukrito ant krūtinės. Ralfas vėl pažvel- 
gė 1 Luizą savo blėstančiomis mėlynomis akimis. 

- Paklausyk, - sunkiai kalbėjo Ralfas, tačiau jo akys spindėjo. - 
Kiekvieną dieną, kai atsibusdavau šalia tavęs, aš pasijusdavau jaunas, 
1r viskas... atrodydavo nauja. 

Jis vėl pabandė pakelti ranką prie Luizos skruosto, bet nebe- 
įstengė. 

- Kiekvieną dieną, Luiza. 

- Aš irgi jaučiau tą patį, Ralfai. Tarytum pabusčiau jauna. 

- Luiza? 

- Ką? 

- Tiksėjimas, - Ralfas nurijo seiles ir didelėmis pastangomis išta- 
rė žodį. - Tiksėjimas. 

- Koks tiksėjimas? 

- Niekis, jis jau nutilo, - ištarė Ralfas ir plačiai nusišypsojo. 

Tada nutilo ir pats Ralfas. 

Klotė ir Lachesė stovėjo ir žiūrėjo į Luizą, raudančią prie negyvo 
vyriškio gatvėje. Vienoje rankoje Klotė laikė žirkles. Jis pakėlė kitą 

Ranka spindėjo kaip ir Ralfo aura. 

Klotė: [Jis čia... viduje... nuostabu!) 

Lachesė pakėlė dešinę ranką. Kaip ir Klotės kairė ji atrodė tarsi su 
užmauta mėlyna pirštine ant žaliai auksinės auros. 

Lachesė: [Zaip. Jis buvo nuostabus žmogus.) 

Klotė: [4r mes jai jį atiduosime? | 

Lachesė: [Ar galim?) 

Klotė: [Yra tik vienas būdas išsiaiškinti. 

Jiedu priėjo prie Luizos ir ant abiejų jos skruostų uždėjo po ran- 
ką, kuria sveikinosi su Ralfu. 

- Mamyte! - sušuko Natali Dypno. Iš susijaudinimo ji netgi ėmė 
švepluoti kaip mažytė. - Kas tie mazi zmogučiai? Kodėl jie liecia Lu- 
lisą? 

- Ššš, brangioji, - nutildė ją Elena ir priglaudė Netės galvą sau 
prie krūtinės. 

Šalia Luizos Roberts nebuvo jokių žmogučių. Ji viena klūpėjo 
gatvėje prie vyriškio, kuris išgelbėjo Elenos dukters gyvybę. 

Staiga Luiza pakėlė nustebusias akis. Ji užmiršo savo liūdesį, kai 
nuostabus 

(šviesos mėlynos šviesos) 

ramybės pojūtis užliejo ją. Akimirką Hariso aveniu dingo. Luiza 
atsidūrė tamsioje patalpoje, kvepiančioje šienu ir karvėmis, į kurią 
veržėsi šimtai saulės spindulių. Ji niekada neužmiršo džiaugsmo pro- 
trūkio, apėmusio ją tą akimirką, ir jausmo, kad visa tai ji matė Ralfo 
akimis: visatą, kur už tamsos visada gali rasti akinančią šviesą... ar tik 
ji nemato jos pro plyšius? 

- Ar galėsite man kada nors atleisti? - verkšleno Pitas. - Dieve 
mano, ar atleisite man? 

- O taip. Ko gero, - ramiai atsakė Luiza. 

Ji perbraukė ranka per Ralfo veidą, užmerkdama jam akis, ir pa- 
sidėjusi jo galvą sau ant kelių ėmė laukti policijos. Jai atrodė, kad 
Ralfas paprasčiausiai užmigo. Luiza pastebėjo, kad ilgas baltas randas 
ant dešinės Ralfo rankos išnyko. 


1990 m. rugsėjo 10-oji - 1993 m. lapkričio 10-oji 


Stephen King 
NEMIGA 


Romanas 


Redaktorius J „Vabuolas 
Dailininkas A.Simakauskas 


Formatas 84x108 1/32. Popierius ofsetinis. Garnitūra 10 p. 
SL Nr. 929. Ofsetinė spauda 9,75 sal.sp.l. 
Užsakymo Nr. 74. Kaina sutartinė. 
"Eridanas", 3009 Kaunas, Partizanų 4. 
Spausdino Adomo Jakšto spaustuvė, 

Girelės 22, 4320, Kaišiadorys. 


- 


" m" 


Ralfas Robinsas su . 
persikelia į žmogui nep s2i 


antgamtinio pasaulio lyg S 


ir Čia akis į akį susidu ią 
su trim anapusių pasiunti 
kurie asocijuojasi su se 
graikų mitologinėn 
likimo deivėmis moiro 
Knygos herojams pa naž 1! 
ryškėti, kokią sukžeč 
misij 4 anų /W4 mė 2 


o 


jėgos ;, idair 


6 


pė k 
g- 


12 


(E 
—— 


a) 


ia 


2 


122 VB 


ali 


ių 


